
I. ĮVADAS: SOCIOLOGIJA IR ISTORIJOS 
MOKSLAS 


1. Ancien rėgime* valdovo rūmų dvaras ir su kiekvieno valdovo rūmų dvaru 
susijusi specifinė socialinė formacija — rūmų dvaro visuomenė — turtingas 
sociologinių tyrinėjimų laukas. Taip pat kaip ir ankstesniais valstybės raidos 
etapais, kai centralizacija buvo mažesnė, ancien rėgime valdovo rūmų dvaras 
tuose kraštuose. kur valdovas nuo valdymo nušalino luomų susirinkimus, vis 
dar jungė didžiosios valdovo šeimos vyriausios namų ūkvedybos funkcijas su 
visos valstybės administracijos centrinio organo — vyriausybės — funkcijomis. 
Valdančiųjų — valdovų ir jų pagalbininkų — asmeniniai ir profesiniai uždavi- 
niai bei santykiai dar nebuvo taip griežtai diferencijuoti ir specializuoti. kaip 
vėlesnėse industrinėse tautinėse valstybėse. Šiose tautinėse valstybėse vie- 
šosios kontrolės organai — parlamentai, spauda, teismai arba viešai konku- 
ruojančios partijos — netgi galingiausius valstybės vyrus ir moteris vis labiau 
priverčia palyginti griežtai atskirti asmeninius ir tarnybinius reikalus. Di- 
nastinėse valstybingose visuomenėse (Staatsgesellschaften) su rūmų dvaro 
elitais dar labiau yra savaime suprantama santykinai didelė asmeninių ir 
tarnybinių arba profesinių reikalų vienybė visuomenės gyvenime. Idėja, kad 
tuos reikalus galima ir reikia atskirti, šiose visuomenėse reiškėsi tik protar- 
piais ir santykinai rudimentiška forma. Ji nebuvo normalus tarnybinis arba 
profesinis etosas, tačiau geriausiu atveju kilo iš asmeninės pareigos galin- 
gesniajam jausmo arba iš jo baimės. Šeimų ryšiai ir varžybos, asmeninės drau- 
gystės ir priešiškumai kaip normalūs veiksniai veikė vyriausybės ir visų kitų 
tarnybinių reikalų tvarkymą. Tad sociologiniai rūmų dvaro visuomenės tyri- 
mai tam tikru aspektu nušviečia ankstesnę valstybingų Europos visuomenių 
raidos pakopą. 


* „Senojo (ikirevoliucinio) režimo“ (pranc.). Penkto skyriaus 17 išnašoje N. Eliasas 
pagrindžia savo sprendimą tekste vartoti ancien rėgime rūmų dvaro pareigybių pavadinimus 
be vertimo į vokiečių kalbą. Jo argumentai tuo labiau galioja vertime į lietuvių kalbą, kur dėl 
akivaizdžių istorinių priežasčių lietuviška rūmų dvaro terminija liko neišplėtota. Verčiant kai 
kuriuos raktažodinius vokiškus paties N. Eliaso terminus (visų pirma Hof - „rūmų dvaras“) 
padėjo Artūro Dubonio straipsnis. Žr.: Dubonis A.. „Dvaras“. in: Lietuvos Didžiosios 
Kunigaikštijos kultūra. Tvrinėjimai ir vaizdai. sud. V. Ališauskas ir kt. Vilnius: Aidai, 2001. 
p. 150-165 - vert. pastaba. 

Dabar jau aišku. kad rūmų dvarai ir rūmų dvaro visuomenės kaip val- 
stybingos visuomenės centrinės socialinės figūracijos egzistavo ne vien 
formuojantis Europos visuomenėms. Apskritai užkariaujančiose arba paty- 
rusiose užkariavimo grėsmę valstybingose priešindustrinio periodo visuo- 
menėse. kuriose funkciškai jau diferencijuota gyventojų masė santykinai di- 
delėse teritorijose buvo valdoma iš vieno centro. pasireiškė stipri tendencija 
viena — monarcho — socialine pozicija suvienyti galios šansus. smarkiai pra- 
nokstant visų kitų pozicijų galios šansus. Ir visur, kur taip buvo - centralizuo- 
tai valdomose Antikos, Kinijos, Indijos didžiosiose valstybėse, taip pat ikire- 
voliucinėje Naujųjų laikų Prancūzijoje - monarcho rūmų dvaras ir rūmų dvaro 
žmonių visuomenė buvo galinga ir prestižinė elito formacija. 

Taigi valdovo rūmų dvaras ir rūmų dvaro visuomenė yra specifinės žmo- 
nių formacijos, kurios turi būti nušviestos taip pat, kaip miestai arba fabrikai. 
Apie atskirus rūmų dvarus egzistuoja devynios galybės istorinių tyrimų ir 
šaltinių rinkinių. Sociologinių tyrimų nėra. Kad ir kiek daug sociologai būtų 
tyrinėję feodalines arba industrines visuomenes, rūmų dvaro visuomenė, kuri 
mažų mažiausiai Europos raidoje kyla iš pirmosios ir pranyksta antrojoje, be- 
veik nesulaukė jų dėmesio. 


2. Be abejo, rūmų dvaro visuomenės iškilimas susijęs Su augančia 
valstybės valdžios centralizacija. su didėjančia dviejų svarbiausių kiekvieno 
centrinio valdovo galios šaltinių monopolizacija: tai yra iš visos visuomenės 
renkamos duoklės, kurias vadiname .„mokesčiais“, taip pat karinė bei policinė 
valdžia. Tačiau ligi šiol retai keliamas, todėl neišspręstas visuomenės raidos 
dinamikos klausimas, kuris šiame kontekste yra pamatinis: kaip ir kodėl tam 
tikroje valstybės raidos fazėje susiformuoja socialinė pozicija, kuri vieno 
žmogaus rankose sutelkia palyginti išskirtinę galios šansų visumą? Idant 
pamatytume šio klausimo reikšmę, reikia tam tikros paties suvokimo reorga- 
nizacijos. Ji reiškia istorinės perspektyvos pakeitimą sociologine. Pirmoji į 
dienos šviesą ištraukia pavienius individus, šiuo atveju karalius, 0 antroji — 
taip pat socialines pozicijas. taigi šiuo atveju karaliaus pozicijos raidą. Vi- 
suomenėse, esamose šioje raidos pakopoje — dinastinėse valstybėse, —- galima 
dažnai stebėti, kaip nužudžius arba nuvertus nuo sosto vieną autokratinės- 
monarchinės pozicijos valdytoją arba net visą dinastiją dėl to nė kiek nepa- 
sikeičia pobūdis visuomenės kaip dinastinės valstybės, kurią valdo autokratai 
valdovai arba jų atstovai. Nuverstą arba nužudytą karalių paprastai pakeičia 
kitas karalius, išvytą dinastiją — kita dinastija. Reguliarumas, su kuriuo nuvers- 
tą nuo sosto arba nužudytą pagrindinį valdovą, nušalintą dinastiją anksčiau ar 
vėliau pakeičia kita dinastija, kitas toks pat galingas pagrindinis valdovas su 

paveldima valdžia — tas reguliarumas sunyksta tik augant visuomenių indu- 
strializacijai ir urbanizacijai. Klausimas. kokia egzistavo tarpusavyje prik- 
lausomų žmonių figūracija, kai buvo ne vien įmanoma, bet. matyt. ir būtina. 
kad daugiatūkstantės žmonių masės šimtmečius arba tūkstantmečius galėjo 
būti valdomos vienos šeimos arba jos atstovų. neturėdamos jokios galimybės 
jų kontroliuoti, yra viena pagrindinių problemų. su kuriomis susiduriame socio- 
logiškai tyrinėdami rūmų dvaro visuomenę. Tačiau kai klausiama, kaip buvo 
galima, jog tam tikroje valstybiškai organizuotų visuomenių raidos fazėje 
nuolatos būdavo sukuriama neriboto monarcho pozicija. kurią mes vadiname 
žodžiais „imperatorius“ arba „karalius“, tai implicitiškai taip pat iškeliamas 
klausimas, kodėl ši pozicija nyksta mūsų laikais. 


3. Tolesni tyrimai detaliai nagrinėja tik vienos apibrėžtos epochos rū- 
mų dvaro visuomenę. Tačiau šios epochos socialinių formacijų tyrimas būtų 
bereikšmis, jeigu pamirštume, kad rūmų dvaro visuomenes galima aptikti dau- 
gelyje valstybingų visuomenių jų ilgos socialinės raidos fazės metu ir kad 
atskiros rūmų dvaro visuomenės padeda spręsti sociologinio tyrimo uždavi- 
nį — išplėtoti modelius, įgalinančius palyginti skirtingas rūmų dvaro visuome- 
nes. Tik ką iškeltas klausimas — kokia tarpusavyje priklausomų žmonių figū- 
racija atskiriems individams ir jų siauram pagalbininkų ratui suteikė galimybę 
dažnai ilgą laiką išlaikyti savo rankose daugiau ar mažiau neribotos valdžios 
vairą — jau nurodo, jog ir ypatingos rūmų dvaro visuomenės tyrimas gali padė- 
ti nušviesti platesnes visuomenės dinamikos sociologines problemas. Kaip vė- 
liau bus parodyta, valdovo valdžia net vadinamojo absoliutizmo laikais nebuvo 
tokia neribota ir absoliuti. kaip ją nusako žodis „absoliutizmas“. Netgi Karalius 
Saulė Liudvikas XIV, dažnai vaizduojamas kaip viską nusprendžiančio, abso- 
liučiai ir neribotai valdančio valdovo pavyzdys, atidžiau įsižiūrėjus pasirodo 
esąs individas, kurį karaliaus pozicija įpynė į specifinį tarpusavio priklausomy- 
bių tinklą. Jis galėjo išsaugoti savo galios erdvę tik naudodamas labai tiksliai 
pasvertą strategiją, kurią jam diktavo rūmų dvaro visuomenės siaurąja prasme 
ir visos visuomenės plačiąja prasme savita figūracija. Valdovo elgesys lieka 
nesuprantamas ir nepaaiškinamas, sociologiškai neišanalizavus specifinės stra- 
tegijos, Liudviko XIV naudotos išsaugoti karaliaus pozicijos judėjimo laisvę 
ir manevringumą, kadangi jiems nuolatos grėsė pavojus, ir neišplėtojus mode- 
lio, vaizduojančio specifinę žmonių socialinę figūraciją. karaliaus padėtį uži- 
mančiam žmogui leidusią bei reikalavusią naudotis tam tikra lošimo strategija, 
kurios jis turėjo laikytis, jeigu nenorėjo pralošti didžiojo lošimo. 

Tad santykis tarp sociologo ir istoriko klausimų šiek tiek paaiškėja. Toks 
aiškinimas gali būti naudingas sociologiniam tyrimui, kuris lengvai gali būti 

klaidingai suprastas kaip istorinis tyrimas. Kaip gana dažnai pabrėžiama. is- 
torinis klausimas visų pirma nukreiptas į vienkartines įvykių sekas. Jeigu jis 
yra apie XVII ir XVIII a. Prancūzijos rūmų dvarą. tai svarbiausia problema — 
tam tikrų individų ir ypač pačių karalių poelgiai bei charakterio bruožai. 


4. Ankstesnių stebėjimų įvardytas sistemingas to tipo problemų tyrimas, 
t. y. problemų. kurios liečia karaliaus socialinę funkciją. socialinę rūmų dvaro 
struktūrą XVII ir XVIII a. Prancūzijos visuomenėje tyrimas, perkelia anapus 
„vienkartinumo“ lygmens. vien į kurį ligi šiol buvo nukreipta istoriografija. 
Kai istorikas atsisako sistemingai tirti socialines pozicijas (tokias kaip kara- 
liaus pozicija), o kartu ištirti, kaip ir kokias strategijas bei sprendimo galimybes 
karaliui suteikė jo pozicija, tai tam tikru specifiniu būdu susiaurina ir apriboja 
istorinę perspektyvą. Tai, kas vadinama istorija, dažnai atrodo kaip sankaupa 
visiškai tarpusavyje nesusijusių atskirų veiksmų. kuriuos padarė pavieniai 
žmonės. Lygmuo, apimantis Žmonių tarpusavio ryšius ir priklausomybę, 1!ga- 
laikes, dažnai pasikartojančias struktūras ir procesus, kuriuos nurodo tokios 
sąvokos kaip „valstybės“ arba „luomai“. „feodalinės“. .„rūmų dvaro“ arba „.in- 
dustrinės visuomenės“, paprastai vis dar lieka už tradicinės istorinių tyrimų 
sferos ribų arba kraštutiniu atveju - jų periferijoje. Todėl tokių tyrimų dėmesio 
centre esantiems pavieniams ir vienkartiniams duomenims trūksta moksliškai 
išplėtotos ir kontroliuojamos koordinačių sistemos. Pavienių reiškinių ryšys iš 
esmės paliekamas savavališkai interpretacijai. o gana dažnai — spekuliacijai. 
Dėl to istorijos moksle. kaip jis šiandien suprantamas, nėra jokio tikro tyrimo 
tęstinumo. Idėjos apie įvykių sąryšį atsiranda ir išnyksta. Bet žvelgiant plačiau, 
kiekviena iš jų atrodo tokia pat teisinga ir tokia pat neįrodoma. kaip ir kita. Jau 
Ranke pastebėjo: 

„Istorija nuolatos perrašoma iš naujo [...]. Kiekvienas laikas ir dominuo- 
janti jame kryptis ją perima ir perkelia į ją savo mintis. Pagal tai paskirstomi 
pagyrimai ir priekaištai. Toliau viskas velkamasi iš paskos. kol pats dalykas 
tampa nebeatpažįstamas. Tada niekas nebegali padėti. išskyrus sugrįžimą prie 
pirminio pranešimo. Tačiau ar jį apskritai tyrinėtume be dabarties impulso? 
[...] Ar įmanoma visiškai teisinga (wa/hre) istorija?! 


5. Žodis „istorija“ yra nuolatos vartojamas nurodyti ir tai, apie ką rašoma, 
ir patį rašymą. Painiava yra didelė. Iš pirmo žvilgsnio gali atrodyti. kad „istori- 
ja“ yra aiški ir neprobleminė sąvoka. Tačiau kai pažvelgiama atidžiau, matome. 
kiek daug atvirų problemų slypi už žodžio. kuris atrodo toks paprastas. Tai, apie 
ką rašoma — tyrimo objektas — nėra nei teisingas, nei klaidingas: tik tai. kas apie 
jį parašyta, tyrimo rezultatas. gali būti teisingas arba klaidingas. Kyla klausimas. 

kas 1š tikrųjų yra istoriografijos objektas. Kas yra „dalykas“. apie kurį Ranke 
sako, kad dėl istorikų pagyrų ir priekaištų jis darosi nebeatpažįstamas? 

Pats Ranke šiuo svarbiu klausimu negalėjo pasakyti daugiau nieko, iš- 
skyrus nurodymą į pirminį pranešimą. į tiriamo laiko šaltinius. Šis šaltinių ty- 
rimo, kruopštaus dokumentavimo reikalavimas buvo didelis nuopelnas“. Jis 
davė stiprų impulsą visiems istorijos tyrinėjimams. Be jo daugelyje sričių bū- 
tų buvę neįmanoma įsiskverbti į sociologinį problemų lygmenį. 

Tačiau būtent tada, kai reikalavimas kruopščiai dokumentuoti iškelia- 
mas į pirmą planą kaip istoriografijos pagrindas, iš tikrųjų iškyla klausimas 
apie istorijos tyrimo uždavinį ir dalyką. Ar dokumentai, pirminiai informacijos 
šaltiniai yra istorijos substancija? 

Atrodo, jie yra vienintelis patikimas dalykas. Galėtume pasakyti, kad 
visa kita, ką turi pasiūlyti istorijos tyrinėtojas, yra interpretacijos. Skirtingų 
kartų interpretacijos dažnai smarkiai skiriasi. Jos priklauso nuo besikeičiančių 
amžininkų interesų krypčių ir su jomis susijusių istorikų pagyrimų ir priekaištų. 
Ranke pataikė į problemos šerdį: istorikas giria ir peikia. Jis ne tik kruopščiai 
praneša, kas parašyta dokumentuose - jis tai vertina; savo nuožiūra jis paskirs- 
to šviesą ir šešėlius; ir jis skirsto juos pagal idealus, pasaulėžiūros principus, ku- 
rems jis įsipareigoja priklausomai nuo savo paties laiko partinio susiskirstymo. 
Dabartinės, istoriko laikų aplinkybės lemia, kaip jis mato „istoriją“ ir netgi ką 
jis mato kaip „istoriją“. Jis daro savo atranką iš praeities įvykių šviesoje to, kas 
jam tiesiogiai dabartyje atrodo gera ir bloga. 

Akivaizdu, kad Ranke apie tai ir užsimena, kai sako, jog per „pagyrimus 
ir priekaištus“ nebesimato paties dalyko. Ir iš esmės viskas taip išliko ligi šiol. 
Gerokai padidėjo dokumentavimo kruopštumas, nuorodų į istorijos šaltinius pa- 
tikimumas ir visuminis žinojimas apie istorijos šaltinius. Tai yra tam tikras — 
galima sakyti, vienintelis — mokslinio istoriografijos pobūdžio pateisinimas. 
Tačiau istorijos šaltiniai yra fragmentai. Šių fragmentiškų likučių pagrindu 
istorikai mėgina atkurti įvykių sąryšį. Nors nuorodos į šaltinius yra patikri- 
namos, fragmentų sudurstymas ir interpretacija iš esmės paliekami kiekvieno 
atskiro tyrinėtojo savivalei. Istorikai neturi tvirtos atramos. kurią brandesnių 
mokslų tyrinėtojui suteikia hipotezėmis ir teorijomis vadinami sąryšių mode- 
liai; jų plėtojimas nuolatiniu grįžtamuoju ryšiu susietas su pavienių duomenų 
žinojimo plėtote. Šio grįžtamojo ryšio dėka klausimų forma, pavienių duomenų 
atranka ir apibendrinančių modelių plėtotė tuose brandesniuose moksluose tu- 
ri santykinai didelę autonomiją nuo vertybinių priešingybių, kurių šaknys glūdi 
nemoksliniuose ginčuose. Istoriografijoje nemoksliniai pasidalijimai į gru- 
puotes. partijas bei idealai. su kuriais pavienis tyrinėtojas sutampa savo vi- 
suomenėje, iš principo nulemia, ką istorijos šaltiniuose jis iškelia į dienos švie- 

są, ką palieka tamsoje ir kaip mato jų sąryšį. Ši procedūra primena, kaip iš 
ankstesnių laikų pastatų griuvėsių Žmonės statosi savo pačių laikų stiliaus 
namus. Tai yra pagrindinė priežastis, dėl kurios. kaip rašė Ranke. „istorija 
nuolatos perrašoma iš naujo“. Kiekviena karta pasirenka sau griuvėsius iš pra- 
eities ir pagal savo idealus bei vertinimus surenčia iš jų savo stiliaus namus. 


6. Šioje menkoje istorijos tyrimo autonomijoje nuo aštrių konfliktų ir 
įtampos valstybingose visuomenėse, kuriose „istorija“ yra gaminama ir var- 
tojama, reikia ieškoti pagrindinės priežasties, kodėl didžioji šiuolaikinės isto- 
riografijos dalis yra protomokslinė arba kvazimokslinė. Autonomijos stoka 
sąlygoja vieną svarbiausių savitumų, istorijos tyrimą skiriančių nuo brandesnių 
mokslinių tyrimo sričių: istorinio tyrimo darbui stinga specifinio raidos tęs- 
tinumo, kuriuo pasižymi brandesnių mokslų tyrimo darbas. Keičiantis kartoms 
šiuose moksluose auga ne vien žinojimo apie pavienes detales apimtis ir tik- 
rumas, tačiau išlaikant glaudžiausią sąryšį su juo didėja taip pat ir žinojimo 
apie pavienių duomenų sąryšius apimtis bei tikrumas. Istoriografijoje be per- 
trūkių auga žinojimas apie pavienius duomenis, tačiau nėra jokio tęstinio Žinių 
sąsajų plėtros. Senesniuose ir brandesniuose moksluose ankstesnės hipotezės 
apie sąryšių pobūdį — arba atskiroje specialioje srityje, arba visatos visumoje — 
daugeliu atveju išsaugo savo reikšmę kaip pakopos kelyje vėlesnių hipotezių 
1r teorijų link, nes šie vėlesni žingsniai nebūtų buvę galimi be ankstesnių. Vė- 
lesni Žingsniai veda toliau už ankstesnius. tačiau šie išsaugo savo reikšmę kaip 
grandys nenutrūkstančioje tyrimo darbo grandinėje. Be Newtono neįmanoma 
iki galo suprasti Einsteino. Nenutrūkstanti mokslo pažanga nebūtinai paver- 
čia makulatūra apibendrinančius ankstesnių pakopų modelius ir kaip įprasta 
padaro tai juo rečiau, juo labiau užtikrinta ir autonomiška yra tolesnė moksli- 
nio darbo eiga. Tai, kad prieš tris ar daugiau kartų dirbusių tyrinėtojų pastan- 
gos nebegyvose knygose guli bibliotekose, istorijos tyrimo srityje vis dar kur 
kas didesniu mastu yra taisyklė. o ne išimtis. Rizikuočiau būti suprastas ne- 
teisingai, jeigu nepridurčiau, kad šiuo atžvilgiu tarp istorijos ir sociologijos 
geriausiu atveju egzistuoja laipsnio skirtumas. Abiem atvejais trumpalaikiai 
vertinimai ir idealai, kylantys dėl aštrių tam tikro laiko konfliktų, dažnai tam- 
pa pakaitalu santykinai autonomiškoms teorijoms, sąryšių modeliams, kurie 
verifikuojami ir gali būti peržiūrėti, įgijus naujų žinių apie pavienius faktus. 
Tačiau be kitų dalykų, sociologinis tyrimas nuo istorinio skiriasi įžvalga, kad 
net atskirų problemų iškėlimas ir atranka tol priklauso nuo heteronomiškos 
atskiro tyrinėtojo savivalės arba nuo tam tikrų tyrinėtojų grupių heteronomiš- 
kų konvencijų, kol mažų mažiausiai nesistengiama — nuolatos išsaugant grįž- 
tamąjį ryšį su žinojimo apie atskirybes raida ir išvengiant nepastovių ir trum- 

palaikių savojo laiko susiskirstymų į partijas įtakos — išplėtoti sąryšio modelius, 
kurie yra dalykiškai adekvatesni ir autonomiškesni už ankstesnius. Kiek gali- 
ma įžvelgti. istorijos tyrinėtojai net nesistengia į tai gilintis ir net nesupranta. 
kad neišplėtojus santykinai autonomiškesnių sąryšių modelių, autonomiškes- 
nių teorijų jau vien pati atskirų duomenų atranka iš dokumentų gausos atsidu- 
ria trumpalaikių ir neverifikuojamų tyrimo konvencijų valdžioje. Sąryšio mo- 
delių, kaip problemų kėlimo ir atrankos determinantų, reikšmę galima aiškiai 
parodyti jau šios knygos sumanymo pavyzdžiu. Daugelis iš tų problemų, ku- 
rias nagrinėja joje dėstomi sociologiniai tyrimai, taip pat reikalingi jų nagri- 
nėjimui dokumentai, istorijos moksle atlieka geriausiu atveju tik marginalinį 
vaidmenį. Taip yra dėl tradicinių ir kaip įprasta nereflektuotų sąryšio modelių, 
šiame moksle lemiančių problemų atranką ir įvertinimą. Jeigu apsiribosime 
tik pora pavyzdžių, tai patalpų išsidėstymo rūmuose arba rūmų dvaro etiketo 
detalės, matuojant jas istoriko matu, gali pasirodyti kuriozai. Tačiau. kaip pasi- 
rodo, būsto išplanavimo ir viso architektūrinio apvalkalo. kuriame gyvena tam 
tikros visuomenės šeimos. tyrimas suteikia tikrai patikimą ir kartu patikrina- 
mą informaciją apie pagrindines tai visuomenei būdingo santuokos ryšio fi- 
gūras ir. be to, informaciją apie sutuoktinių bendravimo su kitais žmonėmis 
kontūrus. Jeigu rūmų dvaro visuomenės struktūrai paliekame jos autonomiją, 
tai rūmų dvaro etiketas. kuris buržuazinės industrinės visuomenės vertybinių 
mastelių požiūriu gali pasirodyti nereikšmingas. vien „išoriškas“ ir galbūt 
Juokingas, pasirodo esąs nepaprastai jautrus rodiklis ir nepaprastai patiki- 
mas matavimo instrumentas, parodantis, koks yra atskiro individo prestižas 
jo santykių tinklo nėrinyje. 

Apskritai galima pasakyti. kad jau rūmų dvaro visuomenės kaip tyrimo 
dalyko pasirinkimas nekaip derinasi su šiuo metu dominuojančia populiaria 
vertybine schema, dažnai veikiančia istorijos tyrimą. Šiuolaikinėje visuomenės 
raidos pakopoje dinastiniai valdovai ir jų rūmų dvarai vis labiau nustoja būti 
reikšmingi. Jie yra nykstančios mūsų laikų socialinės figūracijos. Labiau iš- 
sivysčiusiose šalyse, kuriose jie apskritai dar egzistuoja, jie prarado didelę sa- 
vo ankstesnės galios ir ankstesnio prestižo dalį. Palyginti su jų klestėjimo lai- 
kais, dabartinės rūmų dvaro visuomenės geriausiu atveju yra vien epigoniškos. 
Žvelgdami į šiuos praėjusios epochos likučius, kylančių socialinių formų at- 
stovai pakankamai dažnai jaučia prieštaringus jausmus. 

Suprantama, kad įsigalėjęs negatyvus vertinimas trukdo suvokti rūmų 
dvaro visuomenės savitumą. suteikusį jai tokį ypatingą ir išraiškingą pobūdį. 
kuriuo išsiskiria, pavyzdžiui, feodalų arba industrinių visuomenių partijų elitai. 
Pastarieji šiandien gali sulaukti daugiau dėmesio. nes tai yra mūsų pačių 
dabarties visuomenių tipai. kuriais dauguma žmonių domisi labiau už kitus. 

Pirmieji. feodalų elitai, galbūt todėl su palyginti ryškiai apibrėžtais kontūrais 
pateko į akiratį kaip istorinių ir sociologinių tyrimų dalykas. kad į juos galima 
šaltai. iš didelės distancijos žvelgti kaip į šiuolaikinių formacijų genetines 
ankstyvąsias formas ir jų priešingybę. Atrodo. feodalinės socialinės formos 
yra seniai išnykęs dalykas: apskritai vargu ar kada nors prireikia jų saugotis: 
kartais jos. romantiškai pagražintos, net vaizduojamos pozityvioje šviesoje. 
Supratimą, kad ir rūmų dvaro visuomenė turi specifinių struktūrinių savitumų, 
kuriuos reikia atskleisti nepriklausomai nuo to, ar juos laikome gerais, ar ne, 
apsunkina tai, jog egzistuoja epigoniškos šios socialinės formacijos formos. 
Industrinių tautinių valstybių naujausios. kylančios elito grupės dažnai dar ne- 
gatyviai vertina ir atstumia pamažu silpstančias rūmų dvaro elitines grupes — 
palikuonius tų elito formacijų. kurios anksčiau buvo galingiausios daugelyje 
Europos valstybių. Tai išliko kaip tikrai atkaklių kovų ankstesniais laikais at- 
garsis. Taip pat ir šiuo atveju. darant atranką tarp to, kas laikoma reikšminga 
istorijos ir visuomenės mokslui, ir to. kas ne. juntami didžiosios visuomenės 
vertinimai ir afektai. Rūmų dvaro visuomenės tyrimas ir net jos konceptua- 
lizacija vis dar yra tokių liaudiškų vertinimų šešėlyje. 

Visai nepaprasta parodyti, kas turima omenyje, kai sakoma, kad ir pa- 
sirenkant, ir formuluojant sociologines problemas — nesvarbu, ar jos yra apie 
dabartį, ar apie praeitį — reikia sąmoningos pastangos. siekiant užsitikrinti 
didesnę autonomiją nuo savaime suprantamais laikomų. todėl nepatikrintų 
populiarių vertinimų. Bet štai vienas pavyzdys. Kai keliame sau uždavinį pri- 
sidėti prie skirtingų būdų, tarpusavyje saistančių Žmones, aiškinimo ir supra- 
timo, tai visos figūracijos, kurias vieni su kitais sudaro žmonės, visos socialinės 
grupuotės yra lygiavertės. Čia vėl susiduriame su ta kiek plačiau suprantama 
įžvalga, išreikšta Ranke's. nurodančia, kad visi istorijos periodai yra iš esmės 
lygiaverčiai. Taip pat jis savo būdu siekė parodyti, jog tyrinėtojai, kuriems 
rūpi suprasti žmogiškus sąryšius, užtveria sau kelią, kai vadovaujasi išanks- 
tiniais savo pačių laiko ir grupės vertinimais. Tiesiog neįmanoma įsivaizduoti 
jokios socialinės formacijos, jokio žmonių sąryšio, nei didelio. nei mažo, nei 
iš seniai praėjusių, nei iš dabartinių laikų. kurio adekvatus ir kompetentingas 
ištyrimas daugiau ar mažiau už kurį nors kitą tyrimą padėtų išplėsti ir pagilinti 
mūsų supratimą. kaip Žmonės susiję tarpusavyje visose padėtyse. mąstydami 
ir jausdami, nekęsdami ir mylėdami. veikdami ir susilaikydami nuo veiklos. 
Žmonių tarpusavio ryšiai įvairuoja taip plačiai ir margai, kad neįmanoma įsi- 
vaizduoti - mažų mažiausiai tol. kol mūsų dabartinės žinios yra tokios siauros 
ir fragmentiškos — jokio kompetentingo dar neištyrinėtos žmonių figūracijos ir 
jos tapsmo tyrimo, kuris neduotų nieko naujo žmogiškojo universumo, mūsų 
pačių supratimui. 

7. Kai nagrinėjamas istoriografijos ir sociologijos santykio klausimas, 
pagrindinis vaidmuo tenka dažnai minėtai istorinių įvykių vienkartiškumo prob- 
lemai. Idėja, kad įvykių vienkartiškumas ir unikalumas yra skiriamasis žmo- 
nių istorijos. istorijos tyrimo dalyko požymis. dažnai glaudžiai susijusi su vaiz- 
diniu, kad „„vienkartišumo“ pagrindas išplaukia iš objekto prigimties, taigi iš 
paties dalyko nepriklausomai nuo visų tiriančių Žmonių vertinimų. Tačiau iš 
tikrųjų yra visiškai ne taip. Tai. kas šiandien tyrinėjama kaip istorija, paprastai 
yra laikoma vienkartinių duomenų rinkiniu, kadangi vienkartiniai ir nepakar- 
tojami įvykiai yra laikomi tuo, kas esminga tyrinėtinų įvykių sąryšiams. Kitaip 
sakant, tas pagrindas yra tam tikras specifinis vertinimas. Jis lengvai gali pasi- 
rodyti savaime suprantamas. Tačiau galbūt bus geriau. jeigu į jį įsižiūrėsime ir 
patikrinsime, kiek jis yra pagrįstas. 

Reikalas tas. kad nepakartojamos vienkartinybės egzistuoja toli gražu 
ne vien tarp įvykių sąryšių. kuriuos kaip savo darbo dalyką pasirenka istori- 
jos tyrinėtojas. Nepakartojamos vienkartinybės egzistuoja tiesiog visur. Vien- 
kartinis yra ne tik kiekvienas žmogus. veiksmas ir atskiro žmogaus išgyvenimas. 
bet taip pat kiekvienas šikšnosparnis bei kiekviena blusa. Milžiniškų roplių ne- 
bebus. Vienkartinis šia prasme yra homo sapiens, žmonių giminė kaip visuma. 
Tą patį galima pasakyti apie kiekvieną dulkelę. apie mūsų Saulę. apie Paukš- 
čių Taką ir tam tikra prasme - apie kiekvieną kitą darinį: jie atsiranda. pranyksta, 
ir pranykę, niekada nebegrįžta. 

Taigi vienkartiškumo ir unikalumo problema yra sudėtingesnė. nei ji at- 
rodo mokslo filosofų aiškinimuose. Egzistuoja skirtingų pakopų unikalumai, 
ir tai, kas yra unikalu bei įvyksta tik kartą vienos pakopos rėmuose, kitos 
pakopos požiūriu gali pasirodyti pasikartojimu, amžinu to paties sugrįžimu. 
Mūsų vienkartinė Saulė. nepakartojama, iš lėto kintanti Žemė. kurioje gyve- 
name, greitai kintančioms žmonių kartoms atrodo kaip amžinai pasikartojan- 
tys pavidalai. Jeigu kalbėsime apie unikalią žmonių rūšį. atskiri žmonės yra 
tos pačios formos amžini pakartojimai. o tai. kas žmones skiria. yra nuolatos 
pasikartojančios pamatinės schemos variacija. 

Tačiau tam tikrose visuomenėse. 0 šiose visuomenėse — tam tikrose ty- 
rimo šakose — ypač vertinama būtent ši variacija. šis individo skirtingumas ir 
vienkartiškumas nuolatos pasikartojančios pamatinės schemos rėmuose. Šis 
vertinimas susijęs su specifine šių visuomenių struktūra ir ypač su palyginti 
aukštu jų diferenciacijos ir integracijos laipsniu. Jis atsispindi šių visuomenių 
istoriografijoje. Aiškinimas yra sudėtingas, ir nėra reikalo čia detaliai analizuo- 
ti plačiai išsišakojusį šių sąryšių tinklą. Nepriklausomai nuo to, kiek adekvati 
ar neadekvati yra istorijos teorija. kuri į pirmą planą iškelia vien tai, kas įvykių 
sąryšiuose įvyksta tik kartą ir yra nepakartojama, toks akcentų sudėliojimas 

tikrai atspindi specifiškai visuomeniškai paženklintą žmogiškos savimonės 
pavidalą. Ne vien tik savyje vertinama tai, kas atpažįstama kaip skiriantys, vien- 
kartiniai ir unikalūs požymiai; dėl tos specifinės auklėjimo, kurį gauna indi- 
vidas, krypties siektinu idealu yra laikoma išgraviruoti savyje kuo unikalesnį 
ir nepakartojamesnį bendro žmogiško pavidalo profilį. Dėmesio nukreipimas į 
įvykių eigos specifines vienkartinybes ir unikalybes. iš esmės lemiantis istorijos 
tyrimo teoriją ir praktiką. būtų neįsivaizduojamas be šios ypatingos vertės. kuri 
šiose visuomenėse yra suteikiama individų unikalumu: ir nepakartojamumui. 

Tad klausimas, kurį turime sau iškelti, tai klausimas apie tokio vertinimo 
santykinę heteronomiją arba santykinę autonomiją atsižvelgiant į tų įvykių 
sąryšius. kuriuos mėginama atskleisti, kai yra tyrinėjama „istorija“. Ar isto- 
rografijos teorinis leitmotyvas, kurio pagrindu vienkartiniai ir nepakartoja- 
mi įvykių sekų bruožai, ypač atskirų asmenybių ir jų poelgių vienkartiškumas 
yra vertinamas ir iškeliamas į pirmą planą kaip reikšmingiausias sąryšių as- 
pektas. yra akcentas, pagrįstas laisva nuo išankstinių nusistatymų kritine pa- 
ties dalykinio sąryšio analize ir šia prasme yra tiesiog adekvatus dalykui? Ar 
čia mes susiduriame su ideologijos vykdoma klausimų ir stebėjimų kontrole, 
kuriai esant istorijos tyrinėtojai dėl juos suformavusios specifiškai socialinės 
įtakos tyrinėtiniems įvykių sąryšiams išoriškai pritaiko trumpalaikius vertini- 
mus ir idealus? 

Būtų paprasta. jeigu į šiuos klausimus būtų galima atsakyti tiesiog „,ar- 
ba - arba“. „taip“ arba „ne“. Keblumas čia tas. kad skirtingai nuo nežmogiškų 
gyvūnų bendruomenių istorijos žmogiškų visuomenių istorijoje — o kaip dar 
bus detaliau paaiškinta, jog kas tyrinėjama „istorijos“ pavadinimu. visada yra 
tam tikrų žmogiškų socialinių junginių „istorija“ — vienkartiniai ir individualūs 
įvykių sąryšio aspektai susiję su pasikartojančiais socialiniais aspektais būdu, 
kuris reikalauja kruopštaus tyrimo ir negali būti išreikštas paprasta formule. 


8. Kaip ir kodėl vienkartiniai ir unikalūs aspektai žmogiškųjų visuome- 
nių istorijoje vaidina ypatingą vaidmenį. galima ypač aiškiai pastebėti net vien 
prabėgomis palyginę žmogišką istoriją su gyvulių bendruomenių istorija. Vargu 
ar be tokio palyginimo galime pamatyti problemą teisingoje šviesoje. Skruz- 
dėlių, bičių, termitų ir kitų socialinių vabzdžių santykių formos. tarpusavio 
priklausomybės. jų bendruomenių struktūra gali, kol rūšis nepasikeičia, daug 
tūkstantmečių kartotis be jokių pakitimų. Taip yra todėl, kad visuomenės formas, 
santykius, tarpusavio priklausomybes didžiąja dalimi sąlygoja biologinė orga- 
nizmų organizacija. Jeigu nekreipsime dėmesio į palyginti minimalias variaci- 
jas, šios socialinių vabzdžių — o su palyginti nedideliais skirtumais ir visų ki- 
tų gyvūnų bendruomenių formos - pakinta tik tada, jeigu pasikeičia biologinė 


16 


I. Įvadas: sociologija ir istorijos mokslas 


organizacija. Vienas specifinių Žmonių visuomenių savitumų yra tai. kad jų 
struktūra, atskirų Žmonių tarpusavio priklausomybės forma gali pasikeisti, ne- 
pakitus biologinei žmonių organizacijai. Individualūs homo sapiens rūšies at- 
stovai gali tarpusavyje sudaryti pačių įvairiausių rūšių visuomenes, pačiai rū- 
šiai nepakitus. Kitais žodžiais tariant, biologinė rūšies sandara leidžia vystytis 
jų bendro socialinio gyvenimo pobūdžiui, pačiai rūšiai nesivystant. Ancien 
regime perėjimas į ankstyvąjį industrinį XIX a. režimą. santykinai agrarinės ir 
kaimiškos visuomenės perėjimas į daugiau ar mažiau industrializuotą visuo- 
menę išreiškė ne biologinį, o socialinį vystymąsi. 

Visą pamatinių sociologijos ir istorijos santykio problemų svarstymą 
sunkina tai, kad net moksliniuose tyrimuose ligi šiol paprastai nėra aiškiai ir 
tiksliai paaiškintas biologinės evoliucijos, visuomenės vystymosi ir istorijos 
skirtumas bei santykis. Tikrai įvyko evoliuciniai mūsų protėvių socialinių tar- 
pusavio priklausomybių ir figūracijų pokyčiai. Mes mažai žinome apie šį ho- 
minidų evoliucijos aspektą galbūt todėl. jog žmogiškos priešistorės specialistai 
biosociologinėms problemoms skiria mažai dėmesio. Tačiau tie žmonių bend- 
ro gyvenimo pokyčiai, kurie yra istorikų ir sociologų akiratyje, vyksta vienos 
biologinės giminės rėmuose. Nesvarbu. ar nagrinėjame senųjų šumerų ir egip- 
tiečių, kinų ir indų, jorubų ir ašanti, ar amerikiečių. rusų ir prancūzų visuome- 
ninius ir istorinius santykius, visada susiduriame su Aomo sapiens rūšies žmo- 
nėmis. Tai, kad šiuo atveju individualių organizmų bendro gyvenimo figūracijos 
pokyčiai vyksta nesikeičiant biologinei, įgimtai ir paveldimai pačių organizmų 
sandarai, galų gale priklauso nuo to, jog šios žmonių rūšies organizmų elgesio 
valdymą kur kas labiau nei kokio nors kito mums žinomo organizmo atveju ga- 
li ir 1š tikrųjų /uri formuoti atskiro organizmo patirtis, individualus mokyma- 
sis. Šis įgimtas ir paveldimas žmogiškos konstitucijos biologinis savitumas, 
palyginti didelė elgesio valdymo priklausomybė nuo atskiro individo patirties 
pradedant vaikyste yra sąlyga. kad Žmonių visuomenės, kitaip nei skruzdėlių 
visuomenės, turi tai. ką vadiname „istorija“ arba, kitaip akcentuodami. „„soc1a- 
liniu vystymusi". 

Kaip smarkiai žmogiškų visuomenių raida, sociologinis vystymasis ski- 
riasi nuo biologinės evoliucijos, tarp kitko, parodo jau tai. jog skirtingai nuo 
antrosios pirmasis tam tikru atžvilgiu gali pasukti atgal. Nepaisant visų juokų. 
kuriuos kartais galime skaityti, esamos biologijos žinios leidžia tvirtai teigti, 
kad nors homo sapiens rūšis gali išmirti, ji negali vėl pavirsti beždžionių arba 
roplių rūšimi. Kai banginių protėviai iš sausumos gyvūnų virto vandens gyvū- 
nais, jie netapo žuvimis, bet išliko žinduoliais. Priešingai, visiškai įmanoma. 
jog labai susitelkusios tautinės valstybės iširs ir kad tų. kas jas sudaro, pali- 
kuonys gyvens kaip paprastos klajoklių gentys. Tai turima omenyje, kai kalba- 

ma, jog bičių ir skruzdėlių tarpusavyje sudaromos figūracijos yra labai įtvirtin- 
tos genetiškai. o žmonių figūracijos - palyginti labai nedideliu mastu. Žmogiškų 
figūracijų kaita glaudžiausiu būdu susijusi su galimybe tam tikros kartos patirtį 
kaip išmoktą visuomeninį žinojimą perduoti kitoms kartoms. Šis nenutrūkstan- 
tis visuomeninis žinių kaupimas prisideda prie žmonių gyvenimo kaitos. žmonių 
sudarytų figūracijų bendru pokyčių. Tačiau žinių rinkimo ir perdavimo tęsti- 
numas gali būti pertrauktas. Žinių gausėjimas nesukelia jokių žmonių giminės 
genetinių pakitimų. Visuomeniškai sukaupta patirtis gali būti vėl prarasta. 


9. Šias pamatines aplinkybes reikėjo nušviesti, kad suprastume socia- 
linių pokyčių pasikartojančių ir nepasikartojančių aspektų santykį. Kaip 
matome, biologinės evoliucijos, socialinio vystymosi ir istorijos sąvokų nu- 
rodomi įvykių sąryšiai sudaro tris skirtingus, bet neatsiejamus visą Žmoniją 
apimančio proceso sluoksnius, kurių kaitos tempas yra skirtingas. Atsižvel- 
giant į pavienio žmogaus gyvenimo trukmę ir pokyčių tempą, socialinė raida 
dažnai ilgus laiko tarpsnius vyksta taip lėtai, kad atrodo, jog ji stovi vienoje 
vietoje. Gali atsitikti, kad per kelioliką kartų Žmonių tarpusavyje sudaromos 
figūracijos tiek mažai pasikeis. jog jų dalyviai jas laikys nekintamomis, visa- 
da tomis pačiomis visuomenės formomis. Taip Europos visuomenės raidoje 
žmonės ilgą laiką buvo įtraukti į figūraciją ..riteris—ginklanešys-dvasininkas- 
baudžiauninkas“. O dabar jau kelioliką kartų Žmones tarpusavyje sieja tokie 
santykiai kaip „darbininkas-tarnautojas-vadybininkas“ arba „„aukštesnysis- 
vidurinysis-žemesnysis valdininkas“. Kaip matome, tokios visuomenės šių ir 
visų kitų pozicijų funkcionuojanti tarpusavio priklausomybė yra tam tikru mas- 
tu uždara. Riteris ir baudžiauninkas vargu ar patektų į industrinę figūraciją. 
Kiekvienas individas, sudarantis tokias figūracijas, yra vienkartinis ir vienin- 
telis. Tačiau pati figūracija, palyginti lėtai kisdama. gali išlikti daugelį kartų. 
Vadinasi, beveik identiškas figūracijas, kurios bet kuriuo atveju keičiasi tik 
labai iš lėto, gali sudaryti skirtingi, greičiau besikeičiantys individai. Turint 
omenyje greičiau besikeičiančius, vienintelius ir nepakartojamus individus. 
individų tarpusavyje sudaromos figūracijos atrodo kaip reiškiniai, kurie pa- 
sikartoja ir yra daugiau ar mažiau nekintami. 

Ši dalykų padėtis suprantama klaidingai, jeigu tokių figūracijų kon- 
ceptualūs modeliai interpretuojami kaip dirbtiniai dariniai, kuriuos tyrinėto- 
jas tam tikru mastu primeta savo stebėtiems žmonėms. Tai yra maždaug tas 
vaizdinys, kurį išreiškė Maxas Weberis. kai savo tam tikrų lėtai kintančių fi- 
gūracijų modelius jis pateikė kaip „.idealiuosius tipus“. Bet jo mėginti išplėtoti 
valdininkijos, miesto, valstybės arba kapitalistinės visuomenės modeliai aiš- 
kino visai ne tokius Žmonių ryšius, tokias tarpusavyje priklausomų individų 

figūracijas. kurias jis tik įterpė į savo stebėjimų medžiagą. kad įvestų tvarką 
ten. kur jos nebuvo. Šios figūracijos yra tokios pat tikros, kaip ir pavieniai jas 
sudarantys žmonės. Tai, kas šiandien vis dar atrodo sunkiai suvokiama. yra 
faktas, kad figūracijos, kurias žmonės sudaro tarpusavyje, gali keistis lėčiau, 
palyginti su jas sudarančiais pavieniais žmonėmis. 

Panašiai yra ir su socialinių figūracijų kaitos sparta, kai ją lyginame su 
biologinių reiškinių kaitos tempu. Žvelgiant pirmosios požiūriu, biologiniai 
reiškiniai kinta taip lėtai, kad atrodo, jog evoliucija stovi vietoje. Tad regime 
žmonijos paveikslą — ji kaip upė su trimis srovėmis, kurių greitis yra skirtin- 
gas. Kai kiekvieno iš šių trijų srovių reiškinius nagrinėjame atskirai, jie atrodo 
esą unikalūs ir nepakartojami. Tačiau dėl kaitos spartos skirtumų reiškiniai 
lėtesnio kaitos tempo lygmeniu, kai į juos žvelgiame iš greitesnio kaitos tem- 
po lygmens, iš tikrųjų atrodo nekintami, yra amžinas to paties pasikartojimas. 
Laiko biologinio skaičiavimo prasme dešimt tūkstančių metų yra tikrai trumpas 
laiko tarpsnis. Per paskutiniuosius dešimt tūkstančių metų biologinėje rūšies 
homo sapiens konstitucijoje įvykę pokyčiai yra palyginti maži. Sociologinio 
laiko skaičiavimo prasme dešimt tūkstančių metų yra labai ilgas laiko tarpsnis. 
Socialinės organizacijos pokyčiai. per paskutiniuosius dešimt tūkstančių me- 
tų įvykę daugelyje Žmonijos gyvenamų vietovių, yra palyginti labai dideli. Per 
tą laiką daugelyje visuomenių kaimai išsivystė į miestus, miestai — į miestus— 
valstybes, miestai-valstybės - į teritorines valstybes, į mažas ir dideles dinas- 
tines valstybes ir galų gale į industrines tautines valstybes; ir tokių vystymosi 
sekų kaitos tempas taip pat gerokai pagreitėjo. Tačiau individualaus laiko 
skaičiavimo prasme - tempo, kai atskiri žmonės iš vaikų pavirsta senais vyrais 
ir moterimis, prasme — ilgalaikė socialinė raida vyksta vis dar gana lėtai. Kai 
kaip savaime suprantami referencijos rėmai pasirenkama žmogiškojo indivi- 
do gyvenimo trukmė ir kaitos tempas. dėl to socialinė raida kaip tokia - kaip 
sustruktūrinti socialinių figūracijų vystymosi procesai — lieka nepastebėta, o 
figūracijos atrodo kaip nekintančios „socialinės sistemos“. 


10. Toje disciplinoje, kuri šiandien vadinama istorija, tikriausiai nepa- 
kankamai atidžiai patikrinama, ar ir kiek individo gyvenimo trukmės ir tempo 
diktuojamas laiko padalijimas tinka būti referencijos rėmais ilgalaikių sociali- 
nių vystymosi sekų tyrimuose. Žmogus labai lengvai padaro save visų daiktų 
matu, lyg tai būtų savaime suprantamas dalykas. Dominuojančioje ligšiolinės 
istoriografijos srovėje daugiau ar mažiau sąmoningai ir nuosekliai taip ir įvyks- 
ta. Stebėjimo lęšis visų pirma nukreipiamas į tuos pokyčius, kurie ištinka indi- 
vidualius žmones, arba į tokius, apie kuriuos manoma, kad juos galima paten- 
kinamai priskirti konkretiems žmonėms kaip jų pradininkams. 

Paties istorijos mokslo raidoje šis dėmesio sutelkimas į konkrečius. ryš- 
kiai profiliuotus individus iš pat pradžių buvo glaudžiausiai susijęs su spec1- 
finėmis socialinio galios pasiskirstymo formomis. To negalima pamiršti. Istori- 
kų dėmesys buvo visų pirma nukreiptas į tuos individus. kurie kaip pavieniai 
asmenys buvo vertinami kaip ypač reikšmingi tam tikrai valstybei ar kokiai 
nors kitai žmonių grupei. Iš pradžių tai paprastai būdavo asmenys. užimantys 
socialinę poziciją su labai dideliais galios šansais. taigi visų pirma imperato- 
riai, karaliai, princai, hercogai ir kiti valdovų šeimų nariai. Dėl savo galios po- 
zicijos jie iš tikrųjų ypač ryškiai išsiskirdavo istoriko akiai kaip individai iš 
žmonių masės. Dėl socialinės padėties ypatumų jų veiklos erdvė buvo ypač 
didelė, palyginti su kitų žmonių, o jų individualybės saviti bruožai labai kris- 
davo į akį. Jie buvo vieninteliai ir nepakartojami. Įprotis mąstyti atskirų valdo- 
vų valdymo laikais ir kalbėti, pavyzdžiui, apie „Frydricho Didžiojo Prūsiją“ 
arba „Liudviko XIV laikus“ išliko iki mūsų dienų kaip akivaizdi istorijos eigos 
periodizavimo forma. 

Panašiai yra ir su kitais asmenimis. užimančiais galios pozicijas. pavyz- 
džiui, didžiaisiais karvedžiais. kurių pergalės arba pralaimėjimai buvo labai 
reikšmingi tam tikro socialinio junginio „istorijai“, arba valstybės ministrais 
bei kitais valdovų pagalbininkais, kurių dėka valstybiniai junginiai įgijo nau- 
jas institucijas arba kurie priešinosi naujovėms. Keičiantis galios santykiams 
pačiose visuomenėse, bėgant laikui šie akcentai keitėsi ir istoriografijoje. Kartu 
su individais, priklausiusiais didelės galios ir aukšto prestižo elitams, į istorinių 
tyrimų akiratį pateko ir ne taip ryškiai individualizuotos bei ne tokios galingos 
žmonių grupės. Tačiau turint omenyje bendrą pačių istorikų savosios tyrimų 
praktikos sampratą konkretus žmogus, ypač išsiskiriantis savo galia ar pasie- 
kimais individas išsaugojo savo aksiologinį statusą, kurio dėka jis buvo pirminis 
referencijos rėmas stebėtų įvykių sąryšių interpretacijai. taip pat ir jų unikalumo 
bei nepakartojamumo reprezentacinis simbolis. Net kai politinė istoriografija. 
sukoncentravusi dėmesį į valdančiuosius arba į galios elitus, iš lėto prasiplėtė. 
įtraukdama ekonominius. intelektualinius. religinius. meninius ir kitus sociali- 
nius valstybingos visuomenės vystymosi aspektus, vis dėlto istoriografija iš 
esmės tebesiorientavo į palyginti stipriai individualizuotus elitus. Su nedide- 
lėmis išimtimis, pavyzdžiui, ekonominės ir socialinės istorijos tyrimų atveju. 
vaizduojant istorijos sąryšius referencijos rėmu ir toliau paprastai pasirenka- 
mi Žmonių, priklausančių tam tikroms socialinėms elito grupėms, individualūs 
darbai ir poelgiai, į tyrimą neįtraukiant tokių elitinių darinių sociologinių prob- 
lemų. Apskritai problemų bei įrodymų atrankos strategija ir problematika dis- 
kusijose apie istoriografijos prigimtį lieka neišnagrinėta. Pasitenkinama nuoroda 
į individualių darbų kaip tokių didybę ir į pavienį individą kaip toliau nebe- 

paaiškinamą didelio pasiekimo šaltinį. Čia. kaip atrodo. pastangos paaiškinti 
ištirtinus įvykių sąryšius pasiekia kelio galą. Iškilusi problema atrodo išspręsta. 
jeigu surandamas tam tikro istorinio reiškinio individualus pradininkas. Jeigu 
taip susiejant įvykius tuštumoje lieka kaboti nesurišti siūlai. su jais pasielgia- 
ma taip pat. kaip ir su kitais istoriniais įvykiais, kurių nepavyksta paaiškinti, 
nurodant atskirus didelius, įvardijamus pradininkus, o būtent — jie traktuojami 
kaip ne visai aiškūs fono reiškiniai. Tačiau kai tokiu būdu galutinio istorinių 
reiškinių aiškinimo ieškoma ten, kur paslaptinga. nepaaiškinama — kur „„in- 
dividualybės savyje“ paslaptis. tai nelengva išvengti aukštos asmens, jo pa- 
siekimų, bruožų ir pasisakymų socialinės vertės interpretacijos, kuri tą vertę 
automatiškai traktuoja kaip pavienio individo asmeninę vertę. kaip asmeninę 
didybę. Paprasčiausias pavyzdys yra būdvardis „didysis“ kaip paveldinčių sa- 
vo valdžią karalių epitetas. Tai, kas toliau sakoma apie Liudviką XIV, yra šios 
problemos iliustracija. Kartais vis dar pasitaiko, kad istorikai ir istorijos mo- 
kytojai didžiais vadina tiesiog tuos asmenis, kuriems šį rangą suteikė tam tik- 
ra istorinė tradicija. Vaizduojant istoriją, žmogiškai didybei vertinti pernelyg 
lengvai pasinaudojama konvencine, todėl moksline prasme nepatikima ska- 
le, kuri lieka nepatikrinta. Nežinant socialinių struktūrų, individui duodančių 
galimybių ir veiksmų erdvę, labai lengvai galima palaikyti didžiais žmones be 
didelių asmeninių nuopelnų, o labai nusipelniusius žmones — mažais. 
Istorikai kartais sako: mes užsiimame visai ne visuomenėmis, bet indivi- 
dais. Tačiau kai įsižiūrime atidžiau, aptinkame. kad istoriografija užsiima, Žino- 
ma, ne bet kokiais individais, bet individais, vaidinančiais tam tikrą vaidmenį 
tam tikros rūšies socialiniuose junginiuose ir socialiniams junginiams. Galima 
eiti toliau ir sakyti. kad ji užsiima šiais individais /0dė/, kad jie vaidina vaidmenį 
vienos ar kitos rūšies socialiniuose junginiuose. Žinoma, taip į istoriografiją bū- 
tų galima įterpti bet kurio šuns, gėlyno arba burtais atrinkto Žmogaus „istoriją“. 
Kiekvienas žmogus turi savo „istoriją“. Tačiau kai kalbama apie „istorijos ty- 
rimą“. žodis „istorija“ vartojamas labai specifine prasme. Jo referencijos rėmai 
galų gale yra visada visiškai apibrėžti visuomeniniai vienetai. laikomi ypač 
svarbiais. Kiekvienu atveju egzistuoja šių visuomeninių vienetų hierarchinė 
skalė, nustatanti, kuris iš jų kaip tyrimų referencijos rėmai turi aukštesnį ir 
kuris - žemesnį rangą. Apskritai istoriniai tyrimai, kurių referencijos rėmai yra 
miestas valstybėje, turi žemesnį rangą už tuos, kurių referencijos rėmai yra 
visa valstybė. Pirmą vietą šioje skalėje šiuo metu tikriausiai užima tautinės val- 
stybės. Jų istorija šiandien yra pagrindiniai rėmai istorijos tyrimo akiratyje esan- 
tiems individams ir istorinėms problemoms atrinkti. Paprastai nereflektuoja- 
ma, kodėl tokių socialinių vienetų kaip „„Vokietija“. „Rusija“ arba „JAV“ istorija 
tarnauja kaip pirminiai referencijos rėmai atrinkti individams, kurie kaip 

„Istorinės asmenybės“ iškeliami į pirmąjį planą istorijos tyrime. Dar nėra tyrimų 
tradicijos. pagal kurią būtų sistemingai išnagrinėtos gijos, siejančios konkrečių 
žinomų istorijos veikėjų veiksmus ir pasiekimus su socialinių junginių reikš- 
mę įgyjančia struktūra. Jeigu tokia tradicija atsirastų. tai nebūtų sunku parody- 
ti, kaip dažnai individų. į kurių veiksmus ir likimus nukrypsta istorikų dėmesys. 
atranka būna susijusi su priklausomybe specifinėms mažumoms - kylančioms, 
esančioms valdžioje arba smunkančioms konkrečių valstybingų visuomenių 
elito grupėms. Mažų mažiausiai visose susisluoksniavusiose visuomenėse 
individo ..šansas nuveikti didelius darbus“, patraukiančius istoriko akį, priklausė 
nuo šios individo priklausomybės specifinėms elito grupėms arba nuo galimy- 
bės į jas patekti. Vargu ar galima įvertinti istorinių figūrų didybę ir nuopelnus 
be sociologinės analizės, atsižvelgiančios į tokių elitų struktūrą. 


11. Rūmų dvaro visuomenė, šios knygos dalykas, yra tokia elito forma- 
cija. Šiame tyrime galima rasti keletą pavyzdžių, iliustruojančių tai, kas buvo 
pasakyta anksčiau. Liudviko XIV laikais rūmų dvaro visuomenei nepriklausę 
arba į ją neįsijungę individai turėjo palyginti mažai galimybių atskleisti ir rea- 
lizuoti savo individualius potencialus pasiekimais, kuriuos būtų galima laikyti 
istoriškai reikšmingais tradicinės istorinės vertybių skalės prasme. Pavyzdžiui, 
hercogui Saint-Simonui jo specifinė aukšto aristokrato, nepriklausiusio kara- 
liaus giminei, padėtis dėl Liudviko XIV strategijos, atitikusios paties karaliaus 
poziciją, neleido užimti postų vyriausybėje, be to, užimti bet kokią oficialią 
galios poziciją. Tačiau kaip tik tokios pozicijos jis siekė visą savo gyvenimą. 
Visų pirma užimdamas šitokias pozicijas - kaip valstybės vyras, kaip politikas, 
kaip valdžios žmogus — jis tikėjosi save realizuoti. Tokioje padėtyje jis tikėjosi 
nuveiksiąs ką nors didingo. Kadangi dėl užimamos padėties rūmų dvaro siste- 
moje ši galimybė liko jam užverta tol, kol Liudvikas XIV buvo gyvas, tai jis, 
be dalyvavimo užkulisiniame rūmų dvaro intrigų žaidime, visų pirma mėgino 
realizuoti save literatūrine veikla ta jos forma, kuri atitiko rūmų dvaro aristok- 
ratijos papročius bei skonį: rašydamas memuarus ir detaliai fiksuodamas gy- 
venimą rūmuose. Atstumtas nuo politinės valdžios, jis šiuo būdu - kaip didis 
memuaristas — įėjo, kaip sakoma, į istoriją. Nei jo individualybės, nei litera- 
tūrinių nuostatų vystymosi neįmanoma suprasti, nesiremiant sociologiniu rū- 
mų dvaro visuomenės modeliu ir nežinant, kaip keitėsi jo socialinė padėtis tos 
visuomenės galios sistemoje. 

Tradiciniuose debatuose apie individo vaidmenį istorijoje kartais remia- 
masi prielaida. kad priešingybė tarp tų, kurie tirdami istorinius sąryšius su- 
koncentruoja dėmesį į individualius dalykus, ir tų, kurie jį sutelkia į „„sociali- 
nius reiškinius“, yra nesutaikoma ir neišvengiama. Tačiau čia mes susiduriame 


t 
ED 


I. Įvadas: sociologija ir istorijos mokslas 


su tikrai nerealia antinomija. Ją galima paaiškinti tik susiejus su dviem poli- 
tinėmis-filosofinėmis tradicijomis, iš kurių viena vaizduoja ..visuomenę“ kaip 
egzistuojančią atskirai nuo individų (Auferindividuelles), o kita - individą kaip 
atskirą nuo visuomenės (Aufergesellschaftliches). Abu vaizdiniai yra fikty- 
vūs. Mes tai čia matome. Rūmų dvaro visuomenė nėra reiškinys, egzistuojantis 
atskirai nuo ją sudarančių individų; ją sudarantys individai — karalius ar kamer- 
dineris — neegzistuoja atskirai nuo visuomenės, kurią jie vieni su kitais sudaro. 
„Figūracijos“ sąvoka tarnauja tam, kad išreikštų šią dalykų padėtį. Įprastinė 
kalbos vartosena trukdo kalbėti apie individus, sudarančius visuomenes, arba 
apie visuomenes, sudarytas iš individų. nors būtent tai ir galime faktiškai stebėti. 
Vartodami kiek mažiau slegiančius žodžius, lengviau galime aiškiai ir tiksliai 
išsakyti tai, ką galime faktiškai stebėti. Būtent taip yra tuo atveju, kai sakoma, 
kad pavieniai žmonės vieni su kitais sudaro įvairiausių rūšių figūracijas, arba 
kad visuomenės yra ne kas kita, kaip tarpusavyje priklausomų žmonių figū- 
racijos. Šiame kontekste šiandien dažnai vartojama „sistemos“ sąvoka. Tačiau 
kol apie sistemas irgi nemąstome kaip apie Žmonių sistemas, vartodami šį žodį. 
sklandome vakuume. 


12. Kai pažvelgiame atgal ir vėl klausiame apie požiūrį, kad tai, kas ne- 
pakartojama, įvyksta tik kartą ir yra unikalu, matome esmę - sąryšingą vyksmą, 
kuris vadinamas „istorija“ — ar jis pagrįstas paties šio sąryšio savitumu, ar jis 
istorijos tyrinėtojų iš išorės heteronomiškai įterpiamas į šį sąryšingą vyksmą 
kaip ideologiškai sąlygotas vertinimas — tai ankstesnių svarstymų dėka jau 
esame nužengę kelis žingsnius atsakymo link. Galime geriau matyti, jog kai 
„Istorija“ interpretuojama kaip vienkartinių ir unikalių įvykių sąryšis. reiškia- 
mi abiejų rūšių vertinimai — ir tie, kurie yra adekvatūs dalykui, ir ideologiniai. 
Visapusiška šios autonomiškų ir heteronomiškų vertinimų amalgamos analizė 
yra platus uždavinys. Čia turime pasitenkinti tuo, kad ryšium su toliau dėstomų 
tyrimų problemomis nušviesime du šio klausimo aspektus. 

Liudviko XIV rūmų dvaras buvo unikalus. Pats Liudvikas XIV buvo vien- 
kartinis ir nepakartojamas reiškinys. Tačiau jo užimama padėtis, karaliaus po- 
zicija, nebuvo vienkartinė ir bet kuriuo atveju nebuvo vienkartinė ta pačia 
prasme, kokia buvo ją tam tikru laiko momentu užimantis asmuo. Karalių būta 
ir iki Liudviko XIV, ir po jo. Jie visi buvo karaliai. tačiau jų asmenybės skyrėsi. 
Karaliai, tokie kaip Liudvikas XIV. turi unikalios, nepakartojamos patirties ir 
elgsenos erdvę, kuri vis dėlto yra nepaprastai didelė. Tai pirmas dalykas, kurį 
Liudviko XIV atveju galima pasakyti apie jo unikalumo ir nepakartojamumo 
realumą. Palyginti su žmonėmis, užimančius kito socialines pozicijas, Liudvi- 
ko XIV individualizacijos erdvė buvo ypač didelė. nes jis buvo karalius. 

Tačiau karaliaus individualizacijos erdvė buvo labai didelė taip pat ir ki- 
ta prasme — todėl. kad jis buvo žmogus. Tai antras dalykas. pasakytinas apie 
šią erdvę. Palyginti su gyvūnais, kurie nėra žmonės, individualizacijos. vien- 
kartinės ir unikalios formos suteikimo kiekvienam žmogiškajam asmeniui ga- 
limybės yra nepaprastai didelės. Net paprasčiausiose žmogiškose visuomenė- 
se. kurias mes žinome, atskiro organizmo individualizacijos galimybės yra daug 
didesnės, negu pačiose sudėtingiausiose nežmogiškose gyvūnų visuomenėse. 

Jeigu istorikai savo dėmesį nukreipia būtent į tą daugiasluoksnio žmogiš- 
kojo universumo lygmenį, kuriame ypatingą vaidmenį vaidina tai, kas žmones 
skiria, jų individualybė. jeigu jie siekia parodyti, kokį vaidmenį savo gabumų 
1r elgesio unikalumo dėka atskiri asmenys suvaidino įvykiuose, reikšminguose 
tam tikrų žmogiškų junginių istorijai, tai jų tyrimuose dedamos pastangos gali 
būti visiškai dalykiškai adekvačios. Nes socialinių junginių pokyčiams, va- 
dinamiems jų „istorija“, priklausomai nuo to. kokia yra jų struktūra, didesnį ar 
mažesnį vaidmenį gali vaidinti pasikartojančios pamatinės biologinės žmonių 
struktūros individualaus profiliavimo skirtumai. Pavyzdžiui, istorikas, tiriantis 
Liudviko XIV laikus, gali pagrįstai nurodyti, kiek daug jo rūmų dvaro blizge- 
sys ir Prancūzijos politika platesniąja prasme priklausė nuo karaliaus specifi- 
nių sugebėjimų, taip pat nuo jo specifinio ribotumo. trumpiau - nuo jo unikalios 
individualybės. 

Tačiau tyrimas yra nepatenkinamas, jeigu tuo apsiribojama. Sistemingai 
neištyrus karaliaus pozicijos kaip tokios. kaip vienos iš kertinių pozicijų rūmų 
dvaro figūracijoje ir Prancūzijos visuomenėje, neįmanoma suprasti santykio 
tarp karaliaus individualios asmenybės ir socialinės jo pozicijos. Pirmoji vystėsi 
antrojoje, kuri savo ruožtu kaip pozicija. įtraukta į siauresnę rūmų dvaro elito 
ir platesnę visos Prancūzijos visuomenės sistemą, vystėsi, todėl neliko ta pati. 
Čia nėra reikalo detaliai gilintis į sąryšius tarp asmeninio karaliaus vystymosi 
1r karaliaus pozicijos raidos, tačiau svarbus yra sąvokų išskaidrinimas, prie 
kurio prisideda šis karaliaus raidos modelis. „Individo“ ir „visuomenės“ sąvokos 
dažnai vartojamos taip. lyg būtų kalbama apie dvi skirtingas nekintamas sub- 
stancijas. Taip vartojant žodžius. lengvai susidaro įspūdis, kad jų referentai 
yra ne tik skirtingi, tačiau ir absoliučiai atskirai vienas nuo kito egzistuojantys 
objektai. Tačiau tikrovėje šie žodžiai nurodo procesus. Tai yra procesai, kurie, 
nors ir yra skirtingi, negali būti atskirti. Karaliaus asmeninis vystymasis ir jo 
pozicijos raida eina ranka rankon. Vis dėlto kadangi pozicijai yra būdingas 
tam tikras specifinis elastingumas. tai ji iki tam tikro laipsnio gali būti valdoma 
priklausomai nuo ją užimančio asmens vystymosi. Tačiau kiekviena socialinė 
pozicija. net absoliutaus karaliaus pozicija dėl tarpusavio priklausomybės, su- 
saistančios ją su kitomis tos bendros visuomeninės sistemos, kuriai ji priklau- 

so. pozicijomis, savo elastingumu susieja nepaprastai didelę. palyginti su ją 
užimančio asmens individualia jėga. savarankišką jėgą. To asmens veiksmų 
erdvei jo pozicijos struktūra uždeda tikrai tvirtas ribas, kurios taip pat kaip ir 
plieninės spyruoklės elastingumas juntamas juo stipriau, juo labiau užimantis 
poziciją asmuo savo individualiu elgesio krypties keitimu įtempia ir išmėgina 
savo socialinės pozicijos elastingumą. Jeigu, viena vertus. tam tikrą poziciją 
užimančio veikėjo asmeninis vystymasis tam tikrose ribose tokiu būdu veikia 
jo pozicijos raidą, tai. kita vertus, socialinės pozicijos, kaip tiesioginės visos 
visuomenės, kuriai ji priklauso, vystymosi atstovės raida lemia asmeninį veikė- 
jo vystymąsi. 

Jau šioje vietoje matome. kokia nepilna ir neaiški yra ta mokslo filosofi- 
jos hipotezė. teigianti, kad istorijos mokslo dalykas yra vienkartinis ir nepa- 
kartojamas. Jeigu žiūrėtume į jį vien kaip į asmenį, Liudvikas XIV buvo vien- 
kartinis ir nepakartojamas. Tačiau „grynasis asmuo“, „individas savyje“ yra 
toks pat dirbtinis filosofinės vaizduotės galios produktas, kaip ir „daiktas 
savyje“. Socialinių pozicijų, kurias individas vieną po kitos užima nuo vaikys- 
tės, vystymasis nėra vienkartinis ir nepakartojamas tokia pat prasme, koks yra 
Jas vieną po kitos užimančio individo vystymasis. Kadangi karaliaus pozicijos 
vystymosi tempas skyrėsi nuo ją užimančio individo vystymosi tempo ir kadan- 
gi ši padėtis, to individo nebelikus. galėjo išlikti ir atitekti kitam, tai ji, matuojant 
pavienio individo vienkartinumu ir nepakartojamumu, buvo pasikartojantis reiš- 
kinys arba, jeigu ir vienkartinis, tai ne ta pačia prasme. Todėl istorijos tyrimas 
tik tol gali atrodyti tradicine prasme mokslas, užsiimantis tik unikaliais ir indi- 
vidualiais reiškiniais, kol jis į savo tyrimų sferą neįtraukia tokių sociologinių 
problemų kaip ši. Kaip matome, net karaliaus vienkartiškumo apibrėžtis lieka 
fragmentiška ir nepatikima, neištyrus karaliaus pozicijos, kuri nėra vienkartinė 
ir individuali ta pačia prasme. 

Be to, tokie modalumai kaip vienkartiškumas ir pasikartojamumas ap- 
skritai yra tik tų sąryšingų vyksmų, kuriems šios sąvokos taikomos, struktū- 
rinių savitumų simptomai. Kai per vienkartinių ir individualių įvykių sluoksnį 
įsiskverbiame į platesnį sluoksnį, apimantį taip pat žmonių socialines pozici- 
jas bei figūracijas. tai kartu atveriame sau kelią prie to tipo problemų, kurios 
lieka nematomos ir neprieinamos, apsiribojus individualistinėmis-istorinėmis 
problemomis. 

Pavyzdžiui. sistemingas figūracijos tyrimas padeda parodyti, kad žmo- 
gus, užimantis karaliaus poziciją, net Liudviko XIV laikais valdė visai ne 
„neribotai“, jeigu tuo žodžiu norima pasakyti, jog jo veiklai ir galiai nebuvo 
uždėtos jokios ribos. Kaip pamatysime. „absoliutaus valdovo“ sąvoka daro 
klaidingą įspūdį. Šiuo požiūriu absoliutaus karaliaus socialinės pozicijos tyri- 

mas praplėstų didesnę problemą. kuri iš dalies jau buvo nurodyta: kaip 1š viso 
yra įmanoma, kad vienas žmogus daugelį metų gali išsaugoti savo poziciją 
kaip valdovas, tiesiogiai arba netiesiogiai priimantis sprendimus dėl šimtų tūks- 
tančių ir galbūt milijonų žmonių likimo, bei išsaugoti tą didelę sprendimo erdvę, 
kurią jam suteikia ši pozicija? Kokia tarpusavyje priklausomų Žmonių sistemos 
raida, kokia žmonių figūracija apskritai duoda šansą susidaryti tai centrinei 
pozicijai su ta ypač didele sprendimo erdve, kurią nurodo mūsų „absoliutizmo“ 
arba „autokratiško viešpatavimo“ sąvokos? Kokiomis sąlygomis susiformuoja 
vienvaldžio viešpatavimo pozicijos, kurios jas užimantiems individams suteikia 
labai didelius galios šansus. palyginti su tuo, kiek galios atitenka kitoms soc1a- 
linėms pozicijoms? Kodėl šimtai tūkstančių žmonių paklūsta vienam žmogui — 
1r ne vien krizės situacijoje, bet ir esant normaliai įprasto socialinio gyvenimo 
rutinai? O karalių atveju — kaip įmanoma, kad jis paklūsta ne tik vienam 
konkrečiam žmogui, kol jis gyvas, bet galbūt ir jo sūnui bei vaikaičiui, trumpai 
tariant, vienos šeimos nariams per daugelį kartų? 


13. Viešpatavimo sociologija ligi šiol vaisingiausiai buvo išplėtota Ma- 
xo Weberio darbuose. Jo plačios apimties analizės“ yra dar toli gražu ne visiš- 
kai išsemtas sociologinių įžvalgų lobynas. Tačiau jo metodas, palyginti su tuo, 
kuris naudojamas čia, buvo ne intensyvus. o ekstensyvus: Weberis stengėsi 
išplėtoti modelius, kuriuos jis savo terminais vadino „idealiais tipais“, pagrįstus, 
Jeigu tik galima. visų istoriškai žinomų tam tikro tipo reiškinių pasveriančiu 
palyginimu. Taigi jis surinko gausybę medžiagos taip pat ir tam viešpatavimo 
tipui, kuriam galima priskirti čia aptartą viešpatavimo formą, sudaryti. Mes tą 
medžiagą aptinkame jo darbe apie „patrimonializmą“. Naudojantis Weberio 
terminais, šioje mano knygoje nagrinėjamą viešpatavimo formą tikriausiai būtų 
galima kvalifikuoti kaip tradicinį viešpatavimą kelyje iš patrimonializmo į sul- 
tonizmą/ arba kaip vieną iš „labai centralizuotų patrimonialinių biurokratijų“*. 
apie kurias jis pagrįstai teigia, kad. priešingai feodalizmui, joms istorinę reikšmę 
turi dažnai nepastebėtas veiksnys — prekyba. 

Tačiau būtent todėl, kad Weberis mėgino apdoroti tokią nepaprastą 
gausybę medžiagos, jo vadinamojo patrimonializmo modelis nėra tvirtas. Jam 
gresia pavojus subyrėti tiesiog jo rankose. Apskritai jis pasirodė esąs mažiau 
vaisingas tolesniam darbui, palyginti su jo tvirtai suręstu charizminio viešpa- 
tavimo modeliu. Paskutinysis yra vienvaldžio viešpatavimo krizės sąlygomis 
modelis. Kaip žinoma, jis vaizduoja tipą valdovo, siekiančio įsitvirtinti prieš 
egzistuojančias rutinas ir jas palaikančias. gerai įsitvirtinusias galios grupes, 
padedamas kitų grupių, kurios paprastai anksčiau buvo autsaiderės. Absoliutis- 
tinio vienvaldžio viešpatavimo centrinė grupė. kuri toliau tyrinėjama. daugeliu 

atžvilgiu yra charizminio vienvaldžio viešpatavimo centrinės grupės priešin- 
gybė. Čia išplėtotas modelis yra apie pavirtusį tvirta rutina vienvaldį viešpa- 
tavimą. Medžiaga. kuria jis remiasi. yra kur kas labiau ribota. palyginti su ta, 
kurią panaudojo Maxas Weberis, kurdamas savo tradicinio necharizminio 
viešpatavimo tipų modelius. Man atrodė, jog intensyvus vieno režimo tyrimas, 
siekiant sukurti necharizminio vienvaldžio viešpatavimo modelį. turi tikrų pra- 
našumų. palyginti su ekstensyviu duomenų panaudojimu. Tokiame tyrime ga- 
lima iki smulkmenų išnagrinėti. koks galios pasiskirstymas ir kokios specifi- 
nės rutinos vienam atskiram žmogui leidžia per visą gyvenimą išlaikyti visada 
rizikingą, visada nesaugią galingo vienvaldžio valdovo poziciją. Toliau vysto- 
mas karaliaus mechanizmo modelis yra pagrindinė dalis atsakymo, kuris šia- 
me tyrime pateikiamas į anksčiau iškeltus klausimus apie tokio vienvaldžio 
viešpatavimo sąlygas. 

Tačiau jeigu mes norime išvengti teorinio sausumo, tai panaudojant kon- 
krečius tyrimus ir pavyzdžius. būtina parodyti. kaip toks mechanizmas funk- 
cionuoja besivaržančių galios grupių praktikoje; dėl to reikia pamėginti stebėti 
Jį tiesiogiai darbe. Tai čia yra padaryta. Jeigu siekiame sociologiškai perpras- 
ti šį vienvaldžio viešpatavimo rutinizuotą tipą. tai supratimas, kad ir kaip net 
atsikėlimas rytą ir gulimasis miegoti vakare rutinos karaliui gali tarnauti kaip 
viešpatavimo instrumentas, yra ne mažiau svarbus už bendresnę įžvalgą, kokia 
buvo „karaliaus mechanizmo“ struktūra. Tik gilindamiesi į tokias paradigmi- 
nes detales, susidarome ryškų vaizdą to. kas anksčiau su tam tikru tikslumu 
buvo suformuluota teoriškai. Nes iš sociologinių teorijų, kurios nepasitvirtina 
empiriniame sociologiniame tyrime. nėra jokios naudos. Vargu ar jos nusipelno 
teorijos statuso. Tik šio grįžtamojo ryšio dėka aiškiau suprantame, pavyzdžiui, 
tą niekada neišnykstantį pavojų, tą visa apimančią riziką, kurią patiria net 
galingiausieji vienvaldžiai valdovai. ir tas institucines priemones, kuriomis 
vienvaldis valdovas ir jo pagrindinė grupė - dažnai to net visai aiškiai neįsi- 
sąmonindami — mėgindavo atsispirti šios rizikos spaudimui. Tik kai ši dalykų 
padėtis įsisąmoninama, atsiveria galimybė išsiaiškinti santykius tarp pozicijos 
tam tikros figūracijos apibrėžiamos ir šioje pozicijoje išsivystančios karaliaus 
asmenybės. Tik po to įgyjame pakankamai tvirtą dirvą po kojomis patikrinti, 
kiek pagrįstas rutinizuotos patvaldystės modelis gali padėti suprasti kitus to 
paties ar panašaus tipo socialinius reiškinius —- pavyzdžiui. kiek čia išplėtotas 
karališkosios vienvaldystės priešindustrinėje dinastinėje valstybės sistemoje 
modelis gali praversti diktatoriškos vienvaldystės industrializuotoje tautinėje 
valstybėje supratimui. Ligi šiol, kaip žinoma, kai mėginama susidaryti vaizdą 
apie vienvaldystę. visų pirma dėmesys nukrypsta į asmenį. užimantį atitinkamą 
poziciją: būtent todėl. kad šiuo atveju vienam konkrečiam žmogui jo socialinė 

padėtis suteikia nepaprastą galios pilnatvę. Net moksliniai tyrinėjimai apie to 
žmogaus, asmeninio vienvaldžio valdovo charakterio bruožus dažnai mėgina 
surasti pirminį, jeigu ne vienintelį režimo pobūdžio ir veikimo paaiškinimą. Taip 
pat ir šiame platesniame kontekste gali praversti griežtesnio ir tikslesnio vien- 
valdystės modelio išplėtojimas; modelio. kuris leidžia geriau suprasti, kad ir 
kodėl net suteikiančios nepaprastai daug galios socialinės pozicijos rėmuose 
visą laiką juntamos pozicijos elastingumo ir veiksmo erdvės, kurią ši pozicija 
suteikia ją užimančiam asmeniui, ribos. Kaip ir kitos socialinės pozicijos, taip 
ir vienvaldžio valdovo pozicija reikalauja visiškai tiksliai pasvertos elgesio 
strategijos, jeigu tą poziciją užimantis asmuo nori ilgam laikui užsitikrinti sau. 
o karaliaus atveju — taip pat ir savo šeimai — sosto galios pilnatvę. Būtent to- 
dėl, kad šiuo atveju pozicijos elastingumas yra tikrai didelis, labai didelė yra 
ir galimybė savivaliauti, paslysti. priimti klaidingus sprendimus, ilgainiui 
galinčius sumažinti valdovo valdžios galias. Reikia beveik akrobatiško tikslu- 
mo ir įgudimo, kad tokią poziciją su visomis jos pagundomis užimantis asmuo 
visada taip nukreiptų savo žingsnius, kad nesumažėtų ta galios pilnatvė. kurią 
ši pozicija suteikia ja disponuojančiajam. Tik dėl pozicijos kaip tokios vysty- 
mosi ir struktūros analizės galima susidaryti ryškesnį vaizdą, kokį vaidmenį 
unikalūs šią poziciją užimančio asmens bruožai vaidina pozicijos raidoje ir iš- 
naudojant jos elastingą sprendimų erdvę. Tik po to galima ištrūkti iš to hetero- 
nominių vertinimų labirinto, kai diskusija pakankamai dažnai tęsiasi tol. kol 
jos dalyviai vienvaldystės aiškinimą pakeičia monokrato asmens gyrimu ir 
peikimu. Šia prasme vieno vienintelio autokratinio režimo galios elito tyrimas, 
nuosekliai siekiantis vertinimų autonomijos, gali būti naudingas ir tyrimams, 
koks yra santykis tarp pozicijos ir individualybės dinamikos: kaip modelis, 
kuris gali būti toliau išplėtotas. Liudviko XIV atveju tikrai labai ryškiai matomas 
mastas, kai griežta asmenine disciplina visiškai konkrečiai jis harmonizavo 
savo individualius žingsnius ir polinkius su karaliaus pozicijos sąlygomis — 
konservuodamas ir optimizuodamas tos pozicijos galios šansus. Kad ir kas bū- 
tų vadinama Liudviko XIV „didybe“, galios dydžio ir asmens didybės san- 
tykis lieka neaiškus, kol neatsižvelgiame į konvergenciją arba divergenciją 
tarp individualių polinkių bei tikslų ir karaliaus pozicijos reikalavimų. 


14. Kitais žodžiais tariant, gauname ne vien nepilną. bet ir iškreiptą 1s- 
torinių sąryšių paveikslą, kol sustojame. ieškodami Liudviko XIV laikų spin- 
desio arba net karaliaus rūmų dvaro bei Prancūzijos valstybės ištakų unikalioje 
ir nepakartojamoje tam tikrų asmenų individualybėje. Kai vienkartiniai bei 
unikalūs atskirų individų veiksmai ir charakterio bruožai akcentuojami kaip 
istorijos esmė, tai ideologinis momentas tarp kitų dalykų pasireiškia tuo. kad 

tai, kas geriausiu atveju yra dalinė perspektyva, atverianti ribotą aiškinamo 
dalyko lygmenį. pagal šią nuostatą pateikiama kaip visuminis istorijos vaizdas. 
kaip istorija kaip tokia. Jau pats tradicinis atskiro konkretaus žmogaus in- 
dividualybės vaizdas. kaip į individualybės orientuotos istoriografijos pa- 
grindas. remiasi prielaidomis, kurios gali ir turi būti patikrintos. Tai yra vaizdas 
visiškai atskiros ir savarankiškos būtybės — ne tiek atskiro, kiek izoliuoto 
žmogaus; ne atviros, 0 uždaros sistemos. Tai. ką iš tikrųjų stebime. yra žmonės. 
kurie vystosi per ryšius su kitais žmonėmis ir tų ryšių dėka. Individualistinė- 
istorinė istoriografijos tradicija, priešingai, kaip prielaidą suvokia individus, 
galų gale neturinčius ryšių. Akivaizdu, kad visų pirma į „individus savyje“ 
orientuotai istoriografijai kaip ir daugeliui kitų šiandieninių vaizdinių būdinga 
baimė. kad atskiro žmogaus unikalumo vertė gali būti sumažinta ar net sunai- 
kinta, jeigu referencijos rėmais nuosekliai laikysime žmones, priklausančius 
nuo kitų žmonių ir priklausančius nuo jų pačių: žmones, kurie vieni nuo kitų 
priklauso ir kurių tarpusavio priklausomybės gali būti ištirtos. Tačiau pati ši 
mintis susijusi su klaidinančiu vaizdiniu, kad žodis „individas“ nurodo žmonių 
aspektus, egzistuojančius atskirai nuo Žmonių tarpusavio santykių, atskirai nuo 
„Visuomenės“, ir kad žodis „visuomenė“ nurodo kažką. kas egzistuoja atskirai 
nuo individų, pavyzdžiui, „vaidmenų sistemą“ arba „veiksmų sistemą“. 

Šis bendras konceptualus santykio tarp karaliaus individualybės ir pozi- 
cijos išaiškinimas, atsižvelgiant į detalų toliau pateikiamą šio santykio tyrimą. 
gali padėti pakeisti dichotomiją, kuri vis dar dominuoja, esant dabartinei sąvo- 
kų „individas“ ir „visuomenė“ vartosenai, sąvokomis, glaudžiai susijusiomis su 
stebimais faktais. 

Tai, kas čia pasakyta. parodo tolesnio dėstymo krypt. Problemos nega- 
lima formuluoti taip, lyg Liudviko XIV individualybė buvo kažkas. kas vystėsi 
nepriklausomai nuo socialinių pozicijų, kurias jis iš pradžių užėmė kaip sosto 
įpėdinis, o vėliau kaip karalius: jos negalima formuluoti ir taip, lyg šių sociali- 
nių pozicijų raida buvo visiškai nepriklausoma nuo jas užimančio asmens. Bet 
socialinis šios raidos lygmuo yra visai kito masto sąryšingas vyksmas, reikalau- 
jantis kitų laiko mastelių. negu individualus lygmuo. Palyginti su individua- 
laus karaliaus asmens kaitos tempu. socialinė karaliaus pozicija pasirodo esanti 
lėčiau kintantis darinys. Pastaroji yra kito masto reiškinys negu karaliaus asmuo. 
nes ji yra dalis figūracijos. kurią sudaro šimtai tūkstančių žmonių. Autonominė 
šios socialinės pozicijos jėga apriboja net paties galingiausio monokrato indi- 
vidualią galią. Kai į tos pozicijos raidą žvelgiame iš didesnio nuotolio, nesunkiai 
pastebime. kad ir jai, kaip ir Prancūzijos valstybės, kuriai ji priklauso. raidai bū- 
dingi vienkartiniai ir unikalūs aspektai. Tai. kad skirtumas ir santykis tarp pa- 
lyginti greitu tempu besikeičiančių atskirų Žmonių vienkartiškumo ir dažnai 

gana lėtai kintančių figūracijų. kurias šie žmonės sudaro tarpusavyje, nepa- 
kankamai išanalizuojamas istorijos tyrimuose ir dažnai nusitrina. yra simpto- 
mas, jog šią istoriografiją veikia ideologija. 


15. Vienpusiška prielaida, kad unikalių atskirų įvykių sluoksnis ir ypač 
atskirų individų unikalūs veiksmai, sprendimai. charakterio bruožai yra svar- 
biausi aspektai tuose sąryšinguose vyksmuose. kuriuos stengiasi ištirti istorikai. 
Jos vienpusiškumą parodo jau tai, jog patys istorikai savo darbo praktikoje 
vargu ar kada nors nuosekliai apsiriboja tokių įvykių ir veiksmų vaizdavimu. 
Atrinkdami individualius įvykius. jie niekada negali išsiversti be atrankos re- 
ferencijos rėmų — sąvokų, nurodančių lėčiau srovenantį istorijos raidos socia- 
linį sluoksnį. Tokios sąvokos gali būti suformuluotos palyginti faktografiškai, 
pavyzdžiui, tais atvejais, kai kalbama apie ekonomikos vystymąsi, gyventojų 
judėjimą, apie vyriausybę, valdininkiją ir kitas valstybines institucijas arba 
apie tokius socialinius junginius, kaip Vokietija ir Prancūzija. Arba jos gali būti 
labiau spekuliatyvios ir neartikuliuotos. kai kalbama, pavyzdžiui. apie „Goethe's 
laikų dvasią“. „imperatoriaus aplinką“ arba „rūmų dvaro socialinę aplinką“. 
Socialinių reiškinių vaidmuo ir struktūra istoriografijos rėmuose paprastai lieka 
nenušviesti, nes neaiškus lieka pats individo ir visuomenės santykis. Jo nu- 
švietimą savo ruožtu apsunkina ir gana dažnai sutrukdo anticipuojantys ver- 
tinimai ir idealai, kurie nepatikrinti valdo istoriko plunksną bei nukreipia jo 
žvilgsnį atrenkant ir vertinant medžiagą. 

Tokią dalykų padėtį atitinka tai. kad daugelyje, nors jau seniai nebe vi- 
suose, istoriniuose tyrimuose figūracijos. daugybės pavienių individų sudaro- 
mos tarpusavyje. dažnai traktuojamos kaip savotiški kulisai, priešais kuriuos 
veikia tariamai izoliuoti individai kaip tikrieji istorinių įvykių pradininkai. Kaip 
tik šis istorinio suvokimo pavidalas, kai palyginti be struktūros esančiame fone 
akcentuojami vienkartiniai įvykiai ir individualios istorinės figūros kaip ryš- 
kiai profiliuotas priešakinis planas, buvo ypač didelė kliūtis išsiaiškinant santy- 
kį tarp istorijos tyrimo ir sociologijos. Sociologijos uždavinys yra į priešakinį 
planą iškelti būtent tai, kas ankstesniame istorijos tyrime dažnai atrodo kaip 
bestruktūris fonas, ir atverti jį moksliniam tyrimui kaip struktūrą įgavusį indi- 
vidų ir jų veiksmų sąryšį. Priešingai negu kartais teigiama, taip pakeitus per- 
spektyvą individualūs žmonės nepraranda savo kaip individualių žmonių ver- 
tės ir pobūdžio. Tačiau jie jau nebeatrodo kaip izoliuoti žmonės, kiekvienas 
nuo pat pradžių egzistuojantis pats sau. Jie nebesuvokiami kaip totaliai užda- 
ros ir užantspauduotos sistemos, kai kiekviena kaip absoliuti pradžia savyje 
slepia galutinį vieno ar kito istorinio-socialinio įvykio paaiškinimą. Figūracijų 
analizėje pavieniai individai labiau yra vaizduojami tokie, kokius juos galima 

stebėti — kaip atviros, viena į kitą nukreiptos autonomiškos sistemos, kurios 
susijusiOS pačių įvairiausių rūšių priklausomybėmis ir kurios savo priklauso- 
mybių dėka tarpusavyje sudaro specifines figūracijas. Taip pat ir didžiausi — 
specifinių socialinių vertinimų prasme — žmonės savo padėtį užima kaip gran- 
dys šiose priklausomybės grandyse. Taip pat ir jų atveju jų pozicijos, to būdo, 
kuriuo jie tą poziciją pasiekė, taip pat ir būdo. kuriuo jie veikė ir gavo rezulta- 
tus savo galimybių erdvėje. neįmanoma suprasti, jeigu ši figūracija kruopščiai 
moksliškai neišanalizuojama, ir vietoj to traktuojama kaip bestruktūris fonas. 
Faktas, kad žmonių tarpusavyje sudarytos figūracijos dažnai kinta daug lėčiau 
už juos sudarančius žmones, ir kad dėl to jaunesni žmonės gali užimti tas pačias 
pozicijas, kurias paliko vyresnieji, — trumpai tariant, tai, jog tas pačias ar pa- 
našias figūracijas dažnai 1lgą laiką sudaro skirtingi individai — sukelia įspūdį, 
tarytum jos turėtų atskirą nuo individų „egzistenciją“. Su šia optine iliuzija 
susijusi nevykusi sąvokų „visuomenė“ ir „individas“ vartosena, verčianti ma- 
nyti, kad tai yra du atskirti dalykai su skirtinga substancija. Tačiau kai kon- 
ceptualūs modeliai tiksliau suderinami su tuo, ką galima faktiškai stebėti, 
aptinkame, jog pats dalykas yra pakankamai paprastas ir gali būti visiškai ne- 
dviprasmiškai apibrėžtas sąvokomis: nors atskiri individai, kurie čia ir dabar 
tarpusavyje sudaro specifinę figūraciją, gali visai išnykti ir užleisti savo vietą 
kitiems, tačiau visuomenę, figūraciją visada sudaro individai — nesvarbu, kad 
ir kaip jie keistųsi. Figūracijos yra palyginti nepriklausomos nuo tam tikrų 
konkrečių pavienių individų, bet ne nuo individų apskritai. 

Kaip atrodo, kai kurie istorikai savo darbą supranta vien kaip individų 
tyrimą, ir, be to, dažnai kaip individų be jokios figūracijos, žmonių, kokia nors 
prasme visiškai nepriklausomų nuo kitų žmonių, tyrimą. Atrodo, kad kai ku- 
rie sociologai savo darbą supranta vien kaip figūracijų tyrimą — figūracijų be 
individų, visuomenių arba „sistemų“, kurios kokia nors prasme yra visiškai 
nepriklausomos nuo individualių žmonių. Kaip matome. abi šios savo darbo 
supratimo formos nuveda klystkeliais. Tiksliau panagrinėjus, aptinkame, jog 
abu šie specialūs mokslai savo dėmesį tik nukreipia į skirtingus vieno ir to 
paties sąryšingo vyksmo aspektus. 

Įvykių sąryšio formos šiuose lygmenyse daugeliu atžvilgiu skiriasi. Va- 
dinasi, mąstymo kategorijos ir tyrimo metodai. kurių reikia joms atskleisti, 
turi būti tam tikru būdu specializuoti. Tačiau kadangi patys šie lygmenys yra 
tiesiog neatskiriami, taip pat ir čia specializacija be koordinacijos reiškia tyri- 
mo darbo dezorientavimą ir Žmonių energijos švaistymą. 

Pastangos vaisingiau koordinuoti istorikų ir sociologų darbą šiandien 
dar sužlunga dėl to, kad nėra vieningų teorinių referencijos rėmų, į kuriuos 
savo darbe galėtų atsiremti ir tyrinėtojas sociologas, ir istorikas. Be tokio orien- 

tyro pernelyg lengvai atsiranda jausmas. jog darbą vienu lygmeniu mėgina- 
ma redukuoti į kito lygmens darbą. Tai, kas čia kaip įvadas buvo pasakyta apie 
abiejų specialių mokslų santykius, padaro pradžią darbui tokių vieningų refe- 
rencijos rėmų kryptimi. Turint omenyje ilgalaikę perspektyvą tokie rėmai reiš- 
kia reikšmingą tarpusavyje nesusijusių specialių disciplinų reorientaciją, tačiau 
toli gražu ne dalykinės specializacijos pabaigą. 

Kai kas galėtų pasakyti, kad toks sumanymas, atliekamas kartu su ribo- 
tos apimties sociologiniu tyrimu, per daug sureikšmina pamatiniu teoriniu 
klausimu. Akstiną tokiam sumanymui visų pirma davė šios serijos leidėjai, tik- 
rai ne be pagrindo jautę, kad esant šiandienei mąstymo ir žinojimo būklei, pra- 
ėjusios ir „istorinės“ štampu pažymėtos epochos sociologiniam tyrimui rei- 
kia išsiaiškinti sociologinio ir istorinio tyrimo santykį. Be to, kaip tikriausiai 
paaiškės, pasirodė tikrai naudinga labiau ribotą empirinį darbą pakinkyti į vieną 
kinkinį su fundamentaliais teoriniais samprotavimais. Galima pagauti kur kas 
daugiau santykių tarp empirinio tyrimo detalių, kai matome jų teorinę reikšmę, 
ir galima geriau įsisavinti teorines idėjas, kai po ranka yra empiriniai duome- 
nys, kuriuos jos paliečia. 

Tačiau uždavinys parašyti įvadą verčia palyginti siaurai apriboti šias 
mintis apie sociologiją ir istoriją. Tikrai vertėtų atsižvelgti į skirtingų istorinio 
ir sociologinio tyrimo tipų tarpusavio santykius. Tačiau čia turėtų pakakti, jeigu 
išskirsime keletą pamatinių istorinio tyrimo problemų, kurios labai reikšmingos 
to tyrimo santykiams su sociologijos problemomis suprasti. Jų analizė parodo, 
kaip ir kodėl sociologiniai tyrimai perorientuoja istorijos tyrimo ligšioline pras- 
me klausimus. Gali praversti, jeigu iš šio įvado idėjų apibendrindami išskirsi- 
me tris punktus, svarbius geresniam disciplinų bendradarbiavimui ir nusipel- 
nančius detalesnio aptarimo. 


16. Istorijos tyrimams dažnai pakenkia jų vertinimų heteronomija. 
Skirtumas tarp to, kas tyrinėtojui atrodo svarbu jo paties meto ir ypač jo paties 
idealų vertybių skalės pagrindu, ir to, kas svarbu pačios tirtos epochos kon- 
tekste — pavyzdžiui, to, kas buvo aukštai ar žemai iškeliama tada gyvenusių 
žmonių vertybių skalėje —- dažnai būna labai neryškus. Paprastai persvarą turi 
istoriko laiko sąlygota, asmeninė vertybių skalė. Ji iš esmės lemia. kaip kelia- 
mi klausimai ir atrenkami dokumentai. Sociologinis tyrimas reikalauja griež- 
čiau kontroliuoti asmeninius tyrinėtojo jausmus ir idealus arba, kitaip sakant, 
jis reikalauja didesnės vertinimų autonomijos. Abiejose srityse tyrinėtojai sa- 
vo darbe negali judėti pirmyn ir įstringa netikrumo pelkėje. jeigu jie tiriamai 
epochai iš išorės kaip savaime suprantamus dalykus nekritiškai taiko politi- 
nius, religinius ir jiems giminingus pasaulėžiūrinius savo pačių visuomenės 

vertinimus — užuot atsižvelgę į tiriamų Žmonių junginių specifinius saitus, 
ypač į jų specifines vertybių skales: net pasirinkdami ir formuluodami 
problemas. 

Šiame tyrime yra daug pavyzdžių, kaip dabartiniai vertinimai subordi- 
nuojami tos socialinės formacijos. kuri yra tyrimo dalykas. vertinimams. Kaip 
jau minėta, pavyzdžiu tam gali būti pats temos pasirinkimas — rūmų dvaro vi- 
suomenės tyrimas. Dominuojančios mūsų laikais politinės-socialinės vertybių 
skalės požiūriu rūmų dvaro visuomenė yra socialinė formacija, kuri nėra labai 
aukštai vertinama ir kurios rinkos vertė yra žema. Todėl sistemingi valdovų 
dvaro rūmų tyrimai istorinių tyrimų hierarchijoje gauna santykinai žemą ran- 
gą. Šiuolaikiniuose mėginimuose sociologiškai klasifikuoti skirtingus visuo- 
menės tipus rūmų dvaro visuomenė kaip atskiras visuomenės tipas vargu ar 
dar atlieka kokį nors vaidmenį. Žvelgiant tyrimo dalyko, pačių įvykių sąryšių 
požiūriu, valdovų rūmai ir rūmų dvaro visuomenės kaip žmonių figūracijos 
tikrai ne mažiau reikšmingos už kitas elito formacijas, kurioms skiriama daug 
dėmesio dėl jų aktualumo - kaip parlamentams ir politinėms partijoms. 

Tą patį galima pasakyti apie rūmų dvaro visuomenei būdingus dalinius 
reiškinius. Etiketas ir ceremonialas užima palyginti žemą vietą buržuazinių 
visuomenių vertybių hierarchijoje. Todėl nėra sistemingų tokių reiškinių tyrimų. 
Tačiau rūmų dvaro visuomenėse jiems teikiama labai didelė reikšmė. Vargu ar 
galima tikėtis suprasti tokių visuomenių ir jas sudarančių individų sandarą, 
jeigu tyrinėdami visuomenę šiuo atžvilgiu nesugebame subordinuoti savo ver- 
tybių skalės tai, kuri joje galioja. Jeigu tai padarome, tuoj susiduriame su klau- 
simu, kodėl šioje kitokioje socialinėje formacijoje žmonės teikia didelę reikš- 
mę ceremonialo tradicijoms ir etiketui, ir kokią reikšmę šie reiškiniai turi tokios 
visuomenės sistemoje. Kai keliami tokie klausimai. kai, kitais žodžiais tariant, 
Jau pačioje klausimo formuluotėje tiksliai ir nuosekliai atsižvelgiame į tiriamo 
dalyko autonomiją, nesunku nustatyti etiketo ir ceremonialo funkciją kitokio 
visuomenės tipo struktūroje. Tarp kitko, jie pasirodo esą svarbūs viešpatavimo 
ir galios paskirstymo instrumentai. Jų tyrimas leidžia priartėti prie rūmų dva- 
ro visuomenės ir ją sudarančių individų struktūrinių problemų, kurios lieka 
neprieinamos ir užslėptos heteronominio vertinimo atvėju. 


17. Antras punktas paliečia pamatinius vaizdinius apie žmonių neprik- 
lausomybę ir priklausomybę. Nors tai ne visada aiškiai pasakoma, egzistuoja 
tam tikras polinkis istorijos tyrimą, orientuotą visų pirma į vienkartiškumą ir 
uždarą individualybę, laikyti liudijimu. kad individas galų gale yra nepriklau- 
somas ir laisvas, 0 orientuotoje į visuomenę sociologijoje matyti liudijimą. 
Jog jis galų gale yra priklausomas ir determinuotas. Tačiau ši dviejų mokslų ir 

jų tarpusavio santykio interpretacija neprieinama moksliniam tyrimui. Tai 
prielaidos. kylančios iš pasaulėžiūrinio. politinio. religinio. filosofinio ir bet ku- 
ruo atveju nemokslinio vaizdinių rato. Nes kai šia prasme vartojami žodžiai 
„laisvė“ ir „determinuotumas“, nemėginama iškelti atvirą problema, kurią vie- 
nu ar kitu būdu galėtų išspręsti sistemingas tyrimas: šie žodžiai vartojami kaip 
išankstinių įsitikinimų simboliai. Jei pasistengiama, kruopščiais empiriniais ty- 
rimais galima išaiškinti. kiek plati yra faktinė karaliaus arba vergo sprendimų 
erdvė, ir tą patį galima pasakyti apie atskiro konkretaus žmogaus priklauso- 
mybių tinklą. Jeigu kalbama apie žmogaus „laisvę“ ir „determinuotumą“ apskri- 
tai, atsiduriame diskusijos lygmenyje, kur operuojama teiginiais. kurie negali 
būti pagrįsti arba paneigti sistemingu moksliniu darbu, kartu ir sisteminga 
empirinių duomenų analize. Nors šio pobūdžio įsitikinimai ir nėra moksliniai. 
jų vaidmuo konceptualiai pagrindžiant istorijos mokslą ir išaiškinant jo san- 
tykius su sociologija toli gražu nėra nereikšmingas. Istorikas. kuris dirbdamas 
savo dėmesį nukreipia į uždarą individą kaip pirminius istorijos eigos rete- 
rencijos rėmus, dažnai tai daro būdamas įsitikinęs. kad jis taip pat kovoja už 
individo laisvę; tad sociologo pastangos nušviesti socialinius sąryšius jam 
lengvai pasirodo kaip laisvės neigimas, kaip mėginimas sunaikinti atskiro žmo- 
gaus individualybę. 

Tokie samprotavimai suprantami. kol tikime. kad mokslinės problemos 
gali būti iškeltos ir išspręstos išankstinių metafizinių arba politinių sprendimų 
pagrindu. Tačiau kai tai daroma. problemos iš tikrųjų lieka neišsprendžiamos. 
Sprendimas padaromas prieš pradedant tyrimą. Jeigu norime priartėti prie tokių 
problemų sprendimo ne remdamiesi išankstiniais dogmatiškais sprendimais, 
bet dvejopo - teorinio ir empirinio tyrimo - keliu. išlaikydami patį glaudžiausią 
jų tarpusavio ryšį, tai kitaip iškyla klausimas. kurį nurodo tokie žodžiai kaip 
„laisvė“ ir „determinuotumas“. 

Kaip būtent jis iškyla, parodo tai. ką ligi šiol pasakėme įvade, taip pat 
kai kurie toliau dėstomi empiriniai tyrimai. Net žmogus su tokia didele galia, 
kokią turėjo Liudvikas XIV, nebuvo laisvas kokia nors absoliučia to žodžio 
prasme. Tiek pat mažai jis buvo ir „absoliučiai determinuotas“. Kalbant apie 
empirines duotybes, visiškai netinka ta konceptuali problemos formuluotė — 
priešingybės tarp absoliučios laisvės ir absoliutaus determinuotumo pavida- 
lu — kuri infiltruojasi, kai nagrinėjant istorijos mokslo ir sociologijos santykį 
vartojami tokie žodžiai. Idant problemą suformuluotume tokiu būdu, kuris lei- 
džia pastebėti patvirtinamus duomenimis faktų sąryšius. mums reikia kur kas 
labiau diferencijuotų teorinių modelių. 

Kaip jau išaiškėjo, tokiais modeliais suformuluotos problemos centre 
yra priklausomybių rezginys, kai individui atsiveria individualių sprendimų 

erdvė ir kuris kartu uždeda ribas individo sprendimų galimybėms. Konceptua- 
lus tokios dalykų padėties nušvietimas susiduria su sunkumais visų pirma to- 
dėl. kad daugelis mūsų mąstymo formų 1r konceptualių konstrukcijų pritaikytos 
vien sąryšiams tarp negyvų fizinių reiškinių atskleisti. Jeigu Žmonių tarpusa- 
vio priklausomybių problema formuluojama tradicine forma kaip absoliutaus 
determinuotumo ir absoliutaus nedeterminuotumo arba „laisvės“ problema. iš 
esmės dar tebeliekame tame diskusijos lygmenyje, kai vieni kitiems oponuoja 
mąstymo būdai, atitinkantys. viena vertus, paprastų fizinių procesų stebėjimą, 
ir, kita vertus, jiems iz0morfiški metafiziniai mąstymo būdai. Pirmojo požiū- 
rio atstovai žmogų traktuoja tiesiog kaip fizinį kūną, panašų į biliardo rutulį, ir 
teigia, kad jo elgesys priežastingai determinuotas lygiai tokia pat prasme, kokia 
yra determinuotas tokio rutulio judėjimas. susidūrus su kitu rutuliu. Priešingo 
požiūrio šalininkai iš esmės sako tik kažką negatyvaus. Jie teigia, kad atskiro 
mndivido elgesys determinuotas ne taip. kaip determinuotas biliardo rutulio 
judėjimas; jis nesąs priežastingai determinuotas kaip klasikinis vaizdinys apie 
fizikinį priežastingumą. Toliau su šiuo teiginiu tuoj susiejama idėja, kad kiek- 
vieną savo gyvenimo akimirką žmogus yra absoliučiai laisvas ir visiškai ne- 
priklausomas savo sprendimų šeimininkas. Bet ši idėja yra ne mažiau fiktyvi 
už jai priešingą. kad Žmogus tiesiog neturi jokios sprendimo erdvės. kad jis 
„determinuotas“ kaip riedantis biliardo rutulys. 

Kai įsigiliname į problemas. iškylančias pačiame sociologinio ir istorinio 
tyrimo darbe, tai su sąvokomis, nuskaitytomis visų pirma nuo fizinių sąryšių, 
galime išsiversti tiek pat mažai, kaip ir su jų tradicinėmis priešingybėmis — 
metafizinėmis sąvokomis. Šio tipo sąvokų nepakankamumą sociologinių ir 
istorinių problemų nušvietimui įsisąmoniname iškart, vos tik pamėginame, pa- 
vyzdžiui. pasakyti, kad daugeliu atvejų vieno individo „laisvė“ yra kito indi- 
vido „determinuotumo“, jo laisvės apribojimo veiksnys. Nemokslinė, metafi- 
zinė-filosofinė diskusija išeities tašku paprastai pasirenka žmogų kaip tokį. 
tarytum pasaulyje egzistuotų vienas vienintelis žmogus. Tuo tarpu mokslinė 
diskusija apie „laisvę“ ir „determinuotumą“, kuriai rūpi daugiau nei vien tuš- 
čios tezės, gali remtis tik tuo, ką galima faktiškai stebėti — tai yra daugybė 
žmonių, kurie daugiau ar mažiau priklausomi vienas nuo kito ir kartu daugiau 
ar mažiau autonomiški, t. y. save valdo — ir jų tarpusavio santykiai. Kol žmo- 
gus yra gyvas ir sveikas, netgi būdamas kalinys ir vergas. jis turi tam tikrą 
autonomiją, veikimo erdvę, kai jis gali ir turi daryti sprendimus. Tačiau net ga- 
lingiausio karaliaus autonomija, veikimo erdvė turi savo ribas; jis pats įpai- 
niotas į priklausomybių tinklą. kurio struktūrą galima nustatyti labai tiksliai. 
Šios rūšies empirinių stebėjimų pagrindu gauname modelį. kuris svarstymuo- 
se apie žmogų kaip tokį atsižvelgia į individų skaičių kaip į vieną pamatinių 

faktų. Šiuo pagrindu galima lengvai parodyti, kad tam tikro individo ar tam 
tikros grupės veiksmo erdvės padidėjimas gali lemti kitų individų veiksmo 
erdvės sumažėjimą. jų „laisvės“ susiaurėjimą. Pavyzdžiui, Prancūzijos karalių 
arba jų atstovų galios šansų ir sprendimų erdvės padidėjimas XVII a. reiškė 
Prancūzijos aristokratijos laisvės ir sprendimų erdvės susiaurėjimą. Šio tipo 
teiginius galima pagrįsti ir patikrinti. Teiginiai apie absoliučią žmogaus laisvę 
arba absoliutų determinuotumą yra nepatikrinamos spekuliacijos, todėl vargu 
ar verta apie juos rimtai diskutuoti. 

Čia turėtų pakakti, jeigu trumpai pademonstruosime metodą, kuriuo 
remiantis nemokslinė diskusija apie žmogaus kaip tokio „laisvę“ ir „determi- 
nuotumą“, vaidinanti nemenką vaidmenį svarstymų apie istorijos mokslą ir 
sociologiją podirvyje, pavirsta moksline diskusija apie Žmonių tarpusavio san- 
tykių santykinę autonomiją ir santykinę priklausomybę. Tarpusavio priklau- 
somybių, susiejančių individus, struktūra prieinama progresuojančiam em- 
piriniam tyrimui — ir kiekvieno konkretaus Žmogaus, ir ištisų Žmonių grupių 
atveju. Toks tyrimas gali duoti rezultatus. kuriuos galima išdėstyti, remiantis 
tarpusavio priklausomybės modeliu, figūracijos modeliu. Tik tokiais modeliais 
galima patikrinti, kokią sprendimų erdvę konkrečiam individui palieka jo 
tarpusavio priklausomybių grandinės, kokia yra jo autonomijos sritis ir 1n- 
dividuali jo elgesio valdymo strategija. taip pat priartėti prie jų paaiškinimo. 
Ši metodo revizija kartu įgalina geriau pamatyti. kad nemoksliškas ir ideolo- 
giškas yra vaizdinys, esą orientuotas į individualius reiškinius istorijos tyrimas 
yra žmogaus laisvės vėliavnešys, 0 į socialinius reiškinius orientuota sociologija 
esą nešanti determinizmo vėliavą. 

Vienas uždavinių, prie kurių išsprendimo mėgina prisidėti tolesni tyri- 
mai, yra sukūrimas figūracijų modelių. palengvinančių empiriškai tirti individų 
veiksmo erdvę ir priklausomybes. Šie tyrimai iš dalies yra skirti analizuoti in- 
dividų, sudarančių rūmų dvaro visuomenę, tarpusavio priklausomybes ir kai 
kuriais specifiniais - ypač Liudviko XIV - atvejais parodyti. kaip atskiras žmo- 
gus savo asmeninio elgesio valdymo strategijoje panaudoja sprendimo erdvę. 
kurią jam suteikia jo pozicija tam tikroje specifinėje figūracijoje. 

Kaip matome, šių ir kitų tyrimų metu išplėtota sociologinė teorija, pa- 
stebimai skiriasi nuo šiuo metu dominuojančio sociologinių teorijų tipo, kurio 
žymiausias atstovas yra Talcottas Parsonsas. Čia pakaks to, kad leisime už 
save kalbėti „dvikinkei“ mūsų idėjų realizacijai ir teoriniu, ir empiriniu lyg- 
meniu. Ir be atskirų aiškinimų ji pakankamai aiškiai parodo. kaip ir kodėl so- 
ciologinė prieiga gali glaudžiau sietis su empiriniais sociologijos uždaviniais, 
kai nuo sociologinės veiksmo ir sistemų teorijos, kuri. kaip Parsonso atveju, ir 
implikuoja, ir palieka neįveiktą įsivaizduojamą prarają tarp individo ir visuo- 

menės, pereinama prie sociologinės figūracijų teorijos. įveikiančios tokios 
prarajos vaizdinį. 

Turint omenyje istorijos tyrimą verta paminėti dar vieną apibendrinantį 
momentą. Kaip minėta. sociologiškai reikšmingi reiškiniai istoriko akiai dažnai 
atrodo kaip bestruktūriai fono fenomenai. Taip yra dėl to. kad istorikai kartais 
vadovaujasi vaizdiniu, jog įvykių sąryšiai. kuriuos jie mėgina atskleisti. yra at- 
skirų tarpusavyje nesusijusių Žmonių veiksmų sankaupa. Sociologinis rūmų 
dvaro visuomenės tyrimas yra pavyzdys, kaip pakeisti problemos formuluo- 
tę, duomenų atranką ir iš tikrųjų visą suvokimą. Tokia nauja orientacija būtina, 
Jeigu į pirmą vietą iškeliami tradicinio istorinio tyrimo foniniai reiškiniai kaip 
struktūrizuoti fenomenai. Žinoma, Versalio rūmų dvaras ir rūmų dvariškių so- 
cialinis gyvenimas pakankamai dažnai nagrinėjamas istoriniuose tyrimuose. 
Tačiau istoriniai aprašymai paprastai lieka detalių krūvomis. Tai, į ką taiko so- 
ciologai, kai kalba apie socialines struktūras ir procesus, istorikams dažnai 
atrodo dirbtinis sociologinės vaizduotės produktas. Tokie empiriniai soci0lo- 
giniai tyrimai kaip šis suteikia progą patikrinti tokį vaizdinį. Pačiuose istorijos 
tyrimuose šiandien galima pajusti stiprias tendencijas pakreipti regėjimo lau- 
ką taip, kad jame atsidurtų ne vien žmogiškojo universumo sluoksnis, kuris 
yra matomas, kai žvilgsnis nukreipiamas į pavienių trumpaamžių individų 
veiksmus, bet ir lėčiau srovenantis iš individų sudarytas figūracijų sluoksnis. 
Tačiau šis istorinės-socialinės perspektyvos išplėtimas vis dar neturi teorinio 
pamato — iš dalies dėl to, kad patys istorikai savo tyrimo darbe dažnai mano 
galį išsiversti be eksplicitiško teorinio pagrindimo. Atsižvelgiant į ilgalaikę 
perspektyvą, neįtikėtina, jog sociologinio tyrimo būdo praplėtimas gali su- 
stabdyti istorinį tyrimą. Tačiau santykinai nesvarbu, ar šis istorinių perspekty- 
vų išplėtimas įvyks sociologų, istorikų arba jų abiejų bendradarbiavimo dėka. 


18. Pagaliau trečias punktas, kurį apibendrinant galima pabrėžti, glau- 
džiausiai susijęs su abiem kitais. Iš pradžių buvo iškeltas klausimas, kokie 
ankstesnės istoriografijos savitumai lemia. kad istorija nuolat perrašoma iš 
naujo. Atsakymas į šį klausimą parodė skirtumą, viena vertus, tarp aukšto 1s- 
torinio mokslinio detalių dokumentavimo standarto bei aukšto tikrumo lygio, 
kurį, remiantis šiuo standartu. galima pasiekti kalbant apie istorines detales. ir, 
antra vertus, palyginti kur kas žemesnio istorinio mokslinio šių detalių sąry- 
šio interpretacijos standarto bei žemesnio tikrumo lygio. kurį galima pasiekti 
kalbant apie šiuos sąryšius. Patikimo istorinio žinojimo apie detales fondas au- 
ga, tačiau patikimo žinojimo apie detalių sąryšius augimas atsilieka. Kadangi 
tradiciniai istorikai neturi jokio patikimo pagrindo istorijos sąryšiams vaizduo- 
ti, šis vaizdas iš esmės lieka priklausomas nuo tyrinėtojo savivalės. Properšos 

žiniose apie gerai dokumentuotų detalių sąryšius kaskart iš naujo užpildomos 
mnterpretacijomis, kurias nulemia trumpalaikiai tyrinėtojų vertinimai ir idealai. 
Jie keičiasi kintant esminiams, ginčytiniems jų epochos klausimams. Istorija 
nuolatos rašoma iš naujo. nes būdą, kaip tyrinėtojai mato dokumentuotų deta- 
lių sąryšius, sąlygoja jų požiūris į ginčijamas nemokslines jų laiko problemas. 

Vargu ar verta vėl aiškinti, koks aktualus uždavinys istoriniam-socialiniam 
tyrimo darbui užtikrinti tolydesnį pažangos karta iš kartos tęstinumą, būdingą 
moksliniam darbui kitose srityse, be kurio šis darbas praranda didelę savo reikš- 
mės dalį. To, kas čia buvo pasakyta, turėtų pakakti nurodymui, kad pastangos 
siekiant didesnio tyrimo darbo tęstinumo vargu ar gali būti sėkmingos be susi- 
laikymo, be trumpalaikių vertinimų ir idealų suspendavimo, trumpai tariant, — 
be heteronominių vertinimų, vis dar dominuojančių istorinių sąryšių tyrimuose, 
pakeitimo autonominiais vertinimais. 

Todėl šiuo požiūriu gali būti naudinga išmėginti ilgalaikių procesų so- 
ciologinius modelius. pavyzdžiui, civilizacinio proceso arba valstybės forma- 
vimosi“ modelius, arba specifinių figūracijų šiuose procesuose modelius. Jie 
visi atsirado iš pastangų atsekti pačiame dalyke glūdinčius sąryšius. Sąryšiai 
yra mėginimas išplėtoti sociologinių sąryšių modelius, kai tyrinėjamo dalyko 
autonomijos nenustelbia išankstiniai vertinimai ir to meto sąlygoti tyrinėtojo 
idealai. Jie nepretenduoja būti galutiniai modeliai, absoliučiai galutine tiesa, 
kurią galima išsakyti apie ištirtus procesus ir figūracijas. Jokia teorija ir joks 
modelis kurioje nors tyrimo srityje negali kelti pretenzijos būti absoliučiai ga- 
lutinis. Taip pat ir šiuo atveju tikrai kalbama veikiau apie pradžią, negu apie 
pabaigą. Tai modeliai, prie kurių galima darbuotis toliau, kad ir kaip keistųsi 
nepastovūs, aktualūs, nemoksliniai tyrinėtojų idealai — jeigu tik stengiamasi 
kiek įmanoma pažaboti šiuos tyrimui svetimus vertinimus pačiame tyrimo pro- 
cese ir atiduoti pirmenybę pastangoms, nukreiptoms į sąryšius. kokie jie iš tik- 
rųjų buvo. Žinoma, toks tyrinėtojų susilaikymas gali būti nepasiekiamas, jei- 
gu laikai yra pernelyg neramūs, įtampa - pernelyg didelė, o konfliktai - pernelyg 
įaudrina. Tačiau kai krizės sukelta baimė ir žmonių vienų kitiems keliama grės- 
mė nėra pernelyg didelė. neįmanoma įžvelgti, kodėl taip atvėrus dar vieną — 
sociologinę - dimensiją taip pat ir istorijos mokslas ilgainiui negalėtų užsitikrinti 
raidos tęstinumo, kurio jam šiandien dar trūksta. 

1. Ancien rėgime valdovo rūmų dvaras sociologui kelia ne mažiau problemų 
negu koks nors kitas iš žmonių figūracijų sukurtas socialinis darinys, kurį so- 
ciologai jau nuodugniai tyrė (pavyzdžiui, feodalinę visuomenę ar didmiestį). 
Tokiame „rūmų dvare“ šimtai, o dažnai ir tūkstančiai Žmonių patarnavo, pa- 
tarinėjo ir sudarė draugiją karaliams, maniusiems. kad neribotai valdo šalį, ir 
nuo kurių valios tam tikru mastu ir tam tikruose rėmuose priklausė visų šių 
žmonių likimas, jų rangas. pragyvenimas, iškilimas arba smukimas. Aplinki- 
niai vieni kitus bei patys save savotiškai vertė būti vienoje vietoje ir užmegzti 
tarpusavio saitus. Juos siejo daugiau ar mažiau tvirta rangų tvarka ir tikslus 
etiketas. Būtinybė įsitvirtinti arba iškilti tokioje figūracijoje jiems uždėjo sa- 
votišką antspaudą. rūmų dvaro žmogaus antspaudą. Kokia buvo struktūra 
socialinio lauko, kurio centre galėjo susidaryti tokia figūracija? Koks galios 
šansų pasiskirstymas. kokie visuomeniškai išugdyti poreikiai, kokie priklau- 
somybės santykiai lėmė, kad žmonės karta iš kartos šiame socialiniame lauke 
buvo toje pačioje figūracijoje - kaip rūmų dvaras, kaip rūmų dvaro visuomenė? 
Kokius reikalavimus rūmų dvaro visuomenės struktūra kėlė tiems, kurie joje 
norėjo iškilti ar vien tik įsitvirtinti? Taip preliminariai galima suformuluoti kai 
kuriuos klausimus, kuriuos sociologui kelia rūmų dvaras ir rūmų dvaro visuo- 
menė kaip ancien rėgime socialinis darinys. 


2. Rūmų dvaro žmonės ne savo laisva valia susirinko ir pasiliko rūmų 
dvare: ir ne laisva valia po tėvų ir motinų tokiu pat būdu susivienijo jų dukros 
ir sūnūs. Ši žmonių kolektyvo forma nebuvo ir vieno žmogaus (pavyzdžiui, ka- 
raliaus) genialus išradimas. Pradedant Renesanso laikais, rūmų dvaro reikšmė 
augo beveik visose Europos šalyse. Ir nors Prancūzijos rūmų dvaras (visų pir- 
ma, Liudviko XIV rūmų dvaras) iš esmės buvo XVII ir XVIII a. Europos rūmų 
dvaro formos pavyzdys, pats to meto „rūmų dvaras“ — tam tikros apibrėžtos 
tarpusavyje susijusių žmonių socialinės konsteliacijos išraiška ir tiek pat ma- 
žai buvo kokio nors žmogaus ar kokios nors žmonių grupės plano, noro, keti- 
nimo pasekmė, kaip ir bet kokia kita tipiška figūracija., antai bažnyčia, miestas, 
fabrikas ar biurokratija. Mūsų pačių vakarietiškos visuomenės ir nacionalinių 
visuomenių. į kurias ji dalijasi, struktūros neįmanoma suprasti. neištyrus, 
pavyzdžiui. proceso, kai vis daugiau žmonių išsikristalizavo socialiniame lauke 

„didmiesčių“ pavidalu. Lygiai taip pat neįmanoma suprasti ankstesnės epochos. 
jai būdingos visuomenės struktūros tyrimu neišaiškinus, kas joje sukūrė rūmų 
dvarą. Kitaip tariant, neišsiaiškinus. kas šio socialinio lauko žmones vėl su- 
telkdavo į rūmų dvaro ir rūmų dvaro visuomenės figūracijas ir jose sulaikydavo. 


3. Kiekviename socialiniame lauke egzistuoja reprezentatyvūs ir mažiau 
reprezentatyvūs, centriniai ir periferiniai organai. Pavyzdžiui. miestas, visų 
pirma didmiestis. yra vienas reprezentatyviausių mūsų pačių visuomenės 
organų. Tai organas, kurio poveikis siekia toliausiai; kad ir kaip priešintųsi, jo 
poveikio ir įtakos negali išvengti ir kaimo rajonų gyventojai. Dominuojantys, 
pavyzdiniai ir įtakingiausi mūsų visuomenės tipai arba kyla iš miesto, arba 
mažų mažiausiai perėjo miesto kalvę. Taigi šia prasme miesto žmonės repre- 
zentuoja mūsų visuomenę. ,„Valdovo rūmų dvaras“ kaip atskiras organas mieste 
(ten. kur jis dar egzistuoja) Vakarų Europoje, visų pirma Anglijoje, tikrai vis dar 
modifikuoja miesto įtaką. Tačiau jis, kitaip negu miestas, nebereprezentuoja 
šiuolaikinių Vakarų socialinio lauko. 

Daugumai XVII ir XVIII a. Vakarų Europos šalių rūmų dvarui būdinga 
kaip tik ši - reprezentacijos ir centro reikšmė. Šioje epochoje dar ne „miestas“, 
bet „rūmų dvaras“ ir rūmų dvaro visuomenė toliausiai siekdavo, ženklindami 
savo antspaudu. Kaip buvo sakoma ancien rėgime laikais, miestas buvo tik 
rūmų „beždžionė“ . Tai ypač gerai tinka Prancūzijos rūmų dvarui“. Kaip mi- 
nėjome įvade, buržuazijos priešiškumo rūmų dvarui ir gyvenimo rūmuose su- 
formuotiems Žmonėms atgarsiai šiandien dar dažnai neleidžia pastebėti rūmų 
dvaro ir rūmų dvaro visuomenės reprezentatyvumo ankstesniais šimtmečiais 
bei trukdo tirti jų struktūrą be susierzinimo ir pavydžios neapykantos; trukdo 
stebėti jų funkcionavimo būdą kaip objektą, kuris būtų taip pat apsaugotas nuo 
priekaištų ir kaltinimų kaip „kaimas“, „fabrikas“, „orda“, „cechas“ arba kokia 
nors kita žmonių figūracija. 

Tokio temperamentingo požiūrio į rūmus būdingas pavyzdys yra Fran- 
zo Oppenheimerio nuomonė, kurią čia pacituosime. nes ji tam tikra forma iš- 
reiškia plačiai paplitusį ir tipišką sprendinį apie ancien rėgime rūmų dvarą: 


„Ikikapitalistiniai, labai puošnūs ir išlaidūs rūmų dvarai — visų pirma 
Anglijos Stiuartų ir Prancūzijos Burbonų, tačiau taip pat (mažesniu mastu) ir 
vokiečių bei slavų dinastijų rūmų dvarai — dėl savo plačių domenų ir iš jų 
plūstančių natūrinių „karūnos valstiečių“ duoklių buvo gausiai aprūpinti viso- 
mis grubaus pasimėgavimo priemonėmis. Tačiau jie troško rafinuoto skonio pa- 
tenkinimo bei iškrypėliškos prabangos priemonių. todėl buvo suinteresuoti, 
pirma, stipriais amatais savo šalyse. antra, siekė gauti grynų pinigų. reikalingų 

išlaikyti patį rūmų dvarą su jo rafinuota prabanga. išmaitinti kilmingus para- 
zitus, neturėjusius jokių kitų egzistavimo šaltinių, išskyrus pensijas, ir kariauti 
nesibaigiančius karus. į kuriuos valstybes įveldavo šlovės troškimas, dinastijų 
šeimyniniai interesai ir konfesiniai prietarai“". 


Štai ką Oppenheimeris laiko „rūmų dvaro“ kaip socialinio darinio esme 
savo veikale, turinčiame aprėpti visas socialines formas. Jeigu apsiribotume 
Prancūzija, jo sprendimuose nėra nieko. kas prieštarautų faktams — išskyrus 
teiginį, kad mokantys natūrines duokles karūnos valstiečiai buvo pirminis 
Burbonų karališkojo rūmų dvaro pagrindas'“. Tačiau požiūrio taškas, įgalinan- 
tis spręsti apie faktus ir juos vertinti, neduoda jokios galimybės suvokti visu- 
minį ryšį, iš kurio tie faktai kilo ir kuris vienintelis leidžia juos suprasti. 

Weberis žvelgė kiek plačiau, kai rašė: „„'prabanga' instrumentiškai raci0- 
nalios vartojimo orientacijos atmetimo prasme feodaliniam valdančiajam sluoks- 
niui buvo ne *'ekscesas', bet viena iš jų socialinio įsitvirtinimo priemonių“!!. 

Tačiau šia trumpa pastaba Weberis tik nurodė vieną iš rūmų dvaro 
problemų. Vienas šio tyrimo tikslų yra patikrinti. ar šis požiūris teisingas, ir 
žengti keletą žingsnių jo iškeltos problemos sprendimo link. 


4. Mums būdingas polinkis ankstesnėse epochose sureikšminti funkci- 
nius sluoksnius, kurie dabar vaidina ypatingą vaidmenį. Šis polinkis pasireiš- 
kia, kai. kalbant apie čia aptariamą rūmų epochą, visų pirma klausiama apie 
ekonomines pažiūras ir ūkio organizaciją; šiuo požiūriu ji vadinama merkan- 
tilizmo epocha. Klausiama apie jos valstybės organizaciją ir šiuo požiūriu ji 
vadinama absoliutizmo epocha. Klausiama, kokie joje buvo valdovai ir val- 
dininkai, ir šiuo požiūriu ji vadinama patrimonializmo epocha. Kaip matome, 
visa tai yra mūsų visuomenėje ypač reikšmingi integracijos lygmenys. Tačiau 
ar tikrai juos kertantis pjūvis atskleidžia ir šios praėjusios epochos svarbiau- 
sias struktūrines linijas bei integracijos formas? Ar kartais nėra taip, kad vieni 
integracijos lygmenys ir sociacijos formos (Gesellungsformen) kyla, o kitos — 
smunka: taip, kad mums labai svarbus integracijos lygmuo, kažkada buvo 
lemiamas, centrinis sluoksnis: ir atvirkščiai — šiandienos centrinis sluoksnis 
kitados buvo periferinis? 

Weberis perkerta ancien rėgime pjūviu visų pirma valdininkijos lygme- 
nį; todėl šis valdininkijos ir viešpatavimo būdo fenomenas. pasireiškiantis 
įvairiais valdininkijos tipais. jam visada užstoja rūmų dvaro fenomeną. Tad 
Weberis pateikia daug faktų ir detalių. nušviečiančių rūmų viešpatavimo ir 
rūmų dvaro visuomenės struktūrą, tačiau paties „rūmų dvaro“ nėra tarp tų 
asociacijos (Vergesellschafiung) formų. kurias jis eksplicitiškai aptaria'“. 

II. Įžanginė pastaba apie problema 


5. Ten, kur šiandien rūmų dvaras kaip socialinis reiškinys tiesiogiai pa- 
tenka į mūsų visuomenėje gyvenančių tyrinėtojų dėmesio lauką, juos dažniau- 
siai domina vienas jo aspektas: prabanga. Tas reiškinys pats savaime yra svarbus 
ir charakteringas. tačiau taip nušviečiamas tik vienas. ypač ryškus skirtumas 
tarp rūmų dvaro žmogaus elgesio ir mūsų laikų visuomenėje įprasto elgesio. 
bet ne socialinė rūmų dvaro kaip visumos struktūra, įgalinanti suprasti šį atskirą 
prabangos fenomeną. 

Kitais žodžiais tariant, nors šiandien kartais ir mažų mažiausiai tam tikrą 
apimtį jau pavyksta, susilaikant nuo savų vertinimų, ištirti, pavyzdžiui, papras- 
tos genties kaip nomologiškai autonomiškos žmonių figūracijos struktūrą, užim- 
ti tokią vaisingą distanciją mums artimesnių, „istoriniais“ vadinamų socialinių 
darinių atžvilgiu kur kas sunkiau, nes dominuojanti istorijos tyrimo forma dar 
išsaugo heteronomiškų vertinimų prestižą. 

Šį teiginį reikia teisingai suprasti. Jis neišreiškia ..priekaišto“, bet tik tam 
tikru aspektu parodo imanentinę tyrimo proceso struktūrą. Šiame procese tyri- 
mo dalyko, objekto, kuris ir čia nagrinėjamas, autonomija atsiveria tik labai iš 
lėto ir įveikiant neišvengiamą pasipriešinimą. 

Be to, toks požiūris tikrai nebūtinai yra nevaisingas. Pavyzdžiui, Som- 
bartas, kuriam rūmų dvaro fenomenas kaip „prabangos židinys“ rūpi dėl mo- 
derniojo kapitalizmo atsiradimo, jau kaip užuomazgą ir aiškiau už kitus for- 
muluoja bendrą rūmų dvaro problemą. Skirsnį apie rūmus (antraštė „Valdovų 
rūmų dvaras kaip prabangos židinys“!*) jis pradeda tokiomis mintimis: 

„Didesnių valdovų rūmų dvarų šiandiene žodžio prasme atsiradimas bu- 
vo svarbi valstybės organizacijos 1r karybos pokyčių Viduramžių pabaigoje 
pasekmė, o po to ir jų lemiama priežastis. Kaip ir daugelyje kitų sričių, vėlesnės 
raidos pirmtakai bei pavyzdžiai ir čia buvo Bažnyčios dignitoriai. Avinjonas tik- 
rausiai buvo pirmasis modernus „rūmų dvaras“, nes čia pirmą kartą ilgesniam 
laikui susitiko ir davė toną abi asmenų grupės, vėliau sudariusios tai, kas buvo 
pavadinta rūmų dvaro visuomene: kilmingieji, neturintys kitos profesijos, išsky- 
rus interesą tarnauti rūmų dvare, ir gražios moterys, souvent distinguėes par 
les maniėres et V esprit*, kurios ir uždėdavo savo antspaudą gyvenimui ir įvy- 
kiams rūmų dvare. 

[-..] Su popiežių rūmų dvaru lenktyniavo kiti Italijos valdovai. Tačiau 
vis dėlto rūmų dvaro istorijai lemiamą reikšmę turėjo modernaus rūmų dvaro 
susiformavimas kur kas didesnėje ir galingesnėje Prancūzijoje, kuri po to nuo 
XVI a. pabaigos abu kitus šimtmečius buvo neginčijama mokytoja visais rūmų 
dvaro gyvenimo klausimais“. 


* „Dažnai išsiskiriančios manieromis ir protu“ (pranc.). 


II. Įžanginė pastaba apie problemą 


Ši trumpa apžvalga, labai naudinga taip pat ir šio darbo tikslui, mažų 
mažiausiai nurodo, ką reiškė rūmų dvaras kaip socialinis darinys ir kokia yra 
problema: tam tikroje Europos visuomenių vystymosi pakopoje individai 
susijungė rūmų dvaro forma ir dėl to įgijo specifinį pavidalą. Kas juos laikė 
drauge, kas juos paženklino kaip tik tokiu antspaudu? 

Taip suformuoti žmonės buvo svarbiausi pirmtakai tų, kurie dominuoja 
šiandien. Ši rūmų aristokratinė visuomenė, centrinė figūracija vystymosi pa- 
kopoje, ilgoje kovoje staiga arba laipsniškai užleidusioje vietą profesinei-bur- 
žuazinei-miestietiškai-industrinei pakopai, sukūrė civilizacinį ir kultūrinį tipą, 
įsiliejusį į profesinės buržuazinės visuomenės tipą: iš dalies kaip paveldas, iš 
dalies kaip priešingybė, tokiu būdu būdamas nukeltas, jis buvo išvystytas to- 
liau. Tirdami rūmų dvaro visuomenės struktūrą ir stengdamiesi suprasti vieną 
iš paskutiniųjų neburžuazinių Vakarų figūracijų, mes netiesiogiai atveriame ke- 
lią plačiau suprasti mūsų pačių profesinę-buržuazinę-miestietišką-industrinę 
visuomenę. 

III. BŪSTO STRUKTUŪROS KAIP VISUOMENINIŲ 
STRUKTŪRŲ RODIKLIS 


1. Tai, ką vadiname ancien rėgime „rūmų dvaru“, iš pradžių yra ne kas kita, 
kaip nepaprastai išsiplėtę Prancūzijos karalių ir jų artimųjų namai ir namų ūkis 
su visais žmonėmis, kurie siauresne arba platesne prasme jam priklauso. Išlaidos 
rūmų dvarui, visam šiam milžiniškam namų ūkiui, visos Prancūzijos karalystės 
išlaidų sąmatoje"“ įrašyti rubrikoje su būdingu pavadinimu Maisons Rovales*. 
Tai svarbu įsidėmėti iš pat pradžių, kad pastebėtume raidos liniją, vedančią 
prie šios karaliaus namų ūkio organizacijos. Ancien rėgime rūmų dvaras yra la- 
bai diferencijuotas palikuonis tos patriarchalinės viešpatavimo formos, „kurių 
užuomazgas gali parodyti šeimininko autoritetas namų bendruomenėje“". 

Karalių kaip namų šeimininkų valdžios savo dvare koreliatas yra rūmų 
valstybės patrimonialinis pobūdis, kitaip sakant, valstybės, kurios centrinis or- 
ganas yra karaliaus namų ūkis išplėstine prasme. t. y. „rūmų dvaras“. 

Maxas Weberis sako: „ten. kur valdovas savo politinę valdžią [...] orga- 
nizuoja tais pačiais principais kaip ir valdžios savo namuose vykdymą. mes kal- 
bame apie patrimonialinį-valstybinį darinį. Daugumai didžiųjų kontinentinių 
valstybių iki pat Naujųjų laikų pradžios. taip pat ir jau peržengus jų slenkstį 
būdingi ryškūs patrimonialiniai bruožai. 

Patrimonialinė administracija iš pradžių buvo pritaikyta prie asmeninių. 
daugiausia privačių valdovo poreikių. Kai šeimininkas pradeda „politiškai“ vieš- 
patauti, t. y. kai vienas šeimininkas viešpatauja kitiems!“, nepavaldiems jo namų 
valdžiai, tai reiškia tos valdžios papildymą viešpatavimo santykiais, kurie 
sociologiniu požiūriu nuo jos skiriasi ne struktūra, bet tik laipsniu ir turiniu“! . 

Jau pateiktą rūmų dvaro kaip reprezentatyvaus organo ancien rėgime 
socialiniame lauke charakteristiką reikia suprasti taip pat ir šiuo aspektu. Ka- 
raliaus viešpatavimas šaliai — ne kas kita, kaip jo valdžios namams ir rūmų 
dvarui tęsinys bei papildymas. Tai, ką padarė Liudvikas XIV, kurio laikais šis 
raidos procesas pasiekė ir kulminaciją, ir posūkio tašką. buvo mėginimas or- 
ganizuoti savo šalį kaip asmeninę valdą, kaip rūmų ūkio tęsinį. Tai galima su- 
prasti tik tuo atveju, jeigu nepamiršime, kad rūmų dvaras jam tikriausiai kur 
kas labiau buvo pirminė ir tiesioginė veiksmo erdvė (o šalis — tik antrinė ir 


* „Karaliaus namai“ (pranc.). 

netiesioginė). palyginti su karaliais, kurie savo armijų priešakyje asmeniškai 
kovodavo su savo priešais. 

Idant pasiektų karalių, viskas, kas ateidavo iš platesnės karaliaus val- 
dos. iš karalystės. turėdavo pereiti rūmų dvaro filtrą. Net pats absoliučiausias 
monarchas galėjo veikti savo šalį tik per rūmuose gyvenančius žmones. Todėl 
iš rūmų dvaro ir rūmų dvaro gyvenimo kilo visa neapribotų ancien rėgime ka- 
ralių patirtis. jų žmonių ir pasaulio samprata. Tad rūmų dvaro sociologija kartu 
yra ir karaliaus kaip institucijos sociologija. 

Žinoma, šią pirminę karalių veiklos sritį - rūmų dvarą — taip pat palietė 
karaliaus viešpatavimo srities plėtimasis ir augimas. Būtinybė, su kuria kara- 
liškieji šeimininkai susidūrė šios raidos pabaigoje — iš savo namų, per savo namų 
ir rūmų dvaro ūkį valdyti visą didelę šalį, dėl visiškai suprantamų priežasčių 
pakeitė ir šį rūmų dvaro ūkį. pačius karaliaus namus — Maison du Roi'*. Toli 
matomas šios sąveikos tarp šalies dydžio ir karaliaus namų ūkio dydžio pro- 
duktas yra pilis, Versalio rūmai. kuriuose patys asmeniškiausi karaliaus veiks- 
mai turėjo ceremoninį valstybės veiksmų pobūdį, 0 už jų sienų kiekvienas val- 
stybės veiksmas įgydavo asmeniškų karaliaus veiksmų pobūdį. 


2. Ne visi socialiniai vienetai arba Žmonių integracijos formos drauge 
yra būsto ar gyvenamosios vietos vienetai. Tačiau visoms joms būdingos tam 
tikros erdvės organizacijos formos. Juk jos visada yra tarpusavyje susijusių ir 
susipynusių žmonių vienetai; ir nors šių santykių pobūdžio arba tipo tikrai 
negalima iki galo ir iš esmės išreikšti erdvės kategorijomis, vis dėlto juos vi- 
suomet perteikia taip pat ir erdvės kategorijos. Nes kiekvienos žmonių .„buvi- 
mo drauge“ rūšies atitikmuo yra tam tikra erdvės organizacija, kur šie Žmo- 
nės — jeigu ne visi kartu, tai dalimis — faktiškai buvoja ar gali buvoti kartu. 
Todėl socialinio vieneto atspindys erdvėje, erdvės organizacijos forma yra ap- 
čiuopiama ir regima — pažodine prasme — jo savitumo reprezentacija. Šia pras- 
me ir rūmų dvaro žmonių būsto sąlygos yra patikimas ir labai vaizdus kelias 
suprasti tam tikrus visuomeninius santykius. būdingus rūmų dvaro visuomenei. 

Rūmų dvaro žmonių gyvenimo būsto sąlygoms visų pirma būdinga tai, 
kad jie visi arba mažų mažiausiai didelė jų dalis turėjo ir butą karaliaus namuose, 
Versalio rūmuose, ir vilą (hote/) Paryžiuje. Be to. daugelis jų turėjo dar ir namus 
kaime, tačiau apie juos čia nėra reikalo kalbėti. 

Versalio rūmų. kurie kaip rūmų dvaro aristokratijos ir karaliaus gyve- 
namoji vieta buvo tikroji Prancūzijos rūmų dvaro buveinė. negalima nagrinėti 
ir suprasti atskirai, pačių savaime. Jie buvo viršūnė visuomenėje, organizuotai 
hierarchiškai su visomis savo apraiškomis. Kad suprastume, kaip gyvena 
karalius ir aristokratai pas karalių. turime pažvelgti, kaip aristokratai gyvena 

savo namuose. Aristokratų namai mieste. „vilos“. palyginti aiškia ir paprasta 
forma atskleidžia tuos šios visuomenės būsto poreikius. kurie, padauginti. 
sukombinuoti ir komplikuoti ypatingomis karalių viešpatavimo ir reprezen- 
tacijos funkcijomis. lemia taip pat ir pavidalą karaliaus rūmų. į kuriuos turi 
tilpti visa rūmų dvaro visuomenė. 


3. Pastatas. kuriame gyveno ancien rėgime rūmų aristokratas, priklau- 
somai nuo savininko rango (ir atitinkamai nuo jo dydžio), vadinosi „vila“ (Aote/) 
arba „rūmais“ (palais). Enciklopedija" pateikia tokios vilos planą“". Plane 
pateiktą vaizdą apie jo atskirų dalių ir patalpų funkcijas papildo paaiškinimai 
ir atitinkami Enciklopedijos straipsniai. Kas čia svarbu sociologiniu požiūriu? 

Prieš save matome pastatą. kurio dalys išsidėsčiusios aplink didelį sta- 
čiakampį kiemą. Nuo gatvės, su kuria kiemas ribojasi vienu iš savo skersgalių, 
Jį skiria uždara į gatvės pusę kolonada, o jos viduryje yra platūs vartai — por- 
che: įėjimas ir kartu įvažiavimas karietoms. Kolonada tęsiasi išilgai kairiojo ir 
dešiniojo figelio iki pat centrinio pastato prie priešingo skersgalio, todėl tą 
pastatą nuo įėjimo visada galima pasiekti nesušlapus kojų. Šitas pastatas, kurį 
iš kitų trijų pusių supa didelis sodas, skirtas priėmimams; su juo besiribojančiose 
abiejų fligelių dalyse yra appartemenits privės*. Jų užpakalinėje pusėje kairė- 
je ir dešinėje yra po mažesnį gėlyną, kuriuos nuo didžiojo sodo skiria didelė 
galerija arba vonios ir tualeto kambariai. Pagaliau tose fligelių dalyse, kurios 
arčiau gatvės, yra arklidės, virtuvės, tarnų butai ir sandėliai. Kairėje ir dešinė- 
je pusėje jie grupuojami apie du mažesnius ūkinius kiemus, vadinamus basse- 
cour**. Pastatų dalys juos skiria nuo gėlynų, įrengtų priešais appariemenis 
privės langus. Šiuose mažesniuose kiemuose. kur atliekama dalis virtuvės dar- 
bų ir pastatomi lankytojų ekipažai, kai jų savininkai išlipa didžiajame kieme 
prie centrinio pastato laiptų, vyksta domestigues*** gyvenimas. 

Kaip matome, rūmų dvaro žmonės savo vilose susikūrė savitą miestietiš- 
ko būsto tipą. Nors tai namai mieste, pagal jų išplanavimą dar juntamas ryšys 
su žemvaldžio kaimo rezidencija. Kaimo dvaro kiemas dar išlieka, bet jis išlaikė 
tik privažiavimo ir reprezentacijos funkcijas. Tebėra arklidės. sandėliai, tarnų 
butai, tačiau jie suaugo Su pono namu, 0 iš aplinkinės gamtos liko tik sodas. 

Šis vilos ryšys su tipiška kaimo žemvaldžio sodyba?! yra simptomiškas. 
Žinoma, rūmų dvaro žmonės yra miestiečiai, ir gyvenimas mieste tam tikru 
mastu juos paženklina savo antspaudu. Tačiau saitas, siejantis juos su miestu, 
nėra toks tvirtas kaip tas, kuris su juo sieja savo profesinį darbą dirbančius 


* „Privatūs apartamentai“ (pranc.). 
** „Užpakalinis kiemas“ (pranc.). 
*** „Namiškių tamnų“ (pranc.). 

biurgerius. Dauguma jų dar turi vieną ar daugiau rezidencijų kaime. Pagal jas 
jie ne tik gavo savo pavardes. bet paprastai iš jų gauna taip pat didžiąją dalį 
pajamų, o kartais ir ten sugrįžta. 

Jų visuomenė visada ta pati, tačiau vieta keičiasi. Jie gyvena tai Paryžiu- 
Je, tai kartu su karaliumi vyksta į Paryžių, į Marly arba kurią nors kitą jo pilį, 
tai vėl apsigyvena kurioje nors iš savo pačių kaimo pilių arba vyksta pasisve- 
čiuoti į vieno iš savo draugų dvarą. Ši ypatinga situacija - tvirtas ryšys su savo 
visuomene, kuri yra jų tikroji tėvynė. ir palyginti nepastovi gyvenamoji vie- 
ta — daugiausiai lėmė ir jų namų pobūdį. Viskas juose (apie tai dar kalbėsime) 
liudija apie jų glaudų ryšį su šia visuomene, mažai kas - gal tik skirtingų kom- 
pleksų sutelkimas į vieną visumą — rodo jų funkcinį ryšį su miestu. Mažai ką 
būtų reikėję perplanuoti, jeigu toks namas būtų statomas kaime. Jei nepaisy- 
tume šių namų savininkų ryšių su Paryžiaus rūmų dvaro visuomene, į miesto 
gyvenimą jie yra įsitraukę tik kaip vartotojai. Tačiau turint pakankamai tarnų, 
tie patys vartojimo poreikiai beveik taip pat gerai gali būti patenkinti kaime. 
Tiesa, didesnis prabangos reikmenų vartojimas rodo ryšį su miestu. 


4. Palyginti lengvas vietos pakeičiamumas aiškiai buvo glaudžiai susijęs 
su šių damų ir ponų galimybėmis disponuoti dideliu aptarnaujančiu personalu. 
Ši galia disponuoti daugeliu tarnaujančių rankų. pradedant intendantu ir mait- 
re d hotel*, turėjusių administruoti pajamas, rūpintis namų tvarka ir jaukumu. 
prižiūrėti kitą personalą, ir baigiant vežikais bei liokajais,. atsakingais už kelio- 
nes, buvo šio specifiškai riboto mobilumo sąlyga. Ta galia leido rūmų žmonėms 
spręsti toli gražu ne visada lengvus uždavinius, kuriuos jiems kėlė gyvenimas 
nuolatos keliaujančiame rūmų dvare ir rūmų dvaro visuomenės sūkuryje. 

Patys rūmų dvaro žmonės nelabai daug kalba apie jiems padedančias 
rankas. Domestigues gyvena lyg ir už kulisų. prieš kuriuos vyksta didysis rū- 
mų gyvenimo spektaklis; todėl apie juos toliau nedaug bus galima pasakyti. 
Tačiau čia, apžiūrint namus. kuriuose gyvena rūmų aristokratai. galima ir reikia 
žvilgtelėti į užkulisius. 

Tai, ką pamatome. stebėdami gyvenimą ir darbus, vykstančius abiejų 
basses-cours“" pakraščiuose. yra personalo gausa ir funkcijų diferenciacija, 
labai būdinga šios visuomenės poreikiams. skoniui ir namų kultūrai. Čia yra 
namų intendantas“. tvarkantis visus pono ir damos piniginius reikalus. Čia 
yra metrdotelis - maitre d hotel - kuris prižiūri personalą ir. pavyzdžiui, pra- 
neša, kad stalas padengtas. Pateiksime ypač būdingą pavyzdį: čia randame ne 
tik didelę virtuvę. bet ir mažesnį bufetą - garde-manger,. kur saugoma lengvai 


* „Metrdoteliu“ (pranc.). 

gendanti desertinė mėsa, ypač paukštiena““. taip pat konditerijos virtuvę - Of 
fice su ypatingomis krosnimis bei prietaisais. Joje šeimininkauja vyriausias 
konditeris - chef d' office - kurio nedera painioti su vyriausiuoju virėju - chef 
du cuisine. Čia gaminami kompotai. uogienės ir sausainiai. Šalia randame dar 
vieną židinį, kurio karštis yra ypač švelnus. Jis naudojamas biskvitams, tortams 
(gateaux) ir panašiems sausiems kepiniams gaminti. Prie viso to prisideda dar 
viena virtuvė - /aboratoire d' office, kur gaminami ledai ir, kaip sako Encik- 
lopedija“", des autres ouvrages gui donneraient de V humiditė dans les piėces 
prėcėdents*. Be to, dar yra ypač patikimai užrakinama patalpa - office parė, — 
kur vyriausiojo oficianto (officier d" office; be to. jis atsako už stalo serviravimą) 
priežiūroje saugomi sidabriniai indai. Kartais čia pusryčiauja ir namų šeimi- 
ninkas su savo draugais. 

Taip pat ir dėl kitų priežasčių, susijusių su tolesne analize, pravers pa- 
vyzdys, padedantis išsiaiškinti diferenciaciją to, kas buvo vadinama „stalo tar- 
nyba“ (bouche). kuriai priklausė viskas, kas buvo susiję su valgymu ir gėrimu. 
Nes kam grandseigneur** namų ūkyje buvo skirta tik viena ar dvi patalpos. 
tam Maison du Roi buvo skiriamas visas apartamentas, o vadovavimas tokiam 
karaliaus bouche skyriui buvo didžiai vertinama ir apmokama rūmų pareigybė. 
Pavyzdžiais gali būti „vaisinė“ (frurerie), kur stalui buvo ruošiami visų rūšių 
vaisiai, „vyninė“ (sommellerie) arba „duoninė“ (paneterie), kur buvo laikomi. 
saugomi ir skirstomi vynas ir duona. Tad beveik viską, ką daugiausia randame 
pas karalių. mažesniu mastu galime aptikti ir pas grandseigneur. Nepamiršta 
netgi šveicarų sargyba. Nedidelė patalpa netoli įėjimo vienoje pusėje ir arklidžių 
bei karietinės kitoje skiriama „šveicorinei“ — /ogement du Suisses““. Tačiau. Ži- 
noma, vienas ar kitas aristokratas savo namų apsaugą ne visada patikėdavo 
tikriems šveicarams. Dažnai būdavo pasitenkinama liokajais, aprengtais švei- 
carų uniformomis“ . 


5. Patalpos, skirtos ką tik minėtiems namų ūkio darbams bei juos dir- 
busiems tarnams buvo kruopščiai atskirtos nuo skirtų priėmimams ir šeimininkų 
gyvenamų patalpų. Vis dėlto reikšmę. kurią platus tarnų sluoksnis turėjo kaip 
rūmų dvaro visuomenės pagrindas, tiesiogiai atspindi ponams skirtų patalpų 
išplanavimas. Kelias nuo įėjimo į kiekvieną iš daugelio skirtų priėmimams ar 
gyvenamųjų apartamentų veda per vieną ar daugelį priemenių. Jas galima atras- 
ti prieš namų šeimininko ir prieš namų damos miegamuosius, prieš paradinį 


* „Kiti darbai. dėl kurių anksčiau išvardytose patalpose atsirastų per daug drėgmės“ 
(pranc.). 
** „Didelio pono“ (pranc.). 

miegamąjį ir prieš salle de compagnie. Ši patalpa, priemenė (antichambre). 
vra tiesiog ancien rėgime rūmų geros visuomenės simbolis. Čia nuolat pasi- 
rengę patarnauti ponų įsakymų laukdavo liokajai ir tarnai su livrėjomis ir be 
jų. Kažin ar galima rasti išraiškingesnį ponų požiūrio į savo tarnus dokumentą 
už pastabą, užimančią beveik pusę trumpo Enciklopedijos straipsnio apie prie- 
menę. Jame rašoma: „kadangi pirmoji priemenė visada yra skirta .„livrėjiniams“, 
židiniai čia retai naudojami. Pasitenkinama priešais šias patalpas įrengtomis 
krosnimis, visas apartamento dalis apsaugančiomis nuo šalto oro, kuris į vidų 
patenka, nuolatos atidarinėjant duris, skirtas įeiti į ponų patalpas“. 

Kai skaitome tokius pasažus. neturime pamiršti, kad aristokratijos 
branduoliui — XVIII a. monde — buvo visiškai svetimas vaizdinys, jog visi 
žmonės, nepaisant rangų skirtumų. tam tikra prasme yra „lygūs“. Enciklopedi- 
ja. kuriai tokios idėjos jau buvo gerokai artimesnės, straipsnyje domestigues 
vis dėlto pabrėžia, kad Prancūzijoje nebėra vergų ir kad tarnai taip pat turi būti 
laikomi ne vergais, bet „laisvais žmonėmis“. 

Vis dėlto net ji pateisina, pavyzdžiui, egzistuojantį įstatymą, numatantį 
mirties bausmę už naminę vagystę“. Kitais žodžiais sakant, ji racionaliai pa- 
teisina tai, kas grandseigneur požiūriu nereikalavo jokio racionalaus pagrin- 
dimo, nes plaukė iš savaime suprantamo tikėjimo socialinių sluoksnių nelygybe. 
Ta nelygybė visai nebūtinai turėjo pasireikšti blogu elgesiu su tarnais. Ji galė- 
jo iškilti ir artimais santykiais su atskirais tarnais. Tai, kaip ji visada reiškėsi, 
buvo neįveikiama distancija, giliai įsišaknijęs jausmas, kad šie vyrai ir mote- 
rys, kurių didesnė ar mažesnė armija užpildydavo namus ir kurių nuolatinis 
dalyvavimas rūmų dvaro žmonių situacijai (palyginti su mūsiške) suteikė kito- 
kią formą ir atmosferą, yra svetimos rūšies žmonės — „prastuomenė“; net En- 
ciklopedija vartoja šį žodį. Toks patalpų išplanavimas. kur prieš kiekvieną 
ponams skirtą patalpą numatoma mažų mažiausiai viena priemenė, išreiškia 
šio nuolatinio erdvinio artumo ir nuolatinės socialinės distancijos, glaudžiau- 
sio vidinio kontakto viename sluoksnyje ir griežčiausios distancijos kitame 
vienalaikiškumą“". 

Šią ypatingą santykių rūšį (tiesa. modifikuotą tam tikru būdu, kurį mes 
dar aptarsime) aptinkame ir kitoje socialinės hierarchijos pakopoje — karaliaus 
namuose. Tačiau čia kaip tarnai priemenėje stovi ir savo pono, karaliaus ženklo 
laukia grandseigneurs 1r grandes dames, kurie kaip ankstesnės pakopos ponai 
priemenėje laiko žemesnius už save. 


6. Kaip matėme. abiejuose vilos fligeliuose. šalia jų dalių. išeinančių į 


basses-cours. yra po vieną appartement privė. būtent vienas — namų ponui. 0 
kitas —- namų damai. Vienas yra kairėje, o kitas - dešinėje didžiojo kiemo pusėje. 

Abu apartamentai yra pastatyti beveik visiškai vienodai; vienas miegamasis 
yra kaip tik prieš kitą miegamąjį. Tačiau juos visu pločiu skiria kiemas. Tų apar- 
tamentų gyventojai vienas kito nemato per langą; kad nesigirdėtų dažnai at- 
važiuojančių ir nuvažiuojančių vežimų triukšmo, kaip sako Enciklopedija““, jų 
langai atgręžti į gėlynų pusę. Abu, ponas ir dama, prie savo miegamųjų turi ka- 
binetus, kuriuose po tualeto arbo jo metu gali priimti lankytojus. Abu prie jų 
turi savo priemenes ir, savaime suprantama, atskirus garderobo kambarius. 

Vargu ar galima pateikti tokią trumpą ir glaustą vyro ir moters padėties 
šioje visuomenėje charakteristiką, savo aiškumu pranokstančią šį vienodų, bet 
visiškai atskirtų privačių apartamentų išsidėstymą. Čia aptinkame santuokos 
ir šeimos formą, kuri tikriausiai nusipelno kiek didesnio sociologinių santuokos 
ir šeimos teorijų dėmesio. 

„Kaip ji gyvena su savo vyru?“ — naujas tarnas klausia kilmingos ponios 
kameristės?!. 

„O, šiuo metu labai gerai, — atsako ji. — Jis truputį pedantiškas, bet gar- 
bėtroška; ji turi labai daug draugų; jie nesilanko tose pačiose draugijose, matosi 
retai ir labai padoriai drauge gyvena“. 

Tai, žinoma, individualus atvejis; ne kiekvienas vyras šioje visuomenė- 
je yra garbėtroška ir pedantas. ne kiekviena dama turi daug draugų. Tačiau šis 
epizodas vis dėlto kai ką parodo, kas tipiška šios visuomenės struktūrai. Ši 
visuomenė tokia plati, kad vyras ir žmona gali turėti atskirus bendravimo ratus. 
Todėl erdvė susituokusių žmonių savarankiškam gyvenimui jau vien todėl, 
nors, aišku, ne vien todėl, yra visai kita negu ankštoje visuomenėje. 

Kita vertus, padorumas, konvencijos ir reprezentacinės pareigos iš 
sutuoktinių reikalauja tam tikrų kontaktų. Šis kontaktų minimumas, kurio 
reikalauja visuomenė, tam tikrose vietose apriboja abiejų sutuoktinių sava- 
rankišką gyvenimą. Ko grandseigneur gali reikalauti iš savo Žmonos, išaiš- 
kėja, pavyzdžiui. kai ponas, apie kurį kalba kameristė ką tik pateiktoje citato- 
Je, vėlyvą priešpietį ateina į savo dar miegančios žmonos apartamentą ir prašo 
kameristės jai perduoti: „Pasakykite jai, kad mes turime aštuonias dienas gedė- 
ti Mme de Saucourt ir kad jai reikėtų aplankyti mano motiną, kuri susirgo. Aš 
išvykstu į Versalį. Grįšiu rytoj arba poryt“. 

Pareigos visuomenei — čionai priklauso ir sergančios anytos aplankymas — 
„namų“ padorumo ir garbės plačiąja prasme palaikymas: štai tas sutuoktinių 
bendrumas, kuris išliko. kai išnyko kiti individualūs saitai. ir kai jausmų vienas 
kitam nebuvimas kiekvienam sutuoktiniui leido naudotis savo laisvės erdve““. 

Viešai įteisinto vyro ir moters ryšio išraiška buržuazinėje profesionalų 
visuomenėje yra šeima ir jos sąvoka (familie). Ancien rėgime didžiųjų sen- 
jorų visuomenėje jį išreiškia „namų“ (Hlauses) sąvoka. Kalbama ne tik apie 

„Prancūzijos namus“, kad būtų pabrėžta per kartų kartas einanti karalių gi- 
minės vienybė — kiekvienas grandseigneur kalba apie savo „namus“. Ancien 
regime kalbinėje vartosenoje ..šeimos“ sąvoka yra daugiau ar mažiau apribota 
aukštesniu buržuazijos sluoksniu, o „namų“ — karaliumi ir aukštąja aristokra- 
tija. Enciklopedija eksplicitiškai konstatuoja šį nevienodumą skirtingų sluoks- 
nių leksikoje, žinoma, dėl suprantamų priežasčių jį smarkiai kritikuodama““. 
Kaip matome, reikalas ne fagon de parler* — už šios kalbėsenos slypi tikrovė, 
faktinis skirtumas visuomeniškai įteisintų lyčių santykių struktūroje ir formoje 
tarp aukštosios aristokratijos ir aukštesniosios profesinės buržuazijos?*. Šia- 
me kontekste negalime į tai nuodugniai gilintis. Pakaks nurodyti, kad faktiškai 
rūminė-aristokratinė santuoka nėra orientuota į tai, kas buržuazinėje visuo- 
menėje vadinama „šeimyninių gyvenimu“; kai šiuose sluoksniuose sudaroma 
santuoka, visų pirma rūpinamasi vyro rangą atitinkančiu. jo prestižą bei ryšius 
kiek galima pagausinančiu „namų“ „išsaugojimu“ ir „pratęsimu“; rūpinamasi 
santuoką sudarančiojo, kaip dabartinio šios giminės atstovo, rango ir prestižo 
padidinimu arba mažų mažiausiai įtvirtinimu. Šiame kontekste ir reikia supras- 
ti pono ir jo damos, rūmų grandseigneuro ir jo žmonos santykius. Tai, ką kon- 
troliuoja visuomenė, pirmiausia yra šių žmonių kaip savo namų atstovų san- 
tykiai su išoriniu pasauliu: o dėl kitų dalykų, tai jie gali mylėti vienas kitą arba 
ne. būti ištikimi vienas kitam arba ne, jie gali turėti tik tiek kontaktų, kiek iš jų 
reikalauja bendros reprezentacijos pareigos. Šiuo atžvilgiu socialinė kontrolė 
yra atlaidi ir silpna. Ką tik aprašytas ponų privačių apartamentų išplanavimas 
tam tikra prasme yra optimalus poreikių būstui patenkinimo būdas; poreikių, 
kurie atitinka šį rūminį santuokos tipą, — vargu ar čia pritaikoma buržuazinė 
„Šeimos“ sąvoka. 


7. Kai taip mintyse apžvelgiame ancien rėgime didžiųjų ponų ir damų 
namų lauką, jo struktūroje matome ir tam tikrą struktūrinį jų ryšių tinklo, 
kuriame jie dalyvauja. aspektą. Jų santykių su aptarnaujančiu personalu sa- 
vitumą išreiškia patalpų aplink basses-cours perimetras ir priemenės atsky- 
rimas. Pagaliau jų įsitraukimo į visuomenę arba society būdą tam tikru mastu 
išreiškia priemimo patalpų išdėstymas. Tai. kad jos užima pagrindinę ir centri- 
nę reprezentacinio pirmojo aukšto dalį ir daugiau vietos už abu appariements 
priveėes kartu paėmus, jau simbolizuoja reikšmę, kurią šių Žmonių gyvenime 
turi ryšys su savo visuomene. Kaip tik čia yra jų egzistencijos svorio centras. 

Priėmimo patalpos padalytos į dvi dalis. Viduryje yra didysis salonas — 
rūminio-aristokratinio socialinio gyvenimo centras; paprastai jis užima taip 


* „Pasakymo maniera. būdas“ (pranc.). 

pat ir dalį antrojo aukšto erdvės. jį puošia Korinto kolonos. Svečias išlipa iš 
savo ekipažo prie laiptų priešais pagrindinį pastatą, kerta didelį vestibiulį ir iš 
čia patenka į didelį apvalų saloną. Vienoje pusėje nuo jo išsidėsčiusios atski- 
ru įėjimu su vestibiuliu appartement de sociėtė sujungtos patalpos, priemenė 
1 garderobas. Toliau yra sa//e de compagne. mažesnis ir intymesnis ovalus 
salonas, valgomasis, šalia jo esantis bufetas ir kt. Kitoje didžiojo salono pusėje 
yra appartement de parade, kuriam priklauso mažesni paradiniai salonai ir 
kabinetai, toliau su salonu sujungta didelė galerija, skirianti didįjį sodą nuo ma- 
žesniųjų gėlynų, nusidriekianti toli už šalia esančio fligelio. Be to. šiam para- 
diniam apartamentui priklauso ir paradiniai miegamieji su visa įranga. 

Šis priėmimo patalpų padalijimas į dvi dalis turi tiksliai apibrėžtą socia- 
linę prasmę. Appartement de sociėtė skirtas siauresniam pono ir visų pirma 
damos bendravimo ratui. Čia jie priima (paprastai popietės metu) žmones, at- 
vykstančius sudaryti jiems draugiją. Čia. šiose patalpose, apstatytose ne tiek 
reprezentaciškai, bet taip, kad būtų jauku, vykdavo intymesnis ir etiketo ne per 
daug suvaržytas bendravimas, kuris iš XVIII a. istorijos žinomas kaip salonų 
gyvenimas. 

Užtat paradinis apartamentas yra simbolis tos savitos viešosios padėties, 
kurią ancien rėgime didikai turėdavo net neužimdami jokio oficialaus posto. 
Čia jie priima (paprastai vėlyvą popietę) jiems lygių arba už juos aukštesnių 
Žmonių oficialius vizitus; čia jie aptaria visus rūmų gyvenimo „reikalus“. juos 
suvedančius su rūmų visuomenės žmonėmis, nepriklausančiais glaudesniam jų 
bendravimo ratui; čia jie priima vizitus kaip savo „namų“ atstovai. Be to, aukštų 
1r labai garbingų svečių priėmimui tarnauja paradinis miegamasis su atskira 
priemene ir kabinetu. Čia, gulėdama ant /it de parade*. dama kaip „namų“ 
atstovė priima oficialius vizitus ypatingais atvejais, pavyzdžiui, po gimdymo. 
Čia, kaip ir daugeliu kitų atvejų, stebime labai būdingą šių žmonių gyvenimo 
sandarai daugelio gyvenimo aspektų. kuriuos priskiriame privačiam gyveni- 
mui, įtraukimą į viešo visuomeninio gyvenimo sferą. Tik šis įtraukimas daro 
iki galo suprantamą priėmimams skirtų patalpų suskirstymą į appariement de 
sociėtė ir appartement de parade. Aukštas rangas ir iš jo plaukianti reprezen- 
tacijos pareiga šių žmonių be profesijos gyvenime tam tikrais atvejais paverčia 
socialinį bendravimą, pavyzdžiui. vizitą tokiu pat rimtu ir svarbiu reikalu, koks 
buržuazinėje profesinėje visuomenėje yra kokie nors dalykiniai ir profesiniai, 
bet ne „privatūs“ vizitai. Buržuazinių sluoksnių profesiniai vizitai — O jiems, 
žinoma priklauso ir tie „privatūs“ vizitai. kurie netiesiogiai tarnauja profesi- 
niams tikslams — savo būdingus bruožus įgyja dėl galimybės užsidirbti pinigų, 


* „Paradinės lovos“ (pranc.). 

padaryti karjerą. išlaikyti arba įgyti profesinę-visuomeninę padėtį. Rūmų priė- 
mimo patalpų suskirstymas į apartamentą palyginti intymesniam socialiniam 
bendravimui ir apartamentą oficialesniam socialiniam bendravimui tam tikru 
laipsniu atitinka senjorinės visuomenės patalpų skirstymą į privačias ir profe- 
sinio darbo patalpas profesinėje visuomenėje. Iš šios perskyros galima tiesio- 
giai suvokti faktą, apie kurį kalbėsime dar ne kartą ir tiksliau: jeigu ancien 
rėgime rūmų dvaro Žmogaus socialinę gyvenimo struktūrą matuosime pro- 
fesine-buržuazine gyvenimo struktūra ir jos padalijimu, visas rūmų dvaro gy- 
venimas patenka į „privačios sferos“ kategoriją. Tačiau tokio apibrėžimo pa- 
teikiamas vaizdas yra iškreiptas. Kadangi rūmų dvaro aristokratai neturėjo 
profesinio gyvenimo mūsų prasme, tai profesinio ir privataus gyvenimo per- 
skyra jiems nepritaikoma. Tačiau būtinybė įtvirtinti savo padėtį visuomenėje 
arba taip pat siekis pakelti savo rangą bei garbę šiuos žmones suvaržo ne mažiau 
kaip panašios tendencijos šiandieninių žmonių profesiniame gyvenime. 

Tad socialinis bendravimas rūmuose ir rūmų visuomenėje turi du veidus. 
Viena vertus, jis atlieka mūsų privataus gyvenimo funkciją: suteikia atsipalai- 
davimą, malonumą, pramogą. Kita vertus. jis tuo pat metu yra mūsų profesinio 
gyvenimo funkcija, kaip tiesioginis karjeros ir įsitvirtinimo instrumentas, iški- 
limo ir smukimo terpė, pareigos pavidalu suvokiamų visuomenės reikalavimų ir 
prievolių vykdymas. Galbūt vienas rūmų dvaro gyvenimo įvykis stipriau išreiš- 
kia šią, o kitas — aną pusę: tačiau pirmąją funkciją neutralizuoti yra lengviau nei 
antrąją. Šis socialinio gyvenimo „dviveidiškumas“ pasireiškia priėmimo patalpų 
diferenciacija. Kai bendraujama appartement de sociėtė. labiau akcentuoja- 
mi malonumai ir pramogos, tačiau nepamirštama ir kita, viešoji reikalo pusė. 
O tuose susibūrimuose, kuriems atidaromos paradinės patalpos. pirmame plane 
atsiduria viešasis didiko veidas. jo namų interesai ir pretenzijos įgyti prestižą. 


8. Ancien rėgime epochos pabaigoje hercogas de Croy kartą pasakė*“: 
Ce sont les maisons gui ont ėcrasė la plupart des grandes familles*. 

Tai, kad žmonės nuskursta dėl namų ir vardan namų, lieka nesupranta- 
ma, kol nesuvokiame, kad šioje didžiųjų senjorų visuomenėje namo dydis ir 
prabanga pirmiausia išreiškė ne turtą, bet rangą ir luomą. Mūrinio namo išvaiz- 
da grandseigneurui ir visai senjorų visuomenei simbolizuoja luomą, reikšmę, 
jų „namų“ rangą laiko tėkmėje, o būtent jų kartų kartas pergyvenančią giminę 
ir kartu juos pačius. kaip gyvus namų atstovus. 

Aukštas rangas įpareigoja turėti ir „atverti“ atitinkamą namą. Tai, kas 
buržuazinio ūkinio etoso požiūriu atrodo kaip švaistymas — „jeigu jis turėjo 


* „Namai sužlugdė daugumą didžiųjų šeimų“ (pranc.). 

skolintis. kodėl jis nesumažino savo išlaidų?“ — iš tikrųjų yra savito senjorų 
luominio etoso išraiška. Šitas etosas išauga iš rūmų visuomenės struktūros ir 
mechanikos, kartu būdamas šios mechanikos išsaugojimo salyga. Jis nebuvo 
laisvai pasirinktas. 

Tai parodo jau sąvokos. kuriomis buvo vadinami skirtingi namų tipai. 
Pirklio namas nebuvo vadinamas vila (ho/e/). Hotel buvo aukštesniosios rūmų 
aristokratijos namų pavadinimas. Tikėtina, kad XVIII a. ši sąvoka kiek nuver- 
tėjo, nes ja buvo pradėti vadinti, pavyzdžiui, turtingų mokesčių atpirkėjų namai. 
Vis dėlto Enciklopedija visiškai aiškiai rašo““: Les habitations prennent dif- 
ferens noms selon les diffėrens ėtats de ceux gui les occupent. On dit "la mai- 
son' d'un bourgecis, V hotel" d un grand, "le palais'" d un prince ou d'un roi*. 
Pavyzdžiui, palais buvo vadinama tik karaliaus ir princų gyvenamoji vieta. Be 
to, taip buvo vadinamos aukštųjų teismų rūmų dislokacijos vietos, nes jie bu- 
vo savotiškos karaliaus gyvenamųjų vietų atšakos. Pagaliau atsirado paprotys 
palais vadinti aukštųjų dvasininkų rezidencijas. 

Enciklopedija teigia: „be jų daugiau jokiam asmeniui, kad ir koks būtų 
jo rangas, neleidžiama pritvirtinti užrašą Palais prie savo namų vartų“ *. 


9. Tačiau šią luominę pavadinimų diferenciaciją, žinoma, atitiko pačių 
būstų luominė diferenciacija. Aptardami ją, tam tikru požiūriu apžvelgti šios 
visuomenės susiskirstymą. Didžiąją gyvenamųjų miesto namų dalį sudarė va- 
dimieji maisons particuliėres““. Šis pasakymas įsidėmėtinas: vertimas „„pri- 
vatūs namai“ tik iš dalies perteikia šių namų socialinį charakterį. Šiandien są- 
voka „privatus“ reiškia visų pirma „susijusio su profesija“ priešingybę (nors 
1r ne vien tik tai). Taip pat ir aukšto valdininko namą pavadintume „privačiu“, 
jeigu jis priklauso jam asmeniškai, 0 jo patalpos nėra naudojamos savininko 
profesijos tikslams, pavyzdžiui, kaip kontora. Tuo tarpu ancien rėgime lai- 
kais kaip tik plačiųjų profesionaliu darbu užimtų Žmonių masių namai buvo 
vadinami maisons particuliėres, taip pat tada, net kaip tik tada, kai jų namai 
tarnaudavo profesiniams tikslams. Jie taip būdavo vadinami dėl to, kad būtų 
skiriami nuo būstų tų sluoksnių, kurie išsiskyrė ne profesija mūsų prasme, bet 
visų pirma daugiau ar mažiau aukštu luomu, taigi visų pirma tam, jog jie būtų 
skiriami nuo aristokratų, dvasininkų, magistratų arba teisininkų ir galų gale 
nuo finansininkų, t. y. mokesčių atpirkėjų būstų. 

Beje, šį profesinių ir luominių sluoksnių skirtumo jausmą aiškiai išreiš- 
kia ir to meto kalba: vienas autorius*“, rašęs XVIII a. 5-ame dešimtmetyje, sa- 


* „Būstai gauna skirtingus vardus priklausomai nuo luomų. kuriems priklauso jų 
gyventojai. Apie buržua sakoma. kad jis gyvena /a maison - name. apie didiko būsta - /"hore/ - 
viloje. apie princo arba karaliaus - /e palais - rūmuose“ (pranc.). 

ko. kad tapti dvasininku arba karininku. teisininku arba finansininku“ reiškia 
prendre un ėtat. Les autres fonctions des citovens c'est a dire les plus utiles se 
content du nom humiliant du profession ou metier*. 

Ši pastaba iš karto parodo. kaip po luominių sluoksnių uždanga auga 
profesiniai sluoksniai — iš pradžių anų niekinami, o vėliau palengva iškilda- 
mi. Patys luominės visuomenės žmonės. visų pirma — dominuojantys joje rūmų 
dvaro sferos žmonės. savo pačių suvokimu gyvena daugiau ar mažiau „viešą“! 
gyvenimą, t. y. gyvenimą, kuris vyksta societv** arba monde***. Tai yra tik- 
roji ancien rėgime „viešoji sfera“. Tas. kas gyvena už jos ribų, gyvena vie 
particuliėre****. 

Rūmų visuomenės požiūriu profesinių sluoksnių žmonės yra marginalai. 
Jie egzistuoja monde — tas žodis yra labai išraiškingas — pakraštyje, „didžiojo 
pasaulio“ pakraštyje. Tai maži žmonės. Jų namai neturi viešo, reprezentuojančio 
jų savininkus bei šeimas - Aotels ir palais - pobūdžio. Tai nereikšmingi privatūs 
namai, kaip ir jų gyventojai. 

Skirtingas socialines funkcijas atitinka skirtinga architektūrinė namų 
forma*“. 

Rūmų dvaro žmonės tam tikros tradicijos rėmuose išvystė labai subtilų 
jausmą, kokia laikysena, kalbėjimo forma arba išvaizda žmogui, priklausomai 
nuo jo luomo ir reikšmės visuomenėje. pridera, o kokia — ne. Atidus dėmesys, 
su kuriuo tikrinamas kiekvienas Žmogaus pasireiškimas (taip pat ir jo namas) — 
ar jis atitinka jo luomą, ar nepažeidžia jo padėčiai socialinėje hierarchijoje nu- 
statytų tradicinių ribų. taip pat sąmoningumas. su kuriuo stebimi visi žmogaus 
bruožai, siekiant nustatyti jų socialinę bei prestižo reikšmę. visiškai atitinka 
aplink karalių 1r rūmus sucentruotos visuomenės rūminę-absoliutistinę vieš- 
patavimo aparatūrą ir hierarchinę struktūrą. Šis dėmesys ir sąmoningumas iš- 
sivysto viešpataujančiame sluoksnyje kaip instrumentai, kuriais jis įsitvirtina 
ir atremia besiveržiančių viršun žemesniųjų rangų spaudimą. Todėl daugelį tų 
dalykų, kuriuos mes iš pirmo žvilgsnio linkstame ignoruoti kaip smulkmenas 
ir formalumus, šie žmonės išgyvena taip. kaip išgyventi mes šiandien iš esmės 
jau praradome sugebėjimą. Tai mums ne kartą reikės parodyti. Idant atskleis- 
tume socialinių įtampų ir suvaržymų podirvį, slypintį po šiuo dėmesiu, o daž- 
nai — ir po kova dėl „smulkmenų“ ir „formalumų“, mums prireiks tokio soci0- 
loginės refleksijos akto. 


* „Įstoti į luomą. Kiti piliečių užsiėmimai. t. y. patys naudingiausi. tenkinasi žeminančiu 
profesijos arba amato vardu“ (pranc.). 

** „Visuomenėje“ (angl. ). 

*** „Pasaulyje“ (pranc.). 

**** „Gyvena privatų gvvenimą“ (pranc.). 

Šiuo atžvilgiu labai išraiškingas yra Enciklopedijos pateiktas vaizdas 
apie skirtingų luomų ir grupių namus. Iš pradžių vardijami principai jau ap- 
tartiems Žemiausiems tipams namų. skirtų profesiniams sluoksniams: La sym- 
mėtrie, la soliditė,. la commoditė et V ėconomie*. Lengva nepastebėti luo- 
minio pobūdžio šių principų, kaip statyti nuomojamus namus, kuriuose savo 
butus turi smulkūs amatininkai ir prekeiviai: jie gana tiksliai atitinka tai, ko 
šiandien“* vis plačiau reikalaujama iš visų namų. Tačiau tai, kad jie tokiame de- 
rinyje eksplicitiškai nurodomi kaip žemesniųjų sluoksnių namų vertinimo 
kriterijai, ir kad ypač economie kaip statybos principas paminimas tik dėl šių 
žemesniųjų sluoksnių, ne tik daug pasako apie gyvenamųjų namų statybos 
raidą, bet ir patvirtina pastebėjimą (kuris turi ir daug kitų patvirtinimų), jog 
viršutiniams rūminiams-absoliutistiniams sluoksniams ėconomie, t. y. ekono- 
miškumas ir taupumas nebuvo lemiamas knterijus sprendžiant architektūros 
klausimus. Jis neminimas, kai kalbama apie šiuos sluoksnius. Žemesniesiems 
sluoksniams nereikia reprezentuoti, jie neturi jokių tikrų luominių pareigų. 
Todėl jų būstams svarbiausią reikšmę įgyja bruožai, kuriuos gali turėti ir kitų 
sluoksnių būstai, tačiau šiuo atveju visiškai nustelbiami reprezentacijos ir pres- 
tižo funkcijų. Bet kai statomi namai žemesniems profesiniams sluoksniams, 
tokios vartojamosios vertės, kaip patogumas ir tvirtumas, atvirai ir tiesiogiai 
tampa svarbiausiu dalyku. Ekonomiškumo ir taupumo reikalavimus atspindi 
jau pati namų išvaizda. 


10. Visose kitose grupėse — ir juo labiau. juo aukštesnis jų rangas — vis 
didesnę reikšmę įgyja pareiga atrodyti taip, kaip pridera jų luomui, jau savo 
namu demonstruoti, kokiam luomui jos priklauso. Būsto atveju, prestižo ver- 
tė nustelbia grynąją vartojamąją vertę. Čia luominis etosas, kaip įsitvirtinimo 
aukštesniuose sluoksniuose instrumentas, yra svarbesnis už ūkinį etosą, kaip 
įsitvirtinimo žemesniuose sluoksniuose instrumentą. 

Šie sąryšiai, kurių preliminarios formuluotės, pateiktos šioje vieto- 
je, bus visiškai patvirtintos ir patikslintos tik nušvietus visos visuomenės 
struktūrą, darosi dar aiškesni, kai atkreipiame dėmesį, kokios yra papročio 
sankcionuojamos savybės, būdingos kitai taip pat buržua priklausančių 
namų grupei. 

Toliau hierarchijoje eina maisons particuliėres. kuriuos sau kaip nuo- 
latinius būstus pasistato turtingi buržua. Šie namai doivent avoir un charactėre 
gui ne tienne ni de la beautė des hotels. ni de la simplicitė des maisons 
ordinaire (turima omenyje ankstesnė grupė). Les ordres d Architecture“ ne 


* „Simetriškumas. tvirtumas, patogumas. ekonomiškumas“ (pranc.). 

doivent jamais entrer pour rien dans leurs dėcoration,. malgrė V opulence de 
ceux gui les font elever*. 

Tai tikrai luominis mąstymas, ir kaip tik pagal aukštesnių ancien rėgime 
sluoksnių dvasią' Namo dydis ir papuošimas laikomi priklausomais ne nuo 
savininko turto, bet tik nuo jo gyventojo luominio-socialinio rango, taigi nuo 
jo reprezentacinių pareigų“. 

Apžvelgę tokio namo išplanavimą“, apskritai randame tuos pačius ele- 
mentus kaip ir viloje. Aristokratijos, kaip visais gyvenimo stiliaus klausimais 
toną užduodančio sluoksnio, namų išplanavimas yra pavyzdys taip pat aukš- 
tesniosios buržuazijos namams. Tačiau visi dydžiai sumažinti. Kiemas ir visų 
pirma abu basses-cours yra visai maži; taip pat sumažintos ir prie jų esančios 
patalpos namų darbams: čia yra virtuvė, sandėlys ir maža konditerijos virtu- 
vė, - štai ir viskas. Pono ir damos apartamentai yra visai arti vienas kito, tai sim- 
bolizuoja santykinį (palyginti su rūminės-aristokratinės santuokos erdvumu) 
buržuazinės santuokos ankštumą, o kartu yra ir viena jo priežasčių. Tačiau vi- 
sų pirma gerokai mažesnės priėmimams skirtos patalpos. Būdinga. kad visai 
nėra paradinio apartamento. Yra apvalus salonas, tačiau jis mažesnis ir telpa 
viename aukšte. Prie jo iš vienos pusės prisišlieja ilga patalpa, sujungianti ka- 
bineto ir galerijos funkcijas, iš antros - mažas buduaras, iš trečios — salle de 
compagne. Priešais jį esanti priemenė kartu yra valgyti skirtas šeimyninis 
kambarys. Kai jis naudojamas šiam tikslui, personalas išeina į vestibiulį prie 
įėjimo. Štai ir visos čia esančios priėmimams skirtos patalpos. 


11. Taigi atsiskleidžiantis buržuazinės ir rūminės-aristokratinės visuo- 
menės struktūros skirtumas yra labai iškalbingas. Rūmų dvaro žmogaus gyve- 
nime bendravimas užima visai kitokią erdvę ir laiką, palyginti su profesionalo 
buržua gyvenimu. Skaičius žmonių, kuriuos pas save gali arba turi priimti 
rūmų žmogus, yra didesnis. o skaičius žmonių, su kuriais turi ir gali socialiai, 
t. y. privačiai bendrauti profesionalas buržua“ , yra mažesnis. Pirmasis bend- 
raudamas praleidžia kur kas daugiau laiko negu antrasis. Rūmininko tiesiogi- 
nių ryšių tinklas yra tankesnis, socialiniai kontaktai gausesni, tiesioginiai ryšiai 
su visuomene dažnesni. palyginti su profesionalu buržua, kuriam prioriteti- 
niai yra netiesioginiai kontaktai, kai tarpininko vaidmenį atlieka profesija, 
pinigai arba prekės. 

Tai, kas pasakyta, galioja epochai iki pat XVIII a. šešto ir septinto dešimt- 
mečio. Tuo metu pamažu vis labiau pastebimas profesinių buržuazinių grupių 


* „Privalo turėti išvaizdą. kuriai nebūdingas nei Aorelio grožis. nei ordinarinių namų 
paprastumas. Architektūriniai orderiai niekada neturi būti naudojami jiems papuošti. kad ir 
kokie turtingi būtų tie. kuriems jie statomi“ (pranc.). 

socialinis ir ekonominis iškilimas. o didelė aristokratijos dalis vis labiau nu- 
skursta. Tačiau teisiškai, skirtingų grupių sąmonėje ir socialinio bendravimo 
sferoje luominiai barjerai dar tebelieka tvirti. 


12. Kokie atributai, monde nuomone, tinka išskirti hotelius. /es demeurs 
des grandseigneurs*? Apie juos Enciklopedija““ sako: Ie caractėre de leur dė- 
coration exige une beautė assortie a la naissance et au rang des personnes gui 
la font batir, nėanmoins ils ne doivent jamais annoncer cette magnificence 
reėservėe pour les palais des rois**. Kultūrinės formos, kurias suvokiame grynai 
estetiškai, kaip tam tikro stiliaus variantus, pačių amžininkų buvo supranta- 
mos kaip nepaprastai diferencijuota socialinių kokybių išraiška. Kiekviena 
tokia vila buvo statoma konkrečiam užsakovui, tam tikriems konkretiems 
„namams“; ir architektas stengiasi, kad vilos išvaizda ir papuošimai tiesiogiai 
parodytų jo gyventojo socialinį statusą. 

Sakoma, jog vadovaujančio kariuomenei princo, kardinolo, premier 
magistrat — Vieno iš aukščiausio teisėtvarkos pareigūnų, ir pagaliau ministre 
eclairė, kuriam patikėtas valdymas, būstas turi atrodyti visai kitaip negu pa- 
prasto Prancūzijos maršalo arba vyskupo ir prėsident d mortier būstai, t. y. 
žmonių, stovinčių pakopa žemiau aristokratijos, dvasininkijos, mantijos ir 
plunksnos hierarchijoje. Jie visi kaip žmonės, gui ne tenant pas Ie mėme rang 
dans la societė doivent avoir les habitations dont V ordonnance annonce la 
superioritė ou V infėrioritė des differents ordres de V ėtat***. 

Princų būstai vadinami palais, tiksliau, antros klasės palais (palyginti su 
karališkaisiais palais), o kitų - tik grands hotels. Tačiau šių abiejų būstų rūšių 
puošyba turi būti adekvati socialinei funkcijai: Pour /a demeure du militaire, 
on devra faire preėsider un caractėre martial. annonce par des corps rectilignes, 
par des pleins d-peu-prės ėgaux aux vuides. et par architecture gui puisse son 
source dans Vordre dorigue. 

Pour la demeure de V" homme d Eglise, on fera choix d un caractėre moins 
sevėre gui s annoncera par la disposition de ses principaux membres. par des 
repos assortis el par un style soutenu gui ne soit jamais dėmenti par la frivolitė 
des ornemens“. 

Enfin pour la demeure du magistrat, on saisira un caractėre gui devra 
se manifester par la disposition genėrale de ses formes. et la distribution de 


* „Didikų buveines“ (pranc.). 

** „Jų papuošimas reikalauja grožio. atitinkančio juos pastačiusių asmenų kilmę ir ran- 
gą, bet jie niekada neturi demonstruoti didybės. kuri rezervuota karalių rūmams“ (pranc.). 

*** „Tie, kurių rangai visuomenėje skirtingi. turi turėti būstus. konstrukcija parodančius. 
kuris luomas valstybėje yra aukštesnis. o kuris - žemesnis“ (pranc.). 

ses parties, les seuls movens de parvenir a dėsigner sans ėguivogue dės les 
dehors de V ėdifice, la valeur. la piėtė, V urbanitė. 

Au reste. nous le rėpetons, il faut se ressouvenir d ėviter dans ces differens 
genvres de composition la grandeur et la magificence du ressort des palais des rois““*. 


13. Visuomenės struktūros negalime suprasti. jeigu nesugebame vienu 
metu pažvelgti į ją Jie ir Mes požiūriu. Šiuo metu dažnai dar atrodo, kad vienin- 
telis metodas, kurį pasitelkę galime pasiekti aukštą tikrumo laipsnį Jie požiūriu, 
yra kiekybinis metodas — galvų skaičiavimas, statistinių matavimo instrumen- 
tų panaudojimas. Kaip matome, egzistuoja kiti keliai. Jie ypač reikalingi, kai 
siekiame nustatyti figūracijas, liekančias moksliškai neištirtomis, kol apsiribo- 
jame jų mintiniu išskaidymu į atomus - ar tai būtų pavieniai veiksmai, pavienės 
nuomonės, kintamieji, ar dar kokie nors kitokie atomai. 

Rūmų dvaro Žmonių namų įrengimo ir pačių Žmonių patirties įrengiant 
namus, jų pačių „vaizdo“ tyrimas yra pavyzdys figūracinės analizės, kuri vie- 
nu metu atliekama Jie ir Mes požiūriu. Išeities taškas yra pats namo įrengimo 
visuomeninis kanonas arba, kaip paprastai sakoma, „„objektyvioji rūmų Žžmo- 
gaus namo įrengimo pusė“. Ją galima skirti, bet neįmanoma atskelti nuo „sub- 
jektyvios“ namo įrengimo pusės — nuo to, kaip jame dalyvaujančios grupės 
pačios išgyvena ir pagrindžia tą įrengimą. 

Šiuo požiūriu namo įrengimo ir erdvės organizavimo rūminėje visuome- 
nėje tyrimas yra pirmas, ribotas žvilgsnis visuomenės struktūrą, su kuria su- 
sidūrėme. Šią struktūrą taip pat matome ir Jie, ir Mes požiūriu: ji matoma kaip 
figūracija kitų žmonių, mūsų vadinamų „jais“; ir kartu matoma, kaip ją mato 
patys šie žmonės —- kaip jie save mato, kai jie sako „mes“. 

Tai yra hierarchiškai organizuota luominė visuomenė. Tačiau ši absoliu- 
tistinė luominė visuomenė skiriasi nuo ankstesnės Viduramžių luominės vi- 
suomenės tuo, kad joje karaliaus valdžios atstovai įgijo aiškią persvarą prieš 
luomus. Palyginti dar labai nestabilų galios pasiskirstymą Viduramžių luominė- 
Je visuomenėje pakeitė kur kas stabilesnis. Nekelia jokių abejonių, jog karaliaus 


* „Kariškio būste turi dominuoti karinis charakteris. rodomas tiesios linijos, beveik 
lygios erdvės ir architektūros. kurios šaltinis yra dorėniškas orderis. 

Dvasininko būstui reikia parinkti ne tokį rūstų charakterį. demonstruojamą pagrindinių 
elementų išsidėstymo, gerai organizuotos statikos ir stiliaus. kurio niekada nesuardo frivoliški 
papuošalai. 

Pagaliau magistrato būstui reikia charakterio. pasireiškiančio bendru jo formų išsi- 
dėstymu. jo dalių paskirstymu. - tai vienintelės priemonės namo išore nedviprasmiškai parodyti 
vertę. pamaldumą. mandagumą. 

Dėl kitų dalykų. pakartosime, nevalia pamiršti. kad šiuose skirtinguose kompozicijos 
žanruose reikia vengti didybės ir puikumo. kurie tinka karaliaus rūmams“ (pranc.). 

galia toli pranoksta visų kitų kilmingųjų. dvasininkijos ir aukštųjų valdininkų 
galią. Šio fakto simbolinė išraiška yra tai. kad joks kitas žmogus negali ir iš- 
drįsti pasistatyti sau namą. dydžiu. puošnumu ir ornamentais prilygstantį ar 
net pranokstantį karaliaus namą. Po kitų karališkosios giminės narių toliau se- 
ka trys aukščiausios kadrų grupės: aukštoji špagos aristokratija. aukštoji dva- 
sininkija, aukštųjų teismo ir administracijos valdininkų korpusas. Visos jos pa- 
čios yra hierarchiškai organizuotos. Po jų vėl hierarchine tvarka eina viduriniai 
ir žemesni Šių trijų kadrų grupių sluoksniai. Rikiuotės tvarką kiek pažeidžia fi- 
nansininkai. labai praturtėję buržua. Žymiausi jų atstovai yra mokesčių atpir- 
kėjai ir kiti žmonės, finansuojantys valstybės sumanymus. 

„Trečiasis luomas“ — visai ne tikras luomas. bet rinkinys įvairių profesinių 
grupių, kurių visuomeninė struktūra vis mažiau atitinka jiems iš viršaus primestą 
„luomo“ formą. Šiam luomui kaip žemiausias sluoksnis priklauso „liaudis“ — 
peuple: valstiečiai, smulkūs žemės nuomininkai. smulkūs amatininkai, darbi- 
ninkai, liokajai ir kitas aptarnaujantis personalas. Tačiau jam taip pat priklau- 
so — prisiminkime maisons particuliėres padalijimą į dvi klases, kuris mažų 
mažiausiai apytikriai atitinka čia minėtą „trečiojo luomo“ pasidalijimą — vidu- 
riniai buržuaziniai sluoksniai su daugybe pakopų: nėgocians, fabricants, avo- 
cats, procureurs et mėdecins, comėdiens, professeurs ou curės. fonctionnai- 
res, emplovės et commis*. Iš trečiojo luomo išsiskiria, priartėdamos prie „špagos 
aristokratijos“ — moblesse d'ėpėe — elitinės grupės: aukštieji teismo ir admi- 
nistracijos pareigūnai, mokesčių atpirkėjai ir rašanti buržuazinė inteligentija. 
Šios trys grupės kartu nurodo tris pagrindinius kelius, kuriais buržuazija kyla 
į luominę visuomenę. Aukštieji magistratai nuo seno reiškia pretenzijas, kad 
juos prilygintų špagos aristokratijai. Mokesčių atpirkėjai turi pasitenkinti tuo, 
jog pralenkia špagos aristokratiją išoriniu blizgesiu. Aukštuosius magistratus 
Enciklopedija laiko lygiais kilmingiems aristokratams ir aukštesniajai dvasi- 
ninkijai*!'. Po Liudviko XIV mirties aukštesnieji teismai savo galia tam tikru 
mastu gali lygintis su aristokratija ir dvasininkija. Absoliutistiniame valdžios 
mechanizme jie visada yra savotiška saikingai opozicinė jėga. Jie kovoja už 
savo galios pretenzijas ir už savo socialinių kadrų prestižą; bet jie niekada 
visiškai nepripažįstami. Neskaičiuojant aukščiausių šeimų. kurios buvo 
nobilituotos Liudviko XIV laikais, teisiniu požiūriu jie vis dėlto lieka buržu- 
azinio sluoksnio atstovai. kad ir kokios būtų jų privilegijos. Po nobilitacijos 
aukščiausia jos grupė sudarė ypatingą mantijos aristokratiją - noblesse de robe. 
Nors šios grupės galia vis augo, jos, kaip valdininkų aristokratijos. atskirumas 


* „Pirkliai. fabrikantai. advokatai. prokurorai ir gvdytojai. artistai. profesoriai. klebonai. 
funkcionieriai. tarnautojai 1r klerkai“ (pranc.). 

išliko. Taip pat ir socialiniu požiūriu — kaip bendravimo sfera — „mantijos“ 
namai neprilygo rūmų aristokratijos namų vaidmeniui (mažų mažiausiai 
sostinėje, kuri čia viena ir teturima omenyje). Rūmų dvaro aristokratija, ir 
luomo įpareigota, ir pati linkusi bendrauti. visais ancien rėgime laikais beveik 
iki pat revoliucijos yra tikrasis „geros rūmų dvaro visuomenės“, monde, bonne 
compagnie branduolys. Šią gerą visuomenę sudaro bendravimo sferų tinklas, 
kurio centrinė. gerbiamiausia ir viešąją nuomonę lemianti grupė yra aukštoji 
rūmų dvaro aristokratija. Veikiau „geros visuomenės“ periferijoje prie jos pri- 
sišlieja finansininkų bendravimo sferos. Jansenizmo. kurio rūmų dvaro vi- 
suomenė niekada rimtai nepriėmė, atrama — magistratai — Paryžiuje yra atskira 
bendravimo draugija. jeigu nepaisysime nedaugelio kryžminių ryšių (pavyz- 
džiui, prezidento Hėnault salono)*“. 

Kiti XVIII a. buržua, priklausę monde bendravimo ratui, visų pirma 
buržuazinės inteligentijos atstovai, į jį kaip paprastai įeina labiau kaip svečiai 
negu kaip šeimininkai, kas, žinoma buvo reikšminga ir šių draugijų — society — 
struktūrai. Tos draugijos renkasi ne buržua namuose, bet vilose. Juose jos ran- 
da sąlygas savo bendravimo poreikiams patenkinti; juose formuojasi savybės, 
suburiančios skirtingus monde elementus ir juos akivaizdžiai atskiriančios nuo 
tų, kurie yra apačioje: vienodas savoir-vivre*, esprit** — kultūros vienybė, 
skonio subtilumas ir delikatumas. Tokiais gerai matomais ir tučtuojau paste- 
bimais bruožais monde nariai išsiskiria iš kitų Žmonių masės. Dėl to monde 
susiformuoja specifinė prestižo ir reprezentacijos sąmonė. su kuria jau susi- 
dūrėme kaip su namo įrengimą ir apstatymą lemiančiu veiksniu. Kaip rašo 
Goncourt'ai, pasakodami apie didžiausią ir įtakingiausią —- maršalienės de Lu- 
xembourg“* — saloną, „gera draugija buvo tam tikra abiejų lyčių asociacija, 
kurios tikslas buvo atsiskirti nuo blogos draugijos, nuo vulgarių susibūrimų, 
nuo provincijos draugijos, o būtent — malonių formų tobulinimu, subtilumu, 
mandagumu, geromis manieromis, takto menu ir gyvenimo būdu [-...|. *Gera 
draugija' tiksliai fiksavo išvaizdą ir elgesį. laikyseną ir etiketą“. 


14. Diferencijuotas išorės kaip socialinės diferenciacijos instrumento 
kultivavimas. rango reprezentacija per formą būdingi ne vien namų, bet ir vi- 
sos luominės gyvenimo organizacijos bruožai. Subtilus šių Žmonių jautrumas 
socialinio rango ir visų regimų dalykų (taip pat jų pačių judesių) ryšiams jų 
veiklos sferoje yra ir jų socialinės padėties produktas, ir jos išraiška. Apra- 
šydama gyvenamuosius pastatus. vienoje vietoje Enciklopedija sako: „Tikrai. 


* „Žinojimas kaip gyventi“ (pranc.). 
** „Dvasia“ (pranc.). 


6l 


III. Būsto struktūros kaip visuomeninių struktūrų rodiklis 


statybos užsakovo rangas yra įvairių išraiškos formų šaltinis. Tačiau kaip jas 
galima įgyti be bendravimo monde, kur išmokstama skirti visus reikalavimus 
ir stilius šiam arba anam butui. kuris tinka šiam arba anam gyventojui [...]? 
Bendraujant geroje draugijoje — dėl to nėra jokių abejonių - įgyjama nuovoka. 
kas kam tinka; išmokstama stebėti geras elgesio formas; įgyjama sprendimo 
galia; ten gimsta sugebėjimas tvarkyti savo idėjas; ten išgryninamas skonis ir 
sukaupiamos pozityvios žinios apie kiekvienam pastatui tinkamą charakterį“. 


Tokias mintis išreiškianti nuostata rodo vieną iš šią visuomenę lemiančių 
antinomijų. Kaip suprato jau Weberis, tai, kas šiandien retrospektyviai atrodo 
kaip prabanga, taip organizuotoje visuomenėje visai nebuvo nereikalingas 
dalykas. Veblenas šią prabangą konceptualiai apibrėžė kaip conspicuous con- 
sumption* — „vartojimą, siekiant atkreipti į save dėmesį“. Visuomenėje, kur 
kiekviena su žmogumi susijusi forma turi socialinę reprezentacinę vertę, aukš- 
tesnių sluoksnių išlaidos prestižo ir reprezentacijos tikslams yra neišvengia- 
ma būtinybė. Jos yra būtinas socialinio įsitvirtinimo instrumentas, ypač kai — 
o taip rūmų dvaro visomenėje iš tikrųjų ir yra — nepaliaujama konkurencinė 
kova dėl statuso ir prestižo šansų tarp visų jos dalyvių išlaiko nuolatinę įtampą. 

Hercogas turi savo namą pastatyti taip, kad jis bylotų: aš esu ne grafas, o 
hercogas. Tas pats galioja visiems jo pasirodymo viešumoje aspektams. Jis 
negali toleruoti, jog kas nors kitas pasirodytų už jį hercogiškesnis. Turi budėti, 
kad oficialaus socialinio bendravimo sferoje būtų pirmesnis už grafą. Jeigu jis 
turėtų valdyti kraštą, tai jam pirmenybę prieš grafą visada užtikrintų jo reali 
funkcija, jo galios sferos dydis. Taip pat ir šiuo atveju būtų svarbu šį priorite- 
tą išreikšti socialinio bendravimo srityje, tačiau tai nebūtų būtina, nes jis rea- 
lizuotųsi ne tik čia. Bet vargu ar šioje absoliutistinėje luominėje visuomenėje 
skirtingus aristokratų rangus atitinka kokios nors viešpatavimo funkcijos. Ap- 
skritai jie yra karaliaus suteikiami titulai. Nors jie gali būti susiję su tam tik- 
romis žemės valdomis, ši žemėvalda labiau yra šaltinis pajamų, kurias galima 
išleisti, negu viešpatavimo sfera. Nes šalyje viešpatauja vienas karalius. Todėl 
rango parodymas, viešumoje pasirodant visuomenės papročių nustatytu jį 
atitinkančiu būdu, yra esminis to rango realizavimo būdas. Spaudimas repre- 
zentuoti rangą negailestingas. Jeigu tam stinga pinigų, tai rango, o kartu ir jo 
turėtojo socialinio egzistavimo realumas yra labai menkas. Hercogas, negyve- 
nantis taip, kaip turi gyventi hercogas, kuris dėl to taip pat negali kaip reikia 
vykdyti socialines hercogo priedermes - jau beveik nebe hercogas. 

Tačiau kartu. kaip matome, atskleistas ir keblumas. darantis suprantamą 


* „Parodomąjį vartojimą“ (angl. ). 

senjoro ūkinį elgesį. Idant išsaugotų savo socialinę egzistenciją. pirklys savo 
išlaidas turi suderinti su pajamomis. Ancien rėgime'o didikas savo išlaidas 
turi tvarkyti pagal savo rango reikalavimus. Sakinys Noblesse oblige*ž pirmine 
reikšme išreiškė etosą. kuris iš esmės skiriasi nuo ekonomiškai orientuoto pro- 
fesinių buržuazinių sluoksnių etoso. Šios rūmų dvaro aristokratijos socialinio 
egzistavimo antinomija — kaip antinomija buvo jaučiama tuo stipriau. kuo in- 
tensyviau Prancūzijos ekonomika formavosi kaip racionaliai ūkininkaujančių 
Žmonių audinys — atspindi tai, jog rangą ir visuomenės padiktuotas pareigas 
reprezentuoti rangą atitinka išlaidos, bet ne pajamos. 

Aristokratijos padėtį papildomai apsunkino tai, kad XVIII a. savo pasi- 
rodymu ir gyvenimo būdu ji turėjo konkuruoti su kylančiais buržuaziniais 
sluoksniais, visų pirma su finansininkais. Ne veltui šie jau dažniau laikomi 
luominiu negu profesiniu sluoksniu. Ne veltui „tapti finansininku“ reiškia taip 
pat prendre un eėtat**. Finansininkai daugiau ar mažiau perėmė luomines 
mąstymo ir elgesio formas. Taip pat ir jų luomas su vis dar negausiomis tradi- 
cijomis reikalauja luomui adekvačios reprezentacijos. Šiuo kaip ir magistratų 
atveju turime reikalą ne su profesiniais buržuaziniais. bet su luominiais bur- 
žuaziniais sluoksniais. Be to, reikia pažymėti, kad mažų mažiausiai didelę ma- 
gistratų viršūnės dalį sudarė šeimos, iškilusios ir išsiskyrusios iš profesinių 
buržuazinių sluoksnių jau XVII a.. ir nuo to laiko laikėsi kaip atskiras luomas. 
Tuo tarpu finansininkų šeimos, apie kurias girdime XVIII a., beveik be išimčių 
sugebėjo iškilti kaip tik šiame šimtmetyje. Tačiau ir iš jų elgesio galime atpa- 
žinti. kad rango, garbės. prestižo motyvai'** yra svarbesni už ekonominio „„in- 
tereso“ motyvus, nors. žinoma, kartais atsiranda visokios mišrios ir pereina- 
mosios formos. 

Reikalavimas išsiskirti, skirtis nuo nepriklausančiųjų, socialiai pasižymė- 
ti išreiškiamas tokiomis sąvokomis, kaip valeur***. considėration****. se 
distinguer****** 1r daugeliu kitų, kurių savaime suprantamas vartojimas yra 
ir priklausomybės liudijimas. ir pagarbos tiems patiems socialiniams idealams 
išraiška. Pačius žodžius. kaip ir jų simbolizuojamas nuostatas bei vertybes, 
anksčiau ar vėliau perima kylantys buržuaziniai rūmų visuomenės asimilian- 
tai — finansininkai. Taip pat ir tarp jų ėconomie ir interėt praranda savo prima- 
tą; po vienos ar dviejų kartų juos pakeičia „garbė“. prestižo ir išsiskyrimo 
siekimas““. 


* „Kilmė įpareigoja“ (pranc.). 
** „Įstoti į luomą" (pranc.). 
*** „Orumas“ (pranc.). 

**** „Pacarba“ (pranc.). 
***** „Išsiskirti“ (pranc.). 

Tačiau finansininkų gyvenimo būdas savo ruožtu daro grįžtamąjį po- 
veikį grandseigneurams. Madų, kurias dabar iš dalies diktuoja taip pat ir fi- 
nansininkai, bizūnas gena ir juos. Jas ignoruoti — visada reiškia prarasti pres- 
tižą. Tuo pat metu auga kainos“ ; kai aristokratų pajamos iš rentos lieka tos 
pačios, jų pinigų poreikis auga“. 

1. Kaip matome, nedirbantis sluoksnis savo socialine egzistencija įsivėlęs 
į aplinkybes, prievartine galia ir neišvengiamumu nesiskiriančias nuo tų. 
kurios kartais nuskurdina dirbantį sluoksnį. Tą situaciją išreiškia hercogo 
de Croy žodžiai: Ce sont les maisons gui ont ėcrasė la plupart des grandes 
familles. 

Tiesa. visa tai, kas pasakyta, dar tėra tik užuominos apie ypatingą fi- 
gūraciją, kuri ugdo tokią nuostatą ir kuriai išlaikyti ji reikalinga. Tačiau mūsų 
atliktas to tipo tyrimas stebėtojo Žžvilgsniui heteronominių vertinimų ir pro- 
fesinio buržuazinio etoso atodangose jau aiškai parodo pačią specifinę nuo- 
statą, kurią formuoja įsitraukimas į tokią rūmų visuomenę. Šis etosas nėra sa- 
vaime suprantamas dalykas. Pajėgiantys „racionaliai“ arba „logiškai“ mąstyti 
žmonės nesielgia pagal jo priesakus nepriklausomai nuo to, kokioje visuomenėje 
jie gyvena. Rūminės-aristokratinės ir profesinės-buržuazinės nuostatų piniginių 
pajamų ir išlaidų atžvilgiu skirtumo ne;manoma paaiškinti prielaida, kad atskiri 
Žmonės atsitiktinai įgijo daugybę asmeninių trūkumų arba ydų. Turima omenyje 
ne savivalės epidemija ar tam tikrų individų numatymo ir savikontrolės galių 
nusilpimas. Čia susiduriame su kita visuomenine normų ir vertinimų sistema, 
kurios priesakų individai gali išvengti tik atsisakydami bendravimo savo so- 
cialiniame rate, priklausomybės savo socialinei grupei. Šių normų neįmanoma 
paaiškinti daugelio atskirų žmonių krūtinėse palaidota paslaptimi; jas galima 
paaiškinti tik susiejus su tam tikra figūracija, kurią daugelis individų sudaro 
vieni su kitais, ir specifinėmis juos tarpusavyje siejančiomis priklausomybėmis. 


2. Viena vertus, turime profesinės buržuazijos visuomeninį etosą, kurio 
normos atskirą šeimą įpareigoja savo išlaidas pajungti pajamoms ir, jeigu ga- 
lima, išlaikyti mažesnį už pajamas dabartinio vartojimo lygį taip, kad skirtumą 
galima būtų kaip santaupas investuoti, ateityje tikintis didesnių pajamų. Šiuo 
atveju pasiektos šeimos padėties išsaugojimas, o dar labiau — sėkmė visuome- 
nėje, aukštesnio prestižo ir statuso įgijimas priklauso nuo to. kaip atskiras asmuo 
savo ilgalaikėje pajamų-išlaidų strategijoje trumpalaikius vartojimo polinkius 
be didesnių nukrypimų pajungia etosui taupyti dėl būsimo pelno (saving-for- 
future-profit ethos ). 

Nuo šio profesinio-buržuazinio elgesio kanono skiriasi prestižinio vartoji- 
mo elgesio kanonas. Visuomenėse, kur dominuoja šis kitoks į statusą nukreip- 
to vartojimo etosas (status consumption ethos), vien dabartinės šeimos socia- 
linės padėties užtikrinimas, o dar labiau — jos iškėlimas, jos socialinė sėkmė 
priklauso nuo namų ūkio išlaidų, vartojimo. apskritai išlaidų orientacijos visų 
pirma į tą socialinį rangą. kurį šeima turi arba kurto siekia. Tas, kas negali pa- 
sirodyti kaip pridera jo rangui, praranda visuomenės pagarbą. Nuolatinėse lenk- 
tynės dėl statuso ir prestižo galimybių jis atsilieka nuo konkurentų ir susidu- 
ria Su pavojumi nuskurdęs likti nuošalėje bei būti priverstas pasitraukti iš savo 
rango ir statuso grupės bendravimo rato. Pareiga leisti pinigus priklausomai 
nuo savo rango reikalauja išsiugdyti požiūrį į pinigus, kuris skiriasi nuo pro- 
fesinio buržuazinio požiūrio. Šio socialinio etoso paradigmine išraiška gali būti 
Taine'o papasakotas hercogo de Richelieu poelgis**: jis duoda savo sūnui kap- 
šelį su pinigais, kad šis išmoktų juos leisti kaip pridera grandseigneurui. Kai 
Jaunuolis pinigus parneša atgal, tėvas sūnaus akyse kapšelį išmeta per langą. 
Tai yra socializacija tokias visuomeninės tradicijos dvasia, kai atskiram indi- 
vidui įteigiama, kad rangas jį įpareigoja būti dosnų. Rūmų aristokrato lūpose 
žodis ėconomie, reikšdamas išlaidų pajungimą pajamoms ir planingą vartoji- 
mo apribojimą dėl taupymo iki pat XVIII a. pabaigos. o kartais ir po revoliucijos 
turi truputį paniekinantį atspalvį. Tai mažų žmonių dorybės simbolis. Kaip ma- 
tome, Vebleno „prestižinio vartojimo“ tyrimą dar dideliu mastu dezorientuoja 
nekritiškas buržuazinių vertinimų mastelio taikymas kitų visuomenių ekonomi- 
niam elgesiui. Kartu jis sau užblokuoja kelią sociologinės prestižinio vartojimo 
analizės link. Jis aiškiai nemato už jo slypinčio socialinio spaudimo. 

Prestižinio vartojimo, t. y. vartojimo spaudžiant konkurencijai dėl statuso 
ir prestižo, tipus galima aptikti daugelyje visuomenių. Žinomas pavyzdys yra 
potlačo institucija kai kuriose Šiaurės Amerikos gentyse. gyvenančiose prie 
Šiaurės Vakarų pakrantės (Tlingit, Haida. Kwakiut! ir kai kuriose kitose). Šei- 
mos statusas, rangas, prestižas ir su tuo susijusios socialinės privilegijos pe- 
riodiškai išmėginamos ir, jeigu galima, įrodomos, verčiant daryti labai dideles 
išlaidas didelėms puotoms ir dosnioms dovanoms (visų pirma konkurentams, 
kovojant dėl statuso ir prestižo). taip pat ir kitais būdais. Kaip ir Prancūzijoje. 
XVII ir XVIII a. Anglijos aukštesniuose sluoksniuose buvo įnirtingos konku- 
rencijos dėl statuso ir prestižo periodai. kurie taip pat — ir tarp kitko - pasireiš- 
kė prabangių namų statyba (šiandien tokie namai vadinami stately homes). Vis 
dėlto Anglijoje karalius ir jo rūmų dvaras nebuvo visus kitus pranokstantis 
galios centras. Anglijos aukštieji sluoksniai nebuvo tokie rūminiai, kokie jie 
buvo Prancūzijoje. Socialiniai barjerai tarp aukštųjų aristokratijos ir buržua- 
zijos sluoksnių. kurių įtvirtinimą Liudvikas XIV visada laikė savo absoliučios 

valdžios prielaida ir kruopščiai prižiūrėjo. Anglijoje buvo kur kas amorfiškesni 
ir pralaidesni. Specifiškai angliškas turtingų buržuazinių žemvaldžių sluoks- 
nis, gentry, spaudžiamas niekada nesibaigiančių varžybų dėl statuso. taip pat 
uoliai kaip ir dominuojančios aristokratų šeimos dalyvavo prestižinėse staty- 
bose bei kovojo dėl statuso vartojimo srityje. Taip atsirado nemažai tokiu būdu 
nuskurdusių šeimų. 

Žvelgiant iš toli, šeimų nuskurdimas tokiais atvejais gali pasirodyti tie- 
siog asmeninė konkrečių šeimų nesėkmė. Tam tikra prasme taip iš tikrųjų ir 
yra. Jeigu kas nors pralaimi lenktynėse, tai tikrai reiškia, jog asmeniškai jis ne- 
pajėgia bėgti greičiau už savo varžovus. Tačiau lenktynės yra taip rengiamos, 
kad jose būtinai būna pralaimėjusių (jeigu jos nesibaigia lygiosiomis). Aukštie- 
ji sluoksniai ir jų į statusą nukreiptas vartojimo etosas bei stipri konkurencija 
dėl statuso lemia, jog juose visada būna nuskurstančių šeimų. 


3. Montesguieu sukūrė vieną ankstyviausių Europos istorijoje sociolo- 
ginių modelių, paaiškinančių reguliarumą, su kuriuo nuskursdavo į jo stebėjimo 
lauką patekusios aristokratų šeimos. Šitą špagos aristokratijos nuosmukį jis 
pavaizdavo kaip fazę šeimų socialinėje cirkuliacijoje, vykstančioje pačiuose 
luomuose. Jis daro dvi prielaidas, daug pasakančias apie jo meto visuomenės 
struktūrą ir apie jo paties luominę priklausomybę. Jis laiko neliečiamais teisinius 
ir kitus barjerus, kurie atskiria skirtingus socialinius elitus jo meto visuomenėje. 
Jo nuomone. skirtumai tarp Prancūzijos visuomenės dominuojančių luominių 
kadrų, kaip ir tarp luomų apskntai, negali ir neturi būti nutrinti. Kartu jis ma- 
to, kad šiuose tvirtuose luomų ir jų elitų rėmuose vyksta nuolatinė iškylančių 
ir nusmunkančių šeimų cirkuliacija. 

Vienas svarbiausių barjerų, kuris Prancūzijos visuomenėje abi aristok- 
ratijos grupes — špagos ir mantijos aristokratiją — atskiria nuo liaudies masių, 
yra teisinis draudimas dalyvauti kokiose nors komercinėse įmonėse. Savo pa- 
jamas tokiu būdu gausinantys aristokratas laikomas negarbingai besielgiančiu 
ir praranda savo titulą bei rangą. Montesguieu šį draudimą laiko naudingu, 
absoliutinei monarchijai tikrai būtinu institutu. Kaip jis argumentuoja, šioje 
santvarkoje kiekviena elito grupė gauna savo socialinį atlyginimą. kuris skiria- 
si nuo visų kitų grupių atlyginimų. Būtent tai jas ir paskatina: 

„Mokesčių atpirkėjo atlyginimas yra turtas, ir turtas pats už save atly- 
gina. Šlovė ir garbė yra atlyginimas tai aristokratijai, kuri nieko kita nepažįs- 
ta, nieko kita nemato, nieko kita nejaučia, išskyrus šlovę ir garbę. Pagarba ir 
dėmesys yra atpildas aukštiems teismo ir administracijos valdininkams. kurie 
savo kelyje neranda nieko, išskyrus vieną darbą po kito ir kurie dieną naktį 
saugo valstybės gerovę““". 

Iš tokių pastabų gana aiškiai matome, kokia yra paties Montesguieu pa- 
dėtis. Jis priklauso paskutiniajai grupei. mantijos aristokratijai. Jo tekstas ryškiai 
atspindi varžybas tarp šios valdininkų aristokratijos ir špagos aristokratijos. 
Kalbėdamas apie špagos aristokratiją. jis retai praleidžia progą įterpti keletą 
ironiškų pastabų. Tačiau palyginti su kitomis pastabomis, kurioms svaidosi 
dviejų besivaržančių aristokratijos grupių atstovai, Montesguieu pastebėjimai 
yra gana saikingi ir švelnūs. Mažai žmonių aiškiau už jį matė. kad špagos aris- 
tokratijos šeimų nuskurdimo reguliarumas yra tiesiog ne asmeninių trūkumų 1š- 
raiška, bet jų socialinės padėties, ypač jų socialinės vertybių sistemos padarinys. 

Jis iš pradžių pastebi, jog būtų neteisinga panaikinti įstatymą, draudžian- 
tį aristokratams turtėti prekiaujant. Jeigu tai būtų padaryta. pirkliai prarastų 
pagrindinį stimulą užsidirbti daug pinigų: juo jie uolesni kaip pirkliai, juo di- 
desni jų šansai palikti pirklių luomą ir nusipirkti aristokrato titulą. Šeima. savo 
turtų dėka iš pradžių iškilusi į valdininkų aristokratiją, kiek vėliau galbūt dar 
gali iškilti į špagos aristokratiją. Jeigu taip atsitinka, ji priversta vėl sumažinti 
savo kapitalą jos luomui priderančiomis išlaidomis. Kaip su lengva ironija 
sako Montesguieu, tai žmonės, visada galvojantys, kaip gali praturtėti, tačiau 
taip pat galvojantys apie tai, kad gėda gausinti savo turtą, tuoj pat nepradėjus 
jo švaistyti. Tai yra tautos dalis, kuri suvartoja pagrindinį savo turto kapitalą, 
tarnaudama tautai. Jeigu šeima tokiu būdu nuskursta, ji užleidžia savo vietą 
kitai, kuri taip pat tuoj pradeda sekinti savo kapitalą. 

Taip pagal Montesguieu modelį užsidaro ratas, vedantis nuo praturtėju- 
sių buržua šeimų, kurios iškyla į aristokratiją, prie nuskurstančių aristokra- 
tijos šeimų, kurių nariai galbūt galų gale yra priversti užsidirbti duonai savo 
darbu ir, tokiu būdu praradę savo rangą bei išdidumą, vėl nusmunka į buržua- 
ziją, „į liaudį“. Modelis supaprastina dalykų padėtį. tačiau kartu parodo. kad 
kartu su tvirtais barjerais tarp hierarchiškai surikiuotų luomų ir jų elitų egzistuo- 
ja tam tikras socialinis mobilumas. įgalinantis individualų šeimų iškilimą ir 
smukimą iš vieno luomo rr jo elito į kitą. 


4. Šios socialinio susisluoksniavimo rigidiškumo ir judrumo kombinaci- 
Jos neįmanoma suprasti, neprisiminus. kad ji tuo pavidalu, kurį stebi Mon- 
tesguieu, yra integrali absoliutistinio viešpatavimo Prancūzijoje aparato dalis. 
Liudvikas XIV jaunystėje savo kailiu patyrė, koks pavojus karaliaus pozici- 
jai gali iškilti, kai luominiai elitai, visų pirma špagos aristokratijos ir aukštųjų 
teismo bei administracijos valdininkų elitai įveikia abipusę antipatiją ir susi- 
vienija prieš karalių. Galbūt jis pasimokė ir iš Anglijos karalių patirties, kurių 
padėtis nusilpo ir atsidūrė pavojuje daugiausiai dėl jungtinio aristokratijos ir 
buržuazijos grupių pasipriešinimo. Bet kuriuo atveju egzistuojančių skirtumų. 

priešingybių ir priešiškumų tarp luomų. ypač tarp luomų elitų. taip pat juose 
pačiuose — tarp skirtingų jų statuso ir prestižo hierarchijos rangų bei pakopų — 
stiprinimas ir palaikymas buvo viena iš tvirtų jo viešpatavimo maksimų. Kaip 
dar bus tiksliau parodyta. buvo visiškai akivaizdu, kad šios priešingybės ir pa- 
vydas tarp jo karalystės galingiausių elito grupių buvo viena pagrindinių są- 
lygų tai karalių galios pilnatvei. kurią išreiškia tokios sąvokos kaip „neribota“ 
arba „absoliutinė““'. 

Ilgas Liudviko XIV viešpatavimas daug prisidėjo, kad luominiai ir kiti 
socialinių rangų skirtumai, karaliaus nuolatos panaudojami kaip jo valdžios 
instrumentai, ne tik sutvirtėjo ir paaštrėjo, bet pačių šių grupių mintyse bei 
jausmuose tapo esminiu jų pačių įsitikinimų bruožu. Aštriai konkurencijai dėl 
rangų, statuso ir prestižo įsišaknijus pavaldinių įsitikinimuose, vertybinėse nuo- 
statose ir idealuose, sustiprintos ir paaštrėjusios įtampos bei pavydo tarp skir- 
tingų hierarchiškai organizuotos visuomenės luomų ir grupių, ypač tarp prie- 
šiškų elito grupių. reprodukcija tuščiai dirbančios mašinos režimu vyko ir tada, 
kai sąmoningą karaliaus žaidimą šiuo įtampų balansu bei jo sistemingą kontrolę 
po Liudviko XIV mirties pakeitė nuolaidesnis ir ne toks nuoseklus manipuliavi- 
mas. Kaip ir kitais atvejais, ištisų Žmonių grupių pripratimas prie nuostatų, ku- 
rias jiems iš pradžių primetė arba bent jau sustiprino jų priklausomybė nuo kitų 
arba kitų viešpatavimas, iš esmės prisidėjo prie įtampų ir konfliktų rutinizavimo. 

Tai, kas čia atsiskleidžia nagrinėjant luominių elitų skirtumus ir konflik- 
tus, ne mažesniu mastu galioja ir socialiniam mobilumui. kuris, nepaisant visų 
priešiškumų ir rangų skirtumų, nuo vieno luominio sluoksnio veda prie kito. 
Taip pat ir mobilumas. t. y. šeimų iškilimas ir nuosmukis susisluoksniavusio- 
je į luomus visuomenėje yra socialiai determinuotas; vadinasi, jų nesukūrė ka- 
ralius ar koks nors kitas individas. Kaip ir pati socialinių sluoksnių luominė 
tvarka, taip ir šeimų iškilimas bei nuosmukis visų pirma yra formos, kuriomis 
pasireiškia šios figūracijos vidinė dinamika. Tačiau jeigu galios pusiausvyra 
šioje Žmonių fugūracijoje po daugelio kovų tarp luomų atstovų ir karalių pa- 
krypsta pastarųjų naudai (kaip tai po daug svyravimų galų gale atsitiko Pran- 
cūzijoje XVIII a.). tai tas, kas palaiko karaliaus poziciją, gauna galimybę kon- 
troliuoti socialinį mobilumą pagal savo vaizdinius apie karūnos interesus arba 
tiesiog vadovaudamasis savo paties interesais ir polinkiais. Liudvikas XIV tai 
darė visiškai sąmoningai“. Po jo mirties tokių galimybių panaudojimas virto 
savotiška rutina; o pabaigoje jis vėl tapo kiek labiau priklausomas nuo rūmų ir 
kitokių elitų vidinės kovos dėl galios. 

Bet kuriuo atveju. kol karūnos galios erdvė lieka pakankamai didelė, ka- 
raliai ir jų atstovai turi galimybę, aristokratinius titulus suteikdami turtingoms 
buržuazijos šeimoms, socialinį šeimų iškilimą kontroliuoti pagal savo interesus 


69 


IV. Apie rūminio-aristokratinio socialinių ryšių rezginio savitumą 


ir savo nuožiūra. Kadangi ir jie labai suvaržyti statusui adekvačiu vartojimo 
etosu. pareiga savo rangą laikyti svarbiausiu savo išlaidų masteliu. tai nobili- 
tacijos teisę jie dažnai panaudoja ir kaip jų luomui priderantį pajamų šaltinį. 

Kaip tokios figūracijos rėmuose iš karaliaus užimamos vietos galima 
kontroliuoti socialinį iškilimą, iš šios vietos tam tikrose ribose galima kontro- 
liuoti ir valdyti taip pat socialinį smukimą. Asmenine malone karalius gali su- 
švelninti arba sustabdyti aristokratų šeimos nuskurdimą arba žlugimą. Jis gali 
padėti šeimai. duodamas jai rūminę pareigybę, karinį arba diplomatinį postą. 
Karalius gali jai paskirti vieną iš savo kontroliuojamų beneficijų. Jis gali jai 
tiesiog padovanoti piniginę dovaną. pvz., paskirti pensiją. Taigi karaliaus ma- 
lonė yra vienas svarbiausių špagos aristokratijos šansų sustabdyti ydingą 
priverstinių reprezentacijos išlaidų savo kapitalo sąskaita ratą. Suprantama. 
kad niekas nenori prarasti šios galimybės dėl karaliui nepatinkančio elgesio. 
Kaip kartą pasakė Montesguieu, karalius priverčia savo pavaldinius galvoti 
comme il veut*. Kai nagrinėjame priklausomybių tinklą, kuris sieja karalių ir 
jo pavaldinius, nesunku suprasti. kaip tai įmanoma. 


5. Taip pat ir ta reikšmė, kurią rūmų pastatai ir jų įrengimas turi pačios 
rūmų dvaro visuomenės akyse, išaiškėja tik tada. kai juos suprantame specifi- 
nio priklausomybių tinklo, siejančio savininkus ir jų būrelius, kontekste. Šio 
tinklo supratimą šiandien apsunkina tai, kad išvystytose industrinėse vi- 
suomenėse mažų mažiausiai pasidarė galima įtvirtinti aukštą socialinį statusą 
ir prestižą. nuolatos viešai neįrodinėjant šio statuso tokia pat turtinga ir bran- 
gia reprezentacija. rūbais, namų ūkiu ir visu gyvenimo būdu. Žinoma, neišnyko 
socialinis spaudimas vartoti kaip pridera statusui ir konkurencija dėl prestižo. 
kuri reikalauja piniginių išlaidų statuso simboliams. Daug kas, kas čia buvo pa- 
sakyta apie rūmų dvaro visuomenę, išryškina panašius reiškinius industrinėse 
tautinėse valstybėse ir tikslesnėmis sąvokomis padeda užfiksuoti struktūrų gi- 
minystę ir skirtumus. Žinoma, taip pat ir industrinių visuomenių aukštuosiuose 
sluoksniuose galima stebėti visuomenės spaudimą socialiai išsiskirti presti- 
žiniu vartojimu ir konkurencines kovas dėl statuso bei prestižo šansų, kai iš 
dalies kaunamasi dėl palyginti brangių statuso ir prestižo simbolių viešomis 
varžybomis. Svarbiausias skirtumas tas, kad prestižinis vartojimas ir priversti- 
nė reprezentacija aukštuosiuose industrinių visuomenių sluoksniuose yra kur 
kas labiau privatizuoti. palyginti su rūminėmis-absoliutistinėmis visuomenė- 
mis. Jų ryšys su centrinėmis industrinių visuomenių galios kovomis yra kur 
kas silpnesnis. Tokiose visuomenėse jie nėra tiesioginė galios aparatūros dalis 


* „Kaip jis nori“ (pranc.). 

1r vargu ar vis dar yra viešpatavimo instrumentai. Vadinasi, socialinis spaudimas 
vartoti adekvačiai statusui bei reprezentuoti statusą yra kur kas mažesnis: ir jis 
nebėra toks neišvengiamas. kaip rūmų dvaro visuomenėje. 

Viena industrinių visuomenių skiriamųjų, santykinai naujų (palyginti su 
ankstesnėmis visuomenėmis) ir stulbinamų struktūrinių ypatybių yra tai. kad 
čia netgi grupės su palyginti didžiausiomis pajamomis, net patys turtingiausi 
sutaupo ir investuoja dalį savo pajamų. tad jie (išskyrus tą atvejį. kai jie inves- 
tuoja klaidingai) dar labiau praturtėja — nori jie to ar ne. Rūmų dvaro visuomenių 
turtingieji ir galingieji beveik visas savo pajamas paprastai sunaudodavo repre- 
zentaciniam vartojimui. Socialinio spaudimo reprezentuoti susilpnėjimas net 
tarp galingiausių ir turtingiausių išsivysčiusių industrinių visuomenių elito gru- 
pių įgijo lemiamą reikšmę gyvenamųjų namų architektūros. rūbų ir apskritai 
meninio skonio vystymuisi. Be to, šiose tautinėse visuomenėse galingieji ir 
turtingieji ne tik taupo taip pat kaip neturtingi ir ne tokie galingi, jie net ir 
dirba kaip neturtingieji. Galima sakyti, kad tam tikru atžvilgiu turtingieji šian- 
dien gyvena taip, kaip anksčiau gyvendavo neturtingieji, 0 neturtingieji gyvena 
taip, kaip gyvendavo turtingieji. 


6. Priešindustrinėse visuomenėse garbingiausias turtas buvo neuždirb- 
tas dirbant ir darbo nereikalaujantis turtas, t. y. paveldėtas turtas, visų pirma 
renta iš paveldėtos žemės nuosavybės. Ne darbas kaip toks, bet darbas dėl 
uždarbio, kaip ir užsidirbti pinigai buvo menkai kotiruojami tarp rūminių 
sluoksnių vertinimų. Tai buvo ypač būdinga pavyzdinei XVII ir XVIII a. rimų 
dvaro visuomenei - Prancūzijai. Kai Montesguieu pastebi, kad daugelis špa- 
gos aristokratijos šeimų gyvena iš kapitalo, tai visų pirma reiškia, kad jos par- 
duoda žemės nuosavybę, po to galbūt brangenybes ir kitas paveldėtas vertybes, 
kad išsimokėtų skolas. Jų pajamos iš rentos mažėja, tačiau priverstinė repre- 
zentacija nepalieka joms jokios garbingos galimybės apriboti savo vartojimą. 
Jos prisidaro naujų skolų. parduoda daugiau žemės, jų pajamos toliau mažėja. 
Didinti pajamas dalyvaujant pelningose komercinėse įmonėse joms yra ir įsta- 
tymiškai uždrausta, ir pažemina asmeniškai. Tačiau taip pat žemina namų ūkio 
arba reprezentacijos išlaidų apribojimas. Konkurencijos dėl statuso, prestižo ir 
jiems giminingų galios šansų spaudimas šioje visuomenėje yra ne silpnesnis 
už konkurencijos dėl pelno iš kapitalo ir giminingų ekonominių galios šansų 
daromą spaudimą industrinių visuomenių verslo pasaulyje. Jeigu neminėsime 
palikimų, turtingų vedybų. karaliaus ir kitų rūmų dvaro didikų malonės, tai pi- 
niginės paskolos yra natūraliausia priemonė. kuria žmonės šioje padėtyje gali 
pasinaudoti, kad sumažėjus pajamoms trumpam išlaikytų įprastą statusui adek- 
vatų vartojimą. Be jo šeima nepaliaujamose lenktynėse su varžovais dėl statuso 

neišvengiamai atsilieka nuo kitų ir praranda savigarbą bei kitų pagarbą. Kaip 
jau minėjome, prasiskolinusias aristokratų šeimas nuo visiško nuosmukio dau- 
geliu atvejų gali išgelbėti tik karaliaus malonė. 

Smunka ne visos rūmų dvaro visuomenės šeimos. Dabar neįmanoma pa- 
sakyti, kiek procentais buvo vienų ir kitų. Esminis dalykas šiame kontekste 
yra ne skaičiai, nors ir jie turi savo reikšmę, bet visų pirma tų tarpusavio prik- 
lausomybių, kurios spaudžia šios visuomenės žmones. forma. Šeima jaučia 
smukimo grėsmę, net jeigu ji sėkmingai išvairuoja savo laivą per sūkurius. Eg- 
zistuoja gausybė vietų rūmuose, diplomatiniame korpuse. kariuomenėje, Baž- 
nyčioje, kurios iš esmės yra rezervuotos špagos aristokratijos šeimų atstovams. 
Priklausomybė rūmų dvaro visuomenei arba ryšiai su žmonėmis iš rūmų drau- 
gijos daugeliu atvejų yra sąlyga gauti tokias vietas. Jos garantuoja pajamas, 
tačiau kartu užkrauna reprezentacijos pareigas. Ir galų gale atskiros aristokratų 
šeimos, ypač tos, kurių statusas ir rangas nekelia jokių abejonių, sulaužo tabu 
nedalyvauti stambiose pramonės įmonėse. Smulkesni verslai ir įmonės kaip ir 
anksčiau laikomos negarbingomis. Šios trumpos tarpusavio priklausomybių. 
siejančių rūmų dvaro visuomenės žmones, tinklo apžvalgos turėtų pakakti įva- 
dui į elito, kuris daugeliu atžvilgių skiriasi nuo geriau pažįstamų industrinės 
visuomenės darinių, formavimosi problemas. Ši apžvalga kai ką anticipuoja iš 
to, kas toliau bus aptarta išsamiau (iš dalies — kitais aspektais). Ji gali būti 
naudinga ir kaip įvadas į didesnės distancijos savo objekto atžvilgiu siekiantį 
mąstymo būdą, kuris yra būtinas. kai bandome suprasti struktūrą ir patirtį vi- 
suomenės, esančios kitos rūšies nei mes. 


7. Iš pirmo žvilgsnio gali pasirodyti keista, kad socialinių tarpusavio 
priklausomybių tyrimo išeities tašku čia buvo pasirinkta gyvenamųjų namų 
struktūros analizė. Galbūt ypač netikėtas yra aristokratinio namo įrengimo ir 
absoliutinės viešpatavimo struktūros ryšys. Šiandien įsigalėjo įprotis kon- 
ceptualiai griežtai skirti tai, kas vadinama „visuomene“, nuo to, kas vadinama 
„valstybe“, beje. ne visada sąvokų skyrimą susiejant su aiškiu vaizdiniu apie 
jų ryšį. Apsipratome su mintimi. kad socialiniai reiškiniai gali būti sudėlioti į 
sąvokinius stalčius, neklausiant apie jų tarpusavio santykius. Šie reiškiniai skirs- 
tomi, pvz., į politinius, ūkinius, socialinius, meninius ir kitokius. lyg tai būtų 
savaime suprantama ir, kaip įprasta. netikrinant tokių klasių sąvokų tinkamumo 
stebimiems faktams bei neturint aiškios skirtingų klasių ryšių schemos. Tas 
savaiminis suprantamumas, su kuriuo ši klasifikacijos schema, tikrai susijusi 
su specifine profesine pramoninių tautinių visuomenių diferenciacija, yra tai- 
koma visuomenėms, esančioms kitoje diferenciacijos pakopoje, ir gerokai sun- 
kina jų supratimą. 

Nei estetinis pasitenkinimas. kurį kelia rūmų gyvenamieji pastatai, nei 
jų meninė reikšmė nesumenksta. kai atskleidžiama visuomeninė rūmų dvaro 
žmogaus padėtis ir nurodomas ryšys tarp socialinės figūracijos ir architektūros. 
Apie priklausomybės linijas, vedančias nuo viešpatavimo struktūros prie būsto 
architektūros, daug pasako Enciklopedijos teiginys. kad jokie kiti rūmai savo 
puošnumu negali prilygti karaliaus rūmams. Kaip matome, hierarchijos tvarka 
pasikartoja per visus rangus. Iš aukštosios rūmų dvaro aristokratijos šeimos, 
nepriklausančios karaliaus šeimai, laukiama, kad ji, projektuodama savo rezi- 
denciją. išlaikys distanciją kraujo princų rezidencijos atžvilgiu. Tas pats pakopa 
po pakopos galioja iki pat žemiausių rangų. Be to, kiekvienu atveju nuo fak- 
tiško galios pasiskirstymo priklauso, kokie nukrypimai nuo normos (pvz., pra- 
turtėjusio finansininko atveju) gali ir turi būti toleruojami konkurencijos dėl 
statuso sąlygomis. Tose visuomenėse, kurios mums geriau pažįstamos, ryšys 
tarp galios pasiskirstymo visos visuomenės mastu, viena vertus, ir skirtingų 
to, ką vadiname „privačiu gyvenimu“ (taigi ir būsto architektūros) aspektų, 
antra vertus, yra palyginti netiesioginis ir būna perduodamas. Čia. rūmų dvaro 
visuomenėje, jis yra kur kas tiesesnis; jį dar palyginti tiesiogiai suvokia visi 
dalyviai. Kadangi diferenciacija tarp „viešos“ ir „privačios“ Žmogaus pusės 
šioje visuomenėje dar nėra tokia ryški, kaip dabartinėse industrinėse visuo- 
menėse, tai ir griežtesnė konceptuali „viešosios“ ir „privačios“ gyvenimo sričių 
perskyra, kuri yra įprasta industrinėse visuomenėse, taip gerai netinka, kai ją 
bandoma pritaikyti rūmų dvaro žmonėms. 


8. Savo gyvenimo socialinius ryšius išmokstama suprasti geriau, jeigu 
įsigilinama į kitų visuomenių Žmonių gyvenimo socialinius ryšius. Rūmų dva- 
ro visuomenės tyrimas aiškiau, negu tai paprastai būna mąstant tik apie savo 
visuomenę, išryškina, kad ir tyrinėtojo vertybinės nuostatos yra grandis pri- 
verstinių tarpusavio priklausomybių grandinėje. kuria suvaržyti Žmonės. 
Filosofinės ir sociologinės teorijos dažnai traktuoja tai, kas vadinama „verty- 
bėmis“ arba .„vertybinėmis nuostatomis“, kaip kažkokį iš viso nepaaiškinamą, 
„galutinį“ ir „absoliutų“ dalyką. Tokiu atveju atrodo, kad žmonės visiškai lais- 
vai pasirenka vertybes ir vertybines nuostatas. Klausimas, iš kur kyla vertybės, 
kurias žmonės gali padaryti savomis, keliamas taip pat retai, kaip ir vaikai 
klausia, iš kur Kalėdų Senelis ima savo dovanas arba gandras — vaikus. Taip 
pat lengva nepastebėti suvaržymų, išplaukiančių iš vertybių, kurioms įsipa- 
reigojama, ir savos vertybinės nuostatos. 

Tai, kas čia buvo pasakyta apie rūmų dvaro visuomenę, gali padėti leng- 
viau surasti būdą viešpatavimo ir visuomenės struktūrų ryšiui su vertybinė- 
mis nuostatomis suprasti. Jeigu Žmogus išauga visuomenėje, kurioje aristokrato 

titulas vertinamas aukščiau už savo darbu įgytus turtus: visuomenėje. kurioje 
priklausomybė karaliaus rūmų dvarui arba net asmeninio kontakto su karaliumi 
privilegija (priklausomai nuo esamos galios struktūros) kaip gyvenimo šansas 
labai aukštai vertinama visuomenės vertybių skalėje. tai jam yra sunku išveng- 
ti spaudimo kreipti asmeninius tikslus į šias socialines vertybes bei normas ir 
dalyvauti konkurencinėje kovoje dėl tokių šansų — jeigu jo šeimos socialinė 
pozicija ir savo sugebėjimų vertinimas jam suteikia tokią galimybę. To tikslo, 
kurį žmogus laiko vertu ilgalaikių pastangų, niekada nelemia vien tik pasiten- 
kinimo ir vertės prieaugis, kurį žmogui jo paties akyse teikia kiekvienas žings- 
nis tikslo link, bet taip pat ir lūkestis, kad jo vertė bus patvirtinta arba kartu su 
pagarba išaugs kitų akyse. Sveikam žmogui negali būti jokio absoliutaus nuli- 
nio taško pagal santykį tarp to paveikslo, jo susidaromo apie savo vertę bei tas 
vertes, į kurias, viena vertus. nukreipti jo siekiai, ir, kita vertus. šio paveikslo 
patvirtinimo arba nepatvirtinimo kitų žmonių elgesiu. Dėl šios konstitucinės 
daugelio žmonių vertybinių nuostatų priklausomybės visuomenėje atskiram 
žmogui yra sunku (jeigu iš viso įmanoma) bandyti realizuoti savo pastangas 
1r siekius būdu, neteikiančiu jokių šansų, kad jis dabar arba ateityje susilauks 
atlyginimo — pagarbos, pripažinimo, meilės, nuostabos pavidalu — trumpiau, 
jo vertės patvirtinimo arba iškėlimo kitų žmonių akyse. Kitais žodžiais tariant, 
ši vertybių tarpusavio priklausomybė sumažina galimybę, jog individas suaug- 
tų, neperėmęs tokių visuomenės vertybinių nuostatų. Egzistuoja tik maža 
tikimybė, kad individas gali išlikti visiškoje nuošalėje, nedalyvaudamas (jokia 
prasme) konkurencinėse kovose dėl šansų, apie kuriuos jis žino arba jaučia, 
kad juos vertina taip pat ir kiti; nebandydamas įgyvendinti savo siekių būdu, 
užtikrinančiu jam tam tikrą jo vertės patvirtinimą kitų elgesiu. Daugelis - jeigu 
ne visi - gyvenimo šansai, kurių rūmų dvaro visuomenės žmonės dažnai siek- 
davo visą gyvenimą, jau prarado savo spindesį ir reikšmę. Galima klausti: 
kaip žmonės galėdavo nerimauti dėl tokių niekniekių arba visą savo gyvenimą 
nukreipti tokiems beprasmiams tikslams įgyvendinti? Tačiau nors daugelio 
aukštų vertybių spindesys išblėso kartu su galios struktūra, kai jos buvo reikš- 
mingos, sociologinis tyrimas gali taip pat ir kitos visuomenės žmonėms aiškiai 
ir gyvai nušviesti žmogaus situaciją šioje visuomenėje, o kartu su ja - įgalinti 
suprasti vertinimų. iš kurių atskiram individui kyla tokių visuomeniškai 
vertingais laikomų tikslų siekis, tarpusavio priklausomybę. Nebūtina priimti 
rūmų dvaro žmonių vertybinių nuostatų, kad suprastume, jog jie buvo dalis jų 
visuomeninės egzistencijos suvaržymų ir jog daugumai jų buvo sunku, jeigu 
iš viso įmanoma. pasitraukti iš konkurencijos dėl socialiai vertinamų šansų. 
Rūmų dvaro visuomenėje hercogui buvo prasminga būti hercogu, grafui - gra- 
fu, o kiekvienam privilegijuotajam rūmuose — privilegijuotuoju. Bet koks pa- 

vojus atskiros giminės privilegijuotai padėčiai kaip ir hierarchinių privilegijų 
sistemai apskritai reiškė grėsmę tam. kas šioje visuomenėje Žmogui — žiūrint ir 
jo paties, ir kitų Žmonių. su kuriais jis bendravo ir kurių nuomonę vertino, aki- 
mis — teikė vertę, reikšmę ir prasmę. Kiekviena netektis reiškė prasmės pra- 
radimą. Todėl kiekvienas iš šių Žmonių turėjo vykdyti visas reprezentacijos 
pareigas, susijusias su jo padėtimi, su jo privilegijomis. Priklausomai nuo ran- 
gų hierarchijos. priklausomai nuo padėties šioje visuomenėje su gausybe 
hierarchijos pakopų egzistavo pačios įvairiausios vertybių priešingybės. Visa 
sistema buvo pilna įtampų. Ji buvo persunkta nesuskaičiuojamų vaidų tarp 
žmonių, kurie bandė išsaugoti savo padėtį atsiribodami nuo žemesniųjų ir gal- 
būt tuo pat metu ją iškelti. sumažindami barjerus, skiriančius juos nuo aukš- 
tesniųjų. Į visas puses sklido žiežirbos. Bet nors rūmų dvaro intelektualų gru- 
pės pradėjo kvestionuoti pačią privilegijų sistemą, didžioji privilegijuotųjų 
masė, kaip dar bus parodyta, tvirtai įstrigo rūmų dvaro visuomenės figūracijo- 
je. Nors egzistavo daugybė įtampų ir konfliktų dėl atskirų privilegijų, grėsmė 
privilegijoms kaip tokioms daugumai privilegijuotųjų reiškė bendrą pavojų 
tam, kas jų gyvenimo jausmui teikė prasmę ir vertę. Kaip ir kitose visuomenėse, 
taip ir absoliutinėje Prancūzijos visuomenėje, egzistavo anklavai žmonių, kurie 
mėgino realizuotis, nusigręždami nuo centrinių vertybinių šansų laukų ir pasi- 
traukdami iš konkurencinių kovų dėl šių šansų. Vienuolynai ir kai kurios kitos 
pozicijos Bažnyčioje sudarė tokias nusigręžimo ir pasitraukimo galimybes. 
Tačiau jie savo ruožtu daugeliu atvejų atverdavo kelią kitoms konkurencijos 
dėl statuso ir prestižo formoms. 


9. Daug kas iš to, ką rūmų dvaro žmonės laikė siekių ir vargų vertais 
dalykais, išblėso ir šiandien atrodo beveik be vertės. Tačiau vis dėlto ne viskas. 
Su luominėmis-rūminėmis vertybinėmis nuostatomis, praradusiomis savo pras- 
mę ir spindesį, pačiu glaudžiausiu būdu yra susijusios vertybės, kurios išsaugojo 
savo prasmę ir spindesį. Joms priklauso nemažai meno ir literatūros kūrinių, 
susijusių su ypatingu gero skonio išplėtojimu rūmų dvaro visuomenėje. Joms. 
tarp kitko, priklauso daug gyvenamųjų pastatų. Formų kalbą suprasime geriau, 
jeigu kartu suprasime tą priverstinės reprezentacijos ir estetinio jautrumo tipą, 
būdingą šiai visuomenei konkurencijos dėl statuso kontekste. Tad visuomeniniai 
reiškiniai, nepraradę savo vertės. susiję su kitais, savo vertę praradusiais da- 
lykais. Taip pat ir žmonių kova su jų tarpusavio priklausomybės suvaržymais, 
kurią atskleidžia tokia figūracijų analizė, niekada visiškai nepraranda savo reikš- 
mės, net jeigu mūsų pačių patiriami suvaržymai yra kitokio pobūdžio. 

Remiantis sena filosofine tradicija, žmonių vertybių ir vertybinių nuostatų 
sampratos dažnai suskirstomos į dvi sąvokų rubrikas. kurios paprastai supran- 

tamos kaip diametralios priešingybės. Tada atrodo. kad visos vertybių sampra- 
tos priklauso arba vienai. arba kitai rubrikai: tokiu atveju turime tik pasirinki- 
mą tarp vaizdinio, kad visos žmogiškos vertybės yra „„reliatyvios“, ir vaizdinio, 
j0g jos yra „absoliučios“. Tačiau ši paprasta antitezė vargu ar atitinka stebi- 
mus faktus. Ryšių tarp galios struktūros ir visuomeninės vertybių skalės anali- 
zė reiškia tik tai, kad mes ištiriame faktus, kuriuos galima patikimai užfiksuoti. 
Ji nereiškia, jog pritariame absoliučiam vertybių reliatyvizmui. Tačiau, kita 
vertus, ši analizė nereiškia ir to, kad ginamas vertybių absoliutizmas. Jeigu ieš- 
kome teorinių kategorijų, kurios turi būti išbandytos ir patvirtintos tiriant fak- 
tus, tai šios įprastinės filosofinės klasifikacijos privalėtų būti vertinamos kaip 
dar nediferencijuoti supaprastinimai. Problemos, su kuriomis susiduria soci0- 
loginis tyrimas, yra kur kas sudėtingesnės ir labiau diferencijuotos, negu leidžia 
manyti ši paprasta sąvokų antitezė. Visur žmonių visuomenių raidoje galima 
stebėti, kaip žmonių gyvenimai švaistomi tarnaujant efemeriškoms, bet tuo 
metu amžinomis laikomoms vertybėms. Tačiau kartais efemeriškų vertybių var- 
dan aukos padeda atsirasti žmonių kūriniams arba žmonių figūracijoms, tu- 
rinčioms pastovesnę vertę. Tiktai lyginamieji tyrimai, kurių tikslas —- suprasti 
taip pat ir praradusias savo vertę galios struktūras bei vertybių skales, gali 
suteikti viltį, jog aiškiau suprasime tokias galios struktūras ir vertybių skales, 
kurios turi didesnio ilgaamžiškumo ir pastovumo galimybes. 

1. Kad suprastume ancien rėgime savitą rūminį-aristokratinį elgesį ir geros 
visuomenės rūminį-aristokratinį etosą. reikia rūmų dvaro struktūros paveikslo. 
„Geros visuomenės“ ir rūmų dvaro santykis laikui bėgant keitėsi. 

XVIII a. monde. palyginti su šiandieniais socialiniais santykiais, — tai 
nepaprastai tvirtai ir glaudžiai iš vidaus susaistytas socialinis darinys. Tačiau. 
kita vertus, palyginti su XVII a. monde, visų pirma su Liudviko XIV laikais. 
jis buvo kur kas amorfiškesnis. Mat tais laikais rūmų dvaras ne tik buvo monde 
esminis ir svarbiausias centras: dėl to, kad Liudvikas XIV dėl priežasčių, apie 
kurias dar kalbėsime. su nepasitenkinimu žiūrėjo į bendravimo fragmentaciją, 
bendravimo būrelių susidarymą už rūmų dvaro ribų (nors to ir nebuvo įmano- 
ma visiškai išvengti). aukštuomenės gyvenimas iš esmės susitelkė pačiuose 
rūmuose“*. Ilgainiui ir laipsniškai po jo mirties šio uždaro rato sienos atsivė- 
rė“. Po to svarbiausiomis aukštuomenės bendravimo vietomis tapo regento 
rezidencija Palais Royal: Temple, kur dar Liudviko XIV laikais (tiesa, 1706— 
1714 m. kaip tremtinys) gyveno Vendėome'o didysis prioras, Henriko IV ne- 
santuokinio sūnaus palikuonis, o po jo — hercogas de Conti: hercogo de Mai- 
ne'o (tai vienas iš galingų Liudviko XIV nesantuokinių vaikų) pilis. Hercogas 
de Conti po tėvo mirties iš pradžių varžėsi su Orleano hercogu dėl politinės 
galios, 0 jo žmona buvo kilusi iš didžiosios Condė giminės, taigi kaip kraujo 
princesė savo rangu pranoko vyrą. Visi šie būreliai buvo ne kas kita kaip maži 
rūmų dvarai“'. 

Po to iš šių rūmų Liudviko XV laikais dalis svorio centro persikėlė į vi- 
las - rūmų dvaro aristokratų, kurie nebuvo princai. rezidencijas“. Tuo pat metu 
pats karaliaus rūmų dvaras išlaikė savo svarbą kaip centras. Į jį galų gale vedė 
visos visuomenės gijos, nuo jo kaip ir anksčiau priklausė rūmų dvaro žmonių 
rangas, prestižas ir tam tikru laipsniu — pajamos. Karaliaus rūmų dvaras nuo 
šiol tik ėmė daugiau ar mažiau dalytis su aristokratiniais būreliais ta reikšme, 
kuri buvo būdinga jam kaip bendravimo vietai, kaip bendravimo kultūros 
kūrėjui. Bendravimas ir bendravimo kultūra pamažu decentralizavosi. Ji plito 
iš rūmų dvaro aristokratijos vilų iki pat finansininkų vilų. Kaip tik šioje 
išsivystymo pakopoje monde suklestėjo garsioji salonų kultūra. 

Silpno Liudviko XVI valdymo laikais, didėjant buržuazijos turtui. ka- 
raliaus rūmų dvaras toliau prarado savo kaip visuomenės centro reikšmę“ . 
Gera visuomenė pasidarė dar labiau amorfiška, nors, beje, jos apatinės ribos 
visiškai nenusitrynė. Jos tapo tik vis sunkiau retrospektyviai atpažįstamos“. 
Galų gale revoliucijos audros sugriovė visą struktūrą. Po to vietoj jos imperijos 
laikais susiformuoja nauja gera visuomenė, kurios centras iš pradžių buvo 
Napoleono rūmų dvaras. Tačiau dėl pasikeitusių aplinkybių, lėmusių jos at- 
siradimą, ji niekada nebepasiekė senosios lygio gyvenimo stilizacija, meno 
gyventi detalizavimu ir subtilumu. Nuo to laiko bendravimo ir skonio kultūra 
minta XVIII a. paveldu. Nauji uždaviniai, kuriuos reikėjo spręsti, perkelti į 
kitas sritis. 

Gerai pastebimos šios paveldėjimo linijos: XVIII a. aristokratų ir fi- 
nansininkų salonas yra XVII a. antros pusės karaliaus salono palikuonis. Liud- 
viko XIV rūmuose iš tikrųjų formuojasi ir susidaro nauja rūmų dvaro visuo- 
menė. Čia galutinai baigiasi jau seniai brendęs procesas: riteriai ir rūminiai 
riterių epigonai galutinai tampa rūmų dvaro žmonėmis tikrąja to žodžio prasme: 
žmonėmis, kurių socialinė egzistencija, o gana dažnai ir ne paskiausiai — taip 
pat ir jų pajamos — priklauso nuo jų prestižo, nuo vertinimo rūmų dvare ir 
rūmų dvaro visuomenėje. 


2. Anksčiau žingsnis po žingsnio, nuo nuomojamų namų iki vilų 
apžvelgėme gyvenamųjų namų hierarchiją — socialinės hierarchijos simbolį. 
Dar lieka aptarti šios hierarchijos viršūnę — karaliaus rūmus, kaip tikrąjį rūmų 
dvaro ir rūmų dvaro visuomenės centrą, o kartu pastatą, kuriame kiti rūmų 
dvaro žmonės buvo paženklinti žyme, tapusia pavyzdžiu visai Europai. 

Aukščiausia karaliaus rūmų išraiška buvo tam tikras pastatas — Versalio 
pilis. Anksčiau aptarėme vilas, kurios Liudviko XIV laikais, kai jos dar nebuvo 
tapusios palyginti decentralizuoto rūmų dvaro gyvenimo centrais, buvo tik 
priklausomos nuo karaliaus rūmų teritorijos. Dabar turime mažų mažiausiai 
porą puslapių skirti ir šio sąjūdžio išeities taškui — pačiai Versalio piliai. 

Tai, kas visų pirma krinta į akis, pažvelgus į šį pastatą, yra kažkas tikrai 
nepaprasta — matome pastatų kompleksą, kuriame galėjo tilpti tūkstančiai 
žmonių. Pagal skaičių ten galėjo susirinkti viso miesto gyventojai. Tačiau tie 
tūkstančiai Žmonių čia gyvena ne taip, kaip drauge gyvena miesto piliečiai. 
Šiuo atveju pavienės šeimos yra socialiniai vienetai, pagal kurių poreikius ir 
ribas tvarkomi ir vienas nuo kito atskiriami erdvės vienetai; Versalio pilies 
pastatų kompleksas kartu yra ir karaliaus namai, ir mažų mažiausiai laikina 
visos rūmų dvaro visuomenės buveinė. Mažų mažiausiai daliai šios visuomenės 
žmonių šiuose karaliaus namuose būdavo paskirtas nuolatinis butas. Liudvikui 

XIV patiko, kai jo aristokratai gyvendavo jo „namuose“, jam ten laikant dva- 
rą, ir jis džiaugdavosi, kai iš jo būdavo prašoma buto Versalyje“. Visų pirma 
aukštoji aristokratija, paklusdama karaliaus norams, beveik nuolatos būdavo 
rūmuose, dažnai kasdien į juos atvažiuodavo iš savo vilų mieste. Saint-Simonas 
vienoje vietoje rašo ?: Je ne sortirai presgue point de la cour, ni Mme de Saint- 
Simon non plus*. O Saint-Simonas, turime žinoti, neužėmė jokio posto dvare, 
kuris jį materialiai kiek glaudžiau būtų susiejęs su rūmų dvaru. 

Sunku tiksliai nustatyti, kiek žmonių gyveno ar galėjo gyventi Versalio 
pilyje. Vis dėlto mums pranešama, kad 1744 m. pilyje gyveno maždaug 10 000 
asmenų — įskaitant tarnus'!; tai duoda apytikrį vaizdą apie jos dydį. Žinoma, 
tada nuo rūsių iki pastogių pilis būdavo pilna žmonių. 

Dėl vienodų poreikių būstui ir dėl rūmų dvaro aristokratijos socialinių 
papročių taip pat ir čia, karaliaus pilyje, randame visus vilai būdingus elemen- 
tus. Mažesniu mastu šie elementai atsispindėjo taip pat buržua namuose, tačiau 
čia juos atrandame daug didesnius, tarytum aukštesnio laipsnio, būtent — ne 
vien dėl praktinių poreikių, bet suteikiant jiems karaliaus galios padėties rodiklio 
funkciją — panaudojant juos kaip prestižo įsikūnijimą. Tai galima pasakyti jau 
apie kiemą priešais pilį. Žinoma, karaliui karietomis privažiuoti reikėjo dides- 
nio kiemo negu visiems kitiems jo karalystės žmonėms, nes pas jį susirinkdavo 
daugiau Žmonių ir todėl suvažiuodavo ir daugiau karietų. Tačiau panašiai kaip 
prekių apyvartoje gėrybės vartojamąją vertę, jos tiesioginę prasmę ir tikslą 
užgožia jos netiesioginė prasmė ir tikslas būti preke, tam tikro pinigų kiekio 
atitikmeniu, taip ir čia tiesioginę kiemo socialinę vartojamąją vertę užgožė jos 
socialinė prestižo vertė — kaip atsitinka beveik su visais reikmenimis. 

Enciklopedija, pasakodama apie kiemą, kuris pridera didelei vilai, rašo “: 
reikia suprojektuoti kiemą, gui indiguat par son aspect le rang du personna- 
ge gui devoit I habiter**. Šitą privažiavimo kiemo įvaizdį turime prisiminti, 
eidami keliu Versalio pilies link. Vieno kiemo nepakako karaliaus prakilnumui 
ir rangui išreikšti; iš pradžių čia yra platus Avant-Cour***, kurį turi pereiti ar- 
ba pervažiuoti atvykstantis iš Vakarų pusės ir kuris panašesnis į atvirą aikštę 
negu į kiemą tikslia to žodžio prasme. Iš abiejų jo pusių pilies link veda dvi 
alėjos, palei kurias iš vakarų į rytus driekiasi fligeliai, visų pirma skirti kan- 
cleriams ir ministrams. Po to pasiekiame tikrąją pilį. Kiemo erdvė susiaurėja. 
Pravažiuojame kvadratinį kiemą, sujungtą su antruoju, mažesniu (abu sudaro 
Cour Royale****) ir galų gale patenkame į trečiąjį, dar mažesnį Marmurinį 


* „Aš beveik niekada neišvykdavau iš rūmų ir madam de Saint-Simon taip pat" (pranc.). 
** „Kuris savo išvaizda nurodytų čia gyventi turėsiančio asmens rangą“ (pranc.). 

*** „Priešakinis kiemas“ (pranc.). 

**** „Karališkasis kiemas“ (pranc.). 

kiemą. kurį iš trijų pusių supa centrinė pilis. Ši centrinė dalis yra tokia didelė. 
kad joje yra dar keturi maži kiemai. po du kairėje ir dešinėje pusėje. Čia, pirma- 
me šios centrinės pilies aukšte, gyveno karalius ir karalienė su savo rūmų dva- 
ro valstybe. Didžiausią Cour Rovale dalį sudaro dvi siauros centrinės pilies 
atšakos, prie kurių šiaurėje ir pietuose prisišlieja abu didžiuliai 1lgi šoniniai 
pilies fligeliai. Šiauriniame fligelyje. be kitko, yra bažnyčia ir (mažo kiemo at- 
skirtos) patalpos operai; pietiniame yra karališkųjų princų ir karaliaus brolio 
apartamentai. Visas šitas pastatas su fligeliais ir kiemais, su šimtais apartamentų, 
tūkstančiais patalpų, su dideliais ir mažais, tamsiais ar šviesiais praėjimais mažų 
mažiausiai Liudviko XIV laikais buvo tikroji rūmų dvaro visuomenės buveinė. 


3. Tam tikru atžvilgiu visada svarba, kurią iš daugelio būsto funkcijų 
šeimininkas labiausiai akcentuoja, paskirdamas patalpą ar patalpas savo namo 
viduryje. Tai ypač tinka ancien rėgime, kur aukštesnysis sluoksnis, visų pirma 
karalius, ne išsinuomojo ir užpildė jau esamas, dėl racionalaus apskaičiavimo 
ankštesnėmis paverstas patalpas, bet kur statybos išlaidas ir išplanavimą visų 
pirma lėmė būsto ir ypač prestižo poreikiai. 

Šia prasme įdomu matyti, kad vidurinis kambarys pirmame aukšte, pro 
kurio langus buvo galima apžvelgti visą privažiavimą, Marmurinį kiemą, Cour 
Rovale, taip pat dar ir Avant Cour tolius, buvo skirtas karaliaus miegamajam. 

Žinoma, šis išdėstymas iš pradžių neišreiškia nieko kito. kaip paprotį. su 
kuriuo dažnai susiduriame aukštųjų didikų kaimo rezidencijose. Ir jie vidurinei 
pirmojo aukšto patalpai dažnai skirdavo miegamojo funkcijas'?. Šį pilies išpla- 
navimą galima taip pat laikyti simptomu, kiek karalius čia jautėsi kaip namų 
šeimininkas; tačiau, kaip jau ankščiau buvo pasakyta *, šias funkcijas — kara- 
liaus ir namų šeimininko - Liudvikas XIV sulydė tokiu mastu, kurio mes beveik 
nebegalime įsivaizduoti. Karaliaus viešpatavimo didybė pasireiškė išryškė- 
jusiomis jo namų funkcijomis. Karalius tam tikru mastu buvo ir visos šalies na- 
mų šeimininkas, ir šalies valdovas netgi, atrodytų, savo pačiuose privačiau- 
siuose kambariuose. Su šiuo faktu glaudžiausiai susijęs įrengimas karališkojo 
miegamojo, buvusio ne vien patalpa miegui. Kaip žinoma, šitas kambarys buvo 
savotiško ritualo scena, savo iškilmingumu beveik nesiskyrusia nuo valsty- 
binės ceremonijos. Šis ritualas tiesiogiai parodo, kaip glaudžiai buvo susiję 
valdovo kaip namų šeimininko ir kaip karaliaus vaidmenys. 

Liudviko XIV miegamajame ceremonijos minimos gana dažnai. Tačiau 
šiame kontekste nepakanka jas traktuoti tik kaip kuriozą. kaip apdulkėjusį 
eksponatą istorijos muziejuje, stebinantį lankytojus tik savo retumu ir keistumu. 
Čia svarbu žingsnis po žingsnio tas ceremonijas prikelti, kad pasidarytų galima 
jose suprasti rūmų dvaro figūracijos. kurios fragmentas jos yra, struktūrą ir 

funkcionavimo būdą. O kartu — ir charakterius bei nuostatas tų žmonių, kurie 
drauge šią figūraciją sudaro ir paženklinti jos žyme. 

Kaip rūmų dvaro gyvenimo struktūros, technikos ir išbaigtumo pavyz- 
dį iš pradžių išnagrinėsime vieną iš ceremonijų, kurios scena buvo karaliaus 
miegamasis. Tai viena ceremonijų, siaurąja prasme nušviečiančių rūmų dvaro 
gyvenimo reikšmę, o plačiąja — taip pat ir šį viešpatavimo tipą. Mes tai pada- 
rysime detaliai, žingsnis po žingsnio, taip pat kaip šiandien reikėtų vaizduoti 
darbų eigą gamykloje arba procedūras kontoroje. Kaip tik išnagrinėsime ka- 
raliaus /ever — jo atsikėlimą “. 


4. Paprastai 8 valandą, bet kuriuo atveju, tuo laiku, kurį jis pats nustato, 
karalius rytais Žadinamas iš miego; tai daro pirmasis kamerdineris, miegantis 
prie karališkosios lovos kojų. Durys atidaromos kamerpažams *. Vienas iš jų tuo 
tarpu jau spėjo duoti žinią grand chambellan (didžiajam kamerherui)“ ir pir- 
majam kamerhenui, antrasis - rūmų dvaro virtuvei '* dėl pusryčių, trečiasis at- 
sistoja prie durų ir leidžia įeiti tik tiems ponams, kurie turi įėjimo privilegiją. 

Šita privilegija buvo labai tiksliai nustatyta. Egzistavo šešios skirtingos 
grupės Žmonių, turėjusių teisę vieni po kitų įeiti. Jas vadindavo skirtingomis 
entrėes*. Iš pradžių eidavo entrėe familiėre**. Jam visų pirma priklausyda- 
vo teisėti karaliaus sūnūs ir anūkai (Enfants de France***), kraujo princai 
ir princesės, pirmasis gydytojas, pirmasis chirurgas, pirmasis kamerdineris ir 
kamerpažas. 

Po to ėjo grand entrėe**** sudarytas iš grands officiers de la chambre 
et de la garderobe“ ir aristokratų, kuriems karalius suteikė šią garbę. Po to 
sekė karaliaus skaitovų, intendantų pasilinksminimams ir šventėms bei kitų 
rūmininkų premiėre entrėe. Po to kaip ketvirtasis sekė entrėe de la chambre, 
kuriam priklausė visi likusieji officiers de la chambre, o be jų grand-aumonier 
(didysis išmaldų dalytojas), ministrai ir valstybės sekretoriai, conseillers d Etat, 
leibgvardijos karininkai, Prancūzijos maršalai ir kt. Leidimas dalyvauti penk- 
tajame en/rėe tam tikru laipsniu priklausė nuo geros pirmojo kamerhero valios 
ir, žinoma, nuo karaliaus malonės. Šiam entrėe priklausė ponai ir damos iš 
aristokratijos, turėję tokią malonę, kad kamerheras leisdavo jiems įeiti; jie tu- 
rėjo privilegiją prieiti prie karaliaus anksčiau už kitus. Pagaliau dar buvo šeš- 
tasis įėjimas, kuriame dalyvauti buvo labiausiai trokštama. Šiuo atveju būdavo 
įeinama ne per pagrindines miegamojo duris, bet per galines; šis entrėe buvo 


* „Įėjimas“ (pranc.). 

** „Šeimyninis įėjimas“ (pranc.). 
*** „Prancūzijos vaikai“ (pranc.). 
**** „Didysis įėjimas“ (pranc.). 

atvertas karaliaus sūnums (taip pat ir neteisėtiems) kartu su jų šeimomis ir 
žentais, be to, dar ir, pavyzdžiui, galingam suriniendant des būtiments*. Prik- 
lausymas šiai grupei buvo didelės malonės išraiška, nes jai priklausantys žmo- 
nės galėdavo įeiti į karaliaus kabinetus kiekvienu metu. kai karalius nebūda- 
vo užimtas consei/** arba nebūdavo pradėjęs kokių nors ypatingų darbų su 
savo ministrais; ir jie galėdavo likti patalpoje tol. kol jis eidavo į mišias - netgi 
tais atvejais, kai jis sirgdavo. 

Kaip matome, viskas buvo labai tiksliai sutvarkyta. Pirmosios dvi grupės 
būdavo įleidžiamos, kai karalius dar būdavo lovoje. Tuo metu karalius būdavo 
su mažu peruku; jis niekada nepasirodydavo be peruko, taip pat ir tada, kai 
gulėdavo lovoje. Kai jis atsibusdavo ir didysis kamerheras su pirmuoju ka- 
merheru jam atnešdavo chalatą. būdavo pašaukiama kita grupė — premiėre 
entrėe. Kai karalius apsiaudavo batus, jis kviesdavo įeiti officiers de la chambre, 
ir durys būdavo atidaromos kitam en/rėe. Karalius pradėdavo rengtis. Maitre 
de la garderobe nuvilkdavo jam naktinius marškinius laikydamas juos už de- 
šinės rankovės, pirmasis garderobo tarnas — už kairės; dieninius marškinius at- 
nešdavo didysis kamerheras arba vienas iš karaliaus sūnų — tas, kuris būdavo 
atėjęs. Pirmasis kamerdineris laikydavo dešinę rankovę, pirmasis garderobo 
tarnas — kairiąją. Taip karalius apsivilkdavo marškinius. Po to jis atsikeldavo iš 
savo fotelio ir maitre de la garderobe padėdavo jam užsirišti batus, prie šono 
špagą jam prisegdavo, užvilkdavo liemenę ir t. t. Kai karalius baigdavo reng- 
tis, jis trumpai pasimelsdavo;: tuo metu pirmasis išmaldų dalytojas arba jam 
nesant kitas dvasininkas tyliai kalbėdavo maldą. Tuo tarpu visas dvaras jau 
laukdavo didžiojoje galerijoje, kuri užėmė visą pilies pirmąjį aukštą už kara- 
liaus miegamojo sodų pusėje. Tai būdavo karaliaus /ever“". 

Čia labiausiai krinta į akis pedantiškai tiksli organizacija. Tačiau. kaip 
matome, čia mes susiduriame ne su racionalia organizacija modernia prasme. 
Kad ir kaip tiksliai būtų iš anksto nustatytas kiekvienas atskiras „įėjimas“. čia 
mes susiduriame su organizacijos tipu, kai kiekvienas aktas įgijo prestižinį 
charakterį, susijusį su juo kaip tam tikro galios paskirstymo simboliu. Tai, kas 
šiuolaikinės visuomenės struktūros rėmuose dažniausiai (nors, Žinoma, ne vi- 
sada) turi antrinių funkcijų pobūdį, čia daugiausia vykdė pirmines funkcijas. 
Karalius atlikdavo pačius privačiausius veiksmus, kad sukurtų rangų skirtumus 
ir dalytų apdovanojimus, malonės arba taip pat ir nemalonės ženklus. Kartu 
Jau išryškėja štai kas: šios visuomenės ir šios valdymo formos struktūroje eti- 
ketas atliko labai reikšmingą simbolinę funkciją. Todėl būtina kiek plačiau ap- 


* „Vyriausias statybų intendantas“ (pranc.). 
** „Taryba“ (pranc.). 

žvelgti rūmų dvaro gyvenimo sferą. kad parodytume šią etiketo funkciją, kad 
kartu išryškintume skirtumus, kurie etiketui buvo būdingi kaip karaliaus ir kar- 
tu kaip aristokratijos funkcijai. 


5. Nuostata, kurią aukščiau stebėjome pasireiškiančią gyvenamųjų na- 
mų hierarchija, čia iškyla dar stipriau. Kur ji funkcionuoja dėl determinuojančio 
šios visuomenės ir valstybės veiksnio — karaliaus, — išryškėja mažų mažiausiai 
tie socialiniai suvaržymai, kurie tokią nuostatą išugdė ir padarė būtiną. Ne- 
abejotina, kad karaliui reikėjo nusivilkti naktinius ir užsivilkti dieninius marš- 
kinius. Tačiau, kaip matėme, socialiniame kontekste ši procedūra įgavo kito- 
kią prasmę. Karalius tai pavertė privilegija dalyvaujantiems aristokratams, kuri 
juos išskyrė iš kitų. Didysis kamerheras turėjo privilegiją karaliui padėti tai 
padaryti; buvo tiksliai nustatyta, kad jis šią privilegiją gali perleisti princui ir 
daugiau niekam kitamė!. Lygiai taip pat buvo su leidimu ar teise dalyvauti vie- 
name iš Entrėes. Šis dalyvavimas ir ši teisė neturėjo jokio naudingo tikslo, 
kurio mes tuojau esame linkę ieškoti. Tačiau kiekvienam ceremonijos aktui bu- 
vo būdinga tiksliai graduota prestižo vertė, kurią įgydavo ceremonijos dalyvis, 
ir ši ano akto — marškinių užsivilkimo, pirmojo, antrojo, trečiojo įėjimo ir t. t. 
prestižo vertė tam tikru mastu pasidarė savarankiška. Ji, panašiai kaip pilies 
kiemas arba aristokrato namo papuošimas, pasidarė prestižo fetišu. Jis rodė 
atskiro asmens padėtį atsižvelgiant į daugelio rūmininkų galios balansą, ka- 
raliaus kontroliuojamą ir labai nestabilų. Vartojamoji vertė, tiesioginė nauda, 
kurią turėjo visi šie veiksmai, daugiau ar mažiau pasitraukė į antrą planą arba 
bet kuriuo atveju buvo labai nežymi. Tai, kas šiuos aktus darė svarbius, rimtus 
1r svarius, buvo vien ta reikšmė, kurią jie suteikdavo rūmų dvaro visuomenės 
nariams, santykinė galios pozicija, rangas ir garbė, kuriuos jie išreikšdavo. 

Šitie fetišo bruožai kiekviename etiketo akte buvo jau gana ryškūs ir 
Liudviko XIV laikais. Tačiau tada vis dar buvo išsaugotas jų ryšys su tam tik- 
romis pirminėmis funkcijomis. Karalius buvo pakankamai stiprus, kad bet 
kuriuo laiko momentu savo įsikišimu galėtų sutrukdyti visiškai tuščią etiketo 
eigą, pirminių funkcijų nuslopinimą antrinėmis““. 

Vėliau šis ryšys ilgainiui nusilpo ir etiketo aktų kaip prestižo fetišų po- 
būdis pasireiškė apnuogintu, nepridengtu pavidalu. Kaip tik šioje būsenoje 
ypač lengva pastebėti tą jėgą, kuri etiketui suteikė gyvumo ir jį šioje visuome- 
nėje reprodukuodavo: po to, kai buvo sukurta privilegijų hierarchija etikete, ją 
palaikė tik konkurencija žmonių, kurie buvo įvelti į šią aparatūrą, turėjo joje 
privilegijų, todėl dėl suprantamų priežasčių siekė išlaikyti pačias menkiausias 
joje įtvirtintas pirmumo teises bei su jomis susijusius galios šansus. Taip ši sis- 
tema tęsė savo pamėklišką egzistavimą — panašiai kaip ekonomika. atitrūkusi 

nuo savo aprūpinimo paskirties (Versorgungszweck). Apskritai Liudviko XVI 
ir Marijos Antuanetės laikais rūmų dvaras tebegyveno pagal tą patį Liudviko 
XIV epochos etiketą. Visi jo nariai. pradedant karaliumi bei: karaliene ir baigiant 
pačių įvairiausių rangų aristokratais, tik nenoromis nešė jo naštą. Yra pakan- 
kamai daug liudijimų, kaip silpnėjant jo pirminėms funkcijoms (apie tai buvo 
kalbėta) etiketas prarado taurumą. Vis dėlto iki pat revoliucijos jis išliko visas; 
nes jo atsisakymas būtų reiškęs — pradedant karaliumi aukštai ir kamerdine- 
riu žemai - privilegijų atsisakymą, galios šansų ir prestižo praradimą. Kaip jis 
galų gale virto visiškai tuščiai dirbančia mašina, kaip galų gale antrinės galios 
ir prestižo funkcijos, į kurias jis įvėlė žmones, sugebėjo visiškai nuslopinti pir- 
mines, kurių apvalkalu anos funkcijos buvo, aiškiai parodo toks pavyzdys“: 
Karalienės rytinis tualetas (/ever) buvo analogiškas karaliaus /ever. Tar- 
naujanti rūmų dvaro dama turėjo teisę apsirengiančiai karalienei paduoti marš- 
kinius. Rūmų dama užvilkdavo jai apatinį sijoną ir suknią. Bet jeigu atsitiktinai 
ateidavo karališkosios šeimos princesė, tai ji turėjo teisę karalienei ant pečių 
užmesti marškinius. Taigi kartą karalienė buvo ką tik visai išrengta savo damų. 
Jos kameristė laikė marškinius ir ką tik buvo juos padavusi rūmų dvaro damai, 
kai įėjo Orleano hercogienė. Rūmų dvaro dama grąžino marškinius kameris- 
tei, kuri juos perdavė hercogienei, kai įėjo Provanso grafienė, o jos rangas buvo 
dar aukštesnis. Marškiniai vėl sugrįžo pas kameristę, ir karalienė juos pagaliau 
gavo tik iš Provanso grafienės rankų. Visą šį laiką ji turėjo stovėti kaip Dievo 
sutverta nuoga ir stebėti, kaip damos. perdavinėdamos jos marškinius, keičiasi 
komplimentais. Tikrai Liudvikas XIV niekada nebūtų pakentęs, kad pagrindi- 
nis tikslas būtų taip užgožtas etiketu. Vis dėlto ta visuomenės ir sielos struktūra, 
kuri galų gale ir sukūrė šią tuščiai veikiančią mašiną, egzistavo jau jo laikais. 


6. [ šią struktūrą verta pasigilinti detaliau, nes būtent šiame kontekste 
susiduriame su savitumu tų suvaržymų, kuriais atsižvelgiant į figūracijas vieni 
kitus susaisto tarpusavyje priklausomi žmonės; panašius suvaržymus aptinka- 
me ir daugelyje kitų visuomenių. Kaip parodė pavyzdys, etiketas ir ceremonialas 
vis labiau darėsi pamėklišku perpetuum mobile*, kuris, visiškai nepriklausomai 
nuo kokios nors tiesioginės naudos, veikė ir toliau. nes jį kaip koks neišsenkantis 
motoras varė juo supančiotų žmonių konkurencija dėl galios ir statuso šansų 
tarpusavyje ir su atskirtųjų mase, taip pat ir šių žmonių poreikis siekti aiškios 
prestižo gradacijos. Galų gale šis spaudimas kovoti dėl galios, statuso ir prestižo 
šansų, kuriems egzistavo nuolatinis pavojus, be jokios abejonės buvo lemiamas 
veiksnys, dėl kurio visos šios hierarchiškai artikuliuotos viešpatavimo struktū- 


* „Amžinasis variklis“ (lot.). 

ros dalyviai vieni kitus pasmerkė laikytis našta pavirtusio ceremonialo. Nė vie- 
nas šiai tigūracijai priklausantis Žmogus vienas negalėjo pradėti nusistovėju- 
sios tvarkos reformos. Kiekvienas, net pats mažiausias mėginimas reformuoti. 
pakeisti atgrasią įtampų sistemą neišvengiamai reiškė sukrėtimus, tam tikrų at- 
skirų asmenų ar šeimų privilegijų ar pirmumo teisių panaikinimą. Paliesti ar net 
panaikinti tokius galios šansus šios visuomenės viešpataujančiame sluoksny- 
je buvo savotiškas tabu. Toks bandymas būtų sukėlęs plačių privilegijuotųjų 
sluoksnių pasipriešinimą. Šie sluoksniai. galbūt ne be pagrindo, bijojo, kad visai 
juos privilegijuojančiai viešpatavimo sistemai kiltų pavojus arba ji žlugtų, jeigu 
būtų paliesta net pati mažiausia tradicinės tvarkos detalė. Todėl viskas likdavo 
po senovei. 

Žinoma, visiems dalyviams ceremonialas buvo daugiau ar mažiau sun- 
ki našta. XVIII a. pabaigoje grafienė Genlis rašė: „į rūmus einama nenoriai 
ir garsiai skundžiamasi, kai tai reikia daryti““. Bet vis dėlto tai buvo daroma. 
Liudviko XV dukterys turėdavo būti karaliaus miegamajame, kai jis, prieš gul- 
damas miegoti, nusimaudavo batus. Ant savo naminių rūbų jos užsivilkdavo 
didelį išsiuvinėtą auksu krinoliną, pagal to meto papročius prie talijos prisi- 
rišdavo ilgą šleifą, visa kita paslėpdavo po didele mantija iš taftos ir drauge su 
rūmų dvaro damomis, kamerherais ir fakelus nešančiais liokajais bėgdavo, kad 
nepavėluotų, pilies koridoriais pas karalių, o po ketvirčio valandos kaip kokio- 
je laukinėje medžioklėje grįždavo atgal“. Etiketo našta buvo nešama nenoriai, 
bet sulaužyti jį iš vidaus nebuvo galima; ir ne tik dėl to, kad jo laikytis reikala- 
vo karalius, bet ir todėl, kad nuo jo priklausė juo supančiotų Žmonių socialinė 
egzistencija. Kai Marija Antuanetė pradėjo kėsintis sugriauti tradicines etike- 
to taisykles. protestavo pati aukštoji aristokratija. Ir tai iš tikrųjų buvo labai 
suprantama: ligi tol hercogienė turėjo privilegiją sėdėti esant patalpoje ka- 
ralienei, todėl visos hercogienės turėjo jaustis giliai įžeistos, matydamos, kad 
dabar leidžiama sėdėti ir pagal rangą žemesnėms. Kai senasis hercogas de 
Richelieu ancien rėgime pabaigoje karaliui kartą pasakė: „prie Liudviko XIV 
tylėdavo, prie Liudviko XV šnibždėdavo, o prie Jūsų garsiai kalbama“““, — tai 
jis sakė ne todėl, jog pritarė tokiems pokyčiams, bet todėl, kad jiems nepritarė. 
Etiketo grandinių sudaužymas rūmų dvaro aristokratams kartu reiškė jų aris- 
tokratiškumo panaikinimą. Žinoma, kas nors galėjo pasakyti: „aš daugiau ne- 
bedalyvausiu ceremoniale — o atskiri aristokratai galbūt taip ir padarydavo. 
Tačiau tai kartu reiškė privilegijų atsisakymą. galios šansų praradimą ir smukimą 
kitų atžvilgiu — trumpai tariant: pažeminimą, o tam tikru laipsniu — ir savęs iš- 
sižadėjimą. Išskyrus tuos atvejus, kai taip pasielgęs turėdavo arba kituose žmo- 
nėse atrasdavo kitus savo vertės ir išdidumo pagrindimo. įsitvirtinimo ir savo 
ypatingo identiteto šaltinius. 

Dvaro aparatūros rėmuose vienų Žmonių statuso siekis taip pat su- 
žadindavo tokį pat kitų žmonių siekį. Kai stabilizavosi tam tikra subalansuota 
privilegijų sistema, nė vienas privilegijuotasis negalėjo iš jos išsiveržti, 
nepaliesdamas šių privilegijų — visos savo asmeninės ir socialinės egzistencijos 
pagrindo. 

Tokiu būdu supančioti privilegijuotieji vieni kitus laikė šioje padėtyje, 
kad ir kaip nenoriai jie ją pakentė. Žemesniųjų rangas arba palyginti mažiau 
privilegijuotųjų spaudimas vertė labiau privilegijuotuosius saugoti savo privi- 
legijas ir atvirkščiai: spaudimas iš viršaus vertė spaudžiamuosius siekti jo at- 
sikratyti, susilyginti su aukštesniaisiais; kitaip sakant, taip pat ir juos stūmė į 
konkurencijos dėl statuso ratą. Tas, kas turėjo privilegiją dalyvauti pirmajame 
entrėe arba paduoti karaliui marškinius, iš aukšto Žiūrėjo ir nenorėjo nusileis- 
ti tam, kas turėjo tik trečiojo entrėe teisę; princas nenorėjo nusileisti hercogui, 
hercogas — markizui, o visi kartu kaip Nobl/esse* nenorėjo ir negalėjo nusileis- 
ti tiems, kas nebuvo aristokratai ir turėjo mokėti mokesčius. Viena nuostata 
skatino kitą. veiksmas ir atoveiksmis socialinį mechanizmą išlaikė tam tikros 
pusiausvyros būklėje. Etiketas šiai pusiausvyros būsenai suteikė visiems regi- 
mą išraišką. Kiekvienam tuo etiketu susaistytam jis reiškė atitinkamo asmens 
tiksliai hierarchiškai apibrėžtos socialinės egzistencijos ir prestižo apsaugą. 
Tiesa, tik labai trapią apsaugą, nes dėl įtampų, kurios kartu ir persmelkė, ir pa- 
laikė šį socialinį mechanizmą. kiekvieną jo narį nuolat atakavo kiti. Šiomis 
atakomis Žemesnieji pagal rangą arba maždaug to paties rango konkurentai 
siekė pakeisti etiketą, o kartu — ir rangų tvarką: arba kokiais nors pasiekimais, 
arba karaliaus malone, arba pagaliau vien sumania taktika. 

Čia nebuvo rangų tvarkos pokyčių, kurie nepasireikštų etiketo pasikei- 
timais. Ir atvirkščiai. Pats menkiausias žmogaus padėties etiketo sferoje pokytis 
reiškė rūmų dvaro ir rūmų dvaro visuomenės socialinės rangų tvarkos pasikei- 
timą. Todėl kiekvienas individas buvo nepaprastai jautrus mažiausiems šio 
mechanizmo pokyčiams ir pastebėdamas mažiausius niuansus budėjo, kad 
esama rangų pusiausvyros sistema būtų išsaugota — jeigu jis pats nemėgino 
pakeisti jos savo naudai. Dėl to šita rūmų dvaro visuomenė sukosi tarytum 
keistas perpetuum mobile. maitinamas prestižo poreikių ir įtampų, kurias ji po 
to, kai jos atsirado, atkurdavo savo konkurencijos aparatūra. 


7. Žinoma. Liudvikas XIV nesukūrė ceremonialo aparatūros. Tačiau dėl 
ypatingos socialinės funkcijos jis ją panaudojo. konsolidavo ir išplėtė. Jis tai 


darė atsižvelgdamas į perspektyvą. iš esmės skirtingą nuo tos, kai tą aparatūrą 


* „Kilmingieji“ (pranc.). 

palaikė jos supančioti aristokratai. Jos reikšmę karaliui gali iliustruoti konkre- 
tus pavyzdys“ , papildydamas ankščiau pateiktą tam tikros ceremonijos bendrą 
vaizdą. Šis pavyzdys parodo, kaip ceremonialas veikė karaliaus rankose. 

Saint-Simonas dėl konflikto, susijusio su rangais, išstojo iš karo tarnybos. 
Jis pranešė karaliui, kad dėl sveikatos būklės, deja, nebegali jam tarnauti. Ka- 
raliui tai nepatiko. Kaip Saint-Simonui buvo konfidencialiai pranešta, karalius. 
gavęs šią žinią, pasakė: „dar vienas, kuris mus palieka“. 

Netrukus po to Saint-Simonas pirmą kartą atėjo į karaliaus Couche*. 
Šios ceremonijos metu dvasininkas visada laikė rankoje tam tikrą ypatingą 
rankinį žibintą, nors kambarys buvo ryškiai apšviestas. Karalius per ceremo- 
niją nurodydavo asmenį, kuriam šis patarnaujantis dvasininkas turėdavo per- 
duoti šviestuvą. Tai būdavo apdovanojimas. Buvo tiksliai nustatyta, kaip tai 
turi vykti. Saint-Simonas rašo: „reikėdavo nusimauti pirštinę, išeiti į priekį, 
laikyti rankoje žibintą iki tos akimirkos, kol karalius atsiguls, o paskui jį grąžin- 
ti pirmajam kamerdineriui“. Suprantama, kad Saint-Simonas labai nustebo, 
kai karalius tą vakarą paskyrė jį laikyti rankinį žibintą, nors jis buvo pasitraukęs 
iš tarnybos armijoje. 

Saint-Simonas pastebi: „karalius tai padarė, nes aš jį suerzinau, O jis 
nenorėjo, kad tai būtų pastebėta. Tačiau tai buvo viskas. ką aš 1š jo gavau per 
trejus metus. Tuo metu jis pasinaudodavo mažiausia proga, kad parodytų savo 
nemalonę. Jis su manimi nekalbėdavo, lyg atsitiktinai į mane pažvelgdavo ir 
nepasakė nė žodžio dėl mano pasitraukimo iš armijos“. 


Liudviko XIV elgesys šioje situacijoje yra labai būdingas: kaip matome. 
čia etiketas dar nėra pamėkliškas perpetuum mobile, kurio niekas nebekon- 
troliuoja. Karaliaus akimis žiūrint, jis turi visiškai apibrėžtą tikslą. Karalius ne 
tik laikosi tradicinės rangų tvarkos. Etikete visur slypi erdvės, kuriomis jis sa- 
vo nuožiūra pasinaudoja, kad net smulkmenos nulemtų dvaro žmonių reputaci- 
ją. Jis panaudoja sielos sandarą, kuri yra hierarchinės-aristokratinės visuome- 
nės struktūros atitikmuo, jis panaudoja rūmų dvaro žmonių konkurenciją dėl 
prestižo ir malonės tam, kad tiksliai dozuodamas malonę konkretiems žmonėms, 
keistų rūmų dvaro visuomenės žmonių rangų tvarką ir reputaciją priklausomai 
nuo savo viešpatavimo tikslo, o kartu — pagal savo poreikius veiktų įtampų 
balansą šioje visuomenėje. Etiketo aparatūra dar nesuakmenėjusi, bet yra ne- 
paprastai lankstus viešpatavimo instrumentas karaliaus rankose. 

Jau nagrinėjant rūminį požiūrį į būstą paaiškėjo, kaip rūpestingai ir są- 
moningai, su kokiu ypatingu prestižo apskaičiavimu buvo diferencijuotai įren- 


* „Gulimosi ceremonija“ (pranc.). 

giamos ir papuošiamos patalpos. Saint-Simono papasakota scena per karaliaus 
coucher atspindi analogišką elgesį kitame kontekste. Kartu ji dar ryškiau paro- 
do, kokią funkciją rūmų dvaro visuomenėje atlieka šis kruopštus visų išorinių 
žmogaus veiksmų diferencijavimas ir niuansavimas: karalius truputį įsižeidęs, 
bet jis nerėkauja ir netriukšmauja, savo pykčio neišlieja tiesiogine afekto iškro- 
va; jis valdosi ir išreiškia jį labai apgalvota laikysena, kuri net niuansais at- 
skleidžia tą nemalonės laipsnį ir požiūrį į Saint-Simoną, kuriuos karalius šiuo 
atveju pageidauja išreikšti. Nedidelis apdovanojimas drauge su Saint-Simono 
1gnoravimu visą vėlesnį laiką yra pasvertas atsakymas į jo elgesį. Tas apgal- 
vojimas, tikslus vieno Žmogaus padėties kito žmogaus atžvilgiu apskaičiavi- 
mas, tas išskirtinis jausmų valdymas yra apskritai būdingi karaliaus ir rūmų 
dvaro Žmogaus elgsenai. 


8. Kas suformavo tokią elgseną? Iš pradžių aptarkime, kokią funkciją šis 
laikysenos pasvėrimas ir apskaičiavimas, šis Žmonių tarpusavio santykių niu- 
ansų stebėjimas turėjo daugumai rūmų dvaro žmonių. 

Jie visi daugiau ar mažiau asmeniškai priklausė nuo karaliaus. Taigi jiems 
buvo reikšmingas mažiausias karaliaus elgesio su jais niuansas; jis buvo regi- 
mas jų santykių su karaliumi ir jų padėties visuomenėje rodiklis. Tačiau ši prik- 
lausomybės situacija per daugelį tarpinių grandžių veikė ir rūmų dvaro žmonių 
elgesį vienas kito atžvilgiu. 

Žinoma, jų rangą rūmų dvaro visuomenėje visų pirma lėmė jų giminės 
rangas, oficialus titulas. Tuo pat metu rūmų dvaro visuomenėje susidarė kur 
kas labiau diferencijuota, instituciškai dar nesankcionuota ir kur kas greičiau 
besikeičianti aktuali rangų hierarchija, persunkusi ir modifikavusi šią oficia- 
lią tvarką. Aktualią tvarką lėmė karaliaus malonė tam tikram žmogui, jo galia ir 
reikšmė rūmų dvaro įtampų sistemoje. Pavyzdžiui, egzistavo institucinė herco- 
gų rangų hierarchija, kurią iš esmės lėmė giminės senumas. Šią tvarką tiksliai 
nustatė teisė. Tuo pačiu metu iš tikrųjų hercogas iš nelabai senos giminės dėl 
savo santykių su karaliumi, su jo favorite ar su kokia nors kita galinga grupe 
galbūt turėjo aukštesnę reputaciją už hercogą iš senesnės giminės. Realią žmo- 
gaus padėtį rūmų dvaro rezginyje visada lėmė abu momentai: oficialus ran- 
gas ir aktuali galios pozicija, tačiau pastaroji rūmų dvaro žmonių elgesiui su 
tam tikru kitu konkrečiu rūmų dvaro žmogumi visada turėdavo didesnę reikšmę. 
Todėl vieta, kurią žmogus užėmė rūmų dvaro rangų hierarchijoje, buvo nepa- 
prastai nepastovi. Aktuali reputacija, kurią kam nors pavykdavo įgyti, versda- 
vo jį siekti, kad pakeltų savo oficialų rangą. Kiekvienas toks pakėlimas ne- 
išvengiamai reiškė kitų pažeminimą, todėl tokie siekiai būtinai įžiebdavo kovas. 
kurios, jeigu neskaičiuosime karo žygdarbių karaliaus tarnyboje, buvo vienin- 

telės kovos, kai vis dar galėjo kautis rūmų dvaro aristokratai - kovos dėl padėties 
rūmų dvaro hierarchijoje. 

Viena įdomiausių iš šių kovų buvo ta. kurią hercogas de Luxembourgas 
kovojo su šešiolika aukštesnio rango Prancūzijos hercogų ir perų. Saint-Simo- 
nas išsamų pasakojimą apie šį konfliktą pradeda tokiais žodžiais, kurie vaizdžiai 
iliustruoja anas ką tik minėtas dvi rūmų dvaro rangų tvarkos puses ir jų sąveikos 
būdą“*: M. de Luxemburg fier de ses succės et de I 'applaudisement de monde a 
ses victoires, se crut assez for pour se porter, du dix-huitiėme rang d ancennitė 
gu "il tenait parmi les pairs, au second, et immėdiatement aprės M. d'Uzės*. 


9. Aktuali rangų tvarka rūmų dvaro visuomenėje nuolatos svyravo tai į 
vieną, tai į kitą pusę. Šioje visuomenėje pusiausvyra buvo, kaip pasakyta, la- 
bai nestabili. Maži ir beveik nepastebimi ar dideli ir gerai matomi sukrėtimai 
nepaliaujamai keitė toje visuomenėje žmonių padėtį ir santykius. Sekti šiuos 
sukrėtimus, nuolatos būti apie juos informuotiems rūmų dvaro žmonėms buvo 
gyvybiškai svarbu. Mat buvo pavojinga nedraugiškai elgtis su žmogumi, kurio 
kursas rūmų dvare kilo. Ne mažiau pavojinga buvo pernelyg draugiškai elgtis 
su žmogumi, smunkančiu šioje rangų hierarchijoje, pavyzdžiui, jeigu jam grė- 
sė nemalonė; 0 jeigu su juo vis dėlto buvo draugaujama, tai turėjo prasmę tik 
tuo atveju, jeigu buvo siekiama tam tikro tikslo. Tad rūmų dvare buvo būtina ži- 
noti tiksliai apgalvoto elgesio su kiekvienu žmogumi niuansus. Elgesys, kurį 
rūmų dvaro žmonės laikė tinkamu su kiekvienu jų nariu, ir jam pačiam, ir vi- 
siems stebėtojams buvo visiškai tikslus rodiklis, kiek aukštai tam tikru momen- 
tu jį kotiravo visuomenės nuomonė. Kadangi kursas, pagal kurį kotiruodavo 
konkretų individą, buvo jo socialinė egzistencija, tai bendravimo niuansai, ku- 
riais rūmų dvaro žmonės vienas kitam išreikšdavo nuomonę apie šį kursą, buvo 
nepaprastai reikšmingi. 

Visas šis mechanizmas buvo panašus į biržą. Taip pat ir jame dabartinė, 
aktuali visuomenė susidarydavo kintančias nuomones apie vertes. Tačiau biržo- 
je tai yra pinigų investuotojų nuomonės apie komercinių firmų vertę, o rūmų 
dvare — nuomonės apie jo narių vertę vienas kitam. Jeigu biržoje kiekvienas, 
net pats mažiausias svyravimas gali būti išreikštas skaičiais, čia žmogaus vertė 
pirmiausia pasireiškia žmonių socialinio bendravimo aukštuomenėje niuan- 
sais. Namų papuošimo niuansai priklausomai nuo savininko rango, apie kurį 
Enciklopedija sako. kad jo galima išmokti tik bendraujant aukštuomenės drau- 
gijoje, dar yra netikslūs — toks pat netikslus yra ir pats susiskirstymas į luo- 


* „Madam de Luxembourg. didžiuodamasi savo pasiekimais ir monde aplodismentais 
jos pergalėms. laikė save pakankamai stipria pakilti iš aštuoniuoliktojo rango. kuris jai tarp 
perų priklausė pagal senuma. iki antrojo — iškart po madam d'Uzės“ (pranc.). 

mus - palyginti su subtiliu elgesio niuansavimu, būtinu gyvai. aktualiai rangų 
hierarchijai pačiame rūmų dvare išreikšti. 

Iš tokių sąryšių išmokstame suprasti specifinį racionalumo tipą, susifor- 
muojantį rūmų dvaro visuomenės sluoksniuose. Kaip ir kiekvienas racionalu- 
mo tipas jis susidaro tam tikromis specifinėmis aplinkybėmis, priverčiančiomis 
žmogų kontroliuoti savo afektus. Socialinė figūracija, kuriai būdingas palygin- 
ti aukštas išorinių suvaržymų (Fremdzwūnge) transformacijos į susivaržymus 
(Selbstzwčnge) mastas“", yra nuolatinė sąlyga atsirasti elgesio formoms, kurių 
skiriamąjį požymį nurodo „racionalumo“ sąvoka. Komplementarios „raciona- 
lumo“ ir „iracionalumo“ sąvokos nurodo lyginamąjį svorį, būdingą trumpalai- 
kių afektų ir stebimų tikrovės sąryšių ilgalaikių mintinių modelių individualaus 
elgesio kontrolei. Kuo didesnis yra tokių modelių svoris nestabilioje įtampų pu- 
siausvyroje tarp trumpalaikių afektinių ir ilgalaikių į tikrovę nukreiptų elgesio 
direktyvų, tuo elgesys „racionalesnis“: su sąlyga, kad afektinių direktyvų kon- 
trolė nenueina per daug toli, nes jų spaudimas ir patenkinimas yra integrali 
žmogiškos tikrovės dalis. 

Tačiau į tikrovę nukreiptų mintinių modelių, dalyvaujančių žmogiškojo 
elgesio kontrolėje, tipai skinasi priklausomai nuo pačios socialinės tikrovės 
struktūros. Vadinasi, ir rūmų dvaro žmonių „racionalumas“ skiriasi nuo profe- 
sionalų buržua „racionalumo“. Detalesnis tyrimas galėtų parodyti, kad vysty- 
mosi požiūriu pirmasis yra viena iš pakopų. vedančių prie antrojo bei viena iš 
jo sąlygų. Bendras abiejų tipų bruožas — ilgalaikių, nukreiptų į tikrovę svars- 
tymų persvara prieš momentalius afektus permainingame balanse jėgų, kon- 
troliuojančių elgesį tam tikruose socialiniuose laukuose ir situacijose. Tačiau 
profesinis buržuazinis elgesio kontrolės tipas — ypatingas dėl to, kad „racio- 
nalume“, kuris jam būdingas, svarbiausią vaidmenį atlieka finansinių galios 
šansų įgijimo ir praradimo kalkuliacija, o turint omenyje rūminį-aristokratinį 
tipą — galios prestižo ir statuso šansų įgijimo ir praradimo apskaičiavimas. Tai, 
kas atrodė „racionalu“ ir „realistiška“ rūmų dvaro prasme, buvo „neracionalu“ 
ir „nerealistiška“ profesine buržuazine prasme. Bendras abiejų bruožas buvo 
elgesio kontrolė orientuojantis į galios šansus, kaip jie buvo suprantami kiek- 
vienu iš šių atveju, t. v. priklausomai nuo tam tikros žmonių figūracijos. 

Čia turėtų pakakti, jeigu parodysime, kur slypi problema. Ši problema 
parodo, kokia neadekvati taip pat ir šiuo atveju yra paprasta, absoliuti dviejų 
polių sąvokinė antitezė, nepaliekanti vietos aiškiomis sąvokomis apibrėžti įvai- 
riopų vystymosi konsteliacijų, kurios įsiterpia tarp žodžiais „racionalus“ ir 
„Iracionalus“ nurodomų dviejų fiktyvių absoliutų. Akivaizdu, kad teisingai 
įvertinti faktus reikia kur kas subtilesnių ir labiau diferencijuotų sąvokų; ta- 
čiau tokių sąvokų neturime. 

Rūminiam „racionalumui“ (jeigu jį galima taip vadinti) jo specifinį pobūdį 
suteikia ne (kaip mokslinio racionalumo atveju) pastangos pažinti ir kontroliuoti 
gamtos reiškinių, esančių anapus žmogiškojo pasaulio, sąryšius, ne (kaip pro- 
fesinio buržuazinio racionalumo atveju) apskaičiuojamas savo elgesio strate- 
gijos planavimas konkurencinėje kovoje dėl ekonominių galios šansų, tačiau 
(kaip matėme) visų pirma apskaičiuojamas savo strategijos planavimas, orien- 
tuojantis į galimą statuso ir prestižo šansų įgijimą arba praradimą nepaliaujamos 
konkurencijos dėl šios rūšies galios šansų sąlygomis. 

Konkurencines kovas dėl prestižo ir galios šansų galima stebėti dauge- 
lyje socialinių formacijų. Galimas daiktas, kad jas galima aptikti visose visuo- 
menėse. Tai, ką galime stebėti čia, rūmų dvaro visuomenėje, šia prasme turi pa- 
radigmos pobūdį. Tokie stebėjimai atkreipia dėmesį į socialinę figūraciją, kuri 
jos dalyvius įtraukia į labai intensyvią ir įtemptą konkurencinę kovą dėl to tipo 
galios šansų, kuriuos suteikia statusas ir prestižas. 

Susidūrus su tokiais reiškiniais, dažnai pasitenkinama jų individua- 
liais psichologiniais aiškinimais, pavyzdžiui, nurodymu į tam tikrų žmonių ypač 
stiprų „siekį dominuoti“. Tačiau tokie aiškinimai šiuo atveju nėra adekvatūs 
savo prigimtimi. Jie remiasi prielaida, kad kaip tik šioje visuomenėje atsitik- 
tinai susitiko daug individų, gamtos apdovanotų stipriu siekiu dominuoti arba 
kokiomis nors kitomis savybėmis, kurių ypatumai gali paaiškinti konkurenciją 
dėl statuso ir prestižo rūmų dvare. Tokia prielaida yra vienas iš daugelio ban- 
dymų paaiškinti tai, kas nepaaiškinta, tuo, kas negali būti paaiškinta. 

Mes randame kur kas tvirtesnį pagrindą, jeigu pradedame ne nuo atski- 
rų individų, bet nuo figūracijos, kurią vieni su kitais sudaro individai. Pasirinkus 
tokį išeities tašką, nesunku suprasti ypatingą laikysenos apgalvotumą, tikslų 
gestų apskaičiavimą, nuolatinį žodžių niuansavimą — trumpiau sakant, specifinę 
racionalumo formą, kuri tapo šios visuomenės narių antrąja prigimtimi ir kuria 
jie be pastangų bei elegantiškai mokėjo pasinaudoti. Ji, kaip specifinė afektų 
kontrolė, kurios reikėjo naudojantis, šioje visuomenėje buvo būtina kaip nuo- 
latinės konkurencijos dėl prestižo ir statuso instrumentas. 


10. Šiandien dažnai klausiama, kodėl šie žmonės buvo tokie priklauso- 
mi nuo neesminių detalių, kodėl jie buvo tokie jautrūs tam, ką laikė kito žmogaus 
„klaidingu elgesiu“ — menkiausiems pažeidimams ar grėsmei kokioms nors 
formalioms privilegijoms arba apskritai tam, ką mes šiandien lengvai suvokia- 
me kaip formalumus? Tačiau šis klausimas, kai patys svarbiausi rūmų dvaro 
žmonėms dalykai vertinami kaip „formalumai“, kyla iš tam tikros visiškai api- 
brėžtos socialinės egzistencijos struktūros. 

Šiandien iki tam tikro laipsnio mes galime sau leisti palyginti nedemons- 

tratyviai nuslėpti arba mažų mažiausiai palikti neapibrėžtus realius socialinius 
žmonių skirtumus. nes pinigų ir profesinių šansų tarpininkaujami Žmonių san- 
tykiai ir su jais susijusi reali žmonių diferenciacija lieka reali bei veiksminga 
ir tuo atveju. jeigu ji viešai vienareikšmiškai nedemonstruojama. 

Dabartinėje visuomenės struktūroje visų pirma nereikia ir nepridera 
vienareikšmiškai demonstruoti piniginių galimybių, kuriais žmogus disponuoja, 
dydžio. nes funkcinės demokratizacijos procese mažiau pasiturinčių sluoksnių 
galia išaugo — jeigu lyginsime su pasiskirstymu Liudviko XIV laikais. Tačiau 
ten, kur (kaip rūmų dvaro visuomenėje) socialinę tikrovę sudarė būtent rangas 
ir reputacija, kurią žmogui pripažino jo visuomenė ir karalius jos viršuje; ten. 
kur žmogus, kurio visuomenės nuomonė nekotiravo arba kotiravo žemai, bu- 
vo smukęs arba daugiau ar mažiau pražuvęs taip pat ir savo paties akyse — ten 
galimybė įeiti pirmam arba sėdėti kitam stovint. pasisveikinimo ar nusilenki- 
mo žemumas, sutikimo draugiškumas ir t. t. - nebuvo vien formalumai. Tokie 
dalykai yra formalumai tada, kai socialinės egzistencijos realybę sudaro pini- 
gai ir arba profesinės funkcijos. Rūmų dvaro visuomenėje jie buvo tiesioginiai 
žmogaus socialinės egzistencijos dokumentai. rodantys jo dabartinę vietą visuo- 
menės rangų hierarchijoje. Rūmų dvaro žmogui iškilimas ar smukimas šioje 
hierarchijoje reiškė tą patį. ką komersantui — pelnas arba nuostoliai jo versle. 
Ir rūmų dvaro žmogaus nerimas dėl rango ir prestižo nuosmukio grėsmės buvo 
ne mažesnis už komersanto nerimą dėl kapitalo nuostolių grėsmės arba val- 
dininko nerimą dėl pavojaus prarasti galimybę siekti karjeros. 


11. Jeigu žengsime dar vieną žingsnį. pastebėsime tokius sąryšius: so- 
cialiniame lauke, kai socialinės egzistencijos pagrindimas piniginiais šansais 
tapo dominuojančia egzistencijos pagrindimo forma, atskiras individas gali 
pakeisti savo aktualią priklausomybę tam tikrai visuomenei. Žinoma, aktuali 
pagarba bei įvertinimas, individo patiriamas iš žmonių, su kuriais jis susijęs pro- 
fesinio darbo ryšiais, visada atlieka daugiau ar mažiau reikšmingą vaidmenį. 
Vis dėlto visada galima iki tam tikro laipsnio išsiversti ir be jų. Profesija ir pini- 
gai yra palyginti mobilūs egzistencijos pagrindai. Mažų mažiausiai profesi- 
nėje buržuazinėje visuomenėje juos galima persodinti iš vienos vietos į kitą. 
Jie nėra besąlygiškai susieti su tam tikra vieta. 

Visai kitoks požiūris yra į egzistencijos rūmų dvare pagrindą. Čia aukš- 
čiausia išsivystymo forma reiškiasi bruožai, iki tam tikro laipsnio būdingi kiek- 
vienai „gerai visuomenei“. Kiekvienoje „geroje visuomenėje“, t. y. kiekvienoje 
visuomenėje, kuriai charakteringa tendencija atsiskirti ir išsiskirti iš supančio 
socialinio lauko (taigi. pvz.. kiekvienoje aristokratų arba patricijų visuomenė- 
je), šis išsiskyrimas, priklausymas šiai „gerai visuomenei“ yra vienas iš konsti- 

tucinių asmeninio identiteto ir socialinės egzistencijos pagrindų. Kiek jie yra 
skirtingi, priklauso nuo „geros visuomenės“ susitelkimo. Ją jungiantys saitai 
yra silpnesni. jeigu „gera visuomenė“ išsiskiria iš profesinio buržuazinio lauko. 
ir stipresni, jeigu tai yra rūminė-aristokratinė visuomenė. Tačiau abiem atvejais 
pasireiškia (skirtingu laipsniu ir gausiomis modifikacijomis) „geros visuome- 
nės“ formavimosi dėsningumas — .„luominio etoso“ susidarymas. Jeigu tam, 
kad susidarytume aiškų ir reljefišką vaizdą. nagrinėsime aristokratinės .„geros 
visuomenės“ atvejį. tuoj pastebėsime. kokiu laipsniu čia atskiras žmogus prik- 
lauso nuo kitų žmonių nuomonės. Jeigu neskaičiuosime jo aristokratinio ti- 
tulo, jis tik tol faktiškai priklauso „gerai visuomenei“, kol kiti taip mano, t. y. 
jį laiko priklausančiu. Kitais žodžiais sakant, visuomenės nuomonė turi visai 
kitą reikšmę ir funkciją, negu bet kurioje plačioje profesinėje buržuazinėje vi- 
suomenėje. Ji pagrindžia egzistenciją. Būdinga šios visuomeninės nuomonės 
reikšmės ir šios jos funkcijos kiekvienoje „geroje visuomenėje“ išraiška yra 
„garbės“ sąvoka ir jos vediniai. Ši sąvoka profesinėje buržuazinėje visuome- 
nėje šiandien žymiu mastu transformavosi ir įgavo naują turinį, atitikdama jos 
sąlygas. Tačiau 1š pradžių „„garbė“ bet kuriuo atveju reiškė priklausomybę aris- 
tokratinei visuomenei. Tam tikras asmuo turėdavo savo garbę tol. kol pagal 
atitinkamos visuomenės ..nuomonę“. todėl ir pagal savo suvokimą buvo tos vi- 
suomenės narys. Prarasti garbę reiškė nustoti būti savo „geros visuomenės“ 
nariu. Ją atimdavo visuomenės nuomonės teismo nuosprendis šiuose gana už- 
daruose būreliuose, kuriems asmuo priklausė. o kartais tai būdavo ir specialiai 
deleguotų šių būrelių atstovų (garbės teismų) nuosprendis. Jie teisdavo speci- 
finio aristokratinio etoso požiūriu. Šio etoso centre buvo išsaugojimas viso to, 
kas tradiciškai tarnavo distancijai nuo žemesniųjų sluoksnių išlaikyti, kartu ir 
aristokratinei egzistencijai kaip savaiminei vertei apsaugoti. 

Jeigu tokia .„gera visuomenė“ tam tikro asmens nebepripažindavo savo 
nariu ir jis prarasdavo savo „garbę“. jis prarasdavo konstitucinį savo asmeni- 
nio identiteto elementą. Ir iš tikrųjų aristokratas gana dažnai dėl savo .„garbės“ 
mieliau prarasdavo savo gyvybę nei priklausomybę savo visuomenei. o kartu — 
ir išskirtinumą iš aplinkinės minios. be kurio gyvenimas jam būdavo beprasmiš- 
kas — kol privilegijuotos visuomenės galia liko nepaliesta. 

„Nuomonė“, kurią kiti susidarydavo apie pavienį individą, čia dažnai lem- 
davo jam gyvybę ar mirtį - nenaudojant jokių kitų galios priemonių, išskyrus 
statuso atėmimą. pašalinimą. boikotą. Tokį tiesioginį veiksmingumą ir „tikrovę“ 
šiuo atveju turėdavo koncentruota daugelio narių nuomonė apie pavienį in- 
dividą. Palyginti su profesine buržuazine visuomene. čia susiduriame su kitokiu 
to. kas vadinama socialine „realybe“. tipu. Nors ir buržuazinėse „gerose visuo- 
menėse“ grėsmė netekti statuso arba būti pašalintam ne visiškai prarado veiks- 

mingumą, vis dėlto pavienis jos narys galų gale gali išsaugoti kapitalą arba 
profesines funkcijas ir profesinio piniginio uždarbio galimybes kaip savo eg- 
zistencijos pagrindą bei „tikrovę“, taip pat ir tuo atveju. jeigu jis buvo išstumtas 
iš profesinės buržuazinės „geros visuomenės“. Be to. miestų ir ypač didmiesčių 
visuomenėse atskiras individas turi tokių pasitraukimo galimybių, dėl kurių vie- 
tinės miesto geros visuomenės vykdoma socialinė kontrolė nustoja būti tokia 
grėsminga ir įpareigojanti, kokia ji yra ne tokiuose mobiliuose kaimo būreliuose 
arba absoliutaus monarcho valdomos valstybės rūmų dvaro elito visuomenėje, 
nuo kurios visiškai neįmanoma pasislėpti". Kaip matėme, rūmų dvaro aristok- 
ratijos požiūriu nuosavybė kapitalui buvo tik priemonė pasiekti tikslą; jis buvo 
reikšmingas kaip sąlyga išsaugoti socialinę „tikrovę“, kurios branduolys buvo 
išsiskyrimas iš žmonių masės, privilegijuoto sluoksnio nario statusas ir pabrė- 
žiantis šį išsiskyrimą elgesys visose gyvenimo situacijose; trumpai tariant, aris- 
tokratiškumas kaip savaiminė vertybė. 

Tačiau kadangi čia nuosavybės šansai dar nekonstituoja nepriklausomos 
nuo kitų nuomonės „tikrovės“, o priklausomybės pripažinimas kitų nuomonėms 
yra konstitucinė priklausomybės sąlyga. tai šioje „geroje visuomenėje“ Žmonių 
vienų apie kitus nuomonės ir jų išreiškimas elgesiu atlieka ypatingą vaidmenį 
kaip ugdymo ir kontrolės instrumentas. Todėl joks jos narys negalėjo išvengti 
jos spaudimo. nerizikuodamas savo priklausomybe, savo elitiniu identitetu, savo 
asmeninio pasididžiavimo ir garbės branduoliu. 

Tai ypač galioja ten, kur „geros visuomenės“ nariai yra susibūrę tam 
tikroje vietoje, kaip tai buvo Prancūzijos rūmų dvaro aristokratijos atveju — 
skirtingai nuo kaimo aristokratijos, kuri buvo laikoma provincialia. Ji būrėsi 
Paryžiuje ir Versalyje arba ten, kur tuo metu buvo karaliaus rezidencija. 

Su tam tikromis išlygomis tai galioja ir Anglijos .„gerajai visuomenei“. 
Jai priklausančios šeimos — „gerosios“ aristokratijos šeimos ir turtingesnio- 
sios buržuazinės gentry šeimos — paprastai dalį metų praleisdavo savo kaimo 
rezidencijose, išsibarsčiusiose po visą šalį. Tačiau su tam tikrais svyravimais 
ir pertraukomis jų nariai nuo XVII a. pradžios (o nuo XVIII a. - jau tikrai regu- 
lariai) keletą mėnesių season* metu gyvendavo savo miesto namuose Lon- 
done. Čia jie gausiais asmeniniais kontaktais kaip šalies „geroji visuomenė“, 
kaip Society didžiąja raide sudarydavo nuomonių rinką, vieni kitus įvertin- 
davo ir taip daugybėje pasilinksminimų, paįvairinamų didžiaisiais politi- 
nių parlamentinių partijų kovų spektakliais, paklusdami bendram „geros 
visuomenės“ kodeksui pakeldavo. nusmukdydavo ar prarasdavo savo indivi- 
dualią rinkos vertę, savo reputaciją, prestižą, trumpai tariant, savo socialinius 


* „Sezono“ (angl.). 

galios šansus. Dėl čionykščio galios pasiskirstymo Anglijoje karaliaus rūmai 
ir rūmų dvaro visuomenė nebuvo „.geros visuomenės“ centras, tačiau geriausiu 
atveju tik vienas iš centrų. Gana dažnai juos kaip Society politinius bendravi- 
mo centrus pranokdavo kiti didieji aristokratijos rūmai. Parlamentas ir didysis 
partinio susiskirstymo žaidimas parlamento rūmuose šios viešpatavimo struk- 
tūros rėmuose atliko lemiamą vaidmenį kaip visuomenės elitą integruojantis 
institutas. 

Ne mažiau ryškūs šie ryšiai tarp viešpatavimo struktūros bei aristokrati- 
nės visuomenės struktūros ir „geros visuomenės“ apskritai egzistavo Vokie- 
tijoje. Dėl to, kad galia čia buvo pasiskirsčiusi ne centrinio valdovo - imperato- 
riaus, bet teritorinių valdovų naudai, Vokietijos aristokratija nesusivienijo nei 
į vieną vieningą ir toną užduodančią rūmų dvaro visuomenę prancūziška pras- 
me, nei į Society angliška prasme. Mažų mažiausiai iki 1871 m.. o iš esmės — 
ir iki 1918 m. Vokietijos srityse kaip atskirų individų elgesio. priklausomybės 
ir garbės kontrolės institutas tikrai svarbų vaidmenį atliko regioninės ir loka- 
lios „geros visuomenės“, kurios iš dalies grupavosi apie teritorinius rūmų dva- 
rus, 0 iš dalies susidarė kaime kaip luominiai vietinių žemvaldžių bendravimo 
būreliai. Šį vaidmenį jie atliko kartu su dominuojančių pulkų karininkų korpu- 
su ir visuomenėje toną užduodančiomis studentų korporacijomis. Tačiau nors 
aristokratinė visuomenė Vokietijoje buvo margesnė ir labiau susiskaidžiusi, im- 
perijos aristokratų šeimos niekada visiškai neprarado juos nuo kitų skiriančio 
bendrumo jausmo ir nepaliovė vertinti viena kitos statusą bei prestižą. Vokie- 
tijoje nebuvo centrinės socialinės elito formuotės (tokios. kaip Prancūzijos rū- 
mų dvaro visuomenė arba Anglijos Society), kuri būtų galėjusi tarnauti kaip 
vieninga elgesio kalvė, kaip viešosi0s nuomonės apie atskirų narių rinkos vertę 
mainų vieta, kurioje ta vertė galėtų būti asmeniškai išmėginta bendraujant vei- 
das į veidą - jeigu nepaisysime aukštosios aristokratijos, savo apimtimi pakan- 
kamai mažos, kad būtų galimi regionines ir teritorines sienas peržengiantys 
jos narių kontaktai, ir kurios nariai turėjo pakankamai reguliarių progų asme- 
niniams kontaktams. Tačiau jos nebuvimą Vokietijoje kompensavo palyginti 
griežtai kontroliuojamos kilmės ir priklausomybės sąrašų knygos. Jos nebuvi- 
mą kompensavo ir tam tikras ugdymas. kuris remdamasis savo rango ir savo 
regiono visuomenės nuomone visada tiksliai informuodavo apie kiekvienos 
priklausančios šeimos kilmę, statusą daugialypėje aristokratijos hierarchijoje 
ir dabartinį prestižą. Pagaliau jos nebuvimą kompensavo gausūs neformalūs 
kryžminiai ir skersiniai ryšiai tarp tvirtai suręstų regioninių aristokratijos Vi- 
suomenių. Reikia pažymėti daugelio Vokietijos aristokratijos grupių ekskliu- 
zyvumą. Skirtingai nuo rūmų dvaro visuomenės Paryžiuje ir Londono Socien 
aristokratijos grupių. jis pasireiškė ne tik griežtu rangų skirtumų paisymu, bet 


95 


V. Etiketas ir ceremonialas 


gana dažnai ir visiška ..saviizoliacija“, daugiau ar mažiau griežtu buržua pa- 
šalinimu iš normalaus socialinio bendravimo. Šios specifinės daugelio Vokie- 
tijos aristokratijos grupių ekskliuzyvumo formos sutrukdė aristokratinėms el- 
gesio lytims daugiau ar mažiau plačiai įsiskverbti į buržuazinius sluoksnius. Šį 
reiškinį tam tikrą laiką galima buvo stebėti ir Prancūzijoje, ir Anglijoje. Aukštes- 
nieji Vokietijos buržuazijos sluoksniai perėmė savo aristokratijos vertybes tik 
palyginti ribotose srityse. Pavyzdžiu gali būti specifinė „garbės“ sąvoka, būdin- 
ga karininkams ir studentams. Profesinė buržuazija iš dalies perėmė (įsigalė- 
jusiu kalbėjimo apie tuos dalykus būdu) taip pat tradicinę panieką piniginiam 
pasipelnymui komercine veikla arba gyvenimui mieste, o jos atgarsis yra tokių 
sąvokų, kaip „sumiestėjimas“ (Verstūdterung) vartojimas netgi senųjų miesto 
buržuazinių sluoksnių kalboje. 

Galų gale ši vokiečių elitinių „gerų visuomenių“ įvairovė ir palyginti vie- 
ningos rangų ir statuso tvarkos nebuvimas pasireiškia ir miesto buržuazinėse 
„gerose visuomenėse“. Vokietijoje daug jų egzistavo ir tebeegzistuoja. Net kai 
Berlynas iškilo kaip imperijos sostinė, jo „gera visuomenė“ neįgijo persvaros 
kaip pavyzdį nustatantis centras. kuriam priklausymas jo nariams suteiktų ypa- 
tingą prestižą. Berlyno Society niekada nebuvo tokia vieninga ir neturėjo tokio 
pat prioriteto prieš visas provincijos „geras visuomenes“, kokį turėjo, pavyz- 
džiui, Londono Society, kurioje susitiko kaimo aristokratijos. rūmų dvaro aris- 
tokratijos, kaimo ir miesto buržuazijos elementai. Dauguma didesniųjų Vokie- 
tijos miestų išvystė ir ligi šiol tebeturi savo biurgerišką „gerą visuomenę“. 
Kiekviena iš jų turi savo vietinę rangų ir statusų hierarchiją. Gali atsitikti taip, 
kad atskira šeima bandys persikelti iš vienos „geros visuomenės“ į kitą, pavyz- 
džiui, — iš Miunsterio į visai kitaip organizuotą Hamburgo „gerą visuomenę“. 
Tačiau iki pat Naujausių laikų, kai šiuo priklausomybės aspektu pasidarė pa- 
stebimos tam tikros permainos, naujai atvykusiems iš pradžių būdavo nusta- 
tomas bandomasis laikotarpis. Bet kuriuo atveju jos paprastai gauna žemesnį 
rangą už „geras senas šeimas“. Nes kiekvienoje „geroje visuomenėje“ šeimų 
„amžius“ priklausomybės jai kaip respektabilių ir geros reputacijos šeimų truk- 
mės prasme yra nuopelnas, prestižo veiksnys, daug reiškiantis. nustatant šeimos 
vietą vidinėje „geros visuomenės“ statuso hierarchijoje. 

Tačiau nors skirtingų Vokietijos „gerų visuomenių“ pobūdis ir struktūra 
įvairuoja ir dažnai gana smarkiai skiriasi, egzistuoja (arba dar visai neseniai eg- 
zistavo) tam tikri vieningi priklausomybės kriterijai. Vienas būdingiausių jų 
kriterijų Vokietijoje buvo ir galbūt tebėra teisė stoti į dvikovą. Iš pradžių aris- 
tokratijos sluoksniuose. kur buvo stiprios karinės tradicijos. išsivystė asme- 
ninės garbės samprata. reikalaujanti ją su ginklu rankoje ginti nuo kitų to paties 
sluoksnio narių, o kitus buvo galima ignoruoti arba liepti tarnams gerai jiems 

įkrėsti —- kaip kartą atsitiko Voltaire'ui, kai jis įžeidusį jį aristokratą iškvietė į 
dvikovą. Ši samprata Vokietijoje paplito taip pat buržuaziniuose sluoksniuose, 
visų pirma tarp iš buržuazijos kilusių karininkų ir akademikų. Turinčiais teisę 
stoti į dvikovą buvo laikomi visi vyrai, pradedant Vokietijos aukštosios aris- 
tokratijos atstovais ir baigiant iš biurgerių kilusiais studentais. „senosios gvar- 
dijos“. studentų žemiečių ir kitų socialiai pripažintų korporacijų nariais, taip 
pat komersantais, — jeigu jie buvo atsargos karininkai. Įžeidus, jiems nebuvo 
galima atsakyti satisfakcijos ginklu — nesvarbu. iš kokio Vokietijos krašto jie 
buvo atvykę. Priklausomybė „gerai visuomenei". kuri buvo palyginti lengvai 
kontroliuojama aristokratijos atveju, susidūrus su buržuazinių sluoksnių at- 
stovais, būdavo nustatoma pagal priklausomybę tam tikram pulkui arba kor- 
poracijai, dažnai nulemdavusiai ir sekundantų pasirinkimą. Daugelio „gerų 
visuomenių“ įvairovę ir margumą kompensuodavo tas faktas, kad jas visas 
siejo turinčių teisę stoti į dvikovą visuomenė, kurią cementavo palyginti gerai 
žinomų korporacijų ir susivienijimų tinklas. Ši visuomenė apačioje atsiribojo 
nuo masės tų, kuriems nereikėjo duoti satisfakcijos. 


12. Šio lyginamojo ekskurso apie skirtingų šalių „gerų visuomenių“ 
skirtumus turėtų pakakti, kad vienos „geros visuomenės“ - ancien rėgime rūmų 
dvaro visuomenės — tyrimui turėtume plataus asociacijų rato kontekstą. Kaip 
matome, čia svarbu ne tai, ar „geros visuomenės“ fenomenas laikomas geru, 
arba ne, ir ar viena „gera visuomenė“ laikoma geresne už kitą. Šios rūšies ver- 
tinamieji klausimai tik užgožia žvilgsnį į tokių reiškinių „kaip“ ir „kodėl“. O 
kaip tik šie dalykai mus ir domina. 

Be to, tokie palyginimai leidžia geriau suprasti ir ypatingą rūmų dvaro 
žmonių priklausomybę nuo dominuojančios jų visuomenėje nuomonės. Kai ku- 
riose kitose „gerose visuomenėse“ egzistuoja galimybės išvengti visuomenės 
ir jos nuomonės spaudimo. Tačiau ancien rėgime rūmų dvaro visuomenė savo 
nariams nepaliko apskritai jokių atsitraukimo galimybių. Mat daugiau niekas 
negalėjo su ja susilyginti savo prestižu bei kaip konkretaus individo prestižo 
šaltinis. Ancien rėgime rūmų dvaro Žmogus negalėjo pakeisti vietos, palikti 
Paryžių arba Versalį, ir vis dėlto, perėjęs į kitą, daugiau ar mažiau lygiavertę vi- 
suomenę, būdamas to paties rango be prestižo nuostolių tęsti gyvenimą, kuris 
jo sąmonėje būtų toks pat prasmingas ir vertingas. Rūmų dvaro visuomenės 
žmonės tik toje vienoje visuomenėje galėjo išsaugoti tai, kas jų gyvenimą jų 
pačių akyse darė prasmingą ir kryptingą: savąją rūmų dvaro žmonių socialinę 
egzistenciją, distanciją nuo kitų, savo prestižą, kartu savo įvaizdžio, asmeninio 
identiteto branduolį. Jie eidavo į rūmus ne vien todėl. kad buvo priklausomi 
nuo karaliaus, bet liko priklausomi nuo karaliaus dėl to. jog tik vaikščiodami 

į rūmus ir gyvendami rūmų dvaro visuomenėje galėjo išsaugoti tą distanciją 
nuo visų kitų. nuo tos visuomenės priklausė jų sielos išganymas, jų, kaip rūmų 
dvaro aristokratų, prestižas — trumpai tariant, jų socialinė egzistencija ir as- 
meninis identitetas. Jeigu jiems visų pirma būtų rūpėję piniginės galimybės, 
jie savo tikslą lengviau būtų pasiekę komercine veikla arba kaip finansininkai, 
bet ne rūmuose. Tačiau kadangi jiems visų pirma rūpėjo išsaugoti savo elitišku- 
mą ir rangą rūmų dvaro visuomenėje, jie negalėjo išvengti lankymosi rūmuo- 
se ir nuolatinės tiesioginės priklausomybės nuo karaliaus. Vadinasi, jie neturėjo 
jokios galimybės išvengti rūmų dvaro nuomonės spaudimo. Kaip tik todėl, kad 
jie buvo visiškai, be jokių pasitraukimo galimybių susieti su šia visuomene, 
jiems kitų rūmų dvaro žmonių nuomonė ir ją išreiškiantis elgesys turėjo — tol, 
kol jie negalėjo pakelti perspektyvos prarasti savo kaip aristokratų socialinę 
egzistenciją — tą nepaprastą reikšmę, apie kurią kalbėjome. 

Taip būtinybė išlaikyti išorinę distanciją kiekvieną rūmų dvaro Žmogų 
susiejo su rūmais ir įtraukė į rūmų dvaro mechanizmą. Pačioje rūmų dvaro vi- 
suomenėje Žmogų pirmyn vijo konkurencijos jėga. Jeigu tą konkurenciją nag- 
rinėtume jos svarbiausio motyvo požiūriu, tai buvo konkurencija dėl prestižo. 
Tačiau tai buvo ne prestižas apskritai. Kadangi prestižo šansai buvo tiksliai 
suskirstyti laipsniais pagal hierarchinę šios visuomenės struktūrą, tai konku- 
rencija vyko dė! suskirstytų laipsniais prestižo šansų, arba, kitais žodžiais sa- 
kant, dėl laipsniais suskirstytų galios šansų. Nes žemesnis ar aukštesnis pres- 
tižas, Žmogaus turimas figūracijoje, kurią jis sudaro drauge su kitais žmonėmis, 
jo kotiravimas tarp kitų išreiškia jo svorį daugiapoliškame jo figūracijos įtampų 
balanse, jo didesnį ar mažesnį šansą daryti kitiems įtaką arba jai paklusti. 

Tačiau šioje visuomenėje prestižo šansais tapo viskas, kas apskritai at- 
lieka kokį nors vaidmenį žmonių tarpusavio santykiuose. Prestižo šansais pa- 
sidarė rangas. paveldimas postas ir „giminės“ senumas. Prestižo šansais tapo 
turimi ar įgyti pinigai. Karaliaus malonė, įtaka jo favoritei arba ministrams, prik- 
lausomybė tam tikrai klikai, karvedžio nuopelnai, esprit*, geras elgesys, vei- 
do grožis — visa tai tapo prestižo šansais, jungėsi atskirame individe ir lėmė jo 
vietą rūmų dvaro visuomenės vidinėje rangų hierarchijoje. 


13. Čia pasireiškia savita rūmų dvaro žmonių vertybinė nuostata ir elgesio 
būdas, kurį Saint-Simonas kartą apibūdino taip?!: rūmų dvare niekada nėra svar- 
bus pats dalykas, bet tik tai, ką jis reiškia tam tikrų asmenų atžvilgiu. Mes vėl 
matome tą prasmę, kurią rūmų dvaro aristokratijai turėjo etiketas ir ceremonia- 
las. Mums ši aparatūra gali pasirodyti tikrai beprasmiška, nes joje nematome 


* „Sąmojis“ (pranc.). 

jokio dalykinio atitikmens - kokios nors naudos ar tikslo už jos ribų, su kuriuo 
ji būtų susijusi: panašiai kaip ir mes kiekvieną asmenį esame linkę traktuoti jo 
dalykinės funkcijos požiūriu. Tačiau, kaip matome. rūmų dvaro visuomenė ak- 
centus sudėliojo kaip tik priešingai. Jeigu mes viską. kas asmeniška. mielai su- 
dalykiname arba sudaiktiname, tai rūmų dvaro žmonės dalyką suasmenina, 
nes jiems pirmiausia rūpi asmenys ir jų tarpusavio padėtis. Taip ir etiketui jie 
paklūsta ne kokio nors „dalyko vardan“. Dalyvavimas ir prestižo demonstravi- 
mas, distancija žemesniųjų atžvilgiu bei faktas, kad tą distanciją pripažino aukš- 
tesnieji pagal rangą — visa tai jiems buvo pakankamai savitiksliai dalykai. 
Etiketas tobulai išreiškia šį distancijos tarp savęs ir kitų nustatymą kaip tikslą 
sau. Tas distancijos taikymas buvo rūmų dvaro visuomenės veikimas. kai laips- 
niais suskirstyti prestižo šansai buvo sudėliojami į vieną visumą. Šio veikimo 
dalyviai jį atlikdami pademonstruodavo, kad jie yra šių prestižo šansų subjektai, 
o kartu parodydavo tą distancijos santykį, juos tarpusavyje jungusį ir vienus 
nuo kitų skyrusį. Taip jie savo veikimu patvirtindavo visiems žinomą rangų 
tvarką, tą akcijų rūmų dvare kursą, kurį jie vienas kitam nustatydavo. 

Kitaip sakant, praktikuojamas etiketas buvo rūmų dvaro visuomenės 
saviinscenizacija. Jame kiekvienam individui, visų pirma karaliui, kiti individai 
liudydavo jo prestižą ir jo santykinę galios poziciją. Bendrai veikiant pagal 
tam tikras taisykles atskirų žmonių elgesiu kitų žmonių atžvilgiu būdavo 1š- 
reiškiama visuomenės nuomonė, apibrėžianti konkretaus asmens prestižą. Taip 
bendrai veikiant yra tiesiogiai matomas ir egzistencinis konkrečių rūmų dva- 
ro Žmonių socialinis susaistymas. Be patvirtinimo elgesiu šis prestižas nieko 
nereiškia. Didžiulė vertė. teikiama prestižo demonstravimui, etiketo paisymui, 
yra ne „formalumų“. bet gyvybiškai būtiniausių rūmų dvaro žmogaus identitetui 
dalykų vertinimas. 

Tačiau dėl to. kad visuomenė visada rūpestingiausiai ir gausiausiai 
diferencijuoja ir niuansuoja jai gyvybiškai būtiniausią sferą, mes kaip tik čia, 
rūmų dvaro visuomenėje, aptinkame tokį subtilų susisluoksniavimą ir niuan- 
savimą. kuris svetimas profesinei buržuazinei visuomenei, įpratusiai prie paties 
rūpestingiausio visai kitų sferų diferencijavimo. Tas tikslumas, kuriuo remiantis 
organizuojama kiekviena ceremonija, ir kruopštumas, kai jaučiama ir apskai- 
čiuojama kiekvieno žingsnio prestižinė vertė, atitinka tą gyvybinės svarbos 
mastą, kurį etiketas ir elgesys apskritai turi rūmų dvaro žmogui. Kitame skyriuje 
turi būti parodyta. kodėl karalius ne tik aristokratiją. bet ir save patį pajungė 
etiketui. O šiame skyriuje turime dar suprasti motyvus ir suvaržymus, dėl kurių 
rūmų dvaro aristokratai prisirišo prie etiketo. o kartu ir prie rūmų dvaro. Ne 
viešpatavimo funkcijų vykdymas buvo pirminis suvaržymų šaltinis, nes Pran- 
cūzijos rūmų dvaro aristokratija dideliu mastu buvo atskirta nuo visų šios rūšies 

politinių funkcijų. Jų šaltinis nebuvo ir prieinami rūmų dvare piniginiai šansai. 
nes geresnius piniginius šansus buvo galima pasiekti kitais keliais. Pirminiai su- 
varžymai kilo iš būtinybės, su kuria susidūrė šie Žmonės: įsitvirtinti kaip rūmų 
dvaro aristokratams, atsiskiriant ir nuo niekinamų kaimo aristokratų, ir nuo val- 
dininkų aristokratijos, ir nuo liaudies bei išsaugoti arba padidinti kartą įgytą 
prestižą. Šias mintis turi iliustruoti trumpas pavyzdys. 

Karinėje stovykloje susitinka Anglijos karalius. ispanų grandai ir Prancū- 
zijos princas. Jam labai nepatinka laisva ispanų bendravimo su Anglijos kara- 
liumi maniera. Jis nusprendžia juos pamokyti. Kartu su karaliumi pasikviečia 
juos į svečius. Visi kartu įeina į patalpą. Nustebę svečiai mato indais nustatytą 
stalą, padengtą tik vienam asmeniui. Stovi viena vienintelė kėdė. Prancūzijos 
princas prašo Anglijos karalių sėsti prie stalo. Kiti svečiai turi stovėti, o Pran- 
cūzijos princas rengiasi patarnauti karaliui, stovėdamas už jo kėdės. Tai atitinka 
prancūzišką ceremonialą: karalius valgo vienas. kiti stovi deramu nuotoliu. 
Anglijos karalius protestavo, ispanus įžeidimas siutino. Namų šeimininkas už- 
tikrino, kad kai karalius kaip jam pridera pavalgys, likę svečiai kitoje patalpoje 
ras gausiai padengtą stalą. Aišku, šis princas nori etiketo apribojimų; nusiže- 
minimas ir atsitolinimas nuo karaliaus. kurio jis, kaip anglas. visai nereikalauja, 
yra jo paties, kaip princo, egzistencijos patvirtinimas. Jis nori, jog etiketo būtų 
laikomasi netgi čia. kur to nereikalaujama iš viršaus, nes distancijos karaliaus 
atžvilgiu nesilaikymas kelia pavojų, kad jo atžvilgiu distancijos nesilaikys rangu 
už jį Žemesni Žmonės. 


14. Taigi ištyrėme tam tikrą asmeninių ir socialinių ryšių, kurių tinkle 
gyvena rūmų dvaro žmonės. sluoksnį. Paaiškėjo. kad jį sudaro visai ne spec1a- 
lizuoti ekonominės priklausomybės ryšiai, nors. žinoma. ir ekonominiai apri- 
bojimų veiksniai veikia rūmų dvaro gyvenimo struktūrą. Prestižo ir distancijos 
siekis negali būti paaiškintas ekonominių šansų siekimu. nors jam ir sudarė 
galimybes tam tikra ekonominė situacija. Luominis rūmų dvaro Žmogaus etosas 
nėra užmaskuotas ekonominis etosas, tačiau iš esmės nuo jo skiriasi. Egzista- 
vimas išlaikant distanciją ir prestižo spindesį. t. y. rūmų dvaro žmogaus egzis- 
tencija tokiam žmogui! yra savaiminis tikslas. 

Čia susiduriame su nuostata. kai sociologinė analizė yra reikšminga ir 
už mūsų tiesioginės temos ribų. Galima konstatuoti struktūrinį dėsningumą, 
galiojantį kiekvienai bent kiek stabiliai elitinei. t. y. išsiskiriančiai grupei. kastai 
ar visuomenės sluoksniui, kurie susiduria su spaudimu iš apačios. o dažnai - ir 
iš viršaus: pati priklausomybė elitiniam socialiniam vienetui jam arba jo nariams 
iš dalies arba absoliučiai yra savaiminė vertybė arba savaiminis tikslas. Tad dis- 
tancijos išlaikymas tampa lemiamu jų elgesio varikliu arba matrica. Tokios eg- 

zistencijos vertė ja gyvenančiam žmogui nereikalauja jokio pagrindimo, visų 
pirma jokio paaiškinimo, apeliuojančio į naudą. Neklausiama apie kokią nors 
tolesnę šiapusę tokios egzistencijos prasmę. Visur, kur visuomenėje esama to- 
kių elitinių tendencijų, pasireiškia tas pats fenomenas. 

Šis struktūrinis dėsningumas, šis socialinės egzistencijos savaiminis ver- 
tingumas, nereflektuotas egzistencializmas lemia tokių elitinių vienetų koncep- 
tualią aparatūrą, visą jų mąstymą. Simboliai arba idėjos. kuriomis tokie socia- 
liniai vienetai išreiškia savo elgesio tikslą arba motyvus, visuomet turi prestižo 
fetišų pobūdį; juose tarsi substancializuotu arba sutelktu pavidalu glūdi visas 
prestižas, į kurį ši visuomenė pretenduoja savo elitinio egzistavimo pagrindu. 

Šiame kontekste pakaks dar kartą nurodyti „garbės“ simbolį kaip elgesio 
motyvą. Iš jo kylantys suvaržymai yra spaudimas apsaugoti jo turėtojų būtį 
kaip socialiai distancijuotą būtį. Garbė yra sau pakankama, ji išaukština jos tu- 
rėtojų būtį; ją nei įmanoma, nei reikia pagrįsti kuo nors kitu už jos ribų. Mes 
skiriame rūmų dvaro žmogaus luominį etosą, šiame kontekste panaudodami 
kaip pavyzdį „garbės“ ir „prestižo“ motyvus profesinių buržuazinių sluoks- 
nių ekonominio etoso ir jų motyvacijos naudos sumetimais. Tačiau tam tikromis 
sąlygomis pirmojo etoso elementai kartais persmelkia arba susikryžiuoja su 
antruoju. Kai tik profesiniuose buržuaziniuose sluoksniuose pradeda reikštis 
užsidarymo. elitinės tendencijos, jos ir čia išreiškiamos prestižo simboliais, 
kuriais siekiama apsaugoti užsidarančios grupės kaip distancijuotos grupės 
būtį ir kartu ją išaukštinti. Šiuose simboliuose ta būtis vaizduojama kaip sa- 
vaiminis tikslas su prestižo nimbu., nors profesiniuose buržuaziniuose sluoks- 
niuose naudos vertybės. ekonominiai interesai visada tiesiogiai susimaišo su 
prestižo vertybėmis. Ir būtent dėl to taip įdomu ištirti rūmų dvaro visuomenės 
struktūrą ir vidinius ryšius. Nes motyvacija prestižu, kuri šiandien yra viena iš 
daugelio ir dažniausiai nėra pirminė. čia, rūmų dvaro visuomenėje, kaip matė- 
me, turi visišką ir neribotą pirmenybę. Luominis etosas čia dar aiškiai ir ryškiai 
skiriasi nuo profesinių buržuazinių sluoksnių ekonominio etoso. 

Remdamiesi tokiu kontekstu turime suprasti ir etiketą. Jam nereikia jokio 
pagrindimo nauda. Jame rūmų dvaro visuomenė save vaizduoja pačiai sau, 
kiekvienas individas atskiria save nuo kiekvieno kito. visi kartu atskiria save 
nuo nepriklausančiųjų ir taip kiekvienas skyrium ir visi kartu patvirtina savo 
egzistavimą kaip savaiminę vertybę““. 


15. La vie de la cour est un jeu sėrieux. mėlancoligue. gui appligue: 
il faut arranger ses piėces et ses batteries, avoir un dessein, le suivre, parer 
celui de son adversaire. hasarder guelguefois, et jouer de caprice; et aprės 
toutes ses rėveries et toutes ses mesures on est ėchec. guelguefois mat“. 

Rūmų dvaro visuomenėje gyvenimas nebuvo taikus. Gausybė žmonių 
buvo nuolatos ir negrįžtamai įtraukti į jos sferą. Jie darė vieni kitiems spaudimą, 
kovojo dėl prestižo šansų, dėl vietos rūmų dvaro prestižo rangų hierarchijoje. 
Nesiliovė aferos, intrigos, kivirčai dėl rangų ir malonės. Kiekvienas priklausė 
nuo kitų, visi — nuo karaliaus. Kiekvienas galėjo pakenkti kiekvienam. Kas tu- 
rėjo aukštą rangą, kitą dieną smuko. Jokių garantijų nebuvo. Kiekvienas turė- 
jo ieškoti sąjungos su kitais žmonėmis, kurie buvo kuo aukščiau kotiruojami, 
vengti nereikalingo susipriešinimo, tiksliai apgalvoti kovos su neišvengiamais 
priešais taktiką, kuo tiksliau dozuoti distanciją ir artumą elgiantis su kitais pri- 
klausomai nuo savo padėties ir kotiravimo““. 

Dėl šių struktūros bruožų rūmų dvaro visuomenė ypač stipriai suformavo 
kitus savo žmonių bruožus, ne tuos, kuriuos suformuoja buržuazinė-industrinė 
visuomenė. Kai kuriuos iš jų nurodysime. 


1) Žmonių stebėjimo menas 

Tai ne „psichologija“ moksline prasme, bet tas iš rūmų dvaro gyvenimo 
būtinybės išaugantis sugebėjimas suprasti žmonių charakterį, motyvus, gabu- 
mus ir ribotumus. Reikia matyti, kaip šie žmonės savo mintyse tyrinėja kiekvie- 
no kito gestus ir žodžius, kaip jie kruopščiai tikrina visus kitų žmonių veiksmus, 
ieškodami juose slypinčios prasmės, ketinimų, reikšmės. 

Vienas pavyzdys iš daugelio: 

Je m'apercus bientot, - Saint-Simonas kartą rašo apie vieną Žmogų, — 
gu'il se refroidissait; je suivis de V oeil sa conduite a mon ėgard pour ne me pas 
meprendre entre ce gui pouvait etre accidentel dans un homme charge d affaires 
epineuses el ce gue į en soupconnais. Mes soupcons devinrent une ėvidence 
gui me firent retirer de lui tout a fait sans toutefois faire semblant de rien“. 


Šitas rūminis žmonių stebėjimo menas yra tuo artimesnis tikrovei, kad 
jis niekada nebūna nukreiptas stebėti pavienį žmogų - kaip būtybę, kuri 
esminius principus ir bruožus gauna iš savęs. Priešingai, rūmų dvaro pasaulyje 
žmogus visada yra stebimas savo socialiniame kontekste, kaip žmogus pagal 
savo santykius su kitais. Taip pat ir čia pasireiškia rūmų dvaro žmogaus visiškas 
susisaistymas su savo visuomene. Tačiau šis žmonių stebėjimo menas yra 
pritaikomas ne tik kitiems, jis tinka ir pačiam stebėtojui. Čia išsivysto specifi- 
nė savistabos forma. Ou'un favori s observe de fort prės,. - sako La Bruyėre““. 
Savistaba ir kitų žmonių stebėjimas yra vienas kito atitikmenys. Čia susiduria- 
me ne su savo „vidaus“ stebėjimu, kaip yra savistabos. visų pirma kylančios iš 
religinių motyvų, atveju. Tai ne pasinėrimas savyje kaip izoliuotoje būtybėje. 
kad Dievo vardan būtų patikrinti ir disciplinuoti patys slapčiausi impulsai. Tai 

savęs stebėjimas, siekiant save disciplinuoti socialiniame draugijos bendravime: 

Un homme gui sait la cour est maitre de son geste, de ses vieux, de son 
visage; il est profond. impėnetrable: il dissimule les mauvais offices, sourit a 
ses ennemis. contraint son humeur, dėguise ses passions. dėment son coeur. 
parle. agit contre ses sentimenits*. 

Be to, čia nebuvo nieko, kas galėtų žmones skatinti klaidinti save dėl 
savo veiklos varomųjų jėgų. Priešingai. Žmogus čia buvo priverstas už kitų žmo- 
nių išoriškai užmaskuoto ir kontroliuojamo elgesio ieškoti jo slaptųjų motyvų 
ir varomųjų jėgų. Jis pražūdavo, jeigu nesugebėdavo už beaistrės kitų su juo 
dėl prestižo konkuruojančių žmonių laikysenos atskleisti jų varomųjų afektų 
1r interesų. Rūmų dvaro žmogus taip pat turi nusimanyti apie savo paties aistras, 
kad galėtų jas sėkmingai nuslėpti. Ne tik profesinės buržuazinės-kapitalisti- 
nės konkurencijos erdvėje, bet iš pradžių jau rūmų dvaro konkurencijos erdvėje 
susiformavo požiūris, kad egoizmas yra žmogiškosios veiklos variklis. Iš šios 
erdvės kilo pirmieji Naujaisiais laikais atviri žmonių afektų aprašymai. Prisi- 
minkime, pavyzdžiui, La Rochefoucauld „Maksimas“. 

Žmonių stebėjimo meno atitikmuo yra žmonių vaizdavimo menas. Rūmų 
dvaro žmogui knyga, taip pat ir rašymas turėjo visai kitokią prasmę nei mums. 
Jis nekėlė sau tikslo pateikti kokią nors pateisinančią arba priežastingai pa- 
grindžiančią saviinterpretaciją ir pasakojimą apie save. Tai, kas anksčiau buvo 
pasakyta apie rūmų dvaro žmogaus nuostatą savo paties atžvilgiu, taip pat ga- 
lioja ir čia. Saviinterpretacija ir savęs vaizdavimas buvo vertingi savaime, juos 
nei reikėjo, nei buvo galima pagrįsti arba pateisinti. 

Rūmų dvaro žmogus save visų pirma vaizdavo kalbėjimu ir veikla - tam 
tikros ypatingos rūšies veikla. Ir jo knygos yra ne kas kita, kaip tiesioginiai 
socialinio gyvenimo organai': jas sudaro pokalbių ir aukštuomenės žaidimų 
fragmentai arba, kaip daugelyje rūmų dvaro žmonių memuarų, neįvykę dia- 
logai, pokalbiai, kuriems dėl vienų ar kitų priežasčių stigo pašnekovų; todėl 
rūmų knygos ypač gerai ir betarpiškai išsaugojo tą nuostatą, kurios šie žmonės 
laikėsi pačiame gyvenime. 

Kadangi žmonių stebėjimas buvo gyvybiškai vienas svarbiausių rūmų 
dvaro žmonėms menų. tai suprantama, kad jų memuaruose, laiškuose ir aforiz- 
muose Žmonių vaizdavimo menas pasiekė aukštą tobulybės laipsnį. 

Daug rašytojų iki pat pačių Naujausių laikų tęsia kelią, kuris Prancūzi- 
Joje rūmų dvaro visuomenėje buvo nutiestas prancūzų rašytojams ir prancūzų 
literatūrai. Čia nėra galimybių išnagrinėti šio reiškinio priežasčių, bet jos ma- 


* „Zmogus. pažįstantis rūmus. yra savo gestų. akių ir savo veido valdovas: jis yra gilus. 
nepermatomas: jis slepia blogus darbus. šypsosi priešams, valdo savo nuotaiką. slepia aistras. 
neklauso širdies. veikia prieš savo jausmus“ (pranc.). 

žų mažiausiai iš dalies gali būti susijusios su Paryžiaus „gerosios visuomenės“ 
kaip tiesioginės rūmų dvaro papročių įpėdinės išlikimu taip pat ir porevoliu- 
ciniais laikais“. 


2) Bendravimo su žmonėmis menas 

Žmonių stebėjimą rūmų dvare motyvuoja. kaip jau pasakyta, ne teorinių 
svarstymų teikiamas džiaugsmas, bet tiesiogiai socialinės egzistencijos būti- 
nybė, socialinio bendravimo reikalavimai. Žmonių stebėjimas buvo toks pat 
bendravimo su žmonėmis pagrindas, kaip ir šis pagrindė pirmąjį. Pirmasis tu- 
rėjo būti patikrintas antruoju, kuris savo ruožtu apvaisino pirmąjį. Todėl ir 
bendravimas su žmonėmis yra tiksliai apskaičiuotas, priklausomai nuo „„ben- 
draujančiojo“ tikslų. Šį bendravimo su žmonėmis strategijos apskaičiavimą 
gali kaip iliustracija paaiškinti pavyzdys. Tai pasakojimas apie Saint-Simono 
pokalbį su tuometiniu dofinu, Liudviko XIV anūku“. Kaip sako pats Saint- 
Simonas, būsimajam karaliui jis norėjo parodyti, kaip paties Saint-Simono kastą 
(hercogus ir perus) žemina „grandai“ iš viršaus ir apačios: viena vertus, kraujo 
princai, taip pat ir karalius, kita vertus, ministrai. 

Štai kaip elgiasi Saint-Simonas: 

Je m'etais principalement proposė de le sonder sur tout ce gui intėresse 
notre dignitė; je m'appliguai donc a rompre doucement tous les propos gui 
s'ecartaient de ce but, a v ramener la conversation, et la promener sur tous les 
differents chapitres [...). Je la touchai la dessus par ce gue j'avais reconnu de 
sensible en lui sur ce points!“ [...]. Je le fis souvenir de la nouveautė si ėtrange 
des prėtentions de V ėlecteur de Baviėre avec Monseigneur [...). Je lui fis faire 
les rėflexions naturelles sur le tort extrėme gue la tolėrance de ces abus faisait 
aux rois et a leur couronne [...). Je lui montrai fort clairement gue les degrės 
de ces chutes ėtaient les notres [...|*!. 

Je vins aprės a la comparaison des grands d" Espagne avec les ducs- 
pairs et verifiės, gui me donna un beau champ [...]. Me promenant ensuite en 
Angleterre, chez les rois du nord et par toute V Europe, je dėmontrai sans 
peine gue la France seul. entre tous les ėtats gui la composent, souffre en la 
personne de ses grands ce gue pas un des autres n'a jamais tolėrė |[...|. Le 
Dauphin, activement attentif. goutait toutes mes raisons, les achevat souvent 
en ma place, recevait avidement V impression de toutes ces veritės. Elles furent 
discutėes d'une maniėre agrėable et instructive [...). Le Dauphin [...) prit 
feu““? [...] et gėmit de V ignorance et du peu de rėflexion du roi. De toutes ces 
diverses matiėres, je ne faisais presgue gue les entamer en les prėsentant 
successivement au Dauphin, et le suivre aprės pour lui laisser le plaisir de par- 
ler, de me laisser voir gu'il ėtait instruit, lui donner lieu d se persuader par 

lui-mėme, a s ėchauffer. a se piguer. et a moi de voir ses sentiments, sa maniėre 
de concevoir et de prendre des impressions, pour se profiter de cette con- 
naissance, et augmenter plus aisėment par les mėmes voies sa conviction el 
son feu. Mais cela fait sur chague chose, je cherchais moins a pousser les 
raisonnements et les parenthėses gu'a le conduire sur d autres objets, afin de 
lui montrer une modėration gui animat sa raison, sa justice, sa persuasion 
venue de lui-meme, et sa confiance, et pour avoir le temps aussi de le sonder 
partout et de V imprėgner doucement et solidement de mes sentiments et de 
mes vues sur chacune de ces matieres, toutes distinctes dans la mėme |...)*. 
Daug kas šiame pokalbyje, žinoma, būdinga šiai vienai vienintelei si- 
tuacijai: aristokratas opozicionierius siekia užmegzti ryšį su kronprincu, kurio 
padėtis skatina jį laikytis opoziciškai. Situacija yra pavojinga, ypač Saint-Simo- 
nui. Jis turi kruopščiai ištirti princo nuostatas, kad žinotų, kiek toli jis gali eiti. 
Tačiau tas būdas, kaip jis tai daro, būdingas apskritai ir rūmų dvaro žmonių ben- 
dravimo manierai. Saint-Simono pasakojimas pirmiausia parodo tą nepap- 
rastą sąmoningumą, su kuriuo jis siekia savo tikslo, o kartu tą džiaugsmą dėl 
meno, kai jis susidoroja su uždaviniu. Tas pasakojimas aiškiai parodo, kaip ir 
kodėl būtent tas, kieno rangas buvo palyginti žemesnis, tampa ypatingu pokal- 
bio taktikos meistru. Kaip jau sakyta, tokiame pokalbyje jam gresia didžiausias 
pavojus. Princas tam tikru mastu visada gali sulaužyti tikslingas rūminio po- 


* „Mano pagrindinis tikslas buvo sužinoti jo nuomonę visais klausimais. kurie liečia 
mūsų luomo orumą; todėl aš stengiausi mandagiai nutraukti pokalbį visomis temomis. kurios ve- 
dė į šalį nuo šio tikslo. grąžinti jį atgal ir eiti jį per visus skirtingus skyrius [...]. Aš pradėjau 
nuo tų punktų. apie kuriuos žinojau. kad jis jiems yra jautrus. [...] Jam priminiau tas naujas 
keistas Bavarijos kurfiursto pretenzijas Monsinjorui [-..]. Aš jį paskatinau natūraliai susimąs- 
tyti apie kraštutinę žalą. kurią pakantumas dėl tokių piktnaudžiavimų daro karaliams ir jų 
karūnai. [...]. Aš jam labai aiškiai parodžiau. kad šio nuosmukio laiptai yra tie patys. kuriais 
einame mes (...]. 

Po to perėjau prie Ispanijos grandų ir mūsų hercogų bei perų padėties palyginimo ir 
įsitikinau, jog tai man suteikė puikų lauką [...]. Po to aš keliavau į Angliją, pas Šiaurės šalių ka- 
ralius. per visą Europą ir be vargo parodžiau. kad iš visų Europos šalių tiktai Prancūzijoje 
didikai kenčia taip, kaip jokiose kitose šalyse niekada nebūtų toleruojama [...]. Šios tiesos pa- 
darė gyvą įspūdį Dofinui. kuris aktyviai klausė, jausdamas pasitenkinimą mano samprotavimais 
ir dažnai juos užbaigdamas vietoj manęs. Jos buvo svarstomos maloniai ir pamokomai [...]. 
Dofinas [...] įsikarščiavo [-..] 1r skundėsi karaliaus nežinojimu bei dėmesio stoka. Dėl to aš ne- 
dariau beveik nieko daugiau. tik jų nuoseklų pristatymą Dofinui. Toliau tereikėjo sekti paskui 
Ji. paliekant jam malonumą kalbėti ir stebint, kaip jis pats prieina prie tų pačių išvadų. Tereikėjo 
leisti jam save įtikinti. karščiuotis, rodyti sąmojį. Man beliko stebėti jo jausmus. jo mąstymo ir 
įspūdžių suvokimo būdą. kad galėčiau pasinaudoti šiomis žiniomis ir dar lengviau tais pačiais 
būdais sustiprinčiau jo įsitikinimus ir jo įsikarščiavimą. Bet taip buvo su kiekviena tema. Aš ne 
tiek ieškojau argumentų ir išlygų. kiek vedžiau jį prie vis kitų dalykų. kad parodyčiau saikin- 
gumą. kuris įkvėpė jo protą. teisingumą. jo paties įsigytus įsitikinimus ir pasitikėjimą, kad 
turėčiau laiko jį ištirti visais punktais bei maloniai ir tvirtai pripildyti jį savo jausmais bei 
mintimis apie kiekvieną dalyką. susijusį su ta pačia tema [-...]“ (pranc.). 

kalbio žaidimo taisykles: jeigu jam patinka. dėl bet kokios priežasties jis gali 
nutraukti pokalbį ir santykius, daug neprarasdamas. Tačiau Saint-Simonui nuo 
to pokalbio baigties priklauso nepaprastai daug. todėl jam gyvybiškai svarbu 
veikti čia su kuo didesne savitvarda ir apgalvotumu. tačiau taip, kad jų negalė- 
tų pajusti pokalbio partneris. Žmogus. kurio vidinė laikysena. vidinė įtampa 
išoriškai pasireiškė, pavyzdžiui, regima mėšlungiškai įtempta išorinė laikyse- 
na, tokioje situacijoje tučtuojau pralaimi. Šio rūminio bendravimo aukščiausias 
priesakas yra beveik nepastebimai ir lengva ranka aukštesnio rango pokalbio 
partnerį nukreipti ten. kur jį norima nuvesti. Čia draudžiami gestai, kartais ga- 
lintys būti naudingi pokalbyje tarp santykinai savarankiškų ir vienodo rango 
pokalbio partnerių, taigi, pavyzdžiui. komerciniame arba pilietiniame-moks- 
liniame pokalbyje. Čia draudžiamas ir tiesioginis ar netiesioginis savojo pro- 
tingumo pabrėžimas, bet tokia kalbėjimo maniera „koks aš šaunus vaikinas“. 
Viena Graciano maksima turi antraštę: Ne parler jamais de soi-mėme"“. Tai ati- 
tinka būtinybę ne tik niekada neišleisti iš akiračio bendros partnerio sociali- 
nės situacijos su visomis jos pokalbio pasekmėmis. tačiau nuolat atsižvelgti 
1r apskaičiuoti pokalbio metu nepaliaujamai besikeičiančią aktualią. dabartinę 
pokalbio partnerių figūraciją. Tad kasdieniame rūmų dvaro visuomenės gy- 
venime ugdomas tas menas, kurį vadiname žodžiu „diplomatija“, charakterin- 
gu būdu susiaurindami sąvoką. Šio meno labai vaizdingas pavyzdys yra Saint- 
Simono pokalbis su dofinu. Hierarchiškai suskirstyta „geroji visuomenė“ dėl 
specifinės struktūros kiekviename iš savo Žmonių daugiau ar mažiau išreikš- 
tu pavidalu išugdo ir priverčia juos turėti savybes. kurias šiandien visiems aki- 
vaizdžiai reikalaujama turėti tik iš šalies atstovų užsienyje, o didėjančiu mas- 
tu — taip pat ir didelių koncernų ar partijų derybose. 

Be to. rūminio bendravimo analizė leidžia naujai suprasti, kodėl paša- 
liniam, iš profesinės buržuazinės visuomenės ir ypač iš Vokietijos kilusiam 
stebėtojui atrodo, kad rūmų dvaro visuomenėje, taip pat jos stipriai paveiktoje 
Prancūzijos visuomenėje elgesio aspektas „kaip“ visada yra stipriau akcentuo- 
jamas, palyginti su elgesio aspektu ..kas“. Jau aukščiau tam tikru aspektu bu- 
vo atskleistos šios „išorinės pusės“, „kaip“ akcentavimo šaknys, slypinčios 
tos visuomenės struktūroje: tai, ką mes vadiname „išoriškumu“, „formalizmu“, 
išreiškia pirmenybę. kurią viskas, kas yra arba įvyksta. turi ryšium su asmens. 
tai darančio arba tai liečiančio, statuso ar galios šansais santykiuose su kitais. 
Dėl to šis elgesys, aprašomas tik labai netiksliai, kai sakoma, kad jis yra „„for- 
malus“ arba akcentuoja „kaip“. atsiskleidžia kaip priešingybė profesinių bur- 
žuazinių papročių sudalykinimui arba sudaiktinimui, kuriame „kas“ turi pir- 
menybę prieš „kaip“. tai (dažnai tik tariamai) „dalykas“ reiškia viską, 0 „asmuo“ 
ir į asmenį nukreipta elgesio .„forma“ yra mažai reikšminga. 

Kažką panašaus stebime ir čia, Saint-Simono ir dofino pokalbyje, kurį 
pateikėme kaip pavyzdį. Šiame pokalbyje savo taktika Saint-Simonui labiau- 
siai rūpi užsitikrinti sau kuo didesnę reikšmę bei galią. jis siekia įgyti dofino 
pasitikėjimą. sudaryti su juo sąjungą. Tai. kas kaip atrodo. yra „dalykas“ — 
nusiskundimas dėl jo kastos pažeminimo — tuo pačiu metu yra kažkas nepa- 
prastai „asmeniška“. Tačiau kadangi dėl rūmų dvaro visuomenės struktūros 
Saint-Simonas gali įgyti didesnę įtaką tik kruopščiai atsižvelgęs į to. kuriam 
jis nori daryti įtaką. situaciją — tik jeigu jis visada atsižvelgia į pašnekovo 
interesus, jo paties įtakos siekį — tai čia elgesio „kaip“ įgyja tą didelę reikšmę 
ir ypatingą apdailą. Šio ir panašių pokalbių tikslas niekada nėra vien koks nors 
dalykinis tikslas. kuris išaiškėja pabaigoje, pavyzdžiui, kaip sutarties pasirašy- 
mas. Tai visada kartu yra ypatingo santykio tarp abiejų partnerių sukūrimas. 
Todėl šis bendravimas su žmonėmis niekada nėra vien priemonė tikslui, bet jis 
visada turi taip pat ir tikslo sau bruožų: kovinio žaidimo su partneriu forma ir 
taktika, jo eigos „„kaip“'“* nuolatos reikalauja išmėginti jų jėgų santykį. Jeigu 
jie abu taip patenkina savo interesus, šis išmėginimas gali konsoliduotis pa- 
lyginti pastoviu ryšiu. 

Taip pat ir profesinis buržuazinis žmogus. pavyzdžiui. komersantas, tu- 
ri savo specifinį bendravimo su žmonėmis būdą ir taktiką. Tačiau jam tik retai 
pats Žmogus, visas žmogus yra svarbus tokiu mastu, kaip tai yra rūmų dva- 
riškiui. Šis apskritai su kiekvienu kitu savo visuomenės nariu susijęs visą 
gyvenimą trunkančiu ilgalaikiu ryšiu; visi rūmų dvaro žmonės daugiau ar ma- 
žiau (priklausomai nuo jų padėties rūmų dvaro visuomenėje) yra vienas kitam 
draugai, priešai arba laikosi palyginti neutraliai ir negali šių santykių išvengti. 
Jau todėl jie visada kiekvienąkart susitikę turi būti maksimaliai atsargūs. Tad 
atsargumas arba santūrumas yra vienos svarbiausių rūmų dvaro žmonių ben- 
dravimo dominantės. Kaip tik todėl. kad šioje visuomenėje visi santykiai būti- 
nai yra ilgalaikiai. vienas vienintelis neapgalvotas žodis gali turėti ilgalaikių 
pasekmių. Užtat profesionalai buržua paprastai kur kas didesniu mastu ben- 
drauja, siekdami tam tikro apibrėžto ir dalykiniu atžvilgiu tiksliai apriboto tiks- 
lo. Kitas žmogus juos domina visų pirma kaip tiesiogiai ar netiesiogiai susijęs 
su tam tikra, per kiekvieną susitikimą aiškia dalykine vertybe ir tik po to kaip 
asmuo. Jeigu tie dalykiniai šansai, kuriuos vienas iš jų siūlo kitam, daugiau 
nebeatrodo pakankamai palankūs. žmonės nebesusitinka, jų ryšys nutrūksta, 
jie greitai išsiskiria. Profesiniame žmonių bendravime. kitaip negu rūminia- 
me, lemiamą reikšmę turi žmonių santykių nutraukiamumas ir jų laikinumas. 
Kaip žinome, taip pat nenutraukiamais laikomus privačius santykius profesinė- 
se buržuazinėse visuomenėse vis didesniu mastu paliečia bendras asmeninių 
santykių nutraukiamumas ir kintamumas profesinėje erdvėje. 

3) Rūminis racionalumas (afektų tramdymas dėl tam tikrų gvvvbiškai 
svarbių tikslų) 

Tai, kas „protinga“ arba ..racionalu“. priklauso nuo visuomenės struktū- 
ros. Ką mes sudaiktindami vadiname „.protu“ arba ratio. visada pasirodo avan- 
scenoje tada, kai prisitaikymas prie tam tikros visuomenės ir savirealizacija 
bei įsitvirtinimas joje reikalauja tam tikro specifinio numatymo ar apskaičia- 
vimo, o kartu trumpalaikių individualių afektų sulaikymo. Kvantifikuojantis 
išankstinis apskaičiavimas arba racionalumas yra tiktai ypatingas platesnio 
reiškinio atvejis. Maxas Weberis religijos sociologijos raštuose parodė, kad ra- 
cionalumas yra būdingas ne vien profesiniam buržuaziniam žmogui. Tačiau 
ligi šiol nebuvo pakankamai aiškiai pabrėžiama, kad ir Vakaruose šalia profe- 
sinio buržuazinio-kapitalistinio racionalumo gimė, egzistavo ir, ko gero, tebeeg- 
zistuoja taip pat kiti racionalumo tipai, nulemti iš kitų visuomeniškai būtinų 
aplinkybių. 

Su vienu iš šių neburžuazinių racionalumo tipų susiduriame, tyrinėda- 
mi rūmų dvarą. Jau buvo pateikta nemažai specifinio rūminio racionalumo pa- 
vyzdžių. Tikslus namui priderančio dydžio ir papuošimo būdo apskaičiavimas, 
lever ir etiketo apskritai organizacija, karaliaus savitvarda Saint-Simono atžvil- 
giu coucher situacijoje ir kt.!““ 

Lengva pastebėti, kodėl ši nuostata gyvybiškai svarbi rūmų dvaro žmo- 
nėms: afektų iškrovos dozes sunku apskaičiuoti. Tokia iškrova atskleidžia 
tikruosius tam tikro asmens jausmus tokiu mastu, kad ji, nebūdama apskaičiuo- 
ta, gali pakenkti; ji galbūt duoda kozirius į rankas konkurentams dėl malonės 
ir prestižo. Galų gale ir visų pirma tokia iškrova yra pralaimėjimo ženklas; kartu 
ženklas padėties, kurios rūmų dvaro žmogus labiausiai bijo. Taigi konkurenci- 
nė kova rūmų dvaro gyvenime verčia tramdyti afektus, reikalauja tiksliai ap- 
skaičiuotos ir niuansuotos laikysenos bendraujant su žmonėmis. Figūracijos 
struktūra, šios visuomenės narių socialinio bendravimo struktūra paliko jos na- 
riams palyginti siaurą erdvę spontaniškai jausmų raiškai. Idant gyvenimas, 
t. y. žmonių bendravimas. taptų apskaičiuojamas, buvo panaudota (kaip paro- 
dyta aukščiau) priemonė, visiškai analogiška tai, kurią naudodavo ekonominė 
visuomenė, kai ji norėdavo darbo eigą padaryti apskaičiuojama: ji jos nepa- 
tikėdavo papročiui, atsitiktinumui arba atskirų žmonių nuotaikai. Priemonė bū- 
davo padaroma nepriklausoma nuo besikeičiančių individualybių ir nuo jų 
privačių asmeninių santykių permainų; ji buvo organizuojama ir išskaidoma į 
dalinius procesus. Organizacija darbo eigą padarydavo apžvelgiamą. Kadan- 
gi viskas visada vykdavo tuo pačiu būdu nepriklausomai nuo individualybės 
pokyčių, darbo eigos visuma darėsi apskaičiuojama, o jos išskaidymas į dalinius 
procesus kapitalistinėje visuomenėje įgalino tiksliai nustatyti piniginę kiekvieno 

žingsnio vertę — tiksliai taip. kaip rūmų dvaro visuomenė nustatė kiekvieno 
žingsnio prestižo vertę. Intensyvus etiketo. ceremonialo. skonio. rūbų, laikyse- 
nos ir net pokalbių formos detalizavimas turėjo tą pačią funkciją. Kiekviena 
smulkmena buvo nuolat parengtas kovos dėl prestižo instrumentas, o formos 
detalizacija padėjo ne vien demonstratyviai reprezentacijai ir tarpusavio kovai 
dėl statuso ir galios, išorinei distancijai nustatyti. tačiau taip pat ir distancijų 
mintiniam gradavimui. 

Profesinis buržuazinis. industrinis racionalumas kilo iš ekonominių ryšių 
suvaržymų; jis padarė apskaičiuojamus visų pirma privačiu arba viešu kapitalu 
grįstus galios šansus. Rūminis racionalumas kilo iš elito susisaistymo sociali- 
nio bendravimo ryšiais; visų pirma jis leido numatyti žmonių elgesį ir prestižo 
šansus kaip galios instrumentus. 


16. Visuomenės ir asmenybės struktūrų ryšio, kurį čia stebime, pasek- 
mės svarbios ateičiai. 

Meno stilius, mūsų vadinamas „„klasicizmu“, yra tos pačios nuostatos 
išraiška. Tiksli, šalta ir aiški struktūros artikuliacija, kruopštus poveikio ir pres- 
tižo apskaičiavimas, jokių neapskaičiuotų puošmenų, jokios erdvės neap- 
skaičiuotai jausmų raiškai nebuvimas — visa tai matome ir čia. Visai panašius 
pastebėjimus galime suformuluoti ir apie klasicistinę prancūzų dramą. Pir- 
miausia ji ne poilsio dienos pramoga, bet tiesioginis rūmų dvaro visuomenės 
socialinio gyvenimo elementas. Žiūrovai sėdi scenoje. užima galą ir kulisus. 
Visa tai, kas tarp jų deklamuojama. yra tokios pat išmatuotos ir apgalvotos 
struktūros, kaip ir visas rūmų dvaro gyvenimas. Galimos stiprios aistros, ta- 
čiau uždrausti stiprūs aistrų proveržiai. Svarbiausias yra ne pjesės turinys — 
jam beveik visada panaudojama seniai žinoma medžiaga. Svarbus ir manieros, 
kaip veikėjai susidoroja su savo likimu. sprendžia savo konfliktus, subtilumas: 
taip pat kaip ir rūmų dvaro visuomenės, kuri davė toną visiems aukštesnie- 
siems sluoksniams, gyvenime didžiausią reikšmę turėjo būdas, maniera, kaip 
Žmogus susidoroja su tam tikra situacija. Rūmų dvaro visuomenė iš esmės bu- 
vo izoliuota nuo bet kokio veikimo, kuris pasireikštų ne vien žodžiais, o bū- 
tent — kaip pokalbis. Taip pat ir čia, klasicistinėje prancūzų dramoje (priešin- 
gai anglų), tiesą sakant, vaizduojami ne veiksmai, bet pokalbiai ir deklamacijos 
apie veiksmus, kurių pačių daugeliu atvejų žiūrovas nemato. 

Rūmų dvaro racionalumo ir klasicizmo ryšys, vertas atskiro tyrimo. pa- 
stebimas ne vien Prancūzijoje. Modifikuotas jis ne mažesniu mastu reiškėsi ir 
Vokietijos klasicizme. Veimaro kultūra yra vienintelė tikrai reikšminga rūmų 
dvaro kultūra, kurią vokiečiai sukūrė Naujaisiais laikais. Taip pat ir čia (tiesa, 
esant visai kitokiems kylančių buržuazinių sluoksnių santykiams su rūmų dva- 

ru, nei XVII a. Prancūzijoje) aptinkame — mažų mažiausiai kaip idealą - didelę 
dalį nurodytų rūmų dvaro bruožų: šaltakraujiškumą. afektų sutramdymą. ra- 
mybę ir atsargumą. o nepaskutinėje vietoje — tą specifinį iškilmingumą, kuriuo 
rūmų dvaro žmonės išsiskyrė iš kitų“. 

Be to, rūmų dvaro racionalumas sukelia nemažai prieš jį nukreiptų są- 
jūdžių. būtent ir pačioje rūmų dvaro visuomenėje: mėginimus emancipuoti jaus- 
mą, kurie visada kartu yra mėginimai emancipuoti individą nuo tam tikro so- 
cialinio spaudimo. Tačiau šie mėginimai XVII a. Prancūzijoje visada būdavo 
nesėkmingi - mažų mažiausiai išoriškai (žr., pavyzdžiui, Mme. Guyon, Fėnė- 
lonas ir kt.). Būtent šių sąjūdžių kontekste paaiškėja. kaip svarbu ištirti socia- 
linį lauką. išaiškinti, kiek jo struktūra leidžia ir daro galimą „jausmo“ laisvę. 
Taip pat, kokia kryptimi tas laukas daro galimą tokį laisvą „jausmo“ judesį ir 
kiek jo struktūra nubaudžia „jausmo“ emancipaciją ir laisvę socialiniu Žlugi- 
mu arba mažų mažiausiai socialine degradacija. Kaip tik tai įvyksta rūmų dvare. 

Negalėsime suprasti Rousseau ir jo poveikio. jo sėkmės monde galimy- 
bės, jeigu ir Rousseau nesuprasime kaip sąjūdžio. nukreipto prieš rūmų dvaro 
racionalumą ir prieš „jausmo“ nuslopinimą rūmų dvaro gyvenime. Taip pat ir 
šiuo atžvilgiu tiksli erozijos. ištikusios XVIII a. monde, analizė leidžia padaryti 
išvadas apie tuos struktūrinius pokyčius, kurie tam tikruose psichikos sluok- 
sniuose (ne visuose) leido santykinai emancipuoti spontaniškus emocinius 1m- 
pulsus ir kartu sudarė galimybes atsirasti „jausmo“ autonomijos teorijai. 

Galų gale dar reikia nurodyti, kad taip pat sąmoningas XVII ir XVIII a. 
intelektualinis racionalizmas, kurį esame įpratę vadinti ne visai aiškiu žodžiu 
„Apšvieta“, jokiu būdu negali būti suprastas tik turint omenyje profesinį bur- 
žuazinį-kapitalistinį racionalumą. Stiprūs komunikacijos ryšiai jį sieja su rūmų 
dvaro racionalumu. Tuos ryšius būtų gana lengva atskleisti. pavyzdžiui, Leib- 
nizo atveju, tačiau ir turint omenyje Voltaire'ą nesunku konstatuoti komunika- 
ciją Su rūmų dvaro racionalumu. 

Mes pastebėsime vystymosi kreivę. vedančią nuo ano prie mūsų Žmo- 
gaus tipo, o kartu ir tai, ką po šios transformacijos įgijome ir ką praradome, 
jeigu atkreipsime dėmesį, kaip tokiu būdu kai kurios basic personalitv cha- 
racteristics* (arba, kaip kartais sakoma, rūmų dvaro žmogaus „dvasia“) kyla 
iš visuomenės struktūros, iš žmonių tarpusavio priklausomybių tinklo, kuris 
juos sieja tarpusavyje; jeigu suprasime. kaip šie Žmonės ir jų veikla intensy- 
viausiai ir detaliausiai formavosi visai kitoje sferoje, visai kita kryptimi negu 
ta, kuria esame suformuoti mes. nes būtent ši kryptis. ši formavimosi sfera 
buvo jiems gyvybiškai svarbi. 


* „Bazinės asmenybės charakteristikos“ (angl. ). 

17. Gyvenimo formos ir išgyvenimų galimybės. slypėjusios ancien regi- 
me Su jo rūmų dvanu ir jo rūmų dvaro luomine visuomene. daugumai tautinių- 
valstybinių. industrinių visuomenių žmonių yra tiek pat mažai tiesiogiai pri- 
einamos, kaip ir paprastesnių visuomenių, kurias tyrinėja etnologai, gyvenimo 
formos ir išgyvenimų galimybės. Kaip matome, reikia tam tikrų pastangų, kad 
atkurtume jas bent jau mintyse. Taip pat ir negausūs rūmų dvarai mūsų laikų 
Vakaruose iš esmės skiriasi nuo XVII ir XVIII a. rūmų dvarų ir rūmų visuo- 
menių. Jie yra suburžuazėjusios visuomenės organai. Vis dėlto ir XIX ir net 
XX a. dar tebegyvuoja daugelis formų, kurias XVII ir XVIII a. rūmų dvaro vi- 
suomenės suteikė žmonėms. Daugelį rūminių formų gyvai tebeatspindi tai. 
kuo save apsupa žmonės - baldai, vaizduojamojo meno kūriniai arba rūbai, pa- 
sisveikinimo formos arba socialinis etiketas, teatras, poezija arba architektū- 
ra. Tačiau rūmų dvaro visuomenės paveldas buržuazinėje visuomenėje iš dalies 
pamėkliškai transformavosi. Naujoje visuomenėje šitas paveldas buvo tam tikra 
specifine forma vulgarizuotas ir prarado savo pradinę prasmę!“ . 

Reikalas tas, kad rūmų dvaras ir ancien rėgime „geroji visuomenė“, ku- 
rios centras jis buvo, Vakaruose buvo paskutinės palyginti uždaros visuome- 
ninės formacijos, nes jų nariai nedirbo ir neskaičiavo — racionalaus ūkinin- 
kavimo ir racionalios namų ūkvedybos prasme. Jeigu jas galima apibūdinti 
pagal pajamų formą, tai iš esmės jos buvo rentininkų formacijos. Jų nariai su- 
formavo gyvenimo sferas, kurios XIX a. žmogiškajam gyvenimui vis labiau 
diferencijuojantis į profesinę ir privačią sferas, dėl racionalaus ūkininkavimo 
spaudimo prarado savo reikšmę. tapdamos privataus gyvenimo dalimis. Jie tai 
padarė ne vien dėl to, kad turėjo tam pakankamai laiko. meilės ir rūpestingumo; 
tai padaryti juos vertė taip pat ir būtinybė įsitvirtinti rūmų dvaro visuomenė- 
je. Pavyzdžiui, laikysenos elegancija ir geras skonis (pagal brandžios viešpa- 
taujančio ancien regime sluoksnio socialinės tradicijos dvasią) buvo dalykai. 
kuriuos jiems leido ir privertė įgyti rentininkų egzistencija. socialinė konven- 
cija ir konkurencija dėl prestižo. nes tai buvo priklausomybės jų visuomenei! ir 
iškilimo joje sąlyga. 

XIX a. buržuazinius žmones visų pirma valdė profesijos būtinumai, rei- 
kalavę daugiau ar mažiau reguliaraus darbo ir aukšto afektų rutinizavimo |y- 
gio. Žmonių laikysenai ir jų tarpusavio santykiams formą suteikė visų pirma 
profesija. Ji buvo centras suvaržymų. kurių šaltinis - žmonių socialinės tarpu- 
savio priklausomybės. Kartu pasikeitė ne vien savybės ir elgesio būdai, visuo- 
menės diegti savo atskiriems nariams. Taip pat ir dauguma individualių nuos- 
tatų ir santykių. kurie ancien rėgime laikais, verčiant dominuojančioms žmonių 
tarpusavio priklausomybėms, įgijo apibrėžtą pavidalą ir kruopščiai artikuliuotą 
formą. dabar pateko į sferą. jau nebeišlikusią socialinio formavimo centru. Sko- 

ningas namo ir parko išplanavimas, elegantiškesnis arba intymesnis (priklau- 
somai nuo mados) jo kambarių papuošimas pagal socialinę konvenciją arba 
santykių tarp vyro ir moters diferenciacija ir sureguliavimas visose smulkme- 
nose žmogui iš ancien rėgime „bonne compagnie“* buvo ne vien pavienių 
žmonių pamėgti malonumai, tačiau taip pat ir gyvybiškai svarbūs socialinio 
bendravimo reikalavimai. Šių dalykų išmanymas buvo sąlyga socialinės pa- 
garbos ir socialinės sėkmės, užėmusios vietą, kurią mūsų laikais užima profesinė 
sėkmė. Tiktai šių nedirbančių, iš rentos gyvenančių rūmų dvaro Žmonių regi- 
nys leidžia suprasti, ką anksčiau minėtas naujo visuomeninio gyvenimo suski- 
limas į profesinę ir privačią sferas reiškia vėlesniems žmonėms ir perdirbimui 
to paveldo, kuris jiems atiteko iš ankstesnių šimtmečių. Beveik viskas, kam 
suteikė formą XVII ir XVIII a. rūmų dvaro visuomenė - šokis, pasisveikinimo 
niuansai. socialinio bendravimo formos, paveikslai, kuriais puošiami namai, 
flirto gestai arba damos rytinis tualetas — visa tai daugiau ar mažiau perėjo į 
privataus gyvenimo sferą. Drauge visa tai nustojo būti socialinio formavimo 
tendencijų centre. Žinoma. buržuazinio žmogaus privatus gyvenimas neliko 
visai nepaliestas socialinių suvaržymų. Tačiau socialinę formą, suteikiančią 
saugumą, jis įgijo tik, taip sakant, netiesiogiai — perimdamas ją iš tos sferos, 
kuri dabar buvo pirminė Žmonių tarpusavio susaistymo sfera: iš Žmonių pro- 
fesinės situacijos. Bet šios sferos formos, elgesio profesiniame gyvenime būdai 
varžė visai kitu mastu ir visai kitokiu būdu nei elgesio privačiame gyvenime 
būdai. Dabar būtent pirmieji buvo suformuoti, niuansuoti ir apskaičiuoti. 

Kaip ir kiekviena kita visuomenė, taip ir apie rūmų dvarą sucentruota 
ancien regime „„bonne compagnie“ iš neapžvelgiamos gausybės galimų žmo- 
gaus bruožų išvystė, žinoma, tik tam tikrus apibrėžtus. Kaip ir visi kiti, čia žmo- 
nės buvo ribotai išsivystę — t. y., jeigu nepaisysime individualių ribų — juos 
ribojo šio ypatingo socialinio lauko specifinės ribos ir galimybės. Tačiau šia 
prasme ribotai išsivysčiusius žmones kaip visumą ši visuomenė įtraukė tiesio- 
giai ir vienodai intensyviai. Paprastai tariant, šios visuomenės žmonės nestovėjo 
kiekvieną dieną 10 ar 12 valandų viešumos šviesoje, ir nebuvo kontroliuoja- 
ma, kad po to pasitrauktų į privatesnę sferą. Nors ir privačioje sferoje vėles- 
nių laikų žmonėms reikėjo atsižvelgti į viešą profesinę veiklą, tačiau kitais at- 
žvilgiais jų elgesį čia formavo ne tiek beveik viską aprėpianti visuomenė ir 
bendravimas, kiek beasmeniškas teisės kodeksas ir tai, ką privačiu laiku lie- 
pia sąžinė, visų pirma orientuota į profesinę sėkmę ir profesinį darbą. 

Iš tikrųjų toks šių sferų atsiskyrimas pasireiškė jau XVIII a., o sluoksniuo- 
se, kurie tada neuždavė tono - taip pat ir anksčiau. Tačiau visiškai jis pasidarė 


* „Geros draugijos, kompanijos“ (pranc.). 

galimas tiktai masinėje miesto visuomenėje. Tik čia atsižvelgiant į įstatymo 
kontrolę individas galėjo tam tikru mastu išvengti socialinės kontrolės. XVII 
ir XVIII a. rūmų dvaro visuomenės (plačiausia to žodžio prasme) žmonėms šis 
sferų atskyrimas dar neegzistavo. Jų elgesio sėkmė ar nesėkmė buvo nuspren- 
džiama ne profesinėje sferoje — taip. kad po to ji galėtų turėti pasekmių ir jų 
privačiam gyvenimui. Jų elgesys bet kurią dieną ir valandą galėjo nulemti jų 
padėtį visuomenėje, galėjo reikšti socialinę sėkmę arba nesėkmę. Kaip tik šia 
prasme formuojančios visuomenės tendencijos ir socialinė kontrolė vienodai 
aprėpė visas žmogiškojo elgesio sferas. Šia prasme ši visuomenė įtraukė savo 
žmones kaip visumą. 

Toks ankstesnės visuomenės specifinis bruožas, apie kurį dar ne kartą 
kalbėsime, kaip paveikslas arba kontrastas yra vienodai svarbus ir praeičiai, ir 
dabarčiai suprasti. Buržuazinė masinė visuomenė nuo jos skyrėsi vis labiau 
ryškėjančiu kitoniškumu. Joje profesinė sfera yra pirminė plokštuma, kurią 
veikia socialiniai suvaržymai ir žmonių socialinio formavimo tendencijos. Tie- 
sa, privačiam gyvenimui jo formą ir šioje visuomenėje primeta to gyvenimo 
priklausomybė nuo profesinės situacijos; tačiau elgesio būdai privačiame gy- 
venime ir jo atskiros formos nėra taip pat intensyviai suformuoti. kaip anksčiau 
būdavo toje rūminėje aristokratinėje visuomenėje, kurios Žmonės neturėjo jo- 
kios „profesijos“ ir nežinojo perskyros tarp profesinės ir privačios sferos šian- 
diene prasme. Apskritai buržuazinės masinės visuomenės žmogus labai tiksliai 
žino, kaip jis turi elgtis savo profesinėje sferoje. Pirmines formavimo tenden- 
cijas visuomenė nukreipia profesiniam elgesiui ugdyti. Būtent čia visų pirma 
veikia jos suvaržymai; tačiau viskas, kas priskirta privataus elgesio sferai — 
būstas, flirtas arba meninis skonis, valgymas arba švenčių šventimas — lemia- 
mą formą gauna jau ne tiesiogiai ir autonomiškai (kaip būdavo anksčiau) žmo- 
nių socialiniame bendravime, bet netiesiogiai ir dažnai heteronomiškai kaip 
profesinės situacijos ir profesinių interesų funkcija. Privataus elgesio sferos 
forma gali priklausyti arba nuo paties žmogaus, tokiu būdu užpildančio savo 
privatų laiką, profesinės situacijos ir profesinių interesų, arba nuo tų, kurių 
profesinė funkcija yra kitų žmonių laisvalaikio užėmimas, profesinė situacija 
ir profesiniai interesai. O dažniausiai privataus elgesio sferos formą lemia šių 
dviejų tendencijų sąveika'“. 

1. Jeigu kas nors pasiduodamas pirmam įspūdžiui į klausimą apie etiketo 
sociologiją norėjo atsakyti nurodydamas aristokratų priklausomybę nuo val- 
dovo, tai dabar po nuodugnesnio tyrimo matome, kad situacija kur kas labiau 
komplikuota. Praradusi poreikį išsiskirti, aristokratija išsižadėtų savęs. Tačiau 
šis poreikis atitinka karaliaus viešpatavimo poreikius. Susiduriančios su grės- 
me elito grupės siekis įgyti distanciją yra jautri vieta, kurią gali veikti karalius, 
kad pajungtų sau aristokratiją. Pastarosios įsitvirtinimo tendencija ir karaliaus 
uždavinys viešpatauti susijungia kaip dvi grandys grandinėje, sujungiančioje 
aristokratiją. 

Šita grandinė nutrūkdavo, jeigu rūmų dvaro žmogus sakydavo: man nie- 
ko nereiškia distinction*, considėration** „valeur*** arba honneur**** .— kad 
ir kaip vadintųsi šie būdingi prestižo ir distancijos simboliai. 

Tačiau supynimas ir susisaistymas siekia dar toliau: pats karalius (dėl 
daugelio priežasčių, kurias dar aptarsime) buvo suinteresuotas išsaugoti aris- 
tokratiją kaip išskirtinį ir atskirą sluoksnį. Iš pradžių pakaks nurodyti, kad pats 
karalius save laikė „aristokratu“, „pirmuoju tarp kilmingųjų“. Kartais apie ko- 
kį nors dvariškį būdavo sakoma: „jis išprotėjo arba karalius nėra kilmingasis“ 
(II est fou ou le roi n'est pas noble). Aristokratijos nuosmukis karaliui reiškė 
jo paties giminės prakilnumo praradimą. Tai ir lėmė karaliaus padėtį etiketo 
sferoje bei reikšmę, kurią etiketas turėjo karaliui: jis tuo pat metu ir išlaikė tam 
tikrą distanciją nuo aristokratijos (kaip jos valdovas), ir priklausė jai kaip 
aristokratas. 

Viską, ką galėjome etiketo sferoj pastebėti, žvelgdami į jį aristokratijos 
akimis, matome ir žvelgdami į jį iš karaliaus pusės: distanciją kaip tikslą sau. 
racionalumą, niuansus, afektų kontrolę. Tačiau visa tai karaliaus akyse turėjo 
dar 1r kitą prasmę, palyginti su ta, kurią aptarėme ankščiau. Etiketas karaliui 
yra ne vien distancijos nustatymo, bet ir viešpatavimo instrumentas. Liudvi- 
kas XIV pats apie tai gana aiškiai rašė savo memuaruose: Ceux-/a s abusent 


* „Išskirtinumas., išsiskyrimas. pasižymėjimas“ (pranc.). 
** „Pagarba“ (pranc.). 

*** „Orumas“ (pranc.). 

**** „Garbė“ (pranc.). 

lourdement gui s imaginent gue ce ne sont la gue des affaires de cėrėmonie. 
Les peuples sur gui nous rėgnons, ne pouvant pėnėtrer le fond des choses. 
reglent d ordinaire leurs jugements sur ce gu'ils voient au dehors, et c'est le 
plus souvant sur les prėsėances te les rangs gu'ils mesurent leur respect et 
leur obeissance. Comme il est important au public n' ėtre gouvernė gue par un 
seul, il lui est important aussi gue celui gui fait cette fonction soit ėlėve de 
telle sorte au-dessus des autres gu il n'y ait personne gu il puisse ni confondre 
ni comparer avec lui. Et Von ne peut, sans faire tort a tout le corps de V Etat. 
oter a son chef les moindres margues de la supėrioritė gui le distingue des 
membres*. 


Tai yra etiketo prasmė pačiam Liudvikui XIV. Etiketas — ne vien cere- 
monija, bet pavaldinių valdymo instrumentas. Liaudis netiki galia, kuri nors ir 
egzistuoja, bet regimai nepasireiškia paties valdovo išvaizda. Liaudis turi maty- 
ti, kad tikėtų". Kuo didesnę distanciją savo laikysena demonstruoja valdovas. 
tuo didesnė jam liaudies rodoma pagarba. 

Rūmų dvaro aristokratijai, kuri nebeturi viešpatavimo funkcijų, distan- 
cijos išlaikymas yra tikslas sau. Taip pat yra ir karaliaus atveju; nes jis save ir 
savo būtį laiko valstybės prasme. 

Vienas opozicionierius rašo!'?: „Anksčiau buvo kalbama vien apie val- 
stybės poreikius, interesus, apie jos išsaugojimą. Karalius užėmė valstybės 
vietą, karalius yra viskas, o valstybė — niekas. Jis yra stabas, kuriam aukojamos 
provincijos, miestai, finansai, dideli ir maži“. 

Kaip ir jo aristokratijai, Liudvikui XIV jo paties būtis yra tikslas sau. Ta- 
čiau šios būties dalis (kaip vienas jos atributų) yra viešpatavimo monopolis. 
Jeigu karalius, viena vertus, žiūrėjo į etiketą savo viešpatavimo tikslo požiūriu, 
tai, kita vertus, galutinis jo viešpatavimo tikslas buvo jis pats, jo būtis, šlovė, 
garbė. Etiketas geriausiai matomu būdu išreiškia šią visišką viešpatavimo 
orientaciją į karaliaus asmenį. jo išaukštinimą arba išskyrimą. 


2. Neįmanoma suprasti viešpatavimo instrumento, neišnagrinėjus, ko- 
kia yra struktūra tos erdvės, kuriai jis skirtas ir kurios sąlygas jis turi atitikti. 
Sociologui tai iškelia specifinį uždavinį: rūmų dvaras turi būti ištirtas kaip 


* „Didžiai klysta manantieji. kad tai yra vien ceremonijos. Žmonės. kuriuos mes valdo- 
me, negali perprasti reikalo esmės ir darydami sprendimus vadovaujasi išorine regimybe. O tai 
dažniausiai yra tų. kuriems jie rodo pagarbą bei paklūsta. pirmumas ir rangai. Lygiai taip pat 
kaip publikai svarbu. kad ją valdytų vienas žmogus. svarbu ir tai. kad vykdantysis šią funkciją 
būtų taip išaukštintas virš visų kitų. kad nebūtų jokio kito asmens, su kuriuo jis galėtų būti pai- 
niojamas ar lyginamas. Be žalos valstybės kūnui neįmanoma atimti iš jos galvos nė mažiausio 
jo viršenybės ženklo, skiriančio ją nuo kitų to kūno narių“ (pranc). 


115 


VI. Karaliaus sukaustymas etiketu ir prestižo šansais 


viešpatavimo sistema, kuri, kaip ir kiekviena viešpatavimo sistema, kiekvienam 
norinčiam jame ir iš jo viešpatauti diktuoja specifinius viešpatavimo būdus 
arba priemones. Iš tikrųjų rūmų dvaras buvo tiktai platesnės karaliaus viešpa- 
tavimo srities fragmentas. Jis buvo — ne visai, bet iki tam tikro laipsnio — visos 
viešpatavimo sistemos pagrindinė figūracija. kurią pasitelkęs karalius valdė 
aną platesnę viešpatavimo sritį. 

Pirmiausia iškyla uždavinys suprasti šios pirminės karaliaus veikimo 
erdvės, kaip tam tikros viešpatavimo sistemos, struktūrą. Po to reikia atsakyti į 
klausimą, kaip šis rūmų dvaras atsirado platesnės viešpatavimo srities struktū- 
ros kontekste ir kodėl jis — tuo pavidalu. kokiu mes jį regime - karta po kartos 
reprodukuodavosi'? 

Tam tikro tipo viešpatavimo sistemos. kaip tarpusavyje priklausomų žmo- 
nių figūracijos, struktūrą galima apibrėžti taip pat griežtai, kaip mokslininkas 
gali nustatyti tam tikros molekulės struktūrą. Tuo neteigiama, kad gamtotyros 
ir sociologijos objektai yra ontologiškai tapatūs. Šis klausimas čia nesvarsto- 
mas. Minėtas palyginimas pateikiamas tik tam, kad sociologo tikslas būtų nu- 
sakytas vaizdingiau ir tiksliau. Kiekvieną viešpatavimo lauką galima pavaiz- 
duoti kaip tinklą ar rezginį (Geflecht), kurį sudaro tarpusavyje priklausomi 
žmonės ar žmonių grupės, veikiančios kartu arba viena prieš kitą. Kaip dar 
bus parodyta, priklausomai nuo spaudimo. kurį viena kitai daro skirtingos gru- 
pės viešpatavimo lauke, nuo visų viešpatavimo sistemą sudarančių žmonių ir 
Žmonių grupių santykinės priklausomybės pobūdžio ir stiprumo, galima išskir- 
ti skirtingus viešpatavimo laukų tipus. Kaip žmonės susiję rūmų dvare, kaip 
karaliaus viešpatavimo lauke? 

Karalius rūmų dvare yra išskirtinėje situacijoje. Kiekvienas kitas pati- 
ria spaudimą iš apačios, iš sau lygių ir iš viršaus. Tačiau, Žinoma, žemesnių už 
Jį rangu spaudimas yra stiprus. Jeigu visos socialinė grupės ir net jeigu vien vi- 
sos rūmų dvaro grupės veiktų viena kryptimi, o būtent - prieš jį, šis spaudimas 
būtų nepakeliamas ir akimirksniu išsviestų karalių į nebūtį. 

Tačiau jos neveikia ta pačia kryptimi: karaliaus pavaldinių veikimo pajė- 
gumas, kurį nulemia jų tarpusavio priklausomybė, daugiausiai nukreiptas vie- 
nas prieš kitą ir kartu neutralizuoja vienas kito veikimą prieš karalių. Platesne 
prasme, apie kurią dar kalbėsime. tai galioja visai viešpatavimo sričiai. Siau- 
resne prasme tai galioja rūmų dvarui, kaip pirminei karaliaus veikimo ir vieš- 
patavimo sričiai. Čia ne vien iki tam tikro laipsnio visi individualiai kovoja tar- 
pusavyje dėl prestižo šansų, tačiau tarpusavyje grumiasi ir skirtingos grupės: 
kraujo princai ir princesės prieš įteisintus nesantuokinius karaliaus vaikus, o 
sujais — ir „didieji“, hercogai bei perai. Atskira grupė yra iš buržuazijos, dažnai 
iš mantijos aristokratijos iškilę ministrai. Taip pat ir jie visiškai priklauso rūmų 

dvarui; ir jie negali išsilaikyti. jeigu nesupranta nerašytų rūmų dvaro gyveni- 
mo įstatymų. Visos šios. taip pat kai kurios kitos čia egzistuojančios grupės 
tuo pat metu yra susiskaldžiusios. Skirtingo rango žmonės, priklausantys skir- 
tingoms grupėms, sudaro sąjungas. Dalis hercogų. ministrų ir princų (iš dalies 
remiamų savo žmonų) susivienija prieš kitus. Dofino ratelis, favoritė — visi jie 
tai vienur, tai kitur įsiterpia į nestabilią daugiagalvę įtampų pusiausvyrą. 


3. Kaip matome. karaliui iškyla specifiškas viešpatavimo uždavinys: jis 
turi nuolatos sekti, kad priešingos rūmų dvaro Žmonių tendencijos veiktų jo 
naudai. 

Saint-Simonas rašo'!': „Karalius panaudojo gausias šventes, pasivaikš- 
čiojimus ir iškylas kaip atlyginimo ir bausmės priemones, į jas kviesdamas 
arba nekviesdamas. Kadangi jis matė, kad jam nepakaks malonių. jog galėtų 
nuolatos daryti įspūdį, tai realius atlyginimus jis pakeitė įsivaizduojamais — 
pavydui sužadinti, smulkiais kasdieniais palankumo ženklais. Niekas šiuo at- 
žvilgiu nebuvo už jį išradingesnis“. 

Taigi karalius „skaldė ir valdė“. Bet jis ne vien skaldė. Tai, ką matome jį 
stebėdami. yra tikslus jėgų santykio įvertinimas ir kruopštus iš veiksmo ir ato- 
veiksmio rūmuose kylančios įtampų pusiausvyros palaikymas. 

Čia parodysime tik vieną šios taktikos liniją: karalius proteguoja, vadina- 
si, — visada, be abejonių, sudaro sąjungas su tokiais žmonėmis. kurie jam už 
viską dėkingi, o be jo yra niekas. Orleano hercogas, jo sūnėnas ir vėlesnysis 
regentas, arba jo anūkas kaip dofinas — šie žmonės vis dar kai ką reiškia, net 
jeigu nepatiria jo ypatingos malonės. Jie - potencialūs varžovai. Taip pat ir her- 
cogas de Saint-Simonas (kad pateiktume kitą pavyzdį). kuris nors ir nepatyrė 
Liudviko XIV nemalonės. tačiau niekada nesinaudojo ir jo ypatinga malone. 
kaip hercogas ir peras vis dėlto vaidino tam tikrą vaidmenį dvaro galios žaidime. 
Jis visai sąmoningai ieškojo sąjungos su sosto paveldėtoju — kai vienas mirė, 
jis mėgino rasti atramą pas kitą'"". La cour changėe par la mort de Monseigneur 
(t. y. po sosto paveldėtojo mirties susvyravo rūmų dvaras, būtent įtampų pu- 
siausvyra jame ir visa rūmų dvaro Žmonių rangų tvarka) i/ fut guestion pour 
moi de changer de conduite a Veėgard du nouveau Dophin*. 


Tai buvo jo taktika. Aukštoji aristokratija visada tam tikru ribotu mastu 
buvo nepriklausoma nuo karaliaus, nors tai nepriklausomybei, žinoma, niekada 
nebuvo leidžiama pavirsti atviru priešiškumu. Todėl Liudvikas XIV vis stipriau 
rėmėsi tokiais žmonėmis. kurie už savo padėtį rūmų dvare buvo dėkingi tik jam 


* „Kai rūmai po dofino mirties pasikeitė. man kilo klausimas. ar keisti savo elgesį nau- 
jo dofino atžvilgiu“ (pranc.). 

ir kurie tapdavo niekuo. jeigu jis taip nuspręsdavo. Tai visų pirma buvo favoritė, 
ministrai!!“ ir nesantuokiniai sūnūs. Dideliam aristokratijos nepasitenkinimui, 
Jis visų pirma protegavo pastaruosius. 

Tai buvo vienas iš metodų. kuriais karalius kliudė rūmų dvaro visuomenei 
susivienyti prieš jį patį ir puoselėjo bei palaikė tą įtampų pusiausvyrą, jo vieš- 
patavimo sąlygą. Tai savitas viešpatavimo lauko, kartu ir viešpatavimo formos 
tipas, kurį čia stebime rūmų dvaro kontekste, o toliau panašiai stebėsime taip 
pat ir platesnėje absoliutaus karaliaus viešpatavimo srityje. Šiai sričiai būdingas 
priešiškumų tarp pavaldinių panaudojimas, siekiant sumažinti jų priešiškumą 
ir padidinti priklausomybę nuo vienintelio valdovo, karaliaus. 


4. Egzistuoja visai kitokios struktūros ir kitokio tipo viešpatavimo laukai. 
Kaip žinoma, Weberis savo tipologijoje, skirtoje luominei-patrimonialinei vieš- 
patavimo formai, kuriai priklauso ir absoliučioji Prancūzijos monarchija, prie- 
šino viešpatavimo formą ir vadino ją „charizmine“!!*. Žvelgdami į ją tokiu pa- 
čiu būdu. kokiu tai darėme su rūminiu viešpatavimu, galime pastebėti štai ką: 
taip pat ir charizminėje viešpatavimo formoje egzistuoja pirminė valdovo vei- 
kimo sfera platesnės viešpatavimo sferos ribose. Tai būdinga mažų mažiausia 
Vakarams ir tuo mastu, kokiu charizminis viešpatavimas tampa politiniu vieš- 
patavimu. Šių trijų veiksnių — valdovo. elitinės branduolio grupės ar grupių — 
santykis turi lemiamą reikšmę charizminio viešpatavimo struktūrai ir likimui. 

Pirmiausia galima suformuluoti bendrą teiginį, kad charizminio viešpata- 
vimo įvedimo sąlyga yra persisluoksniavimo procesai platesniame viešpata- 
vimo lauke, daugiau ar mažiau didelė joje egzistuojančių įtampos pusiausvyrų 
transformacija — jų pasikeitimas arba praradimas. Ši transformacija ir pusiaus- 
vyros praradimas tam, kas pasireiškia kaip turįs charizmą, duoda lemiamą šan- 
są ir suteikia jo iškilimui tą pobūdį, kurį taip pabrėžia Weberis, kai jį vadina 
„nekasdienišku“!!“. Charizminis viešpatavimas yra krizinis viešpatavimas. Jam 
nebūdingas pastovumas, jeigu neturėsime omenyje atvejo, kai krizė, karas ir sui- 
rutė visuomenėje tampa nuolatiniu normaliu reiškiniu. Kaip tik šis iškilimas 
yra nekasdienis, lyginant jį su tradicine kasdienybe ir tradicinėmis tam tikros 
viešpatavimo organizacijos iškilimo formomis. Jų latentiškas arba atviras su- 
griovimas iš vidaus visada parengia būsimus charizminės branduolio grupės 
narius būti priklausomus šiai grupei. Tačiau uždavinys, su kuriuos susiduria 
būsimasis valdovas ir kurį spręsdamas turi įrodyti, kad jis turi tai, ką Weberis 
vadina „charizma“, yra labai specifiškas. Jis aiškiai skiriasi nuo absoliutinio 
valdovo uždavinio. Kol būsimasis charizminis valdovas ir jo šalininkai dar 
turi kovoti dėl iškilimo, jis turi visų žmonių, kurie galų gale sudaro jo vieš- 
patavimo kadrų branduolį. tikslus nukreipti viena kryptimi ir išjudintame bei 

praradusiame socialinę pusiausvyrą socialiniame lauke taip suburti ribotą žmo- 
nių skaičių, kad jų socialinis spaudimas koncentruotų ir veiktų ta pačia išorine 
kryptimi platesnėje viešpatavimo srityje. 

Taip pat ir absoliutinį valdovą supa branduolinė grupė. Tai rūmų dvaras, 
kurio padedamas jis viešpatauja, panašiai kaip charizminis valdovas viešpatau- 
Ja padedamas savo pagrindinės grupės. Tačiau absoliutinis valdovas sprendžia 
uždavinį socialiniame lauke, o jo faktinė struktūra jau suteikia didelius šansus 
subalansuoti socialines įtampas, išlaikyti arba iš naujo atkurti ir jas, ir jų santyki- 
nę pusiausvyrą. Tai, kas pasakyta, galioja platesnei jo viešpatavimo sričiai. Ta- 
čiau tą patį galima pasakyti ir apie jo pagrindinę grupę. Kaip jau parodyta, joje 
jis turi kruopščiai kontroliuoti įtampas, kultivuoti pavydą, rūpestingai palaikyti 
grupių, jų tikslų ir spaudimo susiskaldymą. Jis turi leisti veiksmui ir atoveiksmiui 
iki tam tikro laipsnio nuslopinti vienas kitą ir taip, žaisdamas prieštaravimais, 
kontroliuoti jų pusiausvyrą. Visa tai reikalauja aukšto apskaičiavimo laipsnio. 

Visai kitoje situacijoje yra vienvaldis charizminis valdovas, vykdantis 
esminį socialinį persluoksniavimą arba persigrupavimą. Jeigu jį stebime iški- 
limo laikais, pastebime tokį dalyką: čia pavojingi reiškiniai yra pavydas, var- 
žybos ir branduolio grupėje jų sukeliamos įtampos. Žinoma, jos visada egzis- 
tuoja. Tačiau tai neturi labai stipriai pasireikšti. Jos turi būti nuslopintos. Kaip 
sakyta, čia svarbu visų šiose grupėse suvienytų žmonių jėgą, tikslus, o kartu — 
ir socialinį spaudimą nukreipti išorėn, į išjudintą socialinį lauką, į platesnę bū- 
tiną užkariauti viešpatavimo sritį. Šio uždavinio išsprendimas yra tos vado- 
vavimo ir viešpatavimo formos, kurią Weberis pavadino charizmine, tikroji 
paslaptis: reikia pasiekti maksimalią įmanomą interesų ir spaudimo krypties 
vienybę tarp valdovo ir, atsižvelgiant į likusią socialinio lauko dalį, palyginti 
nedidelės jo pagrindinės grupės. Kad kiekvieno vadovaujančiojo ranka veiks- 
mo metu veiktų kaip prailginta valdovo ranka. 

Situacija, į kurią patenka charizminis pretendentas į valdžią, kur kas ma- 
Žiau apskaičiuojama: jau vien dėl to, kad čia kur kas sunkiau numatyti, nei abso- 
liutinio viešpatavimo lauke. Žmogiškus ir socialinius dalykus veikiantysis gali 
numatyti juo geriau, juo stabiliau socialiniame lauke išsilaiko tam tikra struk- 
tūra ir tam tikra įtampų pusiausvyra. Charizminis pretendentas į valdžią vei- 
kia socialiniame lauke su nepastovia, smarkiai svyruojančia ar net visiškai de- 
stabilizuota įtampų pusiausvyra. Jis stoja prieš ankstesnius jo socialinio lauko 
valdovus kaip naujas, dažnai (nors ir ne visada) - ir kaip socialiai naujas žmogus, 
žadantis sulaužyti ligi šiol dominavusias įprastines bei apžvelgiamas nuosta- 
tas ir motyvacijas. Tą patį iki tam tikro laipsnio galima pasakyti ir apie pagrin- 
dinę grupę, kuria jis remiasi. Ir jis, ir ji turi rizikuoti įsiveržti į jiems palyginti 
neapskaičiuojamą sritį. Todėl jų tikslai lengvai įgyja „tikėjimo“ pobūdį. Jie pa- 

tys turi pasinaudoti tokiomis priemonėmis. tokiomis nuostatomis arba elgesio 
būdais, kurie yra dar santykinai neišmėginti. Galbūt tikslesnis tyrimas leistų 
nustatyti, kaip ir kur jie savo elgesio būdais ir tikslais suranda atramą tarp tų. 
kas jau egzistuoja. Tačiau bet kuriuo atveju neapskaičiuojama veiksmo rizika 
yra vienas iš jų situacijos struktūrinių bruožų. Netikrumas ir rizika yra tokie 
dideli, kad vargu ar būtų pakeliami, jeigu būtų matomi atviromis akimis. Jie 
nuslepia nuo savęs šį netikrumą ir riziką tikėjimu malone ir savo vado - pre- 
tendento į viešpatavimą — „charizma“. Daugelio įprastinių taisyklių, nurodymų 
ir elgesio būdų, kuriais ligi šiol viešpatavusieji skirtingose hierarchijos pakopo- 
se kontroliavo savo pavaldinius. sulaužymas charizminei grupei iškelia specifinį 
uždavinį: darosi nebeįmanoma vadovauti. panaudojant visų pirma jau išmė- 
gintus ir palyginti tvirtai nustatytus ryšius, jungiančius vadą ir žemesniuosius 
valdančios grupės narius. Valdymui reikalingas nuolatinis asmeninis vado arba 
nedaugelio žemesniųjų vadų dalyvavimas, t. y. daugiau ar mažiau asmeniško 
ir, jeigu galima, tiesioginio ryšio tarp valdančiųjų ir pagrindinės grupės žmonių 
užmezgimas. 

Visiems, kas tokiu būdu susibūrė į vieną grupę, paprastai būdingi 
sluoksnio, iš kurio jie kilo, bruožai; tokie bruožai visada yra asmeninio charak- 
terio dalis. Tačiau žmonių santykiai, reikšmė ir iškilimas pačioje pagrindinėje 
grupėje pirmiausia priklauso ne nuo socialinės rangų tvarkos, kuri ligi šiol ga- 
liojo platesnėje viešpatavimo srityje, ir ne nuo socialinio nimbo, kurį atskiras 
individas iš ten gauna. Visų pirma jie priklauso nuo tam tikrų individo indivi- 
dualių savybių, atitinkančių ypatingą pagrindinės grupės uždavinį ir situaciją. 
Tokių savybių turėjimas vaidina lemiamą vaidmenį taip pat išrenkant valdovą 
arba vadą; jis labiau veikia vado santykius su kitais grupės nariais, nei koks nors 
paveldėtas ar anksčiau įgytas socialinis rangas. 

Charizminėje pagrindinėje grupėje nusistovi sava jai priklausančių žmo- 
nių rangų tvarka. Ją skirtingu laipsniu veikia socialinis susisluoksniavimas ir 
rangų tvarka toje platesnėje viešpatavimo srityje. kurią reikia užkariauti arba į 
kurią reikia įsiskverbti. Tačiau atranka pagrindinėje grupėje vyksta pagal kitus 
dėsnius ir kitomis formomis, nei atranka pačioje platesnėje viešpatavimo srityje. 
Kitaip tariant, charizminė pagrindinė grupė suteikia labai specifiškus iškilimo 
šansus“. Čia gali įsakinėti žmonės, anksčiau niekur negalėję to daryti. Ir ne 
vien tai: pati priklausomybė pagrindinei grupei, žmonėms. ateinantiems iš aplin- 
kinio lauko, reiškia iškilimą — net jeigu toje grupėje jie užima pačią žemiausią 
padėtį. Iš kasdienybės ir iš masės platesnėje viešpatavimo srityje jie iškeliami 
į siauresnį, o kartu visada į elitinį grupės, kuri laiko save ypatinga, ratą. 

Savąja iškilimo aparatūros funkcija charizminė pagrindinė grupė yra iš 
dalies priešinga rūmų dvaro grupei kaip elitinei išsaugojimo ir apsaugos apa- 

ratūrai. Ryšium su šia charizminės grupės funkcija iš esmės pasikeičia jos dė- 
ka kylančių žmonių laikysena ir charakteris: nusilpsta arba išnyksta individo 
identifikacija su tuo sluoksniu ar grupe platesnėje viešpatavimo srityje, iš kurios 
jis kyla — su kaimu, miestu arba gentimi, profesine arba luomine grupe. Vietoj 
jos pirmame plane atsiduria identifikacija su charizmine pagrindine grupe. Jai 
priklausantis žmogus ją suvokia kaip socialinės tėvynės funkciją. 

Susvetimėjimas kilmės grupės atžvilgiu (jis. žinoma, gali būti skirtingo 
laipsnio), identifikacija su socialiniu dariniu., kuris visiems jo nariams (vėlgi la- 
bai skirtinga prasme ir mastu) turi iškilimo instrumento prasmę, pagaliau bend- 
ras interesas išspręsti savosios grupės užkariaujamuosius, misijos ir iškilimo 
uždavinius, užtikrinti arba išbaigti elitinį grupės pobūdį — visa tai yra iš dalies 
dar vykstančio, iš dalies jau įvykusio grupės iškilimo prieš aplinkinės erdvės 
jėgas bruožai. Tai salygos susikurti struktūrai. charizminę pagrindinę grupę ryš- 
kiausiai skiriančiai nuo rūminės. Būdingi charizminės grupės bruožai yra vidinių 
įtampų pasitraukimas į galinį planą (nors tai. žinoma. nereiškia vidinių įtampų 
išnykimo) ir visų grupės narių spaudimo krypties vienybė. Ta kryptis, kol iški- 
limas į valdžią dar ne visai pavyko, nukreipta išorėn. į tą erdvę, į kurią reikia 
įsiskverbti. Paprastai įtampos greičiau išeina į paviršių, kai tikslas pasiektas, o 
viešpatavimas — išsikovotas!!. 

Be to. skirtingai nuo konsoliduoto viešpatavimo, charizminis valdovas 
savo dispozicijoje paprastai neturi jokios tvirtos galios ir administracijos apa- 
ratūros, jeigu neskaičiuosime jo pagrindinės grupės. Todėl jo asmeninė galia, 
individualus pranašumas ir asmeninis dalyvavimas pagrindinės grupės veiklo- 
je iš pradžių yra būtina aparato funkcionavimo sąlyga. Tačiau kartu nustatomi 
rėmai, pagal kuriuos valdovas čia gali arba turi viešpatauti. Kaip ir visada, grįŽ- 
tamąjį poveikį valdovui čia daro pagrindinės grupės struktūra, funkcionaliai 
susijusi Su viso socialinio lauko struktūra ir padėtimi. Su šiuo valdovu ar va- 
dovu kaip gyva grupės inkarnacija identifikuojasi dauguma joje susivieniju- 
sių žmonių: tol, kol lieka gyvas pasitikėjimas, viltis ir tikėjimas, kad jis atves 
į bendrą tikslą arba išlaikys ir sutvirtins padėtį, pasiektą kelyje į tą tikslą. Taip. 
kaip rūmų dvaro valdovas valdo savo pagrindinę grupę, pasinaudodamas jos 
narių distancijos poreikiu ir su ja susijusia konkurencija dėl prestižo ir statuso, 
taip charizminis valdovas valdo savo pagrindinę grupę jos iškilimo metu, rem- 
damasis jos narių poreikiu iškilti. tuo pat metu nuslepiant riziką ir kilimo aukštyn 
baimę, kuri dažnai sukelia svaigulį. Kad susidorotų su savo valdymo uždavi- 
niais, pirmajam ir antrajam valdovui reikalingos visiškai skirtingos savybės. 
Pirmasis valdovas gali susikurti sau aparatūrą, labai sumažinančią riziką ir iš- 
skirtinio asmeninio dalyvavimo būtinumą. Antrajam reikia nuolatos įrodinėti 
savo išskirtinumą. kaskart prisi1mant neapskaičiuojamą asmeninio dalyvavimo 

riziką. Charizminėje pagrindinėje grupėje nėra jokios padėties (taip pat ir vado 
padėties), jokios rangų tvarkos. jokio ceremonialo. kurių nelemtų jų orientacija 
į bendrą grupės tikslą, kurioms nekeltų pavojaus ir negalėtų pakeisti permai- 
ninga į tą tikslą nukreipto veikimo eiga. Bet kokia pagalbinė charizminio vado 
aparatūra grupės valdymui savo prasmę visų pirma įgyja iš čia. Nors, žinoma, 
1r nekonsoliduota charizminė vienvaldystė susiduria su būtinybe balansavimu 
valdyti įtampas tarp skirtingų pagrindinės grupės frakcijų ir asmenų - būtinybe, 
kuri konsoliduotoje autokratiško karaliaus vienvaldystėje atsiduria pirmame 
plane, vis dėlto pirmuoju atveju ji vaidina tik antraeilį vaidmenį. Dėl bendro vi- 
sos konfigūracijos pobūdžio čia nėra tokių stabilizuotų grupių, kurios metai 
po metų atsvertų viena kitą. Sugebėjimas manipuliuoti žmonėmis, remiantis 
tiksliu pasvėrimu ir vadovaujantis ilgalaike strategija, čia vaidina menką vaid- 
menį, palyginti su sugebėjimu pasiryžti neapskaičiuojamai rizikai ir šokti į tam- 
są, kurį palydi absoliutus tikrumo jausmas, kad galų gale tai bus šuolis į šviesą. 
Iš tikrųjų galima pasakyti, kad viena iš svarbiausių charizminio vado nuostatų 
(reikalaujančių dar tikslesnio tyrimo) yra šis absoliutus įsitikinimas savo dova- 
na socialinių santykių sumaištyje ir bendrame netikrume visada padaryti spren- 
dimą, kuris galų gale pasirodys teisingas ir sėkmingas — tikrumas, kuris, kaip 
atrodo, nei gali, nei turi būti racionaliai pagrįstas. Kiekvienas charizminis vadas 
tam tikra prasme yra raitelis ant Bodeno ežero ledo*. Jeigu jis plonu ledu pa- 
siekia kitą krantą, tai istorikas, besivadovaujantis plačiai paplitusiu polinkiu 
sutapatinti sėkmę su asmenine didybe, jam lengvai priskiria nepaprastą suge- 
bėjimą visada priimti teisingus sprendimus; jeigu jis įlūžta ir kartu su palyda 
nuskęsta, tai jis tikriausiai patenka į istoriją kaip nevykęs avantiūristas. Tokio 
žmogaus sugebėjimas perduoti kitiems žmonėms nepajudinamą įsitikinimą, kad 
jis turi dovaną visada priimti teisingus ir žadančius sėkmę sprendimus, yra viena 
tų priemonių, kurios sucementuoja jo grupę, užtikrindamos jos vienybę ir susi- 
telkimą, nepaisant jos visų varžybų ir interesų konfliktų. Šis sugebėjimas ir 
tikėjimas yra tikroji tikėjimo jo charizma substancija. Sėkmė neapskaičiuoja- 
mose arba sunkiai apskaičiuojamose krizinėse situacijose legitimuoja vadą kaip 
„charizminį“ valdovą pagrindinės grupės ir pavaldinių iš platesnės viešpatau- 
jamos teritorijos akyse. Ir jis pats, ir jo palyda lieka „charizminiai“ tik tol, kol 
tokios situacijos pasitaiko arba gali būti sukurtos. Jeigu jos nepasitaiko, tai gana 
dažnai bandoma jas sukurti — tiesiog todėl, kad konsoliduoto viešpatavimo 


* Žr.: Schwab G. „Der Reiter und der Bodensee“. in: Reiners L. (Hrsg.). Der ewige 
Brunnen. Ein Hausbuch deutscher Dichtung. 2. Aufl.. Mūnchen. 1959, S. 327-329. Vokiečių 
liaudies poeto Gustavo Schwabo eilėraštis — tai eiliuotas pasakojimas. kaip šaltą žiemos dieną 
raitelis, norėjęs prijoti Bodeno ežerą. netyčia perjojo jį. manydamas. kad joja per apsnigtą ly- 
gumą. Kitame krante sužinojęs. ką padarė. krito negyvas. - Ieri. pastaba. 

uždavinių sprendimas reikalauja kitokių sugebėjimų ir suteikia kitas savirea- 
lizacijos formas, palyginti su tomis. kurios yra svarbios kelyje į konsolidaciją. 

Tad valdovas, vadas vis naujus uždavinius, kuriuos jam kelia situacija, 
labai dideliu mastu turi spręsti, pasinaudodamas savo paties ištekliais. Susi- 
tikimas su pačiu nežymiausiu jo pagrindinės grupės žmogumi jam gali tapti 
egzaminu. Jo negali apsaugoti ar padėti joks etiketas, joks socialinis nimbas, 
jokia aparatūra. Kiekviename tokiame susitikime jis turi naujai įrodyti savo 
pranašumą, legitimuoti save kaip valdovą, pasinaudodamas individualia jėga 
ir asmeniniu išradingumu. 


5. Visai kitaip buvo Liudviko XIV atveju. kuris gali būti supriešintas su 
šiuo kylančiu vienvaldžio valdovo tipu kaip labai ryškiai išreikštas išlaikančio 
ir išsaugančio valdovo pavyzdys. Žinoma, tam tikra prasme Liudvikas XIV 
yra vienas „didžiųjų žmonių“ Vakarų istorijoje; žmogus, kurio veiksmams bu- 
vo būdingos nepaprastai toli siekiančios pasekmės. Tačiau jo asmeniniai ištek- 
liai, asmeniniai gabumai visai nebuvo išskirtiniai. Jie buvo veikiau vidutiniai, 
nei dideli. Šis tariamas paradoksas veda mus prie problemos esmės. 

Tie žmonės. kuriuos vadiname „didžiaisiais“, yra, trumpai tariant, žmonės, 
kurie sėkmingu jiems socialinės situacijos iškeltų uždavinių sprendimu turėję 
nepaprastai plačią įtaką. Ta įtaka gali trukti trumpą laiką, bet būti labai inten- 
syvi; ji gali reikštis arba vienos jų gyvenimo atkarpos metu, per visą jų gyveni- 
mą arba tik po jų mirties. Kuo didesnis ir platesnis jų veikimas, kuris dažnai, 
bet ne visada, taip pat yra ir erdvinis arba laikinis-istorinis veikimas, tuo didesnis 
mums atrodo jį sukeliantis žmogus. 

Paradoksas, kurį ką tik aptarėme turėdami omenyje Liudviko XIV „di- 
dumą“, parodo įdomų faktą: egzistuoja situacijos, kai svarbiausią ir lemtin- 
giausią uždavinį gali išspręsti ne žmonės su ištekliais to, ką mes kiek romantiš- 
kai vadiname originalumu ir kūrybine galia, bet žmonės kaip ramios ir stabilios 
vidutinybės. Taip buvo Liudviko XIV atveju. Jo viešpatavimo uždavinį jau ap- 
tarėme. Skirtingai nuo kylančio charizminio valdovo, jie turėjo neleisti visų pa- 
valdinių, visų pirma elito. socialiniam spaudimui pakrypti ta pačia linkme. 


6. Liudvikas XIV savo jaunystėje išgyveno laikotarpį, kai iš tikrųjų bu- 
vo bandoma pakeisti esamą santvarką jo dinastijos nenaudai. Tai buvo Fron- 
dos laikai. Beveik visos grupės tuo metu puolė monarchijos atstovus. Šita vie- 
nybė palyginti greitai suskilo. Kai Liudvikas XIV sulaukė pilnametystės ir 
sėdo į sostą, neribota monarcho valdžia jau buvo atkurta. Liudvikui XIV ji ati- 
teko kaip palikimas. Viešpatavimo uždavinys, kurį jis ėmėsi spręsti, buvo ne 
užkariavimas ir kūrimas iš naujo, bet apsauga ir konsolidavimas. bet kuriuo 

atvėju — jau egzistuojančios viešpatavimo sistemos išplėtimas. Jis turėjo rūpes- 
tingai prižiūrėti ir palaikyti įtampų sistemą. supriešinančią skirtingus luomus 
ir sluoksnius. Toks uždavinys tikriausiai būtų palaužęs genialų novatorių; tur- 
būt mašiną jis būtų vairavęs neteisingai ir ją visą sugriovęs. Liudvikas XIV ne- 
buvo novatorius, jam tokiu ir nereikėjo būti!!*: 

S'il avait ėtė indolent et intermittent, les conflits des institutions entre elles 
auraient mis la monarchie en anarchie. comme il arrivera au siecle d' aprės; 
homme de genie et de vigueur. la lente machine compliguėe V aurait impacientė, 
il aurait brisėe. II etait calme et rėgulier; point riche de son propre fonds, il 
avait besion des idėes d autrui*. 


Saint-Simonas rašo, kad jo intelektas buvo žemesnis už vidutinį. Tai ga- 
li būti perdėjimas. Tačiau jis tikrai jo nepranoko. 

Prie to prisidėjo, kad visas jo ugdymas. taip pat ir intelekto ugdymas, bu- 
vo gana apleistas. Neramūs jo jaunystės laikai nepaliko auklėtojams (visų pir- 
ma — Mazarinui) daug laiko rūpintis jo ugdymu. „Dažnai galima buvo girdėti. 
kaip jis su kartėliu kalba apie tuos laikus: taip. jis netgi pasakojo. kad kartą va- 
kare Palais Royal sode jį rado ką tik įkritusį į baseiną. Jį vos išmokė skaityti ir 
rašyti, ir jis liko toks nemokša, kad nieko nežinojo apie garsiausius istorijos 
įvykius“!!*. Liudvikas XIV kartą pats pasakė!““: „jauti skaudų sielvartą. kai ne- 
žinai dalykų, žinomų kiekvienam kitam“. 

Ir vis dėlto jis neabejotinai buvo vienas didžiausių karalių ir įtakingiau- 
sių žmonių Vakaruose. Jam ne vien pakako jėgų ir sugebėjimų išspręsti savo 
specifinį uždavinį: apginti ir išplėsti tą reikšmingą viešpatavimo poziciją, ku- 
rą jis paveldėjo. Jis buvo tarytum sutvertas šiam uždaviniui. Tobulai išspręs- 
damas šį uždavinį, jis kartu patenkino interesus visų tų, kas vienokia ar kitokia 
forma prisidėjo prie šio viešpatavimo spindesio, nors tuo pat metu daugeliu at- 
žvilgių patyrė to režimo priespaudą!“!: 

La grande puissance et autoritė de Louis XIV viennent de la conformite 
de sa personne avec V esprit de son temps**. 


Įdomu matyti. kaip jis tiksliai pagal savo poreikius ir polinkius formuluoja 
jam tekusį uždavinį — valdovo uždavinį. Kartą savo sūnui jis pasakė !“*: 


* „Jeigu jis būtų buvęs tingus arba veikęs tik sporadiškai. tai dėl institucijų konflikto 
monarchija būtų atsidūrusi anarchijoje. kaip ir atsitiko po šimtmečio: lėta ir sudėtinga mašina bū- 
tų sukėlusi genialaus ir energingo žmogaus nekantrumą. ir jis ja būtų sugriovęs. Jis buvo ramus 
tr veikė reguliariai; kadangi jo ištekliai nebuvo gausūs. jam reikėjo kitų žmonių idėjų“ (pranc.). 

** „Didelė Liudviko XIV galybė ir autoritetas kilo iš jo asmenybės laiko dvasios ati- 
tikimo“. 

„Jūs neturite galvoti. kad valstybės reikalai yra panašūs į dygliuotas ir 
tamsias mokslo problemas. Jums tikriausiai sukėlusias nuobodulį. Pagrindinis 
karaliaus uždavinys yra leisti veikti „sveikam protui“. kuris visada veikia pats 
savaime ir be vargo [...]. Viskas. kas būtina šiam tikslui, tuo pat metu yra ma- 
lonu, nes spręsti šį uždavinį reiškia, sakant trumpai, būti atsimerkusiam visam 
pasauliui, nepaliaujamai sužinoti naujienas iš visų provincijų ir iš visų naci- 
jų, sužinoti visų dvarų paslaptis, sužinoti visų princų ir užsienio reikalų minist- 
rų nuotaikas ir silpnybes. Vadinasi, gauti Žinių apie gausybę dalykų, apie kuriuos 
manoma, kad mes jų nežinome, ir lygiai taip pat mūsų pačių aplinkoje matyti 
tai, kas nuo mūsų rūpestingai slepiama, iki galo atskleisti visas mūsų rūminin- 
kų pažiūras ir nuomones“. 


Kitais žodžiais tariant, šis valdovas buvo apsėstas smalsumo viskam, kas 
vyko jo siauresnės ir platesnės aplinkos žmonėse. Jų slaptų impulsų ištyrimas 
reiškė jam savotišką sportą ir teikė nepaprastą malonumą. Kartu tai buvo vie- 
nas svarbiausių uždavinių, kuriuos jam kėlė jo kaip valdovo funkcija. Taip pat 
matome, kaip iš šio valdovo perspektyvos visas pasaulis atrodo kaip padidin- 
tas rūmų dvaras, kaip suvaldomas tuo pačiu būdu, kokiu jis valdė rūmų dvarą. 

Jau buvo pabrėžta, kad „viešpatavimas“ yra sudėtinga veikla ir kad žmo- 
nių valdymas (Steuerung) yra viena iš svarbiausių funkcijų šiame funkcijų 
komplekse, kuris vadinasi „viešpatavimas“. Žmonių valdymas yra centrinė vieš- 
patavimo funkcija ir charizminiame bei užkariaujančiame viešpatavime, ir gi- 
nančiame bei išsaugančiame Liudviko XIV viešpatavime. 

Tačiau abiejų valdymo būdas labai skinasi. Tuose Liudviko XIV žodžiuo- 
se, kuriuos jis pasakė savo sūnui, nurodyta, kaip ir kuo valdė šis ginantis ir 
išlaikantis valdovas: tiksliu visų Žmonių aistrų, silpnybių, klaidų, paslapčių ir 
interesų apskaičiavimu. Taip pat ir karaliui būdingas mąstymas, kurį nurodėme 
kaip būdingą rūmų dvaro žmogaus bruožą: mąstymas, pradedantis nuo Žmogaus; 
bet kuriuo atveju — nuo „Žmogaus situacijoje“. Kitiems rūmų dvaro žmonėms, 
kurie patiria spaudimą iš visų pusių, jis yra kovos instrumentas, padedantis 
įsitvirtinti ir iškilti konkurencijoje dėl prestižo — „kas turi ambicijų, turi būti 
gerai informuotas“!**. Karaliui, spaudžiamam tik iš apačios, jis turi į apačią 
nukreipto kovos instrumento, viešpatavimo instrumento prasmę. 

Užkariaujantis valdovas dideliu mastu turi pasikliauti nuoširdžiu savo pa- 
grindinės grupės Žmonių vidiniu atsidavimu. Jis gali tai daryti, nes jų interesai 
dideliu mastu sutampa su jo interesais. Neišvengiamą valdovo spaudimą jiems 
palengvina, suteikia tam spaudimui tikslą ir prasmę, kurią mato kiekvienas jo 
pavaldinys, bendro veikimo sėkmė platesnėje viešpatavimo srityje. 

Užtat išsaugantis valdovas Liudviko XIV situacijoje, kuris jau matė grės- 

mę iš apačios ir gyveno spaudžiamas galimos grėsmės iš apačios. niekada negali 
taip stipriai pasikliauti nuoširdžiu vidiniu pavaldinių atsidavimu. Nes to spaudi- 
mo, kurį jis pats yra priverstas daryti savo viešpatavimui išsaugoti. nepaleng- 
vina bendras išorėn nukreiptas veikimas mažų mažiausiai tol. kol jis nekariauja. 
Žmonių stebėjimas ir priežiūra jam yra būtinas jo viešpatavimo gynybos in- 
strumentas. Intensyvumas, kai tai darė Liudvikas XIV, atitinka malonumą, kurį 
šis užsiėmimas jam suteikdavo. Tai jau buvo parodyta, panaudojant jo doktri- 
ną. Jo praktikos pavyzdys dar aiškiau parodys, kaip šį rūmų dvaro aristokratijai 
ir rūmų dvaro karaliui būdingą būtinumą ir polinkį stebėti žmones karalius nu- 
kreipia prieš aristokratiją ir panaudoja jai sutramdyti'“*: 

„Karaliaus smalsumas sužinoti. kas aplink jį vyko, vis labiau augo. Savo 
pirmajam kamerdineriui ir Versalio gubernatoriui jis pavedė priimti į tarnybą 
tam tikrą skaičių šveicarų. Jie buvo aprengti karališkomis livrėjomis, pavaldūs 
tik nurodytiems asmenims ir gavo slaptą įsakymą. Dieną ir naktį, vakare ir ry- 
tą jie turėjo visur vaikščioti perėjimais ir pasažais, kiemais ir sodais, slapstytis, 
stebėti žmones, juos sekti, žiūrėti, kur jie eina ir kada sugrįžta, paslapčia klau- 
sytis jų pokalbių ir apie visa tai tiksliai pranešti“. 


Po to, kas buvo pasakyta apie viešpatavimo. kurį reikia išsaugoti, struk- 
tūrą, vargu ar dar reikia pabrėžti, kad pagal šią bendrą priežiūrą karaliui-kon- 
servatoriui Liudviko XIV situacijoje buvo ypač svarbu stebėti įtampas ir ki- 
virčus tarp žmonių. Karaliui buvo gyvybiškai svarbu palaikyti įtampą tarp 
pavaldinių; jų vienybė tiesiog grėsė karaliaus egzistencijai. Vis dėlto įdomu 
stebėti, kaip sąmoningai jis suvokė šį uždavinį ir kaip mažuose bei dideliuose 
dalykuose palaikė perskyras ir įtampas tarp žmonių, netgi jas sukurdavo. Savo 
sūnui jis sakė!“?: 

„Jūs turite padalyti tarp jų savo pasitikėjimą. Pavydas vienam iš jų 
paskatina kitų ambicijas. Tačiau nors jie vienas kito nekenčia, vis dėlto jie turi 
tr bendrų interesų ir gali taip susitarti, kad apgautų savo valdovą. Todėl jis turi 
gauti informaciją taip pat už siauro savo patarėjų rato ribų bei palaikyti nuola- 
tinius santykius su žmonėmis, žinančiais svarbias naujienas valstybėje“. 


7. Šį valdovą jo sprendžiamas išsaugojimo uždavinys verčia užsiimti 
labai specifiška veiklos forma. Jo laikyseną galima būtų pavadinti „pasyvia“, 
jeigu ją lygintume su kur kas aktyvesne užkariaujančia charizminio valdovo 
laikysena. Tačiau sąvokose „aktyvi“ ir „pasyvi“ yra per mažai niuansų, palygin- 
ti su diferencijuota socialine tikrove. Užkariaujantis vienvaldis valdovas savo 
pagrindinę grupę verčia veikti. Ir jeigu jis nedalyvauja, tai jo grupės veikla 
gana dažnai žlunga. Konservuojantį vienvaldį valdovą tam tikru mastu išjudi- 

na ir išlaiko savo vietoje pavydas. priešingybės ir įtampos socialiniame lauke, 
įsteigusiame jo funkciją: jam rereikia reguliuoti šias įtampas ir sukurti orga- 
nizacijas, kurios palaiko įtampas ir skirtumus bei palengvina jų priežiūrą. 

Žvelgiant karaliaus akimis, tokia reguliavimo, apsaugos ir priežiūros apa- 
ratūra — viena iš daugelio — yra rūmų dvaras ir etiketas. Ankščiau kalbėjome 
apie ancien regime perpetuum mobile. Jį vėl aiškiai matome, pasinaudodami 
palyginimu apie charizminį-užkariaujantį viešpatavimą. Pagrindinė užkariau- 
jančio valdovo grupė suyra juo greičiau. juo stipresnės įtampos atsiranda jos 
viduje, nes ji tokiu pat laipsniu darosi mažiau pajėgi įvykdyti savo uždavinį. 
Vidinio gynybinio viešpatavimo pagrindinė grupė, orientuota ne į bendrą vei- 
kimą ir užkariavimą, bet į bendrą gynybą ir distancijos išlaikymą, išsaugo ir 
naujai reprodukuoja save (drauge ir plačią karaliaus sprendimų erdvę) tam 
tikru mastu panaudodama ir vienas kitam priešiškų pavaldinių ambicijas — tol, 
kol karalius gali kontroliuoti savo pavaldinius. Jeigu vaizduotume visa tai kiek 
hiperbolizuotai, tai iš konkurentų dėl prestižo rato iškrenta vienas ir šnibžda 
karaliui į ausį tai, kas gali pakenkti kitam; paskui pasirodo antrasis ir praneša, 
kas gali pakenkti pirmajam, ir taip ratas sukasi toliau. Tačiau sprendžia karalius; 
1r kai jis priima sprendimą, nukreiptą prieš tam tikrą žmogų ar tam tikrą grupę, 
tai jis, kol nepaliečia bendro sluoksnių ir visos sistemos egzistavimo pagrindo, 
tam tikru mastu savo pusėje kaip sąjungininkus išlaiko visus kitus. 

Taigi taip valdyti nereikėjo išradingo intelekto. Po to, kai sistema buvo 
sukurta, reguliuoti ir išlaikyti jos pusiausvyrą visiškai pakako to, ką pats Liud- 
vikas XIV vadino „sveiku protu“ (o jo jam tikrai netrūko). Visų pirma ši socia- 
linė mašinerija valdovą įgalino sukelti palyginti didelius padarinius, panau- 
dojant santykinai mažai savo jėgų. Energiją sukuria pats konkurencinės kovos 
varomas perpetuum mobile - la jalousie de V un sert de frein a V ambition des 
autres*, kalbant paties karaliaus žodžiais. o karaliui tereikia diriguoti. Ši ma- 
šinerija veikė kaip mechaninis įtaisas, kai vairininkas, paspausdamas svertą, 
sukeldavo kur kas didesnę jėgą nei panaudodavo pats. 

Charizminis valdovas tam tikra prasme visada pats eina pas Žmones, juos 
uždega, pats aktyviai dalyvauja ir įgyvendina savo idėjas. Prie tokio valdovo, 
kaip Liudvikas XIV, žmonės visada prieidavo patys. Jie jam ką nors pranešdavo, 
ko nors prašydavo. Jis nuspręsdavo, išklausęs jo palankumo ieškančių žmonių 
argumentus už ir prieš. Energijos jam, taip sakant. priplūsdavo; jis pats laikyda- 
vosi atokiai ir mokėdavo ja pasinaudoti!““: 

„Niekas geriau už jį nemokėjo parduoti savo žodžių, šypsenų ir netgi 
žvilgsnių. Viskas. ką jis darė. turėjo vertę. nes jis viską diferencijuodavo, 0 jo 


* „Vieno pavydas pažaboja kitų ambicijas“ (pranc.). 

laikysena būdavo dar didingesnė dėl to. kad jis kalbėdavo retai ir trumpai. 
Jeigu jis į ką nors kreipdavosi. kam nors užduodavo klausimą. tai visų daly- 
vaujančių akys nukrypdavo į tą asmenį. Tai buvo apdovanojimas, apie kurį bū- 
davo kalbama, ir kuris visada pakeldavo reputaciją“. [...] „Joks kitas žmogus 
nebuvo iš prigimties toks mandagus: joks kitas žmogus nebuvo toks atidus 
amžiaus, luomo ir nuopelnų skirtumams - ir savo atsakymais (kai jis pasakyda- 
vo ką nors daugiau nei savo pamėgtą frazę „aš pažiūrėsiu“), ir savo elgesiu“. 


Pavydas sūkuriais sukasi aplink karalių. išlaikydamas socialinę pusiaus- 
vyrą. Karalius žmonėmis žaidžia tarsi menininkas. Jo aukščiausias interesas 
buvo ne vien išlaikyti šią pusiausvyrą, bet ir padaryti taip, kad ši jo vairuojama 
žmonių mašinerija, kurioje slypėjo daug sprogstamosios medžiagos. liktų ap- 
žvelgiama. Ši tendencija yra taip pat būdinga išlaikančiai ir ginančiai viešpa- 
tavimo formai: siekti, kad viešpatavimo mašinerija, kurios energija valdovas 
lengvai galėjo manipuliuoti iš toli, kiekvieną akimirką išliktų apžvelgiama ir iš 
anksto apskaičiuojama. Charizminis valdovas negali apsisaugoti nuo neap- 
skaičiuojamų jėgų, o visas Liudviko XIV gyvenimas buvo taip organizuotas, 
kad kiek galima jokie nauji ir neapskaičiuojami dalykai nepasiektų karaliaus — 
išskyrus ligą ir mirtį. Kai kalbama apie šio absoliutaus vienvaldžio viešpatavi- 
mo „racionalumą“ ir apie charizminio viešpatavimo „iracionalumą“, tai reiškia 
ne vien tam tikrų asmenybių savitus bruožus, bet ir ištisų figūracijų skirtumą. 
St.-Simonas apie Liudviką XIV sako!“ 

Avec un almanach et une montre, on pouvait, a trois cents lieues de lui, 
dire ce gu'il faisait*. 

Kiekvienas ir karaliaus, ir jo aplinkos žingsnis buvo iš anksto nulemtas. 
Kiekvienas vieno žmogaus veiksmas veikė kitų žmonių veiksmus. 


8. Kiekvienas žmogus tarpusavio priklausomybės grandinėse buvo pri- 
verstas ir dėl prestižo sumetimų suinteresuotas budėti, kad kiti jiems skirtus 
žingsnius darytų tiksliai ir pagal nurodymus. Taip pagal šią figūraciją kiekvienas 
automatiškai kontroliavo kitus. Kiekvienas „išsišokimas“ įžeidė ir kenkė ki- 
tiems. Todėl pavieniam asmeniui buvo nepaprastai sunku (jeigu iš viso įmano- 
ma) išsivaduoti iš tos priklausomybės. Jeigu nebūtų buvę tokios organizacijos, 
etiketo, ceremonialo, pavienis individas savo nuožiūra būtų galėjęs ilgesniam 
laikui išnykti; jo paties nuožiūrai būtų buvusi palikta palyginti didelė erdvė. 
Tačiau rūmų dvaro etiketo ir ceremonialo aparatūra ne vien pajungė pavienio 


* „Trijų šimtų Ije nuotoliu. turint laikrodį ir almanachą. galima pasakyti. ka jis tuo metu 
daro“ (pranc.). 

Žmogaus žingsnius vienvaldžio valdovo kontrolei. Ji tuo pat metu padarė ma- 
tomus daugelį šimtų individų ir iki tam tikro laipsnio veikė kaip signalinė apa- 
ratūra, paviešindavusi kiekvieną pavienio individo savivalę, impulsų iškrovą, 
klaidą ir per nemažai tarpinių grandžių informuodavusi apie tai karalių. 

Kaip dar kartą matome, tokio struktūros „tikslingumo“ akistatoje savo 
aiškumą praranda „„vertybiškai racionalaus“ ir „tikslingai racionalaus“ perskyra. 
Ši etiketo aparatūra buvo labai „tikslinga“ karaliaus viešpatavimui išlaikyti ir 
apsaugoti. Šia prasme ji buvo ir „tikslingai racionali“ organizacija — ne mažiau 
už tuos viešpatavimo instrumentus, kuriuos sukuria dėl piniginių ir profesi- 
nių šansų konkuruojanti visuomenė. Ir pirmoje, ir antroje (nors pirmoje galbūt 
atviriau) „viešpatavimas“ jo subjektams yra ir tikslas sau, ir savaiminė vertybė; 
mažų mažiausiai jis orientuotas į vertybes, kurios, kaip atrodo, tolesnio pagrin- 
dimo nereikalauja. Šia prasme taip pat ir šį viešpatavimą užtikrinantys instru- 
mentai yra ir „tikslingai racionalūs“, ir „„vertybiškai racionalūs“. 

Karaliaus pozicija — tokia, kokia ji susiformavo ancien rėgime sociali- 
niame lauke, - tam tikru specifiniu būdu išlaisvino ją užimančio asmens jėgas. 
Tam asmeniui plaukė ne vien pinigai (pavyzdžiui, mokesčiai ar pajamos už 
parduotas pareigybes), nors jam nereikėjo ieškoti galimybių juos uždirbti pro- 
fesine. į piniginį pelną orientuota veikla. Jam plaukė taip pat ir kitos kiekybiš- 
kai sunkiai išmatuojamos socialinės energijos - kaip nesudaiktintos žmogiškos 
Jėgos, kuriomis jis galėjo disponuoti. Disponavimo šiomis jėgomis galią jis tu- 
rėjo visų pirma dėl to (nors ir ne vien dėl to), kad jam šias jėgas perdavė so- 
cialinių priklausomybių struktūra; todėl, kad tokia karaliaus socialinė padėtis 
atitiko šiais tarpusavio priklausomybės ryšiais supančiotų Žmonių ir grupių 
poreikius. Kur kas mažesniu mastu karalius šią galią turėjo todėl. jog savo 
paties veiksmais ją pasisavino iš socialinio lauko. Be to, visos šios žmogiško- 
sios potencijos, kuriomis galėjo disponuoti karalius. buvo taip organizuotos 
ten, ką patys amžininkai vadino /a mėcanigue“š, kad jos veikė kaip karaliaus 
energijos stiprintuvas. Kitaip sakant, taip, kad jeigu karalius tik pajudindavo 
pirštą ar pasakydavo žodį, socialiniame lauke būdavo išjudinamos jėgos, kur 
kas didesnės už tas, kurias jis pats panaudodavo. Todėl paties karaliaus ener- 
gija (nesvarbu, didelė ar maža) iš tikrųjų būdavo plačiai išlaisvinama. 


9. Liudvikas XV. paveldėjęs jam jau visiškai garantuotą viešpatavimą, 
asmeniškai nepatyrė jokios grėsmės šiam viešpatavimui, nematė kovos už jo 
išlaikymą, todėl pareigas vykdė be savo pirmtakui būdingos įtampos, didelę 
dalį šios išlaisvintos energijos iššvaistė ieškodamas malonumų ir džiaugsmų, 
turėjusių padėti įveikti antrajai viršūnių kartai būdingą betiksliškumo jausmą 
ir nuobodulį, kuriuos sukėlė santykinis energijos išlaisvinimas. 

Tačiau Liudvikui XIV viešpatavimas. jo išlaikymas ir saugumas vis 
dar buvo uždavinys. Tiesa. klausimas iš esmės buvo jau išspręstas dar iki jo 
valdymo pradžios. o faktinė grėsmė jį kaip karalių nuo kitų žmonių skirian- 
čiai distancijai jam valdant vis mažėjo. Tačiau kadangi jis dar išgyveno pa- 
vojų Jaunystėje, tai, palyginti su Liudviku XV, savosios valdovo funkcijos 
išlaikymas ir gynyba jam kur kas didesniu mastu ir betarpiškiau buvo tikslas 
bei uždavinys. 

Tai, ką aukščiau pasakėme apie rūmų dvaro žmonių bei konservatyvių 
sluoksnių apskritai idėjų pasaulį ir pažiūras, akivaizdžiai aptinkame ir Liudvi- 
ko XIV atveju. Jis turėjo tikslą, tačiau tas tikslas nesiskyrė nuo jo paties, jis ne- 
buvo būsimas tikslas. Kiek specialesniame kontekste jis kartą rašė: se garder 
de Vesperance, mauvaise guide"“?*. Tas pasakymas tinka ir šiame platesniame 
kontekste: Jis buvo viršūnė. Jis užėmė padėtį. kai nebuvo galima turėti vilčių. 
Taip, tas tikslas, kuriam jis panaudojo savo padėties išlaisvintą energiją. buvo 
jo dabartinės būties apsauga. gynimas ir išaukštinimas'**: 

Louis XIV - et cela est visible dės ses premiėres paroles et premiėres 
gestes - met donc simplement en lui-mėme le principe et la fin des choses |...). 
S'i! prononcė la parole: *L' Etat c'est moi" il a voulu dire tout bonnement: 
*Mois Louis gui vous parler'*. 


Tai, jog visiškai nesuklaidintų kalbos apie Liudviką XIV kaip apie mo- 
dernios valstybės kūrėją. turime mažų mažiausiai žinoti. kad jo paties motyvų 
valstybė kaip tikslas sau nevaidino absoliučiai jokio vaidmens. Neabejotina, 
kad jo veikla prisidėjo prie Prancūzijos pavertimo labai centralizuota valstybe. 
Vis dėlto ir šiame kontekste reikia nurodyti aukščiau cituotą Jurieu rašinio 
vietą“?!: „karalius užėmė valstybės vietą. karalius yra viskas, o valstybė - nie- 
kas“. Saint-Simonas, kuris kartais būna panašus į vigą ir kuris bet kuriuo atveju 
buvo slaptas opozicionierius, vienoje vietoje giria dofiną, aiškiai polemizuoda- 
mas su Liudviko XIV nuostata: 

Cette grande et sublime maxime: gue les rois sont fait pour les peuples 
et non les peuples pour les rois ni aux rois, ėtait si avant imprimėe en son ūme 
gu'elle lui avait rendu de luxe et la guerre odieux**. 


* „Liudvikas XIV - tai matyti nuo pačių pirmųjų jo žodžių ir gestų — tiesiog laiko save 
visų dalykų pradžia ir pabaiga. Sakydamas valstybė - tai aš“. jis norėjo pasakyti: 'aš. Liudvikas. 
kuris su jumis kalba'“ (pranc.). 

* „Ši didi ir aukšta maksima: karaliai yra sukurti tautoms. o ne tautos sukurtos kara- 
liams. — paliko tokį gilų atspaudą jo sieloje. kad jis pradėjo šlykštėtis prabanga ir karu. Jau 
būdama absoliuti teisiškai. monarchija tam tikro visuotinio sutikimo dėka tokia tapo taip pat ir 
faktiškai, kas vėliau ilgai liko esmine politine tautos dogma“ (pranc.). 

Taigi „valstybė“ kaip tikslas sau čia yra visiškai opozicinė idėja. Jos 
priešingybė yra Liudviko XIV motyvacija. kartu — kaip lemiama Prancūzijos 
politikos ir veiksmų varomoji jėga jo viešpatavimo metais — paties karaliaus 
prestižo pretenzijos. Karalius ne tik siekė turėti ir vykdyti galią kitiems, bet 
taip pat ją nuolatos matyti viešai pripažintą ir taip dvigubai apsaugotą kitų 
žodžiais ir gestais. Jau Liudviko XIV atveju matome. kad jam vieša galios 
raiška ir simbolizavimas tapo savaiminėmis vertybėmis. Tad galios simboliai 
pradeda gyventi savo gyvenimą ir tampa prestižo fetišais. Prestižo fetišas. ge- 
riausiai išreiškiantis savaiminę karališkos būties vertę, yra g/oire* idėja. 

Šis prestižo fetišas iki pat mūsų dienų retkarčiais nulemdavo Prancū- 
zijos politiką. Tačiau jis perėjo į tautą kaip savaiminę vertybę arba asmenis, 
kurie save laiko jos įsikūnijimu. Be to, jis glaudžiai susipynė su ekonominės 
naudos motyvais. Tačiau pačiam Liudvikui XIV dėl nurodytų priežasčių pres- 
tižo motyvas visiškai vyravo prieš kitų rūšių motyvus. Žinoma, jam pačiam to 
nepastebint, ekonominės priežastys pakankamai dažnai veikdavo jo veiksmų 
kryptį. Tačiau neįmanoma teisingai suprasti įvykių raidos, jeigu ignoruojame, 
kad ši visuomenės struktūra skatino valdovą prestižo pretenzijas kelti labiau 
už finansines pretenzijas. jas tam tikru mastu traktuojant kaip pirmųjų priedą. 

Liudviko XIV užsienio ir vidaus politika liks nesuprantama, jeigu iš aki- 
račio išleidžiame šį ryšį tarp jo savo įvaizdžio struktūros — o tame įvaizdyje jis 
pats ir jo g/oire buvo galutinės vertybės — ir jo socialinės valdovo padėties bei 
jo viešpatavimo lauko struktūros. Taip pat ir šiuo atžvilgiu jo padėties šansai ir 
uždaviniai glaudžiai sąveikavo su jo asmeniniais polinkiais. Lemiamos to, ką 
galima pavadinti jo, kaip karaliaus. didybe, prielaidos buvo tai, kad jis išplėtė 
savo padėties suteiktus šansus, ypač akcentuodamas karaliaus — savęs paties — 
šlovę ir prestižą, ir kad jo paties asmeniniai polinkiai kreipė jį ta pačia linkme. 
Jis išsiskyrė ne intelektu ir ne išradingumu ar kūrybine jėga, bet rimtumu bei 
sąžiningumu, su kuriais savo elgesiu visą gyvenimą kiekviename žingsnyje sie- 
kė pavaizduoti savąjį Prancūzijos karaliaus didybės, orumo ir šlovės idealą. 

Jis tapo karaliumi tuo Prancūzijos visuomenės vystymosi etapu, kuris 
jam leido nepaprastu mastu išreikšti savo asmeninį rėputation ir gloire siekį. 
Vadinasi, ir jo pavaldiniai, daugiausia reiškę galios žaidime — socialinio elito, 
aukštesnių sluoksnių žmonės - karaliuje padidintu mastu atpažino tai. kas ma- 
žesniu mastu buvo jų pačių elgesio varomoji jėga: prestižo siekį. 

Jie jį suprato; ir mažiausiai iš dalies ar tam tikrą laiką jie susitapatino su 
jo viešpatavimo skleidžiamu spindesiu. Jie jautė, kad jų prestižą pakelia kara- 
liaus prestižas. 


* „Šlovės“ (pranc.). 

10. Vienas šiuolaikinis istorikas ** apie Liudviko XIV monarchiją pasakė. 
kad Prancūzijos akyse V absolutisme monarchigue ne fut pas seulement la so- 
lution a la guestion du meilleur gouvernement, il fut aussi une grace, un secours 
providentiel: s'idėaliser et s adorer elle-mėme dans la rovautė fut pour elle un 
besoin. Dėja absolue en droit, la rovautė le fut donc aussi en fait, par une sor- 
te de consentement universel gui resta longtemps Ie dogme politigue essentiel 
de la nation*. 


Tai, žinoma, yra kur kas specifiškesnio reiškinio apibendrinimas. Pirma, 
ši pavaldinių identifikacija su karaliumi trukdavo tik tol, kol buvo regimų lai- 
mėjimų, o skurdas spaudė ne per stipriai. Tačiau visų pirma šis idealizuotas pa- 
veikslas nuslepia ambivalentiškumą, būdingą daugelio pavaldinių laikysenai 
karaliaus atžvilgiu. Šio socialinio lauko struktūrai buvo būdinga, kad nors. 
viena vertus, beveik visos pavaldinių grupės tapatino save su karaliumi ir matė 
jį kaip pagalbininką bei sąjungininką kovoje prieš likusius, tačiau, kita vertus, 
visada jautė įtemptus santykius su karaliumi ir buvo prieš jį nusistačiusios — 
nesvarbu, ar jos tą nuostatą demonstruodavo, ar ne. 

Su šia svarbia išlyga galima pasakyti, kad to karaliaus asmens ir aukštųjų 
sluoksnių tikslų atitikimo “*, kurį paminėjome aukščiau, pagrindas buvo pirmi- 
nės motyvacijos tapatumas. Tai buvo prestižo motyvas. Reikia paklausyti, kaip 
kalba karalius, kad suprastume visą šios motyvacijos formos reikšmę!**: 

L'amour de la gloire va assurėment devant tous les autres dans mon ame 
[...]. La chaleur de mon age et le dėsir violent gue į avais d augmenter ma 
rėputation me donnaient une trės forte passion d agir, mais j ėprouvai dės ce 
moment gue Vamour de la gloire a les mėmes dėlicatesses, et si į ose dire, les 
meėmes timiditės gue les plus tendres passions [...). Je me trouvais retardė et 
pressė presgue ėgalement par un seul et mėme dėsir de gloire**. 


Jis kariauja, nes užkariautojo rangas yra „kilniausias“ ir aukščiausias iš 
visų titulų, nes karalius tam tikra prasme dėl savo funkcijos, dėl paskirties tu- 
ri kariauti. „O kai Liudvikas XIV sudaro taiką. jis giriasi, kad tėviška meilė 
pavaldiniams pranoko jo propre gloire“***. 


* „Absoliučioji monarchija buvo ne vien tik klausimo. koks valdymas yra geriausias, 
sprendimas. Ji taip pat buvo malonė. apvaizdos pagalba: Prancūzija turėjo poreikį idealizuoti ir 
garbinti save monarchijoje“ (pranc.). 

** „Meilė šlovei tikrai pranoko visas kitas aistras mano sieloje [...]. Mano amžiaus karštis 
ir stiprus noras padidinti savo reputaciją davė man labai stiprią aistrą veikti. bet aš nuo to laiko pa- 
tyriau, kad meilė šlovei yra toks pat subtilus. ir. drįsčiau pasakyti. toks pat drovus jausmas. kaip ir 
pačios švelnausios aistros [...]. Mane ir stabdė. ir traukė vienas ir tas pats šlovės troškimas“ (pranc. ). 

*** „Sava šlovė“ (pranc.). 


132 


VI. Karaliaus sukaustvmas etiketu ir prestižo šansais 


Šlovė karaliui buvo tas pats. kas aristokratui buvo „garbė“. Tačiau savo 
socialinės egzistencijos išaukštinimas ir prestižo pretenzijos dydžiu. ir inten- 
syvumu pranoko visus kitus karalystės gyventojus būtent tuo mastu, kokiu 
karaliaus galia pranoko visų kitų gyventojų galią. Karaliaus poreikis ne vien 
naudotis savo galia. tačiau taip pat ją nuolatos (iš dalies — simboliniais veiks- 
mais) demonstratyviai įrodinėti. ją nuolatos regėti kaip atspindėtą triumfą prieš 
kitus ir jų paklusnumą (būtent tai ir yra g/oire) parodo. kokios stiprios buvo 
tos įtampos, kurias jis turėjo blokuoti ir su didžiausiu budrumu kontroliuoti — 
jeigu jis norėjo naudotis savo galia ir ją išsaugoti. 


11. Didžiulė garbėtroška ir savo karališkos egzistencijos išaukštinimo 
poreikis, kurie akivaizdžiai regimai išskyrė karalių iš kitų ir virš jų iškėlė, tuo 
pat metu uždėjo jam grandines, kurios tvirtai ir neišvengiamai jį įtraukė į so- 
cialinį mechanizmą. Anksčiau buvo iškeltas klausimas. kodėl karalius ne vien 
savo aristokratiją, bet ir save susiejo etiketo ir ceremonialo aparatūra. Kaip ma- 
tome, karaliaus idealas buvo viešpatauti pačiam ir tuo pat metu kiekviename 
savo žingsnyje vaizduoti save kaip valdovą, kiekvienu veiksmu reprezentuoti 
valdovą. Kelias atsakyti į klausimą apie karaliaus grandines atsiveria, kai su- 
prantame jo patvaldystės sąlygas ir tą faktą. kad jo mąstymą ir jausmus persunkė 
jo rangą, prestižą ir savęs reprezentaciją atitinkantis poreikis; trumpai tariant, 
tai buvo rūmų dvaro aristokratinės visuomenės. kuriai jis priklausė, idealai. 
Jis negalėjo pajungti kitų Žmonių ceremonialui ir reprezentacijos suvaržymams 
kaip savo viešpatavimo priemonėms. jeigu jis pats joms nepajungė savęs. 

Viena iš Žmonių tarpusavio priklausomybių ir suvaržymų, kylančių iš jų 
tarpusavio priklausomybės, ištakų yra tam tikri žmonių socialinio pobūdžio 
poreikiai ir idealai. Žmonių susaistymo būdas skiriasi priklausomai nuo jų 
socialinio pobūdžio poreikių. kurie. būdami nukreipti į kitus žmones. drauge 
reiškia priklausomybę nuo jų. 

Jau parodyta, kaip aristokratijos poreikis tureti prestižą ir distanciją ka- 
raliui davė į rankas priemonę ją įkinkyti į rūmų dvaro aparatūrą. Dabar matome, 
kaip aparatūros varžtai darė grįžtamąjį poveikį karaliui: po kardinolo Mazari- 
no mirties jis norėjo valdyti pats, laikyti valdžios gijas savo rankose ir valdovo 
šlove bei reputacija nesidalyti su jokiu kitu žmogumi. Kaip stipriai jo laikyseną 
veikė jo pirmtako situacija, rodo, pavyzdžiui, tai, kad jis visą gyvenimą laikė- 
si maksimos niekada neįsileisti į savo tarybą dvasininkų. Jis nenorėjo jokiam 
žmogui suteikti galimybę tapti antruoju Richelieu. Jo paties akimis žiūrint, tik- 
riausiai pati sunkiausia jo gyvenimo akimirka buvo ta, kai po Mazarino mir- 
ties jis paskelbė, jog neskirs jokio naujo premier ministre, bet nuo šiol valdys 
pats. Jis pats vėliau taip pasakė apie šį savo kaip karaliaus debiutą **: 

Prėfėrant sans doute dans mon coeur. a toutes choses et a la vie une 
haute rėputation, si je pouvais Uacguerir, mais comprenant en mėme temps 
gue mes premiėres dėmarches ou en jetteraient les fondements ou m en feraient 
perdre a jamais jusgu' a Vespėrance |...|*. 


Tačiau po to, kai kartą padarė šį žingsnį, jis tapo šios padėties belaisviu 
kaip karalius, kuris ne vien viešpatauja, bet ir valdo. Jis buvo pajungtas šio už- 
davinio, kurio ėmėsi vardan Aaute rėputation, suvaržymams. Nuo šiol niekas 
kitas neturėjo leidimo ar galimybės padėti valdyti ir prižiūrėti žmones jo aplin- 
koje. Jis nebegalėjo leisti, kad vienas ar kitas veiksmas priklausytų nuo nuotaikų 
ar atsitiktinių susitikimų. Idant tvirtai laikytų savo rankose viešpatavimą savo 
šaliai, jis kartu su šalimi turėjo tvirtai laikyti savo rankose ir organizuoti taip pat 
ir save patį. Kaip jis savo šalyje, ypač savo pagrindinėje grupėje (rūmų dvare) 
mėgino sukurti kiek galima geriau apžvelgiamą ir apskaičiuojamą organizaciją, 
taip Ir savo gyvenimą jis turėjo pajungti gerai apskaičiuotai ir aiškiai tvarkai. 
Pirmoji negalėjo funkcionuoti ir neturėjo prasmės be antrosios. 

Jeigu „valstybė“ kaip socialinė sistema karaliui būtų turėjusi savarankiš- 
ką prasmę ir savaiminę vertę. tikriausiai jis būtų galėjęs taip pat ir savo gyve- 
nime atskirti valstybinę veiklą nuo kitos, kuri lietė tik jį patį. Tačiau kadangi 
valstybė kaip tokia jam neturėjo savarankiškos prasmės ir vertės, kadangi dėl 
prestižo motyvų šioje socialinėje sistemoje faktiškai viskas buvo pajungta iš- 
aukštinti karaliaus būtį kaip tikrąją savaiminę vertybę, kadangi galų gale vis- 
kas — tauta, rūmų dvaras ir netgi šeima — turėjo padėti išaukštinti karalių, tai ir 
karaliaus gyvenime nebuvo jokio skirtumo tarp valstybinio bei privataus vei- 
kimo. Jis buvo visumos viešpats, drauge — ir prasmė, jis kaip šeimos tėvas vieš- 
patavo šalyje ir kaip šalies tėvas - šeimoje. Kaip pasakyta. karališki gestai, sie- 
kis ir būtinybė vaizduoti karalių ir jo orumą persmelkė taip pat privačiausius 
jo veiksmus. Kėlimasis, gulimasis. meilė buvo tokie pat svarbūs ir organizuoti 
veiksmai, kaip, pavyzdžiui, valstybinės sutarties pasirašymas; visi jie vienodai 
buvo skirti jo asmeniniam viešpatavimui ir jo rėputation išlaikyti. 


12. Kuo didesnė buvo jo galios sfera ir kuo betarpiškiau nuo jo priklau- 
sė rūmų dvaro Žmonės, tuo daugiau Žmonių prie jo veržėsi. Jis tai mėgo, jam 
patiko šis antplūdis, nes ir jis išaukštino jo būtį. Tačiau jis būtų pražuvęs, jeigu 
to antplūdžio nebūtų organizavęs. Tiems, kas pas jį veržėsi, kaip prestižo šansai 


* „Savo širdyje. be jokios abejonės. labiau už visus dalykus ir už patį gyvenimą ver- 
tindamas aukštą reputaciją. jeigu tik galėčiau ją įgyti. bet tuo pat metu suprasdamas. kad mano 
pirmieji žingsniai arba padės jai pamatus. arba privers visiems laikams prarasti netgi jos viltį 
[-..]" (pranc.). 

buvo nepaprastai svarbūs kiekvienas jo gestas. kiekvienas žodis. kiekvienas 
žingsnis. Jeigu jis norėjo likti šio mechanizmo viešpats, tai kaip šansų. dėl ku- 
rių kovojo neproporcingai daug konkurentų. monopolistas turėjo tiksliai ap- 
skaičiuoti ir organizuoti šių šansų paskirstymą. kuris jam atliko ir prestižo, ir 
viešpatavimo funkciją. Kartu su šiais šansais ir jis pats turėjo būti tiksliai ap- 
skaičiuojamas ir organizuotas. 

Jeigu jo viešpataujama teritorija būtų buvusi mažesnė. pavyzdžiui, tokio 
dydžio, kokia ji buvo Viduramžių Prancūzijos karalių laikais. kai šie savo vasa- 
lams palikdavo viešpatavimo plačioms sritims funkcijas. drauge ir savarankiš- 
ką galią bei reputaciją. tai ir jam iškilę uždaviniai būtų buvę lengvesni. Mažą 
teritoriją palyginti lengva apžvelgti, o žmonių, kurie iš jos ateina su prašymais 
ar laukia jo sprendimų. niekada nėra pernelyg daug. Kuo didesnė valdoma 
teritorija, tuo didesnis ir skaičius žmonių. kurie nuo jo priklauso, kurie pas jį 
veržiasi, 0 jis prieš juos lieka vienas. Jau vien dėl to tiek pat sustiprėja valdomos 
teritorijos spaudimas valdovui ir padidėja jo atsakomybė: su sąlyga, kad valdo- 
vas, vadovaudamasis tradicija, pats ir vienas mėgina valdyti šią didesnę vieš- 
pataujamą teritoriją taip pat. kaip būdavo valdoma mažesnioji: būtent taip. kaip 
visos šalies šeimos galva. Kartu su šiuo spaudimu didėja ir jo pastangos, kad 
įvykdytų tuos reikalavimus. kuriuos jam kelia jo funkcija, o drauge ir jis sau 
pačiam. Kuo šalis didesnė, tuo didesnė ir valdovo rėputation, tačiau didėja ir 
reikalavimai valdovui, kuris nori ją išsaugoti. ir jo juntami suvaržymai. Etike- 
tas ir ceremonialas, susaistantis visus jo žingsnius, tiksliai nustato distanciją, 
kurios turi laikytis žmonės ir jis pats prie jo besiveržiančioje minioje. Šiuo po- 
žiūriu jie yra viešpatavimo instrumentai ir išreiškia tuos suvaržymus, kuriuos 
viešpatavimas reiškia pačiam jo subjektui. 

La Bruyėre rašo: // ne mangue rien a un roi, gue les douceurs d une vie 
privėe“?“. Valdovą verčia organizuoti visą savo gyvenimą būtinumas išlaikyti 
galios šansus, susijusius su jo padėtimi, ir svarbiausia šis g/oire poreikis. prestižo 
siekis. Kaip tik jo vejamas Liudvikas XIV tikriausiai buvo paskutinysis, priėmęs 
savo egzistencijos susaistymą pagal tą seną tradiciją, kuri turint omenyje ka- 
raliaus padėtį dar aiškiai nediferencijavo namų galvos ir šalies valdovo funk- 
cijų. Tai simbolizuoja jo miegamojo išplanavimas ir funkcija, kuriais pradėjo- 
me šio skyriaus svarstymus. Savo pilyje Versalyje karalius vargu ar turėjo tai, 
ką galima būtų pavadinti appartament priveė. Kai norėdavo ištrūkti iš etike- 
to, nuo kurto buvo priklausomas jo gyvenimas Versalyje, suvaržymų, jis vykda- 
vo į Marly ar kurią nors kitą savo pilį kaime. kur etiketo ir ceremonialo prie- 
spauda nors ir buvo mažesnė, negu Versalyje, bet vis dėlto pakankamai sunki, 
jeigu vertintume pagal mūsų laikų standartus. 

Užtat Liudvikas XV. išreikšdamas jau ne kartą minėtą erozijos tendenciją, 

paliko Liudviko XIV miegamąjį ir liepė prie Marmurinio kiemo šoninio fasado 
kaip savo appartement privėe įrengti kambarių antiladą su patalpomis, labiau 
orientuotomis į intymumą nei į išorinę reprezentaciją. Tai buvo pirmieji ženklai. 
kad vyksta laipsniška valstybės ir karaliaus diferenciacija, kurios pabaigoje galų 
gale matome valstybę arba tautą kaip savaiminį tikslą ir jos aukščiausią vadovą 
kaip funkcionierių, gyvenantį viešą ir savo privatų gyvenimą. 


13. Taigi matome, kad Liudviko XIV kaip karaliaus padėtis yra geras 
pavyzdys, kaip gali būti tarpusavyje susiję du reiškiniai, kurie, juos analizuojant 
atsietai nuo stebimų reiškinių, taigi vien filosofiškai, gali pasirodyti tiesiog ne- 
suderinami. Tai karaliaus sprendimų erdvės dydis - dažnai vadinamas „indivi- 
dualia laisve“ — ir jo susaistymo, priklausomybės nuo kitų mastas, trumpai sa- 
kant, suvaržymai, kuriems jis turėjo paklusti ir pajungti save. Jo atveju tai buvo 
dvi to paties reiškinio pusės. 

Galios šansų, kuriais jis galėjo disponuoti savo padėties dėka, pilnatvę bu- 
vo galima išsaugoti tik labai kruopščiai ir gerai apskaičiuotai manipuliuojant 
sudėtingos daugiapolės galios pusiausvyra jo platesniajame ir siauresniajame 
viešpatavimo lauke. Etiketas ir ceremonialas buvo organizaciniai instrumentai, 
karaliaus panaudoti distancijai išlaikyti tarp visų rūmų dvaro visuomenės gru- 
pių ir asmenų (drauge ir jį patį), kartu palaikyti visų grupių bei asmenų įtampos 
pusiausvyrą jam viešpataujant elitinėje pagrindinėje grupėje. Žinoma. jie nebu- 
vo vieninteliai instrumentai, kuriais jis galėjo dėl to pasinaudoti. Vargu ar rūmų 
dvaro visuomenės kontrolė, panaudojant etiketą ir ceremonialą bei su tuo glau- 
džiai susijusią visų jai priklausančių asmenų bei rangų priežiūrą ir supriešini- 
mą, ilgai būtų buvusi sėkminga be kitų galios priemonių, išsamiau aptariamų 
kitose vietose!“ . Visų pirma — be armijos kontrolės ir be disponavimo visomis 
valstybės pajamomis. Tačiau be sumanaus manipuliavimo šiais rūminiais vieš- 
patavimo instrumentais karalius būtų lengvai patekęs į vienos iš šių rungty- 
niaujančių grupių arba asmenų kontrolę ir taip iš dalies praradęs disponavimą 
pagrindiniais — fizinės prievartos ir mokesčių — monopoliais. 

Šis suvaržymas, būdingas laisviausiems ir galingiausiems asmenims, uži- 
mantiems aukščiausias vadovaujančias pareigas didelėje organizacijoje, yra ga- 
na bendras reiškinys. Tačiau kai šiuo metu kalbama apie dideles organizacijas, 
su šia sąvoka pernelyg lengvai asocijuojasi tik didelės industrinės organizacijos. 
Pamirštama, kad tarp figūracijų,. vadinamų „valstybėmis“, galima rasti didelių 
organizacijų raidos seriją. Jos egzistavo dar iki kai kurių valstybių organizacijos 
rėmuose atsirandant didelėms industrinėms organizacijoms. Faktą, kad šiuo- 
laikinėse diskusijose ir tyrimuose svarstant organizacijos problemas valstybių 
organizacijos klausimai vaidina kur kas mažesnį vaidmenį. palyginti su industri- 

nėmis organizacijomis. iš dalies galima paaiškinti skirtingomis sąvokomis nu- 
sakoma jų klasifikacija. „Valstybės“ suprantamos kaip politiniai reiškiniai. skir- 
tingai nuo pramonės įmonių. kurios priskiriamos ekonominiams reiškiniams. 
Analizuojant politinius ir istorinius reiškinius organizacijos tipų tyrimas šiuo 
metu vaidina dar palyginti nedidelį vaidmenį. Nesvarbu dėl kokių priežasčių. 
bet mes galime labai daug sužinoti apie skirtingų tipų valstybes. jeigu jas ver- 
tinsime tiesiog kaip organizacijas, kurių struktūrą ir veikimo būdą bandome 
suprasti. Taip keliant klausimą galbūt kiek aiškiau matome ir tą problemą. su 
kuria susidūrė Liudvikas XIV. Ją sprendžia žmogus. užimantis vadovaujamą 
padėtį kiekvienoje didelėje organizacijoje: kaip vienas žmogus gali ilgam laikui 
išsaugoti savo kontrolę visai didelei daugiagalvei organizacijai? Esant šiuolai- 
kiniam visuomenės išsivystymo lygiui net nedaugelyje tų didelių organizacijų 
(pavyzdžiui, didelėse industrinėse organizacijose), kuriose faktinę kontrolę vyk- 
do vienas asmuo, vadovas disponuoja gausybe beasmenių kontrolės priemonių. 
Skirtingų funkcionierių kompetencija, rangas, įgaliojimai iš dalies užrašyti kaip 
bendri nurodymai ir taisyklės. Raštiški dokumentai, be kitų funkcijų, atlieka 
dar ir kontrolės funkcijas. Jie leidžia gana tiksliai patikrinti, kas atsitiko arba kas 
buvo nuspręsta tam tikru atveju ir kas tai padarė. Be to, daugumoje didelių or- 
ganizacijų dirba kontrolės specialistai, kurių profesija yra tikrinti, kas vyksta 
organizacijose. Tokiu būdu nuo šios naštos jie išvaduoja organizacijos viršūnę. 

Nepaisant formalių, raštiškomis sutartimis ir raštiškais dokumentais nu- 
statytų organizacijos rėmų, kurie Liudviko XIV valstybės organizacijoje buvo 
išvystyti dar tik rudimentiškai ir fragmentiškai, taip pat ir daugelyje mūsų laikų 
didelių organizacijų, net didelėse industrinėse ir komercinėse organizacijose 
egzistuoja varžybos dėl statuso. įtampų pusiausvyros tarp atskirų grupių svy- 
ravimai, viršininkų pastangos išnaudoti vidaus varžybas ir kai kurie kiti reiš- 
kiniai, kuriuos matome, tyrinėdami sudėtingus rūmų dvaro Žmonių santykius. 
Tačiau kadangi pagrindinės žmonių santykių taisyklės didelėse organizacijose 
yra formaliai nustatytos labai nuasmenintu būdu. tokiems reiškiniams šiandien 
būdingas daugiau ar mažiau neoficialus ir formalus pobūdis. Taigi rūmų dvaro 
visuomenėje dar visai atvirai ir plačiai aptinkame kai kuriuos reiškinius, kuriuos 
šiandien kur kas labiau paslėptus ar pridengtus atrandame po smarkiai biurok- 
ratizuotų organizacijų paviršiumi. 


14. Neįmanoma užbaigti net tokio galingo valdovo. koks buvo Liudvi- 
kas XIV, suvaržymo problemų analizės. poros žodžių nepridėjus apie pamatinę 
tokių tyrimų reikšmę. Kasdieniam mąstymui dažnai atrodo, kad nors pavaldi- 
niai priklauso nuo valdovų. bet pastarieji nepriklauso nuo pavaldinių. Nelengva 
išsiaiškinti. kad valdovo, pavyzdžiui. karaliaus. socialinė padėtis lygiai taip pat 

kyla iš funkcijų pasidalijimo sąlygotų priklausomybių visuomenėje, kaip ir in- 
žinieriaus arba gydytojo padėtis. Įžvalgūs stebėtojai. tokie. kaip Saint-Simonas 
Liudviko XIV atveju, stebėtojai iš artimiausios valdovo aplinkos, gana dažnai 
mato priklausomybes, kurios paveikė veikėjo apsisprendimus ir sprendimus. 
Tačiau iš didesnio nuotolio valdovai gana dažnai atrodo kaip nepriklausomi ir 
laisvai sprendžiantys iniciatoriai savo apsisprendimų ir veiksmų atžvilgiu. Is- 
toriografijoje šį fiktyvų vaizdinį išreiškia, tarp kitko, plačiai paplitęs polinkis 
traktuoti pavienes valdovų asmenybes (tokias. kaip Liudvikas XIV arba Fryd- 
richas Didysis ir Bismarckas) kaip galutinės istorinių procesų priežastis, ne- 
parodant priklausomybių tinklo, kuris yra jų sprendimų rėmai ir suteikia veiklos 
erdvę jų unikalumui. Kaip tik tai čia pabandėme ribotu mastu padaryti Liudviko 
XIV atveju. Šiuo būdu valdovai arba dažnai ir mažų galios elitų nariai jų paval- 
diniams vaizduojami kaip individo laisvės simboliai. o pati istorija — kaip tokių 
individų veiksmų rinkinys. 

Sociologijoje giminingus vaizdinius šiuo metu dažnai išreiškia veikimo 
arba sąveikos teorijos. — implicitiškai arba eksplicitiškai —- paremtos vaizdiniu. 
kad visų socialinių tyrimų išeities taškas yra laisvai sprendžiantys individai. 
absoliučiai nepriklausomi savo pačių veiklos ponai ir šeimininkai, kurie kaip 
tokie „sąveikauja“. Jeigu remiantis tokiu veikimo teorijos išeities tašku nepa- 
vyksta susidoroti su sociologinėmis problemomis, ji papildoma sistemų teorija. 
Jei sociologinė veikimo teorija paprastai remiasi už socialinės sistemos ribų 
esančio atskiro individo vaizdiniu, sistemų teorija paprastai pagrįsta socialinės 
sistemos anapus atskiro individo vaizdiniu. 

Ankstesnis rūmų dvaro ir ypač vieno atskiro žmogaus, karaliaus, padėties 
tyrimas gali šiek kiek sušvelninti konceptualinius sunkumus, iškylančius, kai 
bandoma susidoroti su tokiomis teorinėmis problemomis, svarstant jas atsietai 
nuo empirikos. Reikalas tas, kad šiuo atveju visus teorinius vaizdinius turėjome 
tiesiai susieti su tam tikromis empirinėmis duotybėmis. 

Valdovo dvaras. rūmų dvaro visuomenė yra darinys (Gebilde). sudarytas iš 
daugelio pavienių žmonių. Žinoma. tokį darinį galima pavadinti „sistema“. Tačiau 
nelengva užmegzti glaudų ryšį tarp šio žodžio vartosenos ir reiškinio. kurį jis 
nurodo sociologinio tyrimo srityje. Posakis „Žmonių sistema“ skamba kiek nevy- 
kusiai. Todėl jo vietoje čia vartojama figūracijos sąvoka. Kai sakome, kad „.rū- 
mai yra pavienių žmonių figūracija“. skamba visai natūraliai. Taip iš tikrųjų šiek 
kiek sušvelninamas sunkumas. ligšiolinėje sociologijos istorijoje nuolatos vers- 
davęs dvikovose be aiškios baigties grumtis tuos teoretikus, kurie atkreipia savo 
dėmesį į individus kaip tokius, ir tuos, kurie jį nukreipia į visuomenę kaip tokią. 

Be to, figūracijos sąvokai būdingas dar ir tas privalumas, kad ji, skirtingai 
nuo „Sistemos“, nežadina nei esminio užbaigtumo. nei imanentiškos harmonijos 

vaizdinio. Figūracijos sąvoka yra neutrali. Ji gali būti taikoma ir harmonin- 
giems, taikiems bei draugiškiems, ir nedraugiškiems bei įtemptiems santykiams. 
Rūmų dvaro visuomenė kupina įtampų. tačiau tai niekaip nepakeičia jos kaip 
specifinės Žmonių figūracijos pobūdžio. 

Ar taip priartėjome prie pavienio žmogaus ir visuomenės santykio prob- 
lemos sprendimo? Idant mažų mažiausiai parodytume. kaip ją reikia spręsti, tu- 
rime žengti dar keletą tolesnių žingsnių. Kaip iš pradžių paminėta. figūracijos, 
kurias žmonės sudaro vieni su kitais, ypatingos tuo, kad su nedideliais nukry- 
pimais jos gali toliau egzistuoti ir tuo atveju, jeigu mirė visi jas tam tikru laiko 
momentu sudarę pavieniai žmonės, 0 jų vietas užėmė kiti individai. Taip Pran- 
cūzijos rūmų dvaras egzistavo ir Liudviko XIV, ir Liudviko XV laikais. Antrąjį 
sudarė ne tie patys žmonės. kurie sudarė pirmąjį. Tačiau viena figūracija perėjo 
į kitą, be paliovos ateinant ir išeinant jas sudariusiems žmonėms. Kokia pras- 
me galima sakyti, kad abiem atvejais susiduriame su viena specifiška figūracija, 
kuriai galima pritaikyti tą pačią sąvoką — „rūmų dvaro“ ir „rūmų dvaro visuo- 
menės“ figūracija? Kas mums duoda teisę. nepaisant pavienių individų, kurie 
vieni su kitais sudaro šią figūraciją. pasikeitimo ir tam tikrų pokyčių pačioje 
figūracijoje (jas nurodo sąvoka „rūmų dvaro vystymasis“) abiem atvejais kal- 
bėti apie „rūmų dvarą“ arba „rūmų dvaro visuomenę'*? Kas gi iš tikrųjų tokiais 
atvejais išlieka, nepaisant visų pokyčių? 

Iš pirmo žvilgsnio galbūt galėtume pasitenkinti atsakymu, kad pasikei- 
čia pavieniai žmonės, bet ne santykiai tarp žmonių. Tačiau taip atsakydami dar 
išliekame pusiaukelėje. Santykio sąvoką dar gana lengva interpretuoti kaip to- 
kį dalyką, kuris priklauso nuo vieno ar kito konkretaus žmogaus. Tačiau rūmų 
dvariškių tarpusavio santykius arba karaliaus santykius su skirtingo rango rūmų 
dvariškiais, kad ir kokie be galo įvairūs jie būtų dėl individualių variantų, ga- 
lų gale nulėmė specifinės sąlygos, kurių negalėjo pakeisti pavieniai konkretūs 
Žmonės, taip pat ir karaliai. 

Konceptualus sunkumas, su kuriuo čia susiduriame. yra tas, kad šios 
sąlygos dažnai yra mąstomos kaip atskirai nuo pavienių Žmonių egzistuojanti 
realybė, pavyzdžiui, kai kalbama apie „ekonomines“, „socialines“ arba „kultū- 
rines“ sąlygas. Tačiau tiksliau įsižiūrėję aptinkame, jog tai, kas Žmones tam 
tikra forma susieja tarpusavyje ir kas šiai jų ryšio formai užtikrina pastovumą 
(su tam tikrais vystymosi pokyčiais), išliekantį per daugelį kartų, yra specifinės 
individų tarpusavio priklausomybės rūšys arba, vartojant techninį terminą, 
specifinės tarpusavio priklausomybės. Ankstesnė tarpusavio priklausomybių 
analizė parodė, kad tokie ryšiai visai nebūtinai yra harmoningi ir taikūs. Galima 
taip pat priklausyti nuo varžovų ir priešininkų. kaip ir nuo draugų bei sąjungi- 
ninkų. Daugiapolė įtampų pusiausvyra. kurią atskleidžia rūmų dvaro visuome- 

nės analizė. būdinga daugeliui tarpusavio priklausomybių: jas galima atrasti 
visose diferencijuotose visuomenėse. Gali būti labai tiksliai analizuojami jų 
ilgalaikiai pokyčiai, o kai kuriais atvejais ir suirimas, vienos tradicinės pusiau- 
svyros žlugimas ir naujos įtampų pusiausvyros iškilimas. 

Tai yra dalykų padėtis, kurią iškreipia nekritiškas tokių žodžių kaip 
„Socialinės sąlygos“, „laiko dvasia“, „aplinka“ ir daugelio kitų panašių vartoji- 
mas. Taip pat ir „sąveikos“ (/nteraktion) sąvoka, kaip ji dabar vartojama, nėra 
adekvati tam, ką matome. Kaip ir sociologinės „veikimo“ (Aktion) arba „veik- 
los“ (Handelns) sąvokos. „sąveikos“ sąvoka nėra tokia aiški ir vienareikšmė, 
kaip gali pasirodyti iš pirmo žvilgsnio. Pirmosios dvi perša mintį, kad veiklos 
pobūdį ir kryptį gali paaiškinti vien veikiančių individų iniciatyva. „Saveikos“ 
sąvoka sufleruoja mintį, jog tie dalykai kyla vien iš dviejų pirmapradiškai ne- 
priklausomų individų — Ego ir Alter, „Aš“ ir „Kito“ iniciatyvos arba iš dauge- 
lio pirmapradiškai nepriklausomų individų susitikimo. 

Ankstesni tyrimai pakankamai aiškiai parodė, kodėl veikimo ir sąveikos 
teorijos davė palyginti mažai naudos empiriniams sociologiniams tyrimams. 
Jos remiasi tuo pačiu žmogaus vaizdu, kuris implicitiškai yra ir daugelio kla- 
sikinių istorinių tyrimų krikštatėvis: atskirų pavienių žmonių, iš kurių kiekvie- 
nas galų gale yra visiškai nepriklausomas nuo kitų — individo savyje, Aomo 
clausus* paveikslu. 

Sociologinė tarpusavio priklausomybės teorija, kuria vadovavosi anks- 
tesni tyrimai ir kuri tokių tyrimų dėka tapo tikslesnė ir aiškesnė, yra arčiau faktų. 
Jos išeities taškas yra pastebėjimas, kad kiekvienas žmogus nuo vaikystės prik- 
lauso aibei vienas su kitu susaistytų žmonių. Šiame tarpusavio priklausomy- 
bių rezginyje, kuriame jis yra gimęs, vystosi ir realizuojasi — skirtingu laipsniu 
ir pagal skirtingus pavyzdžius — jo kaip už save sprendžiančio individo auto- 
nomija. Jeigu tyrinėdami socialines-istorines problemas savo mintyse liekame 
prie pavienių žmonių veiksmų ir sprendimų (tarytum juos būtų galima suprasti 
atskirai nuo šių individų priklausomybės. atskirai nuo jų tarpusavio priklau- 
somybės tinklo), tai iš akiračio prapuola kaip tik tie žmonių santykių aspektai, 
kurie sudaro tvirtus jų „sąveikų“ rėmus. Tokio galingo karaliaus, koks buvo 
Liudvikas XIV, priklausomybių rezginio analizė yra geras pavyzdys, parodan- 
tis, kokiu mastu tarpusavio priklausomybių analizė gali pasiekti tikrų rezulta- 
tų. Dar kartą pakartokime: tai, kas buvo pasakyta aukščiau, yra tam tikras šio 
priklausomybių rezginio modelis, kurį galima ir reikia patikrinti. Tačiau tokia 
figūracijų analizė tyrimą nukreipia istoriniais-socialiniais bėgiais, kuriais judant 
galima pasiekti didesnį tyrimo tęstinumo laipsnį. Ne išankstiniai tyrinėtojo idea- 


* „Uždaro žmogaus“ (lot.). 

lai lemia čia atsiskleidžiančius ryšius. Kad juos pastebėtume. kad juos aiškiai 
ir tiksliai parodytume, labai dažnai turime atsiriboti nuo mūsų pačių idealų. Jei- 
gu čia turėtume reikalą ne su žmonėmis, galėtume pasakyti: prasiskverbiame 
iki pačių daiktų. Karaliaus arba jo dvariškių tarpusavio priklausomybės yra 
duotybės, kurias galima rasti. bet ne išrasti. 

Ar nurodydami Žmonių tarpusavio priklausomybes mąstome apie žmones 
taip. kad jie netenka „laisvės“? 

Negalima žinoti, ką reiškia bendra žodžio „laisvė“ vartosena, kol geriau 
nesuprantame žmonių vienų kitiems uždedamų suvaržymų. visų pirma — kol 
nesuprantame socialinio pobūdžio žmonių poreikių, kurių objektas yra kiti 
žmonės ir kurie juos daro tarpusavyje priklausomus. Šiuo metu tokiems klausi- 
mams nagrinėti vartojamos sąvokos. ypač pati „laisvės“ sąvoka. dar pernelyg 
mažai diferencijuotos, kad aiškiai ir tiksliai išreikštų, kai in vivo* stebime tar- 
pusavyje bendraujančius žmones — save pačius. 

Galingas karalius savo galios šansų dėka turi sprendimo erdvę, savo dy- 
džiu pranokstančią bet kurio jo pavaldinio erdvę. Šia prasme galbūt galėtume 
pasakyti, kad jis yra laisvesnis už bet kurį savo pavaldinį. Ankstesnis tyrimas 
labai aiškiai parodo. jog nors galingas valdovas galbūt gali būti pavadintas 
„laisvesniu“ šia prasme. bet. žinoma, jis negali būti vadinamas „laisvu“, jeigu 
„laisvas“ — tai „nepriklausomas nuo kitų žmonių“. Niekas Žmonių priklauso- 
mybės problemos neapibūdina geriau už tą faktą, kad kiekvienas valdovo veiks- 
mas, kuris galbūt geriausiai priartina laisvu sprendimu pagrįsto individo veiks- 
mo idealų vaizdą, tuo pat metu valdovą daro priklausomą nuo pavaldinių, nes 
yra nukreiptas į kitus žmones. kurie gali pasipriešinti arba reaguoti ne tokiu 
būdu, kokio iš jų laukiama. Tai ir išreiškia tarpusavio priklausomybės sąvoka: 
kaip ir žaidžiant šachmatais, kiekvienas palyginti savarankiškai nuspręstas 
individo veiksmas yra ėjimas socialinėje šachmatų lentoje, paskatinantis kito 
individo — arba, kaip būna tikrovėje, daugelio kitų individų —- atsakomąjį ėjimą, 
kuris apriboja pirmojo individo nepriklausomybę ir pademonstruoja jo prik- 
lausomybę. Kiekvienam gyvam ir dvasiškai bent kiek sveikam Žmogui (taip 
pat vergui ar grandinėmis sukaustytam belaisviui) būdingas tam tikras autono- 
mijos laipsnis arba (jeigu pirmenybę teikiame dramatiškiems žodžiams) laisvės 
erdvė. Faktas, kad netgi vergas turi tam tikrą autonomiją. kartais romantiškai 
idealizuojamas, kaip žmogaus metafizinės laisvės apskritai įrodymas. Tačiau 
žmogaus absoliučios laisvės, laisvės nepriklausomai nuo visų ryšių su kitais 
žmonėmis idėja tikriausiai yra reikšminga visų pirma tuo, kad ji pataikauja 
žmogaus savimeilei. Jeigu atmestume visas metafizines arba filosofines speku- 


* „Gvvus“ (lot.). 

liacijas apie „laisvės problemą“, kurių neįmanoma pagrįsti nuorodomis į tyrimui 
ir stebėjimui prieinamus reiškinius, tai išlieka toks faktas: Žmonių tarpusavio 
santykiuose galime pastebėti skirtingus žmonių nepriklausomybės ir priklau- 
somybės (arba, kitaip sakant, galios) laipsnius. bet ne vienos arba kitos absoliutų 
nulį. Be to, paprastai būna taip. kad palyginti nepriklausomas vieno Žmogaus 
veiksmas kelia grėsmę kito žmogaus santykinei nepriklausomybei: jis pakeičia 
judrią, nestabilią įtampų tarp Žmonių pusiausvyrą. Gana patikimai galima pro- 
gnozuoti, kad kitoje raidos fazėje mąstantys ir tiriantys Žmonės nustos vartoti 
absoliučias ir sustingusias poliarines sąvokas — tokias kaip „laisvė“ ir „deter- 
minuotumas“ — ir spręs pusiausvyros problemas. 

Tačiau drauge jau pereiname prie problemų, kurios veda už čia užsibrėž- 
tų klausimų ribų. Tai, ką pasakėme, pakankamai gerai parodo, kad „laisvės“ ir 
„determinuotumo“ sąvokos, dažnai vartojamos tradiciniuose debatuose dėl to- 
kių absoliučių alternatyvų, yra pernelyg grubios ir mažai diferencijuotos, jog 
vis dar būtų naudingos stebimiems žmogiškiems reiškiniams tirti. Šiuose deba- 
tuose dominuojanti tradicija formuluoja problemas dirbtiniu. todėl netinkamu 
būdu. Ji problemas sufokusuoja į pavienį žmogų. kuris priklauso tik nuo savęs 
ir tariamai yra absoliučiai nepriklausomas nuo visų kitų žmonių. Diskusijos ob- 
jektas yra šio dirbtinio žmogiškosios fantazijos produkto laisvė arba determi- 
nuotumas. Tik sociologinis pagrindimas gali išvesti tyrimus ir debatus iš tokių 
kolektyvinių fantazijų prietemos. Kitais žodžiais tariant, tai galima padaryti jų 
išeities tašku pasirinkus tik ne pavienį absoliučiai nepriklausomą žmogų, bet 
tai, ką galima faktiškai stebėti, būtent — daugybę tarpusavyje priklausomų žmo- 
nių, kurie sudaro specifinę figūraciją, pavyzdžiui, rūmų dvarą. Taip keliant 
problemą, pranyksta aukšti barjerai, šiandien taip dažnai atskiriantys teorinių 
ir empirinių problemų analizę. Kaip matome, detalus vienos visuomenės tyrimas 
duoda medžiagą bendresnei teorinei problemai tirti. Tai buvo tarpusavyje su- 
sijusių individų santykinės priklausomybės ir nepriklausomybės klausimas. O 
šis tyrimas savo ruožtu padeda padaryti aiškesnį pirmąjį. Problemos, kurios 
iškyla sociologiniame galingo valdovo tyrime. šiuo atžvilgiu yra ypač iškal- 
bingos. Jeigu dėmesį nukreipiame ne į tokias dvi visiškai ir diametraliai prie- 
šingas sąvokas, kaip laisvė ir determinuotumas, bet į laipsnio ir pusiausvyros 
problemas, tai pasirodo, kad laisvės klausimas ir faktinio galios pasiskirstymo 
tarp Žmonių problema susiję kur kas glaudžiau negu paprastai. 


VII. PRANCŪZIJOS RŪMŲ DVARO VISUOMENĖS 
TAPSMAS IR KAITA KAIP GALIOS POSLINKIŲ 
VISOJE VISUOMENĖJE FUNKCIJA 


1. Kiekviena viešpatavimo forma yra socialinės kovos produktas, ji įtvirtina 
galios pasiskirstymą, atitinkantį tos kovos baigtį. Specifinį tos formos pa- 
vidalą ir jos tolesnį likimą lemia šio įtvirtinimo laikas ir visuomenės išsivys- 
tymas režimo atsiradimo metu. Todėl atsitinka taip. kaip buvo, pavyzdžiui, 
Prūsijos absoliutizmo atveju. Jis įgijo tvirtai apibrėžtą pavidalą ir įjungė 
feodalinę aristokratiją į savo viešpatavimo sistemą kur kas vėliau už pran- 
cūziškąjį absoliutizmą. Tai darydamas, jis galėjo sukurti sistemą, kuriai 
atsirasti prancūziškojo absoliutistinio režimo gimimo metu dar nebuvo sąlygų 
ne tik Prancūzijoje, bet ir iš viso Vakaruose. 

Iki šių dviejų absoliutaus viešpatavimo sistemų atsiradimo vyko kova 
tarp karalių ir feodalinės aristokratijos. Abiem atvejais aristokratija prarado 
santykinį politinį savarankiškumą, tačiau tai, ką Prancūzijos karaliai XVII a. 
galėjo ir norėjo padaryti su naujai įgyta ir įtvirtinta galia, skyrėsi nuo to. ką 
su ja norėjo ir galėjo padaryti Prūsijos karaliai XVIII a. Tai dažnai istorijoje 
pasitaikantis reiškinys. Pasirodo, kad šalis, kuri tam tikru atžvilgiu išsivystė 
vėliau, spręsdama institucines problemas įgyja ir išplėtoja formas, savo bran- 
dumu pranokstančias ją iki šiol pralenkusią šalį. Prancūzijoje tik revoliucijos 
1r vėliau Napoleono laikais atsirado panašūs dalykai, kuriuos Frydrichas II ga- 
lėjo išvystyti savo šalyje (pavyzdžiui, jo sukurtai valdininkijai ir administra- 
cijai). Prancūzijos revoliucija ir Napoleonas savo ruožtu sugebėjo išspręsti 
problemas, kurias Prūsija ir po to Vokietija įveikė daug vėliau. Tautų likimui 
ir „fizionomijai“ nepaprastai reikšminga, kada - o tai visada reiškia ir kaip — 
iškilo ir buvo išspręstos socialinės problemos, pasitaikančios visose didžio- 
siose Vakarų šalyse. Karaliai jokiu būdu nebuvo laisvi nuo šios raidos lem- 
ties. Ta lemtis jiems diktavo problemas ir uždavinius, ji nukreipė jų įgimtus 
sugebėjimus viena ar kita kryptimi, kartais juos prispausdama savo užda- 
viniais, o kartais — juos išplėtodama. Kaip ir kiekvienas žmogus, taip ir jie 
patirdavo tuos suvaržymus, kurie kyla dėl žmonių sąraizgos reiškinio. Jų ne- 
ribota galia taip pat buvo šio reiškinio išraiška bei pasekmė. 

2. Žinoma. labai daug kas skatina laikyti juos žmonėmis. neįtrauktais į 
visuomenės likimą ir jos rezginį, nes neatrodo, kad jie tiesiogiai priklausytų vie- 
nam iš savo tautos sluoksnių. Mažų mažiausiai linkstame suprasti jų elgesio 
motyvus ir kryptis bei poelgius daugiausia iš jų asmenybės, pavyzdžiui, iš jų 
įgimtų sugebėjimų. Iš tikrųjų ankstesniais laikais karaliai dažnai užimdavo la- 
bai savitą padėtį socialiniame lauke. turėdavo ypatingų galimybių įgyvendinti 
savo asmenines ypatybes, trumpai tariant, buvo labai specifiškai įsirezgę į vi- 
suomenės visumą. Tačiau ypatingu būdu įsiraizgę į žmonių rezginį buvo ir jie. 
Taip pat ir karalius ar visa karalių dinastija priklausė tam tikrai specifinei so- 
cialinei tradicijai. Jie galėdavo būti didūs ar menki, bet jų elgesio būdą, jų mo- 
tyvų ir tikslų tipą kiekvienu atskiru atveju lemdavo specifiška socialinė biog- 
rafija, jų santykiai su tam tikrais socialiniais sluoksniais ir kartomis. Kai kurių 
iš jų (pavyzdžiui, Napoleono I arba Frydricho II) motyvų ir elgesio tipas yra 
nevienareikšmis. Tai yra socialinio lūžio arba valstybės pertvarkos vykdytojai. 
viešpatavę tradicijos pertrūkio laikais. Kitus galima klasifikuoti vienareikšmiš- 
kai. Šiems vienareikšmiškai klasifikuojamiems valdovams priklauso ancien 
regime Prancūzijos karaliai. Elgesio, motyvų, etoso tipu jie buvo ir liko rūmų 
dvaro aristokratai. Jie atstovauja socialiniam sluoksniui, kurį tik todėl turime 
pavadinti negatyviu ir bespalviu sluoksnio be darbinių pajamų, nedirbančio 
sluoksnio pavadinimu, kad mūsų laikų buržuazinė kalba atitinkamoms po- 
zityvioms charakteristikoms suteikė pasmerkiančio vertinimo reikšmę. 

Visiškai nesuprasime to reiškinio, kad Prancūzijos karalius jautėsi ir kal- 
bėjo kaip /e premier Gentilhomme““. kad jis buvo išugdytas aristokratijos 
papročių ir nuostatų dvasia, kad jo veikla ir mąstymas buvo šių papročių sufor- 
muotas, neišnagrinėję Prancūzijos monarchijos kilmės ir raidos nuo jos anks- 
tyviausių laikų ir Viduramžiais. Šiame kontekste to padaryti negalime. Čia 
svarbu suprasti tik štai ką: šioje šalyje per visus Viduramžius iki pat Naujųjų 
laikų be tikrų pertrūkių tęsėsi tvirta ir gausi aristokratijos papročių tradicija — 
skirtingai nuo daugelio Vokietijos žemių. Todėl karalius, kuris jai priklausė ir 
kuriam jos įgyvendinimui reikėjo tų pačių papročių žmonių draugijos bei ben- 
dravimo. buvo jos suvaržytas kur kas tvirčiau, palyginti su karaliais tų šalių. 
kuriose Viduramžius nuo Naujųjų laikų atskiria gilesnė riba arba kur aristok- 
ratijos papročiai buvo ne tokie gausūs ir saviti. 


3. Ne mažiau svarbi antra aplinkybė. kuri yra su tuo susijusi ir kuri leng- 
vai gali likti nepastebėta. Žinoma. Prancūzijos karaliai ištisus šimtmečius — 
iki pat Henriko IV ir netgi Liudviko XIV laikų - kovojo vis dar nebaigtą kova: 
ne su visa aristokratija, nes jos dalis visada kovodavo jų pusėje, bet mažų 
mažiausiai su aukštąja aristokratija ir jos šalininkais. Kuo artimesnė darėsi 

karalių pergalė šioje kovoje ir kuo (palyginti su ankstesne įvairove) labiau 
aristokratijos papročiuose kaip dominuojantis centras įsigalėjo vienas sociali- 
nis organas — karaliaus rūmų dvaras — vienoje vietoje (Paryžiuje), tuo labiau 
neišvengiamai keitėsi aristokratijos papročių visuminis pavidalas. Tačiau ka- 
raliai, kurie taip prisidėjo prie šio aristokratijos papročių pasikeitimo, patys 
patyrė stiprų šio pokyčio poveikį. Skirtingai nei vėlesniu buržuazijos atveju, 
jie niekada nebuvo už aristokratijos ribų. Apie buržuaziją galima ne be pagrindo 
teigti, kad ji pamažu emancipavosi nuo aristokratijos papročių kaip pavyzdžio 
sau, kad ji galų gale nustojo suprasti aristokratijos laikyseną ir taip kaip savos, 
nearistokratiškos laikysenos subjektas iš išorės užpuolė aristokratiją. Tačiau 
kai Prancūzijos karaliai XVI ir XVII a. sukūrė neribotą monarchiją ir pažabo- 
jo didžiąją ir smulkiąją aristokratiją, tai tebuvo laipsniškas svorio centro pasi- 
keitimas viename ir tame pačiame socialiniame sluoksnyje. 

Aplink karalių susibūrusi rūmų dvaro aristokratija kaip centras ir domi- 
nuojanti galia išaugo iš po visą šalį išsklaidytos aristokratijos. Taip pat kaip 
pagrindinė kilmingųjų dalis iš riterių pavirto į rūmų dvaro Seigneurs ir Grand- 
seigneurs, ta pačia kryptimi transformavosi ir karaliai. Pranciškus I dar buvo 
riteriškas karalius, /e roi chevalier“*. Jis mėgo turnyrus. medžioklę; karas jam 
buvo spindesio pilnas riteriškas žaidimas. kuriame jis kaip drąsus Chevalier 
rizikavo savo gyvybe. nes tai buvo viena iš riteriškai-aristokratiškų konvenci- 
jų ir jo garbės dalis. Jis buvo, jis jautėsi taip pat susaistytas šio riteriško elgesio 
įstatymo kaip ir bet kuris kitas riteris. 

Panašiai buvo dar ir Henriko IV atveju. Kai jis, būdamas dar tik hugenotų 
vadas ir vienas iš didžiųjų Prancūzijos karalių vasalų, gavo žinią, kad jo priešai 
ginkluojasi karui, tai ginčą spręsti pasiūlė asmenine dvikova su priešų vadu, 
hercogu de Guise!'““: „rangų skirtumas neturi man kliudyti“. Jie galėtų kovoti 
vienas prieš vieną, du prieš du, dešimt prieš dešimt arba dvidešimt prieš dvi- 
dešimt, panaudodami riterių garbės dvikovoje įprastus ginklus. Taip jis sakė. 
Kai tapo valdovu, tam tikru mastu jis įkūnijo perėjimą nuo vėlyvojo mteriškojo 
karaliaus tipo prie rūminio-aristokratinio tipo, kurio pirmas susiformavęs at- 
stovas vėliau buvo Liudvikas XIV. Savo kilmingųjų priešakyje jis jau nebežy- 
giuodavo į mūšį (kaip dar vis darė Henrikas IV), bet vis dažniau savo karus 
pavesdavo kariauti generolams su samdyta kariuomene. Jis kartais pasirody- 
davo apšaudomoje zonoje, tačiau vargu ar dar buvo pratęs asmeniškai fiziškai 
kautis mūšyje. Taip pat ir turnyrai Liudviko XIV laikais visiškai nustojo būti 
asmeniškomis dvikovomis vyras prieš vyrą. Jie tapo tam tikru rūmų žaidimu. 
Jeigu ieškome pavyzdžio, parodančio. kokiu mastu karalius dabar tapo rūmų 
dvaro žmogumi, rūmų dvaro aristokratu, ir kaip tuo pačiu metu rūmų dvaro vi- 
suomenėje jis įgijo ypatingą svorį. kuris karalių tam tikru būdu nutolino nuo 

kitų. tai verta pasižiūrėti į šį paveikslą. kuris vaizduoja riterių žaidimą 1662 m. 
Liudviko XIV valdymo metu. 

„Buvo penki būriai, iš kurių kiekvienas buvo aprengtas skirtingos spalvos 
rūbais ir reprezentavo tam tikrą tautą: romėnus, persus. turkus. maurus, rusus; 
kiekvienam iš jų vadovavo aukščiausio rango vadas. Karalius vadovavo pir- 
majam būriui, vaizduojančiam romėnus; jo devizas buvo Saulė, kuri išsklaido 
debesis. Pirmas iš jo palydos riterių nešė veidrodį. atspindintį Saulės spindulius, 
kitas — lauro medžio šaką, nes šis medis Saulei esąs šventas, trečias — erelį. 
kuris žvelgia į Saulę [...]*!*'. 


Ranke sako: „jeigu tai nebūtų žaidimas, būtų panašu į stabmeldystę. Visi 
pirmojo būrio devizai turi tą pačią prasmę: kitų būrių devizai ją sugestijuoja. 
Tarsi visi jie išsižadėtų būti patys savimi; jie kažkas vra tik tiek, kiek jie vyra 
susiję su karaliumi". 
galios pusiausvyros vystymosi kontekste. ir palyginame Liudviko XIV elgesį 
su Henriko IV laikysena aukščiau minėtame kvietimo į dvikovą epizode, tai aiš- 
kiai regime, ką tai reiškia, kai Henrikas IV tam tikru mastu dar buvo paskutiny- 
sis karalius riteris, o Liudvikas XIV - rūminis-aristokratinis karalius. Abu kaip 
karaliai visais savo papročiais, elgesio formomis ir motyvais priklausė savo aris- 
tokratinėms visuomenėms. Ši visuomenė ir jos draugija buvo savaime supran- 
tamas ir neatsiejamas jų būties elementas. Tačiau skyrėsi tas svoris, kurį kiek- 
vienas iš šių karalių turėjo savo visuomenėse. Nors Henrikas IV savo galios 
persvara prieš aristokratiją pranoko visus savo pirmtakus, vis dėlto ji nebuvo 
tokia didelė, kaip Liudviko XIV atveju. Jis dar nebuvo tokiu mastu išsiskyręs 
1r tiek nutolęs nuo savo aristokratijos kaip Liudvikas XIV. 


4. Gyvendamas rūmų dvaro visuomenės aplinkoje, Liudvikas XIV tapo 
tokiu jos vieninteliu centru, koks nebuvo nė vienas jos pirmtakas. Jėgų pu- 
siausvyra tarp karaliaus ir aristokratinės visuomenės, kuriai jis priklausė, visiš- 
kai pasikeitė. Jį ir likusią aristokratiją dabar skyrė didžiulė distancija. Tačiau, 
nepaisant visko, tai buvo distancija vieno ir to paties sluoksnio viduje. Tai, ką 
paradigmiškai vaizduoja riterių žaidimo pavyzdys. tinka Liudviko XIV padėčiai 
tarp rūmų dvaro aristokratijos. jo elgesiui su aristokratija apskritai: ši aristo- 
kratija sudarė savo visuomenę. Karalius jai priklausė ir ji jam buvo reikalinga 
kaip visuomenė. Tačiau tuo pačiu metu jis laikėsi nuo jos būtent tokiu atstumu, 
kokiu jo galia jį iškėlė virš visų aristokratų. 

Taip Liudviko XIV elgesys rodo. kad rūmų dvaro aristokratija visada at- 
spindi dvi tendencijas, kurios nulemia aristokratijos padėtį šioje viešpatavimo 

sistemoje. Įsikūnijusios institucijose ir iš jų kaip būtinybė be paliovos atgim- 
damos, jos buvo būdingos taip pat ir jo įpėdiniams iki pat režimo galo. Pirma, 
tai tendencija prieš visas stambiosios ir smulkiosios aristokratijos galios pre- 
tenzijas institucijomis įtvirtinti ir saugoti neribotas asmeninės karaliaus valdžios 
galias. Antra, tai tendencija išlaikyti aristokratiją kaip priklausomą nuo kara- 
liaus, jam tarnaujantį. tačiau skirtingą nuo visų kitų sluoksnių luomą su savo 
specifišku etosu - lyg jis būtų vienintelė karaliui tinkama ir būtina visuomenė. 

Ambivalentiška karaliaus laikysena aristokratijos atžvilgiu, kuri nuo šiol 
lėmė jos pavidalą, neišreiškė pavienio valdovo asmeniškos valios. Taip juos elg- 
tis vertė situacija, kuri laipsniškai susiklostė XVI a. Tai buvo specifinė vysty- 
mosi figūracija, kuri iš aristokratijos kartu su didele jos ekonominių šansų da- 
limi atėmė ir jos socialinės padėties bei socialinės distancijos pagrindą. Tuo 
tarpu karaliams jų biografijos ir funkcijos dėka ji perdavė didžiules naujas 
galimybes. Karalius ir aristokratiją siejo etosas; socialinė Prancūzijos raida ka- 
ralius vis labiau iškėlė iš primus inter pares padėties į galios poziciją, kuri 
pranoko visų kitų jų karalystės kilmingųjų pozicijas. Konfliktų, kurie kilo dėl šio 
priklausomybės ir distancijos koegzistavimo, sprendimas pagimdė rūmų dvarą. 


5. Prancūzijoje nuo seno kovojo aristokratija ir karaliai. Šiame konteks- 
te galime nenagrinėti klausimo, kokios buvo šios kovos priežastys iki XVII a. 
Galų gale tą konfliktą karalių naudai nulėmė aplinkybės. Jos jį išsprendė kara- 
lių naudai, suteikdamos jiems didžiulę galią. kurią jie faktiškai įgijo. O pačios 
aplinkybės daugiausiai nepriklausė nuo atskirų Prancūzijos karalių valios, as- 
meninių sugebėjimų ir apskritai buvo jų nekontroliuojamos. Tai. kad karūna 
po religinių karų atiteko kaip tik Henrikui IV, galėjo priklausyti nuo jo asme- 
ninių gabumų ir atsitiktinio aplinkybių susiklostymo. Tačiau tai, kad karalių ir 
aristokratijos galios santykis nuo šiol galutinai ir nepaprastai smarkiai pasikeitė 
karalių naudai, o vėliau dar gerokai kito šia kryptimi — visa tai iš esmės buvo 
padarinys socialinių pokyčių. kurie įvyko už karalių ar kokio nors vieno atskiro 
žmogaus. net atskirų žmonių grupių galios sferos ribų. Šie pokyčiai karaliams 
į rankas davė reikšmingus šansus, kuriuos jie, tiesa, atskirais atvejais, priklau- 
somai nuo savo gabumų sugebėdavo arba nesugebėdavo išnaudoti — ir sukrėtė 
aristokratijos gyvenimo pagrindą. 


6. Žinoma, permainos Vakarų socialinėje santvarkoje. įvykusios XVI a.. 
vargu ar buvo mažiau reikšmingos už tas, kurios išryškėjo tik XVIII a. pabai- 
goje. Iš tikrųjų tauriųjų metalų antplūdis iš užjūrio kraštų ir atitinkamas apyvar- 
tos priemonių pagausėjimas. kuris anksčiau ar vėliau (nors ir skirtingu būdu) 
pasireiškė visose Vakarų šalyse, nebuvo vienintelė šių XVI a. permainų prie- 

žastis. Tačiau mažų mažiausiai galima pasakyti tiek: tauriųjų metalų antplūdis 
veikė kaip katalizatorius. Aukso ir sidabro lietus sudaigino daug daigų, kurių 
sėkla buvo pasėta Vakarų visuomenių raidoje. Ši raida be šio lietaus tikriausiai 
kur kas lėčiau būtų sudaiginusi savo daigus, kurių dalis galbūt be jo būtų nuvytę. 
Kita vertus, vargu ar šis tauriųjų metalų antplūdis būtų įvykęs. jeigu Europos 
visuomenių raida nebūtų pasiekusi pakopos. kurioje jis buvo reikalingas ir galė- 
jo būti panaudotas. Prancūzijos atveju šie ryšiai tarp pinigų pagausėjimo ir to 
meto socialinio persisluoksniavimo krypties daugiausiai jau yra išaiškinti!““. 

Pirmoji pinigų pagausėjimo pasekmė buvo nepaprastas pinigų nuvertė- 
jimas. Amžininkų vertinimu"““*, perkamoji pinigų galia nusmuko santykiu 4: |. 
Taip pat padidėjo kainos. Kilnojamasis turtas pagausėjo. Žemė vis dar buvo 
tvirtas kiekvieno turto pagrindas, bet vis didesniu mastu įsigalėjo įprotis namie 
laikyti didelę grynųjų pinigų sumą. Tačiau šis pinigų nuvertėjimas skirtingiems 
tautos sluoksniams turėjo labai nevienodų padarinių. Vargu ar įmanoma šiuos 
sąryšius pavaizduoti dar glausčiau ir aiškiau, nei tai padaryta toliau cituojamuose 
sakiniuose'“. Maždaug nuo 1540 m. 

Le livre tournois ne cessa pas de dėscendre et le Prix des choses d' aug- 
menter insensiblement. De ce phėnomėne on peut dėja signaler guelgues con- 
sėguences sous le rėgne de Francois Premier: hausse des fermages et de la 
valeur vėnale du sol; au contraire affaiblissement des revenus fixes, tels gue 
les censives |...) les rėsultats ne furent facheux ni pour les agriculteurs, ni 
pour les industriels ou les comntergants, gui puivaient monter leurs prix pro- 
portionellement. Ils le furent en haut et en bas, pour les seigneurs fonciers et 
pour les ouvriers. Les seigneurs et les nobles cherchėrent les fonctions de cour 
ou du gouvernement; les bourgeois, les charges administratives ou les offices. 
Les un se presserent autour du Roi, les autres se repandirent dans les emplois. 
Par la, se prėcipita le mouvement gui entrainait tous vers un rėgime d abso- 
lutisme, de centralisation, d aristocratie. de fonctionnarisme*. 


Jeigu minėtame kontekste atsiribosime nuo šių procesų reikšmės kitiems 
sluoksniams, tai didelei Prancūzijos aristokratijos daliai pinigų nuvertėjimas 
reiškė gilų sukrėtimą ar net jos ekonominio egzistavimo pagrindo sugriovimą. 


* „Touro livras nepaliaujamai nuvertėjo. o prekių kainos pamažu kilo. Kai kurios šio 
reiškinio pasekmės pasireiškė jau Pranciškaus I laikais: aukštos žemės nuomos ir pardavimo 
kainos: ir priešingai. fiksuotų pajamų. pvz.. cenzyvų. mažėjimas [-..]. Padariniai nebuvo pra- 
gaištingi nei žemdirbiams. nei pramonininkams arba komersantams. nes jie atitinkamai pakėlė 
kainas. Tokie jie buvo viršuje ir apačioje — senjorams žemvaldžiams ir darbininkams [...]. 
Senjorai ir kilmingieji ieškojo vietų rūmuose arba vyriausvbėje: buržua - administracijos arba 
teismo pareigybių. Vieni stumdėsi aplink karalių. kiti tapo tarnautojais. Taip prasidėjo pokyčiai, 
vedę absoliutistinio režimo. centralizacijos. aristokratijos. biurokratizmo link“ (pranc.). 

Aristokratija iš savo žemės valdų gaudavo fiksuotą piniginę rentą. Kadangi 
kainos ilgainiui augo, ji jau nebegalėjo daugiau ar mažiau išsiversti su tomis 
pajamomis. kurias ji gaudavo pagal susitarimus. Religinių karų pabaigoje di- 
džioji aristokratijos dalis buvo iki ausų prasiskolinusi. Daugeliu atvejų jos že- 
mės valdas užvaldė kreditoriai. Tuo metu pasikeitė didžiosios žemės nuosavybės 
dalies savininkai. Ir mažų mažiausiai dalis tokiu būdu nuo savo žemės atskirtų 
aristokratų atvyko į karaliaus rūmus, ieškodami naujo egzistavimo pagrindo. 
Matome, kaip socialinis likimas susiaurino viso sluoksnio šansus, kartu ir jo 
galią. socialinę reputaciją, distanciją kitų sluoksnių atžvilgiu. 


7. Jeigu karalių tiesiogiai priskirtume aristokratijai. tai galima pasakyti, 
kad karalius savo funkcijos dėka buvo vienintelis šalyje kilmingasis, kurio ga- 
lios ir socialinės distancijos šie procesai nesumažino, bet, priešingai, padidino. 

Iš pradžių pagrindinis karaliaus kaip ir visų aristokratų pajamų šaltinis 
buvo įplaukos iš jo žemės valdų. Dabar viskas seniai pasikeitė. Vis didesnę reikš- 
mę karaliaus pajamoms įgijo mokesčiai ir panašios įplaukos, kurias jis semda- 
vo iš savo pavaldinių piniginio turto. Taip karalius-žemvaldys ir žemių dalytojas 
tapo karaliumi-piniguočiu ir pinigų dalytoju. 

Vėlyvieji riteriškieji XVI a. karaliai yra tarpinis tipas. Užtat XVII a. ir 
XVIII a. rūmų dvaro monarchija ekonominiu požiūriu - piniginėmis pajamomis 
pagrįsta monarchija. XVI a. pabaigos - XVII a. pradžios aristokratija, gyvenusi 
daugiausia iš savo žemės valdų ir nedalyvavusi tų laikų komerciniuose sąjūdžiuose, 
dėl pinigų nuvertėjimo nuskurdo. o karalių įplaukos daugeliu kanalų (visų pirma 
mokesčiais ir pareigybių pardavimu) ne tik padidėjo tiek, kad būtų kompensuo- 
tas pinigų nuvertėjimas, bet dar labiau išaugo — proporcingai tam tikrų apmo- 
kestinamų sluoksnių turtui. Šios nuolatos augančios pajamos, kurių įplaukas 
karaliams užtikrino jų ypatinga padėtis visuminėje valstybės ir visuomenės fi- 
gūracijoje su augančia joje urbanizacija ir komercializacija, buvo viena iš svar- 
biausių jų galios santykinio išaugimo sąlygų. Dalydami pinigus savo tarnams, 
jie sukūrė savo viešpatavimo aparatūrą. Be to. negalima nepastebėti, kad šios 
pajamos karaliams - skirtingai nuo komersantų ir amatininkų —- nebuvo darbinės 
pajamos, uždirbamos įsitraukiant į profesinę veiklą. Karaliams jos įplaukdavo 
iš profesinių sluoksnių pajamų apmokamų funkcionierių veiklos dėka. Viena iš 
karaliaus funkcijų buvo valdyti šiuos funkcionierius, koordinuoti jų veiksmus 
ir priimti sprendimus aukščiausioje koordinacinėje valstybės pakopoje. Ir šiuo 
požiūriu taip pat prasminga teigti, kad karaliai buvo vieninteliai aristokratinio 
sluoksnio nariai, kurių šansus šis figūracijos pokytis padidino. Juk karaliai svar- 
biausiuose dalykuose galėjo likti senjorais. jiems nereikėjo užsiimti jokia profe- 
sine veikla. ir kartu augantis jų šalies turtas įgalino juos padidinti savo pajamas. 

Jeigu karalius kilo, tai likusi aristokratija smuko. Tai ir yra tas pusiaus- 
vyros poslinkis, apie kurį aukščiau buvo kalbėta. Ir tą distanciją, kurią vėliau 
Liudvikas XIV palaikė tarp savęs ir aristokratijos, kuriai jis. pavyzdžiui. labai 
sąmoningai suteikė formą etiketo pavidalu. „sukūrė“ ne asmeniškai jis. bet 
visa ši visuomenės raida, kuri karaliaus socialinei funkcijai davė didžiulius šan- 
sus, o likusios aristokratijos šansus sumažino. 

Ne mažiau reikšminga aristokratijos likimui buvo ir karybos transfor- 
macija. kuri vyko tuo pačiu metu. Santykinai didelį Viduramžių aristokratijos 
svorį įtampų balanse tarp jos ir centrinio valdovo kaip ne paskutinis dalykas 
nulėmė jo priklausomybė nuo savo aristokratijos įgyvendinant karinius su- 
manymus. Kilmingi žemvaldžiai iš savo žemės valdų pajamų arba karo grobio 
turėdavo padengti didžiąją išlaidų savo ir palydos karo amunicijai, įrangai, Žir- 
gams ir ginklams dalį. Jeigu jie neatsiliepdavo šaukiami į karo žygį arba jeigu 
jie (kaip kartais atsitikdavo) praėjus tam tikram tradicijos nustatytam laikui 
palikdavo kariuomenę ir grįždavo į savo dvarus, pilis ir rūmus, tai likti rikiuo- 
tėje juos galų gale galėjo priversti tik baudžiamoji ekspedicija. Tačiau tokia 
ekspedicija arba vien tik grasinimas ja sėkmę žadėjo tik tuo atveju, jeigu cent- 
rinis valdovas disponavo pakankamai įspūdinga kariuomene. Tačiau dispona- 
vimas tokia kariuomene savo ruožtu vėlgi priklausė nuo to, ar ir kiek centrinis 
valdovas galėjo pasikliauti bent dalimi savosios karo aristokratijos. 

Šios karybos permainos, brendusios nuo seno ir iš dalies susijusios su 
piniginių operacijų plėtra, XVI a. darėsi vis labiau juntamos. Toliau pateikiama 
citata nurodo kai kuriuos būdingus šio pereinamojo laikotarpio bruožus: 

„XVI a. prancūzų armijose būdavo susimaišę patys įvairiausi elementai. 
Tik išskirtiniais atvejais, ir tai be didelės karinės naudos ar sėkmės, prie ginklo 
būdavo šaukiama leninė aristokratija. Senoji leninė kariuomenė tikrovėje 
nustojo egzistuoti. Vietoj jos tinkami karinei tarnybai aristokratai būdavo įjun- 
giami į sunkiųjų raitelių kuopas, ordonansų kuopas, kurios būdavo vadinamos 
bendru žandarmerijos pavadinimu. Žandarai patys apsirūpindavo žirgais ir 
brangia ginkluote; mažiau turtingi būdavo prijungiami prie šių kuopų kaip 
raitieji šauliai [...]. Generolai negalėdavo išsiversti be šių garbingų ir išlavintų 
karo vyrų galingose kavalerijos atakose, taip pat naudodavosi jų asmeniška 
pagalba. Tačiau ateitis priklausė ne šiai ginklo rūšiai. Išsivystė lengvoji ka- 
valerija, griežtai atskirta nuo šios sunkiosios riterių kavalerijos ir buvusi už ją 
daug žemesnė pagal rangą. Ji vis labiau naudojo modernius šaunamuosius 
ginklus [...]. Visa kariuomenės organizacija rėmėsi alga“. 


Ir karybos sferoje įtampos pusiausvyros svarsčiai tarp didžiosios karo 
aristokratijos dalies ir valdovo centre persiskirstė valdovo naudai. Didėjančios 

piniginės įplaukos jam leido išsinuomoti kariuomenę karui. Karinių dalinių va- 
dai, kurie kartu yra ir verslininkai. apginkluoja karinius dalinius, imančius rek- 
rutus iš žemutinių sluoksnių. Ankstesnėmis, mažai monetarizuotomis ir komer- 
cializuotomis visuomenės raidos stadijomis už karo tarnybą buvo atlyginama 
žemės valdomis, lenais. Dabar vis labiau vyraujančia atlyginimo forma tampa 
atlyginimas grynaisiais pinigais, alga. Valdovai išsinuomoja samdinius (Sė6/d- 
ner) arba algininkus (So/daren). Šiuose vokiečių kalbos žodžiuose skamba pri- 
siminimų apie šią raidos fazę atgarsiai. Kartu sumažėjo valdovų priklausomybė 
nuo leninės aristokratijos ir išaugo priklausomybė nuo pinigų šaltinių su jų toli 
siekiančiais ryšiais. Karybos svorio centro poslinkį nuo armijų, kurių didžioji 
dalis rekrutų būdavo iš aukštesniųjų sluoksnių, prie kariuomenių, daugiausiai 
sudarytų iš žemesniųjų sluoksnių rekrutų, dar labiau paskatino tolesnis šauna- 
mųjų ginklų išsivystymas. Ir ankstesniųjų laikų šaunamieji ginklai (pavyzdžiui, 
arbaletai) tradiciškai būdavo valstiečių ir kitų nearistokratiškų dalinių ginklai. 
Riterių armijų mūšiuose jie atlikdavo pagalbinės kariuomenės vaidmenį, taip pat 
dėl to, kad raitelių ir žirgų šarvai ribodavo šaudymo veiksmingumą. Socialinis 
svorio centras pasikeitė senosios karo aristokratijos nenaudai ir dėl šaunamųjų 
ginklų išsivystymo — kai atsirado ugniašaudžiai ginklai, nuo kurių negalėjo 
apsaugoti žmogaus ir gyvulio šarvai. Visa valstybių raida, valdovus įgalinusi pe- 
reiti prie karybos. pagrįstos apmokamų samdinių kariuomenių panaudojimu, 
buvo palanki tokių pėstininkų ginklų išsivystymui ir kartu buvo jo skatinama. 

Ateityje sistemingais tarpusavio priklausomybių ir svorio poslinkių ty- 
rimais šios rūšies figūracijų pokyčius bus galima apibendrinti tikslesniais ir 
platesniais modeliais, negu tai buvo galima ir reikėjo padaryti šiame kontekste. 
Čia pakaks nurodyti, kad centro valdovų priklausomybę nuo savo aristokrati- 
Jos sumažino ir jos priklausomybę nuo valdovų padidino didėjančios piniginės 
galimybės, kurias pagrindiniams valdovams suteikė jų visuomeninė padėtis, 
be to, mažėjant tradicinėms niteriškos kaimo aristokratijos piniginėms galimy- 
bėms didėjo samdinių kariuomenėmis su šaunamaisiais ginklais pagrįstos ka- 
rybos reikšmė. kartu mažėjant tradicinės mteriškos karybos reikšmei. Poslinkio 
galios pusiausvyros aristokratijos ir karaliaus santykiuose negalima koncep- 
tualizuoti taip. lyg jam pradžią būtų davusi viena atskira visuomenės vystymo- 
si sfera. Prekybos plėtros neįmanoma suprasti be stiprėjančios valstybinės 
prekybos kelių apsaugos ir be gerėjančios teisinės prekybininkų apsaugos, ir 
atvirkščiai. Be pakankamos kariuomenės karalius negalėjo tikėtis garantuotų 
mokestinių pajamų, o be jų jis negalėjo disponuoti kariuomene. 


8. Perėjimas nuo vieno galios pasiskirstymo ir įtampų balanso prie kito 
iškelia daug įvairių problemų. Vaizdui papildyti turėtų pakakti poros nuoro- 

dų. Kai natūrinio ūkio lauke karaliai dalydavo žemes ir kai piniginio ūkio lauke 
jie dalydavo pinigines rentas. šios dalybos pamatuodavo labai skirtingų rūšių 
santykius. Pirmosios jau vien erdviškai nutolindavo leno gavėjus nuo karaliaus. 
Kol kredito santykiai buvo keblūs ir mažai išsivystę. niekada nebuvo lengva 
pragyventi esantiems toli nuo savo žemės valdų. Net pačiu karinių kampanijų 
įkarščiu ir net tose kovose, kurios užtikrino pergalę Henrikui IV, kilmingieji 
labai greitai pasitraukdavo iš kariuomenės ir grįždavo namo, jeigu nebūdavo 
pergalės ir grobio vilčių!“". 

Tačiau pinigai, kuriuos karalius galėjo dalyti. dažnai leisdavo ir versda- 
vo būti arti karaliaus. Žemės nuosavybė natūrinės rentos prasme didesniu ar 
mažesniu mastu vertė būti sėsliam. o žemės nuosavybė kaip piniginės ren- 
tos šaltinis įgalino nutolti nuo žemės. Tokios piniginės rentos. kaip pensijos 
arba dovanos, kurios būdavo gaunamos tiesiogiai iš karaliaus pinigų kapšo ir 
kurias jo vis nauja malonė galėdavo pratęsti, o nemalonė - atimti, darė stiprų 
spaudimą ilgai buvoti pas karalių, vertė naujais asmeniškais patarnavimais 
nuolat pirkti karaliaus palankumą. Taip pat skyrėsi ir rūšys tos priklausomy- 
bės. kurią, viena vertus, primetė natūrinių rentų dalijimas, kita vertus, algų, 
pensijų bei piniginių pašalpų gavimas. Pirmasis suteikdavo didesnį sava- 
rankiškumą, palyginti su antruoju. Kad ir kaip ten būtų, savo lene kilmingasis 
buvo miniatiūrinis karalius. Gavęs leną ir jį perėmęs, lenininkas gana tvirtai 
jame sėdėjo; bet kuriuo atveju nebuvo labai lengva jį vėl iš jo atimti. Mažų ma- 
žiausiai lenininkui nereikėjo kaskart siekti karaliaus malonės, kad lenas būtų 
išlaikytas ilgam laikui. 

Tačiau pinigines dovanas kiekvieną kartą reikėdavo išvilioti iš karaliaus 
iždo. Pensijos būdavo atimamos greičiau ar lengviau, palyginti su žemėmis 
kaip natūrinėmis rentomis, esančiomis kažkur toli nuo karaliaus rezidencijos. 
Šia prasme žmonių. priklausomų nuo piniginių karalių rentų, gyvenimo pag- 
rindas buvo ne toks tvirtas, palyginti su žemės leno gavėjais. 

Tad karaliaus malonė, pasireiškianti pinigine renta, buvo kupina didesnės 
rizikos tiems, kas nuo jos priklausė. Palyginti su malone. pasireiškiančia natū- 
rinėmis rentomis, ji pagrindė greitesnį žmonių iškilimą ir smukimą visuomenėje 
bei didesnį žmonių laikysenų ir fizionomijų lankstumą bei diferenciaciją. 

Palyginti su natūrinio ūkio laikų karaliumi, rūmų dvaro karalius, dalijantis 
pinigus arba pinigines rentas, kaip asmuo su visomis savo nuotaikomis, veiks- 
mais ir jausmais buvo kur kas platesnio jam nuolatos pataikaujančių žmonių 
rato tiesioginis valdovas. Jo pinigai sutraukdavo prie jo žmones. 

Toks karaliaus. dalijančio žemę, ir karaliaus, dalijančio pinigus, sugreti- 
nimas yra prasmingas. Mat antras karaliaus tipas tiesiogiai ir pamažu atsirado 
Iš pirmojo ir pratęsė jį savo elgesiu. 

Kitais žodžiais tariant, negalėsime suprasti pinigus dalijančių Prancūzijos 
rūmų dvaro karalių nuostatos savo aristokratijos atžvilgiu, jeigu nepamatysime. 
kad ji išaugo iš tradicinės vyriausio leninio valdovo laikysenos savo feodalinių 
vasalų ir lenininkų atžvilgiu. Neišnyko senas karaliaus ir aristokratijos ryšys. 
kurį išreiškia karaliaus sau taikomas premier Gentilhomme vardas ir aristokra- 
tijos savijauta, kad ji yra vraie force active. le corps vivant du pays!“*, bei 
tradicinė karaliaus pareiga išlaikyti savo aristokratiją, o aristokratijos — tarnauti 
karaliui. Nagrinėdami ancien rėgime pensijų ūkį turime pastebėti, kad jame 
pagal rūmų dvaro dvasią transformuotas ir nukeltas tebėra gyvas senovinis le- 
no ryšys. Kilmė iš senų feodalinių tarpusavio priklausomybės santykių tarp 
riteriškų karalių ir riterių vasalų bei palydos Žmonių yra vienas esminių šio 
rūmų dvaro karaliaus ir rūmų dvaro aristokratijos tarpusavio elgesio elementų. 

Tačiau feodalinės leninės pareigos etosas iš pradžių buvo pagrįstas kur 
kas didesne partnerių tarpusavio priklausomybės pusiausvyra; ten. kur ta prik- 
lausomybė būdavo menka (pavyzdžiui, didžiųjų vasalų atveju), lengvai būda- 
vo pažeidžiamas ir etosas, jo įpareigojimai. Lenininkams leninis valdovas buvo 
reikalingas kaip koordinuojantis vadas. užkariautos žemės savininkas ir skirs- 
tytojas. o leniniam valdovui palydos žmonių ir vasalų reikėjo kaip karių ir že- 
mesniųjų vadų jo nuosavybei ginti ir plėsti. kaip bendražygių jo kovose ir ki- 
virčuose. Jeigu neturėsime omenyje fakto, kad aristokratijai priklausė karaliaus 
medžioklių ir turnyrų draugai. jo bendravimo draugijos kompanionai ir kariai, 
drauge su kuriais jis kovojo savo kovose. tai iš pradžių karaliui aristokratijos 
reikėjo ir dėl to, kad tik tarp jos jis galėjo rasti sau patarėjų, net jeigu jie priklausė 
dvasininkų luomui. Iš jo karių grupės pirmiausia buvo kilę tie, kas daugiau ar 
mažiau savarankiškai administravo šalį. rinko duokles ir teisė. Dėl tokios visa 
apimančios priklausomybės nuo aristokratijos ir dėl tokio aristokratijos interesų 
susipynimo su karaliaus interesais distancija tarp karaliaus ir kitų kilmingųjų 
dar negalėjo įgyti tokių mastų. kaip tai atsitiko vėliau. 

Laikui bėgant, vieno ar kito lygio pagrindiniai valdovai vis labiau iš- 
siskyrė iš aristokratijos masės. Kitų kilmingųjų sąskaita jie galėjo padidinti 
savo galią taip pat dėl to, kad funkcijoms. anksčiau rezervuojamoms aristok- 
ratijai ir aukštajai dvasininkijai. atlikti pritraukdavo žmones iš to kito luomo, 
kuris palengva pasidarė tam tinkamas: buržua. Prancūzijoje karaliams iš tikrųjų 
pavyko nustumti aristokratus nuo beveik visų šių funkcijų ir pakeisti juos žmo- 
nėmis, iškilusiais iš roture**. Baigiantis XVI a.. jų rankose jau buvo dauguma 
teismų, administracijos ir net ministrų funkcijų. 


* „Tikroji aktvvi šalies jėga. gyvas jos kūnas“ (pranc.). 
** „Prastuomenės“ (pranc.). 

9. Kodėl aristokratija vis dar liko būtina karaliui? Kaip matome. tai le- 
miamas klausimas. Net jeigu transformuoti rūmų dvaro santykiai tarp kara- 
liaus ir aristokratijos galimybių ir pratęsė leno santykį, tai dėl nelygių karaliaus 
ir aristokratijos galimybių piniginio ūkio lauke ir dėl sumažėjusios karaliaus 
priklausomybės nuo aristokratų iš tų santykių būtų išnykę senieji įsipareigo- 
jimai. senasis etosas; jeigu tik nuskurstančiai aristokratijai būtų reikėję ją 
išlaikančio karaliaus, bet karaliui jokia prasme nebebūtų reikėję aristokratijos 
kaip ypatingo ir nepakeičiamo luomo. Taigi kyla klausimas: kam karaliui vis 
dar reikėjo aristokratijos? 

Kartu su šiuo klausimu paliestas kitas. dar platesnis: kiekviena instituci- 
ja yra tam tikro apibrėžto galios svorių pasiskirstymo produktas tarpusavyje 
priklausomų žmonių grupių įtampų pusiausvyroje. Ši konsteliacija sukuria ją 
ne tik vieną kartą; kaip tam tikra figūracija, pergyvenanti daug pavienių žmonių, 
tam tikrą laiką institucija nuolatos atsikuria iš naujo. Tad ir ancien rėgime rū- 
mų dvarui galima skirti šį klausimą apie galios pasiskirstymo socialinę produk- 
ciją ir reprodukciją. Tiktai minėtas klausimas leidžia adekvačiai nušviesti tokią 
ateinančių ir nueinančių žmonių figūraciją. 

Klausimas apie rūmų dvare įkūnytos aristokratijos priklausomybės nuo 
karaliaus (ir atvirkščiai) pobūdį bei laipsnį yra ne kas kita, kaip kitokia šios rū- 
mų dvaro socialinės produkcijos ir reprodukcijos problemos formuluotė. Pavyz- 
džiui, fabriko kaip socialinės institucijos nesuprasime, kol iš jį sukūrusios socia- 
linio lauko struktūros neišsiaiškinsime., kokia prasme žmonės čia buvo ir yra 
priversti samdytis darbininkais verslininkui ir kokia prasme, iki kokio laipsnio 
verslininkas savo ruožtu yra nuo jų priklausomas. Tiek pat mažai galima supras- 
ti 1r socialinę rūmų dvaro instituciją, kol nenustatėme poreikio formulės. t. y. 
pobūdžo ir masto tų tarpusavio priklausomybių, kurios skirtingus žmones ir 
Žmonių grupes sulydė į rūmų dvarą ir laikė juos ten drauge. 

Tik tada rūmų dvaras pasirodo prieš mūsų akis toks. koks jis iš tikrųjų 
buvo. Būtent jau nebe kaip savavališka arba atsitiktinai sukurta grupuotė. apie 
kurios „kodėl“ nei galima, nei reikia klausti, bet kaip tam tikriems sluoksniams 
priklausančių Žmonių figūracija, kuri save nuolatos iš naujo reprodukuodavo, 
nes ji tokiu būdu tarpusavyje priklausomiems žmonėms davė galimybę paten- 
kinti įvairius, nuolat socialiai ugdomus poreikius ir priklausomybes. 

Nuo Kapetingų rūmų dvarų, visų pirma nuo Liudviko Šventojo (1226- 
1270) iki Pranciškaus I ir vėliau Liudviko XIV bei jų įpėdinių dvarų veda ne- 
nutrūkstanti vystymosi linija. Nepaisant visų kartais tikrai labai gilių sociali- 
nės struktūros transformacijų. rūmų dvaro tradicija Prancūzijoje tęsėsi ir liko 
gyva nuo XIII iki XVIII a. Tai buvo viena svarbiausių prielaidų rafinuotai rū- 
mų dvaro etoso tradicijai Prancūzijoje susiformuoti; be to. tai buvo sąlyga 

susidaryti ir specifiškai „prancūziškai“ tradicijai apskritai. Lemiamas posūkio 
taškas šiame procese yra XV ir XVI a. Anksčiau be karaliaus rūmų dvarus 
turėjo ir pamažu mažėjantis didžiųjų vasalų skaičius“ . Prancūzijos karaliaus 
dvaro rūmai tebuvo pirmieji ir ne visada turtingiausi, labiausiai spindėjo ir 
uždavė toną. Augant karaliaus galiai. minėtais šimtmečiais karaliaus rūmų dva- 
ras pamažu pasidarė dominuojančiu šalies centru. Turint omenyje aristokrati- 
JOS požiūrį, šis vystymosi procesas reiškė natūrinio ūkio feodalų transformaci- 
ją į rūmų dvaro aristokratiją. Jeigu bandome laiką, kai išryškėjo ši permaina, 
apibrėžti tiksliau, visų pirma susiduriame su Pranciškaus I režimu. 


10. Kaip minėta, kelyje nuo miteriško prie rūminio karaliaus tipo Pran- 
ciškus I reprezentuoja pereinamąjį tipą, tikriausiai artimesnį riteriškam tipui. 

Kaip tik dėl to, kad jo asmenyje susiduriame su pereinamuoju tipu, sun- 
ku 1r bet kuriuo atveju šiame kontekste neįmanoma tiksliau nušviesti jo rūmų 
dvaro struktūros. Tačiau kad. taip sakant, įsibėgėtume analizuoti brandų rūmų 
dvarą, kuriam būdingas karalių disponavimas piniginėmis galimybėmis, pa- 
minėsime porą pereinamojo XVI a. rūmų dvaro struktūrinių elementų. 

Vienas prancūzų istorikas rašo: Le XVI siėcle a vu naitre guelgue chose 
de nouveau en France: la societė aristocratigue. La Noblesse remplace dė- 
finitevement la Fėodalitė, ce gui est une rėvolution'“. 


Tai iš tikrųjų buvo revoliucija. Kalbant apie aristokratiją, ji reiškė ne tik 
transformaciją, bet beveik struktūrinę pertvarką. 

Žinoma, Pranciškaus I laikais dar egzistavo keli dideli lenai; tačiau jis 
nebepakentė jokios nepriklausomybės, ir jo buržua bai/lis, jo iš Roturiers su- 
daryti teismo rūmai. parlamentai vis labiau išstūmė feodalinę adminstraciją ir 
jurisdikciją. 

Kartu Pranciškus I greta senosios žemvaldžių aristokratijos, kurios rangų 
tvarka buvo lenų tvarka, sukūrė naują titulinę anistokratiją - pradedant papras- 
tais kilmingaisiais ir baigiant princais bei Prancūzijos perais. Nors šie karaliaus 
suteikiami aristokratiniai titulai dar buvo susiję su žemėvalda ir žemės rentos 
gavimu, tačiau rangas jau nepriklausė arba buvo priklausomas ne vien nuo 
tradiciškai su tam tikra teritorija siejamo rango. Jis buvo karaliaus suteikiamas 
apdovanojimas, su kuriuo vis mažiau buvo siejamos viešpatavimo funkcijos, 
1r karalius toli gražu ne visada laikėsi tradicijos titulą susieti su žeme; jis lau- 
žydavo šią tradiciją savo nuožiūra'“"*. Tad karalius visų pirma atlygindavo už 
karinius nuopelnus. Kartu homines novis*. būtent kariai. gavo nepaprastą ga- 


* „Naujieji žmonės“ (lot.). 

limybę iškilti. Iš dalies šalia senosios. iš dalies jos viduje susiformavo nauja 
aristokratijos hierarchija, kai prakilnumas kur kas mažiau priklausė nuo kilmės, 
palyginti su karaliaus suteiktu titulu ir su juo susijusiomis piniginėmis rentomis. 
Aristokratijos struktūra labai greitai pajuto pasekmes. Jau antroje XVI a. pusėje 
beveik visi aristokratų vardai yra nauji. 

Kaip ir anksčiau, aristokratija buvo karių luomas. Karaliui jis buvo reika- 
lingas visų pirma toks. Tačiau pasinaudodamas didėjančiomis galimybėmis. 
kuriomis jis disponavo, karalius ėmėsi to, ką mes. kalbėdami apie vėlesnius 
laikus, pavadintume „„racionalizacija“, apšviesta reforma: jis sulaužė tradiciją 
ir pradėjo pertvarkyti aristokratiją savo viešpatavimo tikslais. 

Šansų, kuriais jis disponavo, augimą parodo jau tai. kad palyginti su 
Pranciškaus I pirmtakų išlaidomis, gerokai išaugo išlaidos dovanoms, pensi- 
joms, algoms ir t. t. Tiesa, jis jau vykdo vėlesniems Prancūzijos karaliams bū- 
dingą gyvenimo skolon politiką. Karui sukaupti iždo rezervai pernelyg grei- 
tai sunaudojami ir bandoma rasti naujus pinigų šaltinius rentų emisija, mokesčių 
padidinimu, pareigybių pardavimu ir t. t. Tačiau visa tai tik parodo, kad kara- 
liaus socialinio lauko ir jo specifinės padėties jame raida jam atvėrė vis naujus 
galios šansus. 

Vadinasi. vis daugiau žmonių plūdo į rūmus. Pereinamąjį šio laiko, kai 
tik pradedamos įsisavinti naujos formos, atsiradusios šioje visuomenės ir val- 
stybė raidoje. pobūdį gerai nusako faktas. kad mažų mažiausiai pirmoje Pran- 
ciškaus I valdymo pusėje iš viso nebuvo pakankamai erdvaus ir gero pastato. 
kuriame būtų galėjęs tilpti augantis dvaras. Nuo šiol vis iš naujo reikėjo statyti 
ir plėsti buveinę šiam piniginio ūkio rūmų dvarui, kol galų gale Versalio pilis, 
vienu metu buvusi ir kulminacijos, ir sąstingio simbolis, nepasirodė esanti pa- 
kankama tolesnei raidai. Visa tai gerai parodo, kaip karaliaus rūmų dvaro raida 
atitiko visos visuomenė raidą. Šioje valstybių ir visuomenių išsivystymo pako- 
poje karaliaus rūmų dvaras yra aukščiausias jų integracijos centras. Valstybės 
ir visuomenės raidoje vis labiau diferencijuojantis funkcijoms, anksčiau ar 
vėliau išauga ir integracijos uždaviniai. Todėl karaliaus rūmų dvaro augimas — 
su išlygomis, liečiančiomis specifišką galios pasiskirstymą dinastinėse valsty- 
bėse — tam tikru mastu atspindi darbo pasidalijimo plėtrą likusioje visuomenėje. 

Be to. rūmų dvaro situacijai pereinamuoju laikotarpiu būdinga. kad nors 
čia susirinkę žmonės gyvena patirdami kur kas didesnę tiesioginę asmeninę 
priklausomybę nuo karaliaus (palyginti su ankstesniais laikais). jie dar iš esmės 
yra riteriai ir kariai, 0 ne visų pirma rūmų dvariškiai. kurie kartais vyksta į ka- 
rą. Tuo laiku buvo daug karų ir karo ekspedicijų. o žmonių likimas —- nepasto- 
vus. Pakanka prisiminti, kaip Pranciškus I buvo paimtas į nelaisvę. Dėl to ir 
rūmų dvaras kai kuo priminė kariuomenės stovyklą. 

Dar prisidėjo aplinkybė. kuri taip pat yra reikšminga: kuo didesnis da- 
rėsi dvaras, tuo sunkiau buvo jį vienoje vietoje išmaitinti. 

Kaip žinoma. ankstyvųjų kapitalistinių didmiesčių atsiradimą buvo ban- 
doma aiškinti didelės vartotojų grupės koncentracija prie kunigaikščių ar karalių 
rūmų dvarų'*'. Tačiau kaip tik šiame kontekste išaiškėja. kad socialinių proce- 
sų analizėje tam tikro fakto aiškinimas viena atskira priežastimi visada lieka 
dalinis. Vienalygiai „priežasties ir padarinio“ ryšiai čia nėra pakankami kaip 
aiškinimo tipas. Ir čia aiškinimo uždavinys — atskleisti tarpusavio priklauso- 
mybes, kurios pavienio socialinio darinio raidą įtraukia į visos visuomenės 
funkcijų rato raidą. Rūmų dvaro vartotojų sluoksnio ir ankstyvojo kapitalisti- 
nio miesto augimas nėra susiję vienu priežastiniu ryšiu; visuminės figūracijos 
struktūroje jie yra kaitos funkcijos. Tiktai pažangos. pinigų ir prekių apyvar- 
tos kontekste, turint omenyje prekybos plėtrą, socialinio lauko komercializa- 
ciją, buvo galima i/gą laiką laikyti didelį kiekį žmonių vienoje vietoje, kurios 
vienos aplinkos dėl suprantamų priežasčių nepakako didesnėms žmonių ma- 
sėms išmaitinti. Be to, kad dalis žemės savininkų galėtų atsiskirti nuo žemės ir 
kaip vartotojų grupė ilgam laikui apsigyventi toli nuo jos, mieste. jų pajamos 
tiesiogiai ar netiesiogiai turėjo įgyti piniginių rentų pobūdį. 0 pačiai piniginei 
apyvartai turėjo būti suteiktos tam tikros garantuotos formos. Kitais žodžiais 
sakant, rūmų dvaro vartotojų sluoksnio susidarymas yra platesnių permainų 
tam tikras procesas. 

Kuo vieningesnė buvo administracija, kuo didesnė buvo sritis, iš kurios 
karalius gavo savo pajamas, kuo labiau didėjo šios pajamos kartu su augančia 
komercializacija ir civilinio bei karinio valstybės administravimo griežtinimu. 
tuo labiau galėjo augti vartotojų visuomenė, kuri netiesiogiai arba tiesiogiai gy- 
veno ir pelnėsi iš karaliaus pajamų bei valdų. tuo didesnę naudą gaudavo 
miestas, į kurį galų gale iš visos karalystės suplaukdavo karaliui skirtos sumos. 
Šiame kontekste ir reikia suprasti rūmų dvaro formą anuo pereinamuoju lai- 
kotarpiu. Iki pat XVII a. jis dar nebuvo tvirtai susietas su tam tikra vieta. Nors 
Paryžius buvo karaliaus sostinė. tačiau kiti miestai savo reikšme rungtyniavo 
su juo. Absoliuti centralizacija, vienos vienintelės aristokratinės visuomenės 
susidarymas, kartu ir tam tikro žmogaus tipo - kaip vienintelio, pavyzdinio ir 
dominuojančio — formavimasis dar tik prasidėjo. Karaliaus rūmai dar dažnai 
būdavo kelyje!“', jis keliavo iš pilies į pilį. Ant žirgų ir mulų kraustydavosi 
karalius, aukšti ponai, taip pat damos su visa palyda. Paskui juos sekė ilga ve- 
žimų. ekipažų ir visokiausių tarnų vilkstinė. ir net baldai, kilimai, visi reikmenys 
bei indai lydėjo dvarą jo kelionėse. 

Taip arterijos. siejančios gyvenimą provincijoje su gyvenimu rūmų dva- 
re, gyvenimą kaime su gyvenimu mieste, iš pradžių dar nebuvo taip smarkiai 

užveržtos. kaip tai atsitiko vėliau. nors šis užveržimo procesas pamažu jau da- 
rosi pastebimas, žymioms aristokratijos dalims nuolat apsigyvenant rūmų dva- 
re ir daugiau ar mažiau dėsningai nutolstant nuo savo žemės valdų. Čia for- 
muojasi distancija. Tačiau nuolatinis karaliaus dvaro judėjimas dar neleidžia 
nusistovėti distancijai. 

Rūmų dvaro padalinių ir rūmų tarnybų struktūra, kaip rodo pagrindiniai 
jos bruožai, jau yra visiškai ta pati. kaip Liudviko XIV laikais, nors viskas yra 
mažesnio dydžio. Grand Maitre de V Hotel prižiūri visas karaliaus namų tar- 
nybas. Jis taip pat. kaip ir vyriausias štalmeisteris, vyriausias kamerheras, vy- 
riausias taurininkas ir kiti aukštieji rūmų pareigūnai yra galingi asmenys ne tik 
dvare, tačiau ir visoje karalystėje. Kaip giliai aristokratija įaugdavo į karaliaus 
namų ūkį. visų pirma matyti iš to, kad Pranciškaus I laikais karalius ir kraujo 
princai įpranta, jog kilmingieji jiems patarnautų taip pat vykdant žemesnes funk- 
cijas, pavyzdžiui. kamerdineriai'*“. Vis dėlto visi santykiai tuo metu yra dau- 
giau ar mažiau nepastovūs, rūmų dvaro Žmonių rangų tvarka yra lankstesnė, 
tarnybų paveldimumas mažesnis. Todėl karaliaus dvaro mobilumas ir kariškas 
gyvenimas dar nepalieka jokios didelės erdvės tvirtam visiems privalomam eti- 
ketui susidaryti. 

Tačiau viena tendencija. ypač reikšminga vėlesnei raidai, jau visiškai iš- 
ryškėja Pranciškaus I laikais. Distancija, atsirandanti tarp priklausančių rūmų 
dvarui ir jam nepriklausančių. socialiniame lauke įgyja vis didesnį socialinį svo- 
rį. Kuo labiau praranda reikšmę tradicinės leninio valdovo, vasalo ir riterio funk- 
cijos, anksčiau pagrindusios ir išlaikiusios aristokratijos distanciją kitų sluoksnių 
atžvilgiu, tuo didesnę socialinę reikšmę kaip distanciją ir prestižą pagrindžian- 
ti funkcija įgyja „priklausymo rūmų dvarui“ funkcija"?*. Skiriamoji linija, tokiu 
būdu atsirandanti tarp žmonių ir grupių, nusidriekia taip pat ir pačioje aristok- 
ratijoje. Dalis senosios aristokratijos patenka į naująją, kuri susikuria pagal 
priklausymą arba nepriklausymą rūmų dvarui, tačiau kita aristokratijos dalis 
nepakliūna į naujai susidarančią grupę. Tuo pat metu daugeliui buržua pasiseka 
patekti į šią grupę ir iškilti joje. Taip tuo metu vyksta aristokratijos struktūrinis 
atsinaujinimas, remiantis kitokiu distancijos ir konstituciniu principu. 

Ancien rėgime socialinei struktūrai didžiulę reikšmę turėjo šių dviejų dis- 
tancijos formavimosi formų bendras egzistavimas ir susipynimas. Pirma forma 
buvo pagrįsta paveldėta luomine ir lenine funkcija arba profesinėmis funk- 
cijomis. Antrą pamatavo priklausomybė arba artumas rūmų dvarui. Ši antroji 
forma pasireiškė kaip rūminės ir nerūminės aristokratijos egzistavimas, o vėliau 
taip pat kaip rūminės arba artimos rūmų dvaro visuomenei! ir ją pamėgdžio- 
Jančios luominės buržuazijos ir nerūminės profesinės buržuazijos egzistavimas. 

„Prancūzijos karaliaus senjorai iš pradžių buvo ne tik patarėjai. bet įsta- 

tymdaviai'“!**. Maždaug nuo Pilypo IV laikų karalių galia aristokratijai Pran- 
cūzijoje /abai lėtai ir nepaliaujamai augo (nors ir su tam tikrais svyravimais). 
Tais laikais. kuriuos mes paprastai vadiname Renesansu. valdant Pranciškui I, 
o poto XVII a. - Henrikui IV. tik buvo baigta tai, kas buvo nuo seno rengiama. 
Tai viena svarbiausių priežasčių, kodėl daugelis Viduramžių feodalinės tvar- 
kos bruožų nors ir buvo perkelti ir transformuoti rūmų dvare, tačiau vis dėlto 
buvo perkelti ir išsaugoti. Ne staiga ir ne per trumpą laiką, tačiau tik laipsniš- 
kai karalius užgniaužė aristokratijos viešpatavimo teises ir generalinių luomų 
pretenziją dalyvauti valdyme'**. Kokį lemiamą vaidmenį čia suvaidino „laisvas 
disponavimas pavaldinių pinigais nepriklausomybės nuo luominių susirinki- 
mų dėka“!*“, pajuntame, pavyzdžiui. kai palyginame Pranciškaus I ir Karolio V 
situaciją. Pirmasis buvo beveik nepriklausomas nuo luomų sutikimų, o antra- 
sis — kur kas labiau suvaržytas ir atsidūręs šiuo atžvilgiu daug sunkesnėje 
situacijoje. 

Po to XVI a. prasidėjo tarytum reakcija. Luomų susirinkimai vėl buvo 
šaukiami dažniau, vėl paaštrėjo kovos!" tarp jų ir karalių dėl galios šansų ka- 
ralystėje paskirstymo. Žinoma. be labai nuodugnaus sociologinio tyrimo, kuris 
dar neatliktas. sunku atskleisti socialinį religinių karų Prancūzijoje foną. Šitas 
sunkumas iškyla taip pat dėl to, kad tuose karuose pačiais įvairiausiais būdais 
susipynė nuskurstančios ir silpstančios dėl piniginio ūkio padarinių aristok- 
ratijos kovos dėl naujo egzistavimo pagrindo. o kartu (ir dalyje aristokratijos, 
ir visų pirma miesto sluoksniuose) stiprios tendencijos už luominių teisių ir 
laisvių išsaugojimą arba atkūrimą - jeigu nepaisysime vien religinio grupių su- 
siskaldymo ir didžiųjų šeimų klikų kovų dėl karūnos!**. 

Kad ir kaip būtų, kai kalbama, kad religinių karų pabaigoje kartu su 
Henriko IV pergale buvo nulemta ir neribotos monarchijos pergalė prieš vi- 
sus socialinius opozicinius sluoksnius (taip pat prieš aristokratiją). jokiu būdu 
neturime pamiršti, jog nors toks teiginys tam tikru mastu teisingai nusako šių 
kovų rezultatą, bet šių kovų frontai arba ir vien kovojančiųjų ketinimai negali 
tuo teiginiu būti vienareikšmiškai apibrėžti. Kaip dažnai atsitinka, čia formu- 
luojama taip. tarytum tai, kas atsitiko vėliau. sutaptų su tuo, ko faktiškai norėjo 
pavieniai žmonės ir žmonių grupės. Atskiri žmonės laikomi planuotojais, kū- 
rėjais ir pradininkais to. ką faktiškai galima suprasti tik atsižvelgiant į visą 
Žmonių socialinį rezginį ir į jų valią; į socialinį lauką kaip visumos konsteliaciją 
ir į šansus, kuriuos ji suteikė pavienėms grupėms ir žmonėms. 


11. Henrikas IV iš pradžių buvo stambus Prancūzijos karaliaus vasalas, 


krašto valdovas, ir mažai tikėtina, kad jam šioje padėtyje būtų patraukli idėja, 
Jog visi stambūs vasalai turi būti nuslopinti dėl neribotos Prancūzijos karalių 

valdžios. Tapęs karaliumi ir iš pradžių dar neturėdamas faktinės karaliaus ga- 
lios, visų pirma jo finansinės galios. būtent jis senovinio stiliaus“* miteriškos 
aristokratų kariuomenės priešakyje kovojo prieš samdomas kariuomenes. ku- 
rias iš dalies siuntė Ispanijos karalius. iš dalies —- popiežius. Iš tikrųjų jis pats 
savo jėgomis iš pradžių nebūtų galėjęs apmokėti pakankamai stiprią samdomą- 
ją kariuomenę. Ir dėl to atsitiko taip, kad tas, kuriam vėliau karaliaujant beveik 
galutinai buvo nutiestas kelias į neribotą karaliaus valdžią (taip pat ir ypač 
aristokratijos atžvilgiu). šią savo pergalę iškovojo kaip tik aristokratijos pade- 
damas, aristokratų kariuomenės priešakyje. nors, žinoma, jį taip pat rėmė už- 
sienio valstybės. siuntusios jam pinigus ir kariuomenę, be to padėjo palankios 
aplinkybės, pavyzdžiui. Grigaliaus XIV mirtis ir jo priešininkų nesutarimai. 

Turime pagrindą teigti. kad pasibaigus religiniams karams, kova tarp 
monarchijos ir aristokratijos iš esmės buvo nulemta ir buvo atvertas kelias 
į neribotą monarchiją. Tačiau net jeigu visiškai nekalbėsime apie jau minėtus 
socialinius procesus, kurie buvo palankūs karaliaus galiai augti ir jam į rankas 
davė galios priemones apsaugoti ir išplėsti savo valdžią, kaip tik šie paskutiniai 
religiniai karai parodo dar vieną aspektą socialinėje konsteliacijoje. kuri kara- 
liaus funkcijai pamažu suteikė tokią reikšmingą persvarą prieš visų kitų funk- 
cijų atstovus. Šiuose karuose katalikiška rojalistinė aristokratija petys į petį su 
visų sluoksnių protestantais Henriko IV stovykloje kovojo prieš kitas aristok- 
ratijos dalis, kurių sąjungininkai buvo katalikiški miestai ir dvasininkija, Ispa- 
nijos karalius ir popiežius. 

Patys amžininkai daugeliu atvejų matė, kad Henrikas IV kovojo aris- 
tokratijos priešakyje, 0 jo priešininkai visų pirma buvo miesto korporacijos ir 
dalis katalikų dvasininkijos kartu su konkuruojančiomis aristokratijos šeimomis. 
Iš tikrųjų frontai nebuvo visiškai vienareikšmiai, nes egzistavo taip pat protes- 
tantiški miestai, rėmę Henriką IV. Taip pat žinoma. kad jo. protestanto, pusėje 
buvo ir katalikiška rojalistinė aristokratija. saikingai katalikiška aristokrati- 
ja, kuri buvo ryžtinga vien katalikiškų priešingos pusės grupių priešininkė, 
nes joms priklausė ir jų buvo aukštinamas karaliaus Henriko III žudikas. 

Kaip visada būna tokiais atvejais. taip ir čia didžioji aristokratijos dalis 
Henriko IV pusėje susitelkė dėl daugelio motyvų. Čia nurodysime mažų ma- 
Žiausiai vieną iš aiškiausių tarp šių motyvų. didžiąją aristokratijos dalį suprie- 
šinusių su katalikų dvasininkija. Tai verta padaryti dar ir dėl to, kad apskritai 
jis dar nesusilaukė pakankamai dėmesio. 

Pranciškus I konkordatu užsitikrino teisę valdyti didelę bažnytinių be- 
neficijų Prancūzijoje dalį. Prieš tai mažų mažiausiai dalinai netekęs kai kurių 
savo domeno žemės valdų, jis taip įgijo fondą. iš kurio vėl galėjo dosniai daly- 
ti atlyginimus nusipelniusiems kilmingiesiems. Taip didelė Prancūzijos aristok- 

ratijos dalis pradėjo naudotis bažnytiniais dvarais, taip pat kaip ir priešingoje 
sąsiaurio pusėje dėl analogiškų Henriko VIII veiksmų dalis Anglijos aristokrati- 
jos įsigijo nusavintas bažnyčios žemes. Tad abiem atvejais karalių elgesys ga- 
na didelę aristokratijos dalį supriešino su dvasininkija. Būtų įdomu atsekti tas 
sąraizgas, kurios Anglijoje ilgainiui taip pat ir žymią sostinės buržua dalį atvedė 
į senosios bažnyčios priešininkų stovyklą, tuo tarpu Prancūzijoje kaip tik sostinė 
„buvo verta mišių“. Tačiau čia pakaks apsiriboti aristokratijos problema. 

Kai Pranciškus I nusavino bažnytines beneficijas ir teise jomis naudotis 
atlygino už tarnybą karaliui, susiklostė situacija, iš kurios kilo ilgalaikio inte- 
resų konflikto tarp aristokratijos ir dvasininkijos užuomazga. 

Brantėme'as apie šią situaciją ir šiuos interesų konfliktus papasakojo taip 
vaizdingai, kad verta be komentarų išsamiai pacituoti jo samprotavimus šiuo 
klausimu !“". 

„Tai, kas karalių Pranciškų labiausiai paskatino sudaryti konkordatą su 
popiežiumi, kad panaikintų vyskupų, abatų ir priorų rinkimus bei pasisavintų 
jų nominacijos teisę, iš dalies buvo pasibaisėtini piktnaudžiavimai, persmelkę 
rinkimus, iš dalies karaliaus noras atverti naują atlyginimų savo aristokratams 
šaltinį: tam nebepakako pajamų iš karūnos žemių ir mokesčių, nes jos visos buvo 
sunaudojamos didelėms karo išlaidoms. Jis manė, jog bet kuriuo atveju būtų 
geriau jam gerai tarnavusiems vyrams atsilyginti daug pajamų teikiančiais baž- 
nytiniais dvarais, negu palikti juos tingiems vienuoliams. Apie šiuos Žmones 
jis sakė, kad jie netinka niekam daugiau, kaip tik gerti, valgyti. puotauti arba ge- 
rų geriausiai dar sukti iš žarnų stygas, daryti pelėkautus ir gaudyti paukščius. 

Tačiau turiu pastebėti, kad nuo tam tikro laiko, ypač įkūrus Lygą, atsirado 
sąžiningų Žmonių arba, teisingiau sakant. suktų pataikūnų, kurie pradėjo gar- 
siai rėkauti apie tuos kilminguosius, kurie valdė bažnyčios dvarus. Jie sakė. 
kad šie priklauso jokiu būdu ne jiems. bet dvasininkams, kad tai esąs didelis 
paklydimas arba nusižengimas, net apsunkinąs karaliaus sąžinę. 

To dar būtų buvę galima klausytis, jeigu kilmingiesiems tokie bažnyčios 
dvarai būtų priklausę visiškai ir kaip tikra nuosavybė. Tačiau kokia bėda dėl to 
šiems ponams teisybės ieškotojams [-..]. jeigu kilmingieji. išlaikydami abatą, 
vienuolius, vargšus, sumokėję dešimtinę ir visas rinkliavas karaliui, naudoja- 
si likučiais, smulkmena, tikrais trupiniais, kurie krinta nuo valdovo (karaliaus) 
stalo, kad jie jam geriau už tai tarnautų“. 

O kitoje vietoje Brantome'as sako'*!: 

„Aš girdėjau daugelio įžvalgių asmenų nusistebėjimą, kodėl daug kil- 
mingų žmonių Prancūzijoje nusprendė prisidėti prie Lygos. Juk jeigu ji būtų 
paėmusi viršų. tai nėra jokios abejonės. kad dvasininkija iš jų būtų atėmusi 
bažnytinius dvarus“. 

Taip čia drastiškai išdėstytas vienas iš tų pagrindų, dėl kurių didžioji 
aristokratijos dalis stojo prieš „Šventąją Lygą“. Tačiau. kita vertus, katalikų 
dvasininkiją palaikė visų pirma dauguma miestų. pirmiausia Paryžius. labai 
išaugęs XVI a. ir nuo tol su savo įvairiomis buržuazinėmis korporacijomis 
pamažu ėmęs vaidinti ypatingą vaidmenį Prancūzijos istorijoje. Tiesa. aris- 
tokratų buvo ir šioje stovykloje. Visų pirma griežtai katalikiškai partijai vado- 
vavo didžiųjų šeimų atstovai, pretendavę į sostą. Tačiau Prancūzijos .„grandai“ 
dėl suprantamų priežasčių vargu ar kada nors buvo vieningi. Ši maža tarpusa- 
vyje konkuruojančių šeimų grupė, visų pirma kraujo princai, o kartu ir nuo jų 
priklausomi šalininkai aristokratai, pagal savo poreikius sudarydavo sąjungą 
su kitomis didelėmis šalies socialinėmis jėgomis, kad būtų jų iškelti. Pakaks 
čia tik eskiziškai pavaizduoti pamatinę šių kovų socialinę struktūrą. Mat ši 
struktūra yra reikšminga, jeigu norime suprasti tą specifinį faktą, kad Pran- 
cūzijos socialinė sistema, socialinis laukas, nepaisant visų trukdžių, pasiprie- 
šinimų ir kovų, per šiuos šimtmečius nepaliaujamai ir vis didesniu mastu suko 
neribotos monarchijos kryptimi. 

Tai, ką mes matome XVI ir XVII a. kovose, yra, viena vertus (kalbant 
bendrais bruožais), „buržuazinės korporacijos“, kurios jau tapo pakankamai 
turtingos, gausios ir kartu galingos bei sąmoningos, kad stipriai pasipriešintų 
aristokratijos viešpatavimo ir galios pretenzijoms, tačiau kurios nesugeba ir nė- 
ra pakankamai stiprios savarankiškai pretenduoti į valdžią. Tai. ką atrandame 
kitoje pusėje, yra aristokratija, kuri dar yra pakankamai stipri, kad sustabdytų 
kylančius buržuazinius sluoksnius ir prieš juos įsitvirtintų. tačiau ji jau per 
silpna, visų pirma ekonomiškai, kad įtvirtintų savo viešpatavimą prieš tokią 
buržuaziją. Šioje konsteliacijoje lemiamą reikšmę turi tai, kad iš aristokratijos 
rankų tuo metu jau išslydo administracijos ir jurisdikcijos funkcijos, 0 jų pa- 
grindu susidarė, galima sakyti, viršutinis buržuazijos sluoksnis — turtingos ir 
kartu galingos buržuazinės korporacijos, visų pirma parlamentai. Tad aristok- 
ratijai, kurios finansinis pagrindas nyko, reikėjo karalių. kad išsilaikytų kaip 
aristokratija prieš buržuazinių sluoksnių spaudimą ir jų didėjantį turtą. O buržua- 
zinėms korporacijoms karalių reikėjo kaip gynėjų ir protektorių nuo dar pu- 
siau riteriškos aristokratijos grasinimų, pretenzijų, taip pat ir nuo jos pernelyg 
vienpusio privilegijavimo. Figūracija su tokia įtampų pusiausvyra, kai dvi 
luominės grupuotės daugiau ar mažiau išlaikė vienodą svorį, kai bet kuriuo 
atveju nė viena iš pagrindinių grupių negalėjo įgyti lemiamos persvaros prieš 
kitą, davė šansą teisėtam, tariamai nuo visų pavienių grupių vienodai nutolu- 
siam karaliui apsireikšti kaip taikdariui:, kuris išsekusiems kovotojams atneštų 
visų trokštamą ramybę. Iš tikrųjų ši funkcija Henrikui IV priklausė aukščiau- 
siu laipsniu. Ji taip pat suvaidino lemiamą vaidmenį jo pergalėje. Karalius 

galų gale kiekvienam sluoksniui arba korporacijai visą laiką atrodydavo kaip 
sąjungininkas arba pagalbininkas prieš kitų grupių ir korporacijų keliamą 
grėsmę, su kuria ji viena negalėdavo susidoroti. 


12. Tai, kas buvo aukščiau išdėstyta apie artimiausią karaliaus aplinką, 
aple jo pirminę aktyvumo sferą (rūmų dvarą), su tam tikromis pataisomis galio- 
ja ir platesnei karaliaus viešpatavimo sričiai: jis viešpatavo dėl to ir tiek, kiek 
šioje srityje tarp didžiųjų buržuazijos ir aristokratijos grupių egzistavo galios 
pusiausvyra, kad ir kokios aštrios buvo jų varžybos. Reikės patikrinti, ar sura- 
dome sociologinį struktūrinį dėsningumą, galiojantį rūmų dvaro absoliutizmui 
apskritai. Jeigu iš tikrųjų taip būtų, šį dėsningumą galima būtų glaustai sufor- 
muluoti taip: į luomus pasidalijusiame socialiniame lauke valdovo šansai iš- 
auga tada ir dėl to, kad faktinė socialinė galia, kurią buržuazinėms grupėms 
suteikia kylantis piniginis ūkis. o aristokratijai — jos socialinės funkcijos, yra 
tokia, jog nė vienas iš kovojančių, dėl viršenybės konkuruojančių sluoksnių 
ar grupių nebegali įgyti ilgalaikės persvaros. Valdovas viešpatauja, ir viešpa- 
tauja taip neribotai dėl to, kad kiekvienam iš sluoksnių jis reikalingas kovoje 
prieš kitą grupę, o jis gali pasinaudoti ta kova. Rūmų dvaro struktūrai ir dar 
kai kuriais kitais atžvilgiais didelę reikšmę turi tai, kad valdovas savo kilme 
priklauso vienam iš dviejų partnerių - aristokratijai. Tačiau kaip tik dėl to. kad 
jis tam tikru atžvilgiu gali pasiremti buržuazinėmis grupėmis, jis vis labiau 
nustoja būti primum inter pares* ir atitolsta nuo aristokratijos; kadangi kitu 
atžvilgiu gali pasiremti aristokratijos grupėmis. jis atitolsta nuo buržuazijos. 
Tad (visai panašiai, kaip tai buvo parodyta jo padėties rūmų dvare išsaugoji- 
mo atveju) jis save išsaugo kaip visiems tolimą valdovą: savo viešpatavimo sri- 
tyje kruopščiai prižiūrėdamas ir išsaugodamas įtampų pusiausvyrą tarp luomų 
ir grupių. 

Nepriklausomai nuo to. ar galima įrodyti. kad ši struktūra egzistavo taip 
pat kitose šalyse, tai nesunku padaryti Prancūzijos atveju. Vargu ar reikėtų saky- 
ti, jog didžiųjų karalių didybė ir pasiekimai nėra sumenkinami, kai parodomi 
visi tie šansai. kuriuos karaliams suteikė situacija jų socialiniame lauke ir kuriais 
jie galėjo ir turėjo pasinaudoti. jeigu toks atskleidimas nebūtų iškreiptai su- 
prantamas kaip asmenybės vertės sumenkinimas arba net neigimas. Priešingai, 
žmogaus didybę galima suprasti tik tada, kai iš akių neišleidžiame tų rezginių 
ir sampynų, kuriuose ir kurias jis veikia bei apmąsto. Dėl šios taikdariškos ka- 
raliaus funkcijos socialinių įtampų pripildytame lauke galime suprasti ir tokį 
aukštesniųjų Prancūzijos sluoksnių laikysenos karaliaus atžvilgiu bruožą, kaip 


* „Pirmas tarp lvgių“ (lot.). 

jos ambivalentiškumas. Jis juo ryškesnis. kuo labiau nepriklausomai (arbitro 
padėties dėka) karaliai disponuoja visomis valstybės pajamomis. 

Kiekvienas iš šių sluoksnių — ir parlamentai kaip buržuazinių sluoksnių 
viršūnė, ir rūmų dvaro aristokratijos hierarchija kaip aristokratijos viršūnė — 
būtų mielai apriboję karaliaus galią. Bandymai arba mažų mažiausiai slopinami 
polinkiai tai padaryti būdingi visai ancien rėgime epochai, nors Liudviko XIV 
laikais jie retai atvirai pasireiškia. Tačiau tuo pat metu kiekvienam iš šių sluoks- 
nių reikėjo teisėto karaliaus jėgos ir galios, kad jų pačių padėtis būtų apginta ir 
išsaugota nuo daugybės pavojų arba pažeminimų. kuriais jiems šiais vis didesnio 
tarpusavio susipynimo laikais grasė kitos grupės. Pasitaiko, kaip tai buvo Fron- 
dos laikais, jog daugelis aristokratijos grupių laikinai susivienija su parlamentais 
prieš karaliaus valdžios atstovus. Tačiau jų bendras kelias būna labai trumpas, 
nes jie labai greitai išsigąsta savo laikinų sąjungininkų galios išaugimo labiau 
negu karaliaus galios, ir vėl vienokia ar kitokia forma sudaro paktą su juo arba 
su jo atstovais. Ši tipiška ambivalentiška laikysena ir jos implikuojama kon- 
fliktinė situacija daro galimus trumpalaikius skirtingų elito grupių ryšius. nu- 
kreiptus prieš karaliaus valdžią. Iki pat revoliucijos didžioji buržuazijos masė 
tokiais atvejais beveik visada veikia daugiau ar mažiau pasyviai, atlieka vienos 
iš elito grupių įrankio vaidmenį. Tačiau po trumpo suartėjimo viena arba kita 
grupė nutraukia ryšį su kitomis ir vėl suartėja su karaliaus grupe. Nuo religi- 
nių karų laikų iki revoliucijos išvakarių tai yra figūracijų srauto bangų forma, 
kuri šioje srauto fazėje išlieka tokia pat. nepaisant visų pokyčių ir socialinio 
svorio poslinkių. 


13. Be to, nei buržuazijoje. nei aristokratijoje — ką ir kalbėti apie dvasi- 
ninkiją, kurios pozicija šiame jėgų žaidime reikalauja atskiros analizės - nebu- 
vo vidinės vienybės. Pavyzdžiu gali būti parlamentai. kurie XVII a. dar buvo 
plebso viršūnė, o XVIII a. jau buvo savarankiškas sluoksnis — noblesse de 
robe. užėmęs tarpinę padėtį tarp aristokratijos ir buržuazijos. Nors jie gana 
dažnai pasinaudodavo liaudies mase, daugiausia jie gindavo tradicines teises, 
kai tai atitikdavo jų tikslus. Visų pirma tai būdavo miesto cechinių korporaci- 
jų teisės. Tačiau skirtingai nuo daugelio miestų. jie nebuvo labai suinteresuoti 
luominės santvarkos senąja prasme išsaugojimu, visų pirma Generalinių luomų 
sušaukimu. Mat jie pretendavo atstovauti tautai. šios užduoties vardu reikšdami 
karaliui pastabas ir prieštaravimus, nukreiptus prieš potvarkius, kurie atrodė 
neteisėti. Kartais jie atsisakydavo registruoti tokius potvarkius. kas buvo būti- 
na, kad jie įgytų įstatymo galią, ir apeliuodavo į savo kilmę iš senosios karaliaus 
tarybos (Conseil! du Roi). laikydami save aukštesniais už Generalinius luomus. 
Tačiau tuo pat metu savo privilegijomis, savo nusipirktomis ir jų nuosavybėje 

esančiomis pareigybėmis pačiu glaudžiausiu būdu jie buvo susiję su karaliaus 
valdžia. Jie buvo priklausomi nuo karaliaus pagalbos gindamiesi nuo kitų sluoks- 
nių, visų pirma aristokratijos bandymų panaikinti pareigybių perkamumą, kartu 
Ir jų egzistencijos pagrindą. Jie taip pat buvo priklausomi nuo karaliaus valdžios, 
kai liaudies neramumai ir nepasitenkinimas. prie kurių nemažai prisidėdavo ir 
jie patys (pavyzdžiui. Frondos atveju), peržengdavo tam tikras ribas ir grėsdavo 
jų nuosavybės saugumui. 

Les membres du Parlament font guelguefois du bruit en remuant leurs 
chaises curules. mais ils n'ont pas envie de mourir dessus. frappės par la 
main des barbares. Ces pėres de la patrie se souviennent toujours au dernier 
moment gu ils sont pėres de famille et gue la bonne et saine tradition bourgeoise 
veut gu'on ne laisse pas diminuė a ses enfants Ie capital gu'on a regu de ses 
aieux. Et ainsi le conflit entre le Roi et la grande Robe prend un caractėre aigu 
gui va guelguefois jusgu' a la prison mais s'arrėte devant la bourse"““. 


Kadangi mantijos didikų pareigybės prestižas ir pinigų kapšelis, paja- 
mos iš pasisavintų pareigybių pačiu glaudžiausiu būdu priklausė nuo tradicinės 
karaliaus valdžios egzistavimo, susiformavo ta ambivalentiška parlamentų ir 
visos noblesse de robe laikysena karaliaus atžvilgiu, apie kurią kalbėjome: jie 
norėjo valdžios dalies ir geidė apriboti karaliaus galią. Tačiau jiems reikėjo ka- 
raliaus viešpatavimo, nes jis buvo jų egzistavimo, jų pareigybių pamatas. Tol, 
kol karaliaus galios pozicija iš esmės pranoko visų kitų sluoksnių galią, jų kon- 
fliktai su karaliumi būdavo tipiški: Delibėration de I" assemblėe des Chambres, 
arrėt du conseil, sc. karaliaus, gui casse la delibėration, rėsistance de la Com- 
pagnie, colėre du prince, amertumes, regrets et finalement obėissance des 
rebelles"“*. Tai galioja XVII a. Vėliau, kai karalių galios pozicija. palyginti su 
kitomis socialinio lauko grupėmis, palengva nusilpo, ir karaliai iš grupių įtampų 
ir pretenzijų tramdytojų ir moderatorių tapo žaidimo figūromis, kurioms reikėjo 
sąjungos su kitomis grupėmis, šių tipiškų konfliktų eiga pasikeitė: vis dažniau 
nugalėdavo parlamentas. Tačiau apskritai tai yra nuostata, būdinga pasiturin- 
čiam tarpsluoksniui, kuriam tenka kovoti keliais frontais: prieš aristokratiją, 
dvasininkiją, o kartais ir prieš liaudį jam reikia stiprios karaliaus valdžios, o 
prieš karalių jie gana dažnai pasinaudoja liaudimi ir kartais sudaro sąjungą su 
aristokratija, visų pirma aukštąja aristokratija, su kuria šį sluoksnį sieja tai, kad 
aukštoji aristokratija, skirtingai nuo kilmingųjų masės, neturi tiesioginių luo- 
minių interesų. Jų priešiškumas dvasininkijai. jeigu ji nebuvo kilusi iš jų pačių. 
visų pirma jėzuitams, būdavo visiškai nesutaikomas. 

Tai gali būti pavyzdys, su kokiais stipriais varžovais, iškilusiais iš bur- 
žuazijos. susidūrė rūmų dvaro špagos aristokratija. iš kurios buvo atimtos be- 

veik visos administracinės funkcijos ir bet kokia aukštesnioji jurisdikcija. Kar- 
tu aiškiai matome, kodėl ir kaip daug jai dėl to reikėjo karaliaus, ir suprantame. 
kaip karaliai, remdamiesi šiomis dviem viena kitą apytikriai atsveriančiomis 
grupėmis. galėjo sukurti ir užtikrinti savo viešpatavimą. Tol. kol jie patys galų 
gale nebuvo vis labiau tiesiogiai įvelti į grupių įtampas ir žaidimą. 


14. Kaip trečiasis luomas, taip ir pati aristokratija buvo susiskaldžiusi į 
skirtingas grupes. Tai labai komplikavo situaciją, didino frontų ir galimų sąjungų 
skaičių. Čia taip pat galima atsiriboti nuo provincijos ir kaimo aristokratijos, 
kuri po religinių karų iki pat revoliucijos vargu ar vaidino politinį valdančio 
elito vaidmenį. 

Reikšmingas buvo skirtumas tarp aukštosios aristokratijos, pavyzdžiui, 
princų ir hercogų, vadinamųjų „didžiųjų“ („grandų“)!'“ situacijos ir tos situa- 
cijos, kurioje buvo rūmų dvaro aristokratijos dauguma. Viena vertus, šie „di- 
dieji“" aristokratijos hierarchijoje buvo ypač artimi karaliui. Jo giminaičiai tam 
tikra prasme buvo jos centras. Jie toli gražu neketino griauti karaliaus autori- 
teto, jo galios kitų sluoksnių atžvilgiu pilnatvės ir drauge savo pačių privilegi- 
Juotos padėties valstybėje. Jų pačių autoritetas buvo pernelyg glaudžiai susijęs 
su karaliaus autoritetu. 

Kita vertus, šie „didieji“ kaip tik dėl to. kad buvo ypač artimi karaliui, 
jam labiausiai pavydėjo pilnavaldystės ir buvo linkę skųstis dėl prievartos jam 
paklusti bei dėl savo pažeminimo iki pavaldinių, taigi ir sulyginimo šiuo atžvil- 
giu su visais kitais. 

Enciklopedijos straipsnyje apie „didžiuosius“ Marmontelis labai aiškiai, 
nors ir su nedideliais ideologiniais pagražinimais. pavaizdavo jų padėties tarp 
dviejų frontų savitumą. Iš pradžių jis pateikia XVIII a. dažnai vartojamą ir jo 
analizę tiesiogiai pagrindžiantį paveikslą, kai valstybė vaizduojama kaip maši- 
na, kurios veikimą gali užtikrinti tik tiksli visų jos dalių kombinacija, o toliau 
taip nušviečia „didžiųjų“ situaciją: 

Premiers sujets, ils sont esclaves si V ėtat devient despotigue; ils retombent 
dans la foule, si V ėtat devient rėpublicain: ils tiennent donc au prince par leur 
supėrioritė sur le peuple; ils tiennent au peuple par leur dėpendance du prince 
[...] aussi les grands sont attachės a la constitution monarchigue par intėrėt 
et par devoir. deux liens indissolubles*. 


* „Būdami pirmi tarp pavaldinių. jie yra vergai. jeigu valstybė tampa despotiška; jie 
susimaišo su minia, jeigu ji pasidaro respublikoniška: taigi su valdovu juos sieja jų pranašumas 
prieš liaudį: o su liaudimi juos - jų priklausomybė nuo valdovo [-...] taip grandus su monarchi- 
ne santvarka susieja interesas ir pareiga. du nenutraukiami saitai“ (pranc.). 

Tuo pat metu kaip tik šie „didieji“ buvo ypač pavojingi karaliui. Nes iš 
jų rato, ir tik iš jo, galėjo iškilti jo, konkurentai. Iš tikrųjų dar Liudviko XIV 
laikais šiame rate atsirado planas priversti karalių atsisakyti sosto ir pakeisti jį 
vienu iš giminaičių. Nors XVIII a. karaliai vėl pasiskirdavo savo ministrus 1š 
smulkiųjų ir vidutinių aristokratų, nuo Liudviko XIV savaime suprantama ir 
tik retai pažeidžiama režimo tradicija buvo kiek įmanoma nušalinti šiuos „„di- 
džiuosius“ nuo bet kokio, net neoficialaus dalyvavimo valdant. 

Vienoje Enciklopedijos vietoje skaitome: „atrodo, kad "didžiųjų" garbė- 
troška krypsta aristokratijos valdžios link; bet net jeigu būtų galima šia kryptimi 
nuvesti *liaudį', tam pasipriešintų paprasti kilmingieji. mažų mažiausiai tuo 
atveju, jeigu jiems nebūtų garantuotas dalyvavimas valdžioje. Tačiau šiuo atveju 
*didieji" vietoje vieno pono turėtų 20 000 panašių į save, todėl jie niekada ne- 
pritartų tokiam sprendimui. Nes garbėtroška viešpatauti. kuri viena sukelia 
revoliucijas, neabejotinai kur kas mažiau nukenčia nuo vieno Žmogaus prana- 
šumo nei nuo lygybės su daugeliu“!“*. 


Ši alternatyva puikiai parodo socialinius ir psichologinius įtampų kon- 
figūracijos aspektus, kaip jie atrodo „didžiųjų“ požiūriu. Karaliaus „pranašumas“ 
yra jų distancijos nuo žemesnių už juos garantas. Bet kokia kova prieš karaliaus 
pranašumą verčia juos ieškoti sąjungininkų apačioje. ir šiuo atveju jų išdidumas 
nukenčia dėl būtinybės kartu su žemesniaisiais atsistoti ant tos pačios pakopos. 
Distancijos ir pranašumo siekis, siekis išlaikyti savo išskirtinį egzistavimą juos 
tokiu būdu įstumia į ambivalentišką padėtį. kurią veikia ir traukos. ir atostūmio 
Jėgos, į viršų bei į apačią, iš kurios nėra jokios išeities. 

„Didžiųjų“ situaciją papildomai komplikuoja štai kas: šis ratas yra toks 
mažas ir, be to, taip glaudžiai susijęs su karaliaus valdžia, kad jo nariai iš tik- 
rųjų nėra luominių. aristokratijos kaip visumos interesų atstovai — net jeigu jie 
tam tikromis aplinkybėmis stoja tokių interesų gynėjų priešakyje arba, kad įgytų 
sąjungininkų, bent jau iš pradžių daro nuolaidas luomams, kaip elgėsi regentas*. 
Tačiau iš esmės šiame mažame rate, kuriame kiekvienas beveik kiekvieną kitą 
mato kaip savo tiesioginį konkurentą, kiekvienas veikia, vadovaudamasis asme- 
niniais interesais, t. y. savo „namų“ interesais. Iš tikrųjų grandų grupė buvo 
visada susiskaldžiusi į priešiškus, tarpusavyje rungtyniaujančius namus ir 
frakcijas. Kiekviena iš jų mažų mažiausiai iki pat Liudviko XIV laikų ir vėliau, 
jo įpėdinių laikais (tik tyliau ir slapčiau). norėjo to paties, ko kadaise siekė di- 
dieji karaliaus vasalai: jeigu ne valdžios, tai mažų mažiausiai savo dalies joje. 


* Orleano hercogas Pilypas II. valdęs Liudviko XV mažametystės metais (1715- 
1723) - vert. pastaba. 

Tačiau kaip tik tada. kai vienas iš „didžiųjų“ pasistūmėdavo šia kryptimi, 
ypač aiškiai išryškėdavo tas būdas, kuriuo šis socialinis laukas kaskart iš naujo 
atkurdavo pusiausvyrą teisėto karaliaus naudai. Atskiri veiksniai pasikeisdavo. 
tačiau pagrindinė struktūra visada pasikartoja. būtent — specifiškai nepastovi 
šio socialinio lauko pusiausvyra tarp daugelio jo socialinių sluoksnių ir grupių. 
iš kurių nė viena neturėjo gerokai pranašesnio galios pagrindo: tokio, kurio 
pakaktų įtvirtinti savo viešpatavimą prieš visas kitas grupes ir prieš karalių. 

Tad kiekvienas uzurpatorius daugelio socialinių grupių apsuptyje vis iš 
naujo įkliūdavo į tuos pačius spąstus. Kuo labiau jis sustiprėdavo, tuo stipres- 
nis pasidarydavo vieningas visų kitų frontas. O teisėtas karalius arba teisėtas 
paveldėtojas turėdavo prieš jį didžiulį pranašumą: teisėtumą. Nors tas teisėtumas 
kiekvienos grupės ir sluoksnio sąmonėje jį daugiau ar mažiau nuo jų atito- 
lindavo, jis kartu atitolindavo jį ir nuo visų kitų bei taip jį predestinuodavo 
nestabilios pusiausvyros balansuotojo ir stabilizatoriaus funkcijai socialinia- 
me lauke. 

Šią situaciją gerai apibūdina vieno žymiausių šio sluoksnio žmonių — 
didžiojo Condė — likimas. Kai valdė Mazarinas, o Liudvikas XIV dar buvo 
mažametis, atakai prieš monarchijos visavaldystę, kuriai atstovavo ministras. 
dar kartą trumpam prieš pat galutinę absoliutaus karaliaus viešpatavimo sta- 
bilizaciją paskutinį kartą susibūrė pačios įvairiausios grupės. Parlamentai, luo- 
minė aristokratija, miestų korporacijos, aristokratijos aukštuomenė - jie visi sa- 
vo interesams bandė pasinaudoti monarchijos silpnumo valanda: karalienės 
regentavimu, kurį vykdė kardinolas. Tačiau šiame Frondos sukilime matome 
būtent ką tik nupieštą tipišką vaizdą: grupės susivienija prieš ministrą, karaliaus 
atstovą. Dalis sąjungininkų derasi su ministru, pasitraukia iš sąjungos, kovoja 
prieš savo ankstesnius sąjungininkus, iš dalies vėl pas juos sugrįžta. Kiekviena 
ši grupė nori sumažinti karaliaus galią, tačiau kiekviena iš jų kartu bijo padidin- 
ti kitos grupės galią. Šiame žaidime princas Liudvikas II de Condė yra viena iš 
svarbiausių figūrų. Visiškai aišku, ko jis nori — ir iš pradžių visiškai neprik- 
lausomai nuo pačios Frondos. Jis nori savo dalies valstybės monopolijų galios 
šansų sferoje. 1649 m. spalio mėnesį jis reikalauja, „kad jam nežinant ir su juo 
nepasitarus niekas nebūtų skiriamas į jokias aukštesnes pareigas, nei dvare, 
nei kariuomenėje, nei vidaus, nei užsienio reikalams; kad, atsiradus vakansi- 
joms, būtų atsižvelgiama į jo tarnus ir draugus; kad jokia svarbia proga joks 
sprendimas nebūtų priimamas be jo sutikimo“!“. Iš pradžių Mazarinas jam 
pažada įvykdyti šį reikalavimą. Po to kardinolas sudaro sąjungą su Condė prie- 
šais. Norėdamas apgaulę nuslėpti jis dar 1650 m. sausio 16 d. rašo princui 
laišką, kuriame iškilmingai pažada niekada nuo jo neatsimesti ir prašo jo pro- 
tekcijos. Sausio 18 d. jis įsako princą suimti. 

Tačiau po to situacija gana greitai pasikeičia. Visur viršų paima Mazarino 
baimė. Kiti didieji, kurie bijo. kad juos gali ištikti tas pats likimas kaip ir Con- 
dė, parlamentas, luominis aristokratų susirinkimas Paryžiuje — visi reikalauja 
išlaisvinti princą. Vasario 18 d. jis grįžta į Paryžių. Ranke, kuris kaip visada su 
neprilygstamu aiškumu vaizduoja atskiras situacijas, taip nupasakojo sugrįž- 
tančio princo padėtį“. 

„Visa situacija pasikeitė. Atrodė, kad tik nuo paties Condė priklauso, ar 
jis užims tą padėtį, kurios prieš metus siekė — taps pirmuoju žmogumi šalyje 
[...]J. Tačiau kad turėtum didelę valdžią, reikia priklausyti tik nuo savęs. Condė 
sukaustė būtinybė atsižvelgti į tūkstančius aplinkybių. Kaip sunki pareiga jį 
slėgė draugystės pažadas, kurį jis davė kilmingiausiems Frondos veikėjams!“*. 
[...] Ar jis galėjo ką nors didaus nuveikti, nebūdamas nei parlamento, nei mi- 
nisterijos šeimininkas, nebūdamas tikras dėl Orleano hercogo paramos, be su- 
tarimo su aristokratija ir kleru?“ 


Konfliktinę situaciją, panašią į tą, kurioje atsidūrė šis Žmogus ir jį remian- 
ti frakcija, atidžiau panagrinėjus galima aptikti ir daugumos kitų Frondos grupių 
bei korporacijų atveju. Šią padėtį. kai buvo daugybė galimų sąjungų, kuriose 
vienas sąjungininkas atidžiai stebėjo kitą, kad jis pernelyg nesustiprėtų, gerai 
apibūdina ši Ranke's citata (pagal Aubery): „princas pasiliko sau teisę d"etre 
ami ou ennemi de celui, selon gue sa conduite lui donnerait sujet de V un ou de 
Vautre [...)'*. 

Nuostabiame Ranke's veikale, kurio esminiais bruožais nepranoko ir nau- 
Jjausi prancūzų tyrimai, galima pasiskaityti, kaip princas dar kartą paėmė viršų, 
suradęs naujų sąjungininkų šalies viduje bei sudaręs sąjungą su ispanais. Ranke 
pasakoja, kaip jam tai padaryti padėjo bendras beveik visų sluoksnių prie- 
šiškumas Mazarinui, kaip jis drąsiai ir karinės sėkmės lydimas nugalėjo ka- 
raliaus kariuomenę St. Antoine'o priemiestyje. kaip Paryžiaus miestiečiai jam 
noriai atidarė miesto vartus ir kaip būtent tą akimirką. kurią jis norėjo įtvirtinti 
savo valdžią, į svarbiausius postus paskirdamas savo draugus ir šalininkus!“*, 
paryžiečiai išsigando, kad princo galia pasidarys per didelė. Matant didėjančios 
princo galios vaizdą, reikalavimą sumažinti karaliaus galią. kuri pasidarė ypač 
nekenčiama Mazarino dėka, nustelbė baimė dėl pavojaus savo padėčiai, kurią 
ligi šiol garantavo teisėta monarchija, baimė dėl egzistuojančios santvarkos 
pokyčių. Galų gale miestiečiai atsimetė nuo savo sąjungininkų. Taip įtampų 
pusiausvyra tarp šalies socialinių grupių palengva atgijo esant galutinai ga- 
rantuotai teisėto karaliaus valdžiai. 


* „Būti kieno nors draugu arba priešu priklausomai nuo to. kokį pagrindą vienaip ar 
kitaip elgtis suteikė kito elgėsys“ (pranc.). 

Tad tam tikru požiūriu ir anksčiau paaiškinta prasme pavaizdavome šių 
kovų ir tos figūracijos. kurios osciliacijos jos buvo, struktūrą: grupės ir korpo- 
racijos susivienija, tačiau kiekviena iš jų bijo. kad kitos gali įgyti per daug 
galios. Kiekviena iš jų jaučia grėsmę. kurią kelia kiekvienos kitos grupės galios 
išaugimas. Šis Prancūzijos susiskaldymas į sluoksnius ir grupes, iš kurių nė 
vienai jos socialinis pagrindas nesuteikė vienareikšmiškos galios šansų įgyti 
persvaros prieš kitą, darė jas priklausomas nuo karaliaus kaip socialinio taikda- 
rio, kaip vienintelio garanto, galinčio užtikrinti taiką ir santykinį saugumą nuo 
varžovų keliamos grėsmės. Ši įtampa tarp daugmaž vienodo stiprumo socialinių 
grupių Prancūzijos monarchui suteikė didžiules galimybes. Augančios pajamos, 
įplaukiančios iš valdomos šalies, disponavimas kariuomene, kuriai monarchas 
Iš Šių piniginių pajamų mokėjo algas ir kuri jam tiesiogiai ir netiesiogiai ga- 
rantavo reguliarias pajamų įplaukas iš didžiosios visuomenės dalies, įgalino jį 
pasinaudoti šiuo įtampų balansu ir užsitikrinti sau plačią viešpatavimo erdvę. 


15. Ranke rašo: „Kaip ir Henrikui IV. Liudvikui XIV nusišypsojo sėk- 
mė sugrįžti kaip išlaisvintojui nuo neteisėtos prievartos, kuri varžė kiekvieną 
ir mažai ką arba nieko nepatenkino“. 

Tačiau jam padėjo ne vien sėkmė. Valdžios uzurpatorius šiame sociali- 
niame lauke pakankamai didelių šansų būtų turėjęs tik vienu iš šių dviejų atvejų. 
Pirma, jeigu socialinių jėgų galios santykio pasikeitimas jau būtų įvykęs, ir jis 
būtų įgijęs valdžią kaip naujo stipraus sluoksnio galva, kaip charizminis valdo- 
vas. Antra, jeigu jis pinigais, todėl ir karine galia taip smarkiai pranoktų ka- 
ralių, kad galėtų ne tik visiškai sutriuškinti jo armiją, bet ir palaužti pasiprie- 
šinimą visų grupių, kurios buvo suinteresuotos egzistuojančia pusiausvyra. 
Jeigu nebuvo nei vieno, nei kito, tai egzistavo labai didelė tikimybė, kad jau su- 
siformavusi figūracija pakartotinai grįš į anksčiau pasiektą pusiausvyros būseną. 
o naujai pasirodęs valdovas turėjo atrodyti kaip neteisėtas, t. y. keliantis pavojų 
egzistuojančiai galios pusiausvyrai. Net jeigu teisėtą karalių diskredituodavo 
nekenčiamas jo atstovas, palyginti su juo, uzurpatorius galų gale turėdavo tik 
labai menkus šansus. 

Šioje žmonių figūracijoje karaliaus teisėtumo arba legitimiškumo socio- 
loginė reikšmė atsiskleidžia tam tikru aspektu. Kaip žinoma. karaliaus tėvo ir 
karaliaus sūnaus paveldėjimo tvarka dažnai kritikuojama kaip absurdiška, nes 
Joje valdovo atrankos principas yra ne sugebėjimai, bet vien kilmė. Sociologiniu 
požiūriu šis valdovo atrankos būdas senojoje, tradicijos vis dar labai suvaržytoje 
Prancūzijoje tikrai atliko tam tikrą specifinę funkciją. Šiame lauke su nestabilia 
pusiausvyra tarp aukštesniųjų ir politiškai aktyvių sluoksnių jis davė tam tikrą 
garantiją. kad karalius bus suinteresuotas išsaugoti esamą tvarka; be to. kiekvie- 

nai aukštajai grupei jis garantavo. jog karalius pernelyg vienpusiškai nesusi- 
saistys su priešiškų grupių interesais, nes jam (skirtingai nuo uzurpatoriaus) 
valdžiai įgyti nereikėjo įsivelti į socialinių grupių kovą. ieškant sau sąjunginin- 
kų. Teisėta karalių kilmė juos vienodai atitolino nuo visų šalies socialinių gru- 
pių. Nėra taip svarbu, ar karalius tikrai buvo vienodai nuo visų nutolęs. Svar- 
biausia buvo tai, kad karalių jo kilmės teisėtumas pagal skirtingų sluoksnių ir 
jo paties sąmonę išskyrė iš įtampos situacijoje gyvenančių grupių. Lauke, ku- 
riame sluoksniai ir grupės daugmaž atsveria viena kitą, jokia iš šių grupių ne- 
pakenčia žmogaus arba kitų grupių valdovo vaidmens. Jeigu tai yra aukštes- 
niosios grupės! ". jos kartu nepageidauja nei sugriauti esamos santvarkos, nei 
11giau trunkančių neramumų. Todėl tokiuose laukuose kiekvienai iš grupių 
karaliaus kilmės „„teisėtumas“ galų gale atrodo garantija, kad valdovas, atėjęs 
į valdžią egzistuojančios teisės pagrindu, nebus skolingas kitoms grupėms už 
iškėlimą ant skydo ir nebus vienpusiškai susisaistęs su jų interesais. Šiuo 
požiūriu išanalizavę Henriko IV arba Liudviko XIV situaciją, po to - kaip kon- 
trastą — padėtį regentų! '. buvusių prie teisėtumo ribos, visur atrasime anks- 
čiau aprašytą įvykių eigos nuoseklumą, kurį lemia specifinis daugiapolis šios 
figūracijos įtampų balansas. Juo didesnis netikrumas dėl teisėtumo, juo tolimes- 
nė giminystė tarp valdovo ir jo pirmtako, tuo labiau valdovą aplinkybės ver- 
čia apsaugoti savo viešpatavimą, sudarant sąjungas su atskiromis grupėmis, ir 
tuo didesnį pavojų patiria kitos grupės bei šiame lauke egzistuojanti įtampų 
pusiausvyra. 

Valdovu jau tapusį karalių ši figūracija spaudė veikti skirtingų grupių 
laukiama kryptimi. Tai buvo spaudimas neteikti jokiai atskirai grupei pernelyg 
didelės pirmenybės ir taip nesuteikti jai pernelyg didelės galios, palyginti su 
kitomis grupėmis. Nes būtent dėl to. kad jo viešpatavimas buvo pagrįstas ne- 
stabilia pusiausvyra tarp grupių, iš kurių kiekviena atsvėrė kitą, bet koks vienos 
Iš jų galios padidėjimas kėlė grėsmę ir jo paties viešpatavimui, ir kitų grupių 
padėčiai, kartu ir visai esamai šių grupių figūracijai. Taigi šia prasme karaliai 
buvo nepaprastai suinteresuoti išsaugoti esamą nepastovią ir nuolatos osciliuo- 
jančią įtampų pusiausvyrą. Kilmė ir etosas juos ypač glaudžiai siejo su aris- 
tokratija. Tačiau jeigu jie nenorėjo sukelti pavojaus savo galios erdvės pagrin- 
dui, tai be grėsmės valstybės ir visuomenės įtampų pusiausvyrai jie taip pat 
negalėjo atiduoti pirmenybės aristokratijai. kaip jie negalėjo jos atiduoti bur- 
žuazinėms korporacijoms. Kad išlaikytų savo valstybės pusiausvyrą, jie turėjo 
Išsaugoti aristokratiją, tačiau taip pat turėjo atitolti nuo jos. Tad čia pasiekia- 
me tašką, labai svarbų norint suprasti santykius tarp karaliaus ir aristokratijos 
ir atsakyti į klausimą. kodėl karalius išsaugojo aristokratiją ir kokia buvo aris- 
tokratijos funkcija šioje valstybėje. 

16. Egzistuoja vaizdinys. kad apskritai santykiai tarp sluoksnių ir gru- 
pių socialiniame lauke yra vienareikšmiai. Pavyzdžiui, kad tuose santykiuose 
dominuoja priešiškumas, todėl istorija yra klasių kovos istorija. Detalesnis 
tyrimas parodo, jog nors šis vaizdinys ir ne klaidingas. tačiau yra vienpusis. 
Ypač daugiasluoksnėse figūracijose. kuriose dauguma grupių turi daug frontų, 
ambivalentiški santykiai tarp to paties valstybinio junginio socialinių sluoksnių, 
jų svyravimas tarp priklausomybės ir priešiškumo vienas kitam pasitaiko kur 
kas dažniau, negu iki šiol buvo parodyta. Ancien rėgime buvo daug tokių am- 
bivalentiškų santykių. Šio režimo neįmanoma suprasti. neįvedus šitos ar ana- 
logiškos kategorijos. Aristokratijos padėtis karaliaus atžvilgiu, politiškai akty- 
vios buržuazijos ir noblesse de robe padėtis pagal santykius su karaliumi buvo 
tokie pat ambivalentiški, kaip ir aristokratijos santykiai su buržuazija. Viena iš 
įdomiausių ancien rėgime problemų yra klausimas, kaip po šių ambivalentiškų 
buržuazijos santykių su aristokratija, vykstant tam tikrai specifinei buržuazi- 
jos transformacijai, tam tikroje situacijoje dalis buržuazijos galų gale pasidarė 
vienareikšmiškai priešiška aristokratijai, karaliui ir kitai buržuazijos daliai. Ta- 
čiau ne mažiau ambivalentiška buvo ir pačių karalių padėtis bendraujant su 
socialiniais sluoksniais. visų pirma su aristokratija. Kaip tik dėl to. kad aristok- 
ratija buvo socialiai artimiausia karaliams — artimesnė negu visi kiti liaudies 
sluoksniai; kaip tik dėl to, kad karalius visuomet buvo aristokratas - jam buvo 
ypač svarbu ir sunku įgyti distanciją nuo aristokratijos. Kaip tik dėl to karaliui 
aristokratija buvo ypač pavojinga. Ir kuo artimesnė buvo karaliui aristokratijos 
hierarchijoje tam tikra grupė, tuo ji jam buvo pavojingesnė. Jau nurodyta, kad 
didieji senjorai, „perai“. visų pirma kraujo princai buvo linkę apriboti karaliaus 
galią, kas buvo būdinga taip pat ir luominėms aristokratijos dalims bei buržua- 
Zijos piramidės elitams. Tačiau be to tarp jų — ankstesniųjų didžiųjų vasalų 
arba ankstesniųjų karalių palikuonių — ir viešpataujančio karaliaus egzistavo 
latentiška konkurencinė situacija. Viena vertus, karaliai priklausė aristokrati- 
Jai, jautė ir veikė kaip aristokratai; be to, jiems aristokratija buvo reikalinga 
kaip elementas, integruojantis jų viešpatavimą. Dėl šių priežasčių jie rūpinosi 
aristokratijos išsaugojimu. Kita vertus. aristokratijos egzistavimas tuo pat me- 
tu reiškė latentišką grėsmę jų viešpatavimui, kurios jie nuolatos turėjo saugo- 
tis. Tad šis ambivalentiškas karaliaus santykis su aristokratija yra pagrindas 
specifinei formai, kurią rūmų dvaro aristokratija įgijo ancien rėgime sąlygomis. 
Tuo pat metu tas santykis yra ir raktas šiai formai suprasti. Kaip sakyta, pro- 
vincijos aristokratija kaip politinis veiksnys čia jau nebevaidino jokio vaidmens. 


17. Minėta, kam karaliui buvo reikalinga aristokratija: ir subjektyviai, ir 
pagal tradiciją jos jam reikėjo kaip bendravimo draugijos ir kaip tarno. Tai. kad 

aristokratija karaliui teikė taip pat ir pačias asmeniškiausias paslaugas, atitolino 
Jį nuo visų kitų jo valstybės žmonių. Taip pat karinės bei diplomatinės aristok- 
ratijos funkcijos galų gale buvo ne kas kita, kaip tokių rūminių funkcijų išves- 
tinės. Objektyviai Žiūrint, karaliui aristokratija buvo reikalinga kaip atsvara 
prieš kitus jo valstybės sluoksnius. Aristokratijos sunaikinimas, distancijos, 
kuri aristokratiją skyrė nuo buržuazijos, panaikinimas, aristokratijos suburžua- 
zėjimas būtų reiškęs tokį svorio centro šioje figūracijoje poslinkį, tokį buržua- 
zinių sluoksnių galios padidėjimą ir tokią karalių priklausomybę nuo šių 
sluoksnių, kad karaliai (galbūt ne visada visai aiškiai suvokdami, ką ši atsvara 
jų valstybėje reiškia jų pačių socialinei padėčiai) vis dėlto labai rūpinosi išlaikyti 
jiems reikalingus luominius skirtumus, o kartu išsaugoti aristokratiją kaip savitą 
ir gerai atskiriamą sluoksnį. 

Tačiau nors karaliams reikėjo aristokratijos ir jie dėl to ją išsaugojo, kartu 
turėjo išlaikyti aristokratiją, kad ji nebebūtų pavojinga karaliaus viešpatavimui. 
Šis uždavinys galutinai išspręstas vykstant ilgai ir labai lėtai raidai. Iš pradžių 
karaliai, remdamiesi karališkaisiais valdininkais iš buržuazijos, išstūmė aris- 
tokratiją iš beveik visų aukštesniųjų teisėtvarkos ir administracijos postų. Taip 
atsirado galingas mantijos sluoksnis, kuris faktine galia, nors ir ne savo socia- 
liniu prestižu, atsvėrė aristokratiją. Šio proceso pastovus ir nuolat pasikarto- 
jantis bruožas buvo karalių polinkis užpildyti visus galią suteikiančius valdžios 
postus asmenimis be šalininkų ir ryšių — asmenimis, kurie buvo priklausomi 
vien nuo jų. Taip didžioji aristokratijos dalis XVI a. buvo sugrąžinta prie sa- 
vosios riterių ir dvarininkų funkcijos. Laipsniškai plintant piniginiam ūkiui ir 
vykstant pokyčiams. kuriais ši ūkio forma paveikė pinigų vertę ir kariuomenę. 
jos egzistavimo pagrindas buvo sudrebintas. Šis sukrėtimas buvo svarbiausia 
priežastis, didelę aristokratijos dalį stūmusi prie rūmų dvaro ir nauja forma pri- 
rišusi prie karaliaus. Karaliai galėjo išnaudoti šią galimybę. Tai yra vienintelis 
kontekstas, kuriame „monarchijos pergalės prieš aristokratiją“ formulė turi pras- 
mę. Turėdami omenyje galutinį rezultatą, galėtume pagrįstai teigti, kad kova 
tarp karalių ir aristokratijos iš esmės buvo išspręsta, pasibaigus religiniams 
karams, kai apskritai buvo išlaisvintas kelias į „neribotą monarchiją“. Jau mi- 
nėjome, jog kova tarp aristokratijos ir karalių jokiu būdu nebuvo vien priešiš- 
kai kovojančių partijų kova. 

Tačiau tai. kad Henrikas IV šį kelią į neribotą monarchiją nutiesė aris- 
tokratų kariuomenės priešakyje, vis dėlto turi tam tikrą reikšmę, jeigu šioje 
monarchijoje norime suprasti santykį tarp aristokratijos ir karaliaus. Net jeigu 
neatsižvelgsime į aristokratijos priklausomybę nuo karaliaus ir karalių priklau- 
somybę nuo aristokratijos šioje naujai besiformuojančioje santvarkoje, ancien 
regime Prancūzijoje niekada visiškai neišnyko taip pat karaliaus ir aristokra- 


173 


VII. Prancūzijos rūmų dvaro visuomenės tapsmas ir kaita 


tijos ryšio tradicija bei šio ryšio etosas. Nors jie 1r nebūtų galėję išlikti be anos 
priklausomybės, tačiau vis dėlto kaip paveldas jie turėjo ir savarankišką reikšmę. 
Henriko IV laikais ši tradicija ir etosas iš feodalinės pamažu transformavosi į 
rūminę formą. Rūmų dvaras. koks jis galutinai susiformavo Liudviko XIV lai- 
kais. buvo socialinis organas. kuris įgyvendino abi — priklausomybės ir atito- 
linimo — funkcijas pagal naujų galios santykių. susiklosčiusių po religinių ka- 
rų, dvasią. Rūmų dvaro dėka ir veikiant iš dvaro iš didelės aristokratijos dalies 
buvo atimtas bet koks savarankiškumas; tuo pat metu ji buvo išlaikoma ir ap- 
rūpinama, laikant ją nuolat priklausomą nuo karaliaus. 

Dvejopa dvaro kaip instrumento, kuriuo karalius tuo pat metu ir valdė, ir 
aprūpino aristokratiją, prigimtis tiksliai atitinka ambivalentišką pobūdį ryšio, 
siejančio aristokratiją ir karalių. Tačiau rūmų dvaras šią dvigubą funkciją įgijo 
ne iš karto, ne genialaus vieno atskiro karaliaus išradimo dėka. Rūmų dvaras 
lėtai vystėsi šia kryptimi dėl realaus aristokratijos ir karalių galios santykio po- 
kyčių, kol galų gale Liudvikas XIV nepasinaudojo esamomis galimybėmis ir 
visiškai sąmoningai rūmų dvarą pavertė savo viešpatavimo instrumentu ana 
dviguba aristokratijos aprūpinimo ir pažabojimo prasme. Pakaks, jeigu mažų 
mažiausiai bendrais bruožais parodysime. kaip formavosi toks rūmų dvaras. 


18. Henriko IV, net ir Liudviko XIII laikais rūmų dvaro pareigybės, kaip 
i1r dauguma karinių postų, turėjo pobūdį, kuris apskritai būdingas senjorinio 
absoliutizmo pareigybių tvarkai: jos buvo perkamos ir buvo jų turėtojų nuo- 
savybė. Tai galioja netgi gubernatorių, karo vadų atskirose valstybės srityse 
vietoms. Savaime suprantama. tam tikrais atvejais tų postų turėtojai galėjo 
vykdyti savo pareigas tik leidus karaliui ir kad kitais atvejais į tuos postus 
karalius skirdavo tiesiog savo malone. Abu metodai - posto pirkimas ir jo užė- 
mimas karaliaus malonės arba palankumo dėka — susimaišo. Tačiau ilgainiui 
įsigalėjo pirmasis, ir kadangi didžioji aristokratijos dalis jokiu būdu negalėjo 
pinigais lygintis su buržuazija, tai trečiasis luomas arba mažų mažiausiai iš jo 
kilusios šeimos, kurios tik neseniai buvo nobilituotos, iš lėto. bet vis didesniu 
mastu taip pat skverbėsi į šias vietas. Tik didžiosios šalies aristokratijos šeimos 
iš dalies dėl savo žemės valdų didumo. iš dalies dėl joms karaliaus mokamų pen- 
sijų, vis dar turėjo pakankamai pajamų. kad tam tikru mastu dar išsilaikytų ir 
esant šiai santvarkai' “. Visiškai aiškiai matome, kad Henrikas IV, kaip ir Liud- 
vikas XIII bei Richelieu šioje situacijoje buvo linkę padėti aristokratijai. Jie 
visi norėjo ir turėjo pašalinti aristokratiją iš politinės galios sferos, ir jie visi 
norėjo ir turėjo išsaugoti ją kaip socialinį veiksnį. 

Po savo pirmtako nužudymo Henrikas IV iš pradžių visiškai priklausė 
nuo aristokratijos, ir reikalaujant jo šalininkams. kartą karaliaus priesaika pat- 

virtino rašytinį paktą, kuriame, tarp kitko, rašoma: „mes jam pažadame tarnybą 
ir paklusnumą už priesaiką ir pažadą. kurį jis mums davė raštu, su sąlyga, kad 
per du mėnesius Jo Didenybė [...] apklaus ir surinks minėtus kunigaikščius, 
hercogus ir perus. karūnos karininkus ir kitus pavaldinius, kurie buvo ištikimi 
mirusio karaliaus tarnai, kad visi kartu gerai apsvarstytų ir priimtų sprendimus 
dėl karalystės reikalų, kol [...] Generaliniai luomai nepriėmė savo sprendimų, 
kaip nurodyta paminėtuose minėtos didenybės pažaduose“'*. Reikia tik pa- 
siklausyti, kaip Henrikas IV po savo paskelbimo karaliumi, dar tik rengdamasis 
atsikariauti savo karalystę, ragina gimtojo Perigoro aristokratijos galvas de 
s'assembler et de partir de leurs maisons pour le venir trouver et servir aux 
occasions gui se prėsent en par deca'*, kaip jis pas save kviečia sa fidėle 
noblesse de V Ile de France, Beauce, Champagne et Brie*, kaip jis liepia savo 
vietininkams Pikardijoje atvesti pas jį ses bonnes et affectionnės serviteurs'“. 
Ir vis dėlto būtent jis žengė paskutiniuosius žingsnius kelyje, kai senasis pa- 
triarchalinis karaliaus ir aristokratijos ryšys, kuris juos siejo kaip leno valdovą 
ir vasalą arba palydovą, pavirto rūminiu-absoliutistiniu karaliaus ir rūmų dva- 
riškio ryšiu, savo galutinį pavidalą vėliau įgijusiu Liudviko XIV laikais. Taip 
pat ir jo atveju labai greitai išryškėjo neišvengiami šio režimo prieštaravimai, 
būdingi karalių ir karalių atstovams palaikant santykius su aristokratija. Hen- 
rikui IV bendrumo su aristokratija jausmas vis dar yra savaime suprantamas. 
Jis gyveno aristokratijos draugijos viduryje! “. Jis apgailestavo dėl padėties, 
kuri daugeliui bonnes et anciennes familles** grėsė nuskurdimu, ir mėgino 
įstatymais palengvinti jų, kaip skolininkų, padėtį' . Karalius darė viską, ką tik 
galėjo, kad savo ankstesniuosius pagalbininkus sutaikytų su šiuo įvykių po- 
sūkiu, kuris protestantiškos aristokratijos vadą padarė katalikišku karaliumi, 
tapusiu taip pat ir jos valdovu. Tačiau imanentinė jo kaip karaliaus padėties lo- 
gika tuo pat metu jį vertė slopinti visas smunkančios ir dažnai besijaučiančios 
atstumta aristokratijos pasipiktinimo apraiškas. Prisimindamas bendras kovas 
ir tarytum pripažindamas savo įsipareigojimus. iš pradžių jis buvo atlaidus ir 
žmoniškas tokioms maištingoms nuotaikoms. Iš nepaklusniųjų jis reikalavo 
ne daugiau, kaip atvirai pripažinti jam savo kaltę. Jeigu jie gailėdavosi, karalius 
Jiems dovanodavo kaltę ir su jais susitaikydavo. daugiau nebeprimindamas jų 
nusižengimo. Tačiau jis buvo nenumaldomas, kai reikalavo paklusnumo ir kaltės 
pripažinimo. Jis turėjo to reikalauti. Iš hercogo de Birono, kuris planavo maištą, 
karalius iš pradžių konfidencialiame pokalbyje dviese pareikalavo, kad jis viešai 
pripažintų maišto planus, tvirtai žadėdamas atleisti, jeigu jis pripažins kaltę ir 


* „Savo ištikimają Ile de France. Beauce. Champagne's ir Brie aristokratiją“ (pranc.). 
** „Gerų senų šeimų“ (pranc.). 

atgailaus. Tačiau kai Bironas atsisakė tai padaryti. karalius be gailesčio leido 
jį teisti ir galų gale nubausti mirties bausme, neklausydamas pakartotinų hercogų 
priminimų apie jo tarnybą karaliui' *. Karalius iš šio konflikto tarp artumo 
aristokratijai ir neišvengiamų reikalavimų jo karališkam viešpatavimui surado 
išeitį, laikydamasis nors ir ryžtingai, bet iš esmės visada atlaidžiai ir nuosai- 
kiai. Tarp kitko, šią laikyseną išreiškia ir Nanto ediktas. Vis dėlto savo viešpa- 
tavimo metu jis palengva vis stipriau suko į absoliučios monarchijos kelią, lyg 
būtų verčiamas galimybių, kurios atsidūrė jo rankose. Jis niekada neįvykdė sa- 
vo pažado sušaukti Generalinius luomus. Kartą vienas mantijos atstovas apie 
jį pasakė: i/ vouloit au maniement de ses affaires d Etat estre creu absolument 
et un peu plus gue ses prėdėcesseurs n'avoient faict'?. 


19. Nors Henrikas IV liko palankus ir nuolaidus aristokratijai, kiek tik 
leido jo, kaip karaliaus, uždavinys, vienu lemiamu reikalu taip pat ir karalius 
mažai tegalėjo padėti aristokratijai. net jeigu to būtų norėjęs: dėl jos ekonominės 
situacijos. 

Jau buvo paaiškinta, ką aristokratijai reiškė naujų pinigų antplūdis, so- 
cialinio lauko komercializacija'“*. Didžiajai aristokratijos daliai ši raida reiškė 
ekonominį žlugimą. Jis buvo tuo didesnis dėl to, kad smunkančiai aristokratijai 
religiniai karai atliko tą pačią funkciją, kurią pilietiniai karai dažnai turi smun- 
kantiems sluoksniams: jie nuo jų nuslepia jų likimo neišvengiamumą. Sujudimas 
ir neramumai, savęs įtvirtinimas kovoje, grobiamųjų antpuolių galimybės, 
lengvas pelnas — visa tai žadino aristokratijos viltį ir tikėjimą, kad ji gali išsau- 
goti savo socialinę padėtį, kuriai jau seniai grėsė pavojus, ir kad ji gali išsigelbė- 
ti nuo nuosmukio ir nuskurdimo. Nes apie ekonomines permainas, kurių sūkurys 
blaškė juos į visas puses, į jį patekusieji nieko nenutuokė. Naujus reiškinius, 
su kuriais susidūrė, jie vis dar interpretavo pagal savo ankstesnę patirtį, t. y. se- 
nais mąstymo instrumentais. 

Mes gyvai įsivaizduosime keblią aristokratijos padėtį, jeigu išklausysime. 
kaip vienas joje atsidūrusiųjų!*! interpretavo šį nelauktą tauriųjų metalų antplūdį 
ir jo reikšmę aristokratijai: 

tant S en faut gue ceste guerre (civile) ait appauvi la France, elle V a du 
tout enrichie, d' autant gu'elle descouvrir et mit en ėvidance une infinitė de 
trėsors cachez soubz terre, gui ne servoient de rien, et dans les ėglises. et les 
mirent si bien au soleil et convertirent en belles et bonnes monnoyes a si grand 
guantitė, gu'on vist en France reluvre plus de millions d'or gu auparavaut 
de millions de livres et d argent. et paroistre plus de testons neufz. beaux, 
bons et fins, forgez de ces beaux trėsors cachez, gu auparavant il n'v avoit de 
douzains [...). 

Ce n'est pas tout: les riches marchans, les usuriers, les bancguiers el 
autres rague-derniers jusgues aux prebstres. guintenoient leurs escus cachez 
et enfermez dans leurs coffres, n'en eussent pas faict plaisir n'v prestė pour un 
double, sans de gros intėrestz et usures excessives ou par achaptz et engagemens 
de terres, biens et maisons a vil prix: de sorte gue Ie gentilhomme. gui, durant 
les guerres ėtrangėrės, s'estoit appauvry et engagė son bien, ou vendu, n' en 
pouvoit plus et ne scavoit plus de guel bois se chauffer. car ces marauts usuriers 
avoient tout rafflė: mais cette bonne guerre civile les restaura et mit au monde. 
Si bien gue j' ay veu tel gentilhomme. Et de bon lieu. gui paradvant marchoit 
par pavs avec deux chevaux et un petit lacguays, il se remonta si bien. gu'on le 
vist, durant et aprės las guerre civile, marcher par pays avec six et sept bons 
chevaux [...). Et voila comme la brave noblesse de France se raestaura par la 
grace, ou la graisse, pour mieux dire, de ceste bonne guerre civile*. 

Tačiau 1š tikrųjų didžioji Prancūzijos aristokratijos dalis, kai ji grįžo iš 
šio „gero“ pilietinio karo, kurio „taukais“ manė atkūrusi savo padėtį, prasisko- 
lino ir nuskurdo. Gyvenimas buvo brangus!'““. Aristokratus spaudė kreditoriai, 
kurie, jeigu neminėsime turtingų pirklių. palūkininkų ir bankininkų, visų pirma 
buvo mantijos žmonės. Visur, kur tik galėjo, jie užgrobdavo aristokratų dvarus, 
o su jais gana dažnai — taip pat aristokratų titulus. 

O tie aristokratai, kurie išsaugojo savo dvarus, staiga atrado, kad jų pajamų 
nebepakanka brangaus gyvenimo kaštams padengti: 

Les seigneurs gui avaient cėdė des terres a leurs pavsans, contre des 
vedevances en espėces, continuaient a percevoir le mėme revenu, mais gui n'a- 
vait plus la mėme valeur. Ce gui coutait cing sols au temps passė en coutait 
vingt au temps d Henri III. Les nobles s'appauvrissaient sans le savoir'“. 


* „Šis (pilietinis) karas toli gražu nenuskurdino Prancūzijos: priešingai. jis ją praturti- 
no. atrasdamas ir atskleisdamas begalę lobių, paslėptų po žeme ir bažnyčiose. kurie niekam 
netarnavo. Jie atsidūrė saulės šviesoje ir pavirto toku dideliu kiekiu gerų ir gražių pinigų. kad 
Prancūzijoje suspindėjo milijonai auksinių pinigų, daugiau. nei anksčiau buvo livrų sidabru, ir 
pasirodė daugiau naujų. gražių ir puikių monetų. nukaltų iš šių puikių lobių. nei anksčiau buvo 
variokų [...]. 

Tai dar ne viskas: turtingi pirkliai. palūkininkai. bankininkai ir kiti piniguočiai, įskaitant 
kunigus, savo pinigus laikė paslėptus ir užrakintus skryniose. jų nenaudodami patys ir skolinda- 
mi tik už pernelyg dideles. lupikiškas palūkanas arba už žemės, turto ir namų užstatą. siūlydami 
už juos menką kainą. Todėl užsienio karų nuskurdintas kilmingasis. kuris užstatė arba parda- 
vė savo turtą. nebeturėjo nieko — netgi malkų pasišildyti. nes plėšrūnai lupikautojai pasiglem- 
žė viską. Tačiau šis puikus pilietinis karas sugrąžino jiems jų vietą pasaulyje. Aš mačiau tokį 
aukštos kilmės aristokratą, anksčiau keliavusį po šalį su dviem arkliais ir menku liokajumi, 
kuris pilietinio karo metu ir po jo žygiavo per ją su šešiais ar septyniais puikiais arkliais [-..]. 
Taip šaunioji Prancūzijos aristokratija pataisė savo reikalus šio puikaus pilietinio karo malonės 
arba, geriau sakant, taukų dėka“ (pranc.). 

Kaip visada būna su smunkančiu sluoksniu, tai reiškė ne tiesiog piniginių 
lėšų neturėjimą, tačiau perkamosios galios susilpnėjimą. palyginti su sociali- 
nėmis pretenzijomis ir visuomenėje įprastais poreikiais. 

Si les nobles, gui ont perdu leurs revenus et gui sont incroyblement grevės 
de dettes, voulaient user de prudence et de bon gouvernement. nul doute gu 
avec la facilitė de vie gu'ils ont. ils ne puissent espėrer rėtablir leurs affaires. 
sinon complėtement. en grande partie pour le moins. car demeurant orai- 
nairement en leurs domaines, ils vy pourraient vivre sans avoir, pour ainsi dire. 
d mettre la main a la bourse. II n'en est aucuns. en effet. gui n 'aient la du bois 
pour se chauffer, des champs pour rėcolter du blė et du vin. des jardins pour 
les fruits, avec de belles avenues couverts de verts feuillages pour se promener. 
des garennes pour les liėvres et les lapins, la campagne pour la chasse. des 


colombiers pour les pigeons, une basse-cour pour la volaille, etc.“ 


Kitais žodžiais tariant, jeigu kilmingieji būtų pasiryžę gyventi iš savo 
natūrinių pajamų ir atsisakyti pinigų, visko, ką galima įgyti už pinigus. jeigu 
jie būtų likę patenkinti, tapdami savotiškais geresniais valstiečiais, tai (taip 
manė cituoto pranešimo autorius Venecijos pasiuntinys Duodo) jie būtų galėję 
visai gerai gyventi. 

Tačiau kadangi daugelis kilmingųjų to nenorėjo. kadangi jie kovojo už 
savo kaip kilmingųjų egzistencijos išsaugojimą. tai jie veržėsi į rūmus, į tiesio- 
ginę priklausomybę nuo karaliaus. Tokiu būdu buvo išspręsta tai, ką tam tikru 
požiūriu pagrįstai galima pavadinti kova tarp monarchijos ir aristokratijos. Gran- 
dys grandinėje, sukausčiusioje aristokratiją. susijungia: kilmingieji nuskursta. 
nes tam tikra luominė tradicija ir viešoji nuomonė reikalauja gyventi iš rentos 
ir nedirbant profesionalaus darbo. jeigu jie nori išsaugoti savo socialinę egzis- 
tenciją ir savo prestižą. Pinigams nuvertėjant, jie negali pasitenkinti reikalavimų, 
kuriuos kelia besipelnančių buržuazinių sluoksnių gyvenimo būdas. Jie, tiksliau 
tariant, didžioji jų dalis, susiduria su alternatyva: arba gyventi panašiai kaip 
valstiečiai, bet kuriuo atveju gyventi labai varganai, kas visiškai neatitinka jų 
aristokratinių pretenzijų. arba pasiduoti į rūmų dvaro nelaisvę ir taip remiantis 
nauju pagrindu išsaugoti savo socialinį prestižą. Daliai tai pavyksta, kitiems — 
ne. Aristokratijos persitvarkymas. jos įsikūrimas pagal rūminę distanciją, jau 
aiškiai pastebimą Henriko IV laikais, įvyksta ne iš karto: ji dar ne visiškai už- 
baigta taip pat Henriko IV laikais. Šis nerūminės. t. y. provincijos ir kaimo aris- 
tokratijos antplūdis į rūmus ir mėginimai iškilti iš niekinamos kaimo aristok- 
ratijos į rūmų dvaro visuomenės sluoksnius niekada nesiliauja ancien regime 
laikais, tik iškilimas iš vienos į kitą grupę darosi vis sunkesnis. 

Dvaro rūmai su savo piniginiu ūkiu, dar tik besiformuojantys iš senojo 

natūrinio ūkio, yra savotiškas indas. į kurį įteka tam tikros socialinės srovės. Kuo 
šis indas labiau prisipildo. tuo mažiau žmonių šios srovės gali atplukdyti iš 
provincijos kaimo aristokratijos ir buržuazijos stovyklų. Taip čia susidariusia- 
me socialinės apytakos rate, kurio aukščiausias organas yra rūmų dvaras, po 
daugelio svyravimų tai į vieną, tai į kitą pusę pamažu keičiasi slėgis. kol galų 
gale visos sistemos nesusprogdina vidinės įtampos. 


20. Griežtas reikalavimas, kad ir didieji, ir smulkieji aristokratai, siekian- 
tys karaliaus palankumo. nuolatos būtų rūmuose, iš pradžių nebuvo sąmoninga 
karaliaus politika. Henrikas IV dar neturėjo lėšų, kad finansuotų tokį didelį 
rūmų dvaro aparatą, kad tokiu pat mastu dalytų rūmų dvaro pareigybes, malones 
ir pensijas. kaip tai vėliau darė Liudvikas XIV. Apskritai taip sąmoningai kaip 
Liudvikas XIV jis dar nesiekė paversti rūmų dvarą aristokratine formacija, 
aristokratijos aprūpinimo vieta. Figūracija vis dar gyvai juda. Aristokratų šeimos 
smunka, šeimos iš buržuazijos iškyla. Luomai egzistuoja, tačiau fliuktuacijos 
tarp jų yra didelės, o juos skiriančiose sienose —- daugybė landų. Tuo metu as- 
meniniai sugebėjimai arba jų stoka, asmeninė sėkmė arba nesėkmė dažnai taip 
pat stipriai lemia šeimos galimybes kaip ir jos pirminė priklausomybė vienai 
ar kitai socialinei grupei. 

Tačiau vėliau kanalai. sujungiantys išorę, nerūminius sluoksnius su rūmų 
dvaro visuomene, vis labiau siaurėjo. Karaliaus dvaras ir rūmų dvaro visuomenė 
pamažu virto socialine formacija. kurios papročiai ir manieros kalbėti, reng- 
tis ir netgi judėti einant bei gestikuliuoti kalbant ją pastebimai skyrė nuo visų 
nerūminių formacijų. Žmogui, ne išaugusiam „rūmų dvaro atmosferoje“ arba 
anksti pradėjusiam bendrauti šiose sferose. pasidarė sunkiau negu anksčiau 
išsiugdyti charakterio bruožus, kuriais rūmų dvaro aristokratai skyrėsi nuo ne- 
rūminių kilmingųjų bei nerūminių buržua ir iš kurių jie vienas kitą atpažindavo. 

Prancūzijos karaliaus dvarui vis labiau virstant ryškiai išsiskiriančia elitine 
formacija, kaip savaime suprantamas didėjančio socialinio atskirumo atributas 
ypač išsivystė rūmų dvaro visuomenės kultūra. Šios elitinės gestikuliacijos, kal- 
bėsenos, meilės ir skonio (paminėsime tik šiuos aspektus) kultūros pirminės 
formos egzistavo jau Viduramžiais, ir ne tik karalių, bet ir teritorinių valdovų rū- 
muose, o dažnai kaip tik būtent juose. Jeigu nepagailėtume pastangų. tai ga- 
lėtume tiksliai atsekti. kaip tai. ką galima pavadinti „rūmų dvaro kultūra“. pa- 
mažu išauga kaip tam tikras rūmų dvaro visuomenės vystymosi aspektas, kai 
ši visuomenė, kaip elito formacija, aiškiai išsiskiria iš visuminio socialinio lau- 
ko. Toks tyrimas galėtų labai prisidėti, „kultūros“ sąvoką vėl susiejant su socia- 
line Žmonių junginių raida. Ta sąvoka šiandien yra vartojama taip. lyg tai, kas 
vadinama kultūra. būtų laisvai ir nepriklausomai nuo žmonių ore plevenantis 

reiškinys. Tačiau kultūros reiškinius arba, kitais žodžiais tariant, visuomeni- 
nes tradicijas galima tikrai ištirti ir paaiškinti tik socialinės Žmonių junginių 
istorijos kontekste. XVI ir XVII a. rūmų dvaro kultūra daugelyje šalių tapo do- 
minuojančia kultūra, nes rūmų dvaro visuomenė (ypač Prancūzijoje) stiprė- 
jančios valstybės centralizacijos procese tapo dominuojančia šalies socialinio 
elito formacija. Rūmų dvaro visuomenės išsiskyrimo ir atsiskyrimo procesas 
tam tikru mastu baigėsi Liudviko XIV laikais. Jam valdant, buržua ir provincijos 
aristokratų galimybės patekti į šią visuomenę gerokai sumažėjo. Tačiau ir tuo 
metu jie visiškai neišnyko. 

Laipsniškai ir iš lėto rūmų dvaras virto organizacija aristokratijai aprū- 
pinti ir kartu — aristokratijos pajungimo karaliui instrumentu. Tai atsitiko po 
to, kai į šį procesą įtrauktos grupės per daugelį atvirų ir latentiškų konfliktų 
vėl išmėgino savo tarpusavio priklausomybių ir kitų savo galios šansų lygina- 
muosius dydžius. Liudvikas XIV. pasinaudodamas stipria savo galios pozicija. 
galų gale tik pasinaudojo tais šansais. kuriuos jam suteikė šis laukas. Žinoma, 
jis tai padarė energingai ir ryžtingai. Galbūt šiuos šansus suprasime geriau, 
jeigu perskaitysime prašymą su antrašte Reguestes et articles pour le rėtab- 
lissement de la Noblesse*. kurį 1627 m. vasario 10 d. aristokratija adresuoja 
Liudviko XIV pirmtakui!“. 

Ten iš pradžių rašoma. kad už savo karūną karalius turi būti dėkingas 
Dievo pagalbai, Henriko IV kalavijui ir aristokratijai, o kiti sluoksniai tuo me- 
tu leido save įtraukti į maištą. Nepaisant to, 

elle (t. y. amistokratija) es: au plus pitovable etat gu'elle fut jamais |...) 
la pauvretė Vaccable [...), Voisivetė la rend vicieuse [...|. Voppression Va 
presgue rėduite au dėsespoir**. 


Toliau kaip viena šios būsenos priežasčių nurodomas nepasitikėji- 
mas, kurį karaliui savo pretenzijomis ir ambicijomis sukėlė kai kurie šio 
luomo atstovai. Dėl to karaliai galų gale priėję prie nuomonės, kad būtina 
sumažinti jų galią. išaukštinant trečiąjį luomą ir atimant iš aristokratų tuos 
postus ir laipsnius, kuriais jie galėtų piktnaudžiauti. Nuo to laiko iš kilmin- 
gųjų buvo atimtas teismų ir mokesčių administravimas, ir jie pašalinti iš 
karaliaus tarybų. 

Taip pat ir čia vieno luomo supriešinimas su kitu, manipuliavimas luo- 
mų įtampos pusiausvyra suprantamas kaip tradicinė karalių politika. 


* „Prašymai ir straipsniai aristokratijos atkūrimui“ (pranc.). 
** „Ji vra kaip niekada apgailėtinoje padėtyje [...]. ją slegia skurdas [...]. nieko 
neveikimas ją gadina [-..]. priespauda ją beveik atvedė į neviltį“ (pranc.). 

Tačiau toliau kilmingieji 22 straipsniuose tarp kitų dalykų reikalauja: 
neskaičiuojant karo vadų postų atskirose karalystės apygardose, visų pirma 
turi būti nebepardavinėjamos civilinės ir karinės pareigybės (urėdai) karaliaus 
dvare - tai, kas vėliau dvarą pavertė aristokratijos aprūpinimo aparatūros ske- 
letu. Jos turi būti rezervuotos aristokratijai. Šiuo būdu, kuris čia iš pradžių 
pasireiškia kaip aristokratijos reikalavimas. Liudvikas XIV vėliau iš tikrųjų už- 
baigė aristokratijos aprūpinimą, tačiau kartu ir jos sutramdymą. Jis rezervavo 
rūmų dvaro pareigybes aristokratijai ir dalijo jas pagal savo asmeninę malonę, 
nors, žinoma, kai iš vienos šeimos pereidavo kitai, jos turėdavo būti apmokė- 
tos, nes kaip ir visos kitos pareigybės tai buvo nuosavybė. 

Tačiau aristokratija šiuose 22 straipsniuose reikalavo ir kai ko kito. Ji no- 
rėjo iš dalies paveikti provincijų administraciją ir kai kurių tam ypač tinkamų 
kilmingųjų dalyvavimą parlamentuose — mažų mažiausiai su patariamojo balso 
teise ir be atlyginimo. Ji reikalavo, kad trečdalis narių 1ždo taryboje, karo ta- 
ryboje ir kituose karaliaus viešpatavimo instrumentuose būtų sudaryta iš jos. 
Tačiau iš šių ir kitų aristokratijos reikalavimų (nepaisant kai kurių nereikšmingų) 
buvo įvykdytas iš esmės tik pirmasis: rūmų dvaro pareigybės buvo rezervuotos 
kilmingiesiems. Visi kiti aristokratijos reikalavimai, jeigu jie reiškė net ir labai 
kuklų aristokratijos dalyvavimą valdant arba administracijoje, nebuvo įvykdyti 
iki pat Liudviko XIV mirties. 


21. Čia dar kartą aiškiai matome, kaip įvyko galios pusiausvyros pasi- 
keitimas, kuris Prancūzijoje baigėsi daliai aristokratijos pavirstant karaliaus 
dvaro išlaikytiniais. Kaip kontrastas laikytinas problemos sprendimas Prūsijoje, 
kurį daugelis vokiečių tikriausiai įsivaizduoja kaip savaime suprantamą ir vie- 
nintelį tinkamą. 

Taine'as kartą rašė!“: Frėderic II s'ėtant fait expliguer cette ėtiguetie, 
disait gue., s il ėtait roi de France. son premier ėdit serait pour faire un autre roi 
gui tiendrait la cour a sa place; en effet. a ces dėsoeuvrės gui saluent. il faut 
un dėsoeuvrė gu ils saluent. II n'y aurait g un moyven de dėgager le monargue: ce 
serait de refondre la noblesse francgaise et de la transformer. d aprės le modėle 
prussien, en un rėgiment laborieux de fonctionnaires utiles*. Paversti aristok- 
ratiją uoliu funkcionierių pulku: tai iš tikrųjų yra tikra priešingybė tai aristok- 
ratijos formai, kurios išsaugojimą nulėmė tradicinė Prancūzijos karalių pozicija. 


* „Kai Frydrichui II išaiškino šį etiketą. jis pasakė. kad jeigu jis būtų Prancūzijos kara- 
lius. jo pirmas įsakas būtų paskirti kitą karalių. vietoj jo laikantį rūmus: iš tikrųjų šiems dy- 
kinėtojams, kurie sveikina. reikia dykinėtojo. kurį jie sveikintų. Buvo tik vienas būdas išlaisvin- 
ti karalių: Prūsijos pavyzdžiu pertvarkyti ir transformuoti Prancūzijos aristokratiją į darbštų 
naudingų funkcionierių pulką“ (pranc.). 

Klausti. kodėl Prūsijos raida vyko viena. o Prancūzijos - kita kryptimi, 
vadinasi. iškelti problemą, kodėl apskritai skyrėsi šių dviejų nacijų raida. 
Galima būtų parodyti, kokią reikšmę Prūsijos susiformavimui turėjo ta ap- 
linkybė, kad čia modernus rūmų dvaras pirmojo Prūsijos karaliaus laikais* 
turėjo būti sukurtas naujai pagal daugiau ar mažiau svetimus pavyzdžius, 0 
Prancūzijoje jis labai lėtai išaugo bėgant amžiams, įgydamas tam tikrą tra- 
dicinį pavidalą, kurį reikėjo toliau išvystyti, bet nereikėjo „sukurti“ tikra to 
žodžio prasme. Galima būtų taip pat parodyti, ką aristokratijos ir karaliaus 
santykiams Prūsijoje reiškė bendras išsiauklėjimas pagal rūmų dvaro etoso 
dvasią ir tuo etosu pagrįsto tradicinio aristokratijos ir karaliaus ryšio ne- 
buvimas. Palyginti menkas miesto buržuazijos išsivystymas suteikė Prū- 
sijos valstybės ir visuomenės įtampų balansui visai kitokį pobūdį. Šiame 
kontekste turi būti paminėta tik viena iš daugelio problemų, kylanti dėl abie- 
jų figūracijų raidos skirtumų, nes ji tiesiogiai susijusi su rūmų dvaro forma- 
vimosi Prancūzijoje klausimu. Vokietijoje jau nuo Reformacijos laikų aris- 
tokratijos sluoksniuose išryškėja savita teisės studijų 1r valdininko karjeros 
tendencija!'*'. Užtat Prancūzijoje aristokratija tradiciškai buvo ir liko nedir- 
bantis karinis luomas, kurio nariai lankė universitetą tik tuo atveju, jeigu 
ketino tapti dvasininkais. Mažų mažiausiai visoje Prancūzijos Naujųjų lai- 
kų istorijoje mes vargu ar kada nors aptinkame kilmingų, t. y. priklausančių 
noblesse d'ėpėe** „teisininkų vardus!““. Čia galima tik prabėgomis pažymė- 
ti, kad Vokietijos ir Prancūzijos inteligentijos formavimosi ir rekrutavimo 
būdas glaudžiausiai susijęs su šiuo faktu. Vokietijoje svarbiausiu edukaci- 
niu instrumentu tapo universitetas, o Prancūzijos ancien rėgime universitetą 
vargu ar siejo gyvas ryšys su ta visuomene, kuri iš tikrųjų ugdydavo: rūmų 
dvaro visuomene. Vokietijoje didelę inteligentijos dalį sudarė mokslininkai. 
Bet kuriuo atveju tai buvo inteligentija. sudaryta iš žmonių, kurie mokėsi un1- 
versitete, o Prancūzijoje inteligentijos atrankos aparatūra buvo ne univer- 
sitetas, bet rūmų dvaro visuomenė, monde platesne arba siauresne prasme. 
Pagaliau kad ir kokie glaudūs būtų socialiniai ryšiai tarp inteligentų, Vokie- 
tijoje knyga buvo jeigu ne pirminė, tai vis dėlto labai svarbi žmonių bendra- 
vimo priemonė. Užtat Prancūzijoje - kad ir kaip knyga būtų buvusi mėgiama 
kaip komunikacijos forma — pirmoje vietoje vis dėlto buvo pokalbis. Tai vos 
keletas reiškinių, neatskiriamai susijusių su ypatinga universiteto padėtimi 
Vokietijoje ir su universiteto atskirtimi nuo rūmų dvaro etoso Prancūzijoje. 


* Frydrichas I (1657-1713): nuo 1688 m. - Brandenburgo kurfiurstas Frydrichas III. 
1701 m. karūnuotas kaip pirmasis Prūsijos karalius — vert. pastaba. 
** „Špagos aristokratijai“ (pranc.). 

22. Vokietijoje arba, tiksliau kalbant. Prūsijoje kitokia nei Prancūzijoje 
yra ne vien aristokratija. Skiriasi taip pat ir rangų bei pareigybių prigimtis. 
Abu faktai yra labai glaudžiai susiję. ir vieno iš jų neįmanoma suprasti be kito. 
Šis ryšys yra reikšmingas taip pat rūmų dvarui kaip aristokratijos aprūpinimo 
vietai susidaryti. Jį galima trumpai taip apibūdinti. Ancien rėgime rangų ir pa- 
reigybių sistemai būdingas pareigybių (urėdų) pirkimo institutas. Nesvarbu. 
kokiu būdu ji atsirado. Bet kuriuo atveju XVI a. ji su tam tikrais svyravimais 
buvo vis labiau vystoma ir Henriko IV laikais ją jau vargu ar buvo galima pa- 
šalinti be didžiulio perversmo visų socialinių santykių pakeitimo. Visa ancien 
rėgime rūmų dvaro monarchijos struktūra neatsiejama nuo šio instituto. 

Klausimas, ar pareigybių pardavimas. vertinant mūsų pačių vėlesniosios 
vystymosi pakopos požiūriu, buvo „geras“ ar „blogas“ dalykas, yra ne vien be- 
reikšmis, bet ir klaidingai suformuluotas. Nes mūsų laikais dominuojančio 
valdininkų etoso vertybinės nuostatos, kaip ir pati šiuolaikinė biurokratija, ki- 
lo iš ankstesnių formų. taip pat iš vertybinių nuostatų, susijusių su pareigybių 
pardavinėjimu. Pareigybių pardavinėjimo įteisinimą (tai padarė Henrikas IV) 
lėmė visiškai konkrečios finansinės priežastys. Pareigybių pardavimas karaliui 
reiškė labai svarbų pajamų šaltinį. Be to, tas pardavimas buvo įteisintas kaip tik 
dėl to, kad aristokratija galutinai netektų bet kokios įtakos skiriant pareigybes 
ir būtų nebeįmanomas bet koks feodalinis pareigybių patronažas. Taigi tam 
tikra prasme taip pat ir šis institutas buvo karalių kovos prieš aristokratiją, visų 
pirma stambiąją. instrumentas. 

Būtų buvę tiesiog beprasmiška ir prieštaravę visiems karaliaus politi- 
kos reikalavimams, jeigu aristokratija būtų buvusi spraudžiama į šį perkamų 
pareigybių institutą, kuris Henriko IV laikais buvo ką tik įteisintas ir iš dalies 
nulemtas įtampų tarp karaliaus ir aristokratijos. Be to, tai būtų buvę visiškai ne- 
įmanoma. Nes didžiajai aristokratijos daliai, kurios lėšos buvo menkos, kelią į 
šias pareigybes administracijoje, ižde ir justicijoje būtų galėjęs vėl atverti tik 
perkamumo panaikinimas, už ką aristokratija iš tikrųjų gana dažnai kovoda- 
vo. Taigi tai būtų buvęs visos sistemos pertvarkymas. Tačiau toks pertvarkymas 
arba būtų pareikalavęs nepaprastų kaštų, nes karalius būtų turėjęs grąžinti su- 
mokėtas pirkimo sumas (išskyrus prievartinės nuosavybės ekspropriacijos at- 
vejį), arba būtų visiškai paralyžiavęs galią turtingos buržuazijos. kurios nuosa- 
vybė buvo tos pareigybės. Be to, patys karaliai buvo visiškai nesuinteresuoti 
tokia priemone. Pareigybių pardavinėjimas jiems buvo tapęs pajamų šaltiniu, 
be kurio jie negalėjo išsiversti, tad šio instituto panaikinimas būtų radikaliai pa- 
žeidęs socialinę pusiausvyrą jų valstybėje. 

Ir iš tikrųjų visi mėginimai panaikinti pareigybių pardavinėjimą per visą 
ancien rėgime laikotarpį sužlugdavo iš dalies dėl finansinių priežasčių. iš dalies 

dėl įnirtingo jų savininkų pasipriešinimo. Be to, galima pridurti. kad lemiamu 
Prancūzijos aristokratijos persiformavimo laiku niekas rimtai nesvarstė pasiū- 
lymo problemą išspręsti, paverčiant aristokratiją valdininkais. Šis sprendimas 
nebuvo prasmingas ir galimas šiame socialiniame lauke. ir jo nepageidavo joks 
interesų centras — nei mantija, nei špagos aristokratija. nei karalius. Anksčiau 
minėtame 1627 m. kilmingųjų prašyme, kuriame nurodyti visi galimi aristok- 
ratijos aprūpinimo ir išsaugojimo keliai, visiškai neminimos tokios galimybės. 
Kaip pasakyta, pati aristokratija reikalauja tam tikro aristokratų skaičiaus da- 
lyvavimo aukštuosiuose teismo rūmuose ir parlamentuose tik patariamojo balso 
teisėmis ir be atlyginimo. Taigi ne apsirūpinimo, bet padėties, kuri suteikia galią. 
užėmimo prasme. 


23. Jeigu neskaičiuosime žemės valdų, pensijų ir karaliaus dovanų, aris- 
tokratijos aprūpinimo pagrindu išliko pirmiausia rūminės, taip pat rūminės- 
diplomatinės ir karinės pareigybės. Taigi aristokratijos reikalavimas rezervuo- 
ti pareigybes kilmingųjų naudai buvo iš tikrųjų patenkintas vien šio tipo postų 
atžvilgiu. Tačiau tai atsitiko tik Liudviko XIV laikotarpiu. Liudviko XIII ir Ri- 
chelieu laikais, kai buvo įteiktas minėtas prašymas, taip toli dar nebuvo nueita. 
Pagrindinių grupių balansas dar nebuvo optimaliai nusistovėjęs karaliaus po- 
zicijos naudai. Karalystės didikai, visų pirma hugenotų sąjūdžio vadai, vis dar 
kėlė pavojų neribotam karaliaus viešpatavimui. 

Štai ką pamatome, pamėginę apžvelgti rūmų dvaro figūraciją Richelieu 
valdymo laikais ir socialinių įtampų, kurioms esant jis palengva susiformavo — 
įtampų tarp monarchijos ir jos atstovų vienoje pusėje ir kylančio trečiojo luomo 
spaudžiamos buržuazijos kitoje —- būklę. 

Luominės aristokratijos atstovybės (kartu ir didžioji šio luomo dalis) kaip 
politiniai faktoriai vargu ar dar turėjo savarankišką reikšmę kovoje prieš monar- 
chiją. 1614 m. Generaliniai luomai pirmą kartą visiškai aiškiai parodė, koks 
stiprus ir pretenzingas spėjo tapti trečiasis luomas. Jie taip pat parodė, jog luo- 
minė aristokratija, priversta gintis nuo buržuazijos, jau buvo pernelyg prik- 
lausoma nuo karaliaus kaip savo gynėjo ir arbitro, kad vis dar galėtų priešintis 
taip pat jo reikalavimams. 

Užtat tos aristokratijos grupės, kurios buvo artimiausios karaliui - didikai, 
visų pirma kraujo princai, hercogai ir Prancūzijos perai, — vis dar tebeturėjo 
didelę galią kaip karaliaus varžovai. Pakankamai aišku, kas buvo tos galios 
pagrindas ir šaltinis: tai visų pirma buvo jų. kaip gubernatorių, vyriausių karo 
vadų savo provincijose ir tvirtovėse, funkcija. Kai aristokratija pamažu buvo 
išstumta iš visų kitų valdžios aparatų. jai dar liko ši paskutinė savarankiška 
galios pozicija. 

Dar prisidėjo aplinkybė, kad karalius ir Richelieu iš pradžių buvo palygin- 
ti nuolaidūs artimiausiems karaliaus giminaičiams, visų pirma karaliaus motinai 
ir jo broliui. Prireikė ne vieną kartą patirti. kokią grėsmę karaliui ir karaliaus 
valdžiai kelia artimiausių karaliaus giminaičių kišimasis ir dalyvavimas vy- 
riausybės reikaluose, ir nuslopinti visus šiuos bandymus, kad Liudvikas XIV. 
kuris ir čia buvo užbaigėjas, iš pat pradžių imtųsi sąmoningos ir griežtai vyk- 
domos politikos nušalinti savo giminaičius ir sąmoningai bei kryptingai cen- 
tralizuotų savo rankuose visus sprendimus. Valstybės formavimosi dinastinės 
fazės raidoje!“" tai buvo reikšmingas žingsnis. Liudviko XIV ir Richelieu laikais 
visų aristokratijos maištų prieš karalių centras ir atrama buvo ši palyginti tvirta 
didžiosios aristokratijos vyrų ir moterų karinės galios pozicija. Jos dėka rūmų 
dvaro frakcijos iš pradžių dar turėjo socialinę jėgą, kurios nevalia ignoruoti. 
Tokios frakcijos egzistavo visada, tačiau be tokios galios pozicijos ir tokio cent- 
ro jos turėjo likti daugiau ar mažiau bereikšmėmis klikomis ir bet kuriuo atveju 
negalėjo kelti jokio pavojaus karaliui. 

Labai būdinga, kad kai Liudviko XIII brolis Gastonas. Orleano hercogas. 
nusprendė stoti priešiškos kardinolui frakcijos priešakyje ir aiškiai bei nedvi- 
prasmiškai jam pareiškė apie jų draugystės pabaigą. jis tuoj paliko Paryžių ir 
išvyko į Orleaną, kad remdamasis tvirta karine pozicija pradėtų kovą prieš 
Richelieu ir karalių. Lygiai taip pat darydavo ankstesnių karalių jiems priešiški 
broliai. 

Panašiu būdu frakcija anksčiau jau buvo susibūrusi apie Henriko IV pa- 
vainikį, karaliaus kraujo brolį Vendomo hercogą. Jo atramos punktas buvo Bre- 
tanė. Hercogas buvo šios provincijos gubernatorius ir manė, kad vedybomis 
Įgijo Į ją paveldimas teises. 

Taigi aukštojoje aristokratijoje Liudviko XIII laikais taip dar tebegyvavo 
didžiųjų karūnos vasalų senos valdžios pretenzijos. Tokioms pretenzijoms realų 
pagrindą suteikė provincijų partikuliarizmas kartu su vis dar gana toli siekiančia 
karine decentralizacija. palyginti dideliu karo vadų savarankiškumu provin- 
cijose. Visoms kovoms ir įtampoms tarp karaliaus atstovo Richelieu ir aukš- 
tosios aristokratijos būdinga viena ir ta pati strukūra. Vieną kartą pasipriešino 
Provanso gubernatorius, kitą —- Langedoko gubernatorius hercogas Montmo- 
rency. Taip pat hugenotų aristokratijos keliami neramumai buvo pagrįsti pana- 
šia galios struktūra. Todėl. kad šalies karinė organizacija dar nebuvo galutinai 
centralizuota; todėl, kad provincijų gubernatoriai savo pirktas ir apmokėtas 
vietas galėjo laikyti savo nuosavybe; todėl. kad netgi tvirtovių komendantai ir 
įtvirtinimų kapitonai dar turėjo gana didelį savarankiškumą — mažų mažiausiai 
aukštoji aristokratija išsaugojo paskutinę galios poziciją, kuri ją dar kartą įgalino 
pasipriešinti neribotai karaliaus valdžiai. 

Žinoma, ne atsitiktinumas. kad Richelieu atrinktų notablių susirinkimas 
1627 m. visų pirma pareikalavo. jog „didžiųjų“ rankose nebebūtų palikta jokia 
tvirtovė, jog visos tvirtovės, kurios nėra tiesiogiai būtinos šalies gynybai. turi 
būti nugriautos. jog niekam be karūnos leidimo nevalia turėti ir lieti patrankų. 
Ne atsitiktinumas ir tai. kad šis susirinkimas po tam tikrų ginčų dėl mokėjimo 
tvarkos ir atskirų provincijų įmokų be prieštaravimų pritarė išlaidoms regulia- 
nai kariuomenei, kurios pradinis dydis buvo 20 000 vyrų. Buvo aiškiai nurodyta, 
kad ši kariuomenė be kovos prieš išorės priešus turi tarnauti viešajai tvarkai ir 
karaliaus autoritetui užtikrinti. Tokiu būdu Richelieu pradėjo kovą prieš pasku- 
tinę aristokratinės diduomenės galios poziciją. Besipriešinantys mirė nugalėti: 
kai kurie kalėjime, kai kurie kovoje, kai kurie tremtyje. Netgi karaliaus motina 
Richelieu valia turėjo mirti užsienyje. Aristokratinės diduomenės galia vis dar 
leido priešintis karaliui. Tačiau kadangi dabar monarchijos uždavinius į savo 
rankas paėmė ryžtinga asmenybė, tai šios galios lengvai susipykstantiems ir 
nuolatos tarpusavyje konkuruojantiems didikams nebepakako, kad nugalėtų 
karalių. Nors Richelieu ir neįgyvendino savo plano kas trejus metus keisti pro- 
vincijų karo vadus, gubernatorius, vis dėlto jis'*“ juos griežtai kontroliavo ir 
atšaukdavo savo nuožiūra. Tai jiems buvo pakankamai didelis pažeminimas. 

Vienoje savo memuarų vietoje jis tiesiai sako!?!: 

De croire gue pour ėtre fils ou frėre du Roi ou prince de son sang, il puis- 
sent impunėment troubler le Rovaume. c'est se tromper. II est bien plus raison- 
nable d'assurer le Rovaume et la Rovautė gue d avoir ėgard a leurs gualitės 
gui donneroient impunitė*. 


Taip aristokratijos gualitė* * jis pajungė karaliaus viešpatavimo reikmėms. 
Šis galios tarp aristokratijos ir monarchijos pasiskirstymas lėmė ir tą formą, ku- 
rią rūmų dvaras įgijo Liudviko XIII laikais. Nepaliaujamo likusių be šaknų aris- 
tokratų antplūdžio dėka jis labai išaugo. Kaip jau Henriko IV laikais, jis buvo 
savotiška lydymo krosnis, kurioje kylantys buržua, iškilę visų pirma pirkda- 
mi rūmų dvaro pareigybes, naujai nobilituotieji (ypač iš mantijos stovyklos) 
susiliejo ir per santuokas iš dalies susimaišė su senosios aristokratijos atsto- 
vais!*“. Rūmai dar netapo nuolatine šalies grandų gyvenamąja vieta ir vieninte- 
liu Prancūzijos socialiniu centru. Tačiau daugumai aristokratų pasibaigė laisvas 
riteriškas gyvenimas, kurio erdvė kilmingam vyrui buvo jo rezidencija kaime, 
tėviškė ir klajojanti karo stovykla, o kilmingai moteriai - mažų mažiausiai 
pirmoji iš nurodytų vietų. 

* „Būtų klaida manyti, kad būdami karaliaus sūnumi. broliu ar kraujo princu jie gali 
nebaudžiamai kelti sumaištį karalystėje. Kur kas protingiau saugoti karalystę ir monarchiją. 


nei paisyti jų savybių. tariamai užtikrinančių nebaudžiamumą“ (pranc.). 
** „Savybė. kokybė“ (pranc.). 

23 a. Nuo šiol sunyko ne tik dalies aristokratijos materialus pagrindas. 
bet kartu susiaurėjo ir jos veikimo erdvė bei gyvenimo horizontas. Daugiau ar 
mažiau skurdžiai sudurdama galą su galu. ji liko apribota savo kaimo reziden- 
cija. Tos siaurumos nebekompensavo lauko stovykla ir klajonės karo metu — 
bent jau tokiu pat mastu, kaip būdavo anksčiau. Jai pasidarė neprieinamas 
platesnis akiratis ir prestižo suteikiama savirealizacija. Šiuos dalykus nuo šiol 
galėjo duoti tik rūmų dvaro gyvenimas. 

Kiti naują, kur kas mažiau pastovią tėviškę surado karaliaus dvare, kartu 
Paryžiaus mieste arba iš pradžių dar ir kurio nors šalies didiko dvare. Tačiau ir 
didikams, kaip ir karaliams. jų kaimo rezidencijos nuo šiol tapo vien jų srities 
sostinėje esančios vilos ir rūmų dvaro priedėliais. Jeigu jie nebuvo tremtyje ar 
nebuvo patekę į nemalonę. tai ir jie mažų mažiausiai epizodiškai gyvendavo 
prie karaliaus rūmų, nors šie dar ir netapo jų nuolatine gyvenamąja vieta. Liud- 
viko XIII laikais visuomenė jau buvo rūmų dvaro visuomenė. Ji išsiskyrė reikš- 
mingu moterų vaidmeniu, nes vyrai, dažniausiai praradę savo riterių funkcijas, 
socialiai jas dabar pranoko kur kas mažiau. Tačiau tai buvo dar palyginti de- 
centralizuota rūmų dvaro visuomenė. Riteriška laikysena ir būdingas jai eto- 
sas dar nebuvo visiškai išnykę, tačiau ši laikysena ir šis etosas, kurie kažkada 
atitiko tikrovę ir buvo špagos aristokratijos visos šlovės ir sėkmės šaltinis, šio- 
Je pasikeitusioje situacijoje vis labiau tolo nuo tikrovės ir vis labiau pasmerkė 
žlugti jų subjektus. 

Niekas negali likti abejingas šios defunkcionalizacijos tragizmui, kai žmo- 
nės, kurių egzistavimas ir savimonė priklausė nuo tam tikros tradicinės pozi- 
cijos, kuri jų tėvams ir galbūt jiems patiems jaunystėje leido pakankamai įsi- 
tvirtinti, dabar dėl nesuprastų priežasčių pasikeitusiame pasaulyje yra pasmerkti 
žlugti ir pražūti, jeigu lygiai taip pat elgiasi. Ranke's nupasakota scena yra 
ryškus paveikslas, kuris vaizduoja šį riteriškos tradicijos paskutinio kilmingo 
atstovo likimą, kad mes ją čia pateiksime visą. Sukilo hercogas de Montmo- 
rency, sūnus žmogaus, kuris daug prisidėjo prie Henriko IV pergalės. Jis buvo 
riteris ir senjoras iš prigimties, dosnus ir šaunus. drąsus ir taurus. Jis taip pat 
tarnavo karaliui, tačiau nesuprato, kad jam vienam arba, tiksliau sakant, vienam 
Richelieu, turi priklausyti valdžia ir teisė viešpatauti. Dėl to jis sukilo. Karaliaus 
kariuomenės vadas Schombergas buvo užėmęs nelabai patogią poziciją. Toliau 
Ranke pasakoja taip: 

„Tai buvo pranašumas. į kurį Montmorency nekreipė dėmesio. Kai tik 
jis pamatė priešo kariuomenę. savo draugams pasiūlė ją nedelsiant atakuoti. 
Nes karą jis suprato visų pirma kaip drąsią kavalerijos ataką. Patyręs palydovas, 
grafas Rieux, prašė jį palaukti. kol ką tik atvežtų poros pabūklų ugnimi pavyks 
suardyti priešo kautynių rikiuotę. Tačiau Montmorency jau buvo apėmęs ne- 

suvaldomas kovos troškimas. Jis manė, kad neverta daugiau gaišti laiko. Nors 
patarėjas ir nujautė nelaimę. jis nedrįso prieštarauti aiškiai išsakytai riteriško- 
jo vado valiai. Jis sušuko: „Pone. aš noriu mirti prie Jūsų kojų“. Montmorency 
buvo lengva atpažinti iš jo kovinio žirgo, papuošto puikiomis raudonomis. 
žydromis ir spalvomis plunksnomis. Paskui jį per griovį pasekė tik saujelė pa- 
lydovų. Jie nušlavė visus. kurie užstojo jiems kelią. Kardų smūgiais jie prasi- 
veržė pirmyn. kol pagaliau pasiekė tikrąją priešo rikiuotę. Tačiau čia jie pateko 
į greitą muškietų ugnį iš arti: arkliai 1r žmonės buvo sužeisti ir nukauti. Krito 
grafas Rieux ir daugelis kitų; hercogas Montmorency buvo sužeistas, nugriuvo 
nuo taip pat sužeisto žirgo ir buvo paimtas į nelaisvę*!"*. 

Richelieu įsakė atiduoti jį teismui, dėl kurio nuosprendžio neabejojo. Ir 
netrukus paskutiniam Montmorency Tulūzos rotušės kieme buvo nukirsta galva. 

Tai yra tik labai nežymus įvykis. mažai reikšmingas vadinamosios di- 
džiosios istorijos eigai. Tačiau jis turi tipiško įvykio. simbolio prasmę. Senoji 
aristokratija patyrė pralaimėjimą ne vien dėl šaunamųjų ginklų ugnies, bet vi- 
sų pirma dėl to, kad jai buvo sunku išsižadėti elgesio būdų, nuo kurių priklausė 
visa jos savigarba ir gyvenimo džiaugsmas bei malonumas. Mes matome, ką 
reiškia tai, kad elgesys, kuris kažkada buvo adekvatus tikrovei, iš lėto besikei- 
čiančioje žmonių figūracijoje, t. y. mažėjant vienos pusės šansams ir didėjant 
kitos pusės šansams galų gale gali tapti nuo tikrovės atitrūkusiu elgesiu. Kartu 
iš dar vienos pusės matome, dėl ko monarchija nugalėjo ir kaip riterių karinė 
aristokratija tapo palyginti taikia rūmų dvaro aristokratija. 

Kai Liudvikas XIV sulaukė pilnametystės ir pradėjo viešpatauti. aris- 
tokratijos likimas jau buvo nulemtas. Nelygūs šansai, kurie šiame lauke teko 
monarchijai vienoje pusėje ir aristokratijai kitoje. sudarė galimybes išstumti 
aristokratiją iš visų savarankiškų galios pozicijų, o karaliaus atstovų reikšmė 
ir energija, atsiskleidusi dėl šių šansų, tas galimybes realizavo. 


24. Nepaisant šio aristokratijos pozicijos silpnumo, aristokratijos, ypač 
jam artimiausios aristokratijos keliamo pavojaus jausmas. gimęs iš jaunystės 
laikų patirties, Liudvikui XIV visam gyvenimui įsigėrė į kūną ir kraują. Vienu 
svarbiausių jo bruožų tapo nuolatinis budrumas aristokratijos, kaip ir visų kitų 
savo pavaldinių atžvilgiu. Jam. kaip ir daugeliui rūmų žmonių, buvo būdingas 
nerūpestingas ekonominių klausimų sprendimas, nes spaudimo šioje sferoje 
Jis nesuvokė kaip pavojaus savo socialinės egzistencijos šaknims. Tačiau toks 
nerūpestingumas jam ir visiems rūmų dvaro žmonėms buvo visiškai svetimas 
valdžios, rango, prestižo ir asmeninio pranašumo klausimais. Šioje sferoje Liud- 
vikas XIV toli gražu nebuvo nerūpestingas. Čia jis buvo įsitempęs ir visiškai 
nenumaldomas. 

Aristokratijos nuosmukis visiškai nebuvo tas dalykas. kurio jis galėjo 
norėti ir planuoti. Galvoti apie tai jam neleido ne vien išorinis jo valdžios spin- 
desys ir prestižas, net tik jo kaip kilmingojo prestižas, jo poreikis turėti išskirtinę 
draugiją ir bendravimo ratą: apie tai galvoti neleido pati jo valdžios sistemos 
įtampų struktūra. Visai ne nuo jo laisvos valios ir sprendimo priklausė, ar įma- 
noma išsaugoti aristokratiją. ar galima leisti jai žlugti. Kaip parodyta, ji daugeliu 
atžvilgių buvo reikalinga. Tai, ką jis pasakė Saint-Simonui: atsistatydinus iš 
karinės tarnybos: .„dar vienas. kuris mus palieka“, — yra tik vienas iš daugelio 
pavyzdžių. 

Tad karalius, tikrai gerai suvokdamas savo tikslą ir pasiremdamas savo 
pirmtakų nuveiktais darbais bei patirtimi, tačiau būdamas kur kas palankesnė- 
je situacijoje, kūrė savo rūmų dvarą, kuris buvo pagrįstas tuo ambivalentišku 
santykiu, apie kurį čia taip dažnai kalbėjome: kaip aristokratijos aprūpinimo ir 
sutramdymo įstaigą. 

Jis nori „visą laiką savo akimis stebėti visus tuos. kurie gali būti maišto 
vadais ir kurių pilys gali būti susirinkimų vietomis [...]*"*. 

Saint-Simono pasakojimas parodo, kaip gerai ir kokia prasme rūmų 
struktūrą kaip sąmoningos tramdymo politikos išraišką suprato ir kita pusė — 
aristokratija'““. 

„Taip pat ir rūmų dvaro gyvenimas buvo despotiškos politikos įrankis. 
Aš jau parodžiau, kaip jis panaudotas tam. kad patys tauriausi būtų suteršti, 
pažeminti, sumaišyti su minia, kaip ministrai įtaka ir galia pranoko visus ki- 
tus, netgi kraujo princus [...]. Daugelis aplinkybių lėmė karaliaus sprendimą 
iškelti dvarą iš Paryžiaus ir nuolatos gyventi užmiestyje. Dėl neramumų. ku- 
rie jo mažametystės laikais vyko Paryžiuje, jis nemėgo šito miesto. Jis taip pat 
manė, kad ten gyventi pavojinga ir kad intrigas regzti bus sunkiau, dvarą 
perkėlus į kitą vietą. Ne mažesnę reikšmę šiam sprendimui turėjo ir jo favori- 
tės bei baimė pernelyg suerzinti tokią didelę gyventojų masę. Prie to prisidėjo 
dar ir tam tikras susirūpinimas [...| dėl savo saugumo [...]. Be to, vis stiprėjo jo 
statybų aistra; ir jis manė. kad jį minia vertins labiau, jeigu jis jai pasirodys ne 
kasdien“!““, 


Kaip matome. galutinį rūmų dvaro susidarymą Versalyje nulėmė daugybė 
priežasčių. Tačiau visos jos buvo glaudžiai tarpusavyje susijusios, jos VISOS 
skriejo orbita, kurios centre — valdžios ir prestižo išlaikymas bei didinimas. 

Ir iš tikrųjų Versalio statyba tobulai atitiko šiuos tarpusavyje susipynusius 
Liudviko XIV polinkius. Visi etiketo suvaržyti aukšto rango žmonės Versalyje 
buvo jo tiesioginio stebėjimo lauke!“ : 

„Karaliui rūpėjo ne vien tai, kad rūmuose lankytųsi aukštoji aristokratija, 

jis to reikalavo ir iš smulkiosios. Savo /ever* ir coucher** metu. valgydamas 
Versalio soduose jis visą laiką žvalgėsi aplinkui ir pastebėdavo kiekvieną. Jam 
nepatikdavo. jei kilmingiausieji rūmuose būdavo ne nuolat. Jam nepatikdavo, 
Jei jie tik retai ten pasirodydavo, ir į jo visišką nemalonę patekdavo tie. kurie 
nepasirodydavo niekada arba beveik niekada. Jeigu vienas iš jų ko nors pagei- 
daudavo, karalius išdidžiai sakydavo: „Aš jo nepažįstu“ — ir tai būdavo neat- 
šaukiamas nuosprendis. Jis nepykdavo ant žmonių, mėgstančių buvoti kaime, 
tačiau reikėjo žinoti saiką ir, pasiliekant ten ilgesniam laikui, imtis atsargumo 
priemonių. Kai aš savo jaunystėje dėl teismo proceso kartą nuvažiavau į Ruaną, 
karalius ministrui liepė parašyti man laišką. kad sužinotų kelionės priežastį“. 


Suprantama, kad Liudvikas XIV ypač budriai stebėjo artimiausius jam 
pagal rangą žmones. Čia veikė tos dinastinių valstybių struktūros ypatybės, ku- 
rios nepriklausomai nuo visų asmeniškumų taip dažnai atvirai arba latentiš- 
kai supriešindavo valdovą bei pretenduojančius į karūną jo giminaičius ir net 
Jį su tiesioginiu sosto įpėdiniu. Liudvikui XIV labai nepatiko, kad jo vyriau- 
sias sūnus gyveno atskirai nuo jo Meudone, kad jis „padalijo rūmus“ - kaip jis 
kartą pasakė. Kai šis sosto įpėdinis mirė, karalius liepė skubiai išparduoti pilies 
baldus, bijodamas, kad anūkas, kuriam atiteko Meudonas, gali pasinaudoti šia 
pilimi ir partageat ainsi la cour de nouveau!'“. 

Kaip sako Saint-Simonas, šitas nerimas neturėjo jokio pagrindo. nes nė 
vienas iš karaliaus anūkų nebūtų išdrįsęs neįtikti karaliui. Tačiau kai reikalas 
lietė jo prestižo išsaugojimą ir asmeninės valdžios užtikrinimą, karalius vienodai 
griežtai elgėsi ir su savo giminaičiais, ir su kitais kilmingaisiais. 

Galima pateikti pasibaisėjimą keliančių pavyzdžių, leidžiančių iki galo 
suprasti būtent šitą karaliaus ir aristokratijos traukos ir antipatijos, ryšio ir 
distancijos mišinį. 

Karalius. kaip įprasta. vyko iš savo pilies Marly į Versalį. Kartu su juo 
tenai turėjo keliauti visa rūmų dvaro valstybė, ypač jo giminaičiai. Jo anūko 
žmona hercogienė de Berry jau trys mėnesiai buvo pirmą kartą nėščia. Ji blogai 
jautėsi, be to, turėjo aukštą temperatūrą. Karaliaus ir karališkosios šeimos 
leibmedikas Fagonas manė. kad kelionė iš Marly jaunai moteriai yra sunki ir 
labai kenksminga. Tačiau nei jis pats. nei jos tėvas Orleano hercogas neišdrįso 
to pasakyti karaliui. Jos vyras labai baikščiai tarė kelis žodžius karaliui, tačiau 
nesulaukė supratimo. Toliau buvo bandoma veikti per madam de Maintenon. 
Nors ir ji manė. kad labai rizikuoja, gydytojo palaikoma ji galų gale pakalbėjo 


* „Kėlimasis iš patalo“ (pranc.). 
** Gulimasis (pranc.). 

su karaliumi apie šį reikalą. Tačiau ji nieko nepešė. Ji ir gydytojas neišsigando, 
ir šis ginčas truko tris ar keturias dienas. Galų gale karalius tiesiog susierzino 
ir nusileido tiek. kad sergančiai hercogienei leido keliauti ne karališkąja karieta, 
bet laivu. Tam reikėjo, kad hercogienė ir hercogas išvyktų iš Marly viena diena 
anksčiau, pernakvotų Palais-Royalyje, vieną dieną pailsėtų ir kitą dieną keliautų 
toliau. Nors hercogas gavo leidimą lydėti savo žmoną, tačiau karalius uždrau- 
dė jam palikti Palais-Royalį, kur nors eiti. netgi į operą, nors tiesiai iš Palais- 
Royalio buvo galima patekti į Orleano hercogo ložę. 

Saint-Simonas sako: „aš nepasakočiau mažmožių, atsitikusių dėl šios ke- 
lionės, jeigu ji nepadėtų dar tiksliau apibūdinti karalių“. 

Jeigu karalius tokiu būdu elgėsi tais reikalais, kurie mažų mažiausiai 
tiesiogiai lietė daugiau jo prestižą ir autoritetą artimųjų rate, negu pačią jo val- 
džią, tai, žinoma, jis buvo ne mažiau nenumaldomas sprendžiant tiesioginius 
jo viešpatavimo reikalus. Jokiomis aplinkybėmis jis netoleravo, kad kas nors 
Iš jo giminaičių gautų postą, kuris galėtų padaryti jį įtakingą. Jis niekada nepa- 
miršo, kokią reikšmę, pavyzdžiui, jo tėvo valdymo laikais turėjo gubernatorių 
postai kaip pasipriešinimo karaliaus valdžiai atramos taškai. Ir jis labai gerai 
prisiminė keblumus, kuriuos jo dėdė Gastonas de Orlėanas sukėlė karaliui, pa- 
naudodamas savo gubernatoriaus postą. Tad kai jo paties brolis paprašė gu- 
bernatorystės ir tvirtovės, place de suūretė, karalius atsakė: La meilleurs place 
de sūretė pour un fils de France est le coeur du Roi*. Ir šis atsakymas yra labai 
iškalbinga ne vien jo kalbėjimo manieros, bet ir apskntai jo pozicijos charaktenstika. 


25. Aristokratija sutramdyta. Tačiau kaip ji pakelia šį sutramdymą, kuris 
kartu yra ir pažeminimas? Kaip po to, kai nebeliko jokių išorinio pasiprie- 
šinimo galimybių, vis dar reiškiasi jos vidinis pasipriešinimas? Išorinis rūmų 
dvaro gyvenimas yra aristokratijos ryšio su karaliumi, jos priklausomybės nuo 
jo tiesioginė išraiška. Ar aristokratija palūžo taip pat iš vidaus, ar ji pasidarė 
paklusni, ar jos santykių su karaliumi ambivalentiškumas vis dar kartais prasi- 
veržia pro jos regimą taikumą? 

Prie rūmų dvaro prikaustyti kilmingieji toje erdvėje, kurią jiems paliko 
šis institutas, turėjo labai įvairių galimybių išspręsti konfliktinę situaciją, ku- 
rią sukūrė jų ambivalentiška padėtis karaliaus atžvilgiu, ir tokiu būdu tvarkyti 
savo gyvenimą bei būti vienokio ar kitokio sukirpimo žmonėmis. 

Visus vargus ir pažeminimus, kuriuos turėjo iškęsti karaliaus tarnyboje, 
jie galėjo kompensuoti įsisąmonindami savo įtaką rūmų dvare, jos suteikiamais 
piniginiais ir prestižo šansais. Kompensuoti taip, kad antipatija karaliui, poreikis 


* „Gerlausia tvirtovė Prancūzijos sūnui yra karaliaus širdis“ (pranc.). 

išsivaduoti iš jo spaudimo būtų išstumtas net iš jų pačių sąmonės. Bet kuriuo 
atveju jie pasireikšdavo tik aplinkiniais keliais. per santykius su kitais. Ši laiky- 
sena buvo vienas iš dviejų priešingų taškų skalėje tų galimybių. kurias galėjo 
atvirai pasirinkti rūmų dvaro aristokratija. Gana geras jos pavyzdys gali būti 
hercogas de La Rochefoucauld, .„Maksimų“ autoriaus sūnus, karaliaus Grand- 
maitre de la Garde-robe*. 

Kita vertus, kilmingas rūmų dvariškis galėdavo pabrėžti negatyvius 
ambivalentiško santykio aspektus. Šiuo atveju jis galėdavo sau leisti aštriai 
kritikuoti — veikiausiai saviškių rate — karaliaus valdymą ir slapčia kurti pla- 
nus laikui po karaliaus mirties. Planus, kuriuos įgyvendinus, aristokratija (vi- 
sų pirma aukštoji aristokratija) galėtų susigrąžinti savo teises iš karaliaus ir jo 
ministrų buržua. Jeigu neminėsime pasitraukimo iš rūmų, tai šiuo atveju Liud- 
viko XIV gyvenimo laikais šiai nuostatai išreikšti aristokratas galėjo pasinaudo- 
ti tik viena vienintele realistiška veiklos forma: užmegzti ryšį su galimu sosto 
paveldėtoju ir bandyti jį palenkti šioms idėjoms. Tokią galimybę reprezentuoja 
hercogas Saint-Simonas. Jis pats taip vaizduoja savo antipodą, paklusnios aris- 
tokratijos atstovą hercogą La Rochefoucauld!'*. 

Si M. de la Rochefoucauld passa sa vie dans la faveur la plus dėclarėe il 
faut dire aussi gu'elle lui couta cher. s il avait guelgues sentiments de la libertė. 
Jamais valet ne le fut de personne avec tant d'assiduitė et de bassesse. il faut 
lacher Ie mot, avec tant d'esclavage. II n'est pas aisė de comprendre gu il s' en 
put trouver un second a soutenir plus de guarante ans d une semblable vie. Le 
lever et Ie coucher. les deux autres changements d habits tous les jours, les 
chasses et les promenades du roi tous les jours aussi. il n'en manguait jamais, 
guelguefois dix ans de suite sans dėcoucher d" ou ėetait le roi, et sur le pied de 
demander congė, non pas pour dėcoucher. car en plus de guarante ans il n'a 
jamais couchė vingt fois a Paris, mais pour aller diner hors de la cour et ne 
pas ėtre a la promenade: il ne fut jamais malade. et sur la fin rarement et 
courtement de la goutte**. 


* „Karaliaus garderobo vyriausias viršininkas“ (pranc.). 

** „Nors ponas de la Rochefoucauld ir pragyveno savo gyvenimą pačioje akivaiz- 
džiausioje karaliaus malonėje. vis dėlto reikia pasakyti. kad tai jam brangiai kainavo - jeigu jis 
turėjo šiokį tokį laisvės jausmą. Joks tarnas niekada nebuvo toks uolus ir nusižeminęs. toks — 
jei galiu pavartoti šį žodį - vergiškas. Nelengva įsivaizduoti. kad galėtų būti dar vienas toks, 
kuris ištvertų daugiau negu keturiasdešimt metų panašaus gyvenimo. Karaliaus atsikėlimas ir 
atsigulimas, dar du jo persirengimai kiekvieną dieną — nebuvo nė vieno. kurį jis būtų praleidęs. 
Kartais po dešimt metų iš eilės jis nenakvodavo už karaliaus rezidencijos sienų ir prašydavo 
leidimo ne tik pernakvoti ne rūmuose. nes per keturiasdešimt metų nebuvo dvidešimt kartų. kai 
jis nakvojo Paryžiuje. bet ir neateiti į rūmų pietus ar pasivaikščiojimą: jis niekada nesirgo. 
Jeigu neskaičiuotume retų ir trumpų podagros priepuolių pabaigoje“ (pranc.). 

Pažvelgę į šio žmogaus karjerą, pamatome štai ką: jo tėvas pasižymėjo 
kovodamas Frondos pusėje. Po to jis niekada nesirodė rūmuose. nes karalius 
niekada jam neatleido maišto. 

Sūnus rūmuose pasirodė kaip žmogus be jokių šansų. Saint-Simonas sa- 
ko: „niekas jo nebijojo“. Jis neturėjo nei postų, nei laipsnių. Vargu ar jis galėjo 
tikėtis didelio palikimo: daug šeimos turto buvo prarasta neramumų laikais. 
Be to, jis neatrodė patrauklus ir išvaizdus. Kažkaip jam pavyko pelnyti karaliaus 
malonę. Ir tada prasidėjo jo kilimas rūmų dvaro hierarchijoje. Jis gavo Grand- 
veneur* ir Grand-maitre de la Garde-robe postus. Jis draugavo su karaliaus 
meiluže ponia de Montespan. Kai ji paliko rūmus. jis nebeturėjo jokios atramos 
rūmų dvare, išskyrus patį karalių. Tikriausiai karaliui to ir reikėjo. Matome, 
kaip susipina žmonių priklausomybės. Kadangi ponia de Montespan buvo 
palanki La Rochefoucauld, tai jis nuo pat pradžios patyrė jos įpėdinės ponios 
de Maintenon nemalonę. Su ministrais jis nesutarė. Nepaisant senojo ponios 
de Montespan būrelio, likusi rūmų dvaro draugija su juo mažai bendravo. Ta- 
čiau karalius tris kartus sumokėjo jo skolas ir davė dar daug ką - ne viską, - ko 
jis prašė. O jis prašė daug. Jis galėjo laisvai. nesidairydamas į kitus, kalbėtis 
su karaliumi. Pastarasis jį vertino, o kiti dėl to jo bijojo. Jis ne vien pasirinko ir 
nusprendė savo gyvenimą visiškai pašvęsti tarnybai karaliui; iš tikrųjų jo so- 
cialinė egzistencija visiškai priklausė nuo karaliaus. Būdamas nuskurdusiu her- 
cogu La Rochefoucauld, maištininko sūnumi, neturėdamas ryšių rūmų dvaro 
visuomenėje, išvaizdos, kuri būtų galėjusi jam pasitarnauti, jis buvo niekas. 
Tačiau iš šios būsenos karalius jį iškėlė į aukštumas. 

Šioje vystymosi kreivėje daug tipiškų bruožų. Maištininkų sūnūs. kurie 
būtų pražuvę be karaliaus jiems naujai suteiktos malonės, tampa labiausiai 
atsidavusiais rūmų dvariškiais. 

Cette histoire de la Rochefoucauld ressemble a celle de Condė. M. le 
Prince est devenu courtisan., lui aussi: son fils ne bougera pas de chez le Roi, 
son petit-fils ėpousera une batarde du Roi. Les Rochefoucauld and les Condė 
tombėrent de rėvolte en servitude“““. 

Svorio centrai visiškai priešingai pasiskirstę Saint-Simono atveju. Iš 
Liudviko XIII jo tėvas gavo aukštus postus ir rangus. Jis buvo karaliaus pati- 
kėtinis ir per visus neramumus (taip pat ir karaliui mirus) nesvyruodamas iš- 
liko monarchijos pusėje. nors jai priešiška aristokratija ir labai stengėsi per- 
sivilioti jį į savo pusę. Taigi memuarų autorius Saint-Simonas atvyko į rūmus 
turėdamas nemažą turtą ir abejonių nekeliantį prestižą. 

Žinoma, ir jis priklausė nuo karaliaus. Kaip jis kartą sakė, karaliaus ne- 


* „Medžioklinių šunų viršininkas“ (pranc.). 

malonė jam taip pat reiškė socialinės egzistencijos sunaikinimą. Vis dėlto jo 
egzistencija nuo karaliaus malonės priklausė ne tiek pat, kaip tai buvo La Rou- 
chefoucauld atveju. Skirtingai nuo pastarojo, jis labiau paveldėjo savo parei- 
gybes ir rangus. Karalius buvo skolingas jam, karaliaus šeimai nusipelniusio 
žmogaus sūnui, ir ši skola buvo jo atrama. Šia prasme jis buvo kur kas labiau 
nepriklausomas. Jis jau anksti pademonstravo savo nepriklausomybę, kai dėl 
tarnybinio akibrokšto atsistatydino iš pulko vado pareigų. Vienu metu Saint- 
Simonas tikėjosi, kad karalius patikės jam diplomatinį postą, tačiau iš to nieko 
neišėjo. Jis gyveno prie rūmų dvaro be jokios rūminės pareigybės, tik vykdy- 
damas savo kaip Prancūzijos hercogo ir pero pareigą bei paklusdamas reika- 
lavimui, kurį karalius kėlė visiems aukštosios aristokratijos atstovams. 

Kai po pirmojo ir antrojo dofino mirties kiekvienam turėjo būti aišku, kad 
Orleano hercogas yra būsimasis regentas, Saint-Simonas kurį laiką buvo bene 
vienintelis su juo bendravęs, nors Liudvikui XIV nepatiko bendravimas su 
hercogu, kurį jis laikė kaltu dėl anūko mirties, ir hercogas rūmuose buvo visiškai 
izoliuotas. Jeigu galima tikėti Saint-Simono žodžiais, tai per rūmų dvaro ren- 
ginius jis buvo vienintelis, stovėdavęs greta jo. Saint-Simonas vaikščiodavo 
su juo Versalio sodais, kol kartą karalius jam nepagrasino nemalone ir pa- 
reikalavo kuriam laikui palikti rūmus, jeigu nenori būti ištremtas visiems lai- 
kams. Tada Saint-Simonas pakluso. Nepriklausoma laikysena buvo galima tik 
tokiuose rėmuose. 

Tačiau šis savarankiškumas pasireiškė jau anksčiau — jam bendraujant 
su antruoju dofinu. Liudviko XIV anūku. Pasakojimas apie šiuos santykius ir 
mintis, kurias savo pokalbiuose reiškė šie du žmonės, yra ypač svarbūs dėl to, 
kad čia galime pažvelgti į vidinį pasaulį tų aristokratų, kurie buvo slaptoje opo- 
zicijoje karaliui. 

Reikėjo paties didžiausio atsargumo, kol abu šie žmonės dvaro rūmuo- 
se, dar ne visai gerai vienas kitą pažinodami, galėjo vienas kitam atsiverti““!. 

Saint-Simonas pasakoja: „aš nusprendžiau, kad pirmomis dofino naujos 
šlovės dienomis turiu jį truputį zonduoti. [...] Aš nepraleidau progos pasakyti 
keletą žodžių apie mūsų padėtį. [...] Pasakiau, kad jis būtų visiškas teisus, ne- 
išsižadėdamas nei mažiausios dalies savo pagrįstų teisių, ir aš pasinaudojau 
palankia akimirka, idant pasakyčiau jam štai ką: jeigu netgi jis su visa savo 
didybe ir užtikrintu rangu turi pagrindą dėl jų nerimauti, tai juo labiau tokį 
pagrindą turime mes, kuriems tos teisės taip dažnai ginčijamos ir netgi atima- 
mos, ir dar taip, kad mes beveik negalėtume išdrįsti nusiskųsti [... ]. 

Galų gale pokalbis pasisuko apie karalių. Dofinas kalbėjo apie jį su di- 
džiausiu švelnumu ir dėkingumu; aš tuoj pat išreiškiau tuos pačius jausmus, 
tik pridėdamas, kad prisirišimas ir dėkingumas visai be reikalo gali tapti pavo- 

jingu garbinimu. Aš įterpiau keletą žodžių, kad karalius nežino labai daug 
dalykų ir, deja, yra tokioje padėtyje, kai jis daug ko negali Žinoti, nors dėl savo 
gerumo tikrai reaguotų, jeigu tik jis tai Žinotų. 

Vos tik lengvai palietus šią stygą, ji suskambėjo visu garsu. Princas sutiko, 
kad tai, ką aš pasakiau, yra tiesa, ir tuoj užsipuolė ministrus. Jis plačiai kalbėjo 
apie jų uzurpuotą neribotą valdžią ir įtaką. kurią jie įgijo karaliui. apie galimą 
pavojingą jos panaudojimą, apie tai, kad be jų įsikišimo niekas negali pasiekti 
karaliaus arba sužinoti jo valią. Jis nepaminėjo nė vieno vardo, tačiau leido man 
visiškai aiškiai suprasti, jog ši valdymo forma visiškai prieštarauja jo skoniui 
ir principams. 

Paskui jis vėl sugrįžo prie karaliaus ir nusiskundė jo blogu auklėjimu bei 
tomis blogomis rankomis, į kurias vienas po kitų jis buvo patekęs. Kadangi po- 
litikos ir autoriteto dingstimi visa galia ir nauda atiteko vieniems ministrams, 
dėl to jo iš prigimties gera ir teisinga širdis, jam to nepastebint, be paliovos buvo 
vedama iš teisingo kelio. 

Aš pasinaudojau proga ir atkreipiau jo dėmesį į ministrų aroganciją, ku- 
rią jie reiškia hercogams rr net už juos aukščiau stovintiesiems. Jis įsikarščiavo, 
kai išgirdo, kad ministrai vengia mus tituluoti Monseigneur, nors iš visų netitu- 
luotųjų, išskyrus mantiją, reikalauja, kad juos pačius taip tituluotų. 

Negaliu papasakoti, kaip jį šokiravo šis įžūlumas ir tokia didelė buržua- 
zijos pirmenybė prieš aukščiausią aristokratiją“. 


Paskutiniai žodžiai vėl atspindi svarbiausią problemą. Po absoliutinio 
režimo paviršiumi įtampa tarp aristokratijos ir buržuazijos nė kiek nesusilpnėjo. 
Nepaisant draugystės, kuri rūmų dvaro aristokratus, net patį Saint-Simoną siejo 
su atskirais ministrais, nepaisant ministrų dukterų santuokų su dvaro aristok- 
ratais, tebeegzistuoja ši centrinė platesnio socialinio lauko įtampa, kuri mo- 
difikuotu pavidalu buvo būdinga taip pat centrinei rūmų dvaro grupei. Saint- 
Simonas akivaizdžiai pasitenkindamas kartą citavo „nuostabų“ senojo maršalo 
de Villeroy posakį“““: „geriau turėti pirmąjį ministrą aristokratą priešu, negu 
draugą buržua“*“". Tuo pat metu šis pokalbis išreiškia taip pat ambivalentišką 
aristokratijos santykį su karaliumi: tai ne atsitiktinumas, kad vienu iškvėpimu 
išsakomas ir rūmų dvaro aristokratijos priešingumas karaliui, ir išsišokėliams 
buržua. Tai du frontai, keliantys grėsmę aristokratijai. Šis faktas dar labiau iš- 
ryškėja, kai sužinome mintis, kurias Saint-Simonas paskelbė savo memuaruo- 
se kaip dofino mintis po jo mirties. Jos aiškiai išreiškia mažų mažiausiai paties 
Saint-Simono mintis bei slaptos rūmų dvaro opozicijos Liudviko XIV laikais 
situaciją bei planus““. 

Apie dofiną Saint-Simonas pasakoja: /'anėantissement de la noblesse 

lui ėtait odieux, et son ėgalitė entre elle insupportable. Cette derniėre nouveautė 
gui ne cėdait gu 'aux dignitės, et gui confondait le noble avec le gentilhomme, 
et ceux-ci avec les seigneurs, lui paraissait de la derniėre injustice et ce dėfaut 
de gradation une cause prochaine de ruine et destructive d'un rovaume tout 
militaire. II se souvenait gue le monargue n avait dū-son salut dans les plus 
grands pėrils sous Philippe de Valois, sous Charles V. sous Charles VII, sous 
Louis XII, sous Francois I, sous ses petits-fils, sous Henri IV gu 'a cette noblesse, 
gui se connaissait et se tenait dans les bornes de ses diffėrences rėciprogues, 
gui avait la volontė et le moven de marcher au secours de V ėtat, par bandes et 
par provinces, sans embarras et sans confusion, parce gue aucun n etail sorFti 
de son ėtat, et ne faisait difficultė d 'obėir a la plus grand gue soi. II vovait au 
contraire ce secours ėteint par les contraires; pas un gui n'en soit venu a 
prėtendre V 'ėgalitė a tout autre, par consėguent plus rien d organise, plus de 
commandement et plus d 'obėissance. 

Ouant aux movens, il etait touchė. jusgu 'au plus profond du coeur, de la 
ruine de la noblesse, des voies prises et toujours continuėes pour I v rėduire et 
V 'y tenir, de abatardissement gue la misėre et le mėlange du sang par les con- 
tinuelles mėsalliances nėcessaires pour avoir du pain avaient ėtabli dans les 
courages et pour valeur, et pour vertu, et pour sentimenis. II ėtait indignė de 
voir cette noblesse francaise si cėlėbre, si illustre, devenue un peuple presgue 
de la mėme sorte gue le peuple mėme, et seulement distinguė de lui en ce gue 
le peuple a la libertė de tout travail, de tout nėgoce. des armes mėme, au lieu 
gue la noblesse est devenue un autre peuple gui n a 'autre choix gu "une mortelle 
et ruineuse oisivetė, gui par son inutilitė a tout la rend a charge et mėprisėe, 
ou d'aller a la guerre se faire tuer, a travers les insultes des commis des secrė- 
taires d'ėtat et des secrėtaires des intendants, sans gue les plus grands de 
toute cette noblesse par leur naissance, et par leur dignitė gui, sans les sortir 
de cet ordre, les met au-dessus d elle, puissent ėviter ce mėme sort d 'inutilitė, 
ni les dėgouts des maitres de la plume lorsgu'ils servent dans les armėes |...). 

Ce prince ne pouvait s 'accoutumer gu on ne put parvenir d gouverner 
V 'ėtat en tout ou en partie, sie on n avait ėtė maitre des reguėtes, et gue ce fūt 
entre les mains de la jeunesse de cette magistraiure gue toutes les provinces 
fussent remises pour les gouverner en tout genre, et seuls, chagun la sienne d 
sa pleine et entiėre discrėtion, avec un pouvoir infinement plus grand, et une 
autoritė plus libre et plus entiėre, sans nulle comparaison gue les gouverneurs 
de ces provinces n'en avaient jamais eue*. 


* „Jis negalėjo pakęsti aristokratijos pažeminimo ir negalėjo pritarti lygybei jos viduje. 


--- 


Pastaroji naujovė. kuri darė išimtį tik aukščiausiems pareigūnams ir sulygino paprastus 

Ši kritika ir opozicinio rūmų dvaro sluoksnio programa dar kartą gerai 
parodo problemą. kurią nagrinėja mūsų tyrimas. 

Atskleista, rūmų dvare egzistavo įtampa, visų pirma tarp tokių grupių ir 
asmenų, kuriuos iškėlė karalius, ir tokių, kurie iškilo dėl paveldėto titulo. Ka- 
ralius kontroliavo rūmų dvarą. išlaikydamas šios įtampos pusiausvyrą. Be to, 
buvo parodyta, kad viena iš karaliaus viešpatavimo formos. kuri faktiškai su- 
sidarė. egzistavimo sąlygų platesnėje jo viešpatavimo srityje taip pat buvo tam 
tikra specifinė įtampų pusiausvyra, karaliaus atstovams suteikusi galimybę įgy- 
ti nepaprastai didelę galią. Šią galimybę realizavo absoliučiosios monarchijos 
sistema. Tos įtampos ir jų pusiausvyros abiejose vietose — rūmų dvare ir pla- 
tesnėje karaliaus viešpatavimo srityje — buvo tos pačios figūracijos, t. y. Pran- 
cūzijos valstybės ir visuomenės kaip visumos struktūriniai bruožai, būdingi 
tam tikrai jos išsivystymo pakopai. 

Pasiremdamas augančia buržuazinių sluoksnių galia, karalius vis labiau 
atitolo nuo likusios aristokratijos, ir atvirkščiai: karalius padėjo buržua iškilti; 
Jis jiems atvėrė pačias įvairiausias ekonomines, tarnybines ir prestižo galimybes, 
o kartu laikė juos savo rankose. Buržuazija ir karaliai vieni kitus kėlė aukštyn, 


kilminguosius (nob/es) su aukštos kilmės žmonėmis (gentilhommes). o juos — su senjorais 
(seigneurs ), jam atrodė pati didžiausia neteisybė. o šis rangų skirtumų nebuvimas - artimiausia 
1r destruktyvi karinio monarchijos žlugimo priežastis. Jis prisiminė. kad ši aristokratija iš- 
gelbėjo monarchija nuo pačių didžiausių pavojų Pilypo de Valois. Karlo V. Karlo VII. Liudviko 
XII. Pranciškaus I. jo anūkų. Henriko IV laikais. Ją išgelbėjo aristokratija. kuri žinojo ir pripažino 
tų skirtumų nustatytas ribas ir kuri turėjo išteklių ir pasiryžimo žygiuoti valstybei į pagalbą ir 
atskirais būriais. ir ištisomis provincijomis. be jokios suirutės ir sąmyšio. nes niekas nebuvo 
palikęs savo luomo ir buvo pasirengęs paklusti aukštesniam už save. Jis matė. kad tokios paramos 
negalima buvo laukti iš šios tvarkos priešininkų: visi norėjo būti lygūs kitiems. todėl nebeliko 
tvarkos. mokėjimo įsakinėti ir paklusti. 

Kalbant apie aristokratijos išteklius. tai jį iki pat širdies gelmių skaudino aristokratijos 
nuskurdimas, tos priemonės, kuriomis ji buvo pažeminta ir tebelaikoma šioje padėtyje. Jį skau- 
dino tas drąsos ir narsos. dorybės ir jausmų nuosmukis. kurį lėmė skurdas ir kraujomaiša dėl 
nesibaigiančių mezaljansų, sudaromų dėl duonos kąsnio. Jis piktinosi, matydamas. kaip įžymi 
ir garsi Prancūzijos aristokratija tapo žmonėmis. kurie skiriasi nuo paprastų žmonių tik tuo, 
kad šie yra laisvi užsiimti bet kokiu darbu. prekyba. netgi karo tarnyba. o aristokratams teliko 
rinktis tarp pražūtingo, žlugdančio dykinėjimo. kuris niekam neduoda naudos ir kelia visuotinį 
nepasitenkinimą bei panieką. ir mirtinai pavojingos karo tarnybos. nuolatos patiriant valstybės 
sekretorių ir intendantų sekretorių įžeidimus. Net patys didžiausi iš aristokratų. kuriuos įgimtas 
prakilnumas iškelia į šio luomo viršūnę. palikdamas jo nariais. negali išvengti to paties likimo: 
arba gyventi be naudos. arba tarnauti kariuomenėje. kenčiant plunksnagraužių įžeidimus [...]. 

Šis princas negalėjo susitaikyti, kad niekas negali dalyvauti valdant nei visą valstybę. 
nei jos dalis. jeigu jis nerašė skundų ir prašymų. ir kad visos provincijos valdžia atsidūrė jaunų 
magistratų rankose, iš kurių kiekvienas savo provinciją gali valdyti visiškai pagal savo nuožiūrą. 
turėdamas nepalyginamai didesnę galią ir platesnę bei pilnesnę valdžią nei provincijų guberna- 
toriai ankstesniais laikais“ (pranc.). 

o likusi aristokratija tuo pat metu smuko. Tačiau kai buržuaziniai sluoksniai. 
kai aukštieji teismų ir administracijos pareigūnai, kuriuos Saint-Simonas vadina 
„plunksnagraužiais“ ir .„magistratais“, nueidavo toliau. negu patikdavo karaliui. 
jis juos taip pat nenumaldomai pastatydavo į savo vietą kaip ir aristokratus. 

Reikalas tas, kad karaliai galėjo leisti aristokratijai nusmukti tik iki tam 
tikro lygio. Praradę aristokratiją, jie būtų praradę galimybę išsaugoti savo pačių 
egzistavimą ir jo prasmę. Kylantiems buržuazijos sluoksniams karalius buvo 
reikalingas būtent dėl to, kad jie kovojo prieš aristokratiją ir mėgino ją išstumti. 
Taip buržuazinės grupės iš aristokratijos šiame socialiniame lauke žingsnis po 
žingsnio atėmė daugelį jos ankstesnių socialinių funkcijų. Buržuazinių sluoks- 
nių atstovai perėmė iš aristokratijos administracijos, jurisdikcijos ir iš dalies 
net karines funkcijas. Net svarbiausia gubernatorių funkcijų dalis buvo buržua 
rankose. 


26. Tačiau nors aristokratija, viena vertus, prarado kai kurias tradicines 
funkcijas, kita vertus, ji įgijo vieną naują funkciją. Tiksliau sakant, pirmame 
plane atsidūrė dar viena jos funkcija — ta, kurią ji atliko karaliui. 

Ancien rėgime aristokratiją įprasta vadinti sluoksniu „be funkcijų“. Tai 
turi tam tikrą pagrindą tuo atveju, jeigu turime omenyje funkcijų apytakos ra- 
tą, kuriame kiekvienas tam tikro socialinio lauko sluoksnis arba grupė tiesio- 
giai ar netiesiogiai patenkina visų kitų grupių poreikius, t. y. funkcijų apyta- 
kos ratą, kurį kartais galima aptikti profesinėse buržuazinėse nacijose. Ancien 
rėgime aristokratija neturėjo funkcijos „„nacijai“. 

Tačiau ancien rėgime funkcijų apytakos ratas, jo tarpusavio priklau- 
somybių mechanizmas dėl to režimo galios struktūros daugeliu atžvilgių skyrė- 
si nuo to, kurį aptinkame profesinės buržuazinės „nacijos“ atveju. Neįmanoma 
įsivaizduoti, kad Prancūzijos aristokratija būtų galėjusi išlikti be socialinės 
funkcijos. Iš tikrųjų ji neatliko jokios funkcijos „„nacijai“. Tačiau vargu ar įta- 
kingiausių šios visuomenės funkcionierių, karalių ir jų atstovų sąmonėje „„na- 
cija“ arba „valstybė“ egzistavo kaip savaiminis tikslas. Aukščiau jau aptarėme 
Liudviko XIV požiūrį, kad karalius yra viso šio socialinio lauko viršūnė kaip jo 
tikrasis savaiminis tikslas, ir kad visus kitus karaliaus viešpatavimo elementus 
jis suvokė tik kaip priemones siekti šio tikslo, karaliaus išaukštinimo ir išlai- 
kymo. Tokiame kontekste ir tokia prasme galima suprasti teiginį, kad nors ši 
aristokratija tikriausiai neturėjo jokios funkcijos „nacijai“, ji atliko tam tikrą 
funkciją karaliui. Kaip atsvaros prieš aristokratiją jam reikėjo stiprių buržuazi- 
nių sluoksnių. Kita vertus, karaliaus viešpatavimo prielaida buvo aristokratijos 
kaip atsvaros prieš buržuazinius sluoksnius egzistavimas. Kaip tik ši funkcija 
labiau paženklino rūmų dvaro aristokratiją. 

Nesunku suprasti. kad ši palyginti savarankiškos aristokratijos transfor- 
macija į rūmų dvaro aristokratiją pakeitė visą jos rangų tvarkos prasmę ir struk- 
tūrą. Ką tik pacituotos Saint-Simono mintys parodo. kaip smarkiai aristokratija 
dar ir Liudviko XIV laikais priešinosi pertvarkai,. senovinės arba mažų ma- 
žiausiai tradicinės aristokratinės santvarkos sugriovimui ir jos prievartiniam 
pakeitimui nauja, atitinkančia karaliaus poreikius. Tos mintys liudija, kokios 
gyvos dar ir tais laikais buvo jos svajonės apie senosios nepriklausomos aris- 
tokratijos padėties atkūrimą. Aristokratija savo padėties ir nesuvokė, ir negalė- 
jo suvokti. Ji buvo visiškai priklausoma nuo karaliaus. Ir lygiai taip pat, kaip 
savo platesnėje viešpatavimo sferoje karalius rūpinosi, kad buržuazija ir aris- 
tokratija viena kitą atsvertų, taip ir dvaro rūmuose jo politika buvo nukreipta į 
tai, kad buržua, 0 jeigu ne buržua, tai tie, kurie neseniai iškilo (taip pat ir pa- 
čioje aristokratijoje) ir kurie už viską buvo dėkingi jam. 0 ne paveldėtam rangui, 
atsvertų konservatyvios aristokratijos spaudimą. 

Kaip tik dėl šios politikos skundžiasi Saint-Simonas, būtent tai yra si- 
tuacija, kai ypač išsivysto žmonių bruožai, čia pavadinti „rūmų dvaro žmonių“ 
charakteriais. 


27. Anksčiau buvo iškeltas klausimas, kokia socialinė konsteliacija per 
kelias kartas reprodukuodavo rūmų dvarą kaip socialinę instituciją — tokią, 
kokią ją stebėjome. Atsakyti galima taip: aristokratijai reikėjo karaliaus, nes 
tik gyvenimas prie jo rūmų šiame socialiniame lauke jai atvėrė tokius ekono- 
minius ir prestižo šansus, kurie ją įgalino gyventi aristokratijos gyvenimą. 

Karaliui aristokratijos reikėjo dėl daugelio priklausomybių, kurios viena 
po kitos buvo aptartos tyrime. Pavyzdžiui. jam reikėjo jos dėl tradicinės prik- 
lausomybės, išaugusios iš leno senjoro ir vasalo santykio; ji jam buvo reikalinga 
bendrauti rate tokios draugijos, kuriai jis priklausė pats ir kurios etosą priėmė; 
dėl poreikio įgyti distanciją nuo liaudies, naudojantis sluoksnio, kuris rangu ir 
prestižu pranoko visus kitus, t. y. aristokratijos, patarnavimais. Tačiau jeigu į 
visa tai neatsižvelgsime, tai aristokratija buvo jam reikalinga kaip nepakeičiamas 
svarstis jo valdomų sluoksnių įtampų pusiausvyrai išlaikyti. 

Klaidinga laikyti karalių ik aristokratijos engėju; klaidinga manyti, kad 
jis buvo tik jos gynėjas. Jis buvo ir jos engėjas, ir gynėjas. Klaidinga pabrėžti 
vien aristokratijos priklausomybę nuo karaliaus. Karalius tam tikru mastu taip 
pat tik priklausė nuo aristokratijos — juk kiekvienas vienvaldis valdovas prik- 
lauso nuo valdomų ir ypač nuo viršutinių valdomųjų grupių. Tačiau nors kara- 
liui dideliems savo socialinės padėties galios šansams išlaikyti bei apsaugoti 
ir reikėjo aristokratijos kaip atskiro luomo, nutolusio nuo kitų luomų. vis dėlto 
kiekvieno pavienio aristokrato priklausomybė nuo karaliaus buvo daug dides- 

nė už karaliaus priklausomybę nuo kiekvieno atskiro kilmingojo. Jeigu karaliui 
nepatiko kuris nors aristokratas. visada egzistavo kilmingųjų .„rezervinė armija“, 
iš kurios karalius savo nuožiūra galėjo pasirinkti jam pamainą. Jeigu nemine- 
sime ministrų ir kitų valdininkų. kilusių iš buržuazijos ir nobilituotos biurok- 
ratijos, kurie nors ir priklausė rūmų dvarui. tačiau rūmų dvaro aristokratinėje 
visuomenėje dažniausiai būdavo tik (kartais tikrai galingos) marginalinės fi- 
gūros, tai kaip tik ši tarpusavio priklausomybių pusiausvyra, kaip tik šis pri- 
klausomybės svorių pasiskirstymas jo specifinį pobūdį suteikė tam institutui, 
kurį mes vadiname „rūmų dvaru“. Tokioje įtampų pusiausvyroje šios grupės ir 
figūros tvirtai palaikė viena kitą — taip. kaip patekę į „klinčą“ boksininkai. Nė 
vienas nedrįso keisti savo padėties, nes bijojo, kad priešininkas gali jam pa- 
kenkti; ir nebuvo jokio šalia stovinčio ringo teisėjo, kuris būtų galėjęs juos 
išskirti. Visos šios abipusės priklausomybės buvo taip subalansuotos ir tokios 
ambivalentiškos, kad abipusis priešiškumas ir abipusė priklausomybė daugiau 
ar mažiau atsvėrė viena kitą. 


28. Anksčiau matėme, kaip vėlyvaisiais šio režimo laikais net aukščiau- 
sio statuso asmenys — karalius ir karalienė, karališkosios šeimos nariai kartu 
su savo rūmų damomis ir rūmų kavalieriais — tapo tokiais savo pačių ceremo- 
nialo ir savo etiketo belaisviais, kad paisė jų reikalavimų netgi tada, kai tai 
buvo jiems našta: kaip tik dėl to, kad kiekvienas gestas, kiekvienas Žingsnis 
buvo tam tikrų šeimų privilegija prieš kitas. Dėl to, kad bet koks pavienės pri- 
vilegijos pakeitimas kitų naudai kėlė kitų privilegijuotų šeimų ir grupių nepa- 
sitenkinimą, o dažniausiai ir aktyvų pasipriešinimą. Jos bijojo, kad pasikėsinus 
į vieną atskirą privilegiją, galų gale gali būti pasikėsinta ir į kitas, taip pat į jų 
pačių privilegijas. Tai, ką čia galėjome stebėti kaip rūmų dvaro sluoksnių etiketo 
ir ceremonialo pavyzdį, turi ancien rėgime privilegijuotų elitų santykių simbo- 
lio reikšmę. Ir monopolinė pirmenybės teisė užimti tam tikras pareigas, ir teisės 
į kitus pajamų šaltinius, ir rango bei prestižo privilegijos — visos šios daugerio- 
pos gradacijos privilegijos buvo savotiška nuosavybė, kurią kiekviena šeima 
nepaprastai budriai saugojo ir siekė apginti nuo visų pavojų. kuriuos labai dažnai 
kėlė kitų šeimų privilegijų pagausėjimas. Tokios buvo ne vien karaliaus šeimos 
ir jos rūmų dvariškių privilegijos, tačiau ir tos, kurias turėjo špagos aristokratija, 
valdininkų aristokratija arba mokesčių atpirkėjai ir finansininkai. Nors jas siejo 
daug tarpusavio ryšių, jos išliko kaip ypatingos grupės su atskiromis privile- 
gijomis. Liudvikui XIV dar pakako galios tam tikrose ribose didinti bei mažinti 
privilegijas ir taip vairuoti šį daugiapolį mechanizmą priklausomai nuo karaliaus 
pozicijos reikmių. Liudvikas XVI kartu su plačiai išsišakojusia karališkosios 
šeimos dinastija jau buvo šios tarpusavio priklausomybių ir įtampų mašinos 

belaisvis. Ne jis ją vairavo, tačiau tam tikru mastu ji vairavo jį patį. Kaip pamėk- 
liškas perpetuum mobile ji vertė visus. kurie jai priklausė. nepaliaujamoje kon- 
kurencinėje tarpusavio kovoje ginti savo pačios egzistencijos privilegijuotą 
pagrindą ir kiek tik galima išlikti toje pačioje vietoje. Šitas susipynimas. šitas 
socialinis „„klinčas“, kiekvieną grupę laikęs nuolatinėje baimėje, kad galios pu- 
siausvyra pasikeis jos nenaudai, vertė trypti toje pačioje vietoje. sužlugdė visus 
bent kiek radikalesnius bandymus reformuoti viešpatavimo sistemą iš vidaus. 
kuriuos bandė įgyvendinti veikėjai. kilę iš pačių privilegijuotų elitų gretų. Ži- 
noma, reformų mėginimų netrūko. o idėjų. siūlančių įgyvendinti vienokias ar 
kitokias reformas. buvo tiesiog perteklius. Tačiau šios idėjos tik retai būdavo 
pagrįstos realistiška šios privilegijuotųjų figūracijos analize. 

Reformų būtinumas darėsi juo akivaizdesnis, juo labiau stiprėjo nepri- 
vilegijuotų grupių spaudimas. nukreiptas prieš privilegijuotąsias. Tačiau no- 
rėdami teisingai suprasti situaciją, turime nepamiršti. koks didelis socialinis 
atstumas tokioje socialinėje figūracijoje. kokia buvo ancien rėgime, skyrė pri- 
vilegijuotas elito grupes ir tuos, ką jie patys vadino „liaudimi“ — neprivile- 
gijuotųjų masę. Šis atstumas egzistavo nepaisant fizinio artumo, pavyzdžiui, 
savo pačių tarnams. Didžioji privilegijuotųjų masė dar gyveno palyginti užda- 
rame pasaulyje — juo hermetiškiau uždarytame. juo aukštesnis buvo jų rangas. 
Daugumai šių Žmonių vis dar svetimas buvo vaizdinys, kad galima vystyti sa- 
vo šalį. kelti savo tautos gyvenimo lygį. Jis vargu ar atitiko jų vertybines nuos- 
tatas. Jų pačių privilegijuotos socialinės egzistencijos išsaugojimas jiems dar 
buvo savaiminė vertybė. Kaip ėjosi daugumai gyventojų, buvo pernelyg toli 
už jų akiračio ribų. Daugumos privilegijuotųjų tai nedomino. Tad jie vargu ar 
nutuokė. kas ten kaupėsi. Buvo neįmanoma įveikti pačių viršutinių sluoksnių 
tarpusavio santykių, tad jį galų gale sutrupino srautas, prasiveržęs iš apačios. 

Šis ancien rėgime privilegijuotų elitų įšalimas .„klinče“. įtampų pusiaus- 
vyroje, kurios, nepaisant visų socialinių blogybių, niekas neįstengė taikiu bū- 
du įveikti, tikrai buvo viena iš priežasčių. kodėl revoliucinis sąjūdis galų gale 
nušlavė teisinį ir institucinį senosios viešpatavimo sistemos karkasą, kol galų 
gale po daugelio svyravimų nusistovėjo kita valdžios sistema su kitokiu galios 
pasiskirstymu ir kitomis įtampų pusiausvyromis. Anksčiau jau užsiminėme 
(nors problema reikalauja kur kas išsamesnės analizės), kad požiūris į buržuaziją 
kaip revoliucinį. kylantį sluoksnį ir į aristokratiją kaip į revoliucijoje nugalėtą 
sluoksnį pernelyg supaprastina faktinę dalykų padėtį. Revoliucijos nušluotiems 
privilegijuotiesiems priklausė taip pat ir privilegijuoti buržuaziniai ar buržua- 
zinės kilmės sluoksniai. Tikriausiai geriau padarytume, griežčiau atskyrę luo- 
minę buržuaziją, kurios viršūnė buvo valdininkų aristokratija, nuo kylančios 
profesinės buržuazijos. 


201 


VII. Prancūzijos rūmų dvaro visuomenės tapsmas ir kaita 


29. Vienas centrinių, o galbūt ir pars svarbiausias sociologijos klausi- 
mas — kaip ir kodėl Žmonės susiję tarpusavyje ir taip vieni su kitais sudaro 
specifines dinamiškas figūracijas. Atsakymą į šį klausimą galime rasti tik nustatę 
Žmonių tarpusavio priklausomybes. Sistemingam tarpusavio priklausomybių 
tyrimui šiuo metu vis dar labai stinga modelių. Nėra ne tik į detales besigilinan- 
čių empirinių modelių. pasigendame taip pat į šį uždavinį orientuoto sistemin- 
go tradicinio mąstymo instrumentų. tradicinių sąvokų ir kategorijų patikrinimo. 
Vis dar trūksta ir supratimo, kad daugelis šių tradicinių mąstymo instrumentų 
buvo išplėtoti tam tikrų visiškai apibrėžtų dalykinių sričių tyrimui — visų pir- 
ma tai sričiai, kuri vadinasi „gamta“ — tirti. dėl to nebūtinai tinka kitų daly- 
kinių sričių tyrimui. Pavyzdžiui, tirti tai sričiai, kuri „visuomenės“ pavadinimu 
pagrįstai arba nepagrįstai yra skiriama nuo „gamtos“. 

Kadangi šios problemos ne visada aiškiai įsisąmoninamos, mąstymas 
apie socialinius klausimus gana dažnai pakliūva į painiavą. Sociologinėms prob- 
lemoms nagrinėti akivaizdžiai netinka daug mąstymo kategorijų ir sąvokų, 
išaugusių iš gamtotyros raidos ir. be to, dar smarkiai atskiestų populiarioje 
vartosenoje. Geras pavyzdys yra klasikinė linijinio priežastingumo sąvoka. 
Todėl sociologai gana dažnai leidžia išrasti daugiau ar mažiau arbitralias są- 
vokas, empiriškai kruopštaus tyrimo darbu nepatikrindami. ar jos iš viso ir kiek 
iš tikrųjų tinka kaip socialinių reiškinių mokslinio tyrimo įrankiai. 

Kaip matėme, čia mėginome empirinio darbo rėmuose patikrinti teorinę 
ginkluotę, kuri buvo sukurta, atliekant kruopštų sociologinį tyrimą. Kartu nu- 
tolstame nuo daug kur dar dominuojančių nominalistinių sociologijos teorijų. 
Nepaisant jų atstovų deklaracijų, kad jie tiria Žmonių visuomenes, jie galų 
gale realiai ir iš tikrųjų egzistuojančiais laiko tik pavienius. vienas nuo kito 
atsiskyrusius individus. Todėl viskas, ką jie turi pasakyti apie visuomenes, 
galų gale pasirodo tik atskirų individų abstrakcijos, o kartu ir gana dažnai taip 
pat sistemos arba metafizinės esybės, kurios yra nepriklausomos nuo atskirų 
individų. 

Skirtingai nuo tokių nominalistinių sociologijos krypčių. tyrinėdami so- 
cialinius darinius kaip vienas nuo kito priklausomų individų figūracijas, Žen- 
giame keliu, vedančiu realistinės sociologijos link. Konkrečiais tyrimais gali- 
ma pastebėti ir įrodyti faktą, kad žmonės nėra pavieniai, visiškai vienas nuo kito 
atsiskyrę, bet vienas nuo kito priklausomi ir susiję individai. tarpusavyje suda- 
rantys pačių įvairiausių rūšių figūracijas. Be to, kaip matėme, konkretus tyrimas 
įgalina gana patikimai nustatyti, kaip atsirado ir vystėsi specifinės konfigū- 
racijos, nors. žinoma, tai tėra tik vienas žingsnis minėtu keliu. Šiuo atveju tai 
buvo karaliaus dvaras ir rūmų dvaro visuomenė. Galima nustatyti sąlygas. kai 
žmonės vienas nuo kito priklausė ir buvo susiję tarpusavyje šiuo specifiniu 

būdu, taip pat būdą. kuriuo šie saitai savo ruožtu keitėsi dėl iš dalies egzoge- 
niškų, iš dalies endogeniškų visos figūracijos pokyčių. 

Čia nušvietėme tik kai kuriuos aspektus tų tarpusavio priklausomybių 
pokyčių. kurie XVI ir XVII a. Prancūzijoje galų gale baigėsi nestabilios įtam- 
pų tarp karaliaus ir likusios aristokratijos pusiausvyros poslinkiu karaliaus 
naudai bei absoliučia Prancūzijos karaliaus galios persvara jo viešpatavimo 
lauke. Be to, nušvietėme pusiausvyros poslinkius tik tam tikrų elitų santykių 
sferoje. Todėl daugelis rezginių plačiame Prancūzijos visuomenės raidos lauke 
šiuo laikotarpiu dar lieka galiniame plane arba tamsoje. 

Tačiau kaip ribotas modelis rūmų dvaro visuomenė gerai tinka tyrimu 
išmėginti, o kartu ir paaiškinti reikšmę daugelio sąvokų, kurios mūsų laikais 
iš pradžių gali pasirodyti neįprastos. Tai „figūracija“, „tarpusavio priklausomy- 
bė“, „įtampų pusiausvyra“, „visuomenės raida“ arba „figūracijos raida“ ir kai 
kurios kitos. 


30. Kai kurie sociologai gali klausti, ar verta tiek gilintis į hercogų, princų 
ir karalių galios ir tarpusavio priklausomybių detales, nes šio tipo socialinės 
padėtys seniai prarado savo vertę ir tapo periferiniais reiškiniais labiau 1š- 
vystytose visuomenėse. Tačiau tas, kuris taip klausia, parodo, kad nesupranta, 
kas yra sociologijos uždavinys. Galų gale tas uždavinys yra toks: visų jungi- 
nių Žmones įgalinti geriau suprasti save ir kitus. Kai tiriame, kaip tarpusavyje 
susiję ir vienas nuo kito priklauso žmonės, esantys kitoje socialinės raidos pa- 
kopoje, kodėl žmonių tarpusavio priklausomybių mechanizmas šioje fazėje 
įgyja kaip tik šį specifinį pavidalą, tai ne vien geriau suprantame tą figūracijos 
raidą, kuri baigiasi mūsų pačių priklausomybių rezginiu. Tarp žmonių, vienų 
su kitais susijusių figūracijomis, kurios mums iš pradžių atrodo visiškai sve- 
timos, ir mums iš pradžių atrodančių visiškai svetimais ir nesuprantamais in- 
dividais, aptinkame lemiamas padėtis, kurios mus įgalina atsistoti į jų vietą. Į 
vietą žmonių, kurie vienas su kitu gyvena visiškai kitokiu būdu; žmonių, kurie 
priklauso kitokioms visuomenėms ir dėl to patys yra kitokie. Kitais žodžiais 
tariant, atskleisdami tas priklausomybes, į kurias Žmonės yra įtraukti, atliekame 
pamatinį žmogaus identifikavimosi su kitu žmogumi aktą, be kurio kiekvienam 
žmogui bendraujant su kitu žmogumi - taip pat tyrinėtojui su tyrimo objektu ir 
gyviesiems bendraujant su mirusiaisiais - skamba barbarystės., ankstyvųjų žmo- 
gaus vystymosi laikų nata, kai kitų visuomenių žmonės dažnai būdavo suvo- 
kiami tik kaip keisti svetimieji, o dažnai — ir net ne kaip žmonės. Taip įgyjame 
galimybę pranokti tą socialinių reiškinių lygmenį, kai jie atrodo tiesiog kaip 
skirtingų visuomenių ar kultūrų virtinė. Šis lygmuo duoda dingstį manyti, kad 
sociologinis skirtingų visuomenių tyrimas turi remtis reliatyvistiniu požiūriu. 

Tada galime pasiekti tą lygmenį. kai kitų visuomenių ir jas sudarančių žmonių 
kitoniškumas praranda keistumo ir svetimumo prieskonį. Pasiekiame tą lyg- 
menį, kai kitų visuomenių žmones galime pažinti kaip žmones - tokius kaip ir 
mes patys. Kitaip sakant. dažniausiai deskriptyvus sociologinio ir istorinio ty- 
rimo metodas neleidžia peržengti linijos, šiapus kurios tuos žmones. kuriuos 
mėginame pažinti, suvokiame tik kaip žmones trečiajame asmenyje - kaip „jis“ 
arba „ji“. Tik jeigu tyrinėtojas eina toliau — tol. kol jis pasiekia tą tašką, iš ku- 
ro jis gali tiriamuosius suvokti kaip žmones. kurie yra tokie patys, kaip ir jis 
pats — tik tada jis gali priartėti prie realistiško supratimo. Tai lygmuo, kai jam 
atsiveria pačių tiriamųjų patirtis, jų Aš 1r Mes perspektyva. 

Tarpusavio priklausomybių analizė yra priemonė pasiekti šį lygmenį. 
Taip, dalies tarpusavio priklausomybių rezginio, į kurį Liudviko XIV laikais 
buvo įregzta karaliaus pozicija. atskleidimas parodo karalių iš ,„Jis-perspek- 
tyvos“. Tačiau kartu jis atveria kelią tikrai tiksliai rekonstruoti jo paties patirtį. 
Be tarpusavio priklausomybių mechanizmo, kurio dalis jis buvo, rekonstruk- 
cijos neįmanoma atsistoti į jo vietą ir suprasti. su kokiomis alternatyvomis jis 
iš tikrųjų susidūrė viešpataudamas ir kaip jis jas suvokė pagal savo išsivystymo 
lygį 1r padėtį. Galime susidaryti patenkinamą jo asmenybės vaizdą tik tuo atveju, 
jeigu jo paties elgesį ir ypač jo sprendimus matome pagal sąryšį su šiomis al- 
ternatyvomis, su jo paties patirties ir sprendimų erdve šio tarpusavio priklau- 
somybių mechanizmo viduje. Tik tada galime pamatyti Liudviką XIV kaip žmo- 
gų, bandžiusį išspręsti tam tikras specifines problemas - tokį, kaip aš ir tu. Tik 
jeigu suprantame, kaip jis ėmėsi spręsti —- arba vengė spręsti — jam iškilusias 
problemas, galime spręsti, ko jis buvo vertas ir ar jis buvo didis. Taip pat ir 
Žmogaus vertė matuojama ne tuo, kas jis atrodo esąs, kai mes žiūrime į jį kaip 
į pavienį Žmogų, nepriklausomai nuo jo ryšių su kitais žmonėmis. Tą vertę ga- 
lima nustatyti tik tada, kai mes jį matome kaip žmogų tarp žmonių, sprendžian- 
tį problemas, kurias jam kelia bendras gyvenimas su kitais. Todėl kai kartais 
sakoma, kad nors Liudvikas XIV buvo nežymus kaip žmogus. bet pasižymėjo 
kaip karalius, tai galima suprasti, nors tas pasakymas yra visiškai klaidingas. 
Taip tikriausiai bandoma tik pasakyti, kad nors jis optimaliai išnaudojo savo 
kaip karaliaus karjeros suteiktas galimybes. tačiau tikriausiai nebūtų taip pat 
gerai išlaikęs išmėginimų kitokioje socialinėje karjeroje: kaip filosofas, istori- 
kas, intelektualas arba tiesiog be jokios karjeros - kaip „Žmogus savyje ir sau“. 
Neįmanoma nustatyti žmogaus vertės. kol abstrahuojamės nuo jo karjeros. 
susietos tarpusavio priklausomybės ryšiais su kitais. nuo jo padėties, nuo jo 
funkcijos kitiems. 

Mūsų dienomis taip daroma vis dar gana dažnai. Egzistuoja tendencija 
vertinti net Žmones, gyvenančius kitais periodais ir kitose visuomenėse. remian- 

tis savajam laikui svarbiais vertinimais. Taip vertinant žmones, iš gausybės 
faktų kaip reikšmingi šiam Žmonių vertinimui atrenkami visų pirma tie faktai. 
kurie parodo jų vertę šio tipo savųjų vertinimų šviesoje. Taip tyrinėtojas užtveria 
sau kelią prieiti prie ryšių tarp tų žmonių, kuriuos jis stengiasi suprasti. Kaip 
pavieniai atskiri asmenys jie išplėšiami iš ryšių, kuriais jie faktiškai susiję su 
kitais, ir yra heteronomiškai įjungiami į ryšius, kuriems iš tikrųjų nepriklau- 
so: jų vaizdą lemia paties tyrinėtojo gyvenamojo laiko vertinimai. Tačiau kaip 
žmones mes galime juos suprasti tik tokiu atveju. jeigu paliekame santykinę 
autonomiją ryšiams, figūracijoms. kurias jie patys savo laiku sudaro su kitais 
žmonėmis, o kaip jų aspektui — ir jų pačių vertinimams. 

Figūracijų analizė yra tiesiog metodas, skirtas užtikrinti žmonėms, kurie 
yra tiriami. didesnę distanciją ir autonomiją nuo (dažnai laikinų ir trumpalaikių) 
vertinimų, kylančių iš tų didžiųjų susiskirstymų į partijas. į kuriuos įtraukti 
tyrinėtojai, atliekantys tyrimus tam tikru metu. Tik rūpestis dėl didesnės tiria- 
mųjų autonomijos, tapęs svarbiausiu vertinimo masteliu. nukreipiančiu tyrinė- 
tojo akį ir ranką, suteikia šansą, kad žmonių tyrime bus kontroliuojamos he- 
teronomiškų pačių tyrinėtojų idealų įtakos. Kai stengiantis tirti autonominiai 
vertinimai vis didesniu mastu užima heteronomiškų vertinimų vietą. galima ti- 
kėtis. jog tyrinėtojas glaudžiau susilies su faktiniais ryšiais. su faktiniu tiriamų 
žmonių tarpusavio priklausomybių mechanizmu bei išplėtos tokius šių ryšių 
modelius. kurie nesužlunga, vos tik pasikeičia jo laiko idealai bei susiskirsty- 
mai į partijas. Modelius. prie kurių toliau galės dirbti kitos kartos ir kurie taip 
Žmonių tyrimui užtikrins didesnį tęstinumą tarp tyrinėtojų kartų. 

Kaip minėta, rūmų dvaro visuomenės paveikslas, pateiktas šiame tyrime, 
yra nedidelio masto modelis. Matėme. kad žmonės, sudarę šią visuomenę, dau- 
geliu atžvilgiu buvo susiję tarpusavyje kitaip — sudarė kitokią figūraciją — pa- 
lyginti su industrinių visuomenių žmonėmis. Tad palyginti su šių visuomenių 
žmonėmis, jie daugeliu atžvilgių kitaip vystėsi ir elgėsi. Matėme, kad šis kitų 
žmonių „kitoniškumas“ figūracijų analizėje nėra nei traktuojamas reliatyvis- 
tiškai — kaip svetimas ir keistuoliškas, nei absoliutistiškai redukuojamas į tai, 
kas „amžina. bendražmogiška“. Kaip pasirodė. tarpusavio priklausomybių 
analizė leidžia kitų visuomenių žmonėms palikti jų unikalumą. nepakartoja- 
mumą ir skirtingumą, ir vis dėlto tuo pat metu pažinti juos kaip žmones, į ku- 
rių padėtį ir patirtį galima persikelti. Kaip žmones, kurie yra tokie patys kaip ir 
mes; kaip žmones. su kuriais esame susiję galutiniu žmogiškuoju tapatumu. 

Tai galioja ne vien karaliui. kurio pati socialinė padėtis pernelyg leng- 
vai skatina vaizdinius apie visiškai nepriklausomą, autarkišką individualybę. 
Tai galioja ir aristokratijos atstovams, jeigu mes negailime pastangų išskirti 
Juos iš daugybės aristokratų kaip asmenis su individualiais profiliais. Tai galioja 

hercogui de Montmorency. Jo mirties aplinkybės. kurias panaudojome kaip 
iliustraciją, vienu blyksniu nušviečia tam tikrus jo asmenybės bruožus. Jos taip 
pat parodo, kaip ta ašis, aplink kurią svyravo atkaklių kovų dėl galios švytuok- 
lė, grumiantis aristokratijos ir karaliaus atstovams, pasislinko karaliaus nau- 
dai. Taip galėsime geriau suprasti hercogo de Saint-Simono arba hercogo de 
La Rochefoucauld asmenis, kai tik įsisąmoninsime, kad toje erdvėje, kuri liko 
laisva rūmų dvaro aristokratijai Liudviko XIV laikais, jie judėjo priešingų po- 
lių link. Idėja. kad sociologiniai tyrimai niveliuoja pavienio atskiro žmogaus 
paveikslą, turi tam tikrą pagrindą, kol mes tirdami naudojame sociologines 
teorijas ir metodus, kurie socialinius reiškinius traktuoja ne kaip individų 
figūracijas, bet kaip už ir anapus individų egzistuojančius reiškinius. Tačiau 
vieno atskiro asmens individualybės supratimas pasidaro tikslesnis ir gilesnis, 
kai jį suvokiame kaip žmogų figūracijose, kurias jis sudaro su kitais žmonėmis. 


VIII. ARISTOKRATINĖS ROMANTIKOS 
GENEZĖ VYKSTANT ARISTOKRATIJOS 
KONCENTRACIJAI RUMŲ DVARE 


1. Pereinamosios fazės metu. kai dalis riteriškosios aristokratijos, maišydamasi 
su kylančiais buržuaziniais elementais. virto rūmų dvaro aristokratija, anks- 
tyvojoje aristokratijos sutelkimo rūmų dvare fazėje galima stebėti kai kuriuos 
reiškinius. kurie kartais laikomi būdingais tiktai moderniesiems industrializa- 
cijos ir industrinės urbanizacijos procesams. Jiems vykstant, savo reikšmę pra- 
randa smulkioji amatų gamyba. Išauga fabrikinės gamybos, kuri laiko daugybę 
žmonių nuolatinėje tarpusavio priklausomybėje, svarba. Valstiečių 1r žemės 
ūkio darbininkų sūnūs migruoja į miestus. Kai kurių sluoksnių atmintis amati- 
ninko ir valstiečio gyvenimo būdą tam tikrą laiką idealizuoja, paverčia geres- 
nės praeities arba laisvo natūralaus gyvenimo simboliais ir tų suvaržymų, kurių 
šaltinis yra miestai ir pramonės židiniai. antipodais. 

Tokios nuotaikos pasireiškia taip pat vykstant aristokratijos koncentraci- 
jai rūmų dvare bei vėliau, rūmų dvaro visuomenėje. Jeigu bandome susidaryti 
Liudviko XIV laikų rūmų dvaro aristokratijos vaizdą, turime atsiminti. kad jos 
struktūra, organizacija. gyvenimo būdas yra produktas proceso. kuriam vykstant 
dalis senosios ikirūminės aristokratijos susidūrė su tokia alternatyva: arba pa- 
tekti į rūmų dvaro gyvenimo varžtus ir pinkles. arba toliau kukliai, o dažnai ir 
tiesiog vargingai gyventi savo žemėse ir, be to, kęsti rūmų dvaro aristokratijos, 
kuri juos laikė kaimo bajorais ir provincialais, panieką. 

Tačiau šių didžiųjų permainų sūkurio įtraukti žmonės nematė, nesuvo- 
kė, kad jų likimą lemia ilgalaikis socialinis procesas. Jiems buvo svetima idėja, 
jog vyksta figūracijos kaita. kurios galia pranoksta kiekvieno atskiro veikėjo 
galią — net karaliaus arba pačių galingiausių šalies elitų galią. Ir mūsų dieno- 
mis dar gana dažnai kalbama apie „absoliutizmo amžių“, tarytum didėjančią 
centrinių valdovų galią kiekvienoje šalyje galima būtų paaiškinti visų pirma 
tam tikrų pavienių karalių arba kunigaikščių žygdarbiais. Klausimas apie pri- 
gimtį tos visos visuomenės transformacijos, kuri anksčiau ar vėliau daugumoje 
kontinentinės Europos šalių centriniams valdovams suteikė ypač didelius ga- 
lios šansus (jeigu jis iš viso keliamas aiškiai ir tiksliai), geriausiu atveju lieka 
antrame plane kaip mažiau reikšminga problema, palyginti su klausimais apie 
atskirų gerai žinomų didžiųjų Žmonių nuopelnus. Nenuostabu. jog ir kilmingieji, 

kurių interesus koncentracija rūmų dvare palietė iš esmės. laipsnišką įtampų 
pusiausvyros ašies Ir visų tarpusavio priklausomybių valstybėje poslinkį savo 
nenaudai suvokė kaip tam tikrų žmonių ir grupių planų ir veiksmų padarinį. 
Kai mėginame įsivaizduoti save jų vietoje. negalime daryti prielaidos. kad jie 
taip pat gerai suprato savo likimą. kaip tai galime už juos padaryti mes. 
Kitoje vietoje išsamiau aptarėme reikšmę, kurią aristokratijos koncent- 
racija rūmų dvare turi kaip žingsnis europiniame civilizacijos procese““. Ji yra 
vienas iš poslinkių procese, galintis reikšti laipsnišką nutolimą nuo tų vietų, 
kuriose tiesiogiai vyksta maisto produktų gamyba. nuo žemdirbystės ir gyvu- 
lininkystės vietovių. Mūsų dienomis šis procesas tikriausiai būtų kiek roman- 
tiškai pavadintas „šaknų praradimu“ arba „„susvetimėjimu“ žemei. Romanti- 
niai tonai skamba jau pačiai rūmų dvaro aristokratijai mėginant įprasminti savo 
patirtį. Pereinamuoju laikotarpiu kilmingieji, užaugę savo tėvų dvaruose, turėjo 
priprasti prie rūmų dvaro gyvenimo, kuris buvo daug rafinuotesnis, įvairialy- 
pis, sudėtingesnis, todėl reikalavo kur kas didesnės savikontrolės. Jau šiai rimų 
dvaro vyrų ir moterų kartai gyvenimas kaime. tėviškės landšaftas dažnai tapdavo 
melancholiško ilgesio objektu. Ir vėliau, kai aristokratijos koncentracija rūmų 
dvare jau buvo įvykęs faktas. kai rūmų dvaro aristokratai su neslepiama panieka 
iš aukšto žiūrėdavo į kaimo kilminguosius. laikydami juos laukiniais mužikais, 
išliko nostalgija gyvenimui kaime. Praeitis tapo svaja, sapno vizija. Gyvenimas 
kaime tapo prarastos nekaltybės, nevaržomo paprastumo ir natūralumo sim- 
boliu. Jis tapo antipodu gyvenimui mieste ir rūmų dvare su jo stipresniais varž- 
tais, sudėtingais priverstiniais hierarchijos santykiais ir stipresniais reikala- 
vimais pavienio žmogaus savikontrolei. Žinoma, XVII a. koncentracija rūmų 
dvare jau pažengė tiek toli. kad rūmų dvaro damos ir kavalieriai tikrai būtų 
patyrę diskomfortą, jeigu iš tikrųjų būtų buvę priversti sugrįžti prie palyginti 
grubaus, nerafinuoto, be patogumų gyvenimo kaime. kurį gyveno jų protėviai. 
Tačiau savo aukštuomenės pokalbiuose. savo knygose ir kitose pramogose jie 
įsivaizdavo sau ne tą kaimo gyvenimą. „natūralų gyvenimą“, koks jis buvo iš 
tikrųjų. Tas gyvenimas buvo idealizuojamas pagal jų socialines konvencijas, 
pavirsdamas, pavyzdžiui. piemenėlių ir piemenaičių gyvenimu, kuris su tikruoju 
sunkiu, o dažnai ir tikrai skurdžiu piemenų gyvenimu vargu ar turėjo ką nors 
bendro. Kaip ir ankstesnė madingų XVI a. riteriškų romanų banga, kuriai savo 
didžiąja satyra mėgino padaryti galą Cervantesas, tai buvo karių pavirtimo 
dvariškiais simptomas. Didžiojo Amadiso figūra ir visa miteriška romantika — 
„romano“ ir „romantikos“ sąvokos atsiskiria tik laipsniškai — parodo išdidžius 
Viduramžių kariauninkus, nušviestus vakaro žaros spindulių, kuriuos skleidžia 
laisvesnio ir autonomiškesnio riteriško gyvenimo ilgesys. Didėjant valstybių. 
kartu ir kariuomenių centralizacijai, tas gyvenimas žlunga. Taip pat ir pieme- 

nėlių romantika. kurią kaip epizodinį motyvą jau anticipuoja riterių romanai. 
išreiškia daugiau ar mažiau su rūmų dvaro gyvenimu apsipratusių kilmingųjų 
ir jų damų nostalgiją. Jie ilgisi gyvenimo kaime, kuris darosi toks gražus iš 
toli. Ši romantika nušviečia rūmų dvaro aristokratijos koncentracijos rūmų 
dvare Aš ir Mes perspektyvas. Ji atskleidžia jausmus kilmingųjų, dėl didėjan- 
čios valstybės integracijos įtrauktų į tarpusavio priklausomybių rezginį (arba 
jame vėliau gimusių), kuris buvo kur kas tankesnis ir reikalavo reguliaresnės 
savikontrolės. 


2. Tirdami tokias rūmų dvaro romantines tendencijas, susiduriame su 
fundamentalia problema, iškylančia nagrinėjant tas nuostatas ir išgyvenimo 
formas, kurioms prigijo „romantiškų“ pavadinimas. Egzistuoja daug romanti- 
nių sąjūdžių atmainų. Tačiau nėra bendros teorijos, paradigmiškai analizavusios 
tokių sąjūdžių struktūros ypatumus. Nėra tokios teorijos, kurią vėlesnės tyri- 
nėtojų kartos galėtų tikrinti ir (priklausomai nuo rezultato) išplėtotų, revizuotų. 
pagerintų arba visiškai pakeistų kita bendra teorija, geriau atitinkančia faktus. 
Kad ir kaip būtų, idėjų istorijoje tebedominuoja tradicija aprašinėti bendras 
tam tikrų grupių idėjas ir jų raidą, sistemingai netyrinėjant šių grupių, jų struk- 
tūros, padėties, jų patirties. Trumpai sakant. tai aprašinėjimas be sistemingo so- 
ciologinio tyrimo, lyg tos idėjos nepriklausomai nuo žmonių pleventų ore. Ši 
tradicija „romantiškumo“ sąvokai suteikia gana neapibrėžtos, miglotos ir gana 
dažnai arbitralios klasifikacinės sąvokos pobūdį. Tam tikrų žmonių grupių meno 
1r kitokie kultūros produktai diagnozuojami kaip „romantika“, tarytum ..roman- 
tines“ nuostatas įpūstų vėjas ir jos išnyktų, vėjo krypčiai pasikeitus. Jos apra- 
šomos kaip nuotaikos ir mąstymo būdai be jokios struktūros, tam tikrais laiko 
momentais be jokių priežasčių užvaldantys žmones. Pasitenkinama aprašymais, 
tarytum tokius pokyčius nei reikėtų, nei būtų galima paaiškinti. 

Raktą šiam reiškiniui paaiškinti duoda tai, kas aukščiau buvo pasakyta 
apie koncentraciją rūmų dvare, apie didėjančius suvaržymus, ypač susivaržy- 
mus (Se/bs:zwang)"““. kurie stiprėja. kai susidaro didesnės ir labiau integruotos 
valstybės, kai gilėja funkcijų pasiskirstymas ir 11gėja priklausomybės grandinės. 
Romantinės rūmų dvaro srovės lydi palyginti ankstyvus valstybės integraci- 
jos ir didėjančios urbanizacijos, kaip vieno pagrindinių tos integracijos aspektų. 
procesus. Žinoma, šioms srovėms būdingi tam tikri ypatumai, kuriais jos skiriasi 
nuo vėlesnių, labiau profesinių buržuazinių romantinių srovių. Tačiau netrūksta 
ir joms bendrų struktūros ypatybių. Tie bendrumai vienija jas kaip skirtingas 
apraiškas, priklausančias tam pačiam ilgalaikiui visuminės žmonių figūracijos 
restruktūrizacijos procesui, vykstančiam tam tikra kryptimi. o jo pakopose reiš- 
kiasi panašios arba pasikartojančios pagrindinės figūros. Viena šių pagrindinių 

pasikartojančių figūrų yra nuostata ir išgyvenimo tipas, kurį nurodo ..roman- 
tiško“ sąvoka. Rūmų dvaro romantinės srovės išreiškia šią nuostatą ir šį tipą 
ankstesnėje, o profesinės buržuazinės — vėlesnėje raidos pakopoje. Tačiau eg- 
zistuoja tam tikras tematikos perimamumas. Vienas akivaizdesnių pavyzdžių 
yra riteriškoji romantika. Tačiau tai, kas juos 1š tikrųjų sieja, yra vienoda pos- 
linkių kryptis ir struktūriniai panašumai tam tikrų sluoksnių socialinėse 
situacijose. Vienoda kryptis. bendra visuminės restruktūrizacijos tendencija — 
didėjančios vis didesnių ir vis labiau diferencijuotų Žmonių junginių tarpusa- 
vio priklausomybės tendencija - generuoja pasikartojančius šio tipo poslinkius 
ir situacijas. Išsivysto vis labiau centralizuotos ir vis nuosekliau funkciškai 
diferencijuotos valstybės ir vis didesni valdovų rūmų dvarai. Vėlesnėje pakopoje 
atsiranda didesni ir platesni vyriausybės ir administraciniai centrai, auga sostinės 
1r prekybos miestai, didėja monetarizacija. vyksta komercializacija ir industria- 
lizacija. Visa tai yra tik skirtingi tos pačios visuminės transformacijos aspektai. 

Tačiau svarbiausia šios ilgalaikės bendro žmogiško gyvenimo transfor- 
macijos tendencijos struktūrinė ypatybė, kurią išryškina karių virtimo rūmų 
dvariškiais proceso tyrimas, dar gana dažnai lieka nekonceptualizuota. Tai 
kilimo ir smukimo, integracijos ir dezintegracijos, susidarymo ir iširimo nuo- 
latinė tarpusavio priklausomybė vykstant šiam visuminiam procesui. Šiuo me- 
tu dar gana dažnai taikoma pernelyg supaprastinta šios ilgalaikės socialinės 
transformacijos schema. Dominuojanti sociologinė socialinių sluoksnių kla- 
sifikacija atsilieka nuo disponuojamų empirinių žinių. Iš dalies taip yra kaip 
tik dėl to, kad sociologai ir istorikai dirba atskirai. Savo teorinę, konceptualią 
aparatūrą istorikai nepakankamai stengiasi padaryti aiškesnę ir tikslesnę, o 
sociologai nededa pakankamai pastangų teoriškai ir konceptualiai perdirbti 
istoriniu tyrimu gautas pavienes žinias. 

Dar gana dažnai pasitenkinama pamatine socialinio susisluoksniavimo 
schema, kuri tyrinėtojui į rankas duoda tik tris arba geriausiu atveju keturias 
sąvokas socialiniam susisluoksniavimui tirti. Tai aristokratija. buržuazija ir dar- 
bininkai, galbūt dar galima priskirti valstietiją kaip specifinį sluoksnį. Remian- 
tis šiuo pagrindu visuomenės raidos peripetijos toliau vaizduojamos pernelyg 
supaprastintai. Tokiu atveju atrodo, kad jeigu „buržuazija“ kyla, aristokratija 
smunka; jeigu kyla darbininkija. smunka buržuazija. Esama stebėjimų medžiaga 
apdorojama, atsižvelgiant tik į faktinį arba įsivaizduojamą vienos iš šiais vardais 
vadinamų socialinių formacijų išnykimą. Tačiau dažnai po tuo pačiu pavadinimu 
slypi skirtingų tipų socialinės formacijos. Arba, kitaip tariant, skirtingos visos 
visuomenės raidos pakopos. Ne visada vėlesnio sluoksnio atstovai yra anks- 
tesnio sluoksnio narių palikuonys, nors jo pavadinimas yra tas pats. Kaip minėta. 
rūmų dvaro aristokratija XVI ir XVII a. Prancūzijoje iš dalies susiformavo iš 

nekilmingų šeimų atstovų. Tačiau ne visada vėlesnės pakopos sluoksniai, kurie 
ankstesnės pakopos sluoksniams giminingi savo struktūra ir funkcija, žinomi 
tuo pačiu pavadinimu. Buržuaziniams elito sluoksniams, pavyzdžiui, buržuazi- 
niam patriciatui, gali būti būdinga glaudi struktūrinė giminystė su aristokrati- 
jos sluoksniais, o darbininkų valstybių elito sluoksniams — su buržuaziniais 
elitais*. Tradicinių pavadinimų skirtingiems socialiniams sluoksniams nelanks- 
tumas, nediferencijuotumas. emocinis krūvis tyrinėtojams trukdo aiškiai išreikš- 
ti tai, ką jie mato prieš save. 

Vadinasi. netiksliai suprantame ir tuos procesus, su kuriais čia susidu- 
riame. Tam tikro socialinio sluoksnio naujo tipo — šiuo atveju naujos aristok- 
ratijos formacijos — iškilimas gali vykti kartu pasireiškiant to paties sluoksnio 
senesnio tipo nuosmukiui. Arba bet kuriuo atveju naujo sluoksnio iškilimas 
gali vykti kartu su tam tikro kito sluoksnio, vadinamo tuo pačiu vardu, nuosmu- 
kiu, nors šie nominaliai identiško sluoksnio kylantis ir smunkantis tipai turėtų 
būti aiškiai skiriami. O centrinių valdovų ir jų atstovų kaip sui generis** so- 
cialinės formacijos iškilimas, vykstantis ilgose kovose prieš kitų tos pačios 
vystymosi pakopos dalinių formacijų atstovus, šioje tradicinėje schemoje ap- 
skritai neranda sau vietos. Tokiose sąvokose, kaip „valstybės vystymasis“, 
dažnai slypi visuminės figūracijos raida. Ją sudaro skirtingos viena nuo kitos 
priklausomos grupės ir sluoksniai, o jos aukščiausia koordinuojanti instan- 
cija — centro valdovai ir visokiausių tipų vyriausybės — turi savo reikšmę 
valstybingos visuomenės įtampų pusiausvyroje, kurią sudaro vieni nuo kitų 
priklausomi sluoksniai ir grupės. Tokios sąvokos, kaip „valstybės vystyma- 
sis“, yra vartojamos neišsiaiškinus, koks ryšys sieja įtampas ir galios pokyčius 
atsižvelgiant į įvairių socialinių sluoksnių santykius su visos sistemos raida, 
kurią jos drauge sudaro. 

Kaip matėme, Prancūzijoje baigiantis Viduramžiams jau buvo palyginti 
aiškiai matoma didžioji linija, kurią nubrėžė galios pokyčiai tarp elitinių sluoks- 
nių ir naujos, rūmų dvaro aristokratijos formacijos augimas. Didėjant valstybės 
centralizacijai ir integracijai, dalis senosios karinės senjorų aristokratijos nu- 
smuko, o tuo pat metu iš kitos senosios aristokratijos dalies ir iš buržuazinių 
šeimų palikuonių kaip ypatinga formacija išsivystė rūmų dvaro aristokratija, 
vis tvirtesniais barjerais atsiskirdama nuo nerūminės aristokratijos. Kitose šaly- 
se šios raidos linija dažnai būdavo kur kas sudėtingesnė. Pavyzdžiui. Vokietijos 
imperijoje galios balanso tarp buržuazinių ir aristokratinių formacijų švytuok- 
lė jau anksti tikrai smarkiai ir su didele amplitude judėjo į abi puses. Kylant 


* N. Eliasas čia tikriausiai turi omenyje „darbininkų valstybėmis“ save vadinusias 
komunistinės diktatūras. 
** „Atskiros. savitos“ (lot.). 

Viduramžių miestams, susiformavo luominė cechų ir pirklių buržuazija. Dau- 
geliu atvejų ji buvo ne tik pasiturinti ir net turtinga. tačiau dažnai turėjo žymią 
politinę autonomiją ir politinę nepriklausomybę nuo valdovų ir aplinkinės 
aristokratijos. Jeigu imperijos dalimi laikysime ir jai tada tik pusiau priklau- 
sančias periferines sritis — Šveicariją ir Nyderlandus. tai Europoje atitikmenį 
tai autonomijai galima rasti tik Italijoje. Kitaip sakant. tas autonomijos laipsnis 
buvo būdingas galios pasiskirstymo raidai viduramžiškoje vokiečių Romos 
imperijoje. Tuo pat metu, vėlyvaisiais Viduramžiais, vokiškuose kraštuose žymi 
karinės aristokratijos dalis nuskurdo savo burguose. Įprastu kariškiams būdu, 
dažnai prievarta, jie pasiimdavo sau tai. ko negalėdavo įgyti kitaip. ir pateko į 
istoriją kaip „riteriai plėšikai“. Pakanka liudijimų. kokie aršūs būdavo nuolati- 
niai vaidai tarp biurgerių ir kaimo kilmingųjų. apie pirmųjų panieką nusmuku- 
siems antriems ir apie kilmingųjų įtūžį dėl to, ką jie laikė biurgerių. kurie for- 
maliai buvo daug žemesni už juos. įžūlumu. Šio ypač gilaus miesto ir kaimo, 
buržuazijos ir aristokratijos socialinio atsiskyrimo atgarsiai daugelyje. o gal 
net visose Vokietijos srityse ilgai skambėjo ir vėliau — kai nestabili galios pu- 
siausvyra tarp kitų aristokratų formacijų ir kitų buržuazinių formacijų vėl pasi- 
stūmėjo pirmųjų naudai, pavyzdžiui, rūmų dvaro aristokratijos arba, bendriau 
kalbant, valdininkų ir karininkų aristokratijos naudai. Tai atsitiko vykstant to- 
lesnei valstybinei integracijai daugelio teritorinių valdovų valdų lygmeniu. Ši 
pusiausvyra dabar pasikeitė nuskurdusios ir bet kuriuo atveju politiškai san- 
tykinai bejėgės ir nesavarankiškos amatininkų bei pirklių buržuazijos nenaudai. 
Jos ankštieji sluoksniai dabar buvo ne Fuggerio kalibro stambūs pirkliai, bet 
kilę iš buržuazinių. iš dalies ir rūminių valstybės valdininkų grupės. 

Tačiau kad ir kaip skirtingai atskirose šalyse vyktų daugiapolės įtampos 
pusiausvyros tarp aristokratinės. buržuazinės, ir valdovų formacijos raida, ga- 
lima pakankamai aiškiai pastebėti didžiąją šio proceso liniją. Jos kryptis yra 
visuminės žmonių figūracijos persistruktūravimas aukštesnės ir įvairesnės 
funkcijų diferenciacijos bei aukštesnės ir tvirtesnės valstybinės koordinacijos 
tam tikroje viešpatavimo srityje link. Tačiau jeigu žvelgiame vien į skirtingus 
šios linijos aspektus, lengvai gali pasirodyti. kad tai buvo visiškai tiesus ir 
bekonfliktiškas procesas. Tik kai pastebime daugybę pertrūkių šioje didžiojo- 
je raidos linijoje, kai regime nuolatinį integracijos ir dezintegracijos. kilimo ir 
smukimo, pergalių ir pralaimėjimų koegzistavimą, susidarome geriau tikrovę 
atitinkantį proceso vaizdą. 

Taip transformuojantis žmonių tarpusavio priklausomybėms. senesnio- 
sios socialinės formacijos ir pozicijos prarasdavo savo socialines funkcijas. 
Prie jų pripratę Žmonės arba praranda savo socialinę egzistenciją, arba gauna 
daug ką. kas jų gyvenimui jų pačių akyse suteikia prasmę ir vertę. Jie nuskursta 

arba prisitaiko prie naujų. kylančių formacijų ir pozicijų. Tačiau paprastai jos 
būna įaustos į platesnį ir tankesnį tarpusavio priklausomybių audinį. atsi- 
žvelgiant į tas, kurios žūsta ir nunyksta. Palyginti su ankstesnės pakopos žmo- 
nėmis, vėlesnės pakopos žmonės organizaciniu požiūriu dalyvauja didesniuose 
žmonių junginiuose. kur kontaktų daugiau. jie yra įvairesni ir ne tokie pasto- 
vūs. Kylančios formacijos iš joms priklausančių žmonių reikalauja platesnės 
ir labiau diferencijuotos savikontrolės, palyginti su ta, kurios reikėjo aukštai 
socialinei padėčiai išsaugoti ankstesnėse. mirštančiose ir smunkančiose for- 
macijose. Kaip matėme. rūmų dvaro aristokratas ir rūmų dvaro karalius su ki- 
tais žmonėmis sudaro didesnę, labiau integruotą, daugiau kontaktų turinčią 
figūraciją — absoliutinio karaliaus rūmų dvarą. Tiesioginė ir netiesioginė prik- 
lausomybė juos sieja su didesniu žmonių skaičiumi, jeigu lyginsime su riteriu 
arba su lyginamos viešpatavimo sistemos valdovu Viduramžiais. Tą patį galime 
pasakyti ir apie kilmingą karininką karališkoje armijoje ir pulkuose. palyginus 
Jį su feodaliniu senjoru. kuris su savo vyrais, ginkluotas savo paties nusipirktais 
ginklais, savo pono pašauktas jodavo į karą ir, jeigu Žygis užtrukdavo per ilgai 
arba ilgiau už nustatytą laiką, dažnai iš jo sugrįždavo namo. Kitoje pakopoje 
taip galima apibūdinti komersantus. savo sandėrius sudarančius vis tankesnia- 
me vienos iš modernių prekybinių ir pramoninių valstybių rezginyje. Palyginti 
nepriklausomus smulkių ir vidutinių įmonių savininkus kaip verslo elitas pa- 
keičia kur kas labiau priklausomi didelių įmonių direktoriai ir vadybininkai. 
Tą patį galima pasakyti ir apie stambių įmonių darbininkus ir tarnautojus, ly- 
ginant juos Su priešindustrinio laikotarpio amatininkais bei prekybininkais. 
Jeigu galios pasiskirstymą tarp valdovų ir valdomųjų traktuotume taip, lyg jis 
egzistuotų pats savaime, tai būtų lengva susidaryti nuomonę, kad priešin- 
dustrinio laikotarpio prekybininkai ir amatininkai savo mažose įmonėse susidū- 
rė su kur kas didesniais iš tarpusavio priklausomybių kylančiais suvaržymais, 
palyginti su stambių pramonės įmonių darbininkais ir tarnautojais. Tačiau kad 
perprastume čia analizuojamą ilgalaikį procesą, nepakanka išnagrinėti atskirus 
viešpatavimo tarpusavio priklausomybių suvaržymus. Šiame kontekste svarbu 
pažymėti, kad kiekvienoje ankstesnėje raidos pakopoje, lyginant ją su vėlesne, 
tarp žmonių sudaromos tarpusavio priklausomybių grandinės yra trumpesnės, 
jų mažiau, jos dažniausiai yra ne tokios stabilios ir ne taip tvirtai tarpusavyje 
susijusios. Pradedant tam tikra vystymosi pakopa, nuo tam tikro tarpusavio prik- 
lausomybės grandinių ilgio, tankumo ir tvirtumo, specifiniu būdu pasikeičia 
tie suvaržymai, kuriuos žmonės uždeda vieni kitiems. Vienas skiriamųjų šios 
permainos bruožų yra pastebimas perėjimas nuo suvaržymų, kuriuos uždeda 
kiti (Fremdzwūngen) prie savęs suvaržymų (Se/bsizwčngen). Kaip tik ši tran- 
sformacija yra lemiama romantiniams sąjūdžiams atsirasti. 

3. Gali praversti mano tik prabėgomis pateikta nuoroda, kad čia 
susiduriame su kai kuriais visuomenės raidos kriterijais, kurie ateityje galės 
būti panaudoti kaip pagrindas lyginti skirtingas vystymosi pakopas, taigi ir 
tam tikrai vystymosi krypčiai nustatyti. Tie kriterijai leidžia atlikti matavimus. 
panaudojant skaičių sekas ir figūracijų serijas. Tarp šių kriterijų vienas pa- 
prasčiausių yra skaičius kasdienių kontaktų, kuriuos skirtingų sluoksnių, gru- 
pių ir lyties žmonės turi vieni su kitais tam tikroje visuomenės išsivystymo 
pakopoje, palyginti su kita pakopa. Prie šių kniterijų priklauso taip pat skaičius, 
11gis, tankumas bei stabilumas tarpusavio priklausomybės grandinių, pavienius 
žmones sujungiančių su kitais individais laiko ir erdvės kontinuume tam tikro- 
je vystymosi pakopoje, atsižvelgiant į ankstesnes ar vėlesnes pakopas. Prie šių 
kriterijų kaip standartiniai masteliai, kuriuos galima būti kalibruoti kur kas 
geriau, negu tai pavyksta padaryti šiandien, priklauso ir pagrindinės įtampų pu- 
siausvyros visuomenėje: didėjant funkcijų diferenciacijai, visuomenėje auga 
1r galios centrų skaičius; galios pasiskirstymo netolygumas mažėja, bet neiš- 
nyksta. Galų gale vienas šių kriterijų yra ir trijų fundamentalių žmonių kontrolės 
visuomenėje tipų laipsnis: gamtos jėgų kontrolės laipsnis, žmonių tarpusavio 
kontrolės ir savikontrolės laipsniai. Ši kontrolė tam tikru tipišku būdu taip pat 
keičiasi, pereinant nuo vienos pakopos prie kitos. nors tas kitimas ir nereiškia 
paprasto didėjimo ar mažėjimo. 

Struktūrinių suvaržymų. kuriuos žmonės uždeda vieni kitiems ir sau (jeigu 
apsiribosime tik šiomis suvaržymų formomis), pokyčius pastebime, kai lygina- 
me, pavyzdžiui, aristokratijos padėtį vėlyvaisiais Viduramžiais su rūmų dvaro 
aristokratijos padėtimi Prancūzijoje arba cechinės buržuazijos sluoksnių pa- 
dėtį priešindustrinėje Vokietijoje su tos pačios šalies profesinių buržuazinių 
sluoksnių padėtimi didėjant urbanizacijai, industrializacijai ir valstybės integ- 
racijai. Šių pokyčių stebėjimas atveria vienas iš durų suprasti tą funkcionaliai 
smunkančių arba jau išnykusių socialinių formacijų romantizavimą. būdingą 
vėlesnės vystymosi pakopos atstovams. Tokie romantizavimo impulsai papras- 
tai iškyla tarp tam tikrų aukštutinių sluoksnių, ypač tarp jų elito, kurio preten- 
zijos viešpatauti iš esmės yra nepatenkintos (nepaisant to, kad jie priklauso 
visuomenės viršūnei) ir negali būti patenkintos, nesugriaunant režimo kaip jų 
privilegijuotos padėties garanto. Tai aukštieji sluoksniai, susiduriantys su stip- 
resniais iš tarpusavio priklausomybių kylančiais suvaržymais ir su stipresniais 
civilizaciniais varžtais sau, palyginti su ankstesnėms formacijoms būdingais 
suvaržymais. Todėl tokių ankstesnių vystymosi pakopų atstovai jiems tampa 
laisvesnio, mažiau suvaržyto, paprastesnio, natūralesnio arba bet kuriuo atve- 
ju geresnio gyvenimo atstovais. Jie tampa atstovais idealų, kurie nostalgiškai 
prisimenami. nebesitikint, kad bus įgyvendinti dabarties arba praeities socia- 

liniame gyvenime. Tokios konsteliacijos pavyzdys gali būti klajojančių riterių 
aukštinimas aristokratijos koncentracijos rūmų dvare laikais. Kitu, individualiu 
pavyzdžiu gali būti laisvos, savivaldą turinčios Viduramžių cechinės buržuazijos 
išaukštinimas, taip pat pakartotinis Viduramžių riterių idealizavimas Wagnerio 
operose — kaip tik tuo metu, kai žlugo vokiečių buržuazijos viltys gauti daugiau 
valdžios ir kartu su industrializacijos suvaržymais sustiprėjo valstybės integ- 
racijos varžtai. Kitaip sakant, vienas pagrindinių simptomų, kuriais reiškiasi 
romantinės nuostatos ir idealai, yra tai, kad jų atstovai suvokia dabartį tik kaip 
pablogėjimą geresnės praeities šviesoje, o ateitį (jeigu jie apskritai į ją žvelgia) — 
tik kaip geresnės, grynesnės, idealizuotos praeities atkūrimą. Jeigu klausiame, 
kodėl tokių romantizuojančių grupių žvilgsnis nukreiptas į praeitį ir kodėl savo 
dabartinių vargų palengvinimu jie laiko sugrįžimą prie ankstesnės visuomenės 
raidos pakopos, apie kurią jie turi susidarę romantišką, nerealistinį vaizdą, tai 
susiduriame su tam tikru specifiniu konfliktu, kurį galima laikyti pagrindiniu 
romantinių patirties formų konfliktu. Žmogiškų nuostatų ir jas išreiškiančių 
kultūros produktų romantinį pobūdį lemia tokia aukštųjų sluoksnių dilema: 
nors ir žvangindami savo grandinėmis, jie negali jų nusimesti, nesukeldami 
pavojaus visai socialinei santvarkai, kuri jiems garantuoja išskirtinę padėtį 
viršuje, o kartu nesukeldami pavojaus savo pačių socialinių vertinimų ir tikro- 
vės įprasminimo pagrindams. Žinoma, paprastai egzistuoja ir kiti būdai spręsti 
tokią dilemą. Pačios Prancūzijos rūmų dvaro visuomenėje kaip tik tuo metu, 
kai karalius galėjo laikyti tvirtai įtempęs valdžios vadžias (Liudviko XIV lai- 
kais), kiek galima pastebėti, romantinės nuotaikos vaidino mažesnį vaidmenį, 
palyginti su tais laikais, kai valdovas dar nebuvo toks stiprus arba jau vėl buvo 
atleidęs vadžias. Liudviko XIV rūmų dvare panašią funkciją galbūt atliko mis- 
tinės religinės srovės. Galbūt galimybė identifikuotis su engėju ir emocinės 
premijos, kurias teikė tokia identifikacija, kai karalius buvo didžiai šlovinamas, 
ojo valstybės galia buvo didžiulė, padėjo pakelti koncentracijos rūmų dvare nu- 
lemtus valdžios ir civilizacinius suvaržymus bei susilpnino negatyvius ambiva- 
lentiškų jausmų komponentus. 

Kad ir kaip būtų, čia pakaks bendrais bruožais pavaizduoti šio pamati- 
nio konflikto struktūrą. Tai konfliktas, kai pasireiškia fundamentalus tam tikros 
socialinės formacijos Žmonių jausmų ambivalentiškumas. Su pozityviais jaus- 
mais — pasididžiavimu dėl savo socialinio pranašumo, pavyzdžiui, didesne sa- 
vikontrole, geresnėmis manieromis, geresne kilme ir išsilavinimu, susijungia 
negatyvūs jausmai, kuriuos kelia egzistuojanti visuomeninė santvarka, ypač 
valdžios suvaržymai, emociškai tapatinami su tam tikrais aukšto rango asme- 
nimis arba grupėmis. Jeigu savo bejėgiškumo, varžtų neišvengiamumo jausmas 
yra stiprus, tos negatyvios emocijos pasireiškia aiškiai apibrėžto objekto ne- 

turinčiu nepasitenkinimu, romantinio pesimizmo formomis, 0 paprastai ir nega- 
tyviais jausmais dėl civilizacinių susivaržymų sau. kurie juk taip pat neiš- 
vengiami. Daugeliu atvejų šie negatyvūs jausmai kaip tokie net nebūna aiškiai 
įsisąmoninami. Jie yra socialiai pavojingi, jeigu nukrypsta prieš aukštesnius 
bei galingesnius asmenis ar grupes. Jie negali atvirai pasireikšti, jeigu nukryps- 
ta prieš suvaržymus, prieš socialines normas. tapusias jų asmenybės dalimi, ir 
kaip geros manieros. normos, vertybės. idealai arba švari sąžinė tuo pat metu 
vyra aukštai vertinamas ir asmeniškai bei visuomeniškai būtinas „savasties“ ir 
savigarbos komponentas. Viena iš formų, kuriomis tie jausmai gali būti išreikš- 
ti simboliškai, yra savo idealų projekcija kaip geresnio, laisvesnio, natūralesnio 
gyvenimo praeityje vizija. Romantiška šviesa, kuria tokiu atveju nušviečiama 
praeitis, yra neišreiškiamos nostalgijos, nepasiekiamo idealo, neišsipildančios 
meilės šviesa. Ji atspindi konfliktą, apie kurį jau kalbėjome. Tai konfliktas žmo- 
nių, negalinčių panaikinti tų suvaržymų, dėl kurių jie kenčia — viešpatavimo, 
civilizacijos arba abiejų suvaržymų, —- nesugriaudami savo aukštos socialinės 
padėties pagrindų ir jų simbolių: nesunaikindami to, kas jų gyvenimui suteikia 
prasmę ir vertę jų pačių akimis. 


Žinoma, šis modelio eskizas. vaizduojantis, kokie ryšiai sieja tam tikrą 
specifinę išgyvenimo formą su tam tikra specifine išgyvenančių Žmonių fi- 
gūracija, parodo tik dalį tų faktinių ryšių. kurie atlieka vaidmenį romantinių 
impulsų socialinėje genezėje. Tačiau minėtas ribotas modelis gali padėti išveng- 
ti i1z0liuojančio požiūrio į povandenines romantines sroves Prancūzijos rūmų 
dvaro aristokratijoje ir jas nušviesti ryškiau, lyginant jas su struktūriškai gimi- 
ningomis srovėmis socialinėse formacijose, kurios priklauso kitai vystymosi 
pakopai. Pakanka prisiminti kad ir Vilhelmo II laikų Vokietijos buržuaziją. Ir 
ten susiduriame su aiškiai romantinio pobūdžio povandeninėmis srovėmis. Kaip 
ir Prancūzijos aristokratija vis didėjančios komercializacijos ir koncentraci- 
jos rūmų dvare laikais, taip ir Vokietijos buržuazija nuo XIX a. pradžios taip 
pat didėjant komercializacijai, augant industrializacijai ir galiausiai stiprėjant 
valstybinei integracijai buvo įtraukta į procesą. kuriame pailgėjo ir sutankėjo 
jo dalyvių tarpusavio priklausomybių grandinės bei gerokai, akivaizdžiai sustip- 
rėjo socialinis spaudimas pavieniam žmogui kontroliuoti save tvirčiau, toly- 
džiau. plačiau ir labai diferencijuotai. Žinoma, kai kuriais atžvilgiais abu sluoks- 
niai nepaprastai skyrėsi. Tačiau jie skyrėsi kaip visumos, o būdas, kuriuo jie 
buvo įtraukti į bendrą savo valstybingų visuomenių figūraciją, atspindėjo tam 
tikra struktūrinę giminystę. Abiem atvejais susiduriame su išdidžiais ir presti- 
žo ištroškusiais aukštaisiais sluoksniais. iš esmės nušalintais nuo svarbiausių 
viešpatavimo funkcijų ir su jomis susijusių valstybės sprendimų. Abiem atve- 

jais keliančios įtarimus viešpatavimo ir galios pretenzijos susijungė su atvirai 
ir stipriai akcentuojamu pavaldinio vaidmeniu. kuris šiems Žmonėms įaugo į 
kūną ir kraują. Abiem atvejais turime reikalą su sluoksniais, kai kiekvienas 
pavieniui buvo įtrauktas į nuolatinę aštrią ir neišvengiamą konkurencinę ko- 
vą, kuri turėjo būti kovojama be fizinės prievartos priemonių ir vien dėl to — 
nepaprastai apdairiai, nuolatos kontroliuojant savo afektus. Šių sluoksnių at- 
stovų, kurie nedalyvavo konkurencinėje kovoje arba prarado savikontrolę ir 
veikė apimti stiprių afektų. laukė socialinės nesėkmės. o gana dažnai ir savo 
padėties praradimas. 

Taip pat šiems profesiniams buržuaziniams sluoksniams, ypač jų me- 
niniam ir akademiniam elitui, nebuvo svetimos romantinės simpatijos. Tačiau 
jų atveju meilė gražesnei praeičiai ir svajonė ją prikelti susijungė su tam tikra 
jos istoriškumo nuovoka. Kitaip negu vėlesniems, profesinės buržuazijos ro- 
mantiniams impulsams, rūmų dvaro aristokratijos romantikai dar trūko ryšio 
su gausiu istorijos Žinių aruodu ir atitinkamos laiko sąmonės. Neįgyvendinamų 
troškimų išsivaduoti iš varžančių tarpusavio priklausomybių, kurių šaltinis yra 
civilizacija, viešpatavimas ir kitos sritys, jų perkėlimas į vaizdą Žmonių grupių, 
priklausančių ankstesnei. paprastesnei, mažiau diferencijuotai vystymosi pa- 
kopai. emocinio suvokimo srityje tas grupes paverčia aukštesnių dabar nebe- 
pasiekiamų vertybių įsikūnijimu. Tačiau sugebėjimas atsiriboti nuo dabarties 
šioje vystymosi pakopoje yra dar per menkas, kad tos visuomenės būsenos ir 
individualios figūros, kurių paveikslai tampa jų nostalgijos indais, daugiau ar 
mažiau būtų aiškiai lokalizuotos kitoje istorinėje epochoje, kokie XIX a. yra 
Viduramžių riterių arba meistrų amatininkų paveikslai. Riteriai iš romanų apie 
Amadisą arba kiek vėliau piemenys ir piemenaitės, apie kuriuos svajodavo rū- 
muose susitelkę Prancūzijos rūmų dvaro aristokratijos atstovai, yra idealios 
dabarties žmonių figūros, aprengtos kiek kitokiais kostiumais. 

Tačiau nepriklausomai nuo to, ar šiems romantiniams impulsams būdin- 
ga istorinė perspektyva, ar ne, jiems yra bendra tai, kad jie yra tam tikrų speci- 
finių emocinių problemų simptomas. Jos susijusios su perėjimu prie vis plates- 
nio ir labiau diferencijuoto tarpusavio priklausomybių rezginio, taip pat, kaip 
sakyta, prie labiau diferencijuotų viešpatavimo suvaržymų bei susivaržymų. 
Dėl to taip veikiantiesiems afektų proveržiai, nekontroliuojami emocionalūs 
veikimo būdai darosi vis pavojingesni. Kaip tik jiems vis labiau gresia nesėk- 
mės visuomenėje, valstybės ir sąžinės bausmės. Ir vienur, ir kitur išsigelbėjimo 
nuo tokių varžtų ieškoma — skaudama širdimi — vizijose apie ankstesnių laikų 
žmones. Apie juos jausmai sako, kad jie dar galėjo gyventi laisviau, paprasčiau, 
natūraliau; trumpai sakant, mažiau slegiami suvaržymų. nuo kurių kenčia tokių 
jausmų subjektai. Panašius impulsus vienija ir tam tikras specifinis romanti- 

nio suvokimo balansas. Romantiškų polinkių žmonės susikuria tokį atgrasios 
savo pačių dabarties vaizdą. kai pirmame plane smarkiai padidinti atsiduria tie 
jos bruožai, kuriuos jie vertina negatyviai. Tai. ką jų laikai įgijo naujo. palyginti 
su ankstesniais laikais. labai sumažinama ir palieka fone. Atvirkščiai, yra idea- 
lizuotų Žmonių grupių. priklausančių ankstesnėms vystymosi pakopoms. pa- 
veiksle. į kurį romantikai perkelia savo pačių norus. Čia pirmame plane labai 
padidinta atsiduria visa tai, ko jie nori ir ką laiko jų pačių visuomenės nepa- 
geidaujamų bruožų priešingybe. O viskas, kas jiems nepatiktų. jeigu jie į tai 
atkreiptų dėmesį, pranyksta antrojo plano tamsoje. 

Ancien rėgime rūmų dvaro visuomenėje atliekamas idealizuotų kaimiško 
gyvenimo vaizdų vaidmuo iliustruoja šią dabarties suvaržymų ir trūkumų prie- 
šingybės funkciją, kurią atlieka prarasti praeities laikai. Su mintimis apie pa- 
prastą gyvenimą kaime dažnai siejasi geidžiamos laisvės, nevaržomo gyvenimo 
paveikslas. Paveikslas to, kas kažkada buvo ir dabar išnyko. XIX a. profesinės 
buržuazijos romantika kaip savo pasikartojančius tradicinius bruožus plėtoja 
kai kuriuos panašius idėjinius motyvus, ypač gamtos. išgyvenamos kaip kaimo 
gamta, idealizavimą. Iš pradžių rūmų dvaro aristokratijos sluoksniuose, o vėliau 
XVIII a. iš dalies 1r buržuaziniuose, intelektualiniuose elituose jis atspindi iš 
tarpusavio priklausomybių kylančių suvaržymų sustiprėjimą, didėjant socialinei 
diferenciacijai ir integracijai. 

Vaidmuo, kurį „gamtos“ sąvoka vaidina Rousseau mintyse. kartais in- 
terpretuojamas tiesiog kaip buržuazinės romantikos pradžia, nes pats Rousseau 
kilo iš buržuazijos. Tačiau jo šlovę ir idėjų paplitimą ne mažiau lėmė jo idėjų 
sukeltas atgarsis rūmų dvaro aristokratijos sluoksniuose —- monde. Vargu ar šį 
atgarsį galima suprasti. jo nesiejant su gamtos idealizacija ir tokiu gamtos pa- 
naudojimu, kai ji yra priešingybė rūmų dvaro ir socialinio padorumo reika- 
lavimų varžtams. Ir viena, ir kita yra pasikartojantys rūmų dvaro aristokratijos 
tradicijų motyvai. Kai agrarinių visuomenių ir jose visada sutinkamų figūrų — 
karių, piemenų arba valstiečių — romantizavimą siejame su didėjančiu nutoli- 
mu nuo žemės progresuojant urbanizacijai ir su kompleksu pokyčių, kuriems 
priklauso ir urbanizacija. nevalia pamiršti, kad kaip parengiamoji arba anksty- 
voji urbanizacijos stadija šiam kontekstui būdinga ir karių koncentracija rūmų 
dvare, vis didesnių ir gausiau gyvenamų valdovų dvarų susidarymas, atitinkan- 
tis vis platesnių viešpataujamų teritorijų valstybinės integracijos pažangą. 
Nepaisant visų pertrūkių, vis dėlto egzistuoja jungiamosios linijos, nuo gy- 
venimo kaime ir „gamtos“ romantizavimo rūmų dvaro aristokratijos sluoks- 
niuose vedančios prie jos romantizavimo profesinėje miesto buržuazijoje. 

Galbūt tokias problemas bus lengviau suprasti. jeigu pridursime. kad 
tarp elito jau seniai. o paskutiniuoju metu — ir vis platesniuose sluoksniuose — 

galime stebėti neromantines problemų. kurios kyla progresuojančioms ur- 
banizacijoms nutolus nuo „kaimiško“ gyvenimo, sprendimo formas. Tai alpi- 
nizmas, slidinėjimas. daugelis kitų sporto rūšių ir laisvalaikio leidimo formų. 
visų pirma - vis platesnių urbanizuotų sluoksnių reguliarios kelionės per 
atostogas. Kaip anksčiau rūmų dvaro ponai ir damos. kaime žaisdami pieme- 
nėlius, likdavo rūmų dvaro žmonėmis, taip ir išvystytų industrinių visuome- 
nių žmonės, atvykę į kalnus. prie jūros arba į kaimą, išlieka miestiečiai. Tačiau 
šiuo atveju jau nebepersirenginėjama. Nebesvajojama apie išnykus; pasaulį. 
Šiam „sugrįžimui į gamtą“ trūksta ilgesio ir melancholijos natos. Jis nebėra 
frustraciją sukeliančios politinės veiklos pakaitalas, saugus pasitraukimas iš 
slegiančio viešpatavimo suvaržymų, prieglobstis pavaldiniams. kurie negali 
politiškai dalyvauti aukščiausiuose viešpatavimo monopoliuose. 

Prancūzijos absoliutizmo rūmų dvaro visuomenėje nuostata „gamtos“ 
atžvilgiu bei vaizdas, susidaromas apie „gamtą“. dažnai išreiškia simbolinę 
opoziciją neišvengiama tapusiai karaliaus viešpatavimo ir karaliaus rūmų dva- 
ro prievartai. Opoziciją. kuri Liudviko XIV gyvenimo laikais, o dažnai ir vėliau 
galėdavo reikštis tik pašnibždomis ir tik simboliškai užmaskuota. 

Saint-Simonas, aprašydamas Versalio sodus. kuriuos jis vadina nesko- 
ningais, kartą daro pastabą, tikrai daug bylojančią apie tokias sąsajas. 

Jis rašo: „ten karaliui teikė malonumą tironizuoti gamtą ir ją tramdyti pa- 
sitelkus meną ir pinigus [...]. Prievarta. kuri ten visur daroma gamtai, kelia 
pasišlykštėjimą-"“*. 

Saint-Simonas vargu ar priklauso romantiškai nusiteikusiems rūmų dva- 
ro visuomenės sluoksniams. Kaip matėme, jis lošė politinį lošimą, kuris dažnai 
būdavo tikrai rizikingas ir galų gale beviltiškas, tačiau vis dėlto visada išliko 
toks kryptingas, koks jis iš viso galėjo būti autokratiškai valdomame rūmų 
dvare. Be to. savo frustraciją dėl karaliaus visagalybės ir karaliaus dvaro su- 
varžymų jis išlieja, rašydamas memuarus, kurie iš pradžių buvo slapti. Ten jis 
sau būdinga maniera leidžia karaliui ir dvarui pasižiūrėti į save veidrodyje ir 
pasako daug ką, ko negalėjo garsiai išsakyti didžiojo karaliaus gyvenimo lai- 
kais. Pacituota pastaba yra smulkmena, parodanti didelius dalykus. Ji nušvie- 
čia sąsajas tarp viešpatavimo struktūros ir parko architektūros bei gamtos iš- 
gyvenimo. Pastebėti tokias sąsajas Saint-Simoną įgalina jo paties suvaržytos 
socialinės padėties sąlygotas jautrumas. 

Jis mato, kad karaliaus skonis, ta maniera. pagal kurią jis ir jo patikėti- 
niai tvarko sodus ir parkus. atspindi tendenciją, būdingą karaliaus laikysenai 
aristokratijos ir pavaldinių apskritai atžvilgiu. Kaip Saint-Simonas yra prie- 
šiškas antrajai. taip jis priešiškas ir pirmajai. Karaliaus skonį atitinka tai. kad 
medžiai ir augalai jo sode grupuojasi į aiškias. lengvai apžvelgiamas formas. 

panašiai kaip ir rūmų dvaro žmonės per ceremonijas. Medžių lajos ir krūmai 
turi būti apkirpti taip. kad pranyktų bet koks netvarkingo. nekontroliuojamo 
augimo pėdsakas. Keliai ir lysvės turi būti suprojektuoti taip. kad sodų išsi- 
dėstymas būtų toks pat aiškus ir elegantiškas. kaip ir karališkųjų pastatų kon- 
strukcija. Čia pastatų ir sodų architektūra, visiškas medžiagos pajungimas, 
absoliutus to, kas pajungta, apžvelgiamumas ir tvarka, tobula dalių harmonija. 
visumos sudėtis, lakaus ornamento elegantiškumas. kuris yra elegantiškų 
karaliaus ir rūmų dvaro ponų bei damų judesių atitikmuo. neprilygstamo dydžio 
ir ploto pastatai ir sodai, be visų praktinių tikslų, tarnavę taip pat karaliaus 
galios reprezentacijai — visi šie dalykai tikriausiai rodo dar didesnį artumą 
karaliaus idealams, negu karaliaus vykdoma žmonių kontrolė ir pajungimas. 
Visiškai suprantama ir kartu simptomiška, kad Saint-Simonas, kuris buvo 
hercogas ir Prancūzijos aristokratijos viršūnių atstovas ir kuris (jeigu galima 
tikėti jo paties žodžiais) niekada nesusitaikė. kad būtų traktuojamas kaip 
pavaldinys, daugiau ar mažiau lygus visiems kitiems, bjaurisi karaliaus sodų ar- 
chitektūra, šia tironija gamtai. Jo skoniui artimesnis angliškas sodų ir parkų 
apipavidalinimas, daugiau erdvės paliekantis laisvai augti krūmams. medžiams 
ir gėlėms ir atitinkantis aukštesnių sluoksnių skonį visuomenėje, kurioje kara- 
liai ir jų atstovai nepajėgė ilgiau įtvirtinti autokratiško arba absoliutistinio 
viešpatavimo. 


4. Nuo XVI a. šį ryšį tarp Žmonių figūracijos ir jų gamtos pajautos galima 
tikrai aiškiai atsekti Prancūzijos aristokratijos raidoje. Ankstyvaisiais koncent- 
racijos rūmų dvare laikais nutolimo nuo gyvenimo kaime, atplėštumo nuo žemės 
bei šaknų jausmas ir pradingusio pasaulio ilgesys dar gana dažnai atitinka vi- 
siškai realią patirtį: 


„Ak, ir mus. kurie gyvenimą praleidžia 
Prie upės svetimos nežinomų krantų, 
Giedoti šias liūdnas eiles nelaimė verčia [...]“. 


Tai Joachimo du Bellays. vieno XVI a. pirmos pusės (1522-1560) di- 
džiųjų Prancūzijos lyrikų, žodžiai. Dar aiškiau šis „„atplėšimas“ nuo žemės kon- 
centracijos rūmų dvare metu ir jo keliamas liūdesys girdėti šiose du Bellays 
eilėse, ypač kai jas skaitome poeto gimtąja kalba““*: 


Ouand revoiray-je. hėlas, de mon petit village. 
Fumer la cheminėe, et en guelle saison 
Revovrai-je le clos de ma pauvre maison? 

Plus me plaist le sėjour gu'ont bastv mes aveux 
Oue des palais romains le front audacieux... 
Plus mon Lovre gaulois gue le Tvbre latin. 

Plus mon petit Lvre gue Ie mont Palatin 

Plus gue le marbre dur me plait V ardoise fine. 
Et, plus gue V air romain, la doulceur angevine*. 


Girdime pasmerkto gyventi sostinėje aristokrato skundą, iš skaudančios 
širdies besiveržiantį ilgesį, kurį ilgainiui išmokstame suprasti kaip romantiš- 
ką melancholiją. Tai niekada nenumalšinamas ilgesys. Gyvenimas didžiajame 
sostinės pasaulyje darosi vis labiau neišvengiamas. Jo suvaržymai slegia; tačiau 
net jeigu narvo durys būtų atviros, iš jo būtų neįmanoma pabėgti, nes saitai, 
dvariškį siejantys su didžioju pasauliu, yra jo savasties dalis. Jis galėtų grįžti į 
savo protėvių tėviškę, tačiau to, ko ieško, jis ten negalėtų rasti. Laisvas vaikystės 
laikų gyvenimas kaime pavirto svajingu sapnu kaip ir pati vaikystė. Net pats 
šio XVI a. poetų būrio, garsiosios Plejados, svarbiausias atstovas Ronsard'as, 
jau visai gerai išmokęs gyventi rūmų dvare, be to, monarchistinių pažiūrų, vaiz- 
duodamas savo jaunystę, rašo*"": 


Je n'avais pas guinze ans gue les monts et les bois 
et les eaux me plaisaient plus gue la Cour des Rois**. 


Nuo šiol šis prarastos kaimiškos ir „natūralios“ tėvynės, kuri yra gyveni- 
mo mieste ir rūmuose priešingybė, motyvas darosi nuolatinis. Po Ronsard'o ir 
kur kas garsiau už jį apie tai savo „„Bergeries“ gieda kitos kartos atstovas Des- 
portes“!?: 


O champs plaisans et doux! 0 vie heureuse et sainte! 
Ou, francs de tout soucv, nous n'avons point de crainte 


* „Deja. kada aš vėl išvysiu savo mažąjį kaimą. 
Rūkstantį kaminą ir kada 
Aš vėl pamatysiu savo vargšo namo tvorą? 


Tas vaizdas. kuris stovi man prieš akis, 

Man mielesnis už Romos rūmų išdidžius fasadus... 
Galų Luara man mielesnė už lotynų Tibrį. 

Mano mažasis Lyrė — už Palatino kalną. 

Labiau už kietą marmurą man patinka plonos čerpės. 
O Angevine aromatas - labiau už Romos orą.“ 


** „Man dar nebuvo penkiolikos. kai kalvos. medžiai 
Ir vandenys man patikdavo labiau už karaliaus rūmus.“ 

D'estre accablez en bas. guand. plus ambitieux 
Et d honneurs et de biens,. nous voisinons les cieux! 


gens bien fortunez. gui les champs habitez. 
Sans envier V orgueil des pompeuses citez!* 


Dejonės dėl to, kas buvo prarasta, palikus kaimą, darosi vis garsesnės, 
kaimo ir miesto priešprieša vis griežtesnė. Urbanizacija ir koncentracija rūmų 
dvare, kaime gimusių žmonių įaugimas į pompeuses citez dar toli gražu nepasie- 
kė savo apogėjaus*!!. Tačiau jau matome, kaip pamažu susiklosto ta žmogiškoji 
situacija, kuri kaip nuolatos veikianti priežastis per visą ancien rėgime, nuo 
Henriko IV iki Liudviko XIV laikų ir daug vėliau kartu su kitomis priežastimis 
nulemia rūmų dvaro žmonių išvaizdą ir patirtį bei rūmų dvaro stilių. Čia, kur su- 
stiprėja nepasitenkinimas savo nelaisvės kaina nupirktų rūmų dvaro spinde- 
siu ir garbe; čia, kur iš to nepasitenkinimo atsiranda ir vis ryškėja svajonė apie 
paprastą gyvenimą gamtoje — kaip idealas, į kurį bergždžiai tiesiamos rankos; 
čia, kur ši kaskart vis iš naujo atsirandanti konsteliacija pasikartoja vis nauju 
lygiu ir gali būti suvokta, taip sakant, savo status nascendi** — čia galime ypač 
aiškiai stebėti ryšius tarp figūracijos pokyčių ir ją sudarančių Žmonių jausenos. 

To. ką žmonės išgyvena kaip „gamtą“, žmogiškojo vaizdo raida yra tam 
tikras visuminio žmonių visuomenės vystymosi aspektas. Čia matome šio pro- 
ceso išpjovą. Didžioji dalis Viduramžių karių ir senjorų dar gyveno laukų. kie- 
mų ir kaimų, upių, kalnų ir miškų viduryje. Visa tai priklausė jų kasdienio gy- 
venimo erdvei. Vadovaudamiesi didesne ar mažesne distancija viso to jie dar 
neišgyveno kaip „gamtos“, kaip „landšafto“. Tik vykstant koncentracijai rimų 
dvare ir urbanizacijai laukai ir kaimai, pievos ir kalnai tapo vaizdu priešingybės, 
kuri buvo stebima iš toli. Ir kuo labiau konsolidavosi absoliutizmo rūmų dvaras, 
tuo labiau ir apibrėžčiau gamtos vaizdas darėsi landšaftu — tačiau kartu tokiu 
landšaftu, kuriame atsispindėjo tam tikro meto visuomenė. Rūmų dvaro tapybos 
pokyčiai, - pavyzdžiui, nuo Poussino iki Watteau laikų, gali tikrai gerai parodyti 
šį gamtos kaip landšafto, o dažnai dar ir kaip stafažo žmonėms vaidmenį, kurį 
gamta atlieka kaip tam tikru metu egzistuojančios situacijos rūmų dvaro vi- 


* „O, malonūs ir saldūs laukai! O laimingas ir šventas gyvenime! 
Kur laisviems nuo visų rūpesčių mums nereikia bijoti. 

Kad būsime prispausti prie pat žemės. kai besididžiuodami 

Ir garbe. ir turtais. priartėsime prie dangaus! 


O. jūs. laimingi žmonės. gyvenantys laukuose. 
Nepavydėdami prašmatnių miestų puikybei!“* 


** „Atsiradimo. genezės būsena“ (lot.). 

suomenėje priešingybė ir veidrodis. Visos gyvenimo rūmų dvare nulemtos nuo- 
statos ir nuotaikos, pavyzdžiui. sąmoningas gestų santūrumas ir dirbtinumas, 
kurio reikalavo šios visuomenės konvencijos, pompastiškai herojiškas svoris 
arba lengva gracija — visa tai nuo šiol patenka į kaimo gamtos paveikslą, tampa 
landšafto formavimo dalimi. Rūmų dvaro dailininko rankose gamta kaip melan- 
choliško ilgesio formuojami kulisai rūmų dvaro gyvenimui iš pradžių tampa 
klasikiniu, po to — barokiniu ir galų gale — rokoko landšaftu. Šie pokyčiai tiks- 
liai atitinka rūmų dvaro ir pačios rūmų dvaro visuomenės raidą. 

XVI a. dar buvo galima abejoti. ar koncentracija rūmų dvare yra negrįž- 
tama ir neišvengiama. Galbūt vis dar atrodė, kad galima ištrūkti iš rūmų dva- 
ro mechanikos. Tačiau net tada daugeliui žmonių gyvenimas rūmų dvare jau 
nebebuvo kostiumas, kurį teko užsivilkti dėl išorinių suvaržymų ir kurio būtų 
galima atsikratyti. apsigyvenus kaime. Jau tada daugeliui žmonių kaukė suau- 
go su oda ir tapo esminiu jų pačių savigarbos, pasididžiavimo ir malonumų 
komponentu. Gal tik konfliktas, ambivalentiškas požiūris į gyvenimą rūmų 
dvare dar nėra labai giliai nuslėptas. Jį jaučiame, pavyzdžiui, Desportes'o eilėse, 
kai jis apdainuoja“'“ žmogų, kuris 


Ne vend sa libertė pour plaire 

Aux passions des princes et de rois... 
L'ambition son courage n'altise: 

D'un fard trompeur son ame il ne deguise, 

II ne se plaist a violer sa fov:; 

Des grand seigneurs V oreille il n'importune, 
Mais en vivant content de sa fortune, 

II est sa cour, sa faveur et son roy*. 


5. Henriko IV laikais kelio atgal jau nebėra. Baronas de Foeneste, satyros 
apie rūmų dvariškį herojus, gauna klausimą: „kaip mūsų dienomis pasirodoma 
rūmuose?“ Pirmas dalykas, ką jis į tai atsako, yra tai, kad reikia būti gerai ap- 
sirengusiam pagal dviejų ar trijų ponų, kurie užduoda toną, madą. O toliau jis 
visiškai tiksliai išvardija, kaip reikia apsirengti-!*: 


* „Neparduoda savo laisvės. kad patenkintų 
Princų ir karalių aistras... 

Garbėtroška nežadina jo drąsos: 

Jis nedažo savo sielos apgaulingais skaistylais. 
Nelaužo duoto žodžio: 

Nevargina didelių senjorų ausų. 

Tačiau gyvena patenkintas savo likimu 

Pats sau rūmų dvaras. malonė ir karalius“ (pranc.). 

II faut un pourpoint de guatre ou ciną taffetas Uun sur V autre, des 
chausses comme celles gue vous vovez, dans Iesguelles tant frise gu'escarlatte 
je vous puis asseurer de huit aulnes d estoffe pour le moins, puis aprės il vous 
faut des bottes. la chair en dehors, le talon fort haussė. avec certes pantoufles 
fort haussėes encore, le surpied de V esperon fort large et les soulettes gui 
enveloppent le dessous de la pantoufle [...| mais il faut gue V esperon soit dorė 
[...]. Puis, guand, dans cette tenue, vous estes arrivė dans la cour du Louvre — 
on descend entre les gardes, entendez — vous commencez a rire au premier gue 
vous Fencontrez, vous saluez VU un, vous dites le mot a V autre: 'Frėre gue tu es 
brave, espanoui comme une rose; tu es bien traitė de ta maitresse; cette cruelle. 
ceste rebelle rend-elle point les armes a ce beau front. a ceste moustache bien 
troussėe; et puis cette belle grėve, c'est pour un mourir.“ II faut dire cela en 
dėmenant les bras, branlant la teste, changeant de pied, peignant d' une main 
la moustache et d aucunes fois les cheveux*. 


Dar ir šiandien kartais vartojamas posakis „vyras comme il faut***. Čia 
susiduriame su to posakio socialinės kilmės vieta rūmų dvaro visuomenėje. 
Norint išsaugoti savo vietą ir reikšmę aštrioje rūmų dvaro konkurencijoje dėl 
prestižo, išvengti pajuokos. paniekos ir neprarasti prestižo, savo išvaizdą ir ge- 
stikuliaciją, trumpai sakant, save reikia pajungti nuolatos besikaitaliojančioms 
normoms, kurios vis labiau pabrėžia rūmų dvaro visuomenei priklausančių 
žmonių ypatingumą, skirtingumą ir išskirtinumą. Reikia nešioti rūbus iš tam 
tikro audinio ir tam tikrus batus. Reikia judėti tam tikru, rūmų dvaro visuomenei 
priklausantiems Žmonėms priderančiu būdu. Net kaip reikia šypsotis nustato 
rūmų dvaro papročiai. 

Šitas „reikia“, rūmuose vis labiau įtraukiantis visą jo žmonių gyvenimą, 
nepaprastai vaizdžiai parodo ir tų suvaržymų, kuriems buvo pajungti į rūmų 
dvarą plūstantys ir jame gyvenantys žmonės, mechanizmą, ir jo intensyvumą. 
Žinoma, taip pat ir ankstesnėse raidos pakopose, pavyzdžiui, Viduramžių ka- 
rinei aristokratijai — visų pirma tai, kuri ankstesniais šimtmečiais burdavosi 


* „Reikia liemenės. pasiūtos iš keturių ar penkių taftos sluoksnių; kelnių - tokių, kaip 
tos, kurias čia matote. kurioms sunaudota. galiu garantuoti. mažiausiai aštuonios uolektys frizo 
ir eskarlato medžiagos: toliau jums reikia aulinių batų su mėzdra į išorinę pusę ir labai aukštais 
kulnais bei aukštomis pėdomis. su dideliu pagrindu pentinams ir padais. kurie didesni už pėdą 
[-..]. Pentinai turi būti paauksuoti [...]. Po to. kai taip apsirengęs Jūs atvykstate į Luvro rūmus. 
praeinate sargybą ir įeinate. Jūs šypsotės pirmam sutiktajam. Jūs sveikinate vieną. Jūs sakote 
kitam: "Broluži. kaip šauniai Tu atrodai. žydi kaip rožė! Tavo ponia Tau gera: ta žiaurioji ir 
maištingoji yra beginklė prieš šią gražią kaktą, šiuos gerai užriestus ūsus. o tas sklastymas toks 
gražus, kad nors mirk'. Tai reikia sakvu. skėsčiojant rankomis. linksint galva. stojant tai ant vie- 
nos kojos. tai ant kitos. viena ranka glostant sau ūsus ir retkarčiais — plaukus“ (pranc.). 

** „Kaip reikia“ (pranc.). 

teritorinių valdovų ir karalių rūmuose — gana dažnai būdavo privalomas tam 
tikras elgesio kodeksas. Tačiau suvaržymai. kaip ir visa šių ankstesnių sluoks- 
nių, šių ankstesnės pakopos rūmų dvarų organizacija, dar nebuvo tokie griežti 
ir tokie neišvengiami. 


6. Kai nagrinėjami ilgalaikiai procesai. nėra bergždesnio užsiėmimo kaip 
absoliučios pradžios paieškos. Tačiau vis dar pasitaiko, kad istorija laikoma kny- 
gas rašančio elito idėjų grandine. Tokiu atveju, žinoma, malonu ir lengva žais- 
ti mokytą žaidimą, kuriame prizą laimi tas, kas kokioje nors knygoje suranda 
citatą, tam tikrą idėją išreiškiančią anksčiau, negu manė kiti žaidimo dalyviai, 
vadovaudamiesi jau cituotomis knygomis. Tada ankstesnė knyga suprantama 
kaip idėjos „pradžia“. o jos autorius — kaip jos tikrasis autorius. Tačiau jeigu 
turima omenyj iš tarpusavyje priklausomų žmonių sudarytų figūracijų kaita, 
kuri yra istorijos proceso stuburas ir centras. tai geriau suprantame. kad abso- 
liučios pradžios, taip pat ir knygose išdėstytų idėjų absoliučios pradžios paieš- 
kos yra tuščios. Šiame grupėmis gyvenančių, tarpusavyje susijusių individų 
kontinuume nėra jokio taško, kuriame kažkas kaip absoliuti pradžia atsiranda 
iš nieko arba, o tai reiškia tą patį, iš nepaaiškinamos kūrybinės atskiro žmogaus 
Jėgos: nesvarbu, ar tai tam tikras Žmonių susigrupavimas, figūracijos, žmonių 
mintys ir kiti individualūs produktai. Tai. ką galime stebėti ir pagrįsti faktiniais 
duomenimis, yra santykinė pradžia. būtent paaiškinami šuoliai ir pertrūkiai 1|- 
galaikėje bei visada kartu taip pat kontinualioje žmonių grupuočių bei jų pro- 
duktų transformacijoje. Prancūzijos karališkojo dvaro ir žmonių figūracijos 
rūmų dvare raida gali būti toks pavyzdys. Ji gali būti tokių problemų analizės 
eksperimentinis modelis - būtent todėl. kad žmonių figūracija rūmų dvare glau- 
džiausiu būdu yra funkcionaliai susijusi su visa viešpatavimo organizacija. su 
visumine žmonių figūracija. kuriai valdovo rūmų dvaras priklauso kaip vienas 
iš centrinių organų, 0 juo toliau — ir kaip jos vienintelis centrinis organas. Pran- 
cūzijos karaliaus rūmų dvaro organizacija Henriko IV laikais yra ilgos konti- 
nualios raidos rezultatas. Šioje raidoje buvo daug dalinių šuolių, daug dalinių 
reformų ir reorganizacijų, kurias įgyvendino atskiri valdovai ir kurių laikas 
buvo palyginti trumpas. Žmonių figūracija rūmų dvare, tarpusavio priklauso- 
mybių, į kurias jie įregzti, struktūra. jų patiriamų suvaržymų pobūdis - visa tai 
tam tikru atžvilgiu nuolat atsiranda iš figūracijų, tarpusavio priklausomybių ir 
suvaržymų struktūrų ankstesnėse fazėse. Tačiau mūsų kalbos priemonės dar 
tokios grubios. kad žmonių grupių. patirties ir elgesio skirtumams skirtingomis 
visuomenės raidos pakopomis išreikšti telieka naudoti palyginimus. Tai tokie 
posakiai, kaip „daugiau“ arba „mažiau“. sudarantys įspūdį. kad čia susiduria- 
me tik su kiekybiniais skirtumais. Marxas. eidamas Hegelio pėdomis. su šiomis 

problemomis mėgino susidoroti tokiais posakiais. kaip kiekybės pavirtimas 
kokybe. Nekelia abejonių, kad savo laiku tai buvo svarbi konceptuali pažanga. 
Hegelio ir Marxo konceptualios formuluotės yra drąsus bandymas toliau 
išplėtoti mūsų sąvokų instrumentarijų. kad būtų galima aiškiau ir tiksliau suvokti 
pertraukiamumo ir tęstinumo ryšį žmogiškųjų grupuočių raidoje. kokį mes jį 
galime stebėti faktiškai. Tačiau nėra jokio pagrindo visiems laikams likti prie 
jų išplėtotų eksperimentinių modelių. Jie dar dideliu mastu yra spekuliatyvūs. 
Empirinis pagrindas, kuriuo remiantis jie buvo išvystyti daugiau nei prieš šim- 
tą metų, buvo siauras ir netvirtas, palyginti su tomis empirinėmis žiniomis, ku- 
ros šiandien gali būti panaudotos tokiems modeliams konstruoti. Ir kuo la- 
biau mažėja žinojimo properšos, tuo darosi būtiniau ir įmanomiau ieškoti tokių 
problemų sprendimo, išsaugant patį glaudžiausią kontaktą su plačia empirinio 
žinojimo sfera. 

Prancūzijos karaliaus dvaro ir rūmų dvaro visuomenės raida gerai tinka 
kaip empirinė medžiaga tokiam uždaviniui spręsti. Ji tinka iš dalies dėl to, kad 
ši raida vargu ar dar tebėra susijusi su aštriomis mūsų laikų kovomis. Vadina- 
si, ją lengviau nagrinėti be emocinio angažavimosi. Čia, Prancūzijos karaliaus 
dvaro raidoje, susiduriame su viena atskira gija tam tikros valstybingos visuo- 
menės raidoje, kuri tuo pat metu yra tos raidos centre. Kaip ir paskutinioji, taip 
ir rūmų dvaro raida. pavyzdžiui, nuo Valois iki Liudviko XIV laikų, kai ją na- 
grinėjame atsižvelgdami į pakankamą distanciją, yra nenutrūkstamas proce- 
sas. Bėgant šimtmečiams karaliaus dvaro ūkio ir palydos pareigybių organiza- 
cija darosi labiau diferencijuota. Dvaro ūkio ir vyriausybės funkcijos. kurias 
iš pradžių jų griežtai neskirdami vykdė tie patys žmonės, atsiskiria ir tampa 
skirtingais pareigybių tipais. Pačioje pareigybių hierarchijoje atsiranda daugiau 
pakopų. Padidėja pareigybių skaičius. Pasitaiko atoslūgių: tačiau pagrindinė 
raidos linija su trumpais svyravimais iki pat XVII a. eina viena kryptimi. Dėl 
to neįmanoma nepastebėti proceso tęstinumo. 

Jį galima bandyti išreikšti komparatyviomis sąvokomis. Tačiau jos leng- 
vai sudaro įspūdį, kad susidūrėme tiktai su santykiniais kiekybių pokyčiais. 
Toks įspūdis yra apgaulingas. Dėl jo daugiausiai kaltas santykinis mūsų kal- 
bos ir mąstymo priemonių neišsivystymas. Tai, su kuo iš tikrųjų susiduriame. 
yra laipsniškas Žmonių grupių rūmų dvare vystymasis. arba, kitaip sakant, rūmų 
dvaro struktūros raida. Mūsų kalba ir mąstymas šiuo metu dar yra organizuoti 
taip, kad norėdami kalboje išsakyti pokyčius žmonių. sudarančių rūmų dvarą, 
figūracijoje, esame priversti abstrahuoti tuos šios žmonių ryšio formos aspektus. 
kuriuos galima išreikšti komparatyvais. o kartu kaip tariamai vien kiekybines 
apibrėžtis. Vis dėlto šitas dabartinių išraiškos priemonių ribotumas neturi mūsų 
suklaidinti: procesas, kurį bandome konceptualiai apibrėžti šio tipo abstrakcija. 

Iš tikrųjų yra pokytis figūracijoje. kurią žmonės sudaro vieni su kitais, tarpusavio 
priklausomybių rezginio transformacija. Tačiau šį figūracijos pokytį koncep- 
tualiai galima apibrėžti tik kaip tokį. Nors ir daug tokių pavienių „daugiau 
arba mažiau“ aspektų mes iškeltume iš šio rezginio, be aiškaus ir tikslaus moks- 
linio figūracijos kaitos kaip tokios apibrėžimo daugybė ..daugiau arba mažiau“ 
aspektų. kuriais galime pasinaudoti konceptualiam figūracijos kaitos apibrė- 
žimui, lieka tik provizoriškomis aproksimacijomis, kad ir kokios būtinos jos 
būtų šiandienėje išsivystymo pakopoje. Tad kiekybės perėjimo į kokybę idėja 
pagrįsta nesusipratimu, kadangi tai, kas ilgalaikėje raidoje dėl esamų kalbi- 
nių ir mąstymo priemonių ribotumo atrodo tik kaip „daugiau“. kaip kiekybinis 
kaupimas, visada kartu yra ir kažkas kita nei kiekybės pasikeitimas. Būtent — 
struktūrinis pokytis, tarpusavio priklausomybių rezginio pasikeitimas, kartu ir 
visuminės figūracijos įtampų sistemos galios pusiausvyros pokytis. Pavyzdys 
gali būti galios pasiskirstymo tarp karaliaus grupės ir likusios aristokratijos 
pasikeitimas pirmosios naudai. Apibrėžimai „daugiau arba mažiau“, tokie po- 
sakiai kaip „karaliaus galios padidėjimas“ arba .„monetarizacijos pažanga“ čia 
yra pagalbinės priemonės, kuriomis išreiškiamas pokyčių nenutrūkstamumas. 
Tačiau tai, ką Henriko IV laikais po daugelio svyravimų į vieną ar į kitą pusę 
galima preliminariai aprašyti kaip karaliaus galios šansų padidėjimą. galų gale 
kartu yra ir Metabasis eis allo genos*: iš nenutrūkstamos figūracijos srauto 
kaitos galų gale atsirado naujo tipo figūracija. 

Tad pasakymas apie kiekybės virtimą kokybe nurodo reikšmingą prob- 
lemą, kurią verta kruopščiai ištirti, taip pat ir teoriškai. Mes čia tik prabėgomis 
galime nurodyti jos teorinę reikšmę. Tačiau pačios problemos negalima visiškai 
apeiti. Kol jos nenurodėme. Prancūzijos rūmų dvaro visuomenės tyrimas tam 
tikru mastu kabo ore. 

Prancūzijos rūmų dvaro visuomenės vystymasis XVII a. yra nenutrūks- 
tamos raidos ankstesniais šimtmečiais tąsa. Nors šis vystymasis ir yra neper- 
traukiamas, žmonių santykių rūmuose, jų gestų ir išvaizdos XVII a. taip pat 
atsiranda nauji bruožai. Problema štai kokia: kaip galima išreikšti šį Meta- 
basis eis allo genos, šį perėjimą į naują giminę, nepripažįstant nei vystymosi 
absoliutaus tęstinumo, tokio. kaip skaičių sekoje. nei jo absoliutaus pertrau- 
kiamumo vaizdinio pirmenybės? Kaip galima išreikšti šį pokytį toje pažinimo 
vystymosi fazėje. kai tokius procesus apibendrinančių teorinių modelių vys- 
tymas toli atsilieka nuo neapibendrintų žinių apie tokių procesų detales? Kai 
susiduriame su šios rūšies problemomis. visada esame priversti griebtis metaforų 
iš kitų, palyginti paprastesnių dalykinių sričių ir toliau vystyti jų pažodinę 


* „Perėjimas į kita giminę. kokybinis pokytis“ (sen. gr. ). 

reikšmę, vartojant jas socialine prasme tol, kol jos pamažu nepraras savo ryšio 
su pradine sritimi ir net patį savo kaip metaforų pobūdį. Pritaikytos tiems da- 
lykams, kuriems buvo pavartotos perkeltine prasme. jos galų gale taps specia- 
liais šių dalykų terminais. Pati vystymosi sąvoka yra pavyzdys, kaip Žodis. iš 
pradžių vartotas metaforiška prasme. virto specialia sąvoka. Beveik nebeprisi- 
menamas jos ryšys su pažodine vartosena. Su jos atgarsiais susiduriame, kai 
kalbame apie vystomų kūdikių išvystymą (Auswickeln); apie tai, kad medicinos 
seserys vynioja tvarsčius. Kita, iš pradžių metaforiška, o paskui specializuota 
žodžio vystymosi atšaka veda į fotografijos sritį, kur įprasta sakyti, kad „filmų 
juostos yra išryškinamos“ (Fi/me entwickelt). Tačiau vargu ar ką nors trikdo 
santykinis pažodinės reikšmės neadekvatumas specialiai vartosenai. Vargu ar 
kas nors jį pastebi. Speciali vartosena pasidarė visiškai įprasta ir savarankiška. 
Socialinės raidos srityje perėjimas į kitą giminę dažnai išreiškiamas, me- 
taforiškai vartojant tokius posakius, kaip naujos pakopos pasiekimas ir pakili- 
mas į naują lygį. Ir tol, kol nepamirštama, kad tai pirmi žingsniai ilgame kruopš- 
taus darbo procese, tobulinant specialias sąvokas mūsų stebėjimams apdoroti. 
tol tokios metaforos negali padaryti jokios žalos. Jos primena alpinistų potyrius. 
kai jie kopia į kalnagūbrį - kai jie pasiekia tam tikrą aukštumą, iš kurios atsiveria 
tam tikras vaizdas, o iš ten per miškus kopia į kitą, aukštesnę aukštumą su kitu 
vaizdu. Tai, kad alpinistai kopia vis aukščiau, yra kiekybinis, „daugiau ar ma- 
žiau“ kopimo aspektas. Tai, kad vaizdas, atsiveriantis iš aukštesnės plynaukš- 
tės, skiriasi nuo vaizdo, kurį jie regi žemesnėje aukštumoje, ir tai, kad iš aukščiau 
jie gali pastebėti tam tikrus dalykus. nematomus iš žemiau. yra pavyzdys, ką 
reiškia skirtumas ir koks yra santykis tarp pokyčio. kurį galima išreikšti kom- 
paratyvais — „aukščiau“ ir „žemiau“, — ir visuminės permainos. Tai visos figū- 
racijos pasikeitimas, aprėpiantis alpinisto, aukštumos ir perspektyvos santykį. 
Aukštesnė aukštuma gali būti tokia vietovė, į kurią iki šiol niekas nebuvo įžen- 
gęs, 0 iš ten atsiverianti perspektyva gali leisti pastebėti sąryšius, kurie iki šiol 
nebuvo pažinti. Kad ir kaip ten būtų, metaforišką tokių sąvokų, kaip „aukštes- 
nioji pakopa“ ir „aukštesnis lygmuo“, vartoseną nesunku išplėtoti taip, kad jos 
išreikštų ne vien kiekybinį figūracijų tęstinumą, bet ir santykinius jų pertrū- 
kius, sociologinį mutacinį jų pobūdį, perėjimą prie kitos figūracijų giminės. 
Su tokio tipo perėjimu susiduriame. kai sakome, kad ilgalaikiame karių 
koncentracijos rūmų dvare procese — 0 jo ankstesnėms pakopoms, tarp kitko, 
jau atstovavo palyginti maži XI ir XII a. teritoriniai rūmų dvarai —- XVII a. 
riterišką karių aristokratiją galutinai pakeitė rūmų dvaro aristokratija kaip aukš- 
čiausia aristokratijos formacija. Drauge centrinio valstybės organo vystymasis 
tam tikru mastu pasiekia naują aukštumą. Jau nebepakanka komparatyvų ir 
kitų kiekybinių išraiškų. Čia susiduriame su santykinai naujos žmonių figūra- 

cijos susidarymu. Tai rūmų dvaro aristokratija. susiformuojanti nenutrūkstamos 
karaliaus rūmų dvaro ir visos visuomenės. kurios centrinis organas yra rūmų 
dvaras, raidos procese. 

Daugiapolis Prancūzijos valstybingosi0s visuomenės įtampų balansas 
daug šimtmečių svyravo į visas puses. vykstant visokiausioms buržuazinės, 
aristokratinės ir karališkosios formacijų kovoms. Kai į sostą sėdo Henrikas IV 
ir pasibaigė pilietiniai karai. paaiškėjo. kad visos visuomenės raida — visų pirma 
du centriniai mokesčių ir policijos bei karinės organizacijos monopoliai — ka- 
raliaus pozicijos įkūnytojams ir jų atstovams į rankas davė galios šansus, kurie 
užtikrino jiems neįveikiamą persvarą prieš visas kitas jų viešpataujamos srities 
formacijas: tol, kol jos nepajėgė suspenduoti tarpusavio konfliktų ir sudaryti 
daugiau ar mažiau patvarų bendrą frontą prieš karūną. Šis pagrindinės įtampų 
pusiausvyros ašies poslinkis karaliaus naudai yra pagrindinis dalykas, kurį 
metaforiškai galima pavadinti perėjimu į naują giminę arba į naują Prancūzijos 
visuomenės vystymosi pakopą. Žinoma, šis pagrindinis fenomenas neegzistuo- 
ja atskirai nuo kitų. Tokie teiginiai yra suprantami neteisingai, kai jie supranta- 
mi kaip teiginiai apie „ištakas“ arba „priežastis“. Ilgalaikiuose socialinės raidos 
procesuose nėra nei absoliučios pradžios, nei absoliučių priežasčių. Siekdami 
ištirti ir paaiškinti santykinai naujų figūracijų atsiradimą nenutrūkstamame vi- 
suomenių visuminės raidos procese, turime ieškoti kitokių kalbinės raiškos 
priemonių. Tačiau kaip tik tai ir yra dabar mums rūpima problema. Nenutrūks- 
tama Prancūzijos visuomenės raida pasiekia tašką, kai po daugelio svyravimų 
centrinė įtampų ašis pasislenka pagrindinio valdovo padėties naudai. Ranka 
rankon su šiuo pagrindinio valdovo padėties pokyčiu keičiasi ir aristokratijos 
bei buržuazijos elito formacijų padėtis. Buržuazijos padėties pokyčiai nėra šio 
tyrimo objektas. Dalis aristokratijos, susijusi su pagrindinio valdovo dvaro 
rūmais, dabar nuo jo priklauso kur kas labiau, negu bet kada anksčiau. Galima 
pasakyti, kad kai jos atstovai įeina į rūmus, durys už jų nugarų užrakinamos. 
Tuo pat metu prieš jų akis atsiveria kitos, naujos durys. Ši aristokratija vis la- 
biau izoliuojama nuo kaimiško gyvenimo. 


7. Anksčiau ar vėliau — nors niekas negali pasakyti, kada — bus ištirtos 
šio ilgalaikio koncentracijos rūmų dvare bei urbanizacijos proceso detalės. 
Išsamiai bus ištirta, kaip palengva stiprėjo nerūminio gyvenimo kaime ilgesys, 
ir išskirtos proceso fazės — iki pat tos. kai buvo pasiekta aukštuma, kurioje at- 
siskyrimas nuo kaimo pasidarė galutinis ir negrįžtamas. Galima įsivaizduoti, 
kad mokiniai jau mokykloje kada nors kartu su kitomis ilgalaikio vystymosi 
linijomis mokysis pažinti ir suprasti tokį procesą kaip šis, kuris Europos vi- 
suomenių tapsmui suprasti vargu ar yra mažiau reikšmingas už karus ir taikos 

sutartis. Mokysis. kad suprastų save. Dokumentinių šio proceso liudijimų tikrai 
netrūksta. Pateiksime tik vieną iš jų. priklausantį XV a. Tai Philippe de Vitrys, 
Meaux vyskupo nusiskundimas: Combien est heureux la vie de celui gui fait 
sa demeure aux champs* „kuris skamba jo eilėse sur /a grande disparitė de la 
vie rustigue avec celle de la cour-“. Apie tai liudija ir XVI a. Plejados poetai, 
iš kurių raštų ankščiau pacitavome porą pavyzdžių. Mūsų dienomis panašiuo- 
se kontekstuose dažnai kalbama apie „susvetimėjimą“. Ši sąvoka tiktų ir šiame 
kontekste, jeigu ji nebūtų gana dažnai vartojama su romantiniais vertinimo 
akcentais, jeigu jos vartosena būtų skirta ne tiek skųstis „susvetimėjimu“, kiek 
iškelti klausimą apie jo socialinę prigimtį ir paaiškinti nepriklausomai nuo to, 
kaip jis vertinamas. 

XVII a. Prancūzijoje laipsniška diferenciacija tarp rūmų dvaro bei miesto 
1r kaimo formacijų pasiekia naują aukštumą. Rūmų dvaro ir kaimo, rūmų dvaro 
aristokratijos ir kaimo nobiliteto socialinės diferenciacijos impulsas yra toks 
didelis, kad rūmų dvaro aristokratija Liudviko XIV laikais kaimo kilmingųjų 
atžvilgiu jau yra beveik uždara atskira formacija — nors ji niekada taip ir netapo 
absoliučiai uždara. Ir anksčiau kariai bei senjorai gana dažnai gyvendavo kuni- 
gaikščių arba karalių rūmuose. Tačiau ankstesniais šimtmečiais žmonių gyve- 
nimo būdas, interesai, išvaizda, ryšiai ir suvaržymai rūmų dvaro ir nerūminėse 
kaimo socialinėse grupėse dar nebuvo tokie skirtingi, kaip XVII a., kai karaliaus 
pozicija galutinai įgijo nepaprastai didelę galią, turint omenyj visas kitas socia- 
lines formacijas. Nuo šiol karaliaus dvaras iš socialinių saitų visumos išsiskyrė 
kaip organizacija, kuri buvo ne tik didesnė, tačiau taip pat reprezentavo naują 
order of complexitv** „naują sudėtingumo pakopą, palyginti su kitomis pasau- 
lietinėmis to meto organizacijomis ir, žinoma, palyginti su kaimo grupių valdo- 
mais dvarais, kaimais ir kitomis organizacijomis. 

Visų pirma šis rūmų dvaro ir kaimo socialinės diferenciacijos aspektas, 
šis kontrastas tarp palyginti sudėtingo gyvenimo rūmų dvare ir didelio dife- 
rencijuotumo bei gyvenimo kaimo grupėse santykinio paprastumo kėlė rūmų 
dvaro žmonėms kaimo nostalgijos jausmą, nutolimo nuo paprasto gyvenimo 
jausmą. Trumpai sakant, skatino idealizuoti išsvajotą gyvenimą kaime. Kaip 
tik dėl to, kad tai buvo tik svajonė, ji visai gerai galėjo koegzistuoti su panieka 
kaimo kilmingiesiems ir valstiečiams, su tam tikru pasišlykštėjimu kaimišku 
gyvenimu. 

Be to, pripratimas prie palyginti aukšto sudėtingumo standarto visų žmo- 
giškų santykių srityje karaliaus rūmų dvare kėlė ypatingus reikalavimus rūmų 
dvaro Žmonių saviugdai. Karaliaus rūmų dvaras. kur karaliaus galios šansai 


* „Koks laimingas gvvenimas to. kas gyvena laukuose“ (pranc.). 
** „Sudėtingumo laipsnį“ (angl. ). 

nepaprastai pranoko kiekvieno atskiro rūmų aristokrato ar net atskirų aristok- 
ratijos grupių rūmuose šansus, reikalaso nuolatinės savikontrolės. labai dife- 
rencijuotos ir - kaip matėme iš Saint-Simono pastabų - tiksliai apskaičiuotos 
strategijos palaikant santykius su sau lygiais ir aukštesniais asmenimis. Dide- 
lės rūmų dvaro aristokratų dalies pajamų šaltiniai priklausė nuo karaliaus arba 
nuo jo patikėtinių malonės. Kad ir kas būtų rūmų dvariškiai — užimtų pareigas 
rūmų dvare. karinius postus. gautų pensijas iš asmeninio karaliaus iždo — ka- 
raliaus nemalonė, klaidingi žingsniai konkurencinėje rūmų dvaro frakcijų ko- 
voje, favorito, metresės. ministro priešiškumas — visa tai galėjo grėsti dvariš- 
kio pajamų šansams. jo šeimos gyvenimo lygiui, taip pat jo prestižui, jo rinkos 
vertei rūmų dvaro visuomenėje, jo ateities perspektyvoms ir viltims. Net tiems 
rūmininkams, kurie turėjo dideles šeimynines pajamas. karaliaus malonės apri- 
bojimas ar sumažėjimas reiškė sunkiai pakeliamą pavojų. O karaliaus nemalonė, 
ištrėmimas iš rūmų dvariškiui daugiau ar mažiau reiškė, kaip pasakyta, jo socia- 
linės egzistencijos galą. 

Viduramžiais. natūrinio ūkio dominavimo laikais, net lenus valdę kilmin- 
gieji galų gale vis dėlto disponavo valda, kuri jiems užtikrino palyginti aukštą 
nepriklausomybės mastą. Bet kuriuo atveju valda labai sumažindavo jų prik- 
lausomybę nuo savo leno valdovo. kai tik lenas atsidurdavo jų rankose. Užtat 
kai karalius savo kilmingiesiems atlygindavo už tarnybą arba nuopelnus pini- 
giniais pavedimais savo iždui. kurie retkačiais turėdavo būti išmokėti kaip al- 
gos arba pensijos — tai pagrįsdavo nuolatinės priklausomybės ryšį. Nepaisant 
visų akivaizdžių skirtumų. visų pirma smulkiosios ir vidutiniosios aristokratijos 
masė, tačiau taip pat daugelis aukštųjų ir aukščiausių aristokratų, pajamas gavu- 
sių iš karaliaus 1ždo. gyvensena didžiojoje rūmų dvaro aristokratijos organiza- 
cijoje primena darbininkų ir tarnautojų padėtį didelėje pramonės įmonėje. Be 
to, Prancūzijos rūmų dvaro aristokratija praktiškai negalėjo išvengti gyvenimo 
rūmų dvare. Bent jau Liudviko XIV laikais jos nariai neturėjo jokios judėjimo 
laisvės. Neprarasdami statuso, jie vargu ar galėjo pakeisti savo vietą. Šis beveik 
visiškas priklausomybių, kurių susaistyti gyveno dauguma rūmų aristokratų, 
1r jiems tekusių suvaržymų neišvengiamumas leidžia suprasti, ką jiems galėjo 
reikšti gamta ir gyvenimas kaime kaip šios padėties priešingybė. Jau buvo pa- 
rodyta, kodėl šie tarpusavio priklausomybių sąlygoti suvaržymai liečia taip 
pat karalius bei karališkąją šeimą, ypač vėlyvaisiais ancien rėgime laikais. 
Aiškiai matome tą funkciją, kurią kaimo gyvenimas atliko kaip rūmų dvaro su- 
varžymų priešingybė — pavyzdžiui, kai matome Mariją Antuanetę ir jos rūmų 
damas, persirengusias melžėjomis. Ypač didelę permainą šia kryptimi galime 
stebėti XVII a. pradžioje. pasibaigus pilietiniams karams, kai daugelis rūmų 
dvariškių galbūt pirmą kartą aiškiai įsisąmonina savo padėties neišvengiamumą. 

Tačiau specifinių nostalgiškų. romantinių pustonių. kurie dažnai lydi 
gamtos ir gyvenimo kaime paveikslą. nesuprasime, jeigu rūmų dvarą laikysime 
tik išorine suvaržymų aparatūra. Tai yra specifinė romantinė nata, skambanti. 
kai apie natūralų gyvenimą svajojama kaip apie nebepasiekiamą idealą. Šiam 
jos pobūdžiui lemiamą reikšmę turi iš tarpusavio priklausomybių rūmų dvare 
kylančių suvaržymų savitumas. apie kurį jau kalbėjome: suvaržymai, kuriuos 
rūmų dvarą sudarantys žmonės uždeda vieni kitiems, yra socialiniai suvaržy- 
mai, kiekvieną dvarui priklausantį žmogų verčiantys stipriai suvaržyti patį save. 
Be to. tai jau gana diferencijuoti ir palyginti visa apimantys susivaržymai. 

Pavyzdžiui. po pilietinio karo koncentracija rūmų dvare vis didesniu mas- 
tu reiškė pacifikaciją, sugriežtintą karinių įpročių ir džiaugsmų kontrolę, kuri 
savo ruožtu kiekvieną rūmų dvariškį verčia stipriau valdytis, stabiliau kon- 
troliuoti savo agresyvius impulsus. Henrikas IV dar yra palyginti atlaidus savo 
aristokratų dvikovoms. Richelieu ir Liudvikas XIV kaip fizinės prievartos mo- 
nopolio saugotojai jau tikrai nebenuolaidžiauja, kai jų aristokratai kovoja pagal 
senus karo papročius. Dvikovos tuo metu yra ir dar 1lgą laiką lieka anklavais, 
kuriuos aristokratai, o vėliau ir kiti sluoksniai sau rezervuoja valstybėje — daž- 
nai nepaisydami karaliaus ar kitokių valstybinių autoritetų. Jos jiems yra in- 
dividualios laisvės. kaip ji suprantama pagal karių tradiciją, simbolis. Kaip tik 
laisvės vienas kitą sužeisti arba užmušti, jeigu jiems tai šauna į galvą, simbolis. 
Po pilietinių karų ir vėlesnių pakartotinių socialinių poslinkių laikais dvikovos 
yra elito sluoksnių maišto prieš didėjančią valstybės kontrolę simbolis. Valstybė 
vis labiau linksta pajungti visus piliečius tam pačiam įstatymui. Galinga dviko- 
vų banga nurimsta, kai Richelieu įsako viešai nubausti mirties bausme vieną iš 
pagrindinių dvikovininkų, priklausantį aukštos kilmės šeimai. Reikia tvardytis. 
Nebegalima atleisti pavadžių pykčiui ir priešiškumui. 

Prievarta taikiai bendrauti su kitais žmonėmis —- taip, kad žodiniai mū- 
šiai dažnai užima dvikovų, kuriose naudojami ginklai, vietą - rūmų dvaro visuo- 
menėje reikalauja ypač tikslios ir sudėtingos savikontrolės dar ir dėl to, kad 
šioje didelėje visuomenėje kiekvienas Žmogus nuolatos susiduria su skirtingo 
rango ir skirtingos galios žmonėmis ir turi panašiai elgtis. Rūmų dvaro žmonės 
turi išmokti tiksliai pasirinkti savo veido išraišką, žodžius, judesius atsižvelgda- 
mi į sutinkamus žmones ir situacijas. Rūmų dvare yra palyginti neišvengiami 
ne vien tie iš tarpusavio priklausomybių kylantys suvaržymai, kuriuos repre- 
zentuoja kiti žmonės. Tokie yra ir susivaržymai, kuriems išmokstama save pa- 
jungti, paklūstant šio tipo tarpusavio priklausomybėms. Reiškinių, kuriuos 
nurodo tokie žodžiai kaip .„susvetimėjimas“ ir „romantika“, struktūra lieka ne- 
suprasta, kol teoriškai pagrindžiant šias sąvokas neatsižvelgiama į jų ryšį su 
susivaržymų specifinių aparatūrų. tampančių integraliais individų elementais. 

išsivystymu. Gali būti, kad rūmų dvaro žmonių gyvenime šypsenų niuansai, 
gerų manierų gradacija. visa sudėtinga elgesio organizacija priklausomai nuo 
socialinio partnerio rango ir statuso iš pradžių buvo tik sąmoningomis praty- 
bomis išmokta maskuotė. Tačiau visuomenėse, kurių specifinė struktūra santy- 
kinai aukštą, stabilų ir tolygų momentinių emocinių impulsų maskavimą da- 
ro būtina socialinio išgyvenimo ir sėkmės priemone, kaip integrali asmenybės 
struktūros ypatybė išsivysto sąmoningo savasties formavimo sugebėjimas. Kai 
suaugęs rūmų dvariškis žvelgia į veidrodį, jis pastebi, kad tai, ką jis iš pradžių 
tobulino kaip sąmoningą maskuotę. tapo jo paties veido dalimi. Žinoma. spon- 
taniškų impulsų maskavimas, elementarių emocinių impulsų slėpimas po šar- 
vais ir transformacija rūmų dvaro visuomenėje turi kitokį pavidalą ir struktūrą, 
palyginti su pacifikuotais viduriniaisiais sluoksniais, kurie išauklėti darbu už- 
sidirbti pragyvenimui. Galų gale tas pavidalas yra kitoks, palyginti su visais 
industrinės visuomenės sluoksniais, kurių atstovai yra orientuoti į darbo ir kar- 
jeros suvaržymus. Rūmų dvaro visuomenėje šarvai dar neturi saugoti iš visų pu- 
sių ir veikti automatiškai, kaip esti dirbančiose visuomenėse. Didesnė žmonių 
nelygybė, pavaldumas, žemesniųjų rangų, visų pirma neturtingesniųjų sluoks- 
nių priklausomybė ir paklusnumas vis dar atveria rūmų dvaro žmonėms platų 
socialinį lauką, kuriame visų rūšių emociniai impulsai dar gali būti palyginti at- 
virai išreiškiami ir iškraunami be socialinių nesėkmių arba bausmių pavojaus. 
Šiose ribose susivaržymų ir savikontrolės išvystymas reikalingas mažesniu 
mastu. Todėl rūmų dvaro aristokratijos šarvai apskritai dar nėra aklini. Rūmų 
dvaro aristokratai dažnai labai gerai įsisąmonina, kad jie užsideda kaukę, kai 
bendrauja su kitais žmonėmis, nors jie ir nesuvokia. jog kaukės užsidėjimas, 
žaidimas kaukėmis tapo jų antrąja prigimtimi. 

Šimtmečių sandūroje, paskutiniame XVI a. ir pirmame XVII a. dešimtme- 
tyje kaip tik Prancūzijoje galima gerai stebėti, kaip kartu su ryžtinga valstybi- 
nės kontrolės centralizacija, kartu su griežtesniu elgesio pacifikavimu ir - po 
Henriko IV pergalės — kartu su vis labiau negrįžtamu sostinės didžiojo rūmų 
dvaro aristokratijos atsiskyrimu nuo kaimo provincijos kilmingųjų arba bet 
kuriuo atveju nuo mažųjų provincijos rūmų dvarų aristokratija pasiekia naują 
aukštumą. Pro duris į pilį, kurios uždaromos iš paskos įėjusiems, ir pro duris, 
kurios atsiveria į ją įėjusiems, visų pirma žengė žmonės, tapę didžiojo rūmų dva- 
ro aristokratais. Sustiprėjęs spaudimas susivaržyti (ZŽwang zum Selbstzwang) 
jiems atveria naujus džiaugsmus ir malonumus, naujus turtus ir rafinuotumą, 
trumpai tariant, naujas vertybes kartu su nauja priespauda ir pavojais. Bet ku- 
riuo atveju susivaržymas jiems tampa didele asmenine vertybe. Specifinis rūmi- 
nis civilizuotumas. paremtas susivaržymu. tapusiu antrąja prigimtimi. yra tai, 
kas rūmų dvaro aristokratijos žmogų skiria nuo visų kitų. kuo jis jo paties 

požiūriu pranoksta juos. Kaip tik dėl to rūmų dvaro Žmonės negali išvengti 
savęs susivaržymo. 

Provincijos aristokratija, pradedant smulkiais kaimo kilmingaisiais ir bai- 
giant artimų žemei aristokratijos grupių, susibūrusių rūmų dvaruose, likučiais. 
koncentruojant visą kontrolę ir visas galios priemones karaliaus dvare, vis labiau 
praranda savo socialinę reikšmę. Prancūzijos visuomenė yra ne vienintelė ir, 
žinoma, tikrai ne pirmoji Europos visuomenė, kurioje vyksta šis struktūrinis po- 
kytis. Centralizacijos ir koncentracijos rūmų dvare tendencijas, susijusias su 
centrinių valdovų ir jų atstovų galimybėmis disponuoti piniginiais šansais ir 
juos dalyti, jau anksčiau galima pastebėti kitose visuomenėse, visų pirma Is- 
panijoje ir Italijoje. Tačiau prancūziškajame XVII a. centralizacijos sąjūdyje su- 
siformuoja didžiausias ir gausiausias tais laikais rūmų dvaro vienetas, kurio 
pagrindinė kontrolė efektyviai funkcionuoja. Vadinasi, atsižvelgiant į Prancū- 
ziją galima labai gerai stebėti tam tikrus tokiu būdu pasiekto išsivystymo lygio 
struktūrinius ypatumus. 


8. Turbūt geriausiai juos galima išryškinti konceptualiai. metaforiškai 
vartojant „distancijavimosi“ sąvoką. Ji jau buvo pavartota kalbant apie stipresnę 
miestietiško-rūminio ir kaimiško gyvenimo diferenciaciją. Urbanizacija, mone- 
tarizacija, komercializacija ir koncentracija rūmų dvare yra daliniai platesnės 
transformacijos procesai, kurie to meto žmones vis labiau skatina suvokti „gam- 
tą“ kaip kažką, esantį priešais juos, kaip landšaftą, kaip „objektų“ pasaulį, 
kaip pažinimo objektą. Mėginimas susieti daugelį gijų tarpusavyje nuvestų 
mus pernelyg toli. Tačiau bet kuriuo atveju tokie procesai šioje transformacijoje 
vaidina tokį pat didelį vaidmenį, kaip ir augantis sugebėjimas susieti tarpusavy- 
je 1r su gamtos įvykiais stebėjimą bei refleksiją. Visa tai yra tam tikro specifinio 
distancijavimosi aspektai. Tai distancijavimasis nuo to, kas dar ir šiandien yra 
mielai vadinama „gamta“ arba „objektais“. Jis taip pat ryškiai pasireiškia ir vaiz- 
duojant gamtą kaip landšaftą, taip pat ir moksliniu gamtos vyksmo tyrimu ar- 
ba keliant filosofinį klausimą, ar ir kaip žmonės gali pažinti „objektus“, kokie 
jie yra iš tikrųjų, arba klausiant, ar „objektai“ iš tikrųjų „egzistuoja“. Šie ir kiti 
distancijavimosi nuo „gamtos“ simptomai kaip visuomenės pakilimo į naują 
aukštumą liudijimai pasirodo daugiau ar mažiau vienu metu toje fazėje, kurią 
mes dar vadiname daugiau ar mažiau pasenusia „Renesanso“ sąvoka. Jie gali pa- 
aiškinti, ką šiame kontekste reiškia iškopimo į naują aukštumą metafora. Nes 
keletą amžių Europos visuomenės laikėsi šio distancijavimosi tipo. Iš čia kylan- 
čios problemos buvo išplėtotos ir išrutuliotos pačiais įvairiausiais būdais. Ta- 
čiau „Renesanso“ amžiais pasiektas žmonių junginių distancijavimosi būdas. 
palyginti su tuo. ką jie išgyvena kaip „gamtą“. bendrais bruožais liko toks pat 

iki šiol. Pakilimo į kitą aukštumą ženklus mūsų dienomis galima pakankamai 
aiškiai regėti tapyboje, kur akivaizdžiai mėginama daryti kažką. kas visiškai 
skiriasi nuo vaizdavimo „.objektų“, plytinčių prieš žiūrovą trimatėje erdvėje. 
Tačiau procesą, kai jo dalyviai esame mes patys. galime suprasti geriau. jeigu 
įsisąmoninsime, kad Renesanso laikų distancijavimosi postūmis, kuriam vyks- 
tant fizinių įvykių įvairovę žmonės išmoko traktuoti kaip „gamtą“. yra dalinis 
platesnio distancijavimosi vyksmo procesas. 

Rūmų dvaro visuomenės tyrimas ypač aiškiai parodo kai kuriuos kitus 
šio platesnio diferenciacijos proceso aspektus. Susivaržymo šarvai, kaukės, 
kurias visi rūmų dvaro elitų nariai kur kas didesniu mastu negu anksčiau padaro 
savo savasties dalimi, taip pat kur kas stipriau negu anksčiau atitolina žmones 
vienus nuo kitų. Palyginti su ankstesniu periodu, rūmų dvare - ir, žinoma, ne 
vien tik jame — spontaniški žmonių impulsai jiems tarpusavyje bendraujant 
yra kur kas labiau suvaržyti. Svarstymai, greita situacijos analizė, veiksmo 
krypties išmatavimas, trumpai tariant, refleksija dabar daugiau ar mažiau au- 
tomatiškai įsiterpia tarp afektyvesnio ir spontaniško impulso veikti ir faktinės 
veiksmo realizacijos žodžiu arba veiksmu. Gana dažnai žmonės šiame lygyje 
visai gerai įsisąmonina, kad refleksija yra jų šarvų dalis. Priklausomai nuo 
savo padėties, jie vertina ją arba pozityviai. vadindami „intelektu“ ar „protu“, 
arba romantiškai ir negatyviai — kaip jausmo pančius, kaip patologinį reiški- 
nį, kaip žmogiškosios prigimties išsigimimą. Kad ir kaip jie vertintų, jie nelaiko 
šio savo susivaržymo, šių šarvų, kaukių ir adekvataus joms distancijavimosi 
būdo tam tikros žmonių visuomenių raidos pakopos simptomais, bet amžino- 
mis nekintamos žmogiškos prigimties savybėmis. Jiems atrodo, jog visais lai- 
kais žmogus kaip „subjektas“ amžinai stovi priešais gamtą, „objektų“ pasaulį. 
Teorijos apie Žmonių visuomenę remiasi arba prielaida, kad žmonės, iš kurių 
kiekvienas kaip atskiras individas pats sau jau egzistuoja pasislėpęs už savo 
kaukių ir šarvų, tik vėliau susiduria tarpusavyje, arba jos reifikuoja „„visuo- 
menę“, kaip ir gamtą, vaizduodamos ją kaip daiktą anapus visų atskirų žmonių. 
Abiem atvejais vaizdas, atsiveriantis tam tikroje distancijavimosi aukštumo- 
je - kurios laikinės aplinkybes ir sąlygas galima tikrai tiksliai ištirti ir paaiškinti 
empiriškai. — interpretuojamas kaip amžina. antlaikiška, nekintama condition 
humaine*. Kaip matėme, toje aukštumoje, kuri palengva buvo pasiekta .„Re- 
nesanso“ fazėje, refleksija kaip įpročio ir ugdymo dėka daugiau ar mažiau 
automatiškai veikianti kontrolinė instancija kur kas didesniu mastu įsiterpia 
tarp Žmogaus ir „gamtos objektų“, tarp Žmogaus ir žmogaus. Tai ne paskutinis 
dalykas vyrų ir moterų santykiams. Taip pat čia - iš pradžių tam tikruose elituo- 


* „Zmosiškojo egzistavimo salyga“ (pranc.). 

se — vykstant valstybės organizacijos centralizacijai spontaniškumo ir i1m- 
pulsyvumo erdvė siaurėja net fiziškai stipresniems vyrams. Moterys kaip so- 
cialinė grupė rūmų dvare turi daugiau galios negu kurioje nors kitoje socialinė- 
je šios visuomenės formacijoje. Jų persirengimo simboliai yra ne vien kaukės. 
bet ir vėduoklės. Būdingas simptomas, kad vyrų ir moterų santykiai iš esmės 
pasikeitė suvaržymų raidoje, sumažėjo spontaniškumas. padidėjo distancija ir 
išaugo civilizuotumas, yra romantinių meilės santykių išsivystymas kaip realus 
įvykis. o galbūt dar daugiau - kaip kultas ir idealas. Nepaisant visų kitų veiksnių, 
lyčių distancijavimasis šarvais ir susivaržymas, pasireiškiantis geromis ma- 
nieromis, sąžine ar refleksija — trumpai tariant, meilės malonumų atidėjimas ir 
melancholiškas pasitenkinimas skausmingu džiaugsmu — visa tai daugiau ar 
mažiau pabrėžiant yra integralūs romantiškos meilės jausmų komplekso ele- 
mentai. Jie ženklina perėjimą nuo santykinai paprastų ir grynų prie sudėtingų 
bei labai mišrių afektų, ir jį tikrai galima susieti su perėjimu prie sudėtingų ir 
visaip sumaišytų spalvų. 

Galų gale dar vienas distancijavimosi poslinkis yra dalinis procesas, tu- 
rintis pamatinę reikšmę visuminiame šio žmonių tarpusavio priklausomybių 
pokyčio kontekste. Naujos aukštumos, į kurią žingsnis po žingsnio Europos vi- 
suomenių žmonės iškopė pasibaigus Viduramžiams, pagrindinis aspektas yra 
išaugęs sugebėjimas distancijuotis nuo savęs (Se/bstdistanzierung). Šis sugebė- 
jimas glaudžiausiai struktūriškai taip pat susijęs su stipresniu atskiro žmogaus 
šarvų išsivystymu daugiau ar mažiau automatiškos savikontrolės būdu. Iš pra- 
džių jį galime stebėti siauresniuose elito sluoksniuose, o vėliau - per šimtmečius 
sudėtingėjant žmogiškoms tarpusavio priklausomybėms ir plintant vis plates- 
niuose sluoksniuose. 

Jakobas Burckhardtas „Renesanso kultūroje“ jau atkreipė dėmesį į šį 
poslinkį, kurį galima stebėti italų „Renesanse“, stipresnio atskiram žmogui bū- 
dingo savo individualybės įsisąmoninimo kryptimi. Jis parodė savo požiūrį į 
ryšius, egzistuojančius tarp valstybės formavimosi proceso, tarp sustiprėjusios 
valstybių centralizacijos ir individualizacijos impulsų. Tačiau jo teoriniai mo- 
deliai — nes jis, kaip ir kiekvienas istorikas, naudojo specifinius teorinius mo- 
delius — buvo pasirinkti dar gana arbitraliai. Jis manė, kad šią raidą geriausiu 
būdu galima suvokti kaip modelį panaudojant meno kūrinį. Naują fazę Italijos 
valstybių raidoje bei tuometinę šios raidos sumpratą jis konceptualizavo kaip 
vystymąsi pagal meno kūrinio pavyzdį. Ir panašiai - meno kūrinio pavyzdžiu — 
jis analizavo tai, ką tikriausiai galima pavadinti „„individualizacijos“ impulsu ir 
nauja žmonių sąmonės būsena, pakilimu į naują savimonės pakopą. Tarp kit- 
ko, šis palyginimas su meno kūriniu padeda pabrėžti ir didesnį valstybių kon- 
stravimo sąmoningumą. Arba. kalbant realistiškiau. šis palyginimas padeda 

išreikšti didesnį sąmoningumą centralizuojant lemiamas valstybės galios prie- 
mones ir atskiram žmogui formuojant patį save. nes jo prielaida kaip tik ir yra 
labiau išvystytas distancijavimosi nuo savęs sugebėjimas. Tačiau minėtas paly- 
ginimas taip pat sudaro įspūdį, kad šie procesai vyko harmoningai. Jis nutrina 
skirtumą tarp struktūrinių pokyčių Žmonėse bei visuomenėje ir idealų. kurie kaip 
tokie. kaip idealai, buvo išreikšti to meto knygose. Burckhardto sekėjai dar 
dažniau suplaka teiginius apie idėjas ir idealus. aptikkamus garsiose tam tikro 
meto knygose, su visumine raida, kurios dalis yra iš žmonių sudarytų visumi- 
nių figūracijų raida bei žmonių, sudarančių figūracijas, vystymasis, - nors idė- 
jų ir idealų raida jai priklauso tik kaip dalinis reiškinys. Kiek tai atrodė galima 
ir būtina šiame kontekste, šią painiavą bandoma išsklaidyti. Anksčiau aptartus 
pokyčius atspindi ne tik transformacijos idėjos. kurias žmonės išdėsto knygose. 
Tai yra ir pačių Žmonių pokyčiai. vykstantys, kintant toms figūracijoms, kurias 
žmonės sudaro vieni su kitais. Tokius žmonių pokyčius aptarėme, kai kalbėjome 
apie stipresnę individualizaciją, didesnį afektų apšarvojimą, didėjančią distan- 
ciją tarp gamtos. žmogaus ir savasties. taip pat apie kitas vos paliestas su jais 
susijusias permainas. Aristokratizacijos ir koncentracijos rūmų dvare procese 
keičiasi ne tik idėjos. bet ir visas aristokratijos žmonių Aabitus. 

Kai šiandien vartojamas žodis „istorija“, ne visada aišku, kad šios kaitos 
procese tam tikru specifinius būdu gali kisti patys žmonės. Šiuo atveju esamų 
kalbos priemonių ne visai pakanka, kad atsižvelgtume į tokius pastebėjimus. 
Čia taip pat reikia labai atsargiai ieškoti naujų metaforų, konceptualiai tokių 
procesų pagavai geriau tinkančių už įprastines sąvokas. Didelė šių sąvokų dalis 
sudaryta taip. lyg istorinis vystymasis visada vyktų tuo pačiu lygmeniu. Tiesa, 
kalbama apie skirtingas vystymosi pakopas. Tačiau santykis, kurį nurodo me- 
taforos — skirtingų pakopų tarpusavio santykis — tik retai būna aiškiai atsklei- 
džiamas. Kai tam tikru visuomenės vystymosi periodu stebime pakilimą į 
aukštesnį distancijos savęs atžvilgiu lygį, turime galimybę nušviesti tam tikrus 
tų pakopų susidarymo aspektus, kurie paprastai lieka nenušviesti. Tokie ste- 
bėjimai kartu suteikia dar vieną galimybę suprasti. kad ir kodėl socialinės rai- 
dos procesai, nepaisant komparatyvų vartojimo. negali būti suvokti vien kaip 
padidėjimai arba sumažėjimai. kaip daugiau-ar-mažiau procesai. Šį uždavinį 
galima išspręsti tik į analizę įtraukus figūracijų kaitą kaip tokią. Čia pavyzdys 
gali būti XVII ir XVIII a. distancijavimosi nuo savęs impulsas. Kad jį adekvačiai 
aptartume. linijinių arba plokštuminių metaforų nebepakanka. Kad tinkamai 
išreikštume šiuos vystymosi aspektus. reikia laiko ir erdvės arba, kitais žodžiais 
tariant, keturmačių metaforų. 

Tikrai tinkama metafora išreikšti tai. ką čia stebime. yra kopimo ir leidi- 
mosi sraigtiniais laiptais paveikslas, t. y. daugiamatis modelis. Žmogus bokšte 

kopia sraigtiniais laiptais iš vieno aukšto į kitą. aukštesnį. Kai jis užkopia, jam 
ne tik atsiveria vaizdas į vietovę. kurioje tas bokštas stovi. Žvelgdamas žemyn. 
jis mato ir save toje ankstesnėje pakopoje. iš kurios jis atėjo. Tai yra apytikris ati- 
tikmuo to, ką galėjo parodyti ankstesnis distancijavimosi nuo savęs poslinkis: 
žmonės didesniu mastu nei anksčiau sugeba stebėti patys save. Tačiau jie dar 
negali stebėti savęs kaip žmonių, kurie stebi pačius save. Tai tampa galima tik 
iškilus į kitą aukštumą. į kitą distancijavimosi nuo savęs pakopą, atveriančią 
perspektyvas, kurios iš esmės skiriasi nuo ankstesniųjų. Tai yra tas tolesnis paki- 
limas, kurį šiuo metu išgyvename. Mes jau pajėgiame distancijuotis nuo Rene- 
sanso laikų distancijavimosi poslinkio, žvelgti į jį retrospektyviai: taigi tam tikra 
prasme mes stebime save pačius, kopiančius į ankstesnę aukštumą, ir taip galime 
geriau suvokti kryptį. kur link dabar galime judėti. Kaip tik tai čia ir vyksta. 


9. Rūmų dvarai nebuvo vienintelės figūracijos, kuriose jas sudarantys 
žmonės išvystė padidintą savikontrolę. o su ja ir didesnę distanciją nuo gamtos, 
vieni nuo kitų ir nuo savęs. Tačiau jie buvo viena iš pirmųjų tokio tipo figūraci- 
jų, o kurį laiką — ir pati galingiausia, su toliausiai siekiančia įtakos sfera. Čia 
pakaks, jeigu keletu pavyzdžių iliustruosime kai kuriuos šios visa apimančios 
permainos simptomus. 

Pirmame ir antrame XVII a. dešimtmetyje Prancūzijoje dalimis buvo iš- 
leistas didžiulis romanas. sulaukęs didelio atgarsio besiformuojančios rūmų 
dvaro visuomenės būreliuose. Jis kurį laiką buvo savotiško kulto, draugijos 
džiaugsmų, žaidimų ir pokalbių epicentras. Kaip vienas žymių literatūrinių 
šios epochos riboženklių. jis vis dar susilaukia dėmesio ir šiandien. Dabar jo 
nebeįmanoma skaityti su tokiu pasitenkinimu, su kuriuo jį skaitė amžininkai. 
Tačiau kaip tik tai ir yra iššūkis. kurį mums meta toks Žymus ir kažkada ma- 
dingas praėjusios epochos literatūrinis liudijimas. Kai liaujamės į tokią knygą 
žiūrėję tik kaip į knygą ir literatūros produktą, o pažvelgiame į jį kaip į liudi- 
jimą apie tam tikros rūšies žmones, kurie jame atrado tam tikro savo polinkių, 
jausmų, savo išgyvenimo ir elgesio būdų rinkinio išraišką, įgyjame galimybę 
geriau juos suprasti. 

Tas romanas yra Honorė d'Urfė L'Astrėe*. Tai produktas laikotarpio, 
kai ir tie aristokratijos atstovai, kurie buvo užaugę pagal nepriklausomos karių 
ir senjorų aristokratijos tradicijas, pamažu pradėjo suvokti. kad galios pusiaus- 
vyros poslinkis karaliaus pozicijos turėtojų naudai arba, kitaip tariant, centrinės 
vyriausybės galios augimas regioninių ir vietinių viešpataujančių sluoksnių. 
kurie anksčiau buvo savarankiškesni, sąskaita yra nebeatšaukiamas. Honorė 


* Astrėja (asmenvardis) - vert. pastaba. 

d'Urfe pilietiniuose karuose kovojo katalikų Lygos pusėje prieš protestantų 
armijas, vadovaujamas Henriko iš Navaros, vėliau tapusio Henriku IV. Jis buvo 
paimtas į nelaisvę, iš jos paleistas. vėl paimtas ir galų gale kurį laiką gyveno 
emigracijoje. D'Urfė buvo kilęs iš pasiturinčios provincijos aristokratijos šei- 
mos, toje vietovėje užėmusios aukštą padėtį ir palaikiusios glaudžius ryšius su 
Italija, su Savojos rūmų dvaru ir aukštais Bažnyčios sluoksniais. Jis buvo išauk- 
lėtas italų ir prancūzų Renesanso dvasia. Jis nebuvo rūmų dvariškis, tačiau 
turėjo jiems būdingą išsilavinimą. D'Urfė priklausė pralaimėjusiųjų stovyklai 
ir sudarė savo taiką su karaliumi, kuris pagaliau atnešė taiką pilietinių karų 
išsekintiems Žmonėms. 

Jam jis dedikavo savo L'Astrėe. Jis rašė: „Jūsų didenybe. priimkite ją ne 
kaip paprastą piemenaitę, bet kaip Jūsų pačių rankų kūrinį. Galima iš tikrųjų 
pasakyti, kad Jūsų didenybė esate jos kūrėjas. nes Jums visa Europa dėkoja už 
ramybę ir taiką“. 

Matome, ką reiškia posakis apie užsitrenkusias duris. Ilgas procesas, 
kuriam vykstant natūriniu ūkiu besiremiančią karių ir žemvaldžių aristokrati- 
ją, atliekančią viršutinio sluoksnio vaidmenį, pakeitė visų pirma piniginiu ūkiu 
paremta rūmų dvaro aristokratija, įžengė į naują aukštumą - arba, kaip dažnai 
sakoma, - pakopą, fazę. Dėl dabartinio kalbos išsivystymo tokį prasiveržimą į 
naują žmonių figūraciją tikriausiai galima ir reikia iš dalies išreikšti kompara- 
tyvais. Tačiau tuo pat metu jį galima ir reikia analizuoti kaip neredukuojamą į 
kiekybes figūracijos pokytį, kurio centre yra aiškiai apibrėžiama galios pasi- 
skirstymo tarp Žmonių ir pačių žmonių transformacija. Tokios konceptualios 
perskyros kaip ta, kurią suformulavome anksčiau — tarp „karinės aristokrati- 
jos“ ir „aristokratijos“, — aiškiai rodo grupių ir asmenų permainą. Tačiau tokios 
sąvokos kaip „feodalinė aristokratija“ ir „aristokratija“ paprastai dar dažnai bū- 
na vartojamos nepagrindžiant jų sociologine teorija, leidžiančia aiškiai susie- 
ti įvairius stebimus aristokratijos formacijų tipus tarpusavyje, taip pat su visos 
visuomenės struktūriniais pokyčiais. 

Astrėe padeda suprasti aristokratijos Žmonių padėtį ir su ja susijusį 
tos padėties išgyvenimą. Nors jie jau įkūnija perėjimą nuo senojo prie naujo- 
jo aristokratijos tipo, tačiau savo vertinimais ir idealais dar daugeliu atžvilgiu 
tapatina save su senuoju tipu, kokį jį mato. Vadinasi, jie kiek įmanydami prie- 
šinasi didėjančiai viešpatavimo centralizacijai karalių rankose bei su ja susi- 
jusiai aristokratijos koncentracijai rūmų dvare, nors jau ir nebe veiksmu — jie 
nugalėti ir karo išsekinti, — bet vis dėlto savo vizijose. Menas neretai būna so- 
cialinis anklavas, į kurį gali pasitraukti politiškai nugalėtieji arba atkirstieji 
nuo politinės veiklos. Čia, apibrėžtą pavidalą įgijusiose svajose, dar galima 
vadovautis savo idealais, net jeigu rūsti tikrovė neleidžia jiems nugalėti. 

Pats D'Urfė labiau įkūnija civilizacinę augančio rafinuotumo bangą. prie 
kurios sąlygų pavienio žmogaus lygmeniu priklauso savikontrolės sugebėji- 
mo išaugimas ir civilizacinių šarvų sutvirtėjimas. 0 žmonių sudarytų figūraci- 
jų lygmeniu - stiprėjanti valstybės kontrolė, pagrįsta piniginėmis pajamomis. 
D'Urfė mąstymą ir jausmus persmelkia fundamentalus asmeninis konfliktas. 
pasireiškiantis rūminiais-romantiniais jo romano bruožais. dėl kurių jis buvo 
apibūdintas kaip roman sentimental. Vienas jo aspektas yra konfliktas tarp 
civilizacinio rafinuotumo bei savidisciplinos teigimo ir, kita vertus, struktūrinių 
visuomenės pokyčių neigimo. Visų pirma tai yra tos augančios valdžios kon- 
trolės centralizacijos neigimas, kuri, turint omenyje ilgalaikę perspektyvą, buvo 
viena iš šio rafinuotumo ir savikontrolės išsivystymo ir palaikymo sąlygų. 

Romano dedikacija Henrikui IV buvo nteriškas gestas, kuriuo nugalėtasis 
karališkąjį nugalėtoją pripažįsta savo ponu ir šeimininku. Kartu tai ir rezigna- 
cijos gestas. Provincinės kaimo aristokratijos viršūnėlė taip pat turi susitaikyti 
su tuo, kad galios centras perkeltas aukštiesiems rūmų dvaro ponams ir damoms. 
Astrėe demonstruoja vieną iš galimų šios pusiau rūminės, pusiau prieš savo valią 
pacifikuotos aristokratijos reakciją pereinamuoju laikotarpiu. kai užsiveria rūmų 
dvaro narvo vartai. kai jame uždaromi žmonės sunkiai gali atsikratyti įspūdžio, 
kad jie užsiveria visam laikui, ir kai prancūzų aristokratas iš esmės tegali pasi- 
rinkti tarp spindesio šio narvo viduje ir blankaus gyvenimo šešėlyje už jo sienų. 

Šioje situacijoje kai kurie kilmingieji nostalgiškai žvelgia į išnykstantį 
pasaulį. kuriame egzistavo dabar prarandama laisvė. D'Urfė Astrėe savaip iš- 
reiškia šią nostalgiją. Romanas yra vis labiau aristokratėjančių ir besikoncen- 
truojančių rūmų dvare kilmingųjų utopija. Kardas padedamas į šalį ir savo ran- 
komis kuriamas žaidybinis. mimetinis pasaulis. kuriame Žmonės, persirengę 
piemenimis ir piemenaitėmis. gali gyventi nepolitinėmis savo širdžių avantiū- 
romis, visų pirma meilės kančiomis ir džiaugsmais, nekonfliktuodami su Žiau- 
resnio, nemimetinio pasaulio suvaržymais. priesakais ir draudimais. 

Kaip pasakyta, keblumas yra tas, kad tokiems žmonėms kaip d Urtė. 
tam tikri vertinimai, priesakai ir draudimai yra giliai įsigėrę į kūną ir kraują. 
Juos vėl atrandame susikurtame mimetiniame pasaulyje. Atsispindėdama pa- 
storalinio romano veidrodyje, visuomenė vis tiek išsaugo tuos struktūros ypa- 
tumus, kuriuos kilmingieji laikė savaime suprantamais jų pasaulio ir bet kokio 
kito pageidaujamo pasaulio bruožais. Išliko žmonių rangų skirtumai, o romano 
šviesoje romantiškai transformuoti kilmingieji tebėra ponai ir damos, aukštojo 
sluoksnio žmonės. Vėlesnės, buržuazinės romantikos literatūriniai produktai 
atitinka specifinę buržuazinę pavienio Žmogaus individualizaciją ir atskiro 
asmens idealizaciją. Atskiro asmens arba skirtingų socialinių grupių rangų 
skirtumus jie dažnai parodo tik jų pusiau drovėdamiesi ir pakankamai dažnai 

taip, kad galima atpažinti. jog autoriai jų neįsisąmonino kaip socialinių santykių 
simptomų. Daugeliu atveju jie, taip sakant. tik per užpakalines duris įsliūkina 
į jų Mimetinį pasaulį. Nes ypač vokiečių romantinėje literatūroje rašytojams 
visų pirma rūpi pavienio žmogaus sielos likimas. Jis atsiskleidžia nesocialinė- 
je erdvėje, kur nėra pačių įvairiausių tarpusavio priklausomybių raiščių, kur 
neveikia galios ir rangų skirtumų suvaržymai ir nėra viešpatavimo santykių. 

D'Urfė rangų skirtumus ir hierarchinę tvarką nemimetiniame pasaulyje 
beveik be pakeitimų perkelia į savo mimetinį pasaulį. Jis perkelia juos tiek, kiek 
jie įdomūs jam ir jo publikai. Jo pasaulį sudaro kilmingieji. Jeigu neskaičiuosi- 
me patarnaujančių būtybių, kurios yra, savaime suprantama, jo vaizduojamos 
geros visuomenės dalis, nekilmingieji jo pasaulyje nevaidina jokio vaidmens. 
Tačiau rangų skirtumai tarp pačių kilmingųjų nėra perkelti į žaidybinį romano 
pasaulį vien kaip fono reiškiniai. Žaidybiniame pasaulyje jie vaidina lygiai tą 
patį vaidmenį ir turi tą patį pavidalą, kaip ir jame atsispindinčiame nemimeti- 
niame pasaulyje. Geroje Prancūzijos kilmingųjų visuomenėje, ypač kylančioje 
karaliaus rūmų dvaro elitinėje visuomenėje, skirtingų rangų aristokratų gru- 
pės ir pavieniai skirtingo rango žmonės glaudžiai susipina, tačiau dėl to rangų 
skirtumai nė kiek nenusitrina. Kiekvienas tiksliai žino, kas yra už jį rangu 
aukštesnis ir kas žemesnis. Kiekvieno asmens integrali sudedamoji dalis yra 
priklausomybė tam tikro rango grupei. o tai d' Urfė laikais paprastai reiškia pa- 
veldėtą rangą arba rangą, kuris vaizduojamas kaip paveldėtas. Galutiniame 
Astrėe variante, nors, kaip atrodo, išlikę parengiamieji rankraščiai — ne visada, 
dažnai sutinkame dvi svarbiausias kilmingųjų klases, kurių santykiai d Urtė 
aiškiai ypač rūpėjo po Henriko IV pergalės. Jos perrengtos tam tikrais, tačiau 
lengvai permatomais apdarais. Čia yra riteriai, princai ir karaliai. Sutinkame 
druidus 1r magus, tikriausiai reprezentuojančius bažnytinę aristokratiją. Visų 
pirma sutinkame nimfas, kurios visiškai aiškiai piešiamos kaip didžiosios rūmų 
dvaro damos. Vienos iš nimfų, Galatėjos, kuri tikriausiai yra viena iš svarbiausių 
figūrų, prototipas yra pirmoji Henriko IV žmona. Užtat piemenys ir piemenai- 
tės yra žemesnio rango kilmingųjų sluoksnis. Jie atitinka tą nobiliteto sluoks- 
nį, kuriam priklauso pats d'Urfė - pusiau kaimiškus, pusiau rūminius kaimo ir 
provincijos kilmingųjų sluoksnius. Tačiau žaismingai perrengti piemenimis ir 
piemenaitėmis, jie romane pasirodo kaip romantiškai idealizuoti. Nieko nėra 
iškalbingesnio už šį perrengimą. Net dalis vidutiniojo ir smulkiojo nobiliteto 
tokiu mastu civilizuota, pripratinta prie rūmų dvaro gyvenimo, aristokratizuota 
tr urbanizuota, taip įtraukta į augantį piniginių grandinių tarpusavio priklau- 
somybių tinklą, taip socialiai ir psichologiškai nutolusi nuo kaimiško gyvenimo, 
kad gali reikšti savąjį paprastesnio ir laisvesnio gyvenimo ilgesį. persirengdama 
piemenimis ir piemenaitėmis, kurie gyvena paprastose trobose. 

Pagrindinis vaidmuo d Urfė mimetiniame pasaulyje aiškiai atitenka šiam 
žemesniam kilmingųjų sluoksniui. Jam priklauso pagrindinis herojus, piemuo 
Seladonas. kurio meilė gražiajai piemenaitei Astrėjai yra viena iš pagrindinių 
knygos temų. 

Remdamasis šiuo žemesniu piemenų ir piemenaičių sluoksniu d'Urfė 
kartais paslapčiomis, o kartais ir visai atvirai polemizuoja su aukštesniu sluoks- 
niu, su nimfomis ir kitomis figūromis. kurios įkūnija aukštąją rūmų dvaro aris- 
tokratiją, visų pirma pasisako prieš jos gyvenimo būdą ir vertybines nuostatas. 
Jis priešina joms paprastesnio ir nuoširdesnio, nuoširdumo ir nekaltybės kupi- 
no kaimiško gyvenimo. kurį gyvena piemenys ir piemenaitės. idealus. Ta tema 
nėra nauja. Jau XVI a. pradžioje Sannazaras savo „Arkadijoje“ — iš dalies dėl 
Antikos pavyzdžių poveikio — piemenų ir piemenaičių figūras panaudojo kaip 
savotiškus Neapolio rūmų dvaro veidrodinius atvaizdus ir antipodus. Šią tra- 
diciją XVI a. pratęsia daug kitų pastoralinių romanų ir pjesių. Pasitelkus šiuos 
šaltinius tikrai vertėtų ištirti. kaip vyko rūmų dvaro ..susvetimėjimo“. rūmų dva- 
ro distancijavimosi nuo žemės raida. 


10. Astrėe tam tikrais atžvilgiais aiškiai parodo ryšį tarp šio distan- 
cijavimosi ir padidėjusio sąmoningumo. kilimo į naują pakopą sraigtiniais 
savimonės laiptais. Knygoje nuolatos skamba viena pagrindinių problemų. 
būdinga tai sąmonės pakopai. kuri buvo pasiekta Renesanso laikais ir išlieka 
iki pat mūsų dienų. Tai tikrovės ir iliuzijos santykio klausimas. Vienas didžių- 
Jų visos šios epochos paradoksų yra tai. kad. viena vertus, tada Žmonių vi- 
suomenė labiau negu bet kada išplėtė savo kontrolės sritį pasauliui. ypač tam. 
ką jie vadina gamta, tačiau taip pat žmonių pasauliui ir patiems sau. Tačiau. 
kita vertus, tuo pat metu per visą šį periodą pačiomis įvairiausiomis formomis 
kaip leitmotyvas iškyla klausimas, kas iš tikrųjų yra tikra, realu, objektyvu — 
ar kad ir kaip kitaip mes tai vadintume, o kas tėra žmogiška mintis, meno pro- 
duktas, iliuzija — trumpai sakant. tik „subjektyvu“ ir šia prasme netikra. Iš 
tikrųjų ši problema susijusi su giliai į žmones įaugusios savikontrolės speci- 
fine raida. Tai atsiradimas šarvų, kurie žmones priverčia pajusti, kad jie savo 
šarvuose egzistuoja, taip sakant. atskirai nuo likusio pasaulio. Jie nebegali sa- 
vęs įtikinti. jog tai, kas juos pasiekia per šarvus, yra ne regimybė, ne jų pa- 
čių išradimas ar priedas ir šia prasme yra netikra. Tik pakilimas į kitą sąmo- 
ningumo lygmenį. kuriame, kaip paaiškėja. išmokstama suprasti save savo 
šarvuose ir Šių šarvų, susidariusių ankstesnėje pakopoje, prigimtį. leidžia pa- 
rodyti šios problemos formuluotės ribotumą ir įtikinamai išspręsti problemą. 

Čia pakanka atskleisti. kaip šis pakilimas į „Renesanso“ aukštumą vaiz- 
duojamas d'Urfė romane. Jis yra pavyzdys tos specifinės patirties, taip pat 

savo savasties patirties. kurią išgyveno kilmingieji šioje perėjimo prie Pran- 
cūzijos elitinės aristokratijos galutinės koncentracijos rūmų dvare fazėje. Šio 
patirties tipo neįmanoma iki galo suprasti, jeigu nesuvokiame. kad vykstant 
visuomenės raidai pasikeitė tai. ką žmonės išgyvena kaip tikrovę — tokiu bū- 
du. kurį galima tiksliai apibrėžti. Būtina atkreipti dėmesį. jog pereinant nuo 
„Viduramžiais“ vadinamo periodo prie to. kuris vadinamas „Naujaisiais lai- 
kais“, galima stebėti aiškų poslinkį naujo supratimo link, kas yra „tikra“ ir kas 
netikra. Ankstesnėje sąmonės pakopoje to. kas buvo laikoma tikrove, socia- 
linis ir asmeninis pagrindas buvo palyginti dar nereflektuotai afektyvus — taip 
pat, kaip ir visose ankstesnėse Žmonijos vystymosi fazėse. Vaizdiniai, atitikę 
emocinius žmonių poreikius, kurie stipriai veikė jų jausmus, priklausomai nuo 
jų sukeltų jausmų stiprumo. buvo vertinami kaip kažko tikrai egzistuojančio 
vaizdiniai. Paprastas pavyzdys gali būti primityvių tautų nuostatos savo kaukių 
atžvilgiu. Adekvačioje socialinėje situacijoje, pavyzdžiui, šventės metu, kaukė 
gali būti išgyvenama kaip galinga dvasia, kuri kelia baimę arba kurią galbūt 
bandoma maloningai nuteikti tam tikrais ritualais. Gali taip būti, kad šventės 
pabaigoje ta pati kaukė be ceremonijų numetama į sandėlį ar į šiukšlyną. Tai 
kartais interpretuojama kaip išraiška, kad galinga dvasia apleido kaukę. Bet 
Jeigu įsižiūrėsime atidžiau. įsitikinsime, kad, situacijai pasikeitus. kaukę apleido 
išgyvenančių žmonių jausmas. Šioje pakopoje daikto tapatybė visų pirma at- 
spindi dar ne jo kaip daikto pobūdis, tačiau su daiktu susijusių afektyvių vaiz- 
dinių pobūdis. Jeigu tie jausmai stiprūs, daiktas išgyvenamas kaip didelės ga- 
lios daiktas, o svarbiausias dalykas tas. ką žmonės vertina kaip „tikrovę“. yra 
1r lieka šis galios elementas. Objektai, iš kurių išgyvenanti grupė nelaukia 
jokio poveikio sau, šiai raidos pakopai yra palyginti bereikšmiai ir nėra tikri. 

Nuo Viduramžių pabaigos galime stebėti stiprų poslinkį vaizdinio link, 
kad objektai gali turėti tapatybę, būti tikri ir veiksmingi nepriklausomai nuo tų 
afektyviai nuspalvintų vaizdinių. kuriuos čia ir dabar su jais susieja patiriančio- 
ji grupė - priklausomai nuo savo tradicijos ir atitinkamos situacijos. Šis poslin- 
kis prie aukštesnės sąmonės, kad tai, kas išgyvenama, turi autonomiją išgyve- 
nančiojo atžvilgiu, didesnės „objektų“ autonomijos „subjektų“ išgyvenimuose 
yra glaudžiausiai susijęs su šarvų išaugimu. Tie šarvai kaip daugiau ar mažiau 
giliai įaugusi savikontrolė įsiterpia tarp afektyvių impulsų ir tų objektų, į kuriuos 
jie nukreipti. 

Siekiant aiškesnio žinojimo apie pasaulį. šis poslinkis įgalina žmones tam 
tikrose savo gyvenimo srityse įgyti žinias. kurios yra tikresnės, savo koncep- 
tualų paveikslą labiau priartinti prie jo objekto ir drauge įgyti aukštesnį tų 
objektų kontrolės laipsnį. Perėjimas nuo teologinės prie mokslinės žinių įgijimo 
formos yra žingsnis šia kryptimi. Iš pakopos. kai tradicinių socialinių vaizdinių 

emocinis turinys dar dažnai laikomas garantu. kad vaizdinių turinys yra tikras. 
patenkama į aukštumą. kurioje žmonės mano, jog verta dėti pastangas išaiškin- 
ti gamtos sąryšių gamtos procesuose autonomišką dėsningumą. santykinai ne- 
priklausomai nuo jų tiesioginių afektų šių sąryšių atžvilgiu. Drauge labai padi- 
dėja santykinai patikimų žinių atsargos. 

Tačiau šioje naujoje pakopoje. kurią pasiekia žmonių sugebėjimas rasti 
didesnį tikrumą apie procesų sąryšius. tuo pat metu atsiveria ir nauji specifiški 
netikrumo šaltiniai. Tol. kol žmogiškos sąmonės raida nepakyla aukščiau šios 
pakopos, nuolatos didėjant patikimų žinių socialinei atsargai. nesuskaičiuoja- 
momis variacijomis kartojasi šio specifinio netikrumo apraiškos. Tam tikrose 
srityse, ypač „gamtos“ sferoje, žmonių vartojamos sąvokos ir mąstymo būdai 
geriau nei anksčiau atitinka stebimus faktus. Dėl to tas paveikslas, kurį žmo- 
nės susidaro apie procesų saryšius. artėja prie tikrovės ir darosi patikimesnis. 
Tuo pat metu žmonės negali savęs įtikinti, kad viskas. ką jie galvoja apie šią 
tikrovę. nėra vien mintys, žmogiški artefaktai, trumpiau tariant. iliuzijos. 

Visą šį periodą persmelkia netikrumas, abejonės dėl tikrovės ir iliuzijos 
santykio. Perėjimas prie adekvatesnio juslinės suvokiamybės vaizdavimo ta- 
pyboje tam tikra prasme yra šių osciliacijų ir maišaties tarp tikrovės ir iliuzijos 
simptomas. Viena vertus, bandant trimačius erdvinius fenomenus atvaizduoti 
dvimatėje drobėje, pasiekiama realistiškesnė. tikrovei artimesnė meninė forma. 
ir tai iš tiesų yra tas tikslas, kurio siekiama šioje fazėje. Tačiau tai, kas projek- 
tuojama į drobės paviršių, tuo pat metu yra trimatės erdvės iliuzija. Tai regi- 
mybė. Ši galimybė, šis reikalavimas suteikti iliuzijai tikrovės pavidalą atitinka 
filosofinį nerimą, ar tai, kas atrodo tikrovė, nėra iliuzija. Šioje sąmonės pakopoje 
žmones kaskart iš naujo domina klausimas: „kas yra tikrovė, kas yra iliuzija?“ 

Kodėl tokie klausimai neišsprendžiami, palyginti lengva suprasti, jeigu 
galime užkopti į kitą sąmonės pakopą ir tą kelią. kuriuo iš lėto kopėme nuo 
Viduramžių laikų, apžvelgti iš didesnės distancijos. Jeigu tai pajėgiame pada- 
ryti, tai matome tą šaltinį, iš kurio galų gale kyla netikrumas dėl to, ką reiškia 
„tikrovė“. bei pasikartojančios abejonės, ar visi sprendiniai apie tai. ką vadi- 
name „faktais“, nėra dirbtiniai žmogiškojo intelekto produktai. Jos kyla dėl to. 
kad žmonės nuo Renesanso laikų mintyse iš pradžių dar sudaiktina afektų. 
nukreiptų į jų mąstymo objektus, kontrolę. emocinį distancijavimasį nuo to, 
apie ką jie mąsto. Daugiau ar mažiau giliai įaugusios savikontrolės šarvai jiems 
atrodo kaip faktiškai egzistuojanti siena. įsiterpianti tarp jų ir mąstymo objektų. 
Geras emocinio vaizdinio sudaiktinimo pavyzdys yra netikrumas dėl ..tikrovės“ 
prigimties, kuris Descartes'ą atveda prie išvados. kad vienintelė tikrenybė yra 
pats mąstymas. Šis sudaiktinimas yra žmonių. esančių tam tikroje socialinės 
raidos pakopoje. struktūrinio savitumo. o kartu ir žmogiškos savimonės ati- 

tikmuo. Jausmas. kad moksliškai reflektuodami esame bedugnės atskirti nuo 
to, apie ką reflektuojame. o moksliškai stebėdami — nuo to. ką stebime, gali 
būti visiškai autentiškas. Tačiau pati bedugnė neegzistuoja. Už jausmo ribų ji 
yra tokia pat nereali kaip ir dvasių galia. kurią grupė primityvių žmonių priski- 
ria kaukei, kai jie spontaniškai jaučia. kad ji turi šią galią. Skirtumas tėra tas, 
kad šiuo atveju civilizaciniai jausmų šarvai yra kur kas tvirtesni, nejudresni ir 
uždengia iš visų pusių. 

Europos visuomenių žmonės apytikriai XV a. pasiekia naują tais laikais 
savimonės pakopą, kurios simptomai tokiu pat mastu yra ir mokslinis pažini- 
mas, ir dekartiškoji bei nuolatos pasikartojanti nominalistinė nuostata. Taip 
atsitinka, kad mąstydami apie savo mąstymą, įsisąmonindami savąjį įsisąmo- 
ninimą, dėdami mąstymo pastangas suprasti mąstymo pastangas jie nuolatos 
atsiduria aklavietėje. Mokslinis jų sugebėjimo mąstyti panaudojimas be paliovos 
gausina jų žinias, kurios pretenduoja būti žiniomis kažko, kas tikrai egzistuoja. 
Kita vertus, mąstydami apie savo mokslinį darbą. žmonės negali savęs įtikinti, 
kad šį pasiekiamą žinojimą, sistemingai kombinuojant sistemingą mąstymą su 
sistemingu stebėjimu, atitinka kažkas, kas tikrai egzistuoja, kažkas „realaus“. 
Dėl jausmo, jog egzistuoja atotrūkis ir praraja tarp pažįstančio „subjekto“ ir 
pažįstamo „objekto“, pats realybės vaizdinys atrodo įtartinas ir naivus. Ar vi- 
sas įgytas Žinojimas galų gale vis dėlto nėra tik žmogiško mąstymo išradimas 
arba vaizdas, kurį lemia Žmogaus jutimo organai? Ar žmogaus mąstymas ir 
juslės kartais nepakeičia išgyvenančio žmogaus „išorėje“ vykstančių įvykių 
taip smarkiai. kad savastis, kuri. kaip atrodo, egzistuoja šarvų „viduje“, jų 
negali pažinti tokių, kokie jie yra iš tikrųjų. o tik mąstymo arba juslių pakeistus 
ir perrengtus? Šioje savimonės pakopoje tokie klausimai galų gale lieka 
neišsprendžiami. Tai pakopa. kai žmonės jau gali pakankamai distancijuotis 
nuo savo mąstymo metodo, kad mąstydami apie savo mąstymo metodą suvoktų 
objektus kaip nepriklausomus ir šia prasme autonomiškus nuo savęs pačių ir 
ypač nuo savo afektų. Tačiau šioje pakopoje jie dar negali distancijuotis nuo 
savęs Ir savo pačių mąstymo metodo tiek, jog į savo konceptualų subjekto- 
objekto santykio vaizdą kaip jo pamatinį elementą įtrauktų paties distancija- 
vimosi struktūrą. 

Vadinasi, šioje sąmonės pakopoje vis iš naujo iškyla „subjektyvumo ir 
objektyvumo“, „sąmonės ir būties“, „iliuzijos ir realybės“ santykio problema: 
santykio tarp to. kas charakteringai vadinama erdvine kategorija ir išgyvenama 
kaip „vidus“, kuris kaip „tikrasis aš“ slypi po civilizaciniais šarvais, ir to, kas 
egzistuoja kitoje šio šarvo pusėje — „išorinio pasaulio“. Descartes'o abejonės dėl 
viso to, kas vyksta už jo paties mąstymo ribų, „realumo“. perėjimas prie iliu- 
zionistinių tapybos tipų. išorėn nukreipto fasado akcentavimas bažnyčių ir 

gyvenamųjų namų architektūriniame stiliuje — šios gausios giminingos naujovės 
išreiškia tą pačią visuomenės ir ją sudarančių žmonių struktūros transformaciją. 
Visa tai yra simptomai. kad žmonės dėl jiems primesto didesnio emocinio san- 
tūrumo pasaulyje ir tarp žmonių nebegali jaustis kaip panašūs į kitas būtybes, 
bet vis didesniu mastu suvokia save kaip tokius individus, iš kurių kiekvienas 
pavieniui stovi po savo šarvais priešais visas kitas būtybes ir daiktus (taip pat 
ir kitus žmones). kaip egzistuojančius kitoje jo šarvų pusėje ir tų šarvų atskirtus 
nuo jo paties „vidaus“. 

Prie šios tada naujos, o dabar jau seniai savaime suprantamos savimo- 
nės struktūros simptomų priklauso ne vien specifinis netikrumas dėl „realy- 
bės“ prigimties, apie kurį jau kalbėjome. Jos simptomai yra taip pat sąmoningas 
žaidimas su realybe bei iliuzija. greitas pasikeitimas ir perėjimas nuo vienos 
prie kitos arba jų abiejų mišinys, su kuriuo nuo šiol vis naujais variantais susi- 
duriame mene ir literatūroje. Astrėe yra pavyzdys. Pavyzdiniai romano veikė- 
jai ne tik su tikrai labai aiškia sąmone ir refleksija valdo savo jausmus ir aistras, 
vaidindami tuos asmeninius vaidmenis, kuriuos jiems skyrė autorius. Jie taip 
pat dažnai visiškai sąmoningai persirenginėja. Dėl to dažnai atrodo, kad tam 
tikrą laiką jie atlieka visiškai kitokį vaidmenį. Jie atrodo kiti, nei yra „.1iš tikrųjų“. 

Jeigu klausiame, kas As/rėe visuomenėje, taip pat toje visuomenėje, ku- 
nai ji buvo parašyta, yra neabejotinai tikra. tai ir čia. kaip ir daugeliu kitų 
atvejų, susiduriame su savotišku esamybės ir privalomybės, fakto ir socialinės 
normos mišiniu. Kaip to. kas žmogus yra „iš tikrųjų“, absoliučiai neabejotinas 
pagrindas, šiame romane vaizduojama genealoginė linija, iš kurios jis kyla, ir 
socialinis rangas, kurį lemia kilmė iš tam tikros šeimyninės linijos. Tai tikslus 
atitikmuo to, kas visuomenėje. kuriai As/rėe buvo pirmiausia skirta, atrodo 
kaip nepajudinama ir beveik visiškai nereflektuota sudėtinė žmogiškos realy- 
bės dalis. Tik kai žinome žmogaus socialinę kilmę, kartu ir jo socialinį rangą. 
žinome, kas ir koks iš tikrųjų yra tas žmogus. Šioje vietoje abejonės ir refleksija 
sustoja; toliau negu šis punktas nebegalvojama. Toliau galvoti nėra nei reikalo, 
nei galimybių. Nes kilmė ir socialinis rangas yra aristokratijos socialinės eg- 
zistencijos atramos. As/rėe yra aristokratinis romanas, visaip perrengtus aris- 
tokratus išvedantis į sceną parodyti aristokratinei publikai. Tai buvo ir yra 
pirmas klausimas. kuris domina kilminguosius. kai susitinka kitą kilmingąjį: 
„1$ kokios giminės, iš kokios šeimos jis arba ji yra kilę?“ Tad galima atrasti. 
kam jie priklauso. Romanas parodo, kad čia susiduriame su palyginti plačia ir 
mobilia aristokratų visuomene. Ji yra kelyje į didžiųjo rūmų dvaro aristokratiją. 
kurioje susitinka žmonės. kurie bei jų šeimos vieni kitų nepažinojo nuo pat 
vaikystės, kaip tai yra siauruose aristokratijos būreliuose. Astrėe atsispindi 
visuomenė, kurios nariai iš pradžių dažnai nežino. kas „tikrai“ yra kitas jų 

sutiktas žmogus. Todėl galimi persirenginėjimai ir apsimetinėjimai - net kitokio 
rango žmonėmis. 

Tai sąmonės pakopai. kurią reprezentuoja Astrėe. būdinga. kad žmonės 
ne vien persirenginėja. apsimetinėja arba vaizduoja tapatybes. veiksmus, jaus- 
mus, neatitinkančius „tikrovės“ — tai dažnai pasitaiko ir ankstesnio periodo 
literatūriniuose kūriniuose. Žmonių persirenginėjimas ir apsimetinėjimas čia 
kartu tampa ir refleksijos objektu. Santykis tarp „tikrovės“ ir ,„maskuotės“ tam- 
pa problema, apie kurią dažnai ilguose pokalbiuose eksplicitiškai diskutuoja- 
ma ir argumentuojama. Gana dažnai visiškai sąmoningai žaidžiama maskavi- 
mosi galimybe. Galvojama apie klausimus. kurie kyla dėl to, kad žmonės gali 
užmaskuoti pačius save, savo mintis ir jausmus. Trumpai tariant, Astrėe yra 
pavyzdys ir simptomas. kad įvyko pakilimas į socialinę situaciją su specifiškai 
naujais struktūros ypatumais. O drauge, kaip į vieną iš jos dimensijų, ir į naują 
sąmonės lygmenį. 

Šiems ypatumams priklauso čia pasiekta refleksijos apie žmones pako- 
pa arba, kitaip sakant, distancijavimosi nuo savęs pakopa. Palyginti su ankstes- 
nių romanų giminingo žanro figūromis, Astrėe — ir, žinoma, ne vien Astrėe — 
reprezentuoja pakopą, kai žmonės jau kur kas didesniu mastu pajėgia distan- 
Cijuotis nuo savęs ir stoti prieš save pačius. Jie, taip sakant. užkopė į aukštesnę 
sraigtinių laiptų pakopą. Iš jos jie gali matyti save, stovinčius ir veikiančius 
žemesnėje pakopoje; jie gali žiūrėti ir stebėti. kaip jie ten bendrauja su kitais 
žmonėmis. 

Tas meilės ryšio tipas, kurį čia matome, išreiškia šį aukščiau išvystytą 
sugebėjimą kontroliuoti afektus. distancijuotis nuo Žmonių tarpusavio santykių 
ir nuo savęs. Jis atitinka anksčiau pavaizduotą žmonių figūracijos pokytį, ypač 
tarpusavio priklausomybių transformaciją augančios valstybės valdžios cen- 
tralizacijos ir aristokratinių elitų formavimosi procese. Reikšminga yra ir tai. 
kad tas meilės ryšio idealas. kuris yra Astrėe centras, iš tikrųjų yra ne aukš- 
čiausių ir galingiausių rūmų dvaro aristokratijos sluoksnių, bet veikiau viduri- 
nio aristokratijos sluoksnio idealas. D'Urfė visiškai sąmoningai priešina šį 
idealą kaip tauresnį. švaresnį, civilizuotesnį piemenų ir piemenaičių, t. y. rangu 
žemesnio kilmingųjų sluoksnio meilės etosą palaidesniems ir jusliškesniems 
viešpataujančios rūmų dvaro aristokratijos papročiams. Lengvai gali kilti įspū- 
dis, kad Astrėe yra visiškai apolitiškas, „grynai literatūrinis“ kūrinys. Romano 
centre yra meilės problemos. D Urfė kaip ir daugelis kitų pilietinio karo žmo- 
nių, veltui kovojančių prieš rūmų dvaro centre stovintį žmogų, dabar tapusį 
karaliumi, padeda į šalį kardą ir karo išvargintiems Žmonėms kuria svajingą 
taikaus ir paprasto piemenų gyvenimo viziją. Tačiau ideologiniu lygmeniu ir 
ideologiniais ginklais jis vis dėlto romane tęsia kovą. Paprastas. geras, laisvas 

žemiau stovinčių piemenų ir piemenaičių gyvenimas nuolatos priešinamas 
aukštų rūmų dvaro ponų ir damų. tikrųjų šio pasaulio galingųjų, papročiams ir 
įpročiams. Tai. kad pakartotinai pabrėžiamas skirtumas tarp abiejų grupių el- 
gesio meilės sferoje, ypač ryškiai parodo, jog kova tęsiama kitu lygmeniu. O 
būtent, kaip dviejų skirtingų vertybinių nuostatų susidūrimas, kaip protestas 
prieš koncentraciją rūmų dvare. kuri darosi vis labiau negrįžtama, kaip pusiau 
atvira polemika prieš viešpataujančią rūmų dvaro aristokratiją. As/rėe anks- 
tyvu, tačiau labai paradigmišku pavidalu parodo ryšį tarp dviejų stipraus ci1vi- 
lizacinio poslinkio aspektų. Europos visuomenėse jį galima stebėti maždaug 
nuo XV a. — vienur anksčiau, kitur vėliau. Viena šio ryšio pusė yra plati trans- 
formacija, aprėpianti išorinių suvaržymų transformaciją į vidinius, sustiprėju- 
sį sąžinės formavimąsi, vadinamąją socialinių suvaržymų „interiorizaciją“ kaip 
„etosą“ arba kaip „moralę“. Kita šio ryšio pusė yra sąjūdžiai. kurie siekia iš- 
trūkti 1š civilizacinių suvaržymų, iš civilizuotos visuomenės pasitraukdami į 
paprastesnio, dažniausiai kaimiško gyvenimo anklavus — iš dalies žaidimuose, 
o iš dalies tikrovėje — į svajingų vizijų pasaulį. Jau čia matome, kad ir dėl ko ši 
civilizacinė dialektika, apimanti sąžinės formavimosi poslinkius, moralizavimą, 
civilizacinių suvaržymų „interiorizaciją“ ir mėginimus pabėgti — tikrovėje arba 
svajonėse — nuo civilizacijos suvaržymų dažniausiai gali būti pastebėta vidu- 
riniuose sluoksniuose. kovojančiuose dviem frontais. bet ne galingiausiuose 
viešpataujančiuose sluoksniuose. Šią koliziją pastebime ne tik buržuazinių vidu- 
riniųjų sluoksnių raidoje, tačiau ir As/rėe vaizduojamų kilmingųjų viduriniųjų 
sluoksnių raidoje. 


11. Šiandieninė žodžio „meilė“ vartosena dažnai mus paskatina pamirš- 
ti, kad tas meilės idealas, kurį Europos tradicija laiko modeliu realiems meilės 
ryšiams, iš tikrųjų yra afektyvių vyro ir moters ryšių santykių forma, daugiau- 
siai nulemta socialinių ir asmeninių normų. Romane Astrėe šis jausmų mode- 
lis yra pusiau asimiliuoto rūmuose aristokratijos viduriniojo sluoksnio idealas. 
Romano herojaus Seladono meilė herojei Astrėjai yra ne šiaip sau aistringas 
vyro troškimas turėti tam tikrą moterį. Čia mes aptinkame aristokratinę versiją 
tos meilės ryšio formos, kurią sieja tikrai artima giminystė su romantiniu mei- 
lės idealu vėlesnėje buržuazinėje literatūroje. Tai aistringas abipusis emocinis 
ryšys, siejantis nevedusį jauną vyrą ir netekėjusią jauną moterį. Šis ryšys gali 
išsipildyti tik jųdviejų santuokoje ir yra nepaprastai ekskliuzyvus. Vyras trokšta 
tik šios moters ir jokios kitos; taip pat ir moteris — tik šio vyro. Taigi šio meilės 
idealo prielaida yra aukštas individualizacijos laipsnis. Jis yra nesuderinamas 
su bet kokiu, kad ir labai trumpu vieno iš partnerių meilės ryšiu su trečiu asme- 
niu. Tačiau kadangi čia turime reikalą su dviem žmonėmis, kurių savikontrolė 

yra labai individualiai profiliuota. tai ir merginimosi strategija yra sunkesnė ir 
trunkanti ilgiau, nei būdavo anksčiau. Čia jaunuoliai taip pat socialiai jau yra 
tokie savarankiški, jog tėvas ir motina mažai ką gali pešti prieš meilės ryšio 
Jėgą, net jeigu jie priešinasi jų pasirinkimui. Kaip tik dėl to merginimasis yra 
sunkus ir pilnas pavojų. Abu Žmonės turi vienas kitą išmėginti. Jų meilės 
žaidimą lemia ne tik tas mastas, kuriuo jie pusiau sąmoningai, pusiau nesą- 
moningai maskuoja savo afektus. tačiau ir sąmonė, kad jie tai daro. t. y. mas- 
kavimo refleksija. Kas iš tikrųjų vyksta po meilės partnerio kauke? Kiek tikri, 
kiek patikimi yra kito jausmai? Mažiau individualizuotose, glaudesnėse gru- 
pėse paprastai egzistuoja tradicinė šeimos kontrolė ir ritualai, egzistuoja tam 
tikra šeimos nuomonė apie jaunuolius. kurie nori ar turi vienas su kitu susituok- 
ti. O čia jauna moteris ir jaunas vyras turi pasikliauti vien savo sprendimu ir 
savo jausmu. Jau vien dėl šios priežasties šio tipo meilės ryšys gali išsipildyti 
tik po ilgų asmeninių išmėginimų, tik išlaikęs daugelį patikrinimų ir įveikęs dau- 
gelį kliūčių. kurios iš dalies buvo susikurtos pačių įsimylėjusiųjų, iš dalies — 
sudarytos kitų. Taigi taip pat sunki, dažnai avantiūristiška ir bet kuriuo atveju — 
sulėtinanti asistavimo strategija. kuri užpildo didelę romano dalį, yra didėjančios 
distancijos tarp Žmonių apraiška. 

Astrėe vaizduojamas meilės ryšys yra idealas. Jis yra sudėtinga geismo 
ir sąžinės impulsų amalgama. Šiam meilės kompleksui būdinga. kad stipresni 
civilizaciniai Šarvai čia ne vien ilgą laiką sulaiko spontaniškesnes žmogiškų 
aistrų apraiškas. Antrinis šios civilizacijos pakopos pasiekimas — kad šioje pa- 
kopoje pradedama jausti tam tikrą pasitenkinimą dėl meilės malonumų ati- 
dėjimo, melancholišką džiaugsmą dėl savo meilės kančių. malonumą dėl įtam- 
pos. kurią kelia nepatenkintas geismas. Visa tai šiam meilės ryšio tipui suteikia 
romantinį pobūdį. 

Šis meilės žaidimo užtęsimas ir antrinis pasitenkinimas dėl nepatenkin- 
to geismo įtampos yra glaudžiausiai susiję su tam tikru meilės etosu, su griežtu 
įsimylėjusiųjų paklusimu tam tikroms socialiai determinuotoms normoms, ku- 
rias jiems diktuoja jų pačių sąžinė. Šioms normoms visų pirma priklauso tvir- 
ta įsimylėjusiųjų ištikimvbė vienas kitam. visų pirma — nepalaužiama mylinčio 
vyro ištikimybė mylimajai. Kad ir kokie dideli būtų nesusipratimai ir pagundos, 
tame idealiame meilės ryšio paveiksle, kurį D'Urfė mums tapo Astrėe, abso- 
liutus atsidavimo pastovumas yra mylinčio vyro pareiga ir garbės reikalas. Šį 
meilės etosą kaip piemenų ir piemenaičių etosą D'Urfė priešina laisvesniems 
viešpataujančios rūmų dvaro aristokratijos papročiams. Tai viduriniojo kil- 
mingųjų sluoksnio etosas. Nors šis sluoksnis pats jau yra pakeliui į rūmų dva- 
rą ir itin civilizuotas, jis priešinasi koncentracijai rūmų dvare ir didėjantiems 
civilizacijos suvaržymams. 

Šią situaciją gali iliustruoti trumpa scena '*: 

Galatėja, kuri romane yra nimfa. vadinasi. užmaskuotas aukštos rūmų 
damos, tikriausiai Margaritos de Valois. portretas. priekaištauja Seladonui. pa- 
prastam piemeniui, vadinasi, žemesnio rango nobiliteto atstovui, kad jis esąs 
jai šaltas ir neatsidėkojąs. Seladonas prieštarauja. jog tai. ką ji vadina nedė- 
kingumu, tiesiog išreiškia jo pareigą. Aukštoji dama atsako: „tuo Jūs pasakote 
tik tiek. kad Jūsų meilė skirta kitai. ir kad Jūsų tikėjimas ja įpareigoja“. Toliau 
ji tęsia: „tačiau gamtos įstatymas mums nurodo ką kita. Jis liepia nepamiršti 
savo gerovės, o kas galėtų Jūsų pačių gerovei tarnauti geriau už mano draugys- 
tę? Koks kitas asmuo šioje vietovėje gali tiek daug Jums padaryti? Seladonai, 
laikytis įsikibus visų tų nesąmonių apie ištikimybę ir pastovumą tėra kvaili 
pokštai. Tai žodžiai, išrasti senų moterų arba moterų, prarandančių savo grožį, 
kad šiais raiščiais pririštų prie savęs sielas. kurias jų veidai jau seniai būtų nu- 
baidę. Sakoma, jog visos dorybės yra sukaustytos grandinėmis. Pastovumo ne- 
gali būti be išminties. Tačiau ar būtų išmintinga išsižadėti tam tikro gėrio. kad 
išvengtume nepastovaus žmogaus šlovės“? 

Seladonas prieštarauja: „Madam, išmintis mūsų nemoko ieškoti naudos 
smerktinomis priemonėmis. Gamta savo įstatymais mums nepalieps statyti pa- 
statą be tvirto pamato. Ar gali būti kas gėdingesnio už pažado nesilaikymą? 
Ar gali būti kas nors lengvabūdiškesnio už sielą. kuri. naujo saldumyno trau- 
kiama, skrajoja nuo vieno žiedo prie kito? Madam. jeigu nėra jokios ištikimybės, 
kokiu pamatu aš galiu grįsti Jūsų draugystę? Jeigu Jūs pati vadovaujatės tuo 
įstatymu, apie kurį kalbėjote, ar ilgai man šypsosis ši laimė?“ 


Matome, kad piemuo taip pat gerai. kaip ir rūmų dvaro dama, yra įvaldęs 
žodžių kautynių rūmuose meną. kuris dėl didėjančios nobiliteto koncentracijos 
rūmų dvare ir civilizavimo procese iš dalies pakeitė riterių fizinės kovos meną. 
Šioje mažoje scenoje mes taip pat matome, kaip besikoncentruojanti rūmų dvare 
aristokratija protestuoja prieš didžiojo dvaro etosą. Šis kilmingojo vidutinio 
sluoksnio atstovas gina meilės etosą, kuris užbėga už akių plačiai paplitusiam 
buržuazinių vidurinių sluoksnių idealui. Aukštoji dama yra didžiojo rūmų dva- 
ro gyvenimo etoso. kaip jį mato d'Urfė, atstovė. Daug kas byloja. kad tai, ką ji 
sako, tikrai yra labai artima realaus mąstymo ir elgesio standartui viešpatau- 
Jančiame aukštutiniame rūmų dvaro sluoksnyje. Margaritos de Valois*!* para- 
šytas trumpas apsakymas vaizduoja panašų santykį tarp aukštos damos ir pa- 
prasto riterio, kuris, tiesa. šiuo atveju laimingai pasibaigia damos naudai. Gana 
įdomu pastebėti, kad šio viršutinio rūmų dvaro sluoksnio etose jau anticipuota 
ta gamtos sąvokos interpretacija. kuri vėliau. visų pirma bužuazinėje socialinė- 
je 1r ekonominėje filosofijoje, bus perimta ir toliau sistemingai išvystyta. Tai 

interpretacija gamtos dėsnio kaip normos, atskiro žmogaus veikloje liepianti 
siekti savo gerovės ir naudos. Piemuo Seladonas atstovauja idealui, nukreip- 
tam prieš viešpataujantį viršutinį rūmų dvaro sluoksnį. Šis idealas kaip ir pa- 
storalinė romantika dar ilgai gyvuoja kaip kenčiančių dėl viešpatavimo ir civ1- 
lizacijos suvaržymų rūmų dvare žmonių kontridealas. 

Panašiai vaizduojamas ir reiškinys. kurį d'Urfė pateikia kaip piemenų 
gamtos idealą. Kaip ir meilės idealo atveju, čia susiduriame su pagražinimu to. 
kas nutolsta. Pagražina ilgesys, didėjančios distancijos keliamas ilgesys. Šiuo 
atveju tai didėjanti distancija nuo paprasto gyvenimo kaime. 

Seladonas aiškina nimfai Silvijai, kad niekas nežino. kas toks yra piemuo 
Silvandras. Vadinasi, niekas nežino jo šeimos ir kilmės. Kaip pasakoja Sela- 
donas, jis pasirodęs šiuose kraštuose prieš daugelį metų. Visi jam padėję, nes 
jis gerai išmanė apie žoles ir bandų gyvulius. 

Seladonas sako: „šiandien jis visai patogiai gyvena ir gali laikyti save 
turtuoliu. Nes, o nimfa, mums daug nereikia. kad laikytume save turtingais. 
Pati gamta pasitenkina mažu, o mes - tie, kurie mėginame gyventi gamtos pa- 
vyzdžiu —- netrukus tampame turtingi ir patenkinti [... |“. 

Nimfa atsako: „jūs esate laimingesni už mus“*!. 


Čia vėl matome ideologinę romano kryptį. Dirbtiniam aukštutinio rūmų 
dvaro sluoksnio gyvenimui priešinamas paprastas ir natūralus piemenų gy- 
venimas. Tačiau piemenų gyvenimas čia jau simbolizuoja 11gesį tokio gyvenimo, 
kuris iš tikro nepasiekiamas. Tai viduje suskilusių žmonių ilgesys. Galbūt iš 
savo jaunystės laikų jie dar prisimena kaimišką gyvenimą. Pats d'Urfė visiškai 
sąmoningai pagrindinį romano veiksmą nukelia į Prancūzijos vietovę, kurioje 
praleido savo jaunystę. Tačiau kartu šie žmonės jau giliai įtraukti į aristokra- 
tizavimosi procesą ir yra tiek pakeisti civilizacinių rūmų dvaro įtakų bei dėl to 
pernelyg nutolę nuo realaus kaimo gyvenimo. kad būtų patenkinti paprastu 
egzistavimu tarp valstiečių ir piemenų. D'Urfė jau gerai suvokia, jog sugrįži- 
mas į jo jaunystės kraštą, kurį jis dabar apgyvendina piemenimis persirengu- 
siais rūmų dvaro aristokratais. yra svajonė ir žaidimas. Visiškai autentiškas 
tėra ilgesys. Visiškai autentiška yra ir ideologinė kova prieš rūmų dvaro meilės 
papročius, dirbtines bendravimo formas ir visą gyvenimo būdą. Tačiau dis- 
tancijavimosi nuo savęs ir refleksijos sugebėjimas čia pasiekė tokią pakopą, 
kai jau nebegalima nuslėpti, kad piemenys ir piemenaitės, nors ir būdami au- 
tentiško ilgesio simboliai, tėra kostiumuoti piemenys. utopijos simboliai, o ne 
tikri piemenys. Kaip minėta. šiai pakopai būdinga. kad joje jau sugebama pa- 
kankamai atsiriboti nuo savęs. jog būtų iškeltas klausimas: kas yra tikrovė, 
kas yra iliuzija? Tačiau teisingai atsakyti į šį klausimą nesugebama. Dažnai tie- 

siog žaidžiama galimybe. kad tai. kas atrodo kaip iliuzija. yra tikra. 0 tai. kas 
atrodo tikra, yra iliuzija. 

D'Urfė pradeda savo romaną piemenaitei Astrėjai skirta dedikacija“““. 
kurioje, tarp kitko, sakoma: 

„Jeigu Tau priekaištaujama. kad nekalbi kaimiečių kalba ir kad nei Tu. 
nei Tavo bandos neskleidžia avių ir ožkų kvapo. tai aš jiems, mano piemenai- 
te, atsakau, [...] kad nei Tu pati. nei tie. kas seka paskui Tave, nėra iš tų vargšų 
piemenų, išgenančių savo bandas į ganyklas, kad užsidirbtų pragyvenimui. Aš 
atsakau, kad jūs visi pasirinkote šią gyvenimo formą, jog saldžiausiai ir be su- 
varžymų gyventumėte (pour vivre plus doucement ei sans contrainte). Atsa- 
kyk priekaištaujantiems. kad jie patirtų mažai malonumo, klausydamiesi jūsų. 
jeigu jūsų idėjos ir žodžiai tikrai būtų tokie patys, kaip ir paprastų piemenų, ir 
kad jūs gėdytumėtės juos pakartoti“. 


D'Urfė troškimas, išreikštas žodžiais vivre plus doucement et sans con- 
trainte*, ankstyvaisiais didžiojo civilizacinio poslinkio, prasidėjusio Viduram- 
žių pabaigoje. laikais, yra pasikartojanti daugelio romantinių kontrsąjūdžių 
struktūrinė ypatybė. Tokie sąjūdžiai yra pastovus bruožas, būdingas šiam di- 
džiajam civilizaciniam poslinkiui. Tai, ką sakėme apie ankstyvąją pastoralinės 
romantikos formą, kurią įkūnija Astrėe. kaip vieno iš galimų rūmų dvaro žmo- 
nių išgyvenimo tipų pavyzdys, nušviečia tokių romantinių impulsų socialinę 
struktūrą. Anksčiau ar vėliau atsižvelgiant į platesnę civilizacijos teoriją tik- 
riausiai pavyks teoriškai nušviesti daugelį romantinių sąjūdžių., kurie. kaip 
minėta, yra nuolatiniai civilizacijos proceso reiškiniai. Čia matome tokios ana- 
lizės pradmenis. 

Astrėe laikais labai sustiprėja civilizaciniai suvaržymai. Atskiros jų for- 
mos yra sąmoninga ir pasąmoninga afektų kontrolė savo pačių atžvilgiu - ma- 
nieros, sąžinė ir kitos. Dėl dominuojančio visuomenėje afektų kontrolės stan- 
darto sunkesni darosi socializacijos, jaunų Žmonių transformacijos procesai. 
Stiprėja sugebėjimas ir įprotis visapusiškai distancijuotis — atsižvelgiant į san- 
tykius su „objektais“, su „gamta“, žmonių tarpusavio santykis, santykį su sa- 
vimi. Tačiau nors kartu sustiprėja ir refleksijos sugebėjimas, šioje civilizacinio 
proceso pakopoje civilizacinės transformacijos. kurią žmonės patiria, prigimtis 
dar dažniausiai lieka neperprantama taip besikeičiantiems žmonėms. Jie jaučia 
juos veikiančių suvaržymų, ypač jausmų suvaržymų, spaudimą, tačiau jo nesupranta. 

Romantiniai sąjūdžiai, vienaip ar kitaip liudijantys laisvės nuo šių varž- 
tų ilgesį, atsiranda ir vėl išnyksta. Šis ilgesys išreiškiamas utopine, t. y. ne- 


* „Saldžiausiai ir be suvaržymų gyventi“ (pranc.). 

įvykdoma forma ir dažnai pusiau įsisąmoninant. kad jis yra neigyvendinamas. 
Todėl labai tikėtina. jog tam tikros socialinės struktūros, specifinės Žmonių 
grupių situacijos vra palankios atsirasti sąjūdžiams ir idealams. žadantiems 
žmones išvaduoti iš jų suvaržymų. Kartais jie žada tuo pačiu metu išvaduoti ir 
nuo civilizacinių, ir nuo viešpatavimo suvaržymų. T. y. pasitraukiant į papras- 
tesnio socialinio gyvenimo anklavus arba atkuriant praeities gyvenimą. kuris 
suvokiamas kaip paprastesnis. švaresnis. grynesnis. Sąlygos, kai buvo parašy- 
ta d'Urfė Astrėe, leidžia atpažinti tam tikrus sąryšius tarp tam tikrų socialinių 
struktūrų ir anksčiau minėto specifinio konflikto, būdingo romantiniams kū- 
riniams ir sąjūdžiams. Tiktai tolesniais tyrimais galima išaiškinti, ar ir kiek šis 
paaiškinantis ryšys tarp romantinės idėjų bei idealų struktūros ir specifinių 
socialinių struktūrų pasikartoja kitais atvejais. Tas paprastesnio gyvenimo 
troškimas. kurį matome Ast/rėe atveju. yra troškimas viršutinio sluoksnio, ma- 
tančio,. kad yra žemesnis pagal rangą ir kad jam viešpatauja kitas, aukštesnio 
rango sluoksnis. Tuo pat metu tas žemesnysis sluoksnis pabrėžtinai ir sąmo- 
ningai kaip aukštesnis ir privilegijuotas sluoksnis atsiriboja nuo pagal rangą 
žemesnių sluoksnių. Šioje padėtyje esantys buržuaziniai sluoksniai paprastai 
vadinami „„viduriniais sluoksniais“. Kalbant apie kilminguosius. ši savoka abe- 
jotina. Tai, kas sieja šiuos sluoksnius, geriausiai išreiškia pasakymas. kad tai — 
dviejų frontų sluoksniai. Iš viršaus juos socialiai spaudžia grupės. pranokstan- 
čios juos savo galia, viešpatavimo, autoriteto ir prestižo šansais. Iš apačios juos 
spaudžia grupės, kurios jiems nusileidžia rangu, autoritetu ir prestižu. tačiau 
kaip galios veiksnys vis dėlto atlieka svarbų vaidmenį visuminiame visuome- 
nės tarpusavio priklausomybių rezginyje. Jie patys gali suvokti savo patiriamus 
suvaržymus visų pirma kaip suvaržymus, kuriuos jie patiria dėl to, kad socialiai 
už juos viršesnis sluoksnis, aukščiausio rango sluoksnis, turi didesnius galios 
šansus. Kaip matėme, tai tendencija ideologinės kovos. kurią d'Urfė savo Astrėe 
kovoja prieš viešpataujantį rūmų dvaro sluoksnį — prieš rūmų dvaro aristok- 
ratijos aukštutinį sluoksnį. Jų gyvenimo būdas ir elgesio modeliai, dominuo- 
jantys rūmų dvare. yra tas atakos taikinys, kurį implikuoja paprasto piemenų 
gyvenimo vaizdavimas. Kai d'Urfė sako. kad jo piemenys ieško tik saldesnio 
gyvenimo be suvaržymų. tai jo įsisąmoninami suvaržymai yra tokie, kurių prie- 
žastis yra nugalėję rūmai ir jo dvaras. Jis nesuvokia, kad suvaržymai. jo ir kitų 
jo sluoksnio atstovų jaučiami kaip našta, tuo pat metu yra suvaržymai, kuriuos 
jie užsidėjo sau patys, kad išsiugdytų ir išsaugotų visas tas savybes. kurias jie 
laiko ne tik savaime vertingomis. bet daugiausiai vertina ir kaip savo privile- 
gijuotos padėties simbolius, kaip savo socialinio pranašumo ir autoritarinės 
valdžios socialiai žemiau esantiems instrumentus. Rafinuotesnis meilės žai- 
dimas, įtampos prisotintas meilės etosas taip pat tarnauja atsiribojimui nuo 

„nerafinuotų“ lyčių santykių nearistokratiniuose sluoksniuose. Vargu ar iš viso 
įsisąmoninama, kad laisvės troškimo ir jo simbolio — tariamai laisvo piemenų 
gyvenimo — junginys su sau užsidėtais rafinuoto meilės etoso varžtais yra 
paradoksalus. 

Dviejų frontų sluoksniai — ir kilmingieji. ir aristokratiniai —- Naujųjų laikų 
visuomenėse dažnai susiduria su ilgai trunkančiais suvaržymais, taip pat su 
ypač slegiančiais civilizaciniais susivaržymais*'*, nes kaip tik jie gyvena. su- 
sidurdami su nuolatine įtampa ir dažnais konfliktais dviejuose frontuose. Jie 
negauna kompensacinių socialinių premijų, tenkančių aukščiausio rango 
sluoksniams, kadangi aukščiausieji sluoksniai nejaučia nieko aukščiau už sa- 
ve ir turi tik atremti spaudimą iš apačios. Jie nori atsikratyti tų viešpatavimo ir 
civilizacinių suvaržymų aspektų, kurie kelia jiems negatyvius jausmus. Tuo 
pat metu jie siekia išsaugoti nepaliestus savo civilizuotumo aspektus, žadi- 
nančius jų pozityvius jausmus. Tie aspektai — jų išskirtinumo, jų elitinės padė- 
ties ženklai. kurių jie negali atsisakyti, o dažnai yra ir jų socialinio bei asmeninio 
identiteto branduolys. Šį konfliktą labai aiškiai parodo d'Urfė argumentacija. 
Jo piemenys nori išvengti aristokratinės rūmų dvaro visuomenės suvaržymų, 
neprarasdami pranašumo ir privilegijų. Kaip tik jos kartu su civilizuotumu ski- 
ria juos kaip aristokratus nuo grubių, avimis ir ožkomis dvokiančių necivilizuotų 
žmonių, nuo tikrų valstiečių ir piemenų. 

Drauge čia dar aiškiau nei anksčiau galime išvysti šio konflikto pobūdį. 
Jis paaiškina specifinį romantinį tokių kūrinių ambivalentiškumą, autentiškų 
troškimų ir realių vargų kristalizaciją kaip nerealius miražus, utopiškas iliuzijas. 
Jų nerealumas ir utopiškumas dažnai tik iš dalies įsisąmoninamas ir galbūt jų 
laikomasi juo atkakliau, juo labiau bijoma visiškai aiškiai suvokti, kad tai tik 
iliuzijos. Dar aiškiau matomą aukštutinių dviejų frontų sluoksnių konfliktą 
sudaro tai, kad šie sluoksniai rizikuoja sugriauti nuo spaudimo iš apačios juos 
apsaugančius pylimus, jeigu jie sugriaus pylimus, kurie saugo privilegijuotą 
aukštesnio rango ir galingesnių sluoksnių padėtį. Jie negali išsivaduoti iš kitų 
viešpatavimo jiems uždėtų suvaržymų, nekvestionuodami savo pačių viešpa- 
tavimo. Tačiau tai tėra tik vienas gilesnio konflikto elementas. Dviejų frontų 
sluoksnių konfliktas yra susijęs ne vien su tais suvaržymais, kuriuos lemia 
hierarchiškas viešpatavimo ir autoriteto šansų paskirstymas. D Urfė atveju tai 
yra paklusimo nugalėjusiam karaliui ir rūmų dvaro aukštutiniam sluoksniui 
sąlygoti suvaržymais. Tas konfliktas susijęs ir su civilizaciniais afektų su- 
varžymais, kurie užsidėti sau ir yra integrali savo asmenybės dalis. Viena ver- 
tus, pastoralinės utopijos atstovai norėtų gyventi paprastą ir natūralų pieme- 
nų gyvenimą, priešingą rūmų dvaro aristokratijos gyvenimui. Kartu jie norėtų 
išsaugoti žmogiškų santykių ir ypač meilės rafinuotumą. kuris juos kaip civi- 

lizuotus aristokratus skiria nuo grubių necivilizuotų piemenų. Galų gale tai ir 
nulemia pastoralinės utopijos iliuziškumą. Ne tik šiai, bet ir daugeliui kitų 
romantikos formų būdinga, kad žmonės mėgina atsikratyti civilizacinių su- 
varžymų ir negali to padaryti, nes šie suvaržymai yra jų pačių dalis. Dviejų 
frontų sluoksniuose tikriausiai ypač sunkūs yra ir civilizaciniai suvaržymai — 
ar tai būtų bendravimo formų. o kartu ir lyčių santykių rafinuotumas. ar sąži- 
nės ir moralės forma. Jie yra taip įregzti į tarpusavio priklausomybių rezginį, 
kad nuolatos susiduria su įtampa ir konfliktinėmis situacijomis abiejuose fron- 
tuose. Vidinį asmenybės konfliktą. iš kurio kyla romantinių srovių dviejų frontų 
sluoksniuose šaknys, galima nagrinėti dviem aspektais: viešpatavimo ir civi- 
lizacinių suvaržymų požiūriu. Tačiau kad ir kokiu aspektu jį nagrinėtume, jo 
pobūdį labai dažnai lemia santykinai didelė galios pasiskirstymo ir civilizacijos 
lygio nelygybė vienoje ar kitoje visuomenėje. Viena vertus, žmonės nori išsau- 
goti savo pranašumus, privilegijas. išskirtinę vertę, susijusią su jų pačių dides- 
niu civilizuotumu — nesvarbu. kaip tas išskirtinumas apibrėžiamas sąvokomis: 
kaip išskirtinis išsilavinimas. išsiauklėjimas. etosas, kultūra. Kita vertus, jie 
tuo pat metu norėtų išsilaisvinti iš varžtų. kuriais jie galų gale yra suvaržyti ir 
dėl nelygaus civilizuotumo bei privalumų - pranašumo. išskirtinumo. kuriuos 
jiems suteikia tas civilizuotumas. 


12. Įdomu pastebėti, kad problemą ir tikslą, kurį d Urfė savo pastora- 
liniame romane formuluoja žodžiais vivre plus doucement et sans contrainte, 
nuo jo laikų galima aptikti vis naujuose sąjūdžiuose. Jų atgarsius atspindi mū- 
sų dienų anarchistiniai ir psichodeliniai siekiai. Jų romantinį-utopinį pobūdį iš 
dalies lemia kaip tik tai, kad Žmonės nori išvengti kančių dėl suvaržymų, kurie 
egzistuoja dėl jų tarpusavio priklausomybių, mėgina atsikratyti tų suvaržymų 
arba juos įveikti, neturėdami aiškaus šių suvaržymų vaizdo. Posakį vivre plus 
doucement nelengva išversti iš prancūzų kalbos. Tai gali reikšti taikesnį ir drau- 
giškesnį. malonesnį ir švelnesnį žmonių sugyvenimą. nei buvo ligi šiol. Kad ir 
kaip išverstume. toks posakis nurodo pasiekiamą tikslą. Užtat bendras gyve- 
nimas visuomenėje be suvaržymų negalimas ir neįsivaizduojamas. Tačiau tai 
visiškai nereiškia, kad šie suvaržymai būtinai turi turėti struktūrą, kuri jiems 
buvo būdinga ligšiolinėje visuomenės raidoje ir vėl skatina dėti utopines pa- 
stangas, iš anksto pasmerktas žlugti jų pačių tikslų prasme. Tai gali būti su- 
varžymai, kuriuos žmonės sudaro vieni kitiems. pavyzdžiui. kaip valdovai arba 
valdomieji. arba sau pačių Žmonių susidėti susivaržymai. Daugelio ankstesnių 
suvaržymo formų išraiška yra pakartotinai kylantys romantiniai sąjūdžiai ir 
idealai. Jau šioje ankstyvoje tokių suvaržymų tyrimo fazėje galima matyti, 
kad ypatingas svoris ir kietumas. būdingas šioms formoms, susijęs su ankstesnių 

tarpusavio priklausomybių rezginių struktūriniais ypatumais, kurie nėra nepa- 
judinami. Neabejotina, kad nelygus socialinių galios šansų pasiskirstymas ir 
nepaprastai dideli civilizacijos lygio skirtumai yra veiksniai. stiprinantys suvar- 
žymus, taip pat ir civilizacinius susivaržymus. Apskritai dar menkai įsisąmoni- 
namas bumerango efektas tų suvaržymų, kuriuos tarpusavio priklausomybių 
rezginyje galingesnės grupės sudaro silpnesnėms, civilizuotos - mažiau civili- 
zuotoms. Dažnai užmerkiamos akys prieš tai, kad galingesnių grupių ir suvar- 
žymai silpnesnioms vienaip ar kitaip vėl atsigręžia prieš galingesniąsias kaip 
silpnesniųjų suvaržymai stipresniesiems arba kaip spaudimas sau. 

Net tokių žodžių. kaip „viešpatavimas“ ir „autoritetas“, vartojimas kaip 
sociologinių termini technici* gali užtverti kelią suprasti santykį tarp suvaržy- 
mų ir kontrsuvaržymų žmogiškų tarpusavio priklausomybių rezginiuose. Pa- 
prastai jie leidžia pastebėti tik tuos suvaržymus, kurie nukreipti iš viršaus į 
apačią, bet ne tuos, kurių kryptis atvirkščia. Jie mums leidžia lengvai pamiršti, 
kad (kaip parodė Liudviko XIV „viešpatavimo“ tyrimas) kiekviena „„viešpa- 
tavimo“' forma yra daugiau ar mažiau nestabili pusiausvyra, visų pirma galios 
pusiausvyra. Kaip visa apimantis analitinis instrumentas šias sąvokas pranoks- 
ta „suvaržymo“ (Zwang) sąvoka. jeigu ją vartojame nors ir abipusių, tačiau 
nebūtinai kaip vienodai stiprių suvaržymų, kuriuos žmonės uždeda vieni ki- 
tiems, prasme. T. y., kai ją vartojame figūracijos suvaržymų tarpusavio prik- 
lausomybių analizėje prasme, o ne suvaržymų. kylančių iš tariamai aukščiau 
stovinčių Žmonių normų arba principų, prasme. 

Suprantama, ligi šiol nagrinėjome vien tuos suvaržymus, kuriuos patiria 
silpnesnės grupės. Tačiau taip atsiranda tik vienpusis paveikslas. Kiekvienoje 
visuomenėje, kiekviename tarpusavio priklausomybių rezginyje egzistuoja gru- 
pių ir pavienių Žmonių tarpusavio suvaržymų ratas. Kaip tik dėl to ir tų suvar- 
žymų, kuriuos patiria žemesnieji sluoksniai, neįmanoma suprasti. tuo pat metu 
neištyrus ir viršutinių sluoksnių suvaržymų. 

Anksčiau pateiktas rūmų dvaro visuomenės tyrimas yra žingsnis šia kryp- 
timi. Žvelgiant silpnesnių žemutinių sluoksnių akimis, valdovai ir aristokratinės 
grupės lengvai pasirodo kaip žmonės, gyvenantys laisvą ir nesuvaržytą gyve- 
nimą. Čia, detaliau tyrinėjant, aiškiai išryškėja, kokiems suvaržymams pajung- 
ti aukštieji sluoksniai ir ne pačioje pabaigoje — pats galingiausias jų narys, ab- 
soliutistiškai valdantis karalius. Matėme, kad dažniausiai jie tuos suvaržymus 
patiria ir kaip nuolatinę savidiscipliną, ir kaip tik dėl to. kad savo privilegijuo- 
tos padėties, savo išskirtinumo. pranašumo išsaugojimas jiems tapo savaimi- 
niu visą jų gyvenimą apimančiu tikslu. 


* „Techniniai terminai“ (lot. ). 

D'Urfė nupiešė dar palyginti paprastą. iš tiesų supaprastintą paveikslą 
suvaržymų, nuo kurių kilmingieji buvo priklausomi vykstant rūmų dvaro kon- 
centracijai ir aristokratizacijai. Savo romane jis beveik išskirtinai savo dėmesį 
apriboja aristokratijos grupėmis. Buržuazinės grupės jo romane vargu ar atlie- 
ka kokį nors vaidmenį. Šiame ideologiškai supaprastintame paveiksle vienoje 
pusėje — piemenimis ir piemenaitėmis apsirengę vienodo rango aristokratijos 
ponai ir damos. Kitoje pusėje —- aukštesnio rango figūros, iš kurių daugelis re- 
prezentuoja aukštutinį rūmų dvaro aristokratijos sluoksnį. Jau Henriko IV lai- 
kais dominuojančių Prancūzijos elito sluoksnių struktūra ir įtampų pusiaus- 
vyra tarp jų Iš tikrųjų buvo daug sudėtingesnė. Neelitinių sluoksnių spaudimas 
dominuojantiems sluoksniams, jų socialinė jėga, jų galios šansai buvo maži, 
palyginti su centre sukoncentruotų elitų jėga ir galios šansais. Tiems neeliti- 
niams sluoksniams priklausė vis dar daugiausiai valstietiški, nemokėję nei skai- 
tyti, nei rašyti (net daugelyje miestų) žemutiniai sluoksniai, be to, cechinės ir 
valdininkiškos buržuazijos grupės. Išimtį sudarė taip pat lokaliai sutelktos sos- 
tinės gyventojų masės. Jau vien fizinė jų koncentracija kėlė tam tikrą pavojų 
rūmų dvaro elitams ir drauge (potencialiai) buvo jų socialinės jėgos, jų galios 
potencialo veiksnys. Jo spaudimą Liudvikas XIV siekė sumažinti, perkeldamas 
rūmų dvarą į Versalį. 


IX. APIE REVOLIUCIJOS SOCIOGENEZĘ 


Palyginti su labiau išvystytomis industrinėmis nacionalinėmis valstybėmis, 
priešindustrinėse valstybiškai organizuotose visuomenėse galia yra labai ne- 
lygiai paskirstyta. Rūmų dvaro visuomenė yra priešindustrinio monopolinio 
elito pavyzdys. Didesnė galios šansų paskirstymo nelygybė. tarp kitko, pasi- 
reiškė tuo, kad didžioji prancūzų tautos dalis rūmų dvaro aristokratus domino 
tik kaip atliekančius tarnų vaidmenį. Augant modernizacijai ir komercializac1- 
jai, vykstant urbanizacijos ir centralizacijos pažangai, svorio centrai tarpusavio 
priklausomybėse tarp tradicinių monopolinių elitų ir neelitinių miesto gyven- 
tojų masių pamažu pasislinko pastarųjų naudai. Tikriausiai pravers nurodyti tą 
aplinkybę, jog svorio centrų poslinkį šia kryptimi galime pastebėti ne tik atvi- 
ros demokratizacijos laikais, pažengus industrializacijai. Jo užuomazgas, kaip 
savotišką latentinę demokratizaciją. galima stebėti jau ancien rėgime tipo vI- 
suomenėse, visų pirma dėl komercializacijos, kuri vyko iki industrializacijos. 

Tokius sprogstamuosius socialinio galios pasiskirstymo poslinkius, koks 
buvo Prancūzijos revoliucija. kartais bandoma aiškinti atsižvelgiant į trum- 
palaikę perspektyvą: vien įvykiais prieš pat revoliucinį periodą arba jo metu. 
Tačiau pakankamai dažnai tokius prievartos proveržius galime suprasti tik tuo 
atvėju, jeigu atkreipsime dėmesį į ilgalaikius galios svorių poslinkius vienoje 
ar kitoje visuomenėje. Jie ilgą laiką vyksta mažais žingsniais, ir jų dalyviai bei 
vėlesnės kartos, žvelgdamos į praeitį, paprastai pastebi tik pavienius simptomus. 
bet ne ilgalaikį galios persiskirstymą. Kyla klausimas, kodėl ši latentinės, pusiau 
požeminės ir labai lėtos socialinių galios šansų pasiskirstymo transformaci- 
jos fazė nuo tam tikro laiko pereina į kitą, kurioje galios santykių transformaci- 
ja pagreitėja, kova dėl galios paaštrėja. Galų gale neelitiniai sluoksniai, ligi tol 
buvę nušalinti nuo disponavimo valstybiniais monopoliais, naudodami fizinės 
prievartos priemones kovoja prieš ligi šiol valdžiusiųjų prievartos monopolį, 
išsikovoja, kad jame dalyvautų ligi šiol nušalintieji, arba visiškai pašalina. 
Pastaruoju atveju fizinės prievartos panaudojimu kovai prieš ankstesnį prie- 
vartos monopolistą centriniai valstybiniai fizinės prievartos ir mokesčių mono- 
poliai nėra sugriaunami, nors toks sugriovimas kartais gali būti kovojančiųjų 
tikslas. Paprastai įvyksta štai kas: grupės, iki tol nušalintos nuo centrinių val- 
stybės monopolių kontrolės. arba gauna savo dalį kontroliuojant šį monopolį. 
arba pakeičia ankstesnius monopolinius elitus savo atstovais. Pagrindinis klau- 

simas, kurio neįmanoma visiškai išvengti ancien rėgime rūmų dvaro visuome- 
nės pabaigoje. yra toks: kokiomis sąlygomis ilgalaikis galios persiskirstymas 
valstybingoje visuomenėje baigiasi tokia kova prieš ankstesnius fizinės prie- 
vartos monopolio kontroliuotojus, kai naudojama fizinė prievarta? 

Ancien rėgime rūmų dvaro elito tyrimas leidžia surasti keletą išeities taš- 
kų. idant atsakytume į šį klausimą. Šis tyrimas įgalina suvokti. jog geriausiu at- 
veju tikrosios dalykų padėties supaprastinimas yra tokia idėja: tai, kad ligi tol 
nuo prievartos monopolio nušalinti Prancūzijos sluoksniai panaudojo fizinę 
prievartą, galima paaiškinti tiesiog buržuazijos kova prieš kilminguosius kaip 
dominuojantį sluoksnį. Šis supaprastinima paremtas socialinio rango suplakimu 
su socialine galia. Kaip matėme, kilmingieji ancien regime laikais buvo aukš- 
čiausio rango sluoksnis, tačiau jis nebuvo aiškiai socialiai galingiausias sluoks- 
nis. Žinoma. Prancūzijos karalių dvare kiekvienu duotu laiko momentu egzis- 
tavo daugiau ar mažiau tvirta hierarchinė rangų tvarka, ir pagal ją aukštosios 
rūmų dvaro aristokratijos atstovai, visų pirma karališkosios dinastijos nariai, 
turėjo aukščiausią rangą. Tačiau socialinis rangas ir socialinė galia nebebuvo 
tapatūs. Nepaprasta galia, kurią karaliaus pozicija visos Prancūzijos visuome- 
nės raidos kontekste suteikė ją užimantiems ir jų atstovams, įgalino juos savo 
padėčiai įtvirtinti arba asmeniniams polinkiams patenkinti apriboti realius 
aukšto rango žmonių galios šansus ir padidinti žemesnio rango asmenų galią. 
Saint-Simonas kartą nusiskundžia, kad Liudvikas XIV net Prancūzijos perus 
sulygina su savo pavaldiniais. Karalius per mažai kreipiąs dėmesį į rangų skir- 
tumus tarp Žmonių ir nukrypstąs į savotišką egalitarizmą. Iš tikro karaliui tik- 
rai rūpėjo išsaugoti rangų skirtumus tarp skirtingų sluoksnių ir net juos pabrėž- 
ti. Tačiau jam taip pat rūpėjo, kad ir aukščiausio rango žmonės suvoktų, jog jie 
yra jo, karaliaus, pavaldiniai. Dėl to jis pažemindavo arba išaukštindavo žmones 
ir supriešindavo savo patarėjus ir padėjėjus buržua su savo rūmų dvaro aristok- 
ratijos nariais. Toks ministras kaip Colbertas, kurio buržuazinės kilmės niekas 
nepamiršo (taip pat jis pats), vienu metu disponavo nepalyginamai didesniais 
galios šansais negu dauguma aukštosios rūmų dvaro aristokratijos narių. Kara- 
liaus metresės dažnai būdavo daug galingesnės už aukštesnes pagal rangą rū- 
mų dvaro damas, taip pat ir karalienę. Jau dėl šios priežasties — dėl šio sociali- 
nio rango ir socialinės galios nesutapimo — viešpataujančio sluoksnio sąvoka 
yra abejotina. O kaip tik tuo atveju. jeigu ji. kaip kartais atsitinka, apribojama 
absoliutinio režimo kilmingaisiais, ir, visą dėmesį sutelkus į nominalų juridinį 
kilmingųjų kaip tariamai vieningo privilegijuoto sluoksnio statusą, pamirštama 
iškelti klausimą, kaip faktiškai buvo paskirstyta galia valstybingojoje ancien 
rėgime visuomenėje. 

Ankstesniuose tyrimuose, tarp kitko. buvo nurodyti specifiniai sąvokų 

tipai. reikalingi tokios sudėtingos įtampų sistemos analizei. Tai, ką priešais 
save regime. yra figūracija su daugiapole įtampų pusiausvyra. Joje egzistuoja 
pagrindinė įtampų ašis. aplink kurią grupuojasi daugelis kitų. mažesnių ir di- 
desnių įtampų. Du šios pagrindinės įtampų ašies poliai yra. pirma, tiesiogiai ar 
netiesiogiai iš buržuazijos kilę asmenys, užimantys aukščiausius postus vyriau- 
sybėje ir administracijoje — valdininkų aristokratija. Antras jos polius — dau- 
giausia špagos aristokratijai priklausantys rūmų dvaro aristokratijos atstovai. 
kurių dalis užima aukštus rūmų dvaro, karinius ir diplomatinius postus. Aplink 
šią ašį Iš visų pusių ir į visus kampus sklinda kitų įtampų žiežirbos. Dalis tų 
įtampų yra nuolatinės ir struktūriškai determinuotos. o kitos - laikino ir daugiau 
asmeniško pobūdžio. Taip egzistuoja nuolatinė įtampa tarp aukštesnio rango 
ir žemesnio rango kilmingųjų grupių: Liudviko XIV rūmų dvare egzistuoja 
specifinės įtampos tarp teisėtų kraujo princų ir karaliaus sūnų pavainikių nuo 
vienos iš jo metresių. Tai, ką matome, žvelgdami į rūmų dvarą. yra viena nuo 
kitos priklausomų. besivaržančių. viena kitą blokuojančių elito grupių kom- 
pleksas, kurio viršūnė yra karalius ir kurio struktūroje pagrindinę vietą užima 
nestabili įtampų pusiausvyra tarp buržuazinės kilmės pareigūnų ir špagos aris- 
tokratijos grupių. Ši centrinė Liudviko XV laikų rūmų dvaro elitų pusiausvyra 
pratęsia įtampų pusiausvyrą privilegijuotų nerūminių sluoksnių stovykloje. Rū- 
minė špagos aristokratija yra hierarchinė viršūnė kilmingųjų piramidėje, ku- 
rios žemesnius rangus užima armijos ir laivyno karininkų korpusas. taip pat 
po visą valstybės teritoriją išsisklaidę kaimo kilmingieji. Asmenis, užimančius 
aukščiausius vyriausybinius ir administracijos postus rūmų dvare, sieja ryšiai 
su daugeliu aukštų ir žemesnių teismo ir administracijos pareigūnų provincijoje, 
pradedant senomis valdininkiškos aristokratijos šeimomis ir baigiant šeimomis, 
kurioms priklauso žemesnės pareigybės. taip pat gildijų atstovais. Ši buržuazi- 
nė paveldimų civilinių pareigybių savininkų piramidė. kurios viršūnė XVIII a. 
yra noblesse de robe, visuomenėje yra polius, priešingas kilmingųjų piramidei. 
Platesnėje visuomenėje, kaip ir elitinėje rūmų dvaro visuomenėje, taip pat egZis- 
tuoja daug poliarinių įtampų, kurios grupuojasi aplink šią pagrindinę įtampų 
ašį. Savo vaidmenį vaidina Bažnyčios tarnai, mokesčių atpirkėjai ir kiti ypatin- 
gi kadrai. To, kas buvo pasakyta anksčiau. čia pakaks, kad parodytume, kodėl 
paprastos luominės rangų tvarkos schemos sutapatinimas su galios tvarka de- 
zorientuoja ancien rėgime struktūros raidos supratimą. Jeigu visą dėmesį nu- 
kreipiame į galios pasiskirstymą, tai atrandame, kad jau šimtmečiai iki revo- 
liucijos buržuazinės kilmės socialinės formacijos kovojo dėl viršenybės su 
aristokratinės kilmės formacijomis: bet nė vienai iš šių grupių nepavyko ga- 
lutinai įveikti kitą arba vien įgyti galutinę persvarą. Jau parodėme ir todėl nė- 
ra reikalo kartoti, kaip glaudžiai karaliaus padėties kaip atskiro galios centro 


260 


IX. Apie revoliucijos sociogenezę 


iškilimas buvo susijęs su didėjančiomis karaliaus galimybėmis tarpusavyje 
supriešinti buržuazinės kilmės ir aristokratinės kilmės grupes. vis labiau dis- 
tancijuotis nuo jų abiejų, palaikyti tarp jų įtampų pusiausvyrą vadovaujantis 
kruopščia strategija ir taip padidinti savo paties galios šansus. 

Tačiau tikriausiai verta apibendrinant dar kartą kiek aiškiau suformuluoti, 
kuo šios rūmų dvaro figūracijos tyrimas gali padėti suprasti. kodėl ancien rėgime 
atėjo galas, kodėl grupės ir sluoksniai. anksčiau nušalinti nuo prievartos mono- 
polio kontrolės ir šios kontrolės teikiamų galios šansų. perėjo prie prievartos. 
Prievartos sprogimo neįmanoma suprasti, jeigu atsižvelgsime vien į suvaržy- 
mus, slėgusius žemesniuosius sluoksnius, kurie galiausiai pradėjo maištauti. 
Šį sprogimą galima suprasti, tik jeigu atsižvelgiame ir į suvaržymus. kuriems 
buvo pajungti elitai — aukštesnieji sluoksniai, prieš kuriuos buvo nukreiptas 
prievartos proveržis. Šių suvaržymų, o drauge ir pačios revoliucijos nesuprasi- 
me tol, kol ieškodami struktūriškai adekvataus revoliucijos aiškinimo, neapdai- 
riai vadovausimės pačių revoliucionierių aiškinimais. Daugelio revoliucionie- 
rių akyse aristokratija su karaliumi jos priešakyje buvo pagrindinis santykių, 
prieš kuriuos jie kovojo. kaltininkas. Maištaujančių masių požiūriu nebuvo 
reikšmingi skirtumai ir svyruojanti įtampų pusiausvyra tarp karalių arba jų 
atstovų, valdininkų aristokratijos ir špagos aristokratijos. Buržuaziniai istori- 
kai taip pat dažnai klysdavo dėl autochtoniškos vaidų tarp šių monopolinių 
elitų reikšmės. Juos suklaidindavo tai. kad tarp jų buvo galimi tiesoginiai ry- 
šiai. Pavyzdžiui, valdininkų aristokratijos atstovai galėdavo iškilti į špagos 
aristokratiją. 0 tarp abiejų grupių būdavo sudaromos santuokos. Tačiau tokie 
tiesioginiai ryšiai jų dalyvių akimis jokiu būdu nenutrindavo skirtumų tarp šių 
monopolinių elitų struktūros, tradicijų ir interesų. „Mantija“, taip pat jos aris- 
tokratinė viršūnė, monopolizavo civilines pareigybes, kurių didžioji dalis buvo 
parduodamos. Špagos aristokratija, jeigu neskaičiuosime senjorų žemėvaldos 
monopolio, turėjo monopolį aukščiausioms ir kai kurioms viduriniosioms kari- 
nėms, diplomatinėms ir rūmų dvaro pareigybėms. Iki pat paskutiniųjų režimo 
egzistavimo dešimtmečių priešindamiesi visiems reformų bandymams. abiejų 
grupių atstovai atkakliai stengėsi išsaugoti savo monopolius bei su jais susijusias 
privilegijas. taip pat aukščiausias vietas vyriausybėje. Ta kova vyko iš dalies 
prieš karaliaus atstovus, o iš dalies tarp jų pačių. Revoliucija ne tik padarė galą 
tam tikram ancien regime sluoksniui. Ji sunaikino ne tik dalį aristokratų nuo 
gimimo; ji galbūt dar radikaliau ir negrįžtamiau sunaikino privilegijuotus bur- 
žuazijos sluoksnius ir valdininkų aristokratiją. kuri iš pradžių buvo kilusi iš 
buržuazijos ir, nepaisant visų tiesioginių ryšių ir laikinų sąjungų ancien rėgime 
figūracijoje, liko karalių ir vienos ar kitos špagos aristokratijos grupuočių opo- 
nentė. Kartu su aristokratais išnyko parlamentai. mokesčių atpirkėjai ir fi- 

nansininkai buržua. gildijų pareigybės ir kitos šio senesnio buržuazijos tipo 
apraiškos. Daugelis dabar išnykusių ancien rėgime institutų jau seniai iki re- 
voliucijos neatliko jokios funkcijos besiformuojančiai po senojo režimo gaub- 
tu visuomenei, organizuotai kaip tautinei valstybei. nors ji ir atliko tam tikras 
funkcijas karaliui ir egzistuojančiam režimui. Reformų pasiūlymų nestigo. Pa- 
grindinė priežastis. dėl ko žlugo visi mėginimai įgyvendinti reformas — kad 
patys ancien rėgime monopoliniai elitai nebuvo vieningi. Jie buvo iš vidaus 
susiskaldę ir sudarė tarpusavyje besivaržančių bei viena kitą blokuojančių eli- 
to grupių kompleksą. Liudviko XIV laikais ši tarpusavyje besivaidijančių eli- 
tų sistema su dviem pagrindinėmis grupėmis - privilegijuotais aristokratijos ir 
buržuazinės kilmės elitais - dar buvo elastiška. Pats karalius dėl savo distan- 
cijavimosi nuo visų kitų grupių ir sumanios valdymo strategijos galėjo išlaikyti 
įtampų sistemos judrumą ir tam tikru mastu taisyti jos nesklandumus. Jeigu 
įtampų tarp elitų figūraciją Liudviko XIV laikais lyginame su ta, kuri egzistavo 
Liudviko XVI laikais, aptinkame pokytį, geriausiai išreiškiamą tokiu teigi- 
niu: įtampų figūracija pagal pagrindinius bruožus vis dar buvo ta pati. tačiau ji 
buvo sustingusi tokiu pavidalu, kuris nedavė absoliučios persvaros nė vienam 
iš trijų pagrindinių galios centrų - karaliui, parlamentams ir špagos aristokrati- 
jai. Intrigos, ministrų kaitaliojimas. galios pusiausvyros tarp pagrindinių grupių 
ir daugelio šalutinių grupių svyravimai buvo dažnesni. palyginti su Liudviko 
XIV laikais. nes karalius turėjo mažiau galios. buvo labiau įtrauktas į partijų 
žaidimus ir nebegalėjo lyg iš išorės diriguoti įtampos konfliktų svyravimams 
kaip dominuojantis arbitras, kaip tai darė Liudvikas XIV. Čia susiduriame su 
reiškiniu, turinčiu tam tikrą modelio reikšmę. Matome tokią viešpataujančių 
elitų figūraciją, kai jie dėl savo įtampų priešingybių yra tarytum patekę į spąs- 
tus. Jų mintys, vertinimai. tikslai yra taip orientuoti į priešininką, kad jų pačių 
arba priešininko daromas kiekvienas žingsnis, kiekvienas judesys suvokiami 
visų pirma atsižvelgiant į tą naudą ir žalą, kurią jie gali atnešti jiems arba prie- 
šininkui. Gana dažnai, ypač įvairiose kovose dėl galios rūmų dvare paskutiniai- 
siais monarchijos dešimtmečiais. vienos grupės atstovai mėgindavo apriboti 
kitos grupės privilegijas, o drauge — ir galią. Tačiau iš esmės galios priemonės 
buvo pernelyg tolygiai paskirstytos, o bendras interesas apsaugoti tradicines 
privilegijas nuo didėjančio neprivilegijuotų sluoksnių spaudimo —- pernelyg 
stiprus, kad vienai iš pusių leistų įgyti lemiamą persvarą prieš kitą pusę. Lygus 
galios pasiskirstymas tarp monopolinių elitų, kurį Liudvikas XIV sąmoningai 
stengėsi išlaikyti kaip savo galios pozicijos sąlygą, dabar tam tikru mastu buvo 
išlaikomas automatiškai. Kiekvienas iš elitų budriai stebėjo, kad nesumažėtų 
jo paties privilegijos. jo paties galios šansai. Kadangi kiekviena režimo refor- 
ma kėlė grėsmę esamoms privilegijoms ir galios šansams. kuriuos vienas elitas 

turėjo prieš kitą. jokia reforma nebuvo galima. Privilegijuoti monopoliniai eli- 
tai buvo įšalę į Liudviko XIV įtvirtintą įtampų pusiausvyrą. 

Taigi čia susiduriame su ta pačia, tik didesnio masto figūracija, kurią 
mažesniu mastu galime pastebėti rūmų dvaro ceremonialo raidoje paskutiniu 
ancien regime periodu kaip to periodo skiriamąjį bruožą. Kaip matėme, net 
aukščiausi valdovai. net karalienė ir princesės yra nuolat suvaržyti rūmų dva- 
ro ceremonialo tradicijos. daugiausia pasireiškiančios taip, kaip Liudviko XIV 
laikais. Bet koks bent vieno žingsnio šių ritualų pakeitimas gresia sugriauti 
arba sugriauna tam tikras atskirų šeimų ar asmenų tradicines privilegijas. Kaip 
tik dėl to, kad čia visi žmonės priversti aršiai varžytis dėl rango, privilegijų ir 
prestižo. kiekvienas su didžiausiu dėmesiu žiūri. kad kiti nepakenktų jo paties 
rangui, privilegijoms ir prestižui. Šioje vėlyvoje fazėje niekas. net pats karalius. 
nebegali distancijuotis nuo šios įtampų sistemos ir savo galios pozicijos dėka 
pralaužti suvaržymus. kuriuos šioje figūracijoje vieni kitiems uždeda tarpusa- 
vio priklausomybės ryšiais susisaistę žmonės, ir, jeigu tai būtina. reformuoti ją 
vienų ar kitų sąskaita. Todėl figūracija suakmenėja. Nepaisant platesnių suvar- 
žymų, kuriuos uždeda jų aukšta padėtis, ir žemutinių sluoksnių spaudimo šiems 
žmonėms, pastaruosius spaudžiantys suvaržymai yra tokie. kuriuos jie uždeda 
vieni kitiems ir patys sau. Tačiau kadangi niekas negali jų reguliuoti ar kore- 
guoti, tie suvaržymai gyvena savo savarankišką šmėklų gyvenimą. Jiems pak- 
lūstama net tada. kai jie kritikuojami. nes jie atitinka tradiciją. nes ši tradicija 
garantuoja jų privilegijuotą padėtį ir atitinka vertybes, idealus. su kuriais tie 
žmonės buvo išaugę. Liudvikas XIV tam tikru mastu konstravo ir kontroliavo 
tradiciją. Dabar tradicija viešpatauja žmonėms. iš kurių nė vienas ne pajėgus 
pertvarkyti ją arba išvystyti taip. kad ji atitiktų permainas, kurios iš lėto vyko 
Prancūzijos visuomenėje. 

Tai galioja skirtingiems rūmų dvaro aristokratijos rangams, pradedant 
karališkąja šeima ir toliau einant žemyn. Tai galioja abiem privilegijuotoms aris- 
tokratijos ir buržuazijos hierarchijoms. Kaip patekę į klinčą boksininkai, nė 
viena iš skirtingų privilegijuotų grupių nedrįsta bent truputį pakeisti savo pa- 
grindinę poziciją, nes kiekviena pusė bijo, kad ji pati praras. o kita - įgys pra- 
našumus. Kitaip negu bokse, čia nėra ringo teisėjo. galinčio įsikišti ir išskirti 
sustingusius klinče. 

Per ilgalaikį visuomenės vystymąsi socialinė jos skirtingų sluoksnių ir 
grupių jėga pasikeičia taip. kad santykinai silpnesnės grupės. kurios ligi šiol 
buvo nušalintos nuo pagrindinių valstybės monopolių, visų pirma fizinės prie- 
vartos bei mokesčių rinkimo bei dalybų monopolio. socialiai sustiprėja. pa- 
lyginti su ligi šiol privilegijuotais sluoksniais, tad iš esmės egzistuoja tik trys 
galimybės išspręsti problemas, kurias kelia toks galios pusiausvyros pasikei- 

timas. Pirmoji galimybė yra instituciškai sureguliuotas leidimas stiprėjančių 
grupių atstovams ankstesnių monopolinių elitų partnerių teisėmis dalyvauti 
toje galios ir sprendimų priėmimo šansų sferoje, kurią suteikia galios monopo- 
lių kontrolė. Antroji galimybė — mėginimas nuolaidomis, visų pirma ekonominė- 
mis (tačiau neprileidžiant prie pagrindinių monopolių), išlaikyti stiprėjančias 
grupes remiantis jų ankstesne priklausoma padėtimi. Trečioji galimybė atsi- 
randa dėl socialiai sąlygoto privilegijuotų elitų nepajėgumo suvokti, kad pasi- 
keitė socialiniai. o drauge ir galios santykiai. Prancūzijoje, kaip vėliau Rusijoje 
ir Kinijoje, priešindustriniai senojo režimo monopoliniai elitai ėjo trečiu keliu. 
Jie visiškai negalėjo įsivaizduoti nuolaidų, kompromisų, atsižvelgiant į galios 
pokyčius, kurie prasidėjo kartu su industrializacija. Laipsniška visuomenės 
transformacija, visas viešas socialines pozicijas pavertusi apmokamomis pro- 
fesijomis, defunkcionalizavo jų privilegijuotas padėtis, kurias jie užėmė kaip 
paveldimi pareigūnai. kilmingieji. taip pat kaip karaliai. Šio fakto įsisąmoni- 
nimas būtų reiškęs visiško jų dabartinės egzistencijos defunkcionalizavimo ir 
nuvertinimo įsisąmoninimą. Be to, visą jų dėmesį absorbavo peštynės ir kovos 
(be prievartos naudojimo) tarpusavyje dėl socialiai sukurtų šansų dalybų. Taip 
pat daugmaž vienodo svorio monopolinių elitų. atstovaujančių du ar daugiau 
privilegijuotus sluoksnius, sąstingis „įšalusiame klinče“ blokavo jų sugebėjimą 
atsižvelgti į tuos procesus visoje visuomenėje. kurie sąlygojo ligi šiol nepri- 
vilegijuotų sluoksnių galios šansų padidėjimą. jų socialinį sustiprėjimą. Be to, 
tokioje konsteliacijoje privilegijuoti sluoksniai. nepaisant jų priešiškumo, bu- 
vo bendrai suinteresuoti. kad neprivilegijuotos grupės būtų nušalintos nuo da- 
lyvavimo pagrindinėse valstybinės galios monopolijose ir nuo šios kontrolės 
suteikiamų galios šansų. Šioje situacijoje egzistuoja didelė tikimybė, kad socia- 
liai stiprėjančios grupės, kurios iki šiol užėmė autsaiderių padėtį, bandys prie- 
varta, t. y. revoliuciniu keliu prasiveržti prie valstybinio prievartos kontrolės 
monopolio ir kitų valstybės monopolių. Šiuo atveju egzistuoja taip pat didelė 
tikimybė, kad vykstant tokioms kovoms bus sunaikintos tradicinės privilegi- 
jos bei savo funkciją praradusios socialinės grupės, o iš šių kovų atsiras visuo- 
menė su kitokiu socialinio susisluoksniavimo tipu, kuris jau formavosi po senojo 
susisluoksniavimo gaubtu. 

Apibendrindami galime teigti, kad bet kuriuo atveju tokia buvo figūraci- 
ja, atvedus! prie prievartos proveržio per Prancūzijos revoliuciją. Valstybingos 
Prancūzijos visuomenės raidoje pasikeitė latentiškas skirtingų socialinių grupių 
socialinės galios santykis. Tikrasis galios šansų pasiskirstymas tarp jų pasikeitė 
tokiu būdu, kuris nebeatitiko atviro galios svorių pasiskirstymo. įtvirtinto in- 
stituciniame senojo režimo kiaute. Aukštesnės grupės, monopoliniai elitai tapo 
institucijų belaisviais; jie tvirtai laikė vienas kitą kartą užimtoje privilegijuotoje 

galios pozicijoje. Įšalęs monopolinių elitų klinčas ir nesugebėjimas pažvelgti į 
veidą savo defunkcionalizavimui, kartu su palyginti neelastišku jų pajamų šal- 
tinių pobūdžiu, kuris trukdė daryti ekonomines nuolaidas (pavyzdžiui. sava- 
noriškai atsisakyti apmokestinimo privilegijų) — visa tai neleido taikiai trans- 
formuoti institucijas, kad jos atitiktų pasikeitusį galios pasiskirstymą. Vadinasi, 
prievartinės transformacijos tikimybė buvo labai didelė. 


1 PRIEDAS 


APIE IDĖJĄ, KAD GALI EGZISTUOTI VALSTYBĖ 
BE STRUKTŪRINIŲ KONFLIKTŲ 


Kaip necharizminio arba jau nebecharizminio vienvaldiško viešpatavimo instru- 
mentas, varžybų ir įtampų kurstymas (ypač tarp elito grupių) yra tikrai bendras 
reiškinys. Jį aptinkame ne vien absoliutistiškai valdomose dinastinėse luominėse 
valstybėse, bet panašiu būdu taip pat diktatoriškai valdytoje nacionalsocialis- 
tinėje industrinėje ir karinėje valstybėje. 

Tradicinė istoriografija daugeliu atvejų neskiria dėmesio sistemingam 
galios struktūrų tyrimui. Kai istoriją matome iš esmės kaip atskirų Žmonių ir 
grupių prasmingų ir sąmoningų planų bei ketinimų ryšį, tai elitų tarpusavio 
pavydas ir varžybos lengvai gali pasirodyti smulkiais fono reiškiniais, nereikš- 
mingais istorijos eigai arba „.interpretacijai“. Iš tikrųjų neišėjus sociologinės mo- 
kyklos lieka neaiškus bei sunkiai apibrėžiamas tiek skirtumas tarp ideologijos 
bei faktinio galios pasiskirstymo, tiek funkcija, kurią ideologijos atlieka kaip 
faktinio galios pasiskirstymo aspektai. Ankstesnėje istoriografijoje su tuo buvo 
galima net pernelyg dažnai susidurti. 

Tą patį galima pasakyti ir apie galimybę gauti socialinių bei istorinių ži- 
nių, sistemingai lyginant giminingas socialines struktūras. To, ką istorikai su- 
vokia kaip istoriją, absoliutaus vienkartinumo teorija taip pat čia užstoja istori- 
ko žvilgsnį. Todėl galbūt bus naudinga prabėgomis nurodyti, kad absoliutinių 
karalių viešpatavimo aparatūros tyrimas gali padėti suprasti nacionalsocialis- 
tinio valdovo strategiją savo elito grupių atžvilgiu toje fazėje, kai vyko perėjimas 
nuo charizminio prie rutinizuoto viešpatavimo (kurį jis, tiesa, mėgino sulėtinti 
karu). Tam ypač gali praversti tyrimas, nagrinėjantis, kaip kruopščiai Liudvikas 
XIV puoselėjo įtampų pusiausvyrą tarp elito grupių. Čia nėra galimybės kartu 
su struktūrų giminyste aptarti ir jų skirtumus. Pakaks, jeigu atkreipsime dėmesį 
į vieną publikaciją, nagrinėjančią nacionalsocialistinių elito grupių vaidus pa- 
keliui į galios konsolidaciją ir galios pasiskirstymo institucionalizaciją, taip 
pat į jauno vokiečių istoriko komentarus, kuriuose jis nušviečia fundamentalią 
tokių tyrimų reikšmę. 

Atskleisti pačius faktus, ištirti konfliktus ir vaidus tarp skirtingų naciona- 
listinės Vokietijos valstybės viršūnės grupių daug padėjo Spiege/! žurnalo re- 
daktoriaus Heinzo Hėhne's darbas. pirmą kartą paskelbtas straipsnių serijoje. 

pavadintoje „Kaukolės ordinas“ (Spiege/. 1966-1967). Istorikas iš Heidelber- 
go Hansas Mommsenas labai išraiškingai nušvietė problemą, tokių konfliktų 
keliamą tradiciniams istorijos tyrimams““". Tai — mutatis mutandis* — ta pati 
problema, atsirandanti. kai akiratyje atsiduria absoliutinio viešpatavimo struk- 
tūra ir ta funkcija. kurią specifinė įtampos pusiausvyra tarp elitinių grupių 
atlieka, išlaikant ypač plačią galios erdvę. kuria disponuoja vienvaldis valdo- 
vas — karalius. 

Lygiai taip pat, kaip tikslesnis tyrimas paneigia vaizdinį, kad absoliuti- 
nis karalius valdė vieningą, be jokių konfliktų valstybę, tokia pat fikcija pasirodo 
esąs ir monolitinės nacionalsocialistinio fiurerio valstybės vaizdinys. Kaip rašo 
Mommsenas, toks vaizdas pavirsta kamuoliu iš besivaržančių organizacijų, 
besivaidijančių klikų vadovybėje, kovų tarp nacionalsocialistinių „įgaliotų pa- 
reigūnų“ visais partijos ir valstybės aparato lygmenimis. Atrodo, kad to ka- 
muolio neįmanoma atpainioti. Fikcija pasirodo ir tariama ideologinė vienybė; 
po „tuščios formulės apie "nacionalsocialistinę pasaulėžiūrą' priedanga pas- 
lapčiomis vyko heterogeniškų ideologinių koncepcijų kova. sutarusių tik dėl 
to, ką neigė““*!. 


Savo įvadinėse pastabose Hėhne dėsto priežastis, kurios, jo nuomone, 
paaiškina, kodėl tradicinė istoriografija nepajėgė susidoroti su tokiais istorinės- 
socialinės tikrovės aspektais. Dėl to, kas anksčiau buvo pasakyta apie istoriog- 
rafijos ir sociologijos santykį. tos pastabos tikrai yra pamokomos. Mommsenas 
jas reziumuoja taip: 

„Hėhne's įvadinė pastaba, kad daugumai vokiečių istorikų SS tema buvo 
tabu, nurodo faktą, jog tokie dalykai į klasikinius pavyzdžius orientuotai 
istoriografijai iškelia sunkiai įveikiamas problemas. Nes bet koks mėginimas 
SS raidoje aptikti tam tikrą vidinį tikslingumą, istorinę 'prasmę" arba mažų ma- 
Žiausiai priežastinį procesualumą sudūžta į daugelį prieštaravimų SS aparate 
[...]. Iš esmės tai galioja ir viso Trečiojo reicho vidinei struktūrai. Ne dėl to, 
jog klausimai apie tai būtų tabu. bet dėl to, kad totalitarinės diktatūros modelio 
požiūriu vidinio galios pasiskirstymo ir tikrosios organizacijos problemos atrodė 
antraeilės. Todėl tyrinėtojai užsiėmė kitais klausimais — juo labiau, kad jiems 
nepakako ir šaltinių““-“. 


Jeigu aš teisingai suprantu šiuos žodžius, tai jie sako, kad ideologinis 
totalitarinės diktatūros modelis istorijos tyrinėtojams kliudė faktiško galios pa- 


siskirstymo problemas perkelti iš fono į pirmą tyrimo planą. ką padarė Hėhne, 


* „Su atitinkamais pakeitimais“ (lot. ). 

taip pat atrasti šaltinius (ką irgi padarė Hė6hne). kurie juos įgalintų tirti faktiš- 
ką galios pasiskirstymą ir kintančias įtampų pusiausvyras nacionalsocialis- 
tinėje valstybės sistemoje. Tai tikriausiai galima laikyti patvirtinimu teiginio, 
kad į klasikinį pavyzdį orientuota istoriografija dėl (dažniausiai neišsakytų ir 
nepatikrintų) teorinių prielaidų užsitveria kelią prieiti prie daugelio istorinės- 
socialinės tikrovės sričių. Apie tai kalbėjome jau įžangoje. 

Lyginamoji analizė. kurios objektas yra konsoliduotas vienvaldis vieš- 
patavimas palyginti labai diferencijuotame viešpatavimo lauke, leidžia mums 
pastebėti tą neišvengiamumą, su kuriuo neįveikiamos varžybos ir pavydas tarp 
elito grupių jas visas daro vienodai priklausomas nuo vienvaldžio valdovo. Be 
tokios lyginamosios analizės dažnai būna sunku identifikuoti vienvaldžio val- 
dovo strategiją ir valdomųjų suvaržymus. 

Taip. kaip jį vaizduoja Mommsenas, Hitlerio pakantumas varžymuisi at- 
rodo kaip svyravimai, galbūt net kaip neryžtingumas. Jis, atrodo, klausia, kodėl 
diktatorius be ceremonijų nepadarė šioms varžyboms galo, kaip tai numato 
1dealus totalitarinės valstybės paveikslas. Tačiau galingas vienvaldis valdovas 
ir be mokytų knygų gali suvokti, kad jo elitinių grupių vienybė reiškia jo galios 
erdvės sumažėjimą. galbūt net grėsmę jo asmeniniam viešpatavimui. O susi- 
skaldymas. jeigu jis nenueina per daug toli, reiškia jo galios sustiprinimą. Kaip 
parodo Hitlerio atvejis, galima pakankamai greitai iš praktikos išmokti stra- 
tegijos kruopščiai skatinti varžybas ir drauge — daugiau ar mažiau sėkmingai — 
išvengti ekscesų. Netgi nebūtina. kad vienvaldis valdovas įsisąmonintų savo 
strategiją kaip tokią ir ją eksplicitiškai suformuluotų savo mintyse. 

Tačiau moksliniam sąryšių tyrimui būtina aiškiai formuluoti. Priešingu 
atveju priešais mus — mįslės. 

Mommsenas rašo: „Hitlerio aureolė ir asmeninio poveikio galia, pačioje 
viršūnėje jungusi ir tuo pat metu įstūmusi į priešiškas varžybas valstybinio ir 
partinio sektoriaus institutus, kurie kitaip būtų subyrėję, pati savaime pakan- 
kamai nepaaiškina to fakto, jog ir sistemai vadovaujančios klikos, kurios turė- 
JO ir progų. ir patirties įsitikinti. ko vertas „genialaus“ fiurerio mitas, ir suvokti, 
kad jis vis labiau atitrūksta nuo tikrovės. vis dėlto negalėjo be jo išsiversti". 


Netrūksta atskirų įdėmių stebėjimų. parodančių valdovų ir valdomųjų 
priklausomybių rezginio struktūrą. Tačiau stinga teorinio išprusimo, kuris pa- 
vienius stebėjimus apibendrintų aiškiu ir tiksliu šios struktūros modeliu. Vadi- 
nasi, vis nauji negatyvių vertinimų pareiškimai bei pasmerkiantys nuospren- 
džiai atstoja pasvertą sąryšių analizę. Žvelgdamas į šias nacionalsocialistinių 
elitų varžybas, Mommsenas rašo apie „„parazitinį didelės modernios valstybės 
suardymo procesą“-“*. Tuo pat metu jis vėl teisingai pastebi suvaržymų kon- 

figūraciją. dėl kurios „jokia iš besivaržančių grupių nepajėgė įgyti autoriteto ir 
drauge bent kiek legitimiškai pretenduoti į politinį vadovavimą“*“?. Kaip tik 
šią galimybę fiureris ir siekė užblokuoti savo vadovavimo strategija. 

Pati sunkiausia į klasikinius modelius orientuoto istorijos tyrimo nesėk- 
mė pasireiškia tuo. kad tai. kas yra integrali besikonsoliduojančios ir konso- 
liduotos diktatūros dalis bei viena iš jos išlikimo visose kiek labiau diferen- 
cijuotose valstybingose visuomenėse pagrindinių sąlygų, dėl tokių teorinių 
prielaidų suvokiama kaip didesnis ar mažesnis atsitiktinumas — šios specifi- 
nės diktatūros vienkartinis atsitiktinis bruožas, kurį galima paaiškinti tik išskir- 
tiniu joje dalyvaujančių individų ydingumu bei išsigimėliškumu. Kaip lengvai 
tokie vaizdiniai veda į paklydimus, gerai parodo Mommseno idėja. kad „„be- 
sivaržančios galios ir interesų grupės“. kurios buvo priverstos „lenktyniauti 
savo paklusnumu diktatoriui“ ir „politiniu radikalizmu“. visa ši „antagonisti- 
nių. pliuralistinių galios subjektų eskalacija“. kuri - kaip sako Mommsenas — 
buvo režimo stabilumo pagrindas — „tebuvo tik totalitarinio viešpatavimo 
karikatūra“*““. 

Visiškai aiškiai suprasdamas, jog šios elito grupių varžybos buvo dalis 
režimo pamatų, mokslininkas tuo pat metu čia praranda galimybę aiškiai pama- 
tyti ir pasakyti, kad šios elito grupių varžybos. toli gražu nebūdamos karikatūra, 
yra integrali totalitarinės diktatūros dalis. 

Čia susiduriame su dar vienu pavyzdžiu sunkumų, iškylančių istorinio so- 
cialinio tyrimo kelyje, visiškai neišprusus sociologijos srityje ir neturint aiškių 
teorinių idėjų apie ryšį tarp socialinių ideologijų ir socialinių struktūrų. 

Kaip minėta, tą ideologiją, su kuria nacionalsocialistinis sąjūdis atėjo į 
valdžią, lėmė priešiškumas daugiapartinei Veimaro respublikos valstybei. Pla- 
čiųjų vokiečių tautos masių požiūrį į valstybės reikalų tvarkymą labai stipriai 
veikė vokiečių ir ypač prūsų absoliutizmo tradicija. Ten valstybės reikalai bū- 
davo tvarkomi valdovų rūmuose. Rūmų dvaro absoliutinių frakcijų varžybos, 
nuomonių skirtumai ir ginčai apsiribojo vidiniu ratu. Jos dažnai vykdavo už 
uždarų durų. Bet kuriuo atveju vokiečių tauta iki 1918 m. neturėjo daug progų 
su tam tikru bendros atsakomybės jausmu aktyviai dalyvauti tokiuose gin- 
čuose. Daugelio piliečių asmenybės struktūra buvo pritaikyta prie tokios vie- 
šųjų reikalų tvarkos. Neperdėsime, jeigu pasakysime štai ką: dėl šios socia- 
lizacijos. trukusios ilgą autokratinio valdovų viešpatavimo periodą. daugelis 
vokiečių pasijuto labai nepatogiai. kai po 1918 m. ginčai apie vadovavimą 
valstvbei, kurie ilgą laiką (net po to, kai buvo įsteigti parlamentai) vykdavo 
rūmų užkulisiuose, dabar kur kas didesniu mastu persikėlė į viešumos šviesą 
scenoje priešais kulisus. ir kai iš jų buvo pareikalauta dalyvauti šiuose ginčuose. 
Vieši parlamentinių partijų ginčai reikalavo tam tikro specifinio sutramdyto 

agresyvumo. apskaičiuoto priešiškumo, sugebančio prisitaikyti prie kintančių 
aplinkybių. Visuomet prireikia daug laiko, kol plačiosios tautos masės įpranta 
šiuo saikingu ir tvarkingu būdu spręsti nesutarimus. Dažniausiai — ir. žinoma. 
Vokietijoje — tokie sluoksniai yra įpratę prie palyginti paprastų priešybių. Jeigu 
kas nors yra draugas, tai jis suvokiamas vien kaip draugas. o jeigu kas nors yra 
priešas, tai jis yra vien priešas. Jausmų srityje žmonės nori aiškių frontų, kad 
jie galėtų visiškai atsiduoti tiems jausmams - ir meilei, ir draugystei. Vyraujant 
tokiai nuotaikai, parlamentinis nesutarimų sprendimo būdas, pagrįstas derybo- 
mis, sąjungų ir frontų keitimu. saikinga draugyste ir saikingu priešiškumu bei 
dažnais kompromisais, gali lengvai sukelti nepasitenkinimą. Žmones, kurie nė- 
ra tikri, ar jie pajėgūs kontroliuoti savo agresyvumą ir nepasiduoti savo pačių 
priešiškiems jausmams, gali labai erzinti viešpatavimo forma, kai nesutarimai 
yra saikingai ir tvarkingai svarstomi bei sprendžiami visiškai viešai. Viena ver- 
tus, viešuose debatuose pasireiškiančios partijų priešingybės nuolatos stiprina 
jų pačių priešiškus jausmus. Kita vertus, parlamentinė viešpatavimo aparatūra 
šių priešiškumų neleidžia paversti jausmais. Pasitenkinama žodžiais. Kai par- 
lamentas paniekinamai vadinamas „plepykla“. toks pavadinimas pakankamai 
tiksliai išreiškia šių jausmų kryptį. Pavadinimas sako: jie tik kalba. Jie kovoja 
tik žodžiais. Tačiau jie nieko nedaro. Iš tikrųjų jie nekovoja vienas su kitu. 
Šiame kontekste nėra reikalo svarstyti, dėl ko kaip tik Vokietijoje daugelį 
žmonių ypač erzino šis atvirų verbalinių konfliktų be prievartinių kovos veiks- 
mų mišinys, kuris yra vienas iš parlamentinio režimo skiriamųjų bruožų. Bet 
kuriuo atveju nacionalsocialistų programa labai gerai atitiko emocinius porei- 
kius Žmonių, turėjusiu ilgą „valdymo iš viršaus“ tradiciją ir vis dar matavusių 
valstybės reikalų tvarkymą savo privataus gyvenimo idealais. Privačiame gy- 
venime jie savo pusėje turėjo draugus, kuriuos idealiu atveju jie mėgino laikyti 
absoliučiais draugais, o kitoje pusėje — absoliučius priešus, kurių galėjo tiesiog 
nekęsti ir su kuriais galėjo tiesiog kovoti. Visiškai panašiai nacionalsocialis- 
tų programoje jie rado idealą, kurio dedamas tas pats emocinis habitus galėjo 
būti perkeltas į valstybės lygį. Ir čia vienoje pusėje stovėjo fiurerio suvienyta 
tauta, įkūnijusį idealą bendruomenės. kurioje nebuvo trinčių, konfliktų ir prie- 
šingybių. Skirtingai nuo idealizuojamos priešindustrinės kaimo bendruome- 
nės, ji apėmė ne porą šimtų. bet kelis milijonus žmonių. Kitoje pusėje stovėjo 
absoliutūs priešai. Parlamentinis režimas nuvylė dėl to, kad jis reikalavo saiko 
tr savikontrolės net palaikant ryšius su priešais. Užtat nacionalsocialistų prog- 
rama ir politinė partijos strategija iš pat pradžių pašalino šį erzinantį apribojimą. 
Pačiu elementariausiu būdu poliarizuodama jausmus. ji absoliučius draugus 
supriešino su absoliučiais priešais, kurių buvo galima laisvai ir besąlygiškai 
nekęsti ir su kuriais buvo galima kovoti ne vien žodžiais. bet ir veiksmais. 

Taip. totalitarinės diktatūros kaip tautinės bendruomenės. kurioje nėra 
jokių priešingybių ir jokių konfliktų, idėja gerai suprantama kaip geidžiamy- 
bė. idealas. ideologija. Tačiau kai nacionalsocialistinis režimas — todėl, kad jis 
buvo kupinas konfliktų ir pavydo (ypač viršūnėse) — vadinamas totalitarinės 
diktatūros karikatūra, tai liudija visišką socialinės tikrovės nesupratimą. Tokiu 
būdu sukeliama iliuzija. jog nepaprastai sudėtingai ir daugeliu būdų susi- 
sluoksniavusioje industrinėje visuomenėje galėtų egzistuoti diktatūra. kurioje 
nėra konfliktų ir priešybių. Tai sužadina įspūdį. kad diferencijuotose indus- 
trinėse visuomenėse galima diktatūra, kai diktatoriui nereikia kruopščiai pa- 
laikyti pusiausvyros tarp besivaržančių elito grupių ir neleisti joms prieš jį 
susivienyti — taip kitados darė Liudvikas XIV. Kaip minėta, tai propagandi- 
nės geidžiamybės suplakimas su socialine tikrove. Kai kalbama apie besivar- 
žančių grupių ir sluoksnių konfliktus ir ginčus, demokratiška parlamentinė 
daugiapartinė sistema nuo diktatoriškos vienpartinės sistemos skiriasi visų 
pirma tuo. kad pastarojoje ginčai tarp frakcijų ir interesų grupių vyksta siau- 
resniame aukštųjų diktatoriaus grupių rate, jo „rūmų dvare“. todėl sprendžiami 
daugiausia kuluaruose, tuo tarpu parlamentiniame režime jie kur kas platesniu 
mastu yra sprendžiami scenoje. kontroliuojant visuomenei ir ribotai dalyvau- 
jant platesniosioms masėms — balsavimu periodiškai rengiamuose rinkimuo- 
se. Be to, nacionalsocialistinis režimas dar tik buvo kelyje į savo konsolidaciją. 
Šią konsolidaciją, t. y. galios padalijimo tarp elito grupių rutinizavimą sulėtino 
ir sulaikė karas. Žinoma. šios aplinkybės prisidėjo prie netvarkingo ir chaotiš- 
ko varžybų dėl galios ir prestižo pobūdžio. Tačiau vargu ar tai pagrindžia 1dė- 
ją, kad tokie reiškiniai rodė ypatingą režimo nuosmukį. Diktatoriškame reži- 
me varžybos tarp viešpataujančio elito niekada negali būti sureguliuotos tokiu 
mastu, koks būdingas parlamentiniam režimui. Kaip tik tai ir sudaro parlamen- 
tinio režimo esmę. kad jo rėmuose priešingybės ir ginčai, nuo kurių neatsieja- 
mas bet kokio režimo egzistavimas išsivysčiusiose ir diferencijuotose visuome- 
nėse. pasireiškia palyginti atvirai ir gali būti santykinai nuodugniai sureguliuoti. 
Čia nėra reikalo aptarti klausimo. kodėl Vokietijoje ypač giliai šaknis įleido 
emocinis įprotis būti absoliutistiškai arba diktatoriškai valdomiems iš viršaus. 
taip pat kartkartėmis pasireiškiantis „stiprios rankos“ poreikis. Tai vokiečių 
visuomenės valstybingumo raidos padarinys. o ji buvo labai sudėtinga. Tačiau 
neabejotina, kad trauminis išgąstis dėl tradicinio vokiečių vidinio nevieningu- 
mo sustiprino baimę. jog nepavyks suvaldyti savo pačių priešiškumo kitiems 
vokiečiams; priešiškumo. kurį vis iš naujo sužadindavo vokiečius erzinantys 
parlamentiniam režimui normalūs partijų ginčai. Individualios savikontrolės 
silpnumas, susidūrus su politikos ir valstybės klausimais. pasireikšdavo reika- 
lavimu. kad kas nors kitas kontroliuotų iš viršaus; visų pirma, valstybės valdžios 

atstovai, prie kurių kontrolės vokiečiai įprato per ilgą valdovų absoliutizmo 
fazę. prasidėjusią po Trisdešimties metų karo. Visuomeninė stiprios išorinės 
kontrolės valstybės reikaluose tradicija, stiprios valstybės ir rūmų dvaro valdo- 
vų vykdomos kontrolės tradicija paliko nedaug erdvės išsivystyti individua- 
lios savikontrolės visuomeninei tradicijai už siauros asmeninio gyvenimo sferos 
ribų. O kai nebeliko valdovų-monarchų. tradicinis savikontrolės silpnumas val- 
stybės ir politikos reikaluose pasireiškė nuolatiniu troškimu. kad tą išorinę kon- 
trolę vykdytų stiprus valdovas nemonarchas. Iš jo buvo laukiama padaryti galą 
daugelį vokiečių erzinusiems partijų ginčams, kurie prieštaravo politinei sva- 
jonei apie vieningus kaip „brolių tauta“ vokiečius. Tačiau nuomonių ir intere- 
sų skirtumai bei su jais susijusios įtampos bei ginčai yra vienas iš struktūrinių 
ypatumų, būdingų sudėtingoms ir diferencijuotoms visuomenėms. Todėl net 
nepaprastai stiprus valdovas negalėjo padaryti nieko daugiau, kaip tik susier- 
zinimą keliančius nuomonių skirtumus tarp pačių vokiečių derinti vidiniame 
jo pamažu besivystančio dvaro rate ir taip juos nuslėpti nuo tautos daugumos 
žvilgsnio. 

Tad neturi sociologinio pagrindo istorinė interpretacija. kad nacional- 
socialistinė diktatūra yra nenormali, nukrypsta nuo totalitarinės diktatūros 
idealaus tipo, nes joje susiformavo savotiškos satrapijos ir, kaip pasako Mom- 
msenas, .„'suvalstybinto' bei drauge iš esmės anarchiško lobizmo formos““- . 
Konkurencinė kova tarp monopolinių elitų frakcijų dėl prestižo, ekonominių 
ir kitų galios šansų. kuriuos galų gale dalija vienvaldis valdovas, priklauso 
prie normalių konsolidacijos keliu einančios autokratijos reiškinių. Tokia kova 
yra struktūrinis savitumas, būdingas ir diktatoriškai valdomų industrializuotų 
nacionalinių valstybių partiniams, ir absoliutistiškai valdytų priešindustri- 
nių dinastinių valstybių rūminiams-aristokratiniams elitams. Struktūrinės prie- 
žastys sąlygoja taip pat tai, kad šiuo atveju konkurencinės kovas ir varžybas 
reguliuoja ne tiek įstatyminė kontrolė arba viešos normos, kiek asmeniniai vien- 
valdžio valdovo sprendimai. Kad ir kiek prastai jie derėtų su ideologiniu vien- 
valdystės fasadu, jie visai nereiškė valstybės sugriovimo iš vidaus. kaip for- 
muluoja Mommsenas*“*. Tokios formuluotės iš esmės tereiškia tik tiek, kad 
kaip potencialiai įgyvendinamas istorinės interpretacijos mastelis suvokiama 
ideologinė svaja apie vieningą tautą be konfliktų. Kaip parodo ši knyga, neinsti- 
tucionalizuota arba menkai institucionalizuota, todėl ryškiomis asmeninėmis 
spalvomis nuspalvinta elito grupių kova dėl galios šansų yra vienas pastovių 
vienvaldžio viešpatavimo priešindustrinėse dinastinėse valstybėse bruožų. Be 
abejonės, tas pats mutatis mutandis galioja diktatoriškai vienvaldvstei in- 
dustrinėse /autinėse valstybėse. 

APIE INTENDANTO VIETĄ DIDŽIOJO 
RUŪMINIO-ARISTOKRATINIO NAMŲ ŪKIO 
VADYBOJE: KAIP JI PADEDA GERIAU SUPRASTI 
RŪMINĮ-ARISTOKRATINĮ EKONOMINĮ ETOSĄ 


Intendantas - žmogus. kuriam būdavo patikimas visas rūmų dvaro aristokrato 
turto valdymas bei vyriausia visų jo ūkinių reikalų priežiūra. — tik retkarčiais 
paminimas istoriniuose tyrimuose. Taip yra dėl istorijos moksle įsigalėjusios 
medžiagos atrankos schemos. Tačiau namų intendanto vieta reikšminga socio- 
loginiam tyrimui, rūmų dvaro aristokrato figūracijai. ryšiams, gyvenimo būdui. 
mentalitetui suprasti. Net ir trumpo žvilgsnio į šią socialinę poziciją pakanka 
pastebėti, kad šios visuomenės aukštųjų ponų ir damų gyvenime tie jų gyvenimo 
aspektai, kuriuos šiandien pavadintume „ekonominiais“, vaidino subordinuotą 
vaidmenį. Kaip paprastai. visa turto valdymo rutina, taip pat ir pagrindinė dva- 
ro ir namų priežiūra, buvo tam paskirto tarnautojo iš žemutinių sluoksnių — 
imtendanto - rankose. Galėdavo būti išimčių. Tačiau rūmų dvaro ponai ir damos 
paprastai mažai domėdavosi savo pajamų smulkmenomis ir mažai nusima- 
nydavo apie jų dvaro ir namų bei privilegijų detales. Iš esmės jiems terūpėdavo 
reguliariai gauti pajamas iš jiems mokamų rentos ir nuomos mokesčių. iš pensi- 
jų ir kitų nuosavybės šaltinių, kad išleistų juos pagal savo poreikius. Rūpintis. 
kad būtų pinigų. buvo intendanto reikalas. Už tai jie jam mokėdavo. 

Aukšto rango rūmų aristokrato namų ūkis buvo didelė organizacija. To 
nevalia pamiršti. Tačiau priderančio statusui vartojimo etosas. dominavęs šioje 
rūmų dvaro visuomenėje. vertė išlaidas sieti pirmiausia ne su pajamomis. bet 
su statusu ir rangu. Todėl šis etosas tokiai didelei organizacijai, kuriai svarbiau- 
sias dalykas buvo vartojimas. gėrybių eikvojimas, tik retai leisdavo suteikti tai. 
kas šiandien vadinama „racionaliu“. „sveiku“ ekonominiu pagrindu, būtent — 
išlaidas orientuoti į pajamas, be to, tai daryti nuolatos, karta iš kartos. Vadinasi, 
tarp šios visuomenės narių buvo labai stipri tendencija vis labiau prasiskolin- 
ti 1r galų gale nusigyventi. Nuo seno kariniai aristokratai. špagos aristokratai 
ūkinę apskaitą laikė šykštumu (Pfenningfuchserei), kuris pridera krautuvinin- 
kams (Krūmern), bet ne kariams (vokiečių kalba kai kuriose srityse išliko tikrai 
daug aristokratinių vertybinių nuostatų. todėl vokiečių kalboje galima pasirinkti 

daug sąvokų. kurios išreiškia panieką buržuaziniam ekonominiam etosui). Dėl 
šito nuolatinio pavojaus. keliamo didėjančio prasiskolinimo, nuolatos girdime 
reformų pasiūlymus, gerus patarimus. kaip gerai tvarkyti namų ūkį. 

Egzistuoja nemažai dokumentų. liudijančių apie mėginimus racionali- 
zuoti didelius aristokratų namų ūkius. Dauguma jų įstrigo pusiaukelėje. La- 
biausiai dėl to, kad ta absoliutinė viešpatavimo struktūros forma, įsigalėjusi 
Liudviko XIV laikais, rūmų dvaro kilminguosius tiesiog vertė savo išlaidas su- 
derinti visų pirma su rangu, jeigu jie nenorėjo prarasti to rango ir prestižo tarp 
saviškių. Auklėjimu įdiegtas asmenybei šis socialinis spaudimas pasireiškė 
kaip specifinis aristokratinis pasididžiavimas: tokia žmogaus nuostata, kai žmo- 
gus savo išlaidų nepajungė pajamų, buržuazinio apskaičiavimo suvaržymams, 
ekonominiam spaudimui kalkuliuoti. 

Pavyzdžiui. 1641 m. išleistas mažas traktatas .„Oeconomie ou le vray 
Advis pour se faire bien servir. par le sieur Crespin“ (skelbta: Fournier E., Variė- 
tės Historigues, Panis, 1863, vol. X, p. |) praneša. kaip smarkiai per pasku- 
tiniuosius dvidešimt metų pasikeitė aukštosios aristokratijos gyvenimo ir namų 
ūkio tvarkymo būdas. Crespinas. prisistatantis kaip .„maitre d'hotel de la Mar- 
guise de Lezaye“, pasakoja apie prastą namų ūkvedybą ankstesniais laikais: 
„Išleisdavo viską, ir po to nebeturėdavo nieko. Nusipirkdavo palankų vėją, ku- 
ris nustodavo pūtęs po paprasčiausio lietaus [...]. Norint nepatekti į tokius 
spąstus, būtina rūpestingai vadovauti geram ir sutvarkytam namų ūkiui. Todėl 
[...] didieji ponai ir damos savo namuose turi įsivesti geras taisykles. Tačiau 
kadangi ne visi gali mąstyti arba viešpatauti. kaip reikėtų, ir kadangi pagal jų 
rangą nepridera rūpintis savo namų stalo įvairove, tai jų pirmaeiliu reikalu 
mes laikome turėti ištikimą ir namų ūkio vadyboje gerai patyręs Žmogų. Jis 
turėtų būtų absoliučiai ir kiekvienu atžvilgiu chef d" hostel (namų ūkio galva). 
ir jo turėtų klausyti visas likęs aptarnaujantis personalas. Jis neturi atsiskai- 
tyti niekam, išskyrus namų poną, iš kurio jis gauna savo galią įsakinėti“. Ir 
namų ūkis, kaip ir dinastinė valstybė, laikoma hierarchišku ir asmenišku vieš- 
patavimo vienetu. 

Maždaug dviem kartomis vėliau, 1700 m.. Audiger, kurį laiką turėjęs 
aukštą tarnybą Colberto sūnaus namuose, paskelbė detalią instrukciją. kaip 
reikia organizuoti ir vadovauti dideliam aristokratiniam namų ūkiui (La Mai- 
son reglėe et | Art de diriger la Maison, Amsterdam. 1700). Jo instrukcija kai 
ką pasako apie griežtesnę. labiau buržuazinį ekonominį etosą atitinkančią na- 
mų ūkvedybą, būdingą tuomet dar jaunai mantijos (valdininkų) aristokratijai, 
tikriausiai dar išlikusią Colberto palikuonių namų ūkyje, nors jie palyginti grei- 
tai perėjo į špagos aristokratiją. Galimas daiktas. šis nedidelis traktatas buvo 
parašytas specialiai šios valdininkų aristokratijos šeimoms - tuo metu didesnio 

sąmoningumo aristokratijos. išaugusios į naujųjų kilmingųjų formaciją, kuri pa- 
gal rangą ir prestižą pretendavo prilvgti senajai špagos aristokratijai. 

Be kitų dalykų. šiame traktate randame gana detalius duomenis apie 
intendanto, šio aristokratiško namų ūkio „vadybininko“, uždavinių ratą. Jie lei- 
džia susidaryti tikslą vaizdą apie uždavinių, kuriuos rūmų dvaro aristokratija. 
vadovaudamasi savo pačios kriterijais, patikėjo tarnautojui. apimtį ir svarbą. 
kai pastaruosius bandome įvertinti buržuaziniais kriterijais. Kadangi didžioji 
rūmų dvaro kilmingųjų dauguma. ypač aukštieji rūmų aristokratai su karaliu- 
mi kaip pavyzdžiu priešakyje, buhalteriją ir balanso susidarymą vertino kaip 
socialiai žeminančius užsiėmimus, savo privilegijų ir jas atitinkančios laisvės 
ženklu laikydami vien savo išlaidų paskirstymą, tai iš tikrųjų jie liko kur kas 
labiau priklausomi nuo savo tarnautojų, negu jie sutiko prisipažinti. Iš tikrųjų 
jie daugiausia buvo savo intendantų belaisviai. Audiger visai tiesiai išreiškia šią 
patirtį. Jis rašė: 

C'est ainsi gue des Intendans par leur soin et capacitė soutiennent et 
remetient sur pied de maison presgue ruinėes: ou bien gue d'autres par leur 
faute et nėgligence abisment. et sont cause de la ruine totale des plus illust- 
res, ainsi gue nous avons vingt exemples recens et notables dans les Mai- 
sons de plusieurs Princes. et autres grands Seigneuers assez connus parmi 
le monde*. 

Nemažai visuomeninių procesų. taip pat revoliucinis procesas Prancū- 
zijoje, darosi suprantami tik tada, kai įsisąmoniname, kad „mažų žmonių“ bur- 
žuazinis ekonominis etosas, nukreiptas pajungti išlaidas pajamoms ir, kiek įma- 
noma, viršyti pajamomis išlaidas, kad būtų sukauptas kapitalas investicijoms, 
pavirto dominuojančiu visos valstybingos visuomenės etosu tik tada, kai anks- 
tesnių laikų „maži žmonės“ užėmė vyraujančio sluoksnio padėtį. Šis ekono- 
minis etosas nebuvo, kaip šiandien kartais atrodo, kiekvienam žmogui tiesiog 
įgimto arba mažų mažiausiai prieinamo mąstymo „racionalumo“ išraiška. Nuo 
jo besiskiriantis rūmų dvaro aristokratijos etosas neišreiškė — kaip matėme 
tekste anksčiau — šių Žmonių neprotingumo. nepakankamo intelekto arba net 
jų ypatingo ydingumo, „amoralumo“. Visi tokie visai žmonių grupei būdingų 
nuostatų, pagrįstų specifine visuomenine šios grupės struktūra, aiškinimai, kai 
vartojamos sąvokos, vaizduojančios šias nuostatas kaip konstitucines ir gal- 
būt net įgimtas pavienių individų savybes, yra klaidingi. Nuolatinis špagos 
aristokratijos šeimų nusigyvenimas buvo toks pat pastovus ancien rėgime 


* „Štai tokiu būdu intendantai savo rūpesčiu ir sugebėjimais palaiko ir vėl pastato ant 
kojų beveik nusigyvenusius namus. tuo metu kiti savo klaidomis ir nerūpestingumu sugriau- 
na bei visiškai nuskurdina pačius žymiausius: mes turimė dvidešimt naujų ir garsių pavyzdžių. 
kurie liečia keletą princų ir kitų didžiųjų senjorų. gana gerai žinomų pasaulyje“ (pranc.). 

visuomenės reiškinys, kylantis iš jų viršutinių klasių struktūros. koks yra firmų 
bankrotas buržuazinėje visuomenėje. 

Socialinė namų intendanto padėtis kaip institucionalizuota darbo sritis 
tikrai gerai apibūdina funkcijų pasidalijimo schemą ancien rėgime visuomenėje, 
taip pat iš tarpusavio priklausomybės kylantį spaudimą rūmų dvaro visuomenės 
vyrus ir moteris maksimaliai išlaisvinti nuo namų ir ūkio vadybos. Štai kaip 
Audiger vaizduoja namų intendanto uždavinius: 

Sa charge et fonction concernent generalement tous les biens, revenues 
et affaires d'un grand Seigneur, desguelles il doit sgavoir de point en point, 
V ėtat, la force et Ie produit, afin gue sur cela il gouverne la dėpense, et donne 
order aux dettes les plus pressėes, dont il doit sur tout prendre une exact con- 
noissance afin d ėviter V embaras et les chicanes gui pourroient arriver a ce 
sujel. 

Comme la plupart des plus grands biens des personnes de gualitė sont a 
la campagne, et gu'ils ont des Fermiers ou Receveurs en chacune de leurs 
Terres, V Intendant en doit avoir soin, et choisir au renouvellement des Baux, 
les meilleurs et les plus solvables: prendre garde gue pendant le temps de leur 
fermes ils ne dissipent point les revenus, gu'ils ne dėgradent point les fonds 
and gu'ils ne coupent aucuns bois ny arbres gue ceux portez par leurs Baux. II 
doit aussi avoir soin des Etanges, Bois. Prairies, Metairies, Maisons de Ville 
et particulierement des Droits Seigneuriaux pour gu'ils se ne perdent, ny pre- 
scrivent point, faute de les percevoir en temps et lieu. ou d avoir fait pour cela 
les diligences necessaires. 

I! faut encore gu'il tienne memoire de Vargent gu'il donne au Maistre 
d' Hostel pour les dėpenses ordinaires de la Maison; voir s'il est emplovė utile- 
ment, et lui en faire rendre compte tous les huits jours, afin gue rien n'ėchap- 
pe a sa connoissance; V obliger a luv fournir tous les mois un ėtat regulier et 
general de la depense gui se fait, ou gui se peut faire, afin gu'il Ie montre au 
Seigneur, pour gu'il proportionne toutes choses suivant ses revenus, et ne 
s'engage point mal a propos en des dėpenses superflues et hors de ses forces. 
II doit pareillement tenir registre [...| de tout V argent gu'il regoit, ainsi gue de 
la distribution gu'il en fait, tant au Seigneur, gu'aux Officiers et autres Do- 
mestigues de la Maison, comme aussi aux Marchands, et pour les pavymens 
des pensions, et reparations des biens et maisons tant de la ville, gue de la 
campagne, dont il tirera bonnes guittances des uns et des autres, pour justifier 
valablement de ses emplois, lorsgu'il sera obligė d' en rendre compte. 

II est encore de son devoir d ėviter la broillerie et la confusion dans les 
affaires autant gu il luy est possible, et de ne point laisser tomber de Seigneur 
dans des fraiz et dėpens inutiles.et lorsgu' il se prėsente guelgue affaire nouvelle 

ei difficile. il doit avant de s enganger dans des procedures prendre bon conseil, 
et le bien executer*. 

Toliau eina anksčiau cituoti sakiniai apie intendantus, galinčius sanuoti 
namus, kuriems gresia nusigyvenimas. ir apie intendantus, galinčius nugyventi 
ir sužlugdyti galingus ir pasiturinčius namus. Toliau pateikiamos dar kai kurios 
kitos detalės apie intendanto uždavinių sferą ir atsakomybės sritį. 

Tačiau ligi šiol pateiktų samprotavimų pakanka. kad susidarytume aiš- 
kesnį vaizdą apie tai, ką šiandien, vartodami ne visai tinkamą žodį, pavadintu- 
me „ekonominiais“ rūmų dvaro aristokratijos situacijos aspektais. Tas žodis 
čia ne visai tinka todėl, kad jo reikšmę labai statiškai apibrėžė referencija į ga- 
lios pasiskirstymą, dominuojantį XIX ir XX a. industrinėse visuomenėse, ir į 
atitinkamą funkcijų pasidalijimą. Tas pasiskirstymas ir pasidalijimas veikian- 
tiems žmonėms. kurie specializuojasi „ekonomiškai“ (.„ekonomiškai“ pajamų 
primato prieš išlaidas ir taupymo kapitalo investicijoms prasme), suteikė dide- 
lius sėkmės ir statuso šansus. 

Visuomeninė nuomonė, kurią iš dalies reprezentuoja ekonomikos teori- 
jos, tariamai orientuotos vien į faktų analizę, tokį elgesį paverčia bendru žmo- 
gišku idealu. Kai remiamasi tokiomis prielaidomis, žmonės iš kitų vystymosi 
pakopų (tokie, kaip rūmų dvaro aristokratinės visuomenės nariai), kurių elge- 
sys skiriasi nuo šio idealo ir kurie jo nepripažįsta idealu. o kalbant kitais Žo- 


* „Jo pareigos ir funkcijos apima apskritai visą didžiojo senjoro turtą. pajamas ir reikalus. 
apie kurių dabartinę būklę. pajėgumą ir produkią jis turi tiksliai žinoti, kad valdytų išlaidas ir 
duotų pavedimus dėl labiausiai neatidėliotinų skolų. kurias jis turi tiksliai žinoti. kad išvengtų 
galimų nemalonumų ir priekabių. 

Kadangi didžioji pačių aukščiausių asmenų turto dalis yra kaime. ir kiekvienoje jų žemės 
valdoje yra ūkininkai ir mokesčių rinkėjai. tai intendantas turi juos prižiūrėti ir. sudarydamas 
nuomos atnaujinimo sutartis. pasirinkti pačius geriausius ir mokiausius; nuomos sutarties ga- 
liojimo metu jis turi prižiūrėti. kad nuomininkai neeikvotų pajamų. negadintų žemės ir nekirstų 
miškų ar medžių. išskyrus tuos. kuriuos buvo leista kirsti nuomos sutartyje. Jis taip pat turi pri- 
žiūrėti tvenkinius. miškus. viensėdijas. namus mieste. ypač senjorines teises. kad jos nebūtų 
prarastos ar anuliuotos. praleidus tinkamą laiką ir vietą arba neatlikus būtinų formalumų. 

Be to. jis turi vesti pinigų. kuriuos jis duoda metrdoteliui įprastinėms išlaidoms. apskaita: 
prižiūrėti. ar jos tikslingai panaudojamos. ir kas savaitę gauti jo ataskaitą. kad niekas neįvyktų 
be jo Žinios; įpareigoti metrdotelį kas mėnesį pateikti bendra ir tikslią padarytų arba būsimų iš- 
laidų ataskaitą. Jis turi parodyti ją senjorui. kad jis galėtų elgtis proporcingai savo pajamoms ir 
kartais neprisidarytų nereikalingų ir jo išgales pranokstančių išlaidų. Jis taip pat turi vesti [...] 
apskaitą visų pinigų. kuriuos gauna. taip pat - kaip juos paskirsto: kiek jis jų atiduoda senjorui. 
namų pareigūnams ir tarnams, taip pat pirkliams. pensijoms išmokėti. turto ir namų remontui ir 
mieste. ir kaime. Iš visų jis turi gauti kvitus. kad galėtų pagrįstai atsiskaityti. jeigu bus įpareigo- 
tas tai padaryti. 

Be to. jis kiek tik galima privalo vengti maišatiės ir painiavos reikaluose ir neįvelti sen- 
Joro į nereikalingas išlaidas. O jeigu atsiranda koks nors naujas ir sunkus reikalas. prieš jį pra- 
dėdamas jis turi gauti gerą patarimą ir jį gerai įvykdvii. 

džiais — žmonės. kurie nesielgia „ekonomiškai“ ekonomikos mokslo prasme. 
arba, kaip dažnai sakoma. nesielgia .„racionaliai“ — tokie žmonės atrodo esą 
švaistūnai be charakterio arba kvailiai. Tačiau kai elgesio būdus. kurie yra nor- 
malūs mūsų pačių išsivystymo pakopoje, traktuojame kaip normalius visų laikų 
žmonių elgesio būdus. o implicitiškai - kaip galimus visų socialinių formacijų 
ankstesnėmis visuomenių raidos pakopomis elgesio būdus, tai iš savęs atima- 
me galimybę paaiškinti ir suprasti, kodėl ir kaip tokie elgesio būdai naujausioje, 
industrinėje visuomenės raidos fazėje įgijo normalių. idealių visų Žmonių elge- 
sio būdų rangą. kodėl ir kaip apskritai atsitiko, kad „ekonomika“ buvo pradė- 
ta traktuoti kaip ypatinga specializuota visos visuomenės struktūros ir raidos 
sritis. Nes visiškai nekelia abejonių, kad toks vaizdinys neegzistavo iki XVIII a. 
antros pusės. 

Vadinasi, neigiami epitetai žmonėms, įpratusiems elgtis „neekonomiš- 
kai“. pataiko į taikinį, kai jie taikomi industrinių visuomenių žmonėms. Nes 
tokiose visuomenėse šitoks elgesys yra individualus nukrypimas nuo visuo- 
meninės normos. Tačiau jie nėra taiklūs, taikant juos socialiniams kadrams, 
kurie atliko vadovaujantį vaidmenį ankstesnėse valstybingų visuomenių rai- 
dos pakopose; taigi visų pirma ankstesnių monopolinių elitų nariams. Kadangi 
jiems toks elgesys yra ne individualus nukrypimas nuo visuomeninės normos, 
bet, atvirkščiai, normalus elgesys — individo elgesys. atitinkantis socializaci- 
nį spaudimą, institucionalizuotus narystės kriterijus jo visuomenėje, trumpai. 
dominuojančią normą. Tai, ką vadiname „ekonominiais“ suvaržymais. pagal 
šių visuomeninių funkcinių suvaržymų schemą dar neatlieka jokio atskiro funk- 
cinio vaidmens, taip pat. žinoma. jie neturi pirmenybės šių prievartinių suvar- 
žymų schemoje. Kaip matėme, rūmų dvaro visuomenėje garbė. rangas, savo- 
giminės socialinės pozicijos išlaikymas arba iškėlimas. taip pat fizinė drąsa, o 
gana dažnai ir karinė sėkmė kaip elgesio determinantai aiškiai pranoko tai, ką 
galima būtų klasifikuoti kaip „ekonominius“ determinantus, jeigu juos šioje 
valstybingos visuomenės struktūroje iš viso buvo galima atskirti nuo pirmųjų. 
Žinoma, tuo dar visiškai nepasakyta. kad šiems žmonėms visiškai nerūpėjo pa- 
didinti savo turtą ir pajamas. Jų statusui ir jausmams prieštaravo tik jų elgesys 
arba jų pajamų didinimas, ką šiandien laikome specifiniu ir specializuotu eko- 
nominiu elgesiu. Tačiau jie visiškai neprieštaravo ir gana dažnai uoliai steng- 
davosi padidinti savo turtą, pavyzdžiui. karo grobiu, karaliaus dovanomis, pa- 
likimais arba vedybomis. 

Koks jiems buvo ne prie širdies „ekonominis“ elgesys dabartine žodžio 
prasme, ypač aiškiai parodo anksčiau cituoti samprotavimai apie namų inten- 
danto funkcijų ratą. Kaip matėme jau šių samprotavimų pradžioje, namų inten- 
dantas privalo prižiūrėti. jog išlaidos pernelyg neviršytų pajamų. Tai, kad jos 

Jas viršija, t. y. didžiojo aristokratinio namų ūkio prasiskolinimo faktas. pa- 
prastai yra laikoma neišvengiamu ir santykinai normaliu reiškiniu. Jokių to- 
lesnių aiškinimų nereikalauja faktas. kad verslo įmonių „normalios skolos“. 
kurios egzistuoja kaip specializuotų kreditavimo verslo įmonių teikiami kredi- 
tai, ir skirtos gamybai bei prekybai plėsti, taigi iš esmės yra pagalbinės kapitalo 
sukaupimo priemonės. skiriasi nuo rūminių-aristokratinių namų ūkių, kurie iš 
esmės yra vartojimo vienetai. „normalių skolų“. Čia namų intendantas atsako 
už tai. kad namų ponas išvengtų kreditorių priekabių ir nemalonumų su jais. 
Jis turi pasirūpinti, jog dvaro valdytojas ir nuomininkai, viena vertus ir tiekė- 
Jai, kita vertus, neapgaudinėtų pono. Kad būtų informuotas apie einamuosius 
reikalus, namų intendantas kas savaitę turi gauti ataskaitą apie išlaidas iš Maitre 
d" Hostel - žmogaus, atsakančio tik už namų ūkį. bet ne už viso pono turto prie- 
žiūrą, o kartą per mėnesį —- bendrą namų ūkio apskaitos ataskaitą. Ją intendan- 
tas po to aptaria su namų ponu. kad šis neprisidarytų pernelyg didelių, hors de 
ses forces* išlaidų, kurių jis negali pakelti. Galima įsivaizduoti, kad kartais 
būdavo nelengva sulaikyti namų poną ir damą nuo išlaidų, kurias daryti juos 
įpareigojo, kaip jie jautė, rangas, tačiau kurioms jiems neužteko pinigų. 

To, kas pasakyta, tikriausiai pakaks. Norint pamatyti didžiąsias struktū- 
rų ir vystymosi linijas, kartais būna naudinga įsigilinti į detales. Įsigalėjo įprotis 
didžiojo rūmų dvaro aristokratinės visuomenės problemas paslėpti po nedife- 
rencijuotomis sąvokomis-klišėmis, tokiomis kaip „feodalinis“ arba „tradicinis“. 
Tai, ką čia pasakėme apie rūminių aristokratinių namų ūkvedybą, ypač apie 
mntendanto padėtį, tėra papildymas to. kas pačiame tekste buvo išdėstyta apie 
rūmų dvaro visuomenės kaip specifinės priešindustrinės socialinės formaci- 
jos savitumą. Bet tai. ką pridūrėme. ypač aiškiai parodo. kad „tradicinės vi- 
suomenės“ arba „feodalizmo“ sąvokos yra pernelyg menkai diferencijuotos, 
kad parodytų skiriamuosius šios paskutiniosios didelės priešindustrinės elito 
formacijos, kuri jau beveik visiškai priklausė nuo piniginių pajamų, savitumus. 
Būtų geriau, jeigu feodalizmo, feodalizacijos ir feodalinės aristokratijos sąvo- 
kos visų pirma būtų taikomos visuomenėms. kuriose dominuoja natūrinio ūkio 
tarpusavio priklausomybės. o tokios sąvokos. kaip rūmų dvaro visuomenė ir 
rūmų dvaro aristokratija. būtų taikomos visuomenėms, kuriose jau vyrauja pi- 
niginio ūkio tarpusavio priklausomybės. Drauge būtų palikta pakankamai erd- 
vės laipsniškam perėjimui nuo vienos prie kitos. 

Ši subfigūracija aristokratas-intendantas buvo taip sudaryta, kad asme- 
nys. užimantys aukštesnę, daugiau galios šansų suteikiančią padėtį. buvo pri- 
versti laikytis rango ir statuso pirmenybės nulemtos išlaidų strategijos. o as- 


* „Pranokstančių išgales“ (pranc.). 

menys. užimantys subordinuotą poziciją su mažesniais galios šansais. turėjo 
vadovautis — kiek tai iš viso buvo įmanoma jų palyginti silpnesnėje padėtyje — 
išlaidų strategija. kurią lėmė jų pono ir šeimininko pajamos. Tai suteikia pro- 
gą susimąstyti apie tai, kas iš tikrųjų turima omenyje. kai kalbama apie socialiai 
geriau arba blogiau adekvatų. ..labiau realistišką“ arba „mažiau realistišką“ el- 
gesį. Šiame kontekste galima tik atkreipti dėmesį į problemas. patenkančias į 
akiratį. susidūrus su tokiomis ankstesnės visuomenės raidos fazės figūracijomis 
ir pozicijomis. 

Viena iš sąvokų, kartais vartojama čia sprendžiant iškylančias problemas, 
yra „reliatyvizmas“. Taikant čia aptartiems dalykams, šis žodis reiškia, pavyzdžiui, 
kad neįmanoma kalbėti apie absoliučiai galiojantį „ekonominį etosą“. Relia- 
tyvistas pasakytų: koks ekonominis etosas, koks elgesio tipas yra „teisingas“, 
priklauso nuo visuomenės, kurią žmonės sudaro vieni su kitais, struktūros skir- 
tumų. Toliau galėtume sakyti. kad rūminėje-aristokratinėje visuomenėje ..gerai 
adaptuotas“ arba „realistiškas“ buvo toks elgesys, kai veikėjas išleisdavo savo 
pajamas. visų pirma atsižvelgdamas į savo rangą, garbę ir rūmų dvaro papročius. 
Nes tai buvo visuomenėje vyravusi „norma“. Užtat buržuazinėje visuomenėje 
„gerai adaptuotas“ arba „realistiškas“ yra toks elgesys, kai veikėjas savo išlaidas 
susieja visų pirma su savo pajamomis, nes šiuo atveju visuomenėje dominuoja 
norma. kad pajamoms priklauso pirmenybė prieš išlaidas. 

Tačiau ši formuluotė tuoj parodo. jog sociologinio reliatyvumo teorija nė- 
ra visai teisinga. Čia susiduriame su problema, kuri paprastai lieka nepastebė- 
ta diskusijose apie reliatyvizmą arba bet kuriuo atveju ligi šiol nebuvo aiškiai 
ir tiksliai suformuluota. Tai pačių socialinių normų „tinkamumo“. „adekvatu- 
mo“, „realistinio pobūdžio“ problema. Ar negali atsitikti taip, kad tam tikroje 
socialinėje formacijoje yra paplitusios „normos“ arba „elgesio kriterijai“, gal- 
būt buvę „adekvatūs“ ir „realistiški“ ankstesnėje socialinės raidos fazėje? Nors 
tam tikroje visuomenėje ir toliau išlaikomi bei jos narių perduodami iš vienos 
kartos į kitą visuomeniniu auklėjimu. „socializacija“, konservuojami jos narių 
tarpusavio kontrole ir sankcijomis. toliau vykstant visuomenės raidai darosi 
vis mažiau tinkami arba realistiški. kad pačios šios normos darosi vis mažiau 
adekvačios faktinėms socialinėms struktūroms ir ypač taip pat faktiniams galios 
santykiams? Pakankamai dažnai aptariamas individualaus elgesio adekvatu- 
mas socialinių normų atžvilgiu, tačiau vargu ar kada nors kalbama apie socia- 
linių normų adekvatumą visuomenės besivystančių struktūrų atžvilgiu. Ar 
įmanoma, kad pačios normos ir jų subjektai patys defunkcionalizuotųsi? 

Pastebėjimai apie rūmų dvaro aristokratijos statusinio vartojimo etosą. 
kuriuos čia dar kartą iliustravome vyriausiojo šio tipo aristokratų tarnautojo 
padėties pavyzdžiu, iš tikrųjų sugestijuoja mintį. kad toks adekvatumo pra- 

radimas, tokia defunkcionalizacija. kuri ištinka socialines normas. vertybes. 
kriterijus. yra galima. Arba, tiksliau sakant. kad yra galima juos aprėpiančios 
socialinės formacijos kaip visumos defunkcionalizacija. Visuomenėse su menka 
specializacija, nedidele pinigų ir prekybos apyvarta elgesio su turtu arba paja- 
momis būdai, giminingi rūmų dvaro aristokratijos elgesiui. kariniam elitui gali 
būti visiškai adekvatūs tai figūracijai, kurią jie sudaro tarpusavyje ir su kito- 
mis grupėmis. Čia turtas tikrai dažnai priklauso nuo kariško šaunumo ir karinės 
sėkmės, o karinė sėkmė. kaip ir padėtis, rangas kariuomenėje — vėl savo ruožtu 
tam tikru mastu priklauso nuo turto. Individo įsirezgimas į valstybingas visuo- 
menes, kurios palengva. nors kartais ir su atoslūgiais arba šuorais moneta- 
rizuojasi, komercializuojasi ir urbanizuojasi. sąlygoja laipsnišką defunkcio- 
nalizaciją riteriškų normų, kariškų mastelių ir nuostatų. kurios sušvelnintu ir 
išoriškai pakeistu pavidalu tebegyvuoja kaip špagos aristokratijos, paverstos 
rūmų dvaro aristokratija. normos. vertinimo kriterijai ir nuostatos. Karių gy- 
venimas skolon nebuvo toks „nerealistiškas“. kol visų sutartinių įsipareigo- 
jimų apsauga valstybinėmis-teisminėmis sankcijomis buvo santykinai neveiks- 
minga ir silpna, taigi nuo kreditorių buvo lengvai galima ištrūkti karo, kryžiaus 
žygin arba galbūt netgi be ypatingo pavojaus užmušti. jeigu jie pernelyg pri- 
mygtinai reikalaudavo susimokėti. Tačiau Prancūzija XVII ir XVIII a. jau buvo 
palyginti tvarkinga valstybė. Ypač XVIII a. net labai aukštam ponui, net prin- 
cams nebebuvo ypač lengva išsisukti nuo sutartinių įsipareigojimų. Rūmų dva- 
ro aristokratai dažnai nusiskųsdavo, kad karaliaus galios augimas aristokratiją 
nustumia į pavaldinių padėtį. Tai. kad net aukštą padėtį užimantiems aris- 
tokratams jų rangas dažnai nedaug padėdavo. kai jie mėgindavo išsisukti nuo 
nemalonių arba kartais juos net sužlugdančių sutarčių (pavyzdžiui, paskolos 
sutarčių), yra pavyzdys to, ką jie juto kaip jų nustūmimą į pavaldinius, kaip jų 
rango nuvertinimą. Nors aristokratijai ir toliau tebeturėjo specifines teismines 
privilegijas, visa tai vyko. Tai vienas iš pavyzdžių, kas turima omenyje. kai sa- 
koma, kad elgesio standartas. socialinė norma, įpareigojanti rangą kaip varto- 
jimo kriterijų laikyti pirmesniu už pajamas, šios specifinės visuomenės raidoje 
vis mažiau tiko prie faktinių rezginių, prie kintančių žmonių figūracijų, t. y. kad 
ji, kitais žodžiais tariant, darėsi vis mažiau tikroviška. 

Tokių sąvokų. kaip „faktai“ arba „tikrovė“, vartojimą jau seniai sukom- 
promitavo taip pat mokslo filosofijai skirtos pastangos, kurias dėjo sociologai, 
vadovavęsi epistemologine tradicija. visų pirma orientuota į gamtos pažinimą. 
Nors detalus tokių klausimų nagrinėjimas veda už šioje knygoje išdėstyto tyrimo 
srities ribų, to. kas nagrinėjama šiuose tyrimuose. supratimui tikriausiai bus 
naudinga, jeigu pabaigoje aiškiai ir raiškiai pasakysime, kad rūmų dvaro visuo- 
menė, kaip ir kitos Žmonių tarpusavyje sudaromos figūracijos. tikrai nusipelno 

„faktų“, „realybės“ pavadinimo: „faktų“ ar „realybės“. egzistavusios neprik- 
lausomai nuo to. ar kas nors stengėsi ją padaryti mokslinio tyrimo dalyku. 
Skiriamieji savitumai tos figūracijos, kurią žmonės čia sudaro specifinių tar- 
pusavio priklausomybių kontekste. gali būti pakankamai patikimai paaiškinti. 
Galima parodyti, kaip ir kodėl susidarė ši specifinė tarpusavio priklausomybių 
schema —- didžiojo karaliaus rūmų dvaro ir rūmų dvaro visuomenės figūracija. 
Čia visiškai nenorima pasakyti, kad šioje knygoje pateikti šios raidos ir figū- 
racijos modeliai yra galutinis žodis, kurį galima pasakyti, jas moksliškai 
diagnozuojant ir aiškinant. Tai visiškai prieštarautų moksliniam šio darbo po- 
būdžiui. Jis yra žingsnis kelyje, vedančiame į šio apibrėžto socialinės tikrovės 
fragmento nušvietimą. Tačiau vieno žingsnio šiame kelyje klaidos ir trūkumai 
niekaip nepakeičia šių figūracijų modalumo, jų egzistavimo, kuris joms bū- 
dingas kaip faktiškai žmonių sudarytoms figūracijoms, kurios kaip tokios vyk- 
dant mokslinį tyrimą palengva su didėjančiu apibrėžtumu gali būti nušviestos. 
Ištaisyti tas klaidas ir trūkumus yra būsimų kartų uždavinys. 

Kaip tik dėl to svarbu mažų mažiausiai prabėgomis nurodyti šios speci- 
finės iš žmonių sudarytos realybės sudėtingumą. Kaip anksčiau minėta, rūmų 
dvaro aristokratų elgesys ir normos socialinėje raidoje vis labiau nustojo būti 
tikroviškos. Tai, ką norime tuo pasakyti, visai nesunku suprasti, žinant tuos fak- 
tus, apie kuriuos kalba tokie teiginiai. Dabartiniame mąstymo išsivystymo ly- 
gyje didelių sunkumų dar sudaro tik panašių faktų konceptualus apdorojimas. 

Kai kalbama apie „socialinę tikrovę“. šios sąvokos negalima apriboti pa- 
viene daline figūracija, tyrinėjama čia ir dabar. Atskaitos taškas tam. kas diag- 
nozuojama kaip socialinė tikrovė, yra figūracijų srautas arba, kitais žodžiais 
tariant, visuminis procesas figūracijų raidos, kurį sudaro visi vieni nuo kitų prik- 
lausomi žmonės, buvusi. dabartinė ir į ateitį žengianti žmonija. Žvelgdami į jį, 
iš tikrųjų galime pastebėti, kad normos, vertybės, žmonių grupių elgesio būdai. 
kurie tam tikroje raidos fazėje buvo adekvatūs egzistuojančioms struktūroms, 
vėlesnėje vystymosi pakopoje praranda savo adekvatumą, savo funkciją visu- 
miniame šiuo metu egzistuojančių priklausomybių sąryšyje. Tokie defunkcio- 
nalizacijos procesai yra figūracijų raidos faktai, kuriuos galima pakartotinai 
stebėti. Jie apima ne tik pavienių dalinių grupių normas, vertybines nuostatas ir 
elgesio būdus tam tikroje vystymosi pakopoje; jie gali apimti ištisas socialines 
formacijas. Apsiribosime vienu pavyzdžiu. Laipsniškas funkcijų nunykimas, 
defunkcionalizacija ištiko rūmų dvaro aristokratiją kaip visumą dėl didėjančios 
diferenciacijos, augančio tarpusavio priklausomybės grandinių sutankėjimo ir 
ilgėjimo, dėl didėjančios komercializacijos ir urbanizacijos. Tai įrodo laipsniš- 
kas aristokratų ir valdovų pozicijų kaip tokių išnykimas daugumoje visuome- 
nių. kurios pasiekė tam tikrą diferenciacijos. industrializacijos ir urbanizacijos 

lygį. Kai Prancūzijos revoliuciją laikome tiesiog buržuazijos kova prieš aris- 
tokratiją, tai visiškai neatsižvelgiame į tą struktūrinę kaitą. apie kurią čia kal- 
bame. Ne vien aristokratinių normų, bet rūmų dvaro aristokratijos kaip so- 
cialinės formacijos defunkcionalizacija vyko jau senojo režimo viduje. Tačiau 
tas pat galioja ir priešindustrinės buržuazijos normoms bei socialinėms pozi- 
cijoms. Gildijų bei pareigybių buržuazija taip pat XVIII a. ir XIX a. pradžioje, 
didėjant komercializacijai ir industrializacijai, prarado savo funkcijas. Jos nor- 
mos, vertybinės nuostatos ir etosas vis dažniau darėsi „nerealistiškos“. Su- 
stingusios ir nelanksčios — o šie bruožai labai dažnai būdingi privilegijuotų 
sluoksnių vertybinėms nuostatoms — jos nemažai prisidėjo, kad sužlugo visos 
pastangos įgyvendinti reformas, kurias dėjo naujai iškylančių buržuazinių po- 
zicijų atstovai. Jau prieš revoliuciją visa tai, kas šių galios elitų žmonėms at- 
rodė aukščiausia jų gyvenimo prasmė ir vertybė, pamažu prarado prasmę ir 
funkcijas. Tačiau galingi elitai dažnai be išorinės prievartos negali išsivaduoti 
nuo susivaržymo savo praradusiais prasmę idealais. Socialinės pozicinės grupės, 
prarandančios funkcijas ir savo tradicines privilegijas, galų gale buvo pašalintos 
prievarta dėl to, kad senoji institucijų sistema buvo tokia sustingusi ir sustirusi, 
jog negalėjo pati adaptuotis prie kintančios socialinės tikrovės. 


PAAIŠKINIMAI 


* Ranke L. v.. „Tagebuchblūtter 1831-1849“. in: Das politische Gesprūch und andere 
Schriften zur Wissenschaftslehre. Halle. 1925. S. 52. 

? Šiame kontekste gali būti įdomu nurodyti tą vokiečių istorikų mokslingumo pripažinimą. 
kurį prieš keletą metų vienas žymiausių Anglijos istorijos tyrinėtojų. prof. A. W. Southernas iš- 
reiškė savo inauguracinėje paskaitoje ..The Shape and Substance of Academic History“. Oxford. 
1961. p. 15 ir t. /n his Inaugural Lecture of 1867 Stubbs had spoken with confidence of the 
*g00d time coming" in historical studies with a historical school built on „... on the abundani 
collected and arranged materials now in course of publication“. He foresaw a time not far 
ahead when history could cease to be a mere task for children. or an instrument „to gualifv men 
to make effective speeches to ignorant hearers. and to indite brilliant articles for people who 
only read periodicals“, and become thing „loved and cultivated for its own sake“. entailing a 
„widespread historical training which will make imposture futile and adulteration unprofitable“. 

What had gone wrong with this vision? To put it bluntlv. England had not kept pace 
with Germany and was falling every vear further behind. In 1867 Stubbs had been aware. but 
not I think verv keenlv aware, of the great work of the editors of the Monumenta Germaniae 
Historica; and, after all. he could reflect. England had its own Record Publications. and its own 
Rolls Series in which more than seventy volumes had been published in the ten vears between 
1857 and 1867. In view of this record. Stubbs may be excused for not having understood in 
1867 that the situation in England was guite different from that in Germany. By 1877. still 
more by 1884. he could not fail to mark the difference. In England the flow of printed sources 
had fallen off. many deficiencies in the scholarship of those published had been disclosed. In 
Germany not only had the work of publication had gone on apace. and at a conspicuously hig- 
her level of scholarship than in England - a painful difference which would be even more 
marked if Stubbs's own publications were removed - but the work of the German editors was 
being supplemented every vear bv a more formidable array of monographs. It is fashionable 
now to sneer at these monumenis of Teutonic diligence, but no serious scholar will feel in- 
clined to sneer; and to anyone who saw: it happen, it must have appeared the most prodigious 
event in the history of scholarship. There had been anything like it before. („Savo inauguraci- 
nėje paskaitoje 1867 m. Stubbsas su pasitikėjimu kalbėjo apie „ateinančius gerus laikus“ isto- 
rijos tyrimuose su istorine mokykla, besiremiančia ..... surinkta ir sutvarkyta gausia medžiaga. 
kuri dabar skelbiama“. Jis numatė netolimą ateitį. kai istorija galėtų nustoti buvusi vien tik už- 
duotimi vaikams arba instrumentu. „leidžiančiu sakyti paveikias kalbas nenusimanantiesiems 
ir rašyti puikius straipsnius žmonėms. skaitantiems vien periodiką“. ir tapti dalyku, kuris yra 
„mylimas ir kultivuojamas dėl jo paties“. dėl to „plačiai paplis istorinis išsilavinimas. padary- 
siantis apgaulę bergždžią. o klastotę nenaudingą". 

Kuo ši vizija pasirodė esanti klaidinga? Tiesą sakant, Anglija nepasivijo Vokietijos ir 
kiekvienais metais vis labiau atsiliko. 1867 m. Stubbsas žinojo. nors nemanau. kad žinojo. teik- 
damas tam didelę reikšmę. apie didįjį Monumenta Germaniae Historica leidėjų darbą; galų ga- 
le jis galėjo galvoti. jog Anglija turi savo Record Publications bei jo paties Rolls Series, kur 
per dešimt metų 1857-1867 m. buvo išleista daugiau nei septyniasdešimt tomų. Dėl to Stubbsui 
galima atleisti, kad jis 1867 m. nesuprato. jog padėtis Anglijoje visiškai skyrėsi nuo situacijos 
Vokietijoje. 1877 m.. o dar labiau 1884 m. jis nebegalėjo to skirtumo nepastebėti. Anglijoje spaus- 
dintų šaltinių srautas sumažėjo: buvo atskleista daug trūkumų jau paskelbtų šaltinių moksliniame 

aparate. Vokietijoje vyko ne vien spartus publikavimo darbas. be to. daug aukštesniu už ang- 
Iliškąjį moksliniu lygiu - tas skausmingas skirtumas būtų buvęs dar ryškesnis. jeigu nebūtų bu- 
vę paties Stubbso publikacijų — tačiau vokiečių leidėjų darbą kiekvienais metais papildė taip 
pat vis įspūdingesnis monografijų kiekis. Dabar madinga šaipytis iš šių teutoniško uolumo mo- 
numentų. bet jokiam rimtam mokslininkui nekils noras jų pajuokti: ir kiekvienam. kuris matė. 
kaip visa tai vyko. tai turėjo pasirodyti pačiu nuostabiausiu įvykiu mokslo istorijoje. Anksčiau 
nieko panašaus nebuvo“). 

* Weber M., Kirtschaft und Gesellschaft. Grundri8 der Sozialėkonomik. UI Abt.. Tū- 
bingen. 1922, S. 133 ir t., 628 ir t. 

* Ibid.. S. 740. 

* Ibid., S. 133. 

* Žr. Elias N.. Uber den Prozef der Zivilisation. Bern und Basel. 1969, Bd. 2. S. 123 ir t. 

" Žr. apie tai. pvz.: „Tableau du Siėcle“ par un auteur connu (Saint-Cvr). Ženeva, 1759, 
p. 132: La ville est. dit-on. le singe de la Cour (kaip sakoma, miestas — tai rūmų beždžionė). 

* Priklausomai nuo epochos, apie kuna kalbama, žodžio „rūmų dvaras“ prasmė keičiasi. 
Toliau tą posakį. kaip ir būdvardį „rūminis“. vartosime, kalbėdami apie valdovo rūmų dvarą, tai 
atitinka ir tų laikų vartoseną. Bet jeigu pirmiausia kalbėtume ne apie Prancūziją. o apie Vokieti- 
ją, tai turėtume padaryti išskirtinę išlygą. Čia, visų pirma Vakarų Vokietijoje, kartais ir žemiau 
stovinčių kilmingųjų. pvz.. grafų namų aplinkai būdingi rūmų dvaro bruožai. Kadangi Vokie- 
tijoje visa galia nesutelkta viename valdovo rūmų dvare. tai šie smulkūs rūmų dvarai (baigiant 
kilmingų kaimo žemvaldžių rūmų dvarais) turėjo visai kitokią socialinę ir kultūrinę reikšmę, 
nei analogiški dariniai Prancūzijoje. 

* Žr.: System der Soziologie. Bd. II. 2. 1, Jena. 1924, S. 922. 

“ Pirmųjų Burbonų laikais pajamos iš domeno žemių, palyginti su pajamomis. gau- 
namomis iš kitų šaltinių (visų pirma - mokesčių) atliko jau tik labai nedidelį vaidmenį išlaikant 
karaliaus rūmų dvarą. Krizių ir karų laikais XVI a. ir jau XV a. karaliai išpardavė didelę savo 
senųjų domeninų valdų dalį. Sully, o po jo Richelieu dėl to ne kartą apgailestavo. Abu veltui 
stengėsi atpirkti šias žemes. Žr. Marion S.. Dictionaire des Institution du XVII*"* et XVII*" 

iecle. Paris. 1923. Art. „Domaine“. 

" Žr. Weber M.. Kirtschaft und Gesellschaft. Tūbingen, 1922, S. 750. Jo problemos 
formulavimo būdas — o nieko daugiau jis ir nepasiūlo — yra platesnis už pateiktąjį Th. Veble- 
no. kurio nuopelnas yra mėginimas - tikriausiai pirmas (knygoje Theory of the Leisure Class. 
1899) — išnagrinėti į statusą orientuoto vartojimo klausimus kaip sociologines problemas. 

'* „Ūkio ir visuomenės“ dalykinėje rodyklėje taip pat terandame įrašą „rūmų dvaro 
teisė“ (Hofrecht). nurodantį visai kitos epochos reiškinį. 

 Sombart W.. Der moderne Kapitalismus. 5. Aufl. Mūnchen und Leipzig. Bd.l, 2, 
S. 720-721. 

'+ Forbonnais B.. Recherches et considerations sur les finances de France. 6 tomai, 
Liėge, 1758, kur išspausdinta daugybė šių sąmatų. 

= Weber M.. op. cit.. S. 679. 

1“ Šią Weberio formuluotę visiškai atitinka tai. ką sako. pvz. (gal kiek per daug api- 
bendrindamas). Boehn M. v.. Frankreich im 18. Jahrhundert. Berlin. o. D.. S. 46: „Kiekvienas 
prancūzas karaliuje matė savo paties šeimos galvą [...]. Aristokratai ir aukštieji valdininkai 
negalėjo tuoktis be išankstinio karaliaus pritarimo. Santuoka be tokio sutikimo būtų reiškusi 
maištą. Karalius netgi galėjo sudaryti santuokas be tėvų sutikimo ir prieš jų valią. Rėtif de la 
Bretonne prieš pat revoliuciją rašė: „kiekvienas žiūri į karalių kaip savo asmeninį pažįstamą“. 
Žr. taip pat La Bruvėre. Les Charactėres. Du souverain ou de la rėpubligue: Nomme un roi 
"pėre du peuple" est moins faire son ėloge gue V" appeller par son nom ou faire sa dėfinition 
(„pavadinti karalių "tautos tėvu" reiškia ne tiek pagyrą, kiek jo vardą arba apibrėžimą“). Gerai 
valdo tas karalius [-...]. gui fait d une cour. et mėme de tout un Rovaume. comme une seule fa- 

milie unie parfaitement sous un mėme chef (.„kuris rūmus ir netgi visą karalystę padaro tarytum 
vieną šeimą. visiškai suvienytą jos galvos“). 

U Weber M.. op. cit.. S. 684. 

'š Kad jau čia apžvelgtume šią raidą. apie kurią dar kalbėsime išsamiau. pacituosiu 
Marmontelio straipsnį (Encvclopėdie. Art. „Grands“). kuris ją taip apibendrina: La France 
formoit autrefois un gouvernement fėdėratif trės-mal. combine et sans cesse en guerre avec 
lui-mėme. Depuis Louis XI.. tous ces co-ėtats avoient ėtė rėuni en un. Mais les grands vassaux 
conservoient encore dans leurs domaines V autoritė gu'ils avoient eue sous leurs premiers 
souverains. et les gouverneurs gui avaient pris la place des ces souverains. s'en attribuoieni 
la puissance. Les deux partis opposoient a V autoritė du monargue des obstacles gu'il falloit 
vaincre; le moyven le plus doux et par conseguent le plus sage etoit d attirer a la cour ceux gui 
dans V ėloignement [...] et au milieu des peuples accoutumėes a leur obėir s'etoient rendus si 
redoutables. (Ankstesniais laikais „Prancūzija buvo blogai organizuota federacija. draskoma ne- 
sibaigiančių vidaus karų. Liudviko XI laikais visos sąjunginės valstybės buvo suvienytos į vieną. 
Tačiau didieji vasalai savo domenuose dar išlaikė valdžią. kurią jie turėjo ankstesnių valdovų lai- 
kais, o gubernatoriai. užėmę šių suverenų vietą, perėmė jų valdžią. Šios dvi partijos monarcho 
valdžiai sudarė kliūtis. kurias reikėjo įveikti. Pati švelniausia ir pati išmintingiausia priemonė 
buvo pritraukti į rūmus tuos. kurie būdami toli [...] žmonių. įpratusių jiems paklusti. aplinkoje 
buvo tokie grėsmingi“). 

'* Diderot et D'Alembert. Encyclopedie ou Dictionnaire raisonnė des sciences etc.; čia 
ir toliau cituojama pagal 1777 ir vėlesnių metų Ženevos leidimą. 

9 Enc. Recueil de Planches. 2 tomas. sk. „Architektūra“. 23 lentelė. Ten pateikiamą 
planą sudarė karališkasis architektas Blondelis. Žinoma. ne visi XVIII a. Aorels detaliai atiti- 
ko šį planą. Vis dėlto toks planas. kuris buvo suvokiamas kaip pavyzdys. mums yra naudingas: 
jis parodo. kaip patyręs architektas įsivaizduoja optimalų architektūrinį tokių būsto poreikių 
sprendimą. 

"Žr. Jombert. Architecture moderne. Paris. 1728. p. 43 ir t. 

“* Basses-cour [...] on appelle ainsi dans un batiment construit a la ville un cour sėparėe 
de la principale autour de laguelle sont ėlėvės des batiments destinėes aux rėmises. aux ėcu- 
ries ou bien ou sont placės les cuisines, offices. communs etc. Les basses-cours doivent avoir 
des entrėes de dėgagement par les dehors. pour gue le service de leur batiments se puisse fai- 
re commodėment et sans ėtre appercu des appartements des maitres et de la cour principale 
(„Užpakaliniu kiemu [...] vadinamas nuo pagrindinio pastato atskirtas miesto namo kiemas, 
kurio perimetru išdėstyti pastatai. skirti karietoms. arklidėms arba kur įrengtos virtuvės. kondi- 
terijos virtuvės, tarnų butai ir t. t. Užpakaliniai kiemai turi turėti įėjimus iš lauko pusės, kad 
juose būtų patogu atlikti darbus ir kad jie nebūtų matomi iš šeimininkų apartamentų bei iš 
pagrindinio kiemo“, Enc. Art. Basse-cour). Tarp visų sluoksnių ir visuomenės formų. kur pono 
žmona yra namų šeimininkė arba kur ponas namų personalo priežiūrą nori laikyti savo paties 
rankose. tarnų patalpos pagal galimybes išdėstomos taip. kad nebūtų pernelyg sunku jas daugiau 
ar mažiau nuolat prižiūrėti. Tačiau čia. kaip matome, santykinis patalpų tarnams. visų pirma, 
virtuvės patalpų. atskirumas nuo patalpų ponams charakteringai liudija, kad ponai nori kiek ga- 
lima mažiau lįsti prie visų šių užkulisių reikalų. Rūmų dama nėra namų šeimininkė. Tai paro- 
do visiškas jos priežiūros sferos atskyrimas nuo virtuvės patalpų. Šią dalykų padėtį dar labiau 
išryškins priešingos situacijos vaizdas. Vienas XVI a. autorius (Olivier de Serres. Theatre d'ag- 
riculture. chap. 5: „Dessin du bastiment champestre“, T. 1. p. 21) taip aprašo aristokrato kaimo 
namų išplanavimą: Vostre cuisine sera posėe au premier ėtage de la maison au plan et prės de 
vostre salle. de laguelle entrerez dans vostre chambre: par ainsi ceux gui sont dans la cuisine. 
par V approche de la salle ei de la chambre ou vous estes souvent. s'en trouvent cortrerollės et 
reprimės les paresses. crieries. blasphėmes. larcins des serviteurs et servantes (.Jūsų virtuvė 
bus pirmame namo aukšte. ten pat. kur ir jūsų svetainė. iš kurios įeisite į savo miegamąjį; todėl 


286 


Paaiškinimai 


Išeidami iš svetainės ir miegamojo. kur jūs dažnai būsite. galėsite prižiūrėti esančius virtuvėje 
ir bausti tarnus bei tarnaites už tinginiavimą, rėkavimą. plūdimąsi ir vagiliavimą“). 

“ Žr. 2 priedą. p. 278. 

* Žr. Enc. Art. garde-manger. 

“* Enc. Art. Office. 

“ Jeigu paieškotume. tai. žinoma. kartais ir grožinėje literatūroje galėtume rasti pastabų. 
kuriose minimi kai kurie Domestigues. Šveicorių kaip sargą. kuris priklausomai nuo įsakymo 
turi įleisti arba išvyti svečius, daug kartų mini Lauzun, ..Pariser Gesprache“. in: Blei. Geist des 
Rokoko. Mūnchen. 1923. S. 51 ir 55. 

" Žr. Schulz A.. Das hūusliche Leben der europūischen Vėlker. Mūnchen und Berlin, 
1903, S. 60. 

“* Le vol domestigue est puni plus sėvėrement gu'un autre vol. parce gu'il renferme un 
abus horrible de la confiance et gue les maitres sont obligės de laisser beaucoup de choses 
entre leurs mains („Namų tarnų įvykdyta vagystė baudžiama griežčiau. negu kokia nors kita. 
nes joje slypi baisus piktnaudžiavimas pasitikėjimu. taip pat ir todėl. kad šeimininkai yra priversti 
palikti daug daiktų jų rankose“). Voltaire'as. beje, vėliau pasirodžiusioje knygoje Prix de la 
justice et de I humanirė (1777) audringai protestavo prieš barbarišką įstatymą, liepiantį žmogų 
nužudyti dėl smulkmenos tik todėl. kad tai buvo naminė vagystė. Kur. kita vertus, netgi artimus 
Voltaire'ui Žmones nuvesdavo toks atsainus požiūris į domestigues. ypač ryškiai parodo 
incidentas, apie kurį savo memuaruose pasakoja jo sekretorius Longchampas, buvęs Voltaire'o 
draugės markizės de Chatelet kamerdineris: markizė vonioje jam pasirodė nuoga ir jį labai 
sutrikdė. tačiau ji pati kaip nieko nebūta tik išbarė už tai, kad jis ne taip, kaip reikia, pylė karštą 
vandenį. Brandesas. cituodamas šią memuarų vietą savo knygoje apie Voltaire'ą (vokiškas 
vertimas: Berlynas. be datos. Bd. 1. S. 340—341). komentuoja: „ji nesidrovi nuoga pasirodyti 
liokajui; ji nelaikė jo vyru savęs pačios kaip moters atžvilgiu“. Kalbant apie šį epizodą, galima 
paaiškinti tam tikrą rūmų dvaro žmonių elgesio aspektą. Dėl nuolatinio komandavimo sluoksniui 
žmonių, kurių mintys ponų sluoksnio visiškai nedomino. šio sluoksnio žmonės kur kas laisviau 

“pasirodydavo nuogi (pvz.. apsirengdami ir nusirengdami. taip pat vonioje ir net atlikdami 
intymius reikalus) prieš kitus žmones. negu tai būdinga visuomenei, kurioje nėra tokio plataus 
žemųjų tarnų sluoksnio. Taip aristokratai pasirodo savo tamams, o karalius - aristokratams. 

“ Jeigu prieš ponų patalpas būdavo antroji priemenė. tai ji būdavo skirta žmonėms au 
dessus du commun (žr. Enc. Art. domestigue). taigi „aukštesniems už prasčiokus“. t. y. čia visų 
pirma: aukštesniems už tarnus. Tačiau tokiais aukštesniais už prastuomenę žmonėmis neturi 
būti laikomi to paties ar maždaug to paties socialinio rango svečiai. Šiuos žmones. priklausan- 
čius ponų draugijai, veda (kai jie lankosi privačiuose ponų apartamentuose) į miegamąjį arba 
į kabinetą, esantį tarp priemenės ir miegamojo. arba (kai jie lankosi priėmimams skirtose pa- 
talpose) dažniausiai į už priemenės esantį saloną. Žmones, kurie renkasi turtingo pono miega- 
mojo priemenėse, priklausomai nuo socialinio rango patekdami arba į pirmąją, arba į antrąją, 
vaizduoja, pvz.. pasakojimas iš Mme d'Epinay gyvenimo (Zhirion, la vie privėe des finan- 
ciers. 1895. p. 306). 

* Enc. Art. appartement. 

*! Duc de Lauzun. .„Pariser Gesprache“. cit. pagal Blei. Geist des Rokoko. Mūnchen, 1923. 

3? Žr. Enc. Art. mariage (droit naturel). kur apie moterį tiesiai sakoma, kad jai santuoka 
suteikia /ibertė -— „laisvę“. 

S Žr. Enc. Art. famille. Maison. 

** Čia reikia pripažinti, kad pirmoji tam tikru mastu nudažė savo spalva antrąją. todėl 
sąvokų maison ir famille vartojimo ribos ancien rėgime laikais be išlygų nesutampa su nu- 
rodytomis ribomis tarp realių tipų — senjorinės santuokos „namų“ prasme ir buržuazinės san- 
tuokos. kuriai būdingas bendravimo kupinas šeimyninis gyvenimas mažoje erdvėje. 

“ Žr. D'Avenel. „Histoire de la fortune frangaise“. Paris. 1927. p. 302. 

3» Žr. Enc. Art. Hėtel. 

“ Žr. Enc. Art. Palais. 

3 Šis pavadinimas kaip ir tolesnė medžiaga dėstoma pagal Enc.. Rec. d. Planches. Vol. 2. 
Architecture. 

** Dangeul. Remargues sur les avantages ei les desavantages de la France. 1754. p. 72. 

*“ Finansininkų. mokesčių atpirkėjų ir jų artimųjų priskyrimas luominiams sluoksniams 
gali šiandien stebinti. tik jeigu žvelgsime kreivu žvilgsniu. Finansininkai visų pirma stengėsi 
įgyti rangą, statusą, socialinį prestižą: jeigu įmanoma. sau. o mažų mažiausiai - ateinančioms 
kartoms - įgyti aristokrato titulą. Vadinasi. jiems visų pirma rūpėjo gyventi prestižo nulemtą 
gyvenimą. Tai svarbu jau todėl. kad parodo. jog kapitalo arba, tiksliau. pinigų turėjimas auto- 
matiškai nereiškia „kapitalistinio“ mentaliteto arba gyvenimo būdo. Nuo visuminės visuome- 
nės struktūros priklauso, kokių tikslų kapitalo įgijimu tikisi pasiekti ir gali pasiekti kylančios 
viduriniojo sluoksnio šeimos. 

* Apie „particulier“ kaip „public“ antonimą žr. Enc. Art. particulier. 

* Skirtingų namų tipų planus. kurie čia buvo panaudoti tik šiems teiginiams patikrinti. 
žr. taip pat Jombert, Architecture moderne. Paris. 1728. 

** Visuomenės raidoje egzistuoja kylančios ir smunkančios kultūros formos bei idėjos. 
Čia yra ilgai trunkančio kultūrinių formų kilimo pavyzdys. Nesunku pastebėti, kad jis susijęs su 
profesinių ir masinių sluoksnių atsiradimu. Ekonomiškumas. patogumas. simetrija ir tvirtumas 
iki tam tikro laipsnio įsitvirtino kaip dominuojančios namų savybės. tačiau jos turėjo pranokti 
tas namų rūšis, kurios ancien rėgime laikais buvo rezervuotos aukštesniesiems sluoksniams ir 
kurioms ypač būdingi „penki architektūros orderiai“ — ciną ordres d architecture (žr. kitą pa- 
stabą). Šis tradicinis namų puošybos būdas. orientuotas į socialinį išsiskyrimą. prestižą ir re- 
prezentaciją, žinoma, jau ancien rėgime laikais paliko pėdsakus žemesniųjų sluoksnių namų 
architektūrai. Jau čia šis architektūrinio planavimo ir fasado įrengimo būdas transformuotu ir 
supaprastintu pavidalu sklido iš viršaus žemyn. Kova tarp šių dviejų tendencijų. tarp ekonomiš- 
kumo ir reprezentacinės puošybos ornamentais. kurie kartu yra luomo ir prestižo simboliai, 
truko dar ilgai. iki pat mūsų dienų. nors reprezentacinis senųjų omamentų pobūdis pamažu ir 
nublanko. Šią kovą užtęsė tai. kad po aristokratijos (o iš dalies - kartu su ja) taip pat ir vis nau- 
Jos buržuazinių sluoksnių bangos. siekdamos socialinio išsiskyrimo. reprezentacijos ir prestižo. 
kaip savo prestižo ir išsiskyrimo valios išraišką panaudoja tam tikru būdu modifikuotus stilis- 
tinius elementus, kuriuos suformavo viršutinis ancien rėgime sluoksnis (tai labai būdinga Pran- 
cūzijai. Vokietijoje juos papildo kai kurie kitų epochų stilistiniai elementai) — 0 tuo pat metu iš 
plačiųjų profesinių sluoksnių kylantis poreikių ekonomiškumo reikalavimas aukštyn kėlė kitas 
architektūrinės formos tendencijas. Konfliktas tarp ekonomiškumo ir puošybos (įprastų prestižo 
simbolių prasme) reikalavimo buvo viena iš kičo stiliaus šaknų architektūroje. 

“ Ancien rėgime žinojo penkis tokius ordres d Architecture: joninį, dorėnišką. korin- 
tinį, jam giminingą orderį, vadinamą /ordre composite. ir toskanišką. Labai tiksliai buvo 
apibrėžiamas turinys. kurį šios stiliaus rūšys išreiškė skirtingų socialinių sluoksnių atžvilgiu 
(Enc. Art. ordre). 

* Šiame kontekste negalime atsakyti į klausimą. kaip atsitiko. kad Enciklopedija reiškia 
tokias pažiūras. Tačiau mažų mažiausiai reikia nurodyti, kad Enciklopedijoje yra nemažai 
straipsnių, kuriuose luominė diferenciacija vaizduojama kaip savaime suprantamas ir teigia- 
mai vertintinas dalykas (žr.. pvz.. Art. noblesse). nors daugeliu atvejų ir pateikiamos tam tikros 
ideologinės reinterpretacijos. 

* Šiuos planus galima rasti Enciklopedijoje. .Recueil de Planches“. p. xxv ir xxvi. 

* Šiame aprašyme dėl suprantamų priežasčių galime atsiriboti nuo tarpinių sluoksnių. 
tokių, kaip finansininkai ir teisininkai. Būdami buržua, savo gyvenimo būdu jie pamėgdžiodavo 
tr iš dalies pranokdavo aristokratiją. Taip pat ir tam. kad suprastume šiuos tarpinius sluoksnius. 
iš pradžių turime suvokti rūminius sluoksnius. kurie nustatydavo pavyzdį. 

* Žr. Enc. „Recueil de Planches“. vol. II. Architecture. V'*"* partie. 

** Šią charakteristiką. kuri Enciklopedijoje yra dar detalesnė. patvirtina tam tikri garsių 
Paryžiaus vilų pavyzdžiai. žforel d'un miliraire pavyzdžiu gali buti ore! de Soubise. kuris yra 
Rue Vieile du Temple. vėliau tapęs Archyvų rūmais. Toje pačioje gatvėje randame taip pat 
pavyzdį vilos. priklausančios šeimai. kurioje aukšti bažnytiniai postai buvo paveldimi. Tai 
Hotel de Rohan. kurį XVIII a. pradžioje Hotel de Soubise architektas Delamairas pastatė Stras- 
būro arkivyskupui Armandui de Rohanui. 

“* Taip pat ir buržuaziniame-kapitalistiniame XIX a. pasaulyje vartojimo reikmenys 
įgauna reprezentacijos ir prestižo funkcijas. Tačiau tai. kas turėjo būti reprezentuojama luominėje 
ancien rėgime visuomenėje. yra. kaip jau buvo pasakyta, luomas ir rangas. kurie atskirą žmogų 
aiškiai susieja su tam tikrais kitais žmonėmis. su daugiau ar mažiau dideliu sluoksniu arba 
grupe. Tik labai iš lėto kintančioms, tradicinėms grupės raiškos formoms turi paklusti ir kiek- 
vienas naujas jos narys. Grupės arba kastos kaip visumos yra tikrieji prestižo šaltiniai; tai. ką iš 
tikrųjų turi išreikšti (plačiausia to žodžio prasme) žmogaus turto. jo vartojimo reikmenų išvaizda. 
vra priklausomybė vienai arba kitai luominei grupei. tam tikrai hierarchijos pakopai. naudo- 
Jimasis jos teisėmis ir prestižu. Užtat profesinėje buržuazinėje visuomenėje (visų pirma XIX a. 
pabaigoje) tai, kas turi būti reprezentuojama. yra visų pirma piniginis turtas, būtent - atskiros 
šeimos piniginis turtas. Labiau nesigilindami į šį reikšmingą skirtumą. kaip kontrastą ankstes- 
niems aprašymams pateiksime kitą - iš buržuazinių laikų. Nors jis kai kuriuos sudėtingo reiškinio 
niuansus galbūt vaizduoja pernelyg vienareikšmiškai, vis dėlto šiame kontekste jis pateikia gana 
gerą reprezentacijos ir prestižo siekio prasmės bei formos pokyčių paveikslą. 

Heilbornas E.. Zwischen zwei Revulutionen. Bd. II. S. 127-128 rašo: 

„Kad sužinotume. kaip atrodo ponia Jenny Treibel. turime pažvelgti į Bolonijos šuniuką, 
sėdintį jos karietoje. Šis Bolonijos šuniukas yra toks vertingas ne tik dėl savo žavingos išvaizdos 
ir gerų bei simpatiškų savybių. kurias jis gali turėti. bet visų pirma todėl. kad Žinome. jog jis yra 
labai brangus. Taip yra su viskuo. ką ponia Jenny Treibel panaudoja reprezentacijai: nesvarbu. ar 
tie daiktai atrodo juokingi. ar imponuoja. pakanka. kad jie yra brangūs. Pinigai. kuriuos ponia 

= Jenny Treibel išleidžia sau. savo rūbams. pietums. savo aplinkai. lemia jos. Jenny Treibel. socialinę 
vertę [-..]. Susiklostė darbo pasidalijimas: vyro pareiga - uždirbti pinigus. žmonos - reprezentuoti". 

*! Žr. taip pat Enc. Art „noblesse d'ėpėe“. 

*- Medžiaga apie tai ir toliau aprašomus dalykus paimta visų pirma iš Edm. et J. de 
Goncourt, La femme au XVII siecle. Paris. 1877 1r V. du Bled. La sociėtė frangaise XVI au XX 
siecle. t. V. 

“ Ibid.. vertimas pagal vokišką leidimą. Hyperionverlag. Mūnchen. 1920, Bd. 1. S. 61. 

“* Abatas Coyeras traktate „Noblesse commercante“ siūlo palengvinti aristokratijos 
padėtį. leidžiant aristokratams užsiimti profesine veikla ir prekyba. Aptardamas šį pasiūlymą, 
jis. tarp kitko. rašo (Dėveloppement et defense du systėme de la Noblesse commergante. Am- 
sterdam, 1757. p. 136—137): Ceux d'entre nous gui se laissent effaroucher par V idėe d une 
Noblesse commercante examinent avec M. de Montesguieu Ie principe des Monarchies. 
V honneur, cet honneur de prėjugė. pėre de la valeur. Principe. gue se dėtruirait. disent-ils. 
par un principe tout contraire. gui se trouve dans le commerce. V interėi („Tie iš mūsų. kuriuos 
baugina prekiaujančios aristokratijos idėja. kartu su ponu de Montesguieu nagrinėja monarchi- 
Jų principą - garbę. šį prietarą. pagimdantį orumą. Jie sako. kad šį principą sugriaus jam visiš- 
kai priešingas principas, būdingas komercijai — interesas“). Matome. su kokia aiškia sąmone 
ancien rėgime laikais buvo išgyvenamas taip pat skirtumas tarp profesinių buržuazinių ir 
luominių sluoksnių motyvacijos formos. 

** Dar ir šiandien šis vertinimas atsispindi tokiuose posakiuose, kaip „elegantiškas ponas“; 
tačiau griežta „elegancijos“ kaip socialinio rango išraiškos reikšmė šiuo metu visai išblėso, ir 
dabar šis žodis visų pirma reiškia tam tikrą išvaizda, kuri anksčiau buvo neatskiriama nuo so- 
cialinio rango. 

** Depuis gue le Tiers s'est enrichi. beaucoup de roturiers sont devenus gens du monde. 
Les successeurs de Samuel Bernard ne sont plus des Turcaret. mais des Paris-Duvernev, des 
Saints-James. des Laborde. affinės. cultivės de coeur et d esprit. avant du tact. de la literature. 
de la philosophie. de la bien-faisance. donnant des fėtes. sachant recevoir. A une nuance prės. 
on trouve chez eux la mėme sociėte gue chez un grandseigneur. Leurs fils jettent V" argent par 
les fenėtres aussi ėlėgamment gue les jeunes ducs avec lesguelles ils soupent ("Kai trečiasis 
luomas praturtėjo, daugelis prasčiokų pasidarė aukštuomenės žmonėmis. Samuelio Bernardo 
paveldėtojai dabar jau nebe Turcaret, bet des Paris-Duverney. des Saints-James. des Laborde — 
rafinuoti, išauklėtos širdies ir dvasios, taktiški, išmanantys literatūrą. filosofiją. jie užsiima lab- 
dara. rengia priėmimus ir moka priimti svečius. Nepaisant tam tikrų niuansų. pas juos sutinkame 
tą pačią draugiją. kaip ir pas didžiuosius senjorus. Jų sūnūs švaistosi pinigais taip pat elegan- 
tiškai, kaip ir jaunieji hercogai. su kuriais jie vakarieniauja“) (Taine H., Les origines, ancien 
regime, t. II. chap. III, p. 173). 

* Henry Sėe, Franzėsische Wirtschaftsgeschichte. Jena, 1930. S. 170. 

Apie didėjantį aristokratijos nuskurdimą žr. taip pat Tocgueville, L'ancien rėgime. 
Chap. 8. Ten taip pat cituojamas vieno aristokrato nusiskundimas 1755 m. Jis sako: „Nepaisant 
Jos privilegijų, aristokratija nuskursta ir su kiekviena diena praranda savo reikšmę. o trečiasis 
luomas turtėja“. 

* Žr. Taine H.. Les origines. Ancien regime. t. 1. chap. 2, p. 2. 

*“ Montesguieu. Esprit des Lois. kn. XIII, sk. XX. 

*! Žr. taip pat I priedą. p. 271. 

*: Žr. Ogg D., Louis XIV, London. 1967 (O.U.P). p. 140. 

“> Vis dėlto. kaip dar bus parodyta. Prancūzijos karaliaus rūmų dvaras neturėjo bruožų. 
kurie paprastai siejami su „bendruomene“ (Gemeinschaft). Tačiau tuo nepasakyta, kad absoliuti- 
nio karaliaus dvaro formacijai geriau tinka priešinga — „asociacijos“ (Gesellschaft) kategorija. 

** Žr. apie tai taip pat Taine. Les origines [...]. Uancien rėgime. t. 1. chap. 2, 1, p. 191: 
La monarchie a produit la cour. gui produit la sociėtė polie („„Monarchija sukūrė rūmų dvarą. 
kuris sukūrė išauklėtą visuomenę“). 

65 Žr.: E. ir J. de Goncourt. La femme [...]. chap. 2. 

6 Šis geros visuomenės ir bendravimo svorio centro perkėlimas iš karaliaus rūmų į princų 
rūmus, iš jų - į aukštosios aristokratijos ir — ne visiškai — į turtingos luominės buržuazijos vi- 
las buvo būdingas ir geros visuomenės stiliui. Žingsniai nuo klasicizmo prie rokoko, nuo rokoko 
prie Liudviko XV stiliaus gana tiksliai atitinka šiuos rūmų dvaro visuomenės svorio centro po- 
kyčius ir jos transformaciją. 

“ Jo laikais dalis rūmų dvaro šeimų. pvz.. Rohan. Noailles, Montmorency. pirmą kartą 
pasitraukė iš rūmų dvaro. Žr. Boehn. Frankreich im 18. Jahrhundert. Berlin. o. D.. S. 67. 

** Kad jos vis dar egzistuoja. parodo, pvz.. pasisakymai. panašūs į tą, kurį toliau cituo- 
jame. Jis yra išraiškingas ir patvirtina kai kuriuos dalykus. anksčiau pasakytus apie monde 
vertinimus ir motyvacijas. Neckeris, būdamas ministru, surengė puikią šventę. Viename to meto 
pranešime sakoma: // se trouve. gue cette fėte lui a valu plus de crėdit de faveur et de stabilitė 
gue toutes ses operations financiėres. On n'a parlė gu'un jour de sa derniėre disposition 
concernant le vingtiėme tandis gu'on parle encore en ce moment de la fėte. gu'il a donnėe 
( „Pasirodė, kad ši šventė jam užtikrino kreditą. palankumą ir padėties stabilumą daugiau už 
visas jo finansines operacijas. Apie jo paskutinį potvarkį dėl dvidešimtinės mokesčio buvo 
kalbama tik vieną dieną. o dar ir dabar nenutyla kalbos apie jo surengtą šventę“. Corresp. Sec- 
rete, V 277. cit pagal: Taine I, chap. 2. 2. p. 108). 

** Pateikdamas apibendrinančią Liudviko XIV charakteristiką po jo mirties. Saint-Si- 
monas sako: „Jis liepė Versalyje pastatyti daugybę butų. ir. prašydami sau tokio buto, jūs jam 
pataikaudavote“. Toje pačioje vietoje jis dar rašo apie „didžiulius pastatus“. kuriuos karalius 
vieną po kito liepė pastatyti Versalyje. 

“ Mėmoires. Paris. Dellove. 1843. Vol. 17. chap. 35. p. 248. 

"Žr. Boehn. Frankreich im 18. Jahrhundert. Berlin o. D.. S. 109. 

“ Enc. Rec. d. Pl. Archit. V“"“ partie. p. 25. 

“ Žr. Blondel S.. De Ja distribution des maisons de plaisance. Paris. 1757. 

“* Žr. 3 skyriaus 1-ą skirsnį. 

“* Žr. apie tai Marion. Dictionnaire des Institutions de la France au XVII et XVIII siėcle 
Paris, 1923. Art. Etiguette, ir St.-Simon. Mėmoires. 1715. 

“* Saint-Simonas pasakoja apie tai kiek kitaip: jis sako. kad iš pradžių įeidavo gydytojas 
bei (kol ji buvo gyva) karaliaus žindyvė ir jį masažuodavo. 

"Grand chambellan. arba didžiojo kamerhero tarnyba, yra viena didžiųjų rūmų tarnybų. 
Tas, kas ją turi, prižiūri visus officiers de la chambre du roi. žr. Enc. Art. chambellan. 

“* Tikslus jos pavadinimas yra bouche. žr. apie tai 3 skyriaus 4-ą skirsnį ir Enc. 
Art. Bouche. 

“ Šiuo pasakymu galima parodyti, kodėl didelė šių titulų dalis pateikiama be vertimo. 
Verčiant šį pasakymą į vokiečių kalbą. galima būtų kalbėti apie aukštuosius ar didžiuosius ka- 
merkarininkus (Kammeroffiziere) arba didžiuosius kamervaldininkus. kamerpareigūnus, 
kamertarnautojus (Kammerbeamten). Abu apibūdinimai sukeltų visiškai neteisingas asociaci- 
Jas. Visos šios rūmų tarnybos yra perkamos; tačiau tam reikia karaliaus leidimo, be to, Liudviko 
XIV laikais jos buvo skirtos vien aristokratijai. Nei šios rūmų dvaro hierarchijos struktūra, nei 
jos funkcijos net iš dalies nesutampa su tuo, kas šiandien vokiečių kalboje vadinama karininku 
(Offizier) arba valdininku (Beamre). 

“* Panašias struktūras, pavvzdžiui, labai didelę terasą, labai dažnai būdavo galima rasti 
aukštesniosios aristokratijos kaimo namuose. Įdomu stebėti, kaip architektūrinis paprotys čia 
panaudojamas rūmų dvaro etiketo tikslams. Galerija arba terasa (žr. taip pat Blondel, De Ia 
distribution des maisons de plaisance. Paris. 1737. p. 67), kuri kitais atvejais tikriausiai būdavo 
laisvo bendravimo vieta. čia kartu įgijo priemenės (Antichambre). rūmų dvaro aristokratijos 
tarnybinės patalpos funkciją; jos ypač didelė talpa būdavo panaudojama surinkti visą rūmų 

„dvarą vienoje vietoje. 

"| Žr. Enc. Art. chambellan. 

“ Kaip matome. tokio ceremonialo rekonstrukcija iš arti leidžia suprasti šio socialinio 
reiškinio reikšmę platesniame šios viešpatavimo struktūros kontekste. Šiame rūmų dvaro ce- 
remoniale į vieną neišskaidomą funkcinį kompleksą susilydė mažų mažiausiai trys funkcijų 
sluoksniai: naudos. prestižo ir galios. arba valstybės. funkcijos. Tikslingo ir vertybinio raciona- 
lumo priešingybė. kurią postulavo Maxas Weberis. pasirodo netinkama. kai ją bandoma pnitai- 
kyti tokiems reiškiniams. 

“* Pagal Marijos Antuanetės kameristės Mme. Campan pasakojimą cituoja Boehn, 
Frankreich im 18. Jhdt.. S. 75. 

“* Žr. Boehn. Frankreich im 18. Jahrhundert. S. 75. 

“ Pagal Mme. Campan cituoja Boehn. Frankreich im 18. Jhdt.. S. 73. 

* Žr. Boehn. Frankreich im 18. Jahrhundert. S. 128. 

“ St.-Simon. Memoiren (1702). ūbers. v. Lotheisen. Stuttgart. 1814-1815, Bd. I. 
S. 142-143. 

“ St.-Simon., Memoiren. Bd. |. Kap. 16. 

“ Žr. Elias N.. Uber den Prozef der Zivilisation. Basel. 1939, Bd. 2. S. 312 ir t. 

* Žr. apie tokios rūšies socialinės formacijos pavyzdį darbininkų gyvenvietėje: Elias 
N.. Scotson W.. The Established and the Outsiders. London. 1965. 

*" On ne juge jamais des choses par ce gu 'elles sont. mais par les personnes gu'elles 
regardent - St.-Simon. Memoires. t. X, ch. 185. 

“ Kadangi šis skyrius yra ir indėlis į prestižo sociologiją. tai mažų mažiausiai pabaigoje 
verta nurodyti knygą. kuri taip pat skirta prestižui palaikyti. Tai Ludwigo Leopoldo knyga Pres- 

tige (Berlin. 1916). Autorius nagrinėja temą. remdamasis kitomis prielaidomis ir su kitokiais 
ketinimais. todėl šiame kontekste ji niekaip negalėjo būti panaudota. Kaip bendrus prestižo 
požymius Leopoldas nurodo: jis priklauso jausmų pasauliui ir praktiškai. veiksmingai pasi- 
reiškia paklusnumu ir susilaikymu“. Abiejų tyrimų lygmenys nesusikerta. 

** „Rūmų dvaro gyvenimas yra rimtas. melancholiškas žaidimas, kai reikia rikiuoti savo 
pulkus ir baterijas. turėti planų. jais vadovautis. trukdyti priešininkui įgyvendinti savuosius. kar- 
tais — rizikuoti ir pasikliauti atsitiktinumu: po visų svajonių paaiškėja. kad gavome šachą. o 
kartais — ir matą“. La Bruyėre. Caracteres (Firmin-Didot, 1890) De la Cour. p. 178. 

** Ou'un favori s observe de fort prės; car. s il me fait moins attendre dans son anti- 
chambre gu'r V ordinaire. s il a le visage plus ouvert. s il fronce moins le sourcil. s il m'ėcoute 
plus volontiers, et s il me reconduit un peu plus loin. je penserai gu'il commence a tomber. et 
je penserai vrai (Favoritas turi save labai atidžiai stebėti; nes jeigu jis mane verčia trumpiau 
negu paprastai laukti savo priemeneje, jeigu jo veidas labiau atviras. jeigu jis mažiau suraukęs 
savo antakius, jeigu jis manęs noriau klauso ir jeigu jis mane toliau palydi prie durų. tai aš 
galvosiu. kad jo įtaka smunka. ir aš galvosiu teisingai). La Bruyėre. Charactėres De la cour. 
p. 181. 

** „Aš tuoj pastebėjau. kad jis atšąla: aš labai atidžiai stebėjau. kaip jis su manimi elgiasi. 
kad nesumaišyčiau to. kas galėjo būti atsitiktinumas žmoguje. kuriam patikėti tokie delikatūs 
dalykai, ir to. ką aš įtariau. Mano įtarimai pasirodė akivaizdžiai teisingi. kas mane privertė 
visiškai pasitraukti nuo šio žmogaus. ničnieko neparodant“. Žr. St.-Simon. Mėmoires. t. XVIII. 
ch. 31. p. 172. 

** „Favoritas turi labai atidžiai save stebėti“. Žr. 94-ą pastabą. 

* Lengva suprasti, kad rūmų dvaro aristokratinė visuomenė nebuvo tinkama dirva lite- 
ratūrai ir žinojimo formoms. kurios nevykdė rūmų dvaro draugijos gyvenimo reikalavimų ir 
netarnavo socialinio išsiskyrimo poreikiui. Literatūros ir žinojimo formos. būdingos rūmų dvaro 
visuomenei, atitinka jos specifinius poreikius ir reikalavimus. Visų pirma tai memuarai, laiškų 
nnkiniai, aforizmai (.„maksimos“). tam tikros lyrikos rūšys — tai yra literatūros formos, tiesiogiai 
arba netiesiogiai išaugančios iš niekad nenutrūkstančio visuomenės pokalbio ir vėl į jį su- 
grįžtančios. Be jų. nuo XVIII a. vidurio čionai priklauso tam tikros žinojimo formos. kurių 
įvaldymas rūmų dvaro žmogui galėjo suteikti ypatingą reputaciją jų visuomenėje. taip pat duoti 
vilčių gauti tarnybą rūmuose arba diplomatinį postą. Pavyzdžiui. būsimasis kardinolas Bernis 
savo prisiminimuose (vertė Konrad, Mūnchen und Leipzig. 1917) rašo: „istorijos, laimės ir 
moralės (moralė rūmų dvaro visuomenėje yra papročių ir žmonių charakterio žinojimas. Šia. 
Vokietijoje neįprasta prasme reikia suprasti ir tokį posakį. kaip „XVII a. prancūzų moralistai“ 
— N. Elias) nuo to laiko studijos buvo mano vienintelis užsiėmimas; aš norėjau žmones 
nepastebimai įpratinti žiūrėti į mane rimtai. kaip į reikalams (t. y. diplomatinei tarnybai) tinkamą 
wmrą“. Šiame kontekste išraiškinga yra ir kita citata iš šių kardinolo Bernis. kilusio iš senos 
senjorų šeimos, memuarų (žr. S. 57). „Reikia sutikti. kad dabartiniai Grandseigneurs nėra 
tokie neišprusę, kokie jie būdavo gerais senais laikais. Tarp jų neretai galima sutikti net gerą 
rašytoją — bet užtat tarp ankstesniųjų, iš kurių daugelis sunkiai skaitė ir rašė. sutinkame gerus 
karvedžius ir kompetentingus ministrus. Ne knygos daro žmones didžius. bet įvykiai. sielos 
kilnumas ir garbės jausmas“. Kokios literatūros 1r žinojimo formos tiko šiai visuomenei ir 
kokios ne, ypač ryškiai parodo toliau cituojama laiško vieta. Jį parašė Mme. de Staal. kandi ir 
pastabi de Maine'o hercogienės kameristė. Vieną kartą vidurnaktį Anet'e, hercogienės rezi- 
dencijoje pasirodė keliaujantis Voltaire'as ir jo draugė Mme. du Chatelet. Po nemažų vargų jie 
buvo apgyvendinti, bet kitą dieną visai nepasirodė. Mme. de Staal 1747 m. rugpjūčio 15 d. 
markizei du Deffant rašo: //s apparurent hiėr a dix heures du soir. Je ne pense pas gu'on les 
voie guėre plustot aujourd hui. L'un est a ėcrire de Hauts faits (kalbama apie „Liudviko XV 
amžių“). "autre a commenter Newton. Ils ne veulent ni jouer. ni se promener. Če sont bien des 
non-valeurs dans une sociėtė ou leurs doctes ėcrites ne sont d aucune rapport (..Jie čia pasirodė 

dešimtą valandą vakaro. Aš nemanau. kad juos nuo tol šiandien kas nors matė. Jis ruošiasi 
rašyti apie aukštas materijas. 0 ji - komentuoti Newtoną. Jie nenori nei Žaisti. nei eiti pasi- 
vaikščioti. Tai tikrai nėra vertybės visuomenėje. su kuria jų mokyti raštai neturi nieko bendra“). 
O 1747 m. rugpjūčio 20 d. Mme. de Staal apie Mme du Chatelet rašo: E//e persiste a ne se 
montrer gu'a la nuit close. Voltaire a fait des vers galans (.„Epitre a Mme. La duchesse du 
Maine sur la victoire. remportėe le 2 juillet a Laweld“) gui rėparent un peu Ie mauvais effet de 
leur conduite inusitėe (..Ji ir toliau pasirodo tik vėlai vakare. Voltaire'as parašė galantiškas 
eiles (taip pat Epitre a Mme. La duchesse du Maine sur la victoire. remportėe le 2 juillet a 
Lawel!d). kurios truputį sušvelnino blogą įspūdį. kurį padarė jų neįprastas elgesys“). Moksliniai 
tekstai neturi jokio ryšio su šios visuomenės bendravimu. Jie atitraukia nuo jo ir tai nemandagu. 
Tačiau des vers galans priklauso šio bendravimo sferai. Voltaire'as jais pataiso savo netinka- 
mą elgesį. Visa tai yra indėlis ir į Voltaire'o sociologiją. ir į rūmų dvaro aristokratinei visuo- 
menei būdingų literatūros bei žinojimo formų sociologiją. kurio interpretacijai. žinoma, mes 
šiame kontekste negalime skirti tiek dėmesio. kiek jis nusipelno. 

* Paminėsime mažų mažiausiai vieną liniją, kuri nuo Saint-Simono žmonių paveikslų 
veda prie Marcelio Prousto. Jai priklauso ir Balzacas. Flaubert'as. Maupassant'as. Juk ir Proustui 
„gera visuomenė“ buvo ir gyvenimo erdvė. ir stebėjimo laukas. ir medžiaga. 

** St.-Simon. Memoires. t. 18, ch. 18. kap. 106. p. 11 ir t. 

*0 Kitaip sakant. jis iš pradžių paliečia punktą. su kuriuo yra susijęs paties dofino 
interesas. 

“! Jis parodo dofinui, kad jo paties ir Saint-Simono kastos interesams pakenktų tie 
patys priešininkai. 

“- Koks tipiškas yra šis metodas. pamatome. pavyzdžiui. skaitydami tokį Graciano 
nurodymą jo „Kasdieniniame orakule: La surėtė de la prudence. consiste dans la moderation 
interieure. Les pieges. gu'on tend a la discrėtion. sont de contredire. pour tirer une explica- 
tion et de jeter des mots-piguants pour faire prendre feu (.„apdairumas užtikrina saugumą vidinio 
susivaldymo dėka. Diskretiškam elgesiui paspendžiami spąstai, kai prieštaraujama, verčiant 
Aiškintis ir svaidantis aštriais žodeliais. kurie priverčia karščiuotis“) (cit. pagal prancūzišką de 
la Houssaie vertimą. Paris. 1691. p. 217: 179-a maksima). 

“5 „Niekada nekalbėti apie save“. 117-ta maksima ( Amelot de la Houssaie vertimas. p. 143). 

:“** Žr. apie visa tai Gracian. op. cit.. 14-ta maksima. La chose et la maniere. Ce n'est 
pas assez gue la substance. il faut aussi la circonstance. Une mauvaise maniėre gate tout. elle 
dėfigure mėme la justice et la raison. Au contraire une belle maniėre supplėe a tout, elle dore 
le refus. elle adoucit ce gu'il v a d 'aigre dans la vėritė. elle ote le rides a la vieillesse. Le 
Comment fait beaucoup en toutes choses [...|. Ce n'est pas assez gue Ie grand zėle dans un 
Ministre; gue la valeur dans un Capitaine: gue la science dans un homme-de-lettres; gue la 
puissance dans un Prince; si tout cela n'est accompagnė de cette importante formalitė. Mais il 
n'v apoint d emploi ou elle soit plus nėcessaire. gue dans le souverain commendement. Dans 
les supėrieurs c'est un grand moien d"engager gue d ėtre plus humains gue despotigues. Voir 
gu'un Prince fait ceder la supėrioritė a V humanitė, c'est une double obligation de V aimer 
(„dalyko esmės nepakanka. svarbios yra ir aplinkybės. Bloga maniera viską sugadina. ji iškreipia 
net teisingumą ir protą. Priešingai. gera maniera viską sušvelnina: ji papuošia neigiamą at- 
sakymą. pasaldina karčią tiesą. išlygina senatvės raukšles. Kaip daug reiškia visuose dalykuose 
[-..]. Didelio ministro uolumo. karininko drąsos, mokyto žmogaus mokslingumo, princo galios 
nepakanka, jeigu jų visų nepalydi šis svarbus formalumas. Tačiau niekur kitur gera maniera 
nėra tokia būtina. kaip valdovams valdyti. Tiems. kurie yra viršuje. tai puiki priemonė įgyti 
lojalumą - pasirodant žmoniškiems. o ne despotiškiems. Išvydus. kad princas teikia pirmenybę 
žmoniškumui, pareiga jį mylėti pasidaro dukart stipresnė“). Vertė de la Houssaie. p. 14. 

*“* Žr. taip pat citatą iš La Bruyčre'o. 94-ta išnaša. 

*"* Pakanka tik palyginti ikirūminio periodo Goethe su rūminiu Goethe. kad aiškiai 

pastebėtume šiuos sąryšius. Tiesa. nevalia pamiršti. jog Veimaras buvo mažas. kai kuriais at- 
žvilgiais beveik biurgeriškas rūmų dvaras. 

'*" Kitais žodžiais sakant. po tokios transformacijos jis daugeliu atvejų tapo to specifinio 
gyvenimo stiliaus. kuris paprastai apibūdinamas „kičo“ sąvoka (visai be pagrindo vien tik panie- 
kinama prasme). esminiu elementu. 

0 Išsivysčiusiose industrinėse visuomenėse pamažu trumpėja profesijai skirtas laikas 
ir ilgėja privatus laikas. Galbūt dar per anksti tyrinėti. kokią įtaka ši permaina daro arba darys 
(jeigu ji toliau plėtosis ta pačia kryptimi) žmogaus tipui apskritai ir sąžinės formavimuisi atski- 
rai. Parengiamąjį laisvalaikio elgesio teorijos tyrimą galima rasti: Elias N.. Dunning E., The 
Ouest for Excitement in Leisure. žr.: Dunning E.. The Sociology of Sport. A Reader. London. 
Cass. 1968, p. 64. 

!* Tik probėgomis gali būti nurodyta. kad šios nuostatos šaknys yra katalikiškos. Šio 
darbo kontekste negali būti paliesti ir tikrai svarbūs ryšiai tarp rūminio bei katalikiško ritualo. 

' V Jurien. Soupirs de la France esclave. 169]. 

"| St.-Simon, Memoiren. ūbers. v. Ferdinand Lotheisen. Berlin und Stuttgart. Bd. 2, S. 84. 

"- St.-Simon. Memoires, t. XVIII. ch. 360. t. 2. 

"* Kaip vieną iš daugelio pavyzdžių. iliustruojančių ministro situaciją. pateiksime Saint- 
Simono pasakojimą. kuris kartu parodo. kaip tiksliai būdavo stebima ir apgalvojama kiekvieno 
žmogaus galios situacija (St.-Simon. Mėmoires. t. XIII. ch. 234). Verta atkreipti dėmesį. kaip 
žmogaus kotiravimui rūmų dvare išreikšti pavartojama svarbi šiuose kontekstuose crėdi: sąvo- 
ka. Saint-Simonas pasakoja apie rūmų dvaro klikų kovą prieš karaliaus ministrą Chamillart'ą. 
Saint-Simonas apie jį rašo: Jamais il! n'avait mėnage Monseigneur (sosto paveldėtojo). Le 
prince. gui ėtait timide et mesurė sous les poids d un pėre gui. jaloux a V excės. ne lui laissait 
pas rendre le moindre crėdii. Chamillart. faussement prėoccupė gue. avec le roi et Mme de 
Maintenon pour lui. tout autre appui lui etait inutile er gue. sur le pied ou ėtait Monseigneur 
avec eux. il se nuirait en faisant la moindre chose gui. en leur revenant. leur donneroit soupcgon 
gu'il voudrait s'attacher a lui. n'eut aucun ėgard aux bagatelles gue Monseigneur dėsirait 
(„Jis niekada nemenažavo Monsinjoro. Pavydaus iki kraštutinumo tėvo spaudžiamas princas. 
kuriam tėvas nerodė jokio pasitikėjimo. buvo baikštus ir taktiškas. Chamillart'as klaidingai ma- 
nė, kad turint karaliaus ir Mme de Maintenon palankumą. jam nereikia jokios kitos atramos. ir 
ignoravo bet kokius Monsinjoro pageidavimus. Monsinjoro santykiams su jais esant tokiems, 
kokie jie buvo. jis bijojo pakenkti sau. padarydamas mažiausią menkniekį Monsinjoru:. nes žinia 
apie tai. pasiekusi karalių ir jo favoritę. galėjo sukelti įtarimą. kad jis siekia suartėti su prin- 
cu“). Ministras. kurio atrama buvo karalius ir Mme Maintenon. manė, jog jis neturi „menažuoti“ 
sosto įpėdinio (mėnager yra tipiškas neišverčiamas rūmų dvaro žodis). juo labiau, kad karalius. 
kuris buvo jaloux a I'excės, nelabai mėgo. kai kas nors siekdavo jo įpėdinio palankumo. 

"4 Žr.: „Wirtschaft und Gesellschaft“. Kap. 3. $ 9. S. 138. 

"Iš Žr.: „Wirtschaft und Gesellschaft“. S. 142: „savo autentišku charizminis viešpatavimas 
yra specifiškai nekasdieniškas“. 

16 Žinoma, iškilimas gali reikšti labai skirtingus dalykus. Čia susiduriame su kur kas 
bendresniu sociologiniu fenomenu, nei gali pasirodyti. kai ši sąvoka kaip įprasta apribojama iš- 
kilimu profesiniuose buržuaziniuose laukuose. Taip pat atskirų individų arba tam tikrų grupių. 
priklausančių smunkančiam sluoksniui. išgelbėjimas naujoje saugioje padėtyje yra „iškilimas“ 
ir su specifinėmis modifikacijomis sukuria tam tikrus tipiškus kylančiųjų bruožus. Taigi iškilimas 
reiškia kiekvieną pokytį socialiniame lauke. kuris jo dalyviui ar dalyviams suteikia šansą pakelti 
savo socialinį prestižą ir savimonę. palyginti su pradine padėtimi. 

"!" Žr. apie tai taip pat priedą. 

"* Lavisse, Louis XIV La Fronde. Le Roi. Colbert. Hist. d. Fr..1. VN. 1. Paris. 1905. p. 157. 

"* St.-Simon. Memoiren. ūbers. v. Lotheisen. Bd. II. S. 69. 

1 Žr. Lavisse. Louis XIV. p. 125. 

I" Žr. Ibid.. p. 134. 

2: Žr. Ibid.. p. 130. 

> St.-Simon, Memoiren. ūbers. v. Lotheisen. Bd. 1. S. 156. 

"* Ibid.. S. 167. 

5 Žr. Lavisse, Louis XIV. p. 158. 

126 Žr.: St.-Simon. Memoiren. ūbers. v. Lotheisen. Bd. 2. S. 86. 

I" Žr. Lavisse. Louis XIV. p. 124. 

"* Pvz., St.-Simonas, cit. pagal Lavisse. Louis XIV. p. 149. 

1* „Saugotis vilties - blogo vadovo“. Žr. Lavisse. Louis XIV. p. 122. 

56 Žr. Lavisse, Louis XIV. p. 131. 

5 Žr. Marion. Dictionnaire, Art. Etat. 

5: Žr. Lavisse, Louis XIV. p. 134 ir 135. 

5 Žr. Ibid., p. 134. 

53 Žr. Ibid., p.134 ir 135. 

55 Žr. Ibid.. p. 139. 

*** „Karaliui netrūksta nieko. išskyrus privataus gyvenimo malonumus“. Charactėres. 
p- 218. chap. „Du Souverain et de la Rėpubligue“. 

*** Prievartos ir mokesčių monopolių kaip viešpatavimo instrumentų problemos išsa- 
miau nagrinėjamos Elias N., Ūber den Prozess der Zivilisation. Bern und Mūnchen, 1969. 
Bd. II, S. 123 ir t.t. 

S Pirmasis aristokratas (pranc.). Lemonnier, La France sous Charles VIII, Louis XII ei 
Francois I“. Paris (Hachette). 1903. p. 244. 

'** Karalius riteris (pranc.). Apie šias ir kitas permainas žr. Lemonnier. op. cit.. p. 188. 

'* Žr. Ranke. Franzėsische Geschichte, Leipzig. 1876/77.4. Aufl. Bd. 1. Buch 6. Kap. I. 

1 Žr. Pelisson. Histoire de Louis XIV. cit. pagal Ranke, op. cir., Bd. III, Buch 12. Kap. 3. 
S. 204. 

4? Žr. apie tai ir toliau dėstomus dalykus Sėe H.. Franzėosische Wirtschaftsgeschichte. 

=Bd. 1. Jena, 1930. S. 118 ir toliau. taip pat Lemonnier, op. cit., S. 266, kur galima rasti tikslesnes 
literatūros nuorodas. 

15 Mariėjol. Henri IV et Louis XIII. Paris (Hachette). 1905, p. 2. 

1 Žr. Lemonnier. op. cit., S. 269. 

45 Žr. Ranke, op. cir.. Buch 6. Kap. 2, S. 368. 

46 Žr. Lamonnier. op. cit.. S. 244. 

'** Išsamesnį šio proceso tyrimą žr.: N. Elias, Ūber den Proze8 der Zivilisation. Bern und 
Mūnchen, 1969. Bd. II. S. 160 ir t. t. 

** XVI a. matė. kaip Prancūzijoje gimsta tam tikras naujas dalykas — aristokratinė 
visuomenė. Bajorai galutinai užėmė feodalų vietą, kas buvo revoliucija. Žr. Lemonnier. La 
France sous Charles VIII, Louis XII et Francois IF. Panis. 1903. Hist d. Fr.. T. V, p. 243. Kaip 
matome. prancūzų kalba aiškiau už vokiečių kalbą išreiškia skirtumą tarp natūrinio ūkio 
feodalinės ir piniginio ūkio rūmų dvaro aristokratijos. Suprantama, taip yra dėl to, kad ir faktinis 
šių tipų skirtumas Prancūzijoje buvo didesnis. 

1 Medžiagą apie šiuos ir toliau dėstomus dalykus žr.: Lemonnier. La France sous 
Charles VIII. p. 244 ir t. t. 

"5 Sombartas knygoje Luxus und Kapitalismus. Leipzig, 1913. Kap. 2 atkreipė dėmesį 
į plačių vartotojų sluoksnių egzistavimą ir reikšmę XVII ir XVIII a. Jo teigimu. miestai yra 
vartotojų sluoksnių. visų pirma rūminių vartotojų sluoksnių. telkiniai. Tarp kitko. jis remiasi 
Cantillono miestų teorija ir cituoja tokius jos sakinius: Si un Prince ou Seigneur [...] fixe sa 
demeure dans guelgue lieu agrėable et si plusieurs autres Seigneurs v viennent faire leur 
rėsidence pour ėtre a portee de se voir souvent et jouir d une sociėtė agrėable, ce lieu deviend- 
ra une ville [...) („Jeigu valdovas arba senjoras apsigyvens tam tikroje malonioje vietovėje ir 

jeigu daug kitų senjorų įrengs ten savo rezidencijas. kad galėtų dažnai matytis ir džiaugtis 
malonia draugija. tai ši vietovė taps miestu“ [...]. 

5! Žr. panašų paveikslą iš Henriko II laikų knygoje Marks L. E.. Gaspard v. Colignv. 
Stuttgart. 1892, Bd. 1, 1, S. 159-160: „Su daugeliu tūkstančių palydos žmonių. tūkstančiais 
arklių šis dvaras keliauja po karalystę. lankydamas karaliaus ir didikų pilis. miestus. būdamas 
jiems sunki ir kieta našta“. 

5 De ces temps (de Francois ler). les rois et les grands princes du sang se servoient de 
gentilhommers pour valletz de la Chambre. ainsi gue je V ai ouy dire a force anciens („Nuo šio 
laiko (Pranciškaus I) karaliams ir didiesiems kraujo kunigaikščiams kaip kamerdineriai pa- 
tarnavo kilmingieji“). Brantome cituoja Lemonnier, Za France sous Charles VIII. p. 207. 

55 Žr. Lemonnier. La France sous Charles VIII. p. 211. 

5 Žr. Koser, „Die Epochen der absoluten Monarchie in der neueren Geschichte“, His- 
torische Zeitschrift. Bd. 61, Mūnchen-Leipzig. 1889. 

55 La cause directe et fatale [...) c'est la transformation graduelle et incessante de la 
feodalitė. la diminution insensible. mais constante du pouvoir des seigneurs et V immense 
dėveloppement du pouvoir rovale („Tiesioginė ir fatališka priežastis [...] yra laipsniška ir 
nepaliaujama feodalizmo transformacija. nejuntamas. bet nuolatinis senjorų galios mažėjimas 
1r didžiulis karaliaus galios išsivystymas“). Callery. „Les premiers Etats gėnėraux“. Revue des 
guestions historigues, 1881, p. 87. 

“** Baumgarten N.. Karl! V. II. 111. cituoja Koser. op. cir.. S. 225. 

1“ Koser, op. cit.. S. 260. 

I Žr. apie tai Ranke. Franzėsische Geschichte, 6. Buch. Kap. 3. kur jis. tarp kitko, 
sako: „Miestų tikslas buvo tokia laisvė. kokią turėjo imperiniai miestai Vokietijoje“. 

59 Žr.. tarp kitko. Delbrūck, Geschichte der Kriegskunst. Berlin, 1926. Teil IV.. S. 258. — 
„Hugenotų karai neprisidėjo prie nacionalinės Prancūzijos karybos pažangos, tačiau, galima 
sakyti. nustūmė ją atgal. Pilietinis karas remiasi šalininkais, kuriuos kiekviena partija susiran- 
da šalyje. Jie yra daugiau ar mažiau laisvi ateiti ir išeiti, kada jie nori. Aistringa ištikimybė tam 
tikrai partijai, kuri reikalinga. kad įsižiebtų pilietinis karas. ir kuri yra ypač stipri religiniuose ka- 
ruose, hugenotų karuose lėmė savotišką vėlyvą riterystės sužydėjimą. Kilmingieji asmeniškai ir 
savo iniciatyva traukė į mūšį bei tarnavo be algos. Jie drąsiai kovojo. tačiau pasireiškė ir išvirkš- 
čia niteriškos karinės organizacijos pusė: kai Aleksandras iš Parmos 1590 m. deblokavo Paryžių, 
Jis manevravo ir vengė mūšio. Todėl galų gale Henriko IV kariuomenė, kurią daugiausia sudarė 
kilmingieji savanoriai, išsiskirstė nieko nenuveikusi. Henrikas IV pasakė. kad galų gale skirtumą 
tarp jo ir Parmos kunigaikščio lemia tik pinigai. Turėdamas daugiau pinigų. jis taip pat savo ka- 
riuomenę būtų galėjęs išlaikyti karo lauke. Ranke pastebi, kad Potosi sidabro prireikė reguliarios 
kariuomenės dvasiai Europoje pakelti. Nėra jokios abejonės. kad taurusis metalas iš Amerikos 
iš esmės padėjo ispanams“. 

'60 Cit. pagal Brantėme. „Biographische Fragmente“, A//gemeine Sammlung Historischer 
Memoiren. hrg. von Friedrich Schiller. Bd. XIII. 2. Abt. S. 193. Jena, 1797. 

*** Brantome, op. cit.. S. 197. 

* „Parlamento nariai kartais pakelia triukšmą. stumdydami savo kurulinius krėslus. 
bet jie nenori juose mirti nuo barbaro rankos. Šie tėvynės tėvai paskutinę akimirką visada pri- 
simena, kad jie yra šeimos tėvai ir kad gera ir sveika buržuazijos tradicija jiems neleidžia vai- 
kams palikti mažiau kapitalo. negu jie patys gavo iš savo protėvių. Ir taip konfliktas tarp ka- 
raliaus ir aukštosios mantijos gali pasidaryti toks aštrus. kad jis kartais veda į kalėjimą, bet 
sustoja prie piniginės“. — Normand Ch.. La bourgeoisie francaise au XVII siėcle. p. 249. 

'* „Rūmų susirinkimo nutarimas. tarybos, t. y. karaliaus sprendimas. kuris jį panaikina. 
parlamento pasipriešinimas, valdovo pyktis. apmaudas. apgailestavimas ir galų gale maištininkų 
paklusimas“. — /bid., p. 264. 

'e Žodį „grandai“. kuris buvo standartinis posakis Prancūzijos ancien rėgime visuome- 

nėje. vokiečių kalboje reikia paaiškinti. nes Vokietijos ancien rėgime visuomenėje nebuvo 
Juos tiksliai atitinkančios socialinės grupės ir jokio standartinio posakio. Tokios grupės neeg- 
zistavimas turėjo reikšmės abiejų šalių socialinių įtampų balanso struktūros skirtumams. Kai 
Vokietijos aristokratijos hierarchijoje ieškome grupės. kurios padėtis tam tikru mastu atitinka 
„grandų“ padėtį Prancūzijos aristokratijos hierarchijoje. visų pirmų susiduriame su mažesniųjų 
valstybių valdovais. Tačiau tai jau parodo nepaprastą abiejų visuomenių struktūros skirtumą. 

Elisabeth Charlotte iš Pfalzo. po vedybų iš vokiečių valdovo dvaro persikėlusi į Pran- 
cūzijos karaliaus dvarą, mums paliko kai kuriuos pastebėjimus. kurie labai ryškiai nušviečia šį 
skirtumą. Ji. tarp kitko, rašo (cit. pagal Ranke. Franzėsische Geschichte. 4. Aufl.. Leipzig, 
1877, Bd. 4, S. 230). „kad mato didžiulį skirtumą tarp to. kas vadinama "hercogu Vokietijoje ir 
Prancūzijoje: pirmu atveju tas žodis reiškia savo statusą paveldinčius valdovus ir laisvus po- 
nus, o antru — vyriausybės (t. y. karaliaus - NM. E.) duodamą rangą... 

Netgi kraujo princus. kad ir kokios didelės būtų jų pretenzijos. ji laikė žemesniais už 
vokiečių kunigaikščius. Nes net didysis Condė buvo vedęs kardinolo Richelieu dukterėčią. o 
princas de Conty - kardinolo Mazarino dukterėčią. kurios abi nebuvo aukštos kilmės. Šiuose 
namuose giriamasi didybe. bet nežinoma, ką ji reiškia. Vokiečių kunigaikštis, neturintis jokių 
giminių tarp buržuazijos ir nesantis kieno nors pavaldinys. jaučiasi kur kas geriau“. 

Dažnai pakankamai gerai neįsisąmoniname. kaip glaudžiai su Vokietijos valstybės su- 
siskaldymu į daugelį savarankiškų teritorinių valdų susijusi savita vokiečių aristokratijos tra- 
dicija bausti sunkiomis socialinėmis bausmėmis už santuoką su socialiai žemesne mergina iš 
buržuazijos (ši tradicija kaip buržuazinė forma tebegyvuoja nacionalsocialistinėje šeimos san- 
tykių tvarkoje. kai baudžiama už buržuazijos. laikomos tautine aristokratija, atstovo santuoką 
su mergina iš grupių, kurios laikomos socialiai žemesnėmis). Vykstant valstybės integracijai. vis 
didėjant pagrindinių monopolijų centralizacijai. kuri atliko lemiamą vaidmenį susidarant vie- 
ningai valstybei. teritorinių valdovų viešpatavimo funkcijos nunyko ir Prancūzijoje. ir Angli- 
Joje. Tokie aristokratiniai titulai. kaip princas. hercogas. kunigaikštis savo reikšmę išsaugojo 
tik kaip paveldimo šeimos rango pavadinimai. Netgi princas - karaliaus atžvilgiu — buvo „„pa- 

valdinys“. Kita vertus. skirtumų ir barjerų tarp aristokratijos 1r buržuazijos išsaugojimas galų 
gale buvo karaliaus rankose. Vokietijoje šiuos skirtumus ir barjerus aristokratija kur kas labiau 
saugojo pati. Vadinasi. karaliaus malonė arba kiti galios šansai negalėdavo atsverti negarbės. įta- 
rimų. pašaipų ir diskriminacijos. kurios laukė kilmingojo. vedusio žemesnio rango arba savo 
genealoginiame medyje „juodą dėmę“ turėjusią nuotaką. Dėl visų rangų kilmingų šeimų varžybų 
viešoji nuomonė Vokietijoje buvo kur kas griežtesnė. Žinoma. .„mezaljansų“ pasitaikydavo. o 
tabu būdavo griežti visų pirma sūnų santuokoms ir kur kas mažiau — dukterų. Tačiau dėl 
auklėjimo nuo pat vaikystės kilmingojo santuokos su buržua ir „negryno kraujo“ nešlovė giliai 
įsiskverbė į jaučiamų vertinimų sistemą. Kaip dažnai būna. socialiai žemesnieji perėmė aukš- 
tesniųjų vertinimus, nors jie ir nuvertino juos pačius. Sociologai ateityje turės spręsti įdomų 
uždavinį: stebėti. kiek ilgai tradicija tokių vertinimų. išsaugančių (kaip šiuo atveju) socialiai 
ryškius rangų skirtumus. gali išlikti socialinėje struktūroje. kurioje jie nebeatlieka jokios tikros 
funkcijos. 

Prancūzijos aristokratijos situacijos neįmanoma suprasti. jeigu nesuvokiame. kad čia 
barjerų tarp skirtingų aristokratijos rangų bei tarp aristokratijos ir buržuazijos išsaugojimo 
struktūra skyrėsi nuo vokiškosios. 

*** Straipsnis „Grand“ (Philos. Moral. Politig.). 

“** Dokumentas išspausdintas Champolliono išleistuose Condė memuaruose. Co/lec- 
tions de Michard II. 205. cit. pagal Ranke. Franzosische Geschichte. Buch II. Kap. 4. 

'**“ Ibid.. Buch II, Kap. 4. 

'9* Ši situacija gali taip pat padėti suprasti tam tikrus rūmų dvaro aspektus. Rūmų dvaras 
ir rūmų dvaro visuomenė buvo ne kovos laukas. o užkulisiai. kur iki jų įgyvendinimo būdavo 
parengiamos sąjungos arba mažų mažiausiai formuluojamos atskirų frakcijų pozicijos. Tai 

galioja nuo Liudviko XIV laikų. Šia prasme reikia suprasti. pvz.. tą D'Argensono 1736 m. 
užrašų. kurie 1787 m. buvo išleisti ir pavadinti Loisirs d'un ministre. vietą. kai didįjį Condė jis 
pačiais gražiausiais žodžiais pagiria už jo puikius karvedžio sugebėjimus. už jo karo technikos 
pamėgimą. jo drąsą ir šaltakraujiškumą mūšyje, o po to rašo: Ce hėros a la guerre n'a etė a la 
Cour et dans les affaires gu'un trės - mėdiocre politigue. II ne savoit point prendre son parti a 
propos (.„Šis karo didvyris rūmuose ir reikaluose pasirodė esąs labai vidutiniškas politikas. Jis 
nesugebėdavo pasinaudoti pasitaikiusia proga“). Suprantama. rūmininkas D'Argensonas, kuris 
tuo metu. kai rašė šias pastabas, labiausiai troško tapti ministru. nemato. jog suvaržymai. su ku- 
riais susidūrė princas. buvo neišvengiami. Iš visų pasakojimų apie princą jis supranta tik tai. 
kad jis pasižymėjo ne rūmų dvaro intrigose. bet tik kare. Tai dar vienas nurodymas į ryšį to. 
kas paprastai laikoma rūmininko charakteno bruožais (kaip tik jiems būdingo laviravimo. ba- 
lansavimo ir integravimo), su figūracija. kurią jie tarpusavyje sudaro. Šį charakterį išugdė dau- 
gelio priešiškų kaimyninių grupių kova (žr. 3 sk.. 1. dalį. 12). Joks karvedžio menas negalėjo 
atnešti naudos tam. kas tuo pat metu neišmanė rūmų dvaro meno ir rūmų dvaro politikos. 

'*“* Ranke, Buch II, Kap. 5. S. 108. Įžangoje Ranke taip nusako tipiškus šios įvykių 
eigos bruožus: „Didžioji savininkų dauguma leidžia nuversti vyriausybę, kurios priespaudą ji 
Jaučia, tiesiogiai neprisidėdama prie jos priešininko pergalės. Tačiau kai tik jis įgyja valdžią ir 
iškelia savo paties reikalavimus. kurie neišvengiamai yra dar sunkesni, ateina sugrįžimo prie 
senosios tvarkos laikas: tuo metu prabundančios simpatijos atkuria ankstesnę visuomeninę tvar- 
ką“. Nagrinėjamas Frondos atvejis visiškai tiksliai neatitinka šio dėsningumo. Kaip matome. 
egzistuoja dar ir kitos galbūt dar svarbesnės šią eigą nulemiančios struktūrinės linijos. 

"V Ancien rėgime Prancūzijoje „politiškai aktyvios“ iki maždaug 1750 m.. o dažniausiai 
ir iki revoliucijos buvo konservatyvios elito grupės. taigi visų pirma grupės buržuazijos luo- 
mo piramidės viršūnėje ir aristokratijos bei dvasininkijos piramidžių viršūnėse. Reikia ištirti, 
ar ir kiek reformistinės grupės (pavyzdžiui. svarbiausi enciklopedistai) turėjo įtakos valstybės 
reikalams. 

** Sakinys, kuriuo Ranke pradeda pasakojimą apie Orleano hercogo regentystę. iškart 
atskleidžia ankščiau išdėstytą struktūrinį dėsningumą: ..tačiau ne be nuolaidų tiems. kurie jį pa- 
remdavo savo sprendimais. hercogas įgijo aukščiausią padėtį valstybėje“. Žr. Ranke. Franzė- 
sische Geschichte. Leipzig, 1877. Bd. 4, S. 323. 

U- Vis dėlto stebint šių didžiųjų maištus prieš karalių, kurie kartojasi iki pat Liudviko 
XIV laikų. negalima pamiršti. kad smuko jų piniginių galimybių stogas. o drauge ir jų padėtis. 
palyginti su karaliaus standartu ir buržuazinių sluoksnių piniginiu turtu. Žr. apie tai Ranke. 7. 
VII. S. 987. 2-ji pastaba. 

"S Cit. pagal Koser. Die Epoche der absoluren Monarchie in der Geschichte. S. 263. 

"* „Susirinkti ir palikti savo namus. kad atvyktų pas jį ir tarnautų“. Avenel, Lettres de 
Henri IV, Collection des documents inėdits de I Histoire de France. Vol. IV. p. 403. 

"5 „Savo mieluosius ir ištikimus tamus“. Pagal Avenelį cituoja De Vaissiėre, S. 217. 

“" „Karalius žino. kad aš esu toks pat geras kilmingasis. kaip ir jis“. - sako smulkus kil- 
mingasis viename to meto romane. De Vaissiėre. op. cit.. p. 198. 

|“ Mariėjol. Henri IV et Louis XIII. Hist. De Fr.. p. 3. 

"* Ranke. op. cit.. VII. 5. S. 64. tarp kitko. cituoja Birono pasakymą: „jeigu ne mes. kur 
Tu dabar būtum?“. Žr. taip pat Mariėjol. op. cit., p. 43. Bironas apie save pasakė: s'i/ avoit mal 
parlė. il avoit bien faict („nors jo žodžiai buvo blogi. bet darbai geri“). 

"* „Jis norėjo. kad tvarkant valstybės reikalus jo būtų klausoma absoliučiai ir kiek 
daugiau, negu jo pirmtakų“. Taip sakė Pasguier E.. cit. pagal: Mariėjol. Henri IV et Louis XIII. 
Paris. 1905. p. 30. 

9 Žr. šio skyriaus 7-ą skirsnį. 

*- Brantome. Oeuvres complėtes. publiėes par L. Lalanne pour la Sociėtė de I'Histoire 
de France, t. IV, p. 328-330. 

* Žr. apie tai De Vaissiėre. Gentilshommes Campagnards. Paris (Perrin). 1925. p. 220 
Ir t. t. 

'*“ „Senjorai. savo žemes perleidę valstiečiams už piniginę rentą. tebegaudavo tas pa- 
čias pajamas. tačiau jos nebeturėjo tos pačios vertės. Tai. kas anksčiau kainavo 5 su. Henriko 
III laikais kainavo dvidešimt su. Kilmingieji nuskurdo. to nežinodami“. Mariėjol. Henri IV et 
Louis III. p. 2. 

M. Jeigu kilmingieji. kurie prarado savo pajamas ir neįtikėtinai prasiskolino, būtų paro- 
dę apdairumo ir mokėjimo tvarkytis, tai neabejotina. kad jie lengvu gyvenimo būdu būtų galėję 
tikėtis pataisyti savo reikalus — gal ir ne visiškai. bet bent didele dalimi. Įpratę buvoti savo do- 
menuose. jie būtų galėję ten gyventi. neatidarydami savo piniginės. jeigu galima taip sakyti. Iš 
tikrųjų visi jie ten turi malkų apsišildyti. laukus grūdų ir vynuogių derliui nuimti, vaismedžių 
sodus su gražiomis žalumynais apipintomis alėjomis pasivaikščioti. gardus kiškiams ir triušiams. 
medžioklės naudmenis. karvelides,. naminių paukščių kiemą ir t. t.“ Pietro Duodo pranešimas 
(1598). Žr. Alberi. Relazioni Venete, Appendice. p. 99: cit. pagal De Vaissičre, Gentilshommes 
Campagnard. p. 226. 

!** Manėjol. Henri IV et Louis XIII. p. 390. 

** Žr. Taine, Les Origines, vol. II. livre 4. chap. 3, Il. p. 170. 

*" Žr.. pavyzdžiui. Stėlzel A.. Die Entwicklung des gelehrten Richtertums in deutschen 
Territorien. Stuttgart. 1872. S. 600. „Daug mokytų teisėjų XVI ir XVII a. priklausė daugiau- 
sia didesnių ir mažesnių Heseno miestų tarybų narių šeimoms. Kilmingiesiems buvo rezerv'uo- 
ti aukštesnieji valstybės postai. Nuo Reformacijos laikų gerokai padidėjo tų postų siekiančių 
studentų iš aristokratų luomo“. Galima pateikti dar daug įrodymų. kad Vokietijoje jau gana 
anksti aristokratai virsta valdininkais. Šis kelias visų pirma buvo skirtas jaunesniesiems sūnums. 
Kokios buvo šios raidos priežastys. ligi šiol lieka neišspręsta problema. kuriai buvo skirta ne- 
pakankamai dėmesio. nors ji turi didžiulę reikšmę vokiečių ir prancūzų nacionalinio charakterio 
išsivystymui Ir tam išsivystymui suprasti. Esant dabartinei tyrimų būklei. galima būtų tik spėlioti 
apie priežastis. kurios lėmė. kad vokiečių aristokratai (mažų mažiausiai dalis jų) stojo į univer- 
“sitetą ir kad tai neprieštaravo luominei garbei. o Prancūzijoje to visai nebuvo. Visų pirma reikė- 
tų tiksliau ištirti, ar šis paprotys apsiribojo protestantiška aristokratija. ar jį galima aptikti taip 
pat katalikiškose Vokietijos žemėse. 

'*** Žr. taip pat Brantome. Biographische Fragmente. Jena. 1797. Allg. Samml. Hist. Mem. 
Abt. II. Bd. 13. S. 159. „Karalius Pranciškus į savo slaptąją tarybą paskyrė taip pat visokių 
dvasininkų. Taip padaryti jį visų pirma privertė ta aplinkybė, kad karalystės kilmingieji. mažų 
mažiausiai jaunesnieji sūnūs (t. y. tie. kurie vieni galėjo studijuoti) nestudijavo ir tiek daug ne- 
išmoko. jog galėtų būti naudingi ir paskirti į jo parlamentų rūmus bei į didžiąją ir mažąją val- 
stybės tarybas. 

*** Nors vystymosi linija nuo dinastinių valstybių ankstyvųjų formų, kurias (pavyzdžiui, 
Afrikoje) iš dalies galima užtikti iki pat mūsų dienų. vedanti prie šių vėlyvųjų formų. smarkiai 
šakojasi. jos kryptis tikrai yra aiški. Nepaisant vieno ar kito vienvaldžio valdovo galios pilnatvės, 
iš pradžių visi jo „namai“. jo giminė ir visų pirma gana dažnai jo motina paprastai daro lemiamą. 
dažnai tradicijos įteisintą įtaką tam tikriems vyriausybės reikalams. Ypač jo įpėdinio išrinkimas 
dažnai yra dinastijos rankose. 

*" Martėjol. Henri IV et Louis XIII. p. 363. 

“| Mėmoires de Richelieu. VII. p. 177. cit. pagal Ranke. op. cit.. p. 293. 

1 Les nobles ėpousent. mais dėtesteni („kilmingieji vedė. bet šlykštėjosi'*). keikdamie- 
si vedė aristokratai. žr. Mariėjol. op. cit.. p. 161. 

“** Ranke. op. cit.. Buch 10. Kap. 3. S. 315-316. 

“ Lavisse, Louis XIV, p. 128. 

185 St.-Simon. Memoiren. ūbers. von Lotheisen (Collection Spemann). Bd. II. S. 82. 

6 St.-Simon. Memoiren. ūbers. von Lotheisen. Bd. II. S. 85. 

1“ St.-Simon. Memoiren. ūbers. von Lotheisen. Bd. II. S. 85. 

“S „Vėl padalys rūmus“. St.-Simon. Mėmoires. t. XVII. chap. 107. p. 24. 

** St.-Simon. Mėmoires. t. XIII. chap. 229. p. 71. 

“ „Ši de la Rouchefoucauld istorija primena de Condė istoriją. Kaip ir princas de Condė. 
jis tapo rūmininku; jo sūnus liko su karaliumi: jo anūkas vedė nesantuokinę karaliaus dukterį. 
La Rouchefoucauld ir Condė iš maištininkų tapo vergais“. Lavisse. Louis XIV. p. 103—104. 

“I St.-Simon. Meėmoires. Bd. XVIII. Kap. 106. S. 5 ir t. 

“2 St.-Simon. Mėmoires. Bd. XVII. Kap. 299. S. 89. 

“* Kaip matome. „buržua“ sąvoka paniekinimo atspalvį įgijo ne buržuazijos ir prole- 
tariato, bet buržuazijos ir aristokratijos kovoje. Iš rūmų dvaro visuomenės ją palengva perėmė 
proletariato teoretikai. 

“8 St.-Simon. Mėmoires. Buch 18. Kap. 322. S. 222 irt. 

5 Žr. Elias N.. Ūber den Prozess der Zivilisation. Bd. II. S. 351 ir t. 

"6 Žr. Elias N.. Ūber den Prozess der Zivilisation. Bern und Mūnchen, 1969. Bd. II. 
S.312irt. 

** St.-Simon, Memoiren. ūbers. v. Lotheisen. Bd. II, S. 89. 

“š Lemonnier. La France sous Henri II, Hist. de Fr.. T. V. p. 194. 

** Lemonnier, op. cit.. p. 295. 

0 Žr. Desportes. Oeuvres complėtes publiėes par A. Michieles. 1858. p. 435—437. 

"i" Žr. taip pat De Vaissičre. Genti/shommes Campagnaras. p. 175. kur pateikiama ne- 
mažai pavyzdžių. rodančių aristokratijos nenorą a faire ės villes sa demeurance („gyventi 
kaimuose“). ir kur parodyta. kaip kylanti Roture (trečiasis luomas. prastuomenė) iš pradžių 
judėjo priešinga kryptimi. Kad gyventų „aristokratiškai“ ir visiškai atsikratytų roture (Se netiover 
de toute roture), jos atstovai apsigyvendavo kaime. Dalis jų vėl nuskursdavo ir kaip nuskurdę 
aristokratai pasirodydavo rūmų dvare. 

“" Desportes. Oeuvres Complėtes. p. 431. 

“15 Agrippa d'Aubignė. „Les Aventures du Baron de Foeneste“. Oeuvres Complėtes. ed. 
par. Rėaume et Caussade. Paris. 1877. p. 395-396. 

-* „Apie didelį skirtumą tarp gyvenimo kaime ir rūmų dvare“. Les Oeuvres de Ph. Vitry, 
ed. G. P. Tarbė. Reims, 1850. 

“15 D'Urfė, L 'Astrėe. Nouvelle Edition. Lyon. 1925, t. 1. p. 438—439. 

“16 Marguerite de Valois. Oeuvres. ed. M. F. Guessard. Paris, 1842. p. 56. 

“" D'Urfė, L'Astrėe. t. 1. p. 389. 

“Iš D'Urfė. op. cit.. t. 1. p. 7. 

““? Daug idėjų ir daug išsamesnį šios problematikos tam tikrų aspektų (bėgimas nuo pa- 
saulio. melancholija, nuobodulys, bėgimas į gamtą ir t. t.) tyrimą pateikia Lepenies W.. Melan- 
cholie und Gesellschaft. Frankfurt a. M.. 1969). 

= Der Spiegel. 21. Jahrg.. Nr. 11. Hamburg. 6. Marz. 1967. S. 71-75. 

=! Ibid., S. 72. 

= Ibid.. S. 72. 

3 Ibid.. S. 74 


“= Ibid. 
3 Ibid. 
“= Ibid.. S. 75. 
“ Ibid., S. 74. 
“* Ibid., S. 75. 

Norbertas Eliasas — vienas mažesniųjų sociologijos klasikų, t. y. iš tų jos auto- 
ritetų, kuriems šio mokslo istorijos apžvalgose skiriamas bent vienas skyrius. 
Iš kitų jis išsiskiria savo biografija ir idėjomis, kurios gali būti įdomios ne 
vien sociologui, bet ir istorikui, psichologui ir net literatūrologui (abejojan- 
čiam patariu atsiversti aštuntą knygos skyrių), sugebėjimu jas išdėstyti taip, 
kad būtų suprantamos ir skaitytojui, neturinčiam jokių išankstinių socialinių 
mokslo žinių. 

Amerikoje kadaise labiausiai perkamos knygos buvo gyvenimo istorijos 
berniukų, taupumu, darbštumu ir dora prasiskynusių kelią nuo laikraščių par- 
davėjų iki milijonierių. Jeigu kas sugalvotų parašyti knygą, skirtą sunkią valan- 
dą pasiskaityti jaunuoliui ar jaunuolei, pasirinkusiems sausą humanitaro duoną 
ir pasijutusiems nesuprastais ar nepelnytai nepripažintais, tam bene geriau- 
siai tiktų Eliaso gyvenimas. Ne vien dėl sunkių ir dramatiškų išmėginimų (šiuo 
atžvilgiu jis mažai skiriasi nuo kitų savo kartos ir kilmės žmonių), bet ir laiminga 
pabaiga, apie kurią geriausiai liudija tai. kad Jūs, Skaitytojau, šią knygą įsigijote 
ar bent vartote. 

Norbertas Eliasas gimė 1897 m. birželio 22 d. Breslau (dab. Vroclavas 
Lenkijoje) tekstilės fabrikanto šeimoje. Eliaso tėvas save laikė „žydų tikėji- 
mo vokiečiu“!. Nors šeima buvo pasiturinti ir nieko negailėjo vienturčiam sū- 
nui, berniukas dažnai sirgo — taip pat rachitu (apie vitaminą D gydytojai dar 
nežinojo). Jis mokėsi Breslau klasikinėje Johanneso gimnazijoje, kurią bai- 
gė 1915 m., kai jau vyko Pirmasis pasaulinis karas. Kartu su visa klase užsirašė 
savanoriu. Savo prisiminimuose Eliasas pasakoja, kad taip padarė ne dėl pa- 
triotizmo: savanoriai lengviau bei greičiau gaudavo brandos atestatą (ar užnu- 
garyje liekantis mokytojas drįs „sukirsti“ ar rašyti žemą pažymį traukiančiam 
į frontą jaunam herojui?) ir galėdavo pasirinkti ginklo rūšį. Vyresniųjų patar- 
tas, pasiprašė į telegrafistus*. Mūšiuose Vakarų fronte buvo sužeistas, patyrė 
šoką ir iš dalies buvo praradęs atmintį. 

Po demobilizacijos 1918 m. Breslau universitete Eliasas tėvo pageida- 
vimu studijavo mediciną ir savo noru filosofiją. Kaip tai tuo metu Vokietijos un1- 


Norbert Elias im Gesprūch mit Hans Christian Huf. hrsg. von Wolfgang Homering. 
Berlin: Ullstein. 1999, S. 13. 
? Žr. Ibid.. S. 20. 

versitetuose buvo įprasta, kelis semestrus jis praleido kituose universitetuo- 
se — Heidelberge ir Freiburge (Breisgau). Po klinikinės praktikos. kurią kaip 
akušerio asistentas atliko gimdymo namuose (dalyvavo 7 gimdymuose). me- 
dicinos studijas nutraukė, nes įsitikino. kad gydytojas iš tikrųjų labai mažai te- 
gali padėti savo pacientams. Retrospektyviai Eliasas labai vertino medicinos 
studijų metu įgytas gamtos mokslų žinias, asmeninę gamtamokslinio tyrimo 
patirtį bei gerą žmogaus anatomijos ir fiziologijos dalykų išmanymą laikydamas 
savo pranašumu prieš kitus sociologus. 

Tų Žinių poveikis jo mąstymui tikriausiai buvo reikšmingas ir kitam Elia- 
so intelektualiniam posūkiui - iš filosofijos į sociologiją. Svarbiausias Eliaso fi- 
losofijos mokytojas ir jo daktaro disertacijos („Idėja ir individas. Kritinis isto- 
rijos sąvokos tyrimas“: apginta 1924 m. sausį) vadovas buvo neokantininkas 
Richardas Hėnigswaldas. Gilindamasis į temą, Eliasas ėmė reikšti natūralis- 
tinio ir istoristinio pobūdžio abejones, nukreiptas prieš pačią universalių ap- 
norinių kategorijų ir tiesų sąvoką. kuri atlieka centrinį vaidmenį neokantinėje 
filosofijoje. Galų gale, kai Eliasas parašė „kaip reikia“. Honigswaldas sutiko 
priimti Eliaso disertaciją ir rekomenduoti suteikti jam filosofijos daktaro laips- 
nį. Tačiau apie kitos — habilituoto daktaro disertacijos, kurios apgynimas buvo 
būtina sąlyga gauti teisę savarankiškai dėstyti (privatdocento teisėmis) ar tap- 
ti kandidatu profesoriaus vietai užimti. — rašymą Hėonigswaldui vadovaujant 
nebegalėjo būti nė kalbos. Eliasui šis epizodas visam gyvenimui paliko antipa- 
tiją viskam, kas bent iš tolo dvelkia Kantu ir filosofija. 

Eliaso kelią į nuo gimnazijos suolo puoselėtos svajonės — tapti universi- 
teto profesoriumi — įgyvendinimą pastojo ir ekonominės kliūtys. kurios lem- 
tingai atsirado jo vaidų su moksliniu vadovu metais. 1922-1923 m. Vokietijoje 
įsisiautėjo hiperinfliacija, ir Eliaso tėvai kurį laiką nebeistengė finansiškai pa- 
remti tolesnių studijų. Eliasas buvo priverstas įsidarbinti vietiniame metalo ga- 
minių fabrike, kur pardavimų skyriuje jam teko rūpintis vamzdžių ir ventilia- 
cinių vožtuvų prekyba. Tačiau netrukus Eliaso tėvų finansiniai reikalai pagerėjo, 
ir 1925 m. jis galėjo išvykti į Heidelbergą ieškoti kelių savo svajonei įgyven- 
dinti. Kaip naują discipliną jis pasirinko sociologiją, kuri jį patraukė „„tikroviš- 
kumu“, skiriančiu ją nuo abstrakcijomis žaidžiančios filosofijos ir naujumu 
(pirmosios sociologijos katedros Vokietijos universitetuose buvo įsteigtos tik 
po Pirmojo pasaulinio karo). Heidelberge habilitacijos teisę sociologijoje turė- 
jojaunesnysis Maxo Weberio brolis Alfredas (1868-1954). Jis sutiko būti Elia- 
so vadovu, tačiau keldamas sąlygą. kad jis stos į eilę. kurioje jau buvo įrašyti 
penki habilitacijos kandidatai. Po 5-6 metų tikėdamasis sulaukti savo eilės. 
Eliasas ėmė gilintis į temą, suderintą su Alfredu Weberiu, apie Renesanso lai- 
kų Florencijos visuomenės ir kultūros reikšmę moderniojo mokslo atsiradimui. 

Be to, Eliasas susidraugavo su kylančia Vokietijos sociologijos žvaigžde Kar- 
lu Mannheimu (1893-1947), tuo metu dirbusiu privatdocentu Heidelbergo uni- 
versitete (dėstė negaudamas atlyginimo iš universiteto, išskyrus pinigus, kuriuos 
už konkrečių pasirinktų kursų klausymą jam turėjo mokėti studentai). Eliasas 
sutiko nemokamai atlikti Mannheimo akademinio asistento pareigas. Tad jis 
gavo galimybę dirbti savo išsvajotą universiteto dėstytojo darbą. bendrauti su 
studentais, ko Mannheimas kaip tik nemėgo. 

1930 m. Mannheimas gavo ordinarinio sociologijos profesoriaus vietą 
Frankfurto prie Maino universitete ir habilitacijos teisę. Be to, jis dabar dispo- 
navo (apmokamu) asistento etatu ir jį pasiūlė Eliasui. Nors Eliasui pagal eilę 
artėjo laikas habilituotis pas Alfredą Weberį, jis kartu su Mannheimu nuspren- 
dė vykti į Frankfurtą. Čia kaip savo habilitacinę disertaciją jis ir parašė knygą 
„Rūmų dvaro visuomenė“. Sociologijos institutas, kuriame dirbo Mannheimas 
ir Eliasas, buvo įsikūręs tame pačiame pastate, kaip ir Maxo Horkheimerio va- 
dovaujamas Socialinių tyrimų institutas — vėliau nepaprastai išgarsėjusios 
Frankfurto mokyklos štabas. Darbo ir kitais reikalais Eliasui teko bendrauti su 
Horkheimerio asistentu Theodoru W. Adornu, susipažinti ir diskutuoti su kito- 
mis ten dirbusiomis būsimosiomis įžymybėmis. 1933 m. pradžioje Eliasui bu- 
vo likę atlikti paskutines procedūras, kad gautų habilituoto daktaro dokumen- 
tus (venia /egendi). kai į valdžią atėję nacionalsocialistai pradėjo Vokietijos 
universitetų „valymą“ nuo žydų ir kairiųjų. 

Po nesėkmingų mėginimų rasti darbą Šveicarijos universitetuose Elia- 
sas išvyko į Paryžių ir ten gyveno iki 1935 m. Nors tarp jo bičiulių ir pažįs- 
tamų Paryžiuje buvo daug įtakingų ir garsių Žmonių (tarp jų ir Andrė Gide, 
Andrė Malraux, Alexander Koyrė. Celestin Bouglė), čia jam nepavyko rasti 
akademinio darbo. Tam tikrą reikšmę gal turėjo ir tai, kad pirmąsias mokslines 
publikacijas (ir tai —- tik emigrantų iš Vokietijos leistuose žurnaluose) jis paskel- 
bė tik 1935 m., būdamas 38 m. amžiaus. Drauge su dviem pažįstamais emigran- 
tais (komunistais) Eliasas mėgino verstis medinių žaisliukų prekyba. Jo verslo 
partneriai žaisliukus gamindavo, o Eliasas ieškodavo parduotuvių, kurios su- 
tiktų priimti ir juos parduoti. Tačiau vokiečių komunistų pagaminti žaisliukai 
neturėjo paklausos, ir Eliasas prarado iš tėvų gautas bei į verslą investuotas lė- 
šas, ir atsidūrė ties bado slenksčiu. 

Pažįstamų patartas, 1935 m. jis išvyko (labai nenoriai, nes nemokėjo ang- 
lų kalbos) į Londoną. kur jam labai pasisekė: filantropinis komitetas pabėgė- 
liams žydams iš Vokietijos remti paskyrė jam stipendiją knygai rašyti. Jos užteko 
tik mažo kambario nuomai ir maistui. užtat Eliasas galėjo dienų dienas leisti 
Britų muziejaus bibliotekoje ir niekuo daugiau nesirūpinti. Čia jis parašė savo 
bene garsiausią (ir didžiausią) veikalą — „Apie civilizacijos procesą. Socioge- 

netiniai ir psichogenetiniai tyrimai“. Knyga išėjo Šveicarijoje 1939 m.. pačiose 
Antrojo pasaulinio karo išvakarėse. Nors Eliasas dėjo dideles pastangas atkreip- 
ti į ją publikos dėmesį — daug knygos egzempliorių buvo išsiuntinėta poten- 
cialiems recenzentams — ji tuo metu taip ir liko nepastebėta bei neįvertinta. 
Knygai išleisti finansinę ir kitokią pagalbą Eliasui vėl suteikė tėvai, su kuriais 
Jis paskutinį kartą matėsi Londone 1938 m. Eliasas mėgino juos įkalbėti likti 
Anglijoje, tačiau jie negalėjo patikėti, kad jiems, seniems žmonėms, niekuo ne- 
prasižengusiems Vokietijos valstybei, gali kas nors atsitikti. Eliaso tėvas mirė 
1940 m. Breslau, motina žuvo koncentracijos stovykloje. 

1940 m. Eliasas, kaip Vokietijos pilietis, buvo internuotas ir išvežtas į 
Mano salą. Iš ten ištrūkti jam padėjo C. P. Snow ir Morriso Ginsbergo protekci- 
ja. Stephenas Mennellas teigia, kad karo pabaigoje Eliasas dirbo britų žval- 
gybos agentu vokiečių belaisvių stovyklose, padėdamas išaiškinti užkietėju- 
sius („idėjinius“) nacistus“. Išleidęs knygą, Eliasas karo išvakarėse Londono 
ekonomikos mokykloje, kurioje jo patronas Mannheimas dirbo profesoriu- 
mi, gavo vyresniojo tyrinėtojo vietą (Senior Research Fellowship), o 1939— 
1940 m. praleido Kembridže, kur karo pradžioje buvo evakuota Londono eko- 
nomikos mokykla. Deja, nei Londono ekonomikos mokykloje, nei Kembridže 
jam nepavyko įsitvirtinti, ir pokario metais jam teko sunkiai verstis: dirbti 
lektoriumi Didžiosios Britanijos suaugusiųjų švietimo sistemoje. Tačiau ne- 
pritekliai nepalaužė senstančio mokslininko. Eliasas atliko svarbų vaidmenį 
įkuriant grupinės psichoanalizės (Group Analytic Society) draugiją, vadovavo 
terapeutiniams seansams ir už sunkiai sutaupytus svarus pasidarė sau psi- 
choanalizę. 

1954 m., kai Eliasui ėjo 57-ieji, didžioji jo gyvenimo svajonė išsipildė — 
Jis gavo nuolatinį akademinį darbą - lektoriaus vietą Leicesterio universiteto 
Sociologijos katedroje. kur daug metų skaitė sociologijos įvado kursą 1970 m. 
buvo išleista knyga „Kas vra sociologija?“*. Tarp Eliaso studentų buvo daug 
būsimų britų sociologijos žvaigždžių (įskaitant „patį“ Anthony Giddensą), ta- 
čiau paprastai pastariesiems būna sunku atsakyti į klausimą, kokią įtaką studi- 
jų metais jiems padarė Eliasas (o kartais — ir prisiminti. kad toks iš viso buvo). 
Vokiškai nemokantys britų studentai suvokė Eliasą labiau kaip egzotišką se- 
novinį „kontinentalą“, nei kaip vieną didžiausių šiuolaikinio sociologijos moks- 
lo šviesulių. Taip ir nesulaukęs pripažinimo Didžiojoje Britanijoje, 1962 m. Elia- 
sas išėjo į pensiją, po to praleido dvejus šiltai prisimenamus metus Ganoje, 


* Žr. Mennell S.. Elias N.. An Introduction. Dublin: University College Dublin Press. 
1998. p. 20. 

* Be to. 1965 m. išėjo kartu su J. L. Scotsonu parašyta knyga „Senbuviai ir autsaideriai" — 
vietinės bendruomenės Didžiojoje Britanijoje atvejo tyrimas (case study). 

kur dirbo sociologijos profesoriumi, turėjo asmeninį vairuotoją ir virėją bei pra- 
dėjo kolekcionuoti Afrikos meną. 

Happv end prasidėjo 1969 m.. kai išėjo antras .„Apie civilizacijos procesą“ 
leidimas. Tais pačiais metais pirmą kartą buvo išleista ir „Rūmų dvaro visuome- 
nė“. Pasipylė kvietimai skaityti paskaitas - Amsterdame (1969-1970), Hago- 
Je(1971), Bielefelde Konstanzoje, Aachene (1975-1976), Bochume; premijos, 
garbės profesūros, Vokietijos ir Olandijos valstybiniai apdovanojimai, jo aš- 
tuoniasdešimt (1977) ir devyniasdešimt (1987) metų jubiliejams skirtos konfe- 
rencijos ir Festschrift 'ai, ką ir kalbėti apie prašymus duoti interviu ar dalyvauti 
televizijos laidose bei Eliaso knygų vertimus į kitas kalbas. Kadangi dėl nacis- 
tinio režimo. Eliasas negalėjo tapti kurio nors Vokietijos universiteto profeso- 
riumi, Frankfurto prie Maino universitetas jam paskyrė solidžią profesoriaus 
pensiją. 1978-1984 m. Eliasas gyveno Tarpdisciplininių tyrimų centre prie Bie- 
lefeldo universiteto. Likusius gyvenimo metus (mirė 1990 m. rugpjūčio 1 d.) 
praleido daugiausia savo namuose Amsterdame, apstatytuose afrikietiškomis 
medžio skulptūromis. Kaip tik čia jo darbai susilaukė didžiausio pripažinimo: 
Olandijos sociologijoje ir antropologijoje išryškėjo kontūrai grupės, kurią są- 
lyginai galima pavadinti Eliaso mokykla (B. van den Berghas, J. Goudsblomas, 
A. de Swaanas. N. Wilterdinkas, C. Woutersas ir kt.) 

Eliasas iš esmės įrodė. kad mokslininkas gali gyvenimą pradėti iš naujo 
ir sulaukęs septyniasdešimt metų. Per paskutinius du gyvenimo dešimtmečius 
jis spėjo parašyti netgi daugiau nei per visą ankstesnį gyvenimą, palikdamas ir 
rankraščių, kurie buvo išleisti tik po jo mirties. Paminėsiu vien knygų pavadi- 
nimus: „Apie laiką“; „Mirštančiojo vienatvė“; „Angažavimasis ir neutralumas“; 
„Individų visuomenė“; „Studijos apie vokiečius: kovos dėl galios ir habitus'o 
raida XIX ir XX šimtmetyje“; „Simbolių teorija“; „Mocartas: genijaus sociolo- 
gija“; „„Susijaudinimo paieškos: sportas ir laisvalaikis civilizacijos procese“ 
(kartu su Ericu Dunningu). Išleido ir poezijos knygą „Žmogaus dalia“. 

Vis dėlto pagrindiniais Eliaso veikalais pagrįstai laikomi „Rūmų dvaro 
visuomenė“. kuri yra „raktas visai Eliaso kūrybai'“, ir „Apie civilizacijos pro- 
cesą“, kur Eliasas „Rūmų dvaro visuomenės“ idėjoms pritaikyti ir pagrįsti no- 
vatoriškai panaudoja palyginti lengvai prieinamus, bet iki jo istorikų nevertin- 
tus istorinius šaltinius — gerų manierų vadovėlius, pradėtus rašyti kaip tik tais 
laikais, kai kilmingieji ėmė telktis valdovų dvaruose. Eliasas teigia, kad būtent 
ten ir tuo metu ėmė formuotis šiuolaikinis kultūrinis-psichologinis „.civilizuoto“ 
tr „disciplinuoto“ (kaip jį vėliau pavadino Michelis Foucault, kuris buvo didelis 


? Duindam J.. Myths of Power. Norbert Elias and the Early Modern European Court. 
Amsterdam: Amsterdam University Press. 1994. p. 9. 

Eliaso gerbėjas“) žmogaus tipas. Tai žmogus, mokantis slėpti savo tikruosius 
jausmus po nuolatinės šypsenos ir mandagumo kauke, tvardytis, fiziologines 
reakcijas kontroliuoti „geromis manieromis“. iš anksto planuoti savo veiksmus 
ir tuos planus įgyvendinti. Viduramžiais žmonės buvę labiau panašūs į vaikus — 
betarpiški, emocionalūs, rėksmingi, nuo žodžių greitai pereinantys prie smū- 
gių kumščiais ir lazdomis, nesigėdijantys garsiai gadinti orą, raugėti, spjaudy- 
ti ant stalo ir po stalu, šnypšti ant grindų ir kitaip „nekultūringai elgtis“. Šią 
žmogiško elgesio transformaciją (..psichogenezę“) Eliasas aiškina ilgalaikiais 
socialinio gyvenimo „„figūracijų“ pokyčiais, prasidėjusiais vėlyvaisiais Vidu- 
ramžiais: galios monopolizacija centralizuotose valstybėse, rinkos santykių 
plėtra ir šių procesų sąlygota didesne Žmonių tarpusavio priklausomybe, jų 
socialinę sėkmę padariusia vis labiau priklausomą nuo jų sugebėjimo kontro- 
liuoti emocijas ir apskaičiuoti savo elgesį. 

Eliasas teigia, kad išskirtinį vaidmenį šiuose procesuose atliko Prancū- 
zijos karaliaus Liudviko XIV (gyv. 1638-1715) rūmų dvaras, kurio etiketas ir 
papročiai tapo sektinais pavyzdžiais kitų Europos šalių valdovams ir aris- 
tokratams. Naujas „civilizuoto“ elgesio manieras iš aristokratų ilgainiui perė- 
mė ir savaip modifikavo buržua, o vėliau ir kiti, dar žemesni socialiniai sluoks- 
niai, išskyrus beviltiškus prasčiokus, provincialus ir „kaimiečius“, kurie ir 
atpažįstami dėl „gerų manierų“ stokos. Pristatomoje knygoje Eliasui rūpi iš- 
siaiškinti, kokie ilgalaikiai Prancūzijos visuomenės (nuo XVI a. pradžios) po- 
kyčiai lėmė Prancūzijos karaliaus galios augimą ir aristokratijos koncentra- 
ciją rūmų dvare su visomis (taip pat psichogenetinėmis) iš to išplaukiančiomis 
pasekmėmis. „Feodalinio susiskaldymo“ laikais kilmingojo sėkmė labiau prik- 
lausė nuo jo fizinės jėgos ir kovinių sugebėjimų. o nevaržomos „laukinės aist- 
ros“ tik padėjo atgrasyti priešus ir pajungti pavaldinius. Rūmų dvare aristokra- 
to gyvenimas pasidarė panašesni į žaidimą šachmatais pagal etiketo taisykles, 
kuriomis ilgainiui buvo supančioti ir patys valdovai. 

Neatsitiktinai Eliaso veikalai pagaliau buvo pastebėti kaip tik 1960-ųjų 
metų pabaigoje. kai populiarumo viršūnę pasiekė Frankfurto mokyklos teore- 
tikų darbai, inspiravę „naujųjų kairiųjų“ kultūrinį politinį sąjūdį ir jo protestą 


* Atsižvelgiant į laiko dvasią. čia keletą žodžių būtina įterpti apie Eliaso seksualinę 
orientaciją. Toks klausimas iškvla. nes jis niekada nebuvo vedęs ir neturėjo vaikų. Ta orienta- 
cija buvo heteroseksuali. Iš diskretiškų užuominų paties Eliaso autobiografiniuose pasa- 
kojimuose ir kitoje biografinėje literatūroje susidaro įspūdis. kad moterys jo gyvenime ir kar- 
Jeroje vaidino itin reikšmingą vaidmenį. Eliasas mini savo studentę ir „gerą draugę“ Gretę 
Freudenthal. kuri 1933 m. savo automobiliu vežiojo vietos ieškantį Eliasą po Šveicarijos uni- 
versitetus (žr. Elias N.. Refleciions on a Life. Oxford: Politv. 1994. p. 49). Gisėlę Freund jis 
paskatinęs užsiimti fotografijos. o Ilsę Seglow — aktorystės sociologija. Tačiau iki pat senat- 
vės Eliasas neturėjo pastovių pragvvenimo šaltinių. taigi ir ekonominio pagrindo išlaikyti šeimą. 

prieš „„puritoniška etika“ pagrįstą „„represyvią“ kapitalistinę civilizaciją. Eliasas 
sėmė iš tų pačių teorinių šaltinių, kaip ir tame pačiame pastate už sienos dirbę 
„Apšvietos dialektikos“ autoriai Theodoras Adorno ir Maxas Horkheimeris. 
Tie šaltiniai - tai Karlas Marxas, Maxas Weberis, Georgas Simmelis, Sigmundas 
Freudas. Ir Eliasas, ir Frankfurto mokyklos teoretikai nagrinėja Weberio iškel- 
tą „modernaus“ ar .„buržuazinio“ žmogaus istorinės kilmės bei Freudo sureikš- 
mintą „civilizacijos negalių“ ar „kaštų“ problemas. Nuo Freudo ir Frankfurto 
teoretikų (pavyzdžiui, Ericho Frommo) Eliasas skiriasi labiau pozityviu civili- 
zacijos proceso ir jo pasekmių vertinimu, iš esmės neigdamas, kad egzistuoja 
toks dalykas, kaip „autentiška“ psichologinė žmogaus prigimtis, kurią visuo- 
menė gali daugiau ar mažiau slopinti arba deformuoti. Nuo Frankfurto mokyk- 
los veikalų Eliaso darbai skiriasi ryškesne empirine orientacija, dėmesiu isto- 
rijos faktams bei detalėms, o tai Eliaso darbams užtikrina didesnę išliekamąją 
vertę ir daro juos vertingais idėjų bei inspiracijos šaltiniais taip pat dabarti- 
niams kultūros sociologams bei istorikams. 

Šią knygą rekomenduočiau taip pat vadybos bei organizacijos mokslų 
specialistams, ką ir kalbėti apie politologus bei asmenis. galvojančius apie po- 
litiko karjerą ar postą prezidento ar kituose valdžios rūmuose. Pagaliau Eliaso 
knyga ar bent atskiri jos skyriai gali būti malonūs ir naudingi laisvalaikio skai- 
tiniai (taigi ir gimtadienio ar kalėdinė dovana) kiekvienam civilizuotam arba 
besicivilizuojančiam tautiečiui ar tautietei. 

Nurodysiu porą interneto adresų. kur lengvai ir greitai galima rasti pa- 
pildomos biografinės ir bibliografinės informacijos: 

http://www.usyd.edu.au/su/social/elias/elias.html 

http://www2.fmg.uva.nl/sociosite/topics/sociologists.htmlželias. 


Zenonas Norkus 
University of California Berkeley 
2004 m. sausis 

